
TRACTATUS 

DE INCARNATIONE 

►***•£»■*« 

PROOEMIUM 


1. IVI agnum pietatis sacramentum quod manifestatum est 
in carne, at Incarnationem vocat Apostolus I. Tini. 3, 16. 
duae potissimum hominum classes adortae sunt; et illi vide- 
licet , qui ni Aii otnninq de hoc mysterio credunt , cujusmodi 
suut Hebraei , rational istae et increduli ; et illi qui illud 
non sicut est, credunt, uti haeretici multiplicis denomina- 
tionis. Cum utrisque propterea' nobis res est. Adversus 
priores nobis adstrueuda est promissio , expectatio et ad- 
ventus Messiae ; adversus posteriores germana hujus my- 
sterii veritas est vindicanda. Quod quidem duabus partibus 
in quas tractationem hanc distinguimus efficere adnitemur. 

PARS PRIOR 

DE MESSIA ADVEBSOS HEBRAEOS 

2. Quae ad Messiam referuntur revocari possunt ad 
ejus promissionem et expectationem , ad ejusdem adventus 
cpocham , munia et officia , ad personam denique in qua 
baec omnia adimpleta sunt. De his propterea singillatim 
totidem capitibus agere aggredimur. 

CAPUT I. 

DE MESSIAE PROMISSIONE ET EXPECTATIONE 

3. Circa hunc articulum duplex exortus est error, tum 
eorum , qui nullum unquam Messiam a Deo in Scripturis, 
praesertim iu Lege , promissum autumarunt , atque ab He- 

bracis expectatum ; tum eorum , qui etsi utrumque dent , 
tamen Messiae nomine , non peculiare aliquod individuum , 
sed vagum ac indeterminatum , imo et multiplex designa- 
tum esse effutierunt. Ad priorem censum praeter Orobium 
haud pauci liberiores in Germania protestantes spectant , 
nec non Yoltaire ; ad posteriorem vero judaeo-incredulus 
spectat Salvador , qui non alium Messiam aut promissum 
aut expectatum censuit praeter temporalem liberatorem 
consilio et virtute pollentem ad suppetias populo ferendas 
destinatum, quamvis ethnicum et idololatricum , cujusmodi 
Cyrus extitit , qui Christi seu Messiae nomine in Scripturis 
donatur. Ex quo infert et Messiam jamdiu advenisse , et 
adhuc expectari. 

4. Neque ab hoc auctore valde abludunt sansimoniani, 
qui et ipsi rati sunt politicae libertatis assertorem et vin- 
dicem , aut etiam humanae naturae moralem restauratorem 
Messiam significare ; quod quidem munus et ipsis feminis 
credi posse imo et debere non dubitant adfirmare. 

5. Rationalistae ad eludenda omnia Scripturarum ora- 
cula singulare quoddam messianismi aut christologiae judaeo- 
rum systema invexerunt , quo Messiae nomine idealis cu- 
jusdam felicissimique regni fundatorem venire arbitrantur; 
per hunc vero aurea illa aetas varie a prophetis descripta et 
judaicac genti promissa efflorescet , et illa verorum Dei 
cultorum societas ad honeste beateque vivendum heic in 
terris instituetur, quae in futura dein vita continuabitur, 
novaque exornabitur felicitate , cujus spei semina in V. T. 
libris sparsa reperiuntur. 

6. His porro duas opponimus propositiones in quarum 
altera promissionem et expectationem Messiae adstruemus ; 
in altera promissum hunc et expectatum Messiam peculia- 
re ac determinatum individuum esse ostendemus. Cujusmodi 
vero ille sit patefiet ex illis, quae de Messiae muniis et officiis 
paulo infra disseremus. 

PROPOSITIO I. 

Aliquis Messias fuit a Deo in Tege promissus et quovis 
tempore ab Hebraeis expcctatus 

7. Legis nomine heic intelligitur universus Pcntatcuchus, 
seu quinque Mosis libri, qui Lex in utroque foedere passim 
appellantur. Jam vero aliquem Messiam a Deo in Lege fuis- 
se promissum , tum ab Hebraeis quovis tempore expccta- 
tum facile evincimus sive ex Legis oraculis , sive ex num- 
quam interrupta Hebraeorum traditione, cui traditio pariter 
omnium antiquissimorum populorum suffragatur. 

8. Sane Genes. 3, 15. Deus serpenti , seu potius dae- 
moni sub serpentis larva latenti his verbis poenam com- 
minatus est : Inimicitias ponam inter tc et mulierem , et se- 
men tuum et semen illius ; ipsa conteret caput tuum , et tu in- 
sidiaberis calcaneo ejus. Quibus in verbis tria habentur , 
primo poenam denunciatam serpenti , seu daemoni ; secun- 
do , poenam hanc inferendam daemoni esse a Messia ; tertio 
homines a diaboli servitute esse eripiendos. Etenim ad pri- 
mum quod spectat, ex substrata materia id constat, quae 
est de auctore seductionis ac peccati , qui certe materialis 
serpens esse non potest , atque ex sensu totius antiquitatis; 
siquidem Sap. 2, 24. legitur: Invidia diaboli mors introivit 
in orbem terrarum ; Christus pariter Jo. 8 , 4'i. de diabolo 
Ait : Ille homicida erat ab initio ; et Apoc. 12, 9. Et projectus 
est draco ille magnus serpens antiquus , qui vocatur diabolus et 
satanas, qui seducit universum orbem; et reipsa a Judaeis 
malorum daemonum princeps serpens vetus vocatur. Poenam 
autem diabolo inferendam a Messia esse , liquet tum ex an- 
lithesi inter semen diaboli et semen mulieris antonomastice 
nuncupatum, ct ex praenomine ipsa vel ipsum , siquidem Ntrt /•« ) 
hebraici textus in utroque genere legi potest ; si legatur ipsa, 
sensus erit ipsa per ipsum , si vero legatur ipsum refertur ad 
semen , quovis modo semper erit Messias qui conteret ser- 
pentis caput , seu debellabit diaboli potculiam, qui ad pec- 

catum protoparcntes induxit , liberatio denique hominum 
a servitute diaboli est effectus et consequentia triumphi 
quem Messias laturus de diabolo est. Hac de causa merito 
hoc oraculum protcvangclium vulgo vocatur. 

9. Hanc eandem promissionem lahcntibus temporibus 
Deus excitare non destitit , ut viva jugiter servaretur , et 
quo propiora tempora erant magis illustraretur; sic Gcn. 12,3. 
item 18 , 18. 22, 18. 26, 4. 28, 14. promisit Deus 
Abraham , Isaac et Jacob in eorum semine omnes gentes 
benedicendas esse. Agi autem his in locis dc benedictione 
per promissum Salvatorem obtinenda constans evincit Ju- 
daeorum sensus traditionalis, juxta quem Apostolus Gal. 3, 8. 
eam dc Messia exponit , dicens : Providens autem Scriptura 
quia cx fide justificat gentes Deus , praenuntiavit Abrahae : 
quia benedicentur in te omnes gentes. Quae quidem confirman- 
tur ac robur accipiunt ex Jacobi oraculo, atque ex prophe- 
tarum vaticiniis in quibus promissi Messiae adventus epo- 
cha , locus , proprietates , munia ac officia praedicuntur, 
ut paulo post ostendemus. 

10. Constantem praeterea hujus Messiae tum promissionis 
tum cxpectationis traditionem penes Hebraeos viguisse vel 
ex eo constat , quod sectae omnes licet in pluribus a se in- 
vicem discrepantes, circa hunc articulum plane consentiant. 
De antiquis pharisaeorum , esseniorum , sadducaeorum ac 
herodianorum sectis nullum movetur dubium. De recen- 
tioribus karraitarum qui sadducaeis successerunt quique re- 
spuunt traditiones , et rabbanitarum successorum phari- 
saeorum , qui traditiones praeterea admittunt circa hoc 
dogma consensionem unanimem , qui de illis scripserunt, lu- 
culenter ostendunt. Hinc quamvis Samaritani pluribus aute 
captivitatem Babylonicam seculis a judaica tribu divisi fue- 
rint , atque ex plerorumquc criticorum sententia nonnisi 
Pentateuchum admitterent , attamen et ipsi in futurum 
promissum Messiam credebant cumque expectabant , uti 
aperte colligitur ex Christi colloquio cum muliere Samari- 
tana Jo. 4, 25-29. et 42. Quapropter neque Christus neque 

apostoli unquam disceptare cum Judaeis debuerunt circa 
ejusmodi promissionem atque cxpectationem Messianam , sed 
eam uti ratam penes omnes habentes, dc persona tantum- 
modo cui Messiana dignitas esset adseribeuda discussio ver- 
sabatur , vaticinia et miracula eo referebant. 

11. Neque intra Judaeae lines (inna haec persuasio se 
continuit , sed pcrcrebuit per omnes orientales regiones , 
prout Svetonius ac Tacitus testantur. Sic enim scribit Sve- 
tonius In Vespasian. c. 4. Percrebuerat Oriente toto , vetus et 
constans opinio , esse in falis , ut eo tempore Judaea profecti 
rerum potirentur. Tacitus vero Histor. lib. 5. c. 13. Pluribus 
persuasio inerat , inquit , antiquis sacerdotum litteris contine- 
ri , eo ipso tempore fore , ut valesceret Oriens , profectique 
Judaea rerum potirentur. Id ipsum confirmat Plutarcbus in 
lib. De Iside et Osiride ; virique eruditi monumentis in 
medium adductis apud Aegyptios , Persas , Chaldaeos , Za- 
bianos , Graecos , Romanos , immo vero et apud Indos , 
Sinenses, Japones , Americanos hanc eandem persuasionem 
obtinuisse ostendunt ; ita ut vere scribere potuerit doctus 
Prideaux, in Hist. Judaeor. par. 1. lib. 5. cxpectationem 
sive necessitatem cujusdam mediatoris Deum inter et homi- 
nes ab ipso mundi exordio apud omnes populos invaluisse. 

12. Constat igitur tum in Lege a Deo Messiam fuisse 
promissum tum quovis tempore ab Hebraeis expectatum j 
quod probandum assumpsimus. 

DIFFICULTATES 

13. I. Obj. 1° De promisso aut expectando Messia nihil 
prorsus in Lege occurrit, non m decalogo , non in Levi- 
tico aliisve Mosaicis libris ; 2" nuspiam legitur : Credite in 
Messiam. 3° Dicendum igitur est Messianam ideam ex divinis 
minis atque promissis , divinando ortam esse. 4° Quae cum 
in quinque libris fundamentalibus haud expresse continea- 
tur , nullo modo fidei articulum respectu Hebraeorum con- 
stituit , secus ac Maimonidcs contenderit , qui proinde a 

R. Josepho Albo eo nomine vapulat , quod numerum arti- 
culorum fundamentalium amplificaverit legis Mosaicae , inter 
quos et liunc retulit de cxpcctatione Messiae. 5° Hoc ipsum 
jamdiu praestiterat Rabhi Hillel synedrii praeses ante Hie- 
rosolymorum excidium , qui affirmavit , Israelem nullum 
habere quem expectet Messiam. Ergo. 

14. Resp. Ad I”, I\'eg. si Legis nomine universus veniat 
Pentateuchus ; etenim praeter oracula quae ex Genes, c.3. 
et capp. 18, 22, 2G, 28. attulimus in quibus futuri li- 
beratoris seu Messiae aperta promissio continetur , nota 
suntMoysis verba Deut. 18, 15. Prophetam de gente tua et 
de. fratribus tuis sicut me suscitabit libi Dominus Deus ; ipsum 
audies; tum verba Dei ipsius ibid. v. 18. Prophetam susci- 
tabo eis de medio fratrum suorum similem tui , et ponam 
verba mea in ore ejus, loqueturque ad eos omnia , quae prae- 
cepero illi ; qui autem verba ejus quae loquetur in nomine 
meo , audire noluerit , Ego ultor eristam. Quae non de sola 
prophetarum serie, uti post Orobium intelligenda esse con- 
tendit Salvador , sed de prophetarum maximo , scilicet Mes- 
sia, dicta esse praeter veteris synagogae rabbiuos , universa 
Judaeorum natio semper intellexit. Hinc nemine prorsus 
contradicente Petrus, Act. 3. et Stepbanus ib. cap. 7. pro 
concione de Messia illa exposuerunt. Sane nullus in Israel 
unquam surrexit propheta , excepto Messia , qui sub quovis 
respectu Mosi similis dici possit , prout etiam Deut.3 i, 10. 
adnotatum est. Falsum igitur est in Lege neque promissum 
neque expectandum juxta eam esse Messiam. Quod si in 
decalogo nulla ejus mentio injecta est , ratio patet , quia 
decalogus agendorum , non credendorum normam continet. 
In Levitico autem ceremoniales seu rituales leges levitis tan- 
tum traduntur. 

15. Ad 2 m , D. Expressis verbis, C. aequivalentibus /V. 
Obligatio credendi ex ipsa divina manifestatione necessario 
oritur ; nam si Deus revelavit aliquam veritatem, obligatio 
eam credendi suapte natura exurgit, haec enjm relativa sunt. 
Quamvis proptcrca nuspiam in Lege legatur: Credite in Deum 

nemo tamen dubitavit unquam , ex eo quod se Deus mani- 
festaverit , esse in eum credendum. 

16. Ad 3”, Keg. Sed orta Messiana haec idea est ex 
promissione Salvatoris primum Genes. 3. ac deinceps pa- 
triarchis saepe iterata. Comminationes ac pollicitationes di- 
vinae ad summum eam foverunt. Prophetae , sequiorihus 
temporibus , divinam Messiae promissionem passim He- 
braeorum mentibus excitarunt ; tale est Messianae ideae , 
seu potius fidei fundamentum. 

17. Ad 4”, Keg. ut constat ex dictis; in libris sym- 
bolicis Judaeorum et hic articulus praecipuus recensetur, 
et merito; siquidem Messiae expectatio perpetuum objectum 
fuit Hebraeorum antiquiorum ac recentiorum fidei ; Messias 
enim finis est Mosaicae legis. Hinc in Thalmude Tract. 
Sanhedrin cap. Chelech diserte legitur : Omnes prophetae non 
vaticinati sunt nisi de diebus Messiae. Ex his patet quo jure 
vapulet a Rabbi Albo Majmonides , qui tamen praecise eum 
non reprehendit quod inter fundamentales articulos recen- 
suerit expectationem Messiae. 

18. Ad 5", D. Postquam Messias advenit ac repudia- 
tus est , C. absolute N. En verba Hillelis ex Thalm. Tract. 
cit. Sanhedrin cap. 11. ex edit. Cocceji cxcerpt. 31. et 36. 
Expirarunt omnes termini : jam nullus Messias pro Israele. 
Cum nempe Hillel cum gente sua noluerit Messianam di- 
gnitatem in Christo Jesu agnoscere , compereritque elapsas 
esse cpochas omnes a prophetis pro adventu Messiae de- 
terminatas , in desperationem actus prorupit in adducta 
verba. Ex his specimen habemus doctrinae ac sinceritatis 
increduli Salvador. 

19. II. Obj. Cum rationalistis; 1° Expectatio Messiae est 
idealis conceptus de quodam felicissimo quondam regno 
oritnro, cujus germina jam ab ipso patriarcharum aevo 
praejacta erant. 2° Diviso Davidico regno sub quo floren- 
tissima fuit Hebraeorum conditio , multo magis conceptus 
ille idealis invaluit ex spe de novo regno Davidico instau- 
rando. 3° Laetam spem hanc prophetae potissimum fove- 

rnnt qui aut paulo ante captivitatem aut sub ipsa captivitate 
Babylonica floruerunt ad Judaeos solandos ob tot calami- 
tates quibus eos obrui cernebant. 4° Inter hos eminet I)a- 
nid , qui describit imperium ideale thcocralicum sub symbo- 
lica filii hominis persona Judaeis destinata, ut quinta orbis 
terrarum monarchia post varias quidem calamitates obven- 
tura , sed aeterna et immutabilis mansura cum mortuorum 
resurrectione et judicio extremo conjuncta. 5” Promissio 
igitur et expectatio Messiae non est nisi vana spes idcalis 
orta ex melioris conditionis desiderio ac prophetarum poe- 
ticis fictionibus fota. Ergo. 

20. Resp. Ad 1”, Neg. Sed idealis conceptus totus ac 
unice existit in capite rationalistico adversariorum , qui 
systema hoc sibi confixerunt non solum absque vel levi fun- 
damento , sed contra Scripturarum totiusque traditionalis 
sensus auctoritatem. Sane germina futuri regni hujus, quae ab 
aevo ipso patriarcharum praejacta dicuntur , non alia sunt 
praeter benedictionem patriarchis promissam , atque obti- 
nendam ab omnibus gentibus per Messiam qui erat ex eo- 
rum semine nasciturus : In semine tuo benedicentur omnes 
gentes terrae, quae verba de fide in Messiam exponit Apo- 
stolus Gal. 3,8. qui certe praeferendus est omnibus simul 
rationalistis. 

21 . Ad 2 m , Neg. Tum quia promissio et expectatio Mes- 
siae , uti vidimus, longe regno ipso Davidieo anterior est , 
cujus passionem et gloriam perpetuo David celebrat in 
Psalmis suis ; tum quia post Davidici regni divisionem non 
alium Judaei Messiam praestolati sunt , quam promissum 
patriarchis et a Davide ipso celebratum. Regnum Davidi- 
cum instaurandum est Ecclesia a Messia constituenda ad 
quam gentes omnes vocandae erant , prout vocatae sunt , 
constituuntquc non ideale sed vere reale Christi seu Mes- 
siae regnum. 

22. Ad 3", D. Prophetae cujusvis aetatis laetam fove- 
runt spem de bonis spiritualibus per Messiam obtinendis, C. 
spem regni idealis juxta gratuitum adversariorum systema N. 

Prophetae quidem Judaeorum animos ad fidem atque spem 
Messianae expectationis jugiter erexerunt , spiritualia bona 
quae esset Messias hominibus allaturus modo aperte modo 
sub symbolicis descriptionibus exposuerunt , ast numquam 
spem inanem ac mere idealem foverunt. Fieri potuit, ut sym- 
bolicae ac typicae descriptiones materiali sensu a non paucis 
intelligerentur , prout reipsa a carnalibus Judaeis sub linent 
judaicae praesertim reipublicae factum est. Verum enim 
vero aliud est perperam aliquid intelligere , aliud vero ex 
toto fingere rem ipsam , uti adversarii autumant. Nisi fun- 
damentum praecessisset rcalis hujus expectationis, numquam 
Judaei errassent circa ejus intelligentiam. 

23. Ad 4", Neg. Neque enim Daniel ideale theocraticum 
imperium praenuntiat , sed rcale Messiae regnum in aeter- 
num mansurum , quodque universam terram occupaturum 
sit. Falsum insuper est regnum hoc Messionum sub symbolo 
filii hominis venientis in nubibus caeli describi , siquidem 
filius hominis, ut ibid. legitur cap. 7, 13. seqq. qui perve- 
nit usque ad thronum Altissimi, ille est cui data exhibentur 
potestas et honor et regnum , et populi omnes , tribus et 
linguae ; adeoque distinguitur a regno quod ei confertur. 
Quod porro ibid. v. 9. legitur de mortuorum resurrectione, 
deque judicio extremo , ac de Filio hominis veniente in nu- 
bibus caeli , Christo ipso interprete, de secundo et glorioso 
ipsius adventu intelligi debet , ut constat ex Mattii. 24. ac 
locis parallelis Marci et Lucae . 

24. Ad 5", Neg. hanc sequelam ntpote provenientem 
ex gratuito ac male consuto rationalistarum systemate , 
quod repugnat non solum Scripturae sed et universae con- 
stantique Judaeorum et Christianorum traditioni, imo et tra- 
ditioni omnium antiquorum populorum, prout ostendimus. 

propositio n. 

Messia) a Deo promissus atque ab Hebraeis expectatus 
singularis et unicus est 

25. Scripturae numquam nisi de singulari et uuico Mes- 
sia loquuntur ; Hebraei singularem quovis tempore et uni- 
cum Messiam praestolati sunt; characteres denique et officia, 
quae Messiae tribuuntur , singularem et unicum postulant. 
Ergo Messias a Deo promissus atque ab Hebraeis expecta- 
tus singularis et unicus est. 

26. Sane cum Scripturae non per quandam impropriam 
denominationem qua reges et sacerdotes interdum Christos 
seu Messias vocare consueverunt , sed proprie de promisso 
liberatore loquuntur, qui per antonomasiam Messias dicitur , 
nonnisi singularem et unicum constanter significant. Sic Ge- 
nes. 3. ille promittitur, qui conterat serpentis caput; item 
Genes. 12, 18,22, 26. ille promittitur in quo benedicen- 
dae sunt omnes gentes ; ibid. 49. ille praenunciatur qui 
mittendus est , qui est expectatio populorum , seu cui obe- 
dient populi. Hic ipse est , qui oriundus praedicitur ex 
familia David , ita ut per excellentiam Messias Filius David 
nuncuparetur. Ille cujus adventus epocha , et nativitatis 
locus accurate determinantur, uti latius postea expendemus. 
Atqui is certe singularis et unicus est. Ergo. 

27. Neque alium praeter hunc ipsum Hebraei quovis 
tempore expectarunt. Quamvis enim identidem hebraici 
populi surrexerint strenui liberatores, qui illum e capti- 
vitatis eripuerunt jugo , qui fines hebraicae reipublicae ex- 
tenderunt , extiteriutque florentissimi reges , nemo unquam 
illorum Messias salutatus est , nec destitit unquam universa 
natio quin Messiam sibi promissum praestolaretur. Contra 
vero fatiscente judaica rcpublica ac in finem vergente , 
juxta prophetarum oracula avitamque traditionem ad unum 
omnes Messiam aut advenisse aut proxime se se manifesta- 
turum pro certo habebant. Etenim per id tempori» , ut le- 

giturLuc.3, 15. de J». Baptista , Existimante autem populo, 
et cogitantibus omnibus in cordibus suis de Joanne , num 
forte ipseesset Christus ; ad eundem, ut habetur Jo.l,19.,so- 
lemnis sacerdotum ac levitarum legatio missa est ad cum 
interrogandum , si esset Christus. Ibid. cap. 4. mulier Sa- 
maritana dicit ad Jesum: Scio quia Messias venit ; Matth. 2,2. 
Magi Hierosolymam veniunt interrogantes fidenter : Ubi 
est qui natus est rex Judaeorum ? Cumque a sacerdotibus sci- 
scitatus esset Herodes ubi Christus nasceretur, ipsi incun- 
ctanter responderunt: in Bethleem Judae juxta Michaeae 5. 
vaticinium. Hoc ipsum testatur Josephus Flavius tum alibi, 
tum De Bello Judaico lib. 4. c. 5. 

28. Huc denique spectant characteres promissi atque 
expectati Messiae , nec non officia ac munia ab ipso juxta 
vatum oracula obeunda. Describitur enim venturus Messias 
ab Isaia c. 11, 1. seqq. nec non capp. 42, 3. 61 , 1. man- 
suetus , et humilis , cujus vox non esset audienda foris , 
qui calamum quassatum non conterat , nec linum fumigans 
extinguat , qui sit evangelizaturus pauperibus , allaturus 
lucem populis , aliaque prope innumera , de quibus in tra- 
ctationis decursu agendum a nobis erit. 

29. Jam vero haec omnia unicum ac singulare indivi- 
duum necessario exposcunt, ut per se patet. Messias igitur 
a Deo promissus atque ab Hebraeis expectatus singularis et 
unicus est. 


DIFFICULTATES 

30. Obj. 1“ Messiae nomen ac dignitas et Scripturis 
nulli peculiari individuo alligata est , tot proinde tributa 
est quot notas Messianas praesctulerunt. 2" Has vero de- 
scribit Isaias dum viros sapientia atque intelligentia praedi- 
tos , spiritu consilii et fortitudinis exhibet , qui propheta- 
rum exemplo idonei sint ad populum ab oppressione li- 
berandum, excutiendosque animos, ut subita mutatione ex 
servitute in libertatem, ex abjectione ad honorem revo- 
cetur. 3* Itaque juita hcbraicani doctrinam liberator istius- 

modi scu Messias naturae limites haud praetergreditur. 
4° Huc Balaami spectat vaticinium de stella quae orietur 
ex Jacob , de radice quae consurget ex Israel ad popu- 
lum firmandum ut fortiter agat. 5° Unaquaeque oppressio- 
nis periodus suos peperit Salvatores , inter quos Cyrus 
quamvis ethnicus Christus scu Messias , imo et Salvator ab 
Isaia c. 45, 6. nuncupatus est. 6° Atque post magnam di- 
spersionem quotquot judaicum populum e servitute liberare 
adnisi sunt , potuerunt inter Messias computari , uti Bar- 
cochebas ac Sabathai Levi si felicior exitus ipsorum cona- 
tibus respondisset. Ergo. 

3t. Resp. Ad 1", Neg. Siquidem nonnisi unus notas 
Messianas praeseferre potuit, prout ostendimus , verus sci- 
licet Messias in Lege promissas atque ab Hebraeis imo ab 
universo humano genere expectatus , non autem fictilius, 
qualem Salvador imaginatione sua sibi finxit. 

32. Ad 2", D. Isaias unici Messiae characteres et notas 
exhibet , C. Mcssinrum in genere , quasi plures esse pos- 
sent N. Etenim Isaias postquam cap. 7. vaticinatus est Em- 
manuelem , scilicet Messiam cx Virgine concipiente et pa- 
riente nasciturum, cap. 11. ejusdem Messiae dotes magni- 
fice describit , dicens : Et egredietur virga de radice Jesse, 
et flos de radice ejus ascendet. Et requiescet super eum Spi- 
ritus Domini ; Spiritus sapientiae et intellectus , Spiritus con- 
silii et fortitudinis , Spiritus scientiae et pietatis , et replebit 
eum Spiritus Umoris Domini ; cum iis quae sequuntur. Quo- 
modo vero haec transferri possunt ad eos quos adversarius 
noster sibi confingit ? 

33. Ad 3“, Neg. Nam vel ipse Isaias ad quem provocat 
adversarius, exhibet cap. 7. Messiam nasciturum ex Virgine, 
quod suo loco vindicabimus , et cap. 1 1 . eundem perhibet 
thaumaturgum , qui aures surdorum patefaciat , caecos il- 
luminet , claudos exilire faciat , ut alia silentio praeterea- 
mus ; uti prophetam eum praenunciavit Moyses Deut. 13. 
atque ut prophetam , thaumaturgum , ac Salvatorem etiam 
spiritualem praestolabantur Judaei ut cx Jo. 3 , 2. 4 , 42. 

6 , 14 . 7,35. constat, et alibi passim. Dixi etiam spiritualem , 
nec enim inficiamur sub finem praesertim judaicae reipublicac 
invaluisse aliam opinionem de Messia quoque temporali , 
uti ex libris N. T. compertum est ; sed ejusmodi idea su- 
perinducta numquam ideam , ut ita dicam , primigeniam 
de Messia spirituali delevit , sed utraque simul conjuncta 
est. Imo haec fuit lapis offensionis in quem Judaei impe- 
gerunt. 

34. Ad 4", Neg. Ex nnanimi enim constantique Judaeo- 
rum traditione Balaam locutus est de supremo illo Rege 
Messia, cujus adventus fama longe lateque per orientales 
populos diffusa erat. Quanam porro ratione Mcssias de- 
vastaturus esset omnes filios Seth , seu omnes homines, ut 
exponit Onkelos , facile deprehenditur ex armorum genere 
quibus esset usurus. Jam vero ipse percutiet terram, in- 
quit Isaias 11, 4. virga oris sui, et spiritu labiorum suo- 
rum interficiet impium. 

35. Ad 5“, D. Unaquaeque oppressionis periodus suos 
peperit salvatores improprie dictos , C. proprie dictos seu 
Messias in sensu quo eam vocem hic accipimus N. Neque 
alio sensu nisi latissimo , Cyrus Christus seu Messias ac Sal- 
vator ab Isaia nuncupatus est , ob figuram etiam quam suo 
modo Christi gessit per liberationem populi electi a capti- 
vitate temporali, quae typus fuit liberationis spiritualis, 
quam Messias allaturus erat a captivitate peccati et diaboli. 
Alioquin reges et judices vere dii essent , eo quod hoc 
nomine interdum in Scripturis donentur. 

36. Ad 6", D. Per spiritum vertiginis, C. jure meri- 
toque N. Adeoque nec Barcochebas neque Sabathai aut 
alius quivis potuerunt aut unquam poterunt inter Messias 
adnumerari , quicumque fuisset aut futurus sit illorum co- 
natuum exitus , cum Messias ex hactenus disputatis nonnisi 
unus sit, talibusquc notis insignitus ut cum alio permi- 
sceri unquam nullatenus possit. 

CAPUT II 

% 

DE EPOCIIA ET OFFICIIS PROMISSI MESSIAE 

37. Triplex a recentioribus Judaeis effugium excogi- 
tatum est, ut se a Christianorum argumentis subducerent, 
quibus hi ostendunt Messiam promissum jamdiu advenisse. 
Aut enim inficiantur determinatam esse epocham adventus 
Messiae ; aut si determinata sit, conditionatam eam esse autu- 
mant, aut demum si determinata et absoluta sit , nondum eam 
esse completam. His totidem propositiones opponimus quibus 
ostendimus tum determinatam, tum absolutam, tum de- 
nique elapsam ejusmodi epocham esse. His quartam adji- 
cimus qua id ipsum ex ofliciis juxta prophetas a Messia 
obcuudis conficiemus. 

PROPOSITIO I. 

Epocha adventus promissi Messiae ex Sacris litteris 
certa ac determinata est 

38. Impetit haec propositio Paraphrasten Chaldaeum , 
R. Joseph ben J achiu , Maimonidein ali osque omnes , qui 
nihil certi de tempore adventus Messiae in Scriptulis con- 
stitutum affirmant. 

39. Ast falsitatis arguitur ejusmodi assertio 1° ex Ja- 
cobi, Dauielis, Aggaei ac Malachiae vaticiniis in quibus 
epoeba adventus Messiae determinatur ab interitu judaici 
sceptri et ab eversione urbis ac templi , ita ut ulterius 
protrahi non possit ; 2“ ex Judaeorum traditione agen- 
dique ratione sub illud tempus. Etenim juxta scholam Elia- 
nam Mcssias adventurus erat an. ah orbe condito qua- 
termillesimo, ad quem thalniudistae referunt dies regis Mes- 
siae. Et reipsa hac aetate magna animorum contentione 
exoptatus et cxpectatus Messias fuit , cujus rei iidem fa- 
ciunt Solimorum commotio ac perturbatio ad Magorum 
udveutum, Herodis timor, infantium caedes, ac paulo post 


Digitized by Google | 


PART. I. CAP. II. DE EPOCUA ET OFFICIIS ETC. 15 

interfectio eorum omnium , qui ex stirpe Davidica prove- 
nire deprehenderentur, desperatio Hillelis, tumultus hac 
de causa excitati, veteratorum apparitio qui se Messias 
venditarent, fama per id temporis longe lateque vulga- 
ta de dominatore a Judaea egressuro , aliaque id genus 
multa , quae aperte evincunt persuasam esse et ex sacris Lit- 
teris et ex traditione constanti judaicam gentem univer- 
sam de epocha determinata adventus promissi Messiae. 
3° Falsi tatis arguitur ex ingenua tot rahbinorum , qui no- 
bis id ultro concedunt , confessione. 4° Ex ipsa rei de 
qua agitur natura , cum Messiae expectatio fuerit obje- 
ctum desiderii universae gentis, quae in hoc praefinitum 
tempus intuens , mirum in modum concitabatur ac permo- 
vebatur ad eum excipiendum , praesertim cum et genus 
et nativitatis locus , et characteres , et officia , et vitae ra- 
tio promissi Messiae in Scripturis patefacta ei fuerint. 

DIFFICULTATES 

I 

40. Obj. P Doctiores rabbini inter septem res ho- 
minibus ignotas recensent tempus restitutionis regni Da- 
vidici seu adventus Messiae : 2° Danielis 12, 9. legitur 
Angelum prophetae sciscitanti tempus adventuri Messiae re- 
spondisse: Clausi sunt signatique sermones usque ad praefi- 
nitum tempus. Ergo. 

41. Besp. Ad 1”, V. Becentiores seu qui post Chri- 
sti adventum scripserunt, Tr. vel C. antiquiores seu ante 
illius adventum N. In primis nonnisi pauci rabbini ita 
sentiunt ; deinde cur et isti pauci in hanc sententiam coa- 
ccsserint ratio aperta est. Nullum post tot secula vide- 
runt apparere Messiam , postquam scilicet verum Messiam 
repudiaverant, adeoque nil mirum si animum desponden- 
tes , negarunt epocham illius adventus determinatam es- 
se. Deberent hi ostendere ante Solymorum excidium 
eandem viguisse sententiam penes suos. Ast documenta 
omnia et publica facta contrarium evincunt. 

42. Ad 2”, Neg . agi in objecto loco de tempore ad- 

ventus futuri Messiae, cum hoc tempus Angelus jam pa- 
tefecerit banicli , ut legitur Lbid. cap. 9. fieri igitur ne- 
quit, ut Dauiel sciscitatus fuerit ab Angelo cap. 12. quod 
antea aperte adeo didicerat. Igitur sermo est in allegatis 
verbis de eo quod toto hoc capite agitur ; quidnam vero is- 
tud sit, res adeo obscura et incerta est, ut inter se non- 
dum convenerint interpretes sive Judaei sive Christiani. 
Nequit idcirco ullum ex incerta re argumentum deduci. 

PROPOSITIO II. 

1 

Epocha adventus Messiae in Scripturis determinata 
retardari nequit 

43. Nimia luce perculsi plerique Judaei oraculorum 
propheticorum traditionisque universae, haud inilciari po- 
tuerunt epocham, de qua disserimus , determinatam esse. 
Argumentis idcirco Christianorum pressi confugerunt tan- 
quam ad extremam tabulam , ad dilationem hujus epo- 
chae ob judaici populi peccata et demerita. Inane porro 
ejusmodi effugium esse sic ostendimus. 

44. Si dilata esset epocha adventus promissi Messiae , 
ideo differri potuisset , quia conditionatc praenunciata. 
Atqui hoc falsum est; 1” quia nuspiam ejusmodi condi- 
tionis vestigia in Scripturis occurrunt , sed constanter in 
omnibus oraculis absolute epocha determinata exhibetur; 
2° quia hanc conditionem non patitur res ipsa de qua 
agitur; siquidem Messiae non pro sciis Judaeis venturus 
erat sed etiam pro gentibus; absonum autem est gentes 
ob demerita Judaeorum detrimentum pati debuisse; 3° quia 
expresse in Scripturis conditio omnis excluditur , Danielis 
siquidem 9, 24 . tempus adventus Messiae decisum seu de- 
terminatum dicitur juxta hebraicae vocis vim ; ac Deus 
praeterea Is. 52, 3. seqq. et alibi protestatur se popu- 
lum suum redempturum propter se et propter gloriam no- 
ta in s sui ; 4" quia supervacanea fuisset toties in Scri- 
pturis cpochac hujuscemodi determinatio ; 5° quia hanc 

conditionem numquam suspicata est vetus synagoga; 6“ quia 
denique adsurdum est peccata iu causa fuisse dilationis 
Messiae, ejus nempe qui ad peccata delenda venturus erat. 
Quae cum ita se habeant jure concludimus effugium de 
dilatione promissi Messiae vauuut esse atque unice ad Chri- 
stianorum argumenta eludeuda a serioribus Judaeis ex- 
cogitatum. 

DIFFICULTATES 

45. Obj. I. Plura sunt vaticinia in Scripturis absolute 
enunciata , quae tamen conditionem saltem implicitam con- 
tinere eventus patefecit , id ipsum igitur evenire potuit in 
vaticiniis Messionis. 2" >'ec desunt prophetiae , licet Mes- 
sianac , quae couditioucin tamen expresse continent , sic 
Deut. 30, 10. redemptio Israel promittitur: Si tamen audieris 
vocem Domini Dei tui ... . et revertaris ad Dominum Deum 
tuum in toto corde tuo et in tota anima tua. 3° His permoti 
auctores Pcsichta , et tbabnudistae in Ghemard Babylonica 
quos plcrique omnes rabbiui sequuntur recentiores, poe- 
nitentiae defectui adseribunt dilationem adventus Messiae , 
quamvis transacti termini sint a prophetis constituti. Ergo. 

46. llesp. Ad I", D. Quae tamen conditio sive ex su- 
bjecta materia, sive ex adjunctis, sive denique ex aliis lo- 
cis appareat, C. secus N. Haud inficiamur in Scripturis 
quandoque reperiri vaticinia conditiouata , quae tamen ab- 
solute cuunciautur. Verum ab ipsa substrata materia e. g. 
comminationibus aut promissionibus temporalibus conditio 
innuitur , cumque satis aperte conditionem , quae alibi etiam 
exprimitur , patefaciunt Scripturae. Contra vero vaticinia 
Messiana neque cqnditionem patiuntur , neque alia loca 
Scripturarum insinuant , uti ostendimus, imo eam prorsus 
excludunt. 

47. Ad2 m , Net/. Siquidem iu adducto Deuteronomii testi- 
monio nullus est de Messia sermo, sed de sola felicitate 
aut punitione Israelitarum prout diversa ratione iu ordine 
ad legis observationem aut transgressionem se gererent. 

Vol. III. 2 

Promittit tamen Deus se eos revocaturum a captivitate in 
quam forte ob peccata sua incidisseut , si eorum sinceram 
poenitentiam egissent , prout reipsa saepe factum esse sub 
judicibus et regibus, ipsorum historia testatur. 

48. Ad 3”, D. Postquam scilicet elapsae omnes epo- 
chae sunt, verusque Messias abjectus est, C. ante id tem- 
pus N. Deberent ostendere rabbini qui hoc perfugium in- 
vexerunt, veterem synagogam id ipsum sensisse cum cpochae 
illae nondum transactae essent. 

PROPOSITIO III. 

Advenisse Messiam a Deo promissum atque a Judaeis expecta- 
tum , jamditt elapsae epochae , prophetarum oraculis de- 
terminatae , luatlentissime ostendunt 

49. Prophetarum oracula in quibus epocha promissi 
Messiae determinata est, quatuor praecipue sunt, oraculum 
videlicet Jacobaeum , vaticinium Danielis , prophetiae de- 
mum Aggaei ac Malachiae. Haec igitur expendenda susci- 
pimus singillatim , ne simul congesta confusionem pariant. 

§. I. Jacobaeum vaticinium expenditur 

50. Celeberrimum hoc vaticinium exhibetur Gen 49, 8. 
seqq. Cum enim Jacob janijam moriturus ad se vocasset 
filios suos ut eis benediceret benedictionibus propriis, an- 
nunciaretque ipsis obventura in diebus novissimis , cum 
ad Judam pervenisset quartum filium suum , sic ei fausta 
ominatus est : Juda , te laudabunt fratres tui, adorabunt te 
fiHi patris tui. Catulus leonis Juda; ad praedam fili mi as- 
cendisti: requiescens accubuisti ut leo et jjuasi leaena; quis 
suscitabit eum ? Non auferetur sceptrum de Juda et dux de 
femore ejus , donec veniat qui mittendus est , et ipse erit ex- 
pectatio gentium; seu ut postrema haec verba in hebraico 
textu leguntur: Non recedet sceptrum a Juda, et legislator 
de inter pedes ejus, donec veniat Sciloh et ei obedientia po- 
pulorum. 

51. Tria, ut rem conficiamus, hic nobis evincenda sunt 
I" hoc oraculum ad Messiam pertinere ; T ejusdem adven- 
tus epocham determinare ; 3° jamdiu fuisse completum. 

52. Primum autem evincitur tum ex vi vocis Sciloh tum 
ex iis quae huic Sciloh tribuuntur. Jam vero etsi multiplex 
a philologis radix voci Sciloh assignetur, tamen omnes in 
eo collineant ut de Messia intelligi debeat. Etenim qui eam 
derivant a nVitf ( Sciaia ) tranquillus aut quietus fuit, hunc 
ei sensum tribuunt oraculo : A 'on recedet sceptrum a Juda ... 
donec veniat pacificus aut tranquillator. Huic interpretationi 
favet codex samaritanus in quo legitur: donec veniat pa- 
cificus. Messias porro ab Isaia cap. 9. v. 7. vocatur Prin- 
ceps pacis , utpote qui venturus esset ad tranquillitatem ac 
pacem afferendam. Qui vero eam vocem repetunt a radice 

( Scii) vel ITO (Sdalal), tunc idem est Sciloh ac Filius 
ejus, seu qui antonomastice filius Judae dici potest, sci- 
licet Messias. Qui demum malunt legere ri^'0 ( scelloh ) pro 
( scelld ) , huic voci vim tribuunt significandi quod ei 
seu cujus est, nempe sceptrum de quo hic loquitur Jacob. 
Hoc sensu hanc vocem videntur pleriquc veteres accepisse. 
Sane LXX. habent : Donec veniat quae ipsi reposita sunt , seu 
ut alii legunt : cui repositum est , ut etiam interpretantur 
Aquila et Symmachus. Hi igitur hunc sensum referunt: 
Donec veniat regnum, quod repositum est ei, videlicet Mes- 
siae. Hunc sensum clarius expressit Onkelos scribens : Do- 
nec veniat Messias. \e re igitur, heic saltem , Hosenmuller 
scripsit interpretes omnes raro consensu, quavis etiam admissa 
ethimologia vocis Sciloh, convenire in illa de Messia intel- 
ligcnda aut aliqua ejus proprietate. Hinc veteres Hebraei 
in Thalmudc tract. Sanhedrin, Perek Chelek , in Berescith 
rabba vocem Sciloh inter Messiae nomina retulerunt. 

53. Non minus luculenter id ipsum evincitur ex iis quae 
huic Sciloh tribuuntur: subdit enim Jacob: et ipse erit ex- 
pectalio gentium, seu : Et ei obedientia populorum , quae 
verba Onkelos reddit : Et ei obtemperabunt populi; Jarchi 
vertit : Et ei congregatio populorum ; uterque Arabs io * 


Digitized by Google 



20 


TRACTATUS DE INCABVATIONE 


terpros : Et ad eum congregabunt se populi ; Alexandrini 
quos secutus est s. Hieronymus habent : ipse expectalio gen- 
tium , quibus consonat Syrns : et eum expectabunl populi . 
Jam Tero ille qui xarifo^u'» expectatio gentium dicitur, cui 
erit obedicnlia populorum, ad quem se populi congrega- 
bunt, ad quem confluent gentes omnes, profecto alius nou 
est nisi Messi as , prout prophetae saepe declarant, praeser- 
tim vero Isaias tum alibi, tum c. 11, 10. 49, 6. 51, 5. 
65, 1. 66, 19. Et Hebraei ipsi contendunt. Exploratum 
igitur est , quod primo loco constituimus , tum ex voce 
Sciloh , tum ex iis quae Sciloh tribuuntur, sermonem in hoc 
oraculo de Messia esse. 

54. Epocham porro in hoc ipso oraculo determinari 
adventus promissi Messiae , constat 1“ ex ipsis particulis 

(ad chi) quae semper vertuutur : donec, usque dum, 
usque ad ctc. Constat 2° ex Jacobi scopo vaticinantis num- 
quam ablatura iri scevet sive sceptrum , nempe supremam 
potestatem , aut tribum e Judae pedibus, seu de medio ejus 
donec veniat Sciloh seu Mcssias , ut hac ratione signum 
praeberet adventus ejusdem Messiae ; jam vero si nullum 
terminum praestituisset Jacob in adductis particulis, nul- 
lum signum dedisset quo et expectaretur et agnosceretur 
promissus Messias. Constat 3° ex communi autiquorum in- 
terpretatione , qui cum viderent judaicum regnum ad fi- 
nem properare , tempus ab hoc vaticinio pro adventu fu- 
turi Messiae praestitutum , advenisse collegerunt. 

55. Transactam demum hanc epocham esse, seu adim- 
pletum Jacobaeum vaticinium facile ostenditur : ex Jacob 
non erat auferendum a J uda sceptrum, donec veniret Mes- 
sias; atqui jaindiu sceptrum defecit: ergo jamdiu transacta 
designata epoclia est, completumque est vaticinium. 

56. Sceveth porro nomine significari supremam potestatem, 
imperium , imperatoriam dignitatem patet tum ex Nuro. 24 , 
17. lsa. 14, 6. Zacliar. 10, II. ubi identica phrasis rc- 
peritur: et sceptrum Aegypti recedet; tum ex versionc Ale- 
xandrina et Theodotionis , ubi vox Sceveth , princeps verti- 

tur, in Symmachi translatione vero potestas ; tum denique 
ex paraphrastis Chaldaeis inter quos Onkelos posuit : exer- 
cens dominium, Jonalhan vero et Jerusalmi exposuerunt de 
rege. Confirmatur autem vocis Sceveth hoc in loco data si- 
gnificatio ex altero membro , ubi voci Sceveth respondet vox 
pJ3hp ( mcchokek ), quae proprie eum, qui aliquid statuit, 
decrevit significat , et legislatorem denotat , ac in universum 
de primoribus , praefectis populi cxcrcitusve usurpatur 
Judic. 5, 14. in Ps. vero 59, 9. Judas vocatur princeps 
antesignanus, mechokek. 

57. Constat igitur ex dictis oraculum Jacobaeum, et 
Messiae adventum respexisse , et illius certum tempus prac- 
nunciasse ; hoc denique tamdiu praeterlapsum essi 
que oraculum completum, Mcssiamque advenisse. 

DIFFICULTATES 

58. I. Obj. 1° Jacobaeum vaticinium habere pro obje- 
cto Messiam , res admodum incerta est, eum aeque Moysi, 
Sauli, Davidi, Jeroboamo, potissime vero Nahuchodouo- 
sor aptari possit, quibus gentes seu populi obediverunt. 
2° Potest praeterea vox Sdloh de urbe hujus nominis in- 
telligi , adeo ut sensus oraculi sit : Non recedet sceptrum a 
Juda , seu Judas non desinet esse antesignanus et dux po- 
puli Israelitici uuiversi donec venerit Siluntem ; nempe juxta 
vocabuli vim , donec venerit ad quietem posl longas in de- 
serto peregrinationes. Ilacc interpretatio communis jam 
est ; eam siquidem propugnant Hab. l.ipman , Teller , 
Zirkel, Justius atque Gescuius. Ergo. 

59. Resp. Ad 1", N. diotae siquidem quae Sciloh tri- 
buuntur in Jacobaeo vaticinio nulli praeterea quam Messiae 
convenire possunt. Quominus enim intelligatur vaticinium 
de Moyse , Saule , Davide aut Jeroboamo obstat perdurabo 
sceptri seu supremae potestatis , quae longe post ipsos in 
Juda perseveravit, uti ex historia constat ; nulli horuin in- 
super competit quod de obedientia populorum ibidem di- 

citur. Multo vero minus ea conveniunt Nabuchodonosor 
sub quo suspensa quidem est suprema potestas in tribu 
Juda, non autem penitus ablata; quamvis ( autem pluribus 
populis dominatus hic fuerit rex , quum tamen ejusmodi 
obedientia violenta fuerit , non ea est de qua loquitur Ja- 
cob , qui de subjectione aut confluentia spontanea disserit 
juxta vim hebraicae vocis rnjj’ ( jikkeath ) et allusionem ad 
benedictionem omnium gentium , oblinendam ex semine 
Abraham , Isaac et Jacob ipsius. 

60. Ad 2 m , Neg. Jacohaeum oraculum frigidam hanc 
interpretationem, ut vocatur ab ipso Rosenmuller, admit- 
tere posse ; tum quia Jacob loquitur de persona , non au- 
tem de urbe; tum quia notae Sciloh tributae aptari urbi 
Silo nullo modo possunt ; tum quia denique contraria ejus- 
modi interpretatio est sensui traditionali totius synagogae, 
et antiquiorum interpretum Hebraeorum, uti ostendimus. 
Communis porro ea expositio non est nisi penes paucos 
rationalistas protest antes. 

61. II. Obj. Saltem nulla epocha adventus Messiae de- 
terminata deprehenditur in verbis Jacob; 1° particulae enim 

(ad chi), quae verti solent donec, usque, usque dum, 
non terminum sed continuationem significant , quod innu- 
meris prope utriusque foederis exemplis ostendi potest , 
ex. gr. in Ps. 109, 1. legitur. Dixit Dominus Dotnino meo : 
sede a dextris meis donec ponam inimicos tuos etc. Matth. 1, 
25. de Joseph legitur: Et hon cognoscebat eam (Mariam) 
donec peperit filium suum primogenitum , ostenditque ex 
professo s. Hieronymus Conunenl. in hunc locum. Sensus 
igitur hujus oraculi est, ut animadvertit Rab. Aben-Ezra: 
Non recedet sceptrum a Juda, donec veniat Sciloh, id est 
numquam auferetur , seu numquam recedet sceptrum a Juda , 
multo minus quum venerit Sciloh , cujus locutionis exemplum 
suppetit Gen. 28, 15. ubi Deus Jacob juxta hebraicam ve- 
ritatem sic affatur : Non deseram te , usque dum fecero quod 
loculus sum tibi , idest multo minus te. deseram cum te redu- 
xero in terram hanc. 2° Accedit , quod particula IV non 

solum significet donec , usque dum, sed etiam perpetuo, ut 
patet ex Exod. 13, 18. ac propterea hic sensus exurgit : 
Aon recedet sceptrum a Juda in perpetuum, quia veniet Sct- 
loh. 3° Insuper Sceveth passim in scripturis significat virgam 
afflictionis , ut liquet ex Ps. 2, 9. et Is. 10, 5. adeoque 
sic exponi potest oraculum Jacob: Aon recedet virga affli- 
ctionis a Jacob , donec veniat Sciloh. Ergo. 

62. Resp. A. A. Ad 1”, prob. D. Particulae donec, us- 
que etc. non semper significant terminum aut cessationem 
in propositione enunciativa, C. prophetica A. Etenim in pro- 
phetia seu futurorum eventuum praedictione , particula do- 
nec semper terminum significat , alioquin vaticinium va- 
gum fieret , vimque suam amitteret; propheticum vero est 
oraculum Jacobaeum , adeoque particula donec terminum 
exprimit. Exempla quae allata sunt aliaque ejusmodi quae 
adduci possent ad rem praesentem non referuntur. Conci- 
dit proinde Abcn-Ezrae expositio , et argumentum super- 
structum. 

63. Ad 2", D. Si particula "ty (ad) solitarie sumatur, C. 
si conjuncta cum i 3 ( ki ) reperiatur A. Nusquam in Scri- 
pturis conjunctio particularum '3"ty (ad ki) significat in 
aeternum , in perpetuum , aut perpetuo. Sane exempla ab ad- 
versariis adducta exhibent solam particulam *iy ( ad ) ; 
contra vero quoties conjunctae illae duae particulae oc- 
currunt, toties in significatione donec , usque ad etc. re- 
periuntur. Adeoque falsitas allatae expositionis colligitur, 
quae praeterea nova est , ac tum scopo Jacobi , tum sen- 
sui traditionali contraria. 

64. Ad 3”, D. Si adhibeatur Sceveth cum epitheto af- 
flictionem significante , C. per se in usu biblico , praeser- 
tim vero in casu nostro, A. Objecta porro exempla res- 
ponsionem nostram confirmant ; in Psalmo enim 2. dicitur 
virga ferrea , apud Isaiam legitur virga furoris. Hunc autem 
sensum excludit Jacobi oraculum in quo omnia fausta Ja- 
cob ominatur Judae, legislator sive, princeps, antesignanus 
et Dux contraponitur in altero hemistichio voci Sceveth; ut 

praeteream ejusmodi violentam interpretationem ah histo- 
ria explodi. 

65. IIT. Obj. Nondum exploratum est Jacobaeum va- 
ticiuium esse completum. Nam 1° diei nequit desiisse sce- 
ptrum a .luda , cum adhuc, vigeat regnum florentissinunn 
sub Echmalotareha seu principe captivitatis in quo Judaei 
propriis legibus ac institutis vivunt. 2" Retinent praeterea 
Judaei jus ad regnum patrum suorum , quo per suminum 
nefas a Romanis expoliati sunt. 3° Nisi porro boc jus suf- 
ficeret ad sceptrum retinendum , defecisset sceptrum a tribu 
Juda quinque ad minus seculis ante generalem dispersio- 
nem, quod profecto Christiani non admittunt. 4° Cum de- 
mum ex Levit. ‘26, 40, et 41. Deut. 30. et 32, 43. judaiea 
respublica restitui debeat, praesens Judaeorum conditio pre- 
caria dici potest , adeo ut templum Jehovah ac palatium 
legis iterum excitari debeant. Ergo. 

66. Rcsp. IV. A. Ad 1“, prob. ISeg. Ejnsmodi enim 
florentissima regna nullibi existunt nisi forte in imagina- 
tione rabbinorum. Mirum est in tanta geographiae lucc Ju- 
daeos adhuc ejusmodi fabulis delectari , ac sibi turpiter 
illudere. 

67. Ad 2”, Si Jaeob de jure locutus esset , Tr. si de 
facto N. Jam vero Jaeob loquitur de ablatione sceptri , adeo- 
que de facto , alioquin nullum prorsus signum praenun- 
ciasset de adventu futuri Messiae ; atque hinc vetus syna- 
goga non de jure sed de facto boc oraculum intellexit. 

68. Ad 3 m , Ncg. Captivitate enim Babylonica sceptrum 
judaicum non penitus ablatum est , tum quia captivitas illa 
brevi perduravit ; tum quia Reus per prophetas populum 
suum saepe certiorem fecit de reditu seu proxima libera- 
tione ab eadem captivitate ; tum quiri denique , cum sce- 
ptri nomine ut postea declarabimus , non regalis , sed su- 
prema potestas veniat per collectionem ejusdem Judae tri- 
bus , quae semper perstitit , nec cessavit boc sensu , tota 
illa captivitatis periodo, sceptrum a Juda. 

69. Ad 4” 1 , 7). Quatenus Deus miseraturus aliquando 

sit caecitatis judaicae gentis , Tr. in sensu adversariorum N. 
Nempe in allegatis testimoniis vel agitur de, partialibus ca- 
ptivitatibus in quas incurrere debuerunt Hebraei ob ipso- 
rum peccata , et a quibus liberandi erant , si eos patra- 
torum scelerum poenituisset ; aut agitur de conversione He- 
braeorum ad Messiam quem repudiarunt , uti paulo post 
ostendemus. Ceterum cum de facto judaica gens privata 
sceptro sit ab octodecim seculis , quaccumque demum fu- 
tura sit ejus conditio , certum est et oraculum jamdiu fuisse 
impletum , adeoque Messiam jamdiu advenisse. 

§. II. Expenditur vaticinium Dani r lia 

70. Daniel in Babylonica captivitate peccata sua , ac 
populi universi confitens afflictabatur , veniam eorum et 
liberationem populi , urbisque ac templi restitutionem per 
promissum Messiam enixe rogabat. Adhuc oranti adstitit 
Angelus Gabriel , qui eum his verbis cap. IX. v. 24. affa- 
tus est: Septuaginta hebdomades abbrrviatae sunt super po- 
pulum tuum ei super urbem sanctam tuam , Ut consummetur 
praevaricatio, et finem accipiat peccatum, et deleatur iniqui- 
tas, et adducatur justitia sempiterna , et impleatur visio et 
prophetia , et ungatur Sanctus Sanctorum v. 25. Scito ergo et 
animadverte : ab exitu sermonis , ut iterum aedificetur Jeru - 
salem , usque ad Christum ducem , hebdomades septem , ct 
hebdomades sexaginta duae erunt ; et rursum aedificabitur pla- 
tea et muri in angustia temporum, v. 2G. Et post hebdomades 
sexaginta duas occidetur Christus , ct non erit ejus populus, 
qui eum negaturus est. Et civitatem et sanctuarium dissipa- 
bit populus cum duce venturo; et finis ejus vastitas , ct post 
finem belli statuta desolatio v. 27. Confirmabit autem pactum 
multis hebdomada una , et in dimidio hebdomadis deficiet ho- 
stia et sacrificium, et erit in templo abominatio desolationis, 
et usque ad consummationem et finem perseverabit desolatio. 

7 1 . Ita quidem vulgata versio a qua in nonnullis discre- 
pat textus originalis , praecipuae autem variantes hac fere 

sunt : in v. 24. pro abbreviatae hebraica veritas habet, de- 
cisae , resedae , vel decretae aut statutae sunt ; et quod no- 
ster vulgatus vertit Sanctus Sanctorum , hebraicus habet , 
Sanctissimum, aut Sanctitas Sanctitatum. Sic. v. 26. pro oc- 
cidetur Christus et non erit etc. legitur in textu originali : 
extirpabitur , v el excidetur unctus (Christus) , et non ei. Ur- 
bem et Sanctuarium destruet populus principis venturi , et fi- 
nietur in inundatione , et usque ad finem est bellum , decre- 
tum ruinarum. Demum v. 27. illud : et erit in templo abo- 
minatio desolationis etc. ita se habet in textu: Et super ex- 
tremitatem seu culmen abominationum vastator , et quidem us- 
que ad completum et resectum stillabit, seu fundetur supra 
vastatum. 

72. Quibus praenotatis tria pariter hic praestare de- 
bemus , tum videlicet Danielis vaticinium ad Messiam per- 
tinere ; tum epocham promissi Messiae in eo determinatam 
esse; tum denique elapsam jamdiu ejusmodi epocham esse. 

73. Porro oraculum Danielis Messiam unice spectare, 
primo quidem vaticinii verba, secundo vero characteres 
et notae , tertio demum veteris synagogae sensus traditio- 
ualis apertissime evincunt. Etenim ille promittitur , qui vo- 
catur Sanctus Sanctorum , seu Sanctitas Sanctitatum, seu etiam 
Sanctissima. Jam vero talem futurum Messiam nemo est 
qui ambigat, cum Ps. 15, 16. et Is. 12, 6. expresse per 
excellentiam Sanctus vocetur ; item qui ibidem promittitur 
dicitur Messias et princeps , sive dux qui praeterea debebit 
pactum, sive foedus Dei cum hominibus confirmare ; quam- 
vis autem improprie plures alii in scripturis Uncti, Christi, 
aut ducis nomine donentur, solus SIessias est cui proprie, 
competit ejusmodi denominatio , qui ab Isaia c. 42, 6, 
et 49, 8. datus dicitur in foedus populi , et a Malachia 
c. 3, 1. Angelus Testamenti seu foederis vocatur. Et haec 
quoad verba. Si nunc characteres et notas expendamus , 
quae huic Messiae seu duci tribuuntur in vaticinio , melius 
adhuc res conficitur. Siquidem ille promittitur venturus, 
qui praevaricationem consummet, finem imponat peccato, 

deleat iniquitatem , atque justitiam adducat sempiternam. 
Atqui haec munia propria esse Messiae , prophetae omnes 
uno animo tradunt: Isaias 61, 1. Zacharias 3, 8. Mala- 
chias capp. 3, et 4. ita ut Petrus pro concione Act. 10, 43. 
de Christo dicere non dubitaverit : Huic omnes prophetae 
testimonium perhibent , remissionem peccatorum accipere per 
nomen ejus omnes, qui credunt in eum. Sive igitur verba 
ipsa Danielis sive characteres illius qui in vaticinio promit- 
titur spectentur , constat , alium hunc non esse aut esse 
posse nisi Messiam. 

74. Haec autem mirifice confirmantur ex veteris syna- 
gogae sensu traditionali , cujus rei testes locupletissimi sunt 
Habbi Mauasses , et Josephus Flavius , qui tum in Antiquit. 
lib. 10. c. II. §• 7. tum De bello judaico lib. 4. c. 6. §. 2. 
habet omnes Judaeos ex antiqua traditione ad Messiam 
retulisse oraculum Danielis eaque de causa sub Vespasiano 
ac Tito arma sumpsisse adversus Romanos. Id ipsum con- 
stat ex eo quod refert R. Rasci in Seder holam in Jalckut 
Simeoni II. fol. 79. ideo Jonathano bcn-Uziel interdictum 
fuisse ne suam paraphrasin in Chetuxrim , seu Hagiographos 
evulgaret, quia nimirum Messiani adventus cpocha ma- 
nifestius statueretur. Juxta rabbinos in Beresdt Rabba in 
cap. 14. Genes, p. 264. Messias adducere debet justitiam 
secularum , immo vero juxta Nachmanidcm , Mosem Gero- 
nensem ac Mosem Haddarschan apud Schoettgenium De 
Messia lib. 2. pag. 264. ipsemet Messias justitia est sempi- 
terna , et Sanctus Sanctorum ; R. Mordachai in Scemen 
Amischa Aphtara 1. fol. 12. fatetur Messiam illum esse ad 
cujus adventum perducunt LXX. Danielis hebdomadae. Ex- 
ploratum igitur est veterem synagogam praecipuosque rab- 
binos pro certo habuisse Messiam objectum esse Danielis 
vaticinii. 

75. Multiplici vero ex capite adstruitur quod secundo 
loco constituimus, determinatam scilicet esse adventus Mes- 
siani epocham in hoc vaticinio ; ac r ex relatione LXX. 
harum hebdomadarum cum an. LXX. a Jeremia cousti- 

tutis captivitatis Babylonicae , singulis enim annis hebdo- 
mada respondet; porro LXX. anni determinati sunt, igi- 
tur et LXX. hebdomades tempus determinatum significant ; 
2° ex partitione harum hebdomadarum in tres periodos ; 
nempe in septem , in sexaginta duas , et unam , scilicet 
postremam ; esset enim partitio haec supervacanea , nisi 
de tempore determinato ageretur; 3“ ex duplici termino 
a quo et ad quem qui in vaticinio constituitur ; terminus 
enim a quo decurrere debent illae hebdomadae est exitus 
sermonis ul Herum aedificetur Jeru salem; terminus autem ad 
quem, seu in quem desinunt, est urbis templique excidium; 
4° ex analogia hujus vaticinii cum reliquis in quibus tem- 
pus ab eodem propheta praefinitur , ut patet ex c. 4, et 12. 
Demum 5“ ex veterum Judaeorum consensu, ut constat ex 
allatis documentis. 

76. Completum denique vaticinium esse seu transactam 
jamdiu praefinitam epocham adventus Messiae ex dictis res 
aperta est. Ex Daniele intra duos terminos a quo et ad quem 
septuaginta hebdomades annorum , id est an. 490. effluere 
debuerunt ; intra id tempus et Messias venire , inungi , et 
morti tradi debuit , abolenda erant V. T. sacrificia , com- 
plenda visio , delenda iniquitas , et justitia sempiterna ad- 
ducenda ; atqui terminus ad quem , urbis scilicet ac templi 
destructio una cum abolitione veterum sacrificiorum, ab 
octodecim seculis transactus est ; ergo et adimpleta cetera 
sunt quae intra utrumque terminum adimpleri debebant , 
scilicet et venit Messias , et unctus est , ac morti traditus. 
Completa igitur est visio et prophetia , seu epocha transa- 
cta est a Daniele determinata pro Messiae adventu. 

DIFFICULTATES 

77. I. Obj. 1“ Incertum in primis est utrum in hoc 
vaticinio de uno an vero de duplici Christo seu Messia , ser- 
mo sit ; T incertum utrum vaticinium Dauiclis ad Messiam 
referatur , an potius pro objecto habeat aut Cyrum, aut 

Antiochum Epiphanem ut placuit Marshamo , aut Alexan- 
drum 31. uti contendunt Bcrtholdt ac Rosenmullcr , aut 
demum Seleucum II. aut Seleucum IV. ut alii existimant. 
3° JIarshami expositio in quam , quoad rei substantiam 
ceterae conveniunt , praeferenda videtur ; eam enim ve- 
riorem esse suadent scopus prophetae , qui sollicitus erat 
de futura populi sui , ac templi urbisque sorte : item cal- 
culus chronologicus qui nos ad ea tempora perducit ; inau- 
guratio Sancti Sanctorum , nempe templi , quae sub Juda 
Nlachabaeo facta est ; templi desolatio , quae perduravit 
usque ad finem belli , confirmatio pacti cum multis hebdo- 
mada una ex parte fidelium Judaeorum adhaerentium Ju- 
dae ; defectio hostiae seu victimae et farti in medio po- 
stremae hebdomadae , quae per id temporis contigit ; de- 
mum deletio peccati et iniquitatis , id est poenae pecca- 
tis debitae , quae quidem poena peccatum passim in Scri- 
pturis vocatur , praesertim Jerem. 50, 20. ad quem locum 
alludit Daniel ; nec non adductio justitiae sempiternae seu 
legalis, quoniam ex eo tempore numquam Judaei sese ido- 
lolatria polluerunt. 4° Cum igitur omnia apprime in tem- 
pora Judae 3Iachabaei collineent , quum etiam occisus est 
Christus , id est Onias Sacerdos , nil mirum si in camdem 
expositionem coneesserint Harduinus et Calmet catholici 
interpretes. 5° Nisi dicere malueris cum Bertholdt ac Ro- 
senmuller totam hanc prophetiam, a quodam veteratore 
fuisse confictam post rerum eventum ad consulendum ho- 
nori Jeremiae , cujus vaticinium de futura judaici populi 
felicitate post 70. annos verificatum non est. Ergo. 

78. Resp. Ad 1", Nrg. incertum esse utrum de uno 
vel duplici Messia loquatur Daniel. Etenim 1° ex oratio- 
nis serie luculenter patet unum cumdemque esse Christum 
ducem venturum , et Christum occidendum post hebdoma- 
das LXII, seu potius LXIX. a publica ejusdem manife- 
statione. 2° Messiae mors ponitur in nexu causali cum ex- 
cidio urbis ac templi , prout ejus adventus v. 25. nectitur 
cum collatione houorum v. 24. 3° ex morte violenta sub- 

eunda a Messia venturo , prout etiam vaticinati sunt Da- 
vid Ps. 21, 17. Jsaias c. 53, 5. et Zacliarias c. 12, 10. 

79 Ad 2", Net/, tum quia nemo illorum qui recensiti 
sunt occubuerit morte violenta, de Cyro siquidem res ad- 
modum incerta est , ceteros vero certo constat morte na- 
turali occubuisse , Messias tamen venturus ex Daniclc occi- 
dendus erat ; tum quia nulli eorum quadrant adducta va- 
ticinii adjuncta ; tum demnm quia haec omnia absque ullo 
vel levissimo fundamento excogitata sunt , nec nisi per 
summam violentiam Cyro, Alexandro , Selcucis etc. ab in- 
terpretibus anti-Messianis , quae in vaticinio recensentur 
Danielis, applicantur. 

80. Ad 3”, JVeg. Nam 1° non congruit scopus prophe- 
tae , qui non de sola populi , urbis templique futura sorte 
sollicitus erat juxta lectionem Jeremiae , sed praecipue ut 
ipse Daniel v. 19. seqq. fatetur, de peccatorum remissio- 
ne , adeoque de Messia , cujus munus erat juxta omnes 
prophetas ea delere ac tollere; cum Messia vero connexa 
erat sors populi , urbis ac templi , ac proinde de iis omni- 
bus loquitur Angelus ad Danielem. 

81. 2° Non congruit calculus chronologicus siquidem 
ex Angeli verbis LXX. hebdomades decurrere debebant ab 
exitu sermonis , seu decreto reaedilicationis Hierusalem , 
quod datum est an. 20. Artaxerxis Longimani (Nehem. 2, 
seqq.); jam vero si ab anno 20. regni Artaxerxis suppu- 
temus an. 483. incidimus in an. 782. Urbis conditae, sive 
in an. 15. imperii Tiberii Caesaris, id est pervenimus ad 
publicam Christi manifestationem (Lue. 3, 1. seqq.); longe 
igitur hoc tempus excedit omnes commemoratos principes , 
quos vellent interpretes non-Messiani constituere uti ter- 
minum ad quem vaticinii Danielis. 

82. 3” Non congruit templi inauguratio sub Juda Ma- 
chabaeo facta *) quia in nostro vaticinio non agitur de inau- 
guratione sed de unctione , secundum vero templum num- 
quam inunctum fuit ; b ) quia non eRt sermo in Daniele de 
templo materiali, sed de persona , ut evincunt veteres ver- 

siones , veterum rabbinorum expositio et contextus ; r ) quia 
ejusmodi unctio contigisset in bypothesi quam impugna- 
mus post an. 490. , attamen v. 27. templum hoc tempore 
praedicitur destruendum ; d ) quia non congruit chronologi- 
ca supputatio , uti ostendimus. 

83. 4° Non congruunt templi desolatio, confirmatio pa- 
cti cum fidelibus Judaeis ac defectio victimae et farti. Ad- 
versarii enim in hac expositione falso assumunt, illam de- 
solationem de profanatione ; contra vero propheta loquitur 
de destructione , vastatione et inundatione ; item perperam as- 
sumunt illud usque in finem perseverabit desolatio intelligen- 
dum de fine belli , cum Daniel disserat de destructione per- 
petua. Gratis pariter exponunt confirmationem pacti seu 
foederis de adhaerentibus Judae Machabaco , cum sermo 
in vaticinio sit de foedere per Messiam ineundo cum po- 
pulo fideli. Demnm quod de sacrificiorum legalium ces- 
satione perpetua in vaticinio dicitur connexa cum templi 
destructione , violenter trahunt adversarii ad suspensionem 
sacrificiorum, quae sub Antiocho Epiphane contigit. 

84 . 5° Non congruit quod dicitur de peccato seu poe- 
na peccati , ac de justitia legali ; est enim sermo apud l)a- 
nielem de peccato proprie dicto , proindeque de proprie 
dicta justitia ; peccatum enim heic conjungitur cum ini- 
quitate seu culpa *riy (avon ) , quae significat actionem per- 
sonalem sive reatum, quodque juxta Isai. 10, 11. aufe- 
rendum a Messia erat; cum vero justitia ablationem pec- 
cati necessario in praesenti providentia sequatur , jure in- 
fertur hanc a Messia esse afferendam. Justitia porro legalis 
per templi ac sacerdotii destructionem erat abolenda , dum 
justitia afferenda a Messia debeat esse aeterna. 

85. Ad 4”, D. Si subsisteret veritas praemissarum, C. 
si haec non subsistat, uti ostendimus, Ii. Quamvis Har- 
duinus et Calmet non omnem excluderent a vaticinio J)a- 
nielis relationem ad Messiam , imprudenter tamen se ges- 
serunt , dum saltem ex parte Marshami expositionem admi- 
serunt. Onias nequit dici Sanctus Sanctorum , neque per eum 




Digitized by Google 



TRACTATUS DE INCARNATIONE 


32 

deleta iniquitas , neque adducta justitia sempiterna , quam 
ob causam , ut cetera omittam , vaticinii objectum nulla- 
tenus esse potest. 

86. Ad 5 m , D. Omnem repudiando historicam verita- 
tem ac per summam impietatem , C. secus A r . Mirum est 
veritos haud esse scriptores Christianos , si christiani ratio- 
nalistac vocandi sunt , contra Christi auctoritatem , qui 
Matth. 24, 15. Mare. 13, 14. Lue. 21, 20. aperte hoc va- 
ticinium Danicli adseribit, illud tribuere veteratori pseudo- 
Danieli ; et quidem ut alteri veteratori scilicet Jercmiae 
qui falso vaticinatus esset , suppetias ferret. IIuc pervene- 
runt protestantes, qui puro verbo Dei innituntur. Sed prae- 
terea ejusmodi assertio est contra omnem veritatem histo- 
ricam , cum , referente Josepho Flavio , volumen Danielis 
oblatum fuerit Alexandro M. in quo ejus victoriae erant 
praen undatae. 

87. II. Obj. Plura obstant quominus dicamus determi- 
natam cpocham esse adventus Messiae in vaticinio Danielis; 
ac 1° quod Angelus praenunciare potuerit id quod Chri- 
stus non soluni Angelis sed sibimetipsi manifestum esse ne- 
gavit Matth. 24, 36. Mare. 13, 22. ac post suam resurre- 
ctionem Act. I, 6. 7.; incredibile 2° videtur Deum voluisse 
ut lides a chrouologia penderet. Ergo. 

88. Resp. N. A. Ad l m prob. /). Denegat Christus 
Angelis cognitionem temporis gloriosae suae manifestatio- 
nis , C. sibi N. Itaque in primis Christus in allegatis texti- 
bus loquitur de secundo suo in terram adventu , uti ma- 
nifestum est ; frustra igitur quod de gloriosa hac sua ma- 
nifestatione dicitur, permiscetur cum primo ejus adventu. 
Numquam praeterea sibi denegat cognitionem secundi ad- 
ventus sui , sed solum , ut alias exposuimus, illud neque 
Uilius quod legitur apud Marcum , illius diei revelationem, 
quam Deus omnibus occultam voluit. 

89. Ad 2 m , Net]. Contrarium siquidem constat cx facto; 
innumera pene vaticinia sunt in quibus tempus accurate 
determinatur, uti Genes. 15, 13. Is. 7, 8. 16, 14. 21, 16. 

23, 25. Jerem. 25, 1 1. 28, 16. Mattth. 26, 34. et alibi pas- 
sira. Sane nou differunt notae chronologicae a ceteris adjun- 
ctis accidentalibus praedictorum eventuum, nihil igitur vetat 
quominus fides nostra sicut a ceteris adjunctis , ita et a 
temporis determinatione peudeat. Deo quippe omnia fu- 
tura praesentia sunt , adeoqne potest etiam tempus reve- 
lare; quod si faciat, eidem fidem adjungere debemus. 

90. III. Obj. Nondum saltem exploratum est transa- 
ctam epocham esse in vaticinio definitam. 1“ Quia incer- 
tum est utrum Daniel loquatur de hebdomadibus anno- 
rum, an non potius de hebdomadibus dierum aut septen- 
niorum , aut decenniorum aut jubilaeorum ; 2° quia in- 
certum utrum illae LXX. hebdomades continuae sint, an 
vero in tres distinctas periodos dispesci debeant , ita ut 
indefinitum intervallum interponatur, prout insinuat ac- 
centus athnach in hebraico textu post hebdomadas septem 
constitutus , quo admonetur lector eas dividendas esse ab 
hebdomadibus LXII. quae sequuntur; quod a fortiori dici 
debet de postrema hebdomada , catholicis ipsis adsentien- 
tibus. 3° Nec desunt Ecclesiae patres, qui illas hebdoma- 
das protrahant usque ad mundi finem. Ergo. 

91. Resp. N. A. Ad 1™, resp. 1° non posse intelligi 
ejusmodi hebdomadas de hebdomadibus dierum, cum hoc 
refugiat substrata materia , quae sexdecim mensium spa- 
tio compleri non potest ; eo vel magis quod Daniel volens 
hebdomadas dierum significare c. 10, 2. 3. dierum expresse 
meminit ; 2° non posse autem intelligi de hebdomadibus se- 
ptenniorum , decenniorum aut jubilaeorum ex eo facile col- 
ligitur, quod nondum elapsa esset major pars illarum hebdo- 
madarum, et transactus jamdiu esset terminus ad quem ejus- 
dem vaticinii , qui est urbis ac templi destructio. Reli- 
quum igitur est ut nounisi de hebdomadibus annorum ac- 
cipiantur hebdomadae vaticinii , quae in usu erant apud 
Hebraeos ut patet ex Genes. 29, 27. 28. Levit. 25, 8. 26, 
34, 35. 43, et 2. Paral. 36, 21. ubi septimus annus ma- 
gnum sabbatum vei sabbatum simpliciter appellatur , seu 

annorum hebdomada. Immo vero hic annorum cyclus ii| 
usu erat vel apud ethnicos , ut patet ex A. Gellio A 'oct. 
Attic. lib. 2. cap. 10. ubi duodecimae annorum hebdomadae 
mentio occurrit. Ratio autem qua Daniel permotus est ad 
LXX. ann. hebdomadas commemorandas petitur ex harum 
relatione ad annos LXX. Jeremiae , ita ut singulis capti- 
vitatis annis responderet annorum hebdomada usque ad 
postremum urbis excidium. 

92. Ad 2 m , Neg. Sed quod jam compendiosa ratione 
in v. 24. definitum fuerat implendum intra LXX. hebdo- 
madarum , seu 490. annorum spatium, in v. 25. ratione 
distinctorum eventuum in tres partes dividitur. Nec refert 
accentus alhnach interpositus inter hebdomadas priores se- 
ptem et reliquas sexaginla duas ; siquidem hic accentus 
adhibetur db Hebraeis tum ad majorem tum ad minorem 
interpunctionem significandam , non ad res descriptas di- 
videndas ac secandas. Idem dic de postrema hebdomada , 
quae pariter ab aliis sejungi nequit. Illi qui censuerunt 
postremam hanc hebdomadam , aut etiam dimidiam hujus 
hebdomadae partem separandas esse vel a reliquis hebdo- 
madibus, vel posteriorem ab alia saltem priore hebdomadae 
parte , ex falsa suppositione decepti sunt ; quippe existima- 
runt urbis templique excidium contingere debere intra LXX. 
hebdomadarum cyclum , quod tamen in vaticinio non di- 
citur , imo ejusmodi excidium post illas transactas exhi- 
betur complendum. 

93. Ad 3 m , D. Mediate , C. immediate N. Scilicet non- 
nulli patres excidium Hierosolymorum spectarunt uti figu- 
ram et typum cladis universi orbis , atque hoc sensu quod 
praedictum a Danielc est de eversione Solymorum extremo 
hujus orbis fini applicaruut. 

§. III. Expenduntur vaticinia Aggaei et Malachiae 

94. Duo haec vaticinia simul junximus quia de eodem 
argumento sunt , et lucem sibi vicissim afferunt. Ad solandos 
enim Judaeos a captivitate Babylonica reduces , qui inc* 

moros Salomonici templi magnificentiae , moesti erant ad 
conspectum templi Zorohabelici, sic eos Deus per Aggaeutu 
allocutus est cap. 2. v. 4. seqq. Quis in vobis est derelictus , 
qui vidit domum, istam in gloria sua prima ? Et quid vos vi- 
detis hanc nunc ? Numquid non ita est , quasi non sit in oculis 
vestris ? . . . Adhuc unum modicum est, et ego commovebo 
caelum et terram , et mare et aridam. Et movebo omnes gen- 
tes : et veniet desideratus cunctis gentibus : et implebo domum 
istam gloria , dicit Dominus . . . Meum est argentum et meum 
est aurum . . . Magna erit gloria domus istius novissimae plus 
quam primae dicit Dominus exercituum ... et in loco isto 
dabo pacem. 

95. 11 ursum cum increduli non pauci Judaei de divina 
providentia quererentur, ita eos Deus per Malachiam cap. 3, 
1. seqq. affatur. - Ecce ego tilitto Angelum meum, et praepa- 
rabit viam ante faciem meam. Et statim veniet ad templum 
suum Dominator quem vos quaeritis et Angelus Testamenti quetn 
i 'os vultis. Ecce venit, dicit Dominus exercituum. 

96. Tria quoque juxta methodum, quam sectari consti- 
tuimus circa ambo haec vaticinia nobis ostendenda sunt, 
tura ea ad Messiatn spectare ; tum epocham , saltem ne- 
gative , in illis determinari adventus Messiae ; tum denique 
ejusmodi epocham jamdiu elapsam esse. 

97. Primum porro ita evincimus : ex allatis* vaticiniis 
supra gloriam prioris domus seu templi , posterioris glo- 
ria efflorescet , quippe ad hoc venturus desideratus cunctis 
gentibus, dominator quem Judaei expectabant , quique An- 
gelus Testamenti seu foederis vocatur , ac venturus erat ad 
templum suum , et ad cujus adventum commovendi erant 
caeli ac terra , mare et arida , ac brevi quidem venturus 
erat. Jam vero haec nonnisi de Messia intclligi possunt , 
qui solus desideratus cunctis gentibus , Dominator , Angelus 
foederis cujus templum proprium sit , dici potest , et ad 
cujus adventum omnia essent elementa commovenda. Nec 
dissentiunt celebriores ipsi rabbini inter quos eminet R. Si- 
ra, qui ante secundi templi eversionem floruit, in Thatmude 

tract. Sanhedrin cap. II. nec non Rasci in eodem Tract, 
fol. 95. R. Achiba et R. Manasses in Conciliatore parte III. 
p. 184. ac non pauci in Devarim rabba sect. 1. fol 250. 
apud Raymundum Martini in Pugione fidei , nec non apud 
Schoettgenium De Messia lib.2. et apud Rem. De Rossi De 
vana expectatione Hebraeorum. 

98. Alterum autem conficimus ex termino , qui , ut in- 
nuimus, negative saltem huic adventui assignatur, scilicet 
stante adhuc secundo templo , ad quod praesentia sua co- 
lronestandum promissus Messias venturus erat juxta utrius- 
que prophetae vaticinium , quod proinde destruendum non 
erat antequam Messias advenerit , a quo majorem gloriam 
prae templo priore derivare debebat. 

99. Ast’ ab octodecim seculis Zorobabelieum templum 
solo aequatum est ; ergo ab octodecim seculis adimpleta 
sunt utriusque prophetae vaticinia, seu quod idem est, ab 
octodecim seculis Messias advenit. 

■11'FICl’ I.TATE9 

100. I. Obj. Aggaei vaticinium ad Messiam trahi nul- 
latenus potest. Etenim 1° Non repetit Deus gloriam po- 
sterioris domus a praesentia Messiae, sed a copia auri et 
argenti dicens ; Meum est argentum et meum est aurum. 
2° Quam ob causam gentes omnes Deus erat excitaturus 
ut ad templum exornandum mira quadam consensioue con- 
lluercnt; hoc profecto iunuitur ipsis verbis, prout in he- 
braico textu leguntur : et venient desiderium rnpn ( ehem - 
dat, singulare collectivum) seu desideria cunctarum gentium; 
nempe res pretiosissimae omuium gentium , non autem ut 
habet vulgatus interpres desideratus cunctis gentibus , quasi 
de persona ageretur. 8" Accedit quod alterius templi glo- 
ria relativa esse debebat ad gloriam prioris; sed ea consiste- 
bat in ornamentis argenti et auri , ergo et gloria secundi 
templi in iisdem consistere debuit. 4“ Quod congruit sco- 
po vaticinii solandi moestos Judaeos ob nuditatem seu pau- 

pertatcm Zorohahelici templi comparati cum magnificen- 
tia ac divitiis quibus affluebat templum Salomonicum , 
Ergo. 

101. Resp. A r . /4. Ad 1", prob. Neg. 1' quia exposi- 
tio haec non-Messiana adversatur sensui traditionali syna- 
gogae veteris, quae non ex divitiis sed ex Messiae prae- 
sentia repetebat majorem templi Zorobabelici gloriam ; 
2° quia vaticinium falsum fuisset , siquidem numquam se- 
cundum templum etiam ab Herode refectum pervenit ad 
illam divitiarum copiam qua affluebat templum Salomoni- 
cum ; 3” quia ex Hebraeorum confessione quinque illa de- 
cora a secundo templo abfuerunt , quibus templum primum 
instructum erat, nempe Uritn et Thummim, seu rationa- 
le judicii , arca , ignis et praesentia Dei hi propitiatorio , 
et Spiritus S.; 4* quia absonum est tara magnifica oratione 
Deum ad materiales ejusmodi divitias alludere voluisse nul- 
la ratione habita praesentiae futuri Messiae , de qua loqui- 
tur etiam Malachias , a quo templum Messiae esse dicitur, 
et ad quem Aggaei vaticinium pertinere declarat Aposto- 
lus Hebr. 12, 26. Denique 5* quia sibi ipsis in hac expo- 
sitione adversarii contradicunt, siquidem RosenmuUer, quem 
etiam hic impugnamus , semel et iterum fassus est vati- 
cinium Aggaei ad Messiam pertinere. 

102. Ad 2", Neg. suppositum; si enim, uti ostendi- 
mus, non a gentium divitiis sod a praesentia Messiae se- 
cundi hujus templi gloria repetenda erat , jam sequitur 
Deum non esse universum orbem commoturum ad gentes 
cnm divitiis ad Templum pertrahendas. Addo gentes non 
tam divitias quam profanationem in templum attulisse, ut 
constat de Alexandro prius, deinde de Pompejo, demum 
de Romanis sub Tito et Vespasiano. Neque obstat phra- 
sis hebraiea et venient desiderium ; siquidem ut osten- 
dit Schcibel in Observalion. criticis et exeget., constru- 
ctio singularis cum plurali infrequens non est, cnm se- 
quitur plurale , ut in casu nostro cunctarum gentium , etiam 
ad denotandam personam . Quod confirmatur a Cdassio lib.3. 

Tract. 3. can. 34. Hinc optime vulgatus interpres reddidit 
sensum hebraici textus. 

103. Ad 3”, D. Loquitur propheta de gloria templi 
comparati cum gloria prioris templi , sed diversi generis, C. 
ejusdem generis /V. Imo ex autithesi patet gloriam secun- 
di templi opponi gloriae primi templi veluti in alio con- 
stituendam ab eo in quo gloria illa consistebat. 

104 1 Ad 4 m , D. In adversariorum hypothesi, C. juxta 
germanam vaticinii intelligentiam /V. Hoc ipso enim quod 
propheta, seu potius Deus, solatium voluerit afferre lugen- 
tibus Judaeis ob defectum auri et argenti, in secundo tem- 
plo excludit aurum et argentum quasi diceret : quid sol- 
liciti estis de auro et argento , haec mihi praesto essent , 
si vellem ab his gloriam hujus templi pendere ; sed glo- 
ria secundae hujus domus non ex magnificentia auri et 
argenti , sed ex eo quod in eam venturus sit desideratas 
cunctis gentibus , est repetenda ; atque ex hac parte domus 
haec longe priori domui praestabit. Simili locutione usus 
est Deus l’s. 49, 10. seqq. 

105. II. Obj. Orationis series in vaticinio Malachiae 
Messiam excludit, subdit enim immediate post allata ver- 
ba : Et quis poterit cogitare diem adventus ejus , et quis 
stabit ad videndum eum? Ipse enim quasi ignis conflans et 
quasi herba fullonum; et sedebit conflans , et emundans ar- 
gentum, et purgabit filios Levi, et colabit eos quasi aurum 
et quasi argentum etc. Haec porro componi nequeunt cum 
miti Messiae indole, qualem describit Isaias 42, 1. seqq. 
Ergo. 

106. Besp. N. A. Imo vero apprime omnia cohaerent. 
Jiam Judaei querebantur de divina providentia dicentes 
sub finem praecedentis capitis : Omnis qui facit malum bo- 
nus est in conspectu Domini , et tales ei placent ; aut certe 
ubi est Deus judicii? Adeoque expetebant Dominatorem 
qui eos eriperet e gentium jugo. Hinc Deus ait : Ecce ego etc, 
subnectens porro objecta verba : et quis poterit etc. prae- 
nunciat nullum istorum querulorum blasphemantium suh- 

stiturum , cum expetitus Dominator venerit , qui sumptu- 
rus sit vindictam ab eis, quippe sint eum experturi longe di- 
versum ab eo quem expetebant ; nam ipse discriminabit 
bonos a malis quos perditurus et exterminaturus sit , non 
quidem per se, sed gentium armis, prout reipsa factum 
est adversus Judaeos incredulos in Solymorum eversione. 
Sicque optime componuntur quae de personali Messiae 
mansuetudine vaticinatus est Isaias, et quae de punitione 
incredulorum blasphemantium praedixit Malachias. 

PROPOSITIO IV. 

Officia ac munia a promisso Messia juxta prophetas obeunda 
eumdem advenisse luculenter ostendunt 

107. Duo haec muuia sive officia a promisso Messia 
obeunda praecipue sunt, scilicet abrogatio veteris cultus 
ac sacerdotii et novi suffectio; vocatio gentium ad Dei 
cognitionem et amorem, atque synagogae rejectio; si igitur 
constiterit duo haec peracta esse, hoc ipso constabit Mes- 
siam promissum jamdiu advenisse. 

108. Ac primo quidem abrogandum fore veterem cul- 
tum in ordine ad alterius suffectionem , adeoque et alterius 
sacerdotii , adveniente Messia , aperte liquet ex Malach. 1, 
10. seq. ubi Deus ita loquitur : Non est mihi voluntas 
m vobis ( sacerdotibus levitici generis ) , dicit Dominus 
exercituum, et munus non suscipiam de manu vestra. Abortu 
enim solis usque ad occasum , magnum est nomen meum in gen- 
tibus , et in omni loco sacrificatur et offertur nomini meo 
oblatio munda , quia magnum est nomen meum in gentibus. 
Agitur porro in hoc vaticinio de sacrificio externo , cui 
proinde novum sacrificium externum pariter sufficiendum 
sit, illudque mundum ex ferto seu dono constituendum, quod 
offerendum inter gentes sit in omni loco. Sacrificio porro 
immutato , quod pars essentialis est religionis seu cultus, 
ob intimam relationem quam ad se habent sacrificium ac sa- 
cerdotium , et hoc abrogetur , seu immutetur in aliud ne- 

cesse est. Haec autem, adveniente Messia, compleri debere, 
constat ex Danielis paulo ante expenso vaticinio, in quo 
sacrificiorum legalium cessatio praedicitur una cum destru- 
ctione ipsius templi. Cum igitur ab octodecim seculis cultus 
publicus judaici populi per ablationem sacrificiorum lega- 
lium abolitus sit , cumque novus ubique gentium fuerit 
institutus , consequens est cx primo hoc Messiae munere, ab 
octodecim seculis cum advenisse. 

1 00. Nec minus luculenter id ipsum conficitur ex altero 
ejusdem Messiae officio, de vocatione scilicet gentium ad 
Dei cognitionem. Jamdiu, ut vidimus , praedictum fuit ve- 
teribus patriarchis in ipsorum semine benedicendas foro 
omnes gentes ; dc Messia Jacob moriturus dixit : Et ipse 
erit expedalio gentium; nihil frequentius iu Psalmis legitur 
ct in prophetis , quam haec gentium ad veri Dei cognitio- 
nem vocatio ; in Ps. 2. dicitur Messiae : Postula a me et 
dabo tibi gentes haercdilatcm tuam , et possessionem luam ter- 
minos terrae; in Ps. 21,28. seqq. Reminiscentur et converten- 
tur ad Dominum universi fines terrae, et adorabunt in con- 
spectu ejus universae familiae gentium. Quoniam Domini est 
regnum et ipse dominabitur gentium. Isaias passi m id ipsum 
praenuntiat , praesertim cap. 2 , 2. seqq. ct c. 55. ubi dc 
gentibus per Messiam vocandis haec habet : Ecce testem po- 
pulis dedi eum , ducem et praereptorem gentibus. Ecce gen- 
tem, quam nesciebas , vocabis, et gentes , quae tc non cogno- 
verunt , ad tc current. Et haec quidem speciminis gratia. 

1 10. Eadem porro perspicuitate qua vocatio gentium, 
Judaeorum reprobatio in poenam rejecti Messiae praenun- 
ciata est. Siquidem Dau. 9, 20. praedicitur : Post hebdo- 
madas sexaginta duas occidetur Christus , ct. non erit ejus po- 
pulus , qui eum negaturus est. Isaias autem c. 8, 14. loqueus 
de Messia : Et erit , inquit , vobis in sanctificationem ; in 
lapidem autem offensionis et in petram scandali duabus domibus 
Israel ; in laqueum et in ruinam habitantibus Jcrusalem. Et 
offendent ex eis plurimi , et cadent , et conterentur , et irre- 
tientur, et capientur. Eadem occurrunt Oscae 3,4. Jerem. 30,9.. 

Ezech. 34, 23. 37, 24. Hoc adeo exploratura erat apud pri- 
scos Judaeos , ut Chaldaeus interpres verba Oseae : Et post 
haec revertentur filii Israel , et quaerent Dominum Deum suum 
et David regem suum , sic enarret : Quaerent cultum Domini 
Dei sui atque obedient messiae filio David regi suo. 

111. Jam vero tum vocatas gentes ad unius veri Dei 
cultum , tum super universam terrae faciem judaicam gen- 
tem esse extorrem a patria sua sine rege , sine sacerdotio ac 
sacrificio facta sunt luculentissima, quorum nos pars et 
testes sumus , et quidem a seculis octodecim , ex quo ca 
contigerunt. Mullum jam cernitur signum specialis illius 
providentiae qua Deus olirn hunc populum complectebatur, 
etsi numquam amplius in idololatriam definxerit , imo cer- 
tet Deum placare sihique propitium facere. Tum igitur abo- 
litum fuit vetus foedus, tum rejecti Messiae populus hic reum 
se constituit. Quod quidem energice nou minus quam elo- 
quenter prosequitur Hieronymus epist. 129. ad Dardanum 
n. 7. ac omni ex parte evolvit Grotius De veritate religionis 
Christ. lib. 5. §. 16. 


DIFFICULTATES 

112. I. Obj. Nihil evincitur ex Malacbiac vaticinio ; 
Nam I • nil aliud significat , quam gentes praeter deos suos 
supremum sint Deum adoraturae, uti David Kimki, ac R.Sa- 
lomon exponunt ; aut hypotetice Deus loquitur , ut vult 
Aben-Ezra , perinde ac si diceret : si gentes jussissem offerre 
mihi munus ac sacrificium , purum illud et exquisitum of- 
ferrent , non autem hostias mutilas et languidas, quales vos 
mihi offertis ; aut sermo in co est de sacrificio improprie 
dicto , quod in precibus ac laudibus consistat. 2" Fieri 
enim nequit Malachiam 1. c. loqui de abolitione sacrificio- 
rum legalium , cum c. 3, 4. sic de levitis scribat : Et erant 
Domino offerentes sacrificia in justitia. Et placebit Domino sa- 
crificium Juda et Jerusalem , sicut dies seculi , et sicut anni 
antiqui; ac demum vaticinium suum c. 4. concludat hoc 
monito : Mementote legis Moysi servi mei , quam mandavi ei 

in Horeb ad omnem Israel , praecepta et judicia. Ecce ego 
mittam vobis Eliam prophetam , antequam veniat dies Domini 
magnus et horribilis. Ergo. 

113. Resp. N.A. Ad l m probat. Neg. Nulla siquidem ex 
tribus rabbinorum recensitis expositionibus admitti potest. 
Non prima, ut patet ex antithesi a Deo instituta inter sacrificia 
utique externa Judaeorum, et sacrificium offerendum a gen- 
tibus in omni loco , ac proinde pariter externum, quo Deus 
agnosceretur et adoraretur a gentibus sicut per sacrificium 
externum agnoscebatur et colebatur a Judaeis. Ut omittam 
absurdum, quod Deus praediceret magnum fore nomen suum 
in gentibus , quia cum idololatria adjiciunt adorationem sum- 
mi Dei , cum ipse saepe adeo protestetur se zelotem Deum 
esse , nec pati deos aemulos. Non secunda , quia verba Dei 
non sunt hypothetica sed absoluta, offertur. Non tertia, quia 
ut vidimus , Deus loquitur de sacrificio externo proprie dicto 
offerendo in ferto puro. 

114. Ad 2", D. Si loqueretur Propheta de sacerdotibus 
levitici generis, C. si de sacerdotibus ex gentibus assumen- 
dis N. Porro non loqui prophetam in objectis verbis de sa- 
cerdotibus leviticis ex eo liquet , quod ipse praedixerit 
cap. 3. eos a Messia mox futuro puniendos atque extermi- 
nandos esse utpote detrahentes providentiae ac justitiae 
suae , uti ostendimus ; sermo igitur est de sacerdotibus a 
gentilitate per Messiam conversa assumendis , de quibus 
Isaiae c. 66, 21. dicitur: Et assumam ex eis ( gentibus ) tn 
sacerdotes et levitas. Ideo vero utitur Deus similitudine le- 
vitarum ac sacrificii quod offerebatur in Jerusalem , ut 
sensibili ratione ob oculos Judaeorum rem hanc poneret , 
quo facilius ab eis intelligeretur. 

115. Nec obest monitum datum a Propheta de ob- 
servatione legis Mosaicae ; cum enim adhuc per quinque 
secula esset lex illa perduratura , tenebantur Judaei eam 
sedulo observare , donec aboleretur quoad partem judicia- 
lem ac ritualem adveniente Messia, juxta praedictionem Da- 
nielis c. 9, 27. prout rcipsa jure abolita est per mortem 

Messiae , facto per Templi eversionem. Elias vero mitten- 
dus erat ut Messiae praecursor ad viam ei praeparandam, 
quo populus disponeretur ad ipsum recipiendum , ut patet 
ex eodem Propheta c. 4 . , ubi post objecta verba imme- 
diate adjicit : Et concertet cor patrum ad filios , et cor fi- 
liorum ad patres eorum ; ne forte veniam et percutiam terram 
( hanc, ut legitur in hebr. textu ) anathemate ; prout rei|>sa 
factum est per Romanorum arma. 

H6. II. Obj. 1° Quae de gentium vocatione praenun- 
ciantur intelligi debent de cognitione veri Dei quam gentes 
ope Judaeorum adepturae Runt. 2" Haec adimplebuntur cum 
gentes omnes subjicientur Judaeorum ditioni , duce Mes- 
sia , qui ipsas debellaturus est. 3“ Quo bello confecto, per- 
petua ac universalis pax ubique obtinebit, 4. Sub ea autem 
Judaei ingenti gloria bonorumque omnium fruentur affluen- 
tia juxta repetita prophetarum oracula. 5° Ex his intelli- 
gimus plura adhuc vaticinia esse adimplenda , siquidem 
adhuc debellandi sunt Gog et Magog a venturo Messia ex 
Ezechiel. 38 , adhuc restaurandum Templum Jerosolymi- 
tanum ex eodem vate c. 40. ct seqq. 6° Sed neque com- 
pleta sunt quae praedixit Isaiasc. 2,2. eventura notissimis 
diebus , cum scilicet Mons Domini exaltabitur super omnes 
colles, aliaque non pauca quae nondum evenere, quibus 
admonemur praestolandum adhuc esse Messiam. F>go. 

117. Resp. Ad l m , Neg. Etenim munus hoc adimplen- 
dum erat a Messia, quem Deus se daturum pollicetur Is. 55, 4. 
ducem ac praeceptorem gentibus ; sane quamvis Judaei ante 
Solymorum cladem longe lateque dispersi fuissent penes As- 
syrios , Persas ac Romanos , numquam tamen potuerunt 
gentibus persuadere , ut abjecto polytheismo ac idololatria, 
unum verum Deum colerent , neque unum oppidum aut 
vicum converterunt. 

1 18. Ad 2”, Resp. Neg. suppositum de gentibus ditio- 
ni Judaeorum per Messiam subigendis. Nihil unquam tale 
occurrit in prophetarum vaticiniis. Imo Deus Judaeos a 
praeconcepta ejusmodi idea abducere numquam destitit , 

sire cum Judaeos potius puniendos ac dispergendos prae- 
dicit Dan. 9. et Malacli. 3. sive cum praenunciant prophe- 
tae Messiam gentibus propitium fore , ut Zach. 9, 10. di- 
cit de Messia: loquetvr pacem gentibus; Is. 42, 3. de 
eodem ait Dominus : Dedi te in foedus populi , et in lucem 
gentium ; et c. 11, 10. Radix Jesse qui stat in signum popu- 
lorum , ipsum gentes deprecabuntur , ut alia non pauca si- 
lentio praeteream , quae etiam paulo ante attigimus. Itaque 
non gentes debellaturus erat Messias , sed idololatriam ; 
adeoque bellum hoc totum spirituale est , quod etiam con- 
stat ex armorum genere quibus usurus erat Messias juxta 
Isaiam , qui c. 11,4. Percutiet , inquit , terram virga oris 
sui , et spiritu labiorum suorum interficiet impium , ei erit 
justitia cingulum lumborum ejus , et fides cinctorium re- 
num ejus. 

119. Ad 3 m , D. Spiritualis, C. temporalis N. Pax enim 
est belli fructus ; porro ex dictis bellum a Messia geren- 
dum est spirituale , spiritualis proinde est pax in tranquil- 
litate conscientiae consistens , afferenda. 

120. Ad 4", D. Si Judaei Messiam suscepissent, Tr. 
hoc rejecto /V. Longe verisimilius ejusmodi vaticinia de 
regno spirituali Messiae , seu de ejus Ecclesia intelligi de- 
bent , ut eventus ostendit ; gloria autem regni Messiae suh 
sensibilibus symbolis adumbrata est. Quod si Hebraei con- 
tendant ea litteraliter esse accipienda , non abnuimus , sed 
ea bona obtiuenda ab ipsis erant , mediante receptione 
Messiae; sibi tribuere debent si illis destituti sint. 

121. Ad 5”, Trans. Omnia siquidem incerta sunt, quae 
de Gog et Magog praeuunciavit Ezechiel , ac ita discrepant 
interpretes non modo christiani , verum etiam Hebraei a 
se invicem , ut nihil ex illis constitui possit. Idem dic de 
adumbratione Templi ab eodem propheta c.40. seqq. facta. 

122. Ad 6", D. Si perperam iutelligantur , quae figu- 
rata locutione prophetae vaticinati sunt , C.- si rite N. 
Etenim cum ex factis luculentissimis pateat jamdiu praeter- 
lapsam epocham a prophetis determinatam pro adventu 

Messiae , necessario inferri debet , si nonnulla quae ab iis- 
dem praenunciantur complenda, adveniente Messia , littera- 
bter adimpleta non sunt , ea esse figurate dicta ac spiri- 
tuali sensu esse accipienda. Haec unica via suppetit in 
quavis hypothesi ad veritatem vaticiniorum cum eventibus 
conciliandam. Qui aliter se gerit, velum sibi obducit, ac viam 
sibi praecidit ad veritatem assequendam. Adeoque quod 
dicitur de elevatione montis Domini super omnes montes, 
de stabulatione leonum cutu ovibus , de lusu infantium cum 
anguibus , aliaque ejusmodi , metaphorice dicta sunt intel- 
ligenda ut alia plura in sacris Litteris. Pro novissimis die- 
bus venire dies Messiae vel ipsi interpretes Judaei pro- 
pugnant. 

123. II. Obj. 1° Foedus quod saepe aeternum in Scri- 
pturis dicitur rescindi non potest , tale autem est initum 
inter Deum ac populum Israeliticum per Moysen. 2° Adeo- 
que nec rejici absolute a Deo potest populus judaicus , 
qui si deliquerit corripiendus praedicitur , non autem re- 
jiciendus , si proinde facti poenitens resipiscat , iterum a 
Deo paterno amore in gratiam recipietur , ut reipsa saepius 
factum est. 3° Praesens proinde Judaeorum conditio non 
arguit populi rejectionem aut abrogationem foederis , sed 
paternam correptionem, qua expleta, Deus juxta pollicita- 
tiones suas Deut. 30, 2. seqq. populum suum iterum con- 
gregabit ab extremis terrae in patriam suam. 4" Hujus pro- 
videntiae et amoris argumentum est ipsa populi conservatio 
jugis inter tot gentes dispersi. 5° Alioquin deterior esset 
populi electi conditio , quam sit impiorum bominum, qui 
in hac et in altera vita poenas lueret. Ergo. 

124. Resp. Ad 1”, D. Quatenus foedus Mosaicum in 
nexu et continuatione cum foedere Messiano quod illud 
complet , spectatur , C. in se N. Aeternum dici potest ac 
in aeternum duraturum foedus Mosaicum quatenus suam 
perfectionem adipiscitur a foedere per Messiam ineundo non 
solum cum Judaeis , sed etiam cum gentibus ; quatenus 
vero in se spectatur ac typicum et praeparatorium est , ad- 

veniente Messia , seu figurato , necessario cessare debuit. 
Atque hoc est quod Deus per Jerem. 31 , 31. praedixit : 

Ecce dies venient , dicit Dominus , et feriam domui hrail el 
domui Juda foedus novum , non secundum pactum , quod pe- 
pigi cum patribus eorum . . . pactum , quod irritum fecerunt . 
Eadem leguntur Is. 55, 3. 

125. Ad 2“, D. Perseverante foedere , C. hoc rescisso, 
saltem ex parte judaici populi , iV, Quamdiu perseveravit 
foedus inter Deum ac Israelem initum, Deus reipsa ita con- 
stanter cum populo se gessit , eum corripiendo , ac veniam 
poenitenti largiendo ; non item vero postquam populus per 
repudiationem Messiae ex parte sua pactum seu foedus re- 
scidit. Sibi propterea Judaei imputare debent si Deus ra- 
tionem pristinam non servat. Non aliter foedus reviviscere 
potest, quam per conversionem ad repudiatum Messiam. 

126. Ad 3 m , Neg. hoc ipso quod Deus diversam agendi 

rationem sectetur ab ea quam antea tenebat. Cum olim po- 
pulum ob frequentes Legis transgressiones plecteret , sola- 
batur tamen spe veniae ac reditus , mittebat ad eum pro- 
phetas , praenunciabat captivitatem ejusque solutionem , 
aliaque ejusmodi paterni amoris signa exhibebat ; ex quo 
autem populus Messiam repudiavit atque extorris q pro- 
priis sedibus factus est , Templo ac Urbe eversis , nullum 
jam specialis illius providentiae signum suppeditavit Deus , ✓ 

qui propterea non solum corripit , sed vere ut iu populum 
rebellem animadvertit. Atque id juxta vaticiuia expeusa Da- 
nielis , Isaiae , Oscae etc. 

127. Ad 4“, D. Quia non iu perpetuum Deus populum 
suum abjecit, C. in signum actualis amoris N. Nempe, 
quamvis Deus abjecerit populum suum in poenam rejecti 
Messiae , attamen ob patrum sanctitatem cum quibus foedus 
inivit , non abjecit absolute , sed olim eum revocaturus est 
ad repudiatum Messiam per universae gentis conversionem 
juxta antiqua prophetarum oracula , ac Pauli praedictionem 
Rom. 11,31. 

128. Ad 5", D. Prout populus collective spectatur, C, 

prout singula spectantur individua N. Punitio populi tem- 
poraria est , seu poenis temporalibus populus plectitur ; 
spiritualibus vero et aeternis poenis non afficientur indi- 
vidua nisi pro uniuscujusque merito , et eo gradu quo sin- 
gulorum peccata merentur. Si proinde Judaei singillatim 
deteriores fuerint incredulis et impiis , gravius punientur , 
secus vero si minoribus culpis detineantur. 

CAPUT III. 

i 

bE JESU NAZARENO VERO MESSIA 

129. Messias ex demonstratis certissime venit; inqui- 
rendum igitur unice superest quisnam ille sit. Jam vero alius 
esse nequit nisi ille unus in quem et epochae a prophetis 
determinatae, et officia ac munia a Messia juxta eosdem pro- 
phetas obeunda , et characteres et notae promissi Messiae 
conveniunt. Hic autem alius non est llec esse potest nisi 
solus Jesus Nazarenus. Ipse igitur Messias est in Lege pro- 
missus et ab Hebraeis quovis tempore expectatus. Cum ve- 
ro praeeunte Orobio contenderit Salvador jure merito morti 
addictum Jesum Nazarenum esse atque ad Legis praescri- 
ptum , iiOstrdm erit ostendere non solum injuste latum esse 
in eum Synagogae judicium, sed exinde invicte ostendi et 
confirmari Jesum Nazarenum verum esse Messiam. 

PROPOSITIO 1. 

Jesus Nazarenus verus Messias est in Scripturis 
promissus atque ab Hebraeis expectatus 

130. In Jesum Nazarenum quadrant epochae Messianae, 
notae et officia a Messia promisso obeunda. Ergo Jesus 
Nazarenus verus Messias est in Scripturis promissus atque 
ab Hebraeis expectatus. 

131. Ac primo quadrant in Jesum epochae Messianae; 
Messias enim venturus erat stantibus adhuc Urbe ac Templo, 
ablato sceptro a Juda , ad finem properautibus LXX. Da- 

nielis hebdomadis , quibas expletis , sacrificium cessare de- 
bebat et cultus leviticus uua cum Aaronico sacerdotio. Atqui 
Jesus hoc praecise tempore venit in mundum , stantibus 
scilicet adhuc Urbe ac Templo , fatiscente civili Judaeorum 
republica , quae sub ditionem deciderat Herodis ex patre 
Idumaeo ac matre Ascalonitide; venit sub finem LXX. hebdo- 
madum Danielis, ita ut sub initium postremae hujus hebdo- 
madae publicam sui fecerit manifestationem , in ipsius au- 
tem medio morti sit traditus , quam necem paulo post 
subsecuta est etiam de facto sacrificiorum legalium ac sa- 
cerdotii Aaronici destructio per Urbis ac Templi eversionem; 
venit ea aetate qua Messiani adventus expectatio universalis 
propemodum facta erat tum apud Judaeos, cum penes fi- 
nitimas nationes. Urgo primo rpochae adventus Messiae in 
Jesum Nazarenum mirifice conspirant. 

132. Conspirant praeterea in Jesum Nazarenum chara- 
cteres ac notae Messianac ; Etenim Jesus ortus est ex tribu 
Juda et ex familia David ; natus ex Virgine matre juxta vati- 
cinium Is. 7, 14. quod suo loco expendemus, atque in ci- 
vitate Bethlecm , ut praedixit Michaeas 5, 2.; vitam humi- 
lem ac pauperem vixit , juxta Zachar. 9. ; magnus extitit 
thaumaturgus , ut praedixit Isaias 35 , 6. seqq. quae vati- 
cinia omnia Messi an a esse cuncti fatentur Judaei , uti 
ostendit praeter Rav mundum Martini in Pugione fidei , 
Schoettgenius op. cit. dc Messia. Morti addictus est a po- 
pulo suo juxta Dan. 9. eoque supplicii genere quod prae- 
dicitur Ps. 21. et Is. 53. ut cetera omittamus vaticinia quae 
futuram ejus resurrectionem et gloriam afficiunt juxta Ps. 1 09. 
ct Ps. 16. et alibi passim. 

133. Cum vero repudium synagogae , deletio Urbis ac 
Templi , cessatio victimarum legalium et sacerdotii Ievitici 
a prophetis in nexu causali ponautur cum repudio Messiae, 
ct haec omnia evenerint paulo post ejusmodi repudium ; 
cum praeterea novus cultus , novum sacrificium , novum 
sacerdotium suffectum veteri fuerit a Jesu Nazareno ; cum- 
que ipse per apostolos a se missos in universam terram 

gentes omnes ad veri Dei cognitionem reduxerit ; jure in- 
ferimus ipsum munia obivisse, quae a promisso Messia juxta 
prophetas obeunda erant , adeoque et ex liis constare ipsum 
verum esse Messiam. 

(34. Haec porro -quae de Jesu diximus facta suat lu- 
culentissima ac in omnium conspectu posita , quae in du- 
bium revocari nequeunt, nisi ab eo qui sceptice omnem re- 
jiciat historicam veritatem. Cum igitur res ita se habeat , 
propositionem hanc concludemus eadem argumentatione 
qua usus est R. Nachmanides in disputatioue habita cum 
Paulo Burgensi , paucis in rem nostram mutatis. Ego osten- 
dam , inquiebat INachmanides , neutiquam Messiam venisse. 
Non enim quispiam fuit , qui aliqua similitudine et specie 
veri , aut se ipsum Messiam profiteretur , aut Messi as ab aliis 
fuerit appellatus praeter Jesum Nazarenum. Atqui Messiae 
nomen ac dignitas in Jesum Nazarenum conferri nequit r Mes- 
sius igitur nondum venit. 3os e contra sic in Judaeos hanc 
argumentationem intorquemus: Messias jamdiu certissime ve- 
nit: atqui nemo se ipsum Messiam professus est , aut cum ali- 
qua similitudine et specie teri Messias ai aliis appellatus et 
creditus est praeter Jesum Nazarenum; ergo Jesu s Nazarenus 
solus est cui Messiae nomen ac dignitas tribui jure optimo 
possit. 

DIFFICULTATES 

133. I. Obj. Adimpleta in Christo non sunt vaticinia, 
quae epochgpi Messiae adventus definiunt. Etenim 1° Jaco- 
baeum vaticiniam vel ipsi Christiani diversimode exponunt, 
dum alii sceptri nomine significari contendunt regiam di- 
gnitatem , alii potestatem supremam aut Iegislativam ; alii 
autumant solam tribum Juda , alii universam gentem Israc- 
liticam oraculum respicere. 2" Sceptrum praeterea a Juda* 
cessavit sub Nabuchodonosor , nec unquam deinceps ad 
eum rediit, cum Judaei primo sub Persis, deinde sub Grae- 
cis, postea vero sub Assamonaeis levitis fuerint. 3" Sed neque 
Herodes alienigena fuit , sed teste Josepho Antiquil. lib. 20. 

c. 6. extitit genere et religione judaeus ; quod Scaliger, ad- 
notante Valesio, abunde ostendit in notis ad Eusebii Chroni- 
con. Ergo. 

136. Resp. A'. A. Ad 1™, prob. D. Diversimode Chri- 
stiani Jacobaeum oraculum exponunt quoad accidentalia, C. 
quoad rei substantiam N. Omnes mire consentiunt in agno- 
scendo Jacobaei vaticinii adimplemento in Christo Jesu , 
dissentiunt autem circa rationem ejus adimplementi ; ex hoc 
autem nihil aliud inferri potest quam plures vias esse ad 
ostendendum completum in Jesu istud vaticinium. Ceterum 
verior nobis videtur Petavii expositio , quod sceptri nomine 
suprema significetur potestas , quae jugiter iu tribu Juda 
usque ad Messiam perseverare deberet. Sane sola tribus 
Juda numquam dissipata est , ut tribus ceterae omnes ; sola 
semper integrum corpus constituit , licet diversas regiminis 
formas subierit. Nihil propterea officit , quod soluta capti- 
vitate, sub Persarum, Graecorum aut Machabaeorum ditione 
fuerit, cum politicus hujus tribus status numquam desierit. 

137. Ad 2", Neg. Etenim juxta datam expositionem, 
tribus Juda neque sub Nabuchodonosor , neque post solu- 
tam captivitatem cessavit , sed jugiter uti corpus politicum 
perseveravit propriis se legibus regens , licet sub aliena 
ditione , nec unquam tribus coufusa est , ut aliis tribubus 
contigit. 

138. Ad 3", Neg. Josepbus enim Flavius saepe expresse 
scribit Herodem Idumaeum genere esse , refeliitque Nico- 
laum Damascenum , qui ex assentatione Herodem Judaeum 
dixerit ; objecta autem verba non sunt Josephi, sed Judaeo- 
rum altercantium cum Syris circa jus quod praetendebant 
in Caesaream ab Herode aedificatam. Ceterum in data ex- 
plicatione parum refert utrum Herodes indigena an alie- 
nigena fuerit. 

139. Nec obstat oraculi veritati quod Judae tribus adhuc 
post Christum perseveraverit ; nam eum agitur de politicis 
ejusmodi rerum conversionibus, sufficit si per gradus com- 
pleantur ; et reipsa judaica potestas imminuta prius est sub 

Pompejo, magis vero sub Herode, douec omnino desierit sub 
Vespasiano ac Tito. Hinc quemadmodum mori eum dicimus 
qui ad extremum spiritum exhalandum proximus est , ita 
plane defecisse judaicain potestatem affirmabimus , dum in 
praeceps ruebat. 

140. I. Iust. 1“ Disceptant christiani inter se circa ini- 
tium et finem LXX. Danielis hebdomadarum. 2° Ostendi ne- 
quit Jesum .Nazarenum in medio septuagesimae hebdomadae 
morti datum esse. 3" Multo vero minus defecisse in medio 
ejusdem hebdomadae hostiam et sacrificium ; aut per Jesum 
finem accepisse peccatum , consummatam praevaricationem, de- 
letam iniquitatem , et adductam justitiam sempiternam , cum 
tam late post ipsum patuerit iniquitas ac ante ipsum. 4”Num- 
quam Jesus inunctus legitur , ut in Danielis vaticinio prae- 
dicitur. Igitur neque epocha , neque adjuncta hujus oraculi 
in Jesu Nazareno adimpleta sunt. 

141. Resp. Ad 1™, D. Circa supputationes cbronologicas 
disceptant christiani inter se , Tr. vel C. circa utrumque ter- 
minum a quo et ad quem inter quos vaticinium concluditur N. 
Quicumque dicuntur , et revera sunt christiani , in eo ad 
unum conveniunt, quod terminus a quo saltem incipiat cum 
reaedificatione Urbis et Templi , et terminus ad quem de- 
sinat saltem in utriusque excidium, prout et ipsi Judaei 
antiqui consentiebant. Discrepantia igitur tota unice versa- 
tur circa accuratam chronologiae determinationem , et ut 
plurimum tota haec discrepantia intra 10. annorum pe- 
riodum continetur ; et hoc pendet a supputatione annorum 
quibus regnavit Artaxerxes a quo decretum datum est 
rcaedificationis Urbis ac Templi. 

142. Ad 2", Neg. Si enim an. 20. Artaxerxis incipit 
terminus a quo , ascendendo pervenimus ad an. 15. Tiberii 
Caesaris quo an. teste Luca c. 3 , 1. Christi publica mani- 
festatio facta est, nempe an. 782. ab Urbe condita; quo 
intervallo fluxerunt an. 483. nempe hebdomades LXIX. 
Christus , uti colligitur ex Joanne praedicavit tribus annis 
cum dimidio, quo tempore cruci affixus est, ac propterea in 

dimidio hebdomadis septuagesimae. Adeoque cpocha ap- 
prime collineat cum morte Christi. 

143. Ad 3"', D. Ostendi nequit defecisse facio, C. de- 
fecisse jure N. Hoc ipso siquidem quod vetera sacrificia 
typica fuerint , signifiearentque magnum sacrificium expia- 
torium a Messia in cruce offerendum , patet, hoc oblato , 
illa jure cessasse ; quod etiam exterius apparuit per templi 
velum, quod in morte Christi Mattii. 27, 5. scissum est in 
duas partes a summo usque deorsum. Facto autem paulo post 
etiam cessarunt , ut notum est. 

144. Atque exinde patet quomodo expiatorio Christi 
sacrificio tum finem acceperit peccatum , tum consummata 
fuerit praevaricatio , deleta iniquitas et adducta justitia 
sempiterna, non quidem subjective, auferendo libertatem, sed 
objective , quatenus remissionem culpae ac poenae prome- 
ruit peccatorum omnium , et gratiae sanctificantis et actualis 
largitatem , qua per ejus merita justi efficeremur. 

145. Ad 4"*, I). Numquam legitur Jesus inunctus un- 
ctione materiali, C. spirituali ac mystica N. Cujusmodi enim 
futura esset haec Messiae unctio, habetur in Ps. 44, 8. 
Propterea unxit te Deus Deus tuus oleo laetitiae ; ac rursum 
Ts. Gl, 1 . Spiritus Domini super me, eo quod unxerit Domi- 
nus me; ad annuntiandum mansuetis misit me etc. Hoc autem 
contigit in ipso incarnationis instante , cum ejus humanitas 
assumpta est a divini Verbi persona, ut paulo post osten- 
demus; et patefactum est solemni ejus baptismo. 

146. II. Inst. Saltem Aggaci ac Malachiac oracula in 
Jesu adimpleta non sunt. Etenim 1“ juxta utrumque pro- 
phetam Messias venire debebat ad secundum templum , 
Zorobabelicum videlicet, quod tunc excitabatur; at vero 
Jesus venit in tertium , nempe Herodiauum. Teste enim 
Josepho Flavio Antiquit. lib. 15. c. 11. n. 3. Herodes su- 
blatis veteribus fundamentis ( templi Zorobabelici ) et jactis 
aliis , super eis templum erexit. 2° Dicitur Messias desidera- 
tus cunctis gentibits; adversus Jesum autem gentes omnes 
insurrexerunt. 3” Intra modicum tempus, imo stulirn ad tem- 

pium Zorobabclicum venturus erat Messias, Jesus vero post 
quingentos plus minus annos apparuit ; i" demum nulla, 
adveniente Jesu, caeli terraeque commotio contigit, prout 
ab Aggaeo praenuncialur. Krgo. 

147. Resp. N. A. Ad l m , prob. D. Si Herodianum 
templum reipsa tertium sit, Tr. vel C. Si non sit nisi se- 
cundum instauratum et amplificatum N. Jam vero Herodes 
nonnisi per partes, vetere destructo, novum templum aedi- 
ficavit , ita ut saepe ab eodem Josepho Herodianum opus 
vocetur instauratio; sane nuinquam interruptum fuit juge 
sacrificium. Accedit quod in sensu religioso et thcocra- 
tico secundum templum semper spectatum fuerit templum 
Herodianum ; quapropter Hebraei ipsi vocant templum ter- 
tium olim juxta ipsos excitandum a Messia. Hinc univer- 
sa natio , uti vidimus, in expcctationc Messiae erat sub 
Herode. 

148. Ad 2", D. Antequam agnosceretur, C. postquam 
agnitus iV. est Nam vix agnitus ab ipsis populis est Christus, ut 
mirabili prorsus ratione in ejus amorem exarserint , ac com- 
moda omnia , imo et vitam ipsam pro ipso dare non du- 
bitaverint, iique pene innumeri. 

149. Ad 3", D. Relative, C. absolute Tr. Illud mo- 
dicum , vel adhuc semel , ut est in hebr. textu apud Ag- 
gaeum ; ac statim apud Malachiam , de postrema pe- 
riodo quae effluere debebat usque ad Messiae adventum 
intelligenda sunt, quae relate ad transactas, ex quo pro- 
missio Messiae facta fuerat , his verbis enunciari poterat. 

150. Ad 4 ", D. Prout Judaei sibi fingunt , C. in sensu 
vaticinii IS'. Totius enim , ut ita dicam , naturae commotio 
facta est ad Jesu adventum sive physica , sive moralis. 
Physica quidem in tot miraculis quae aetate illa contige- 
runt ; moralis vero tanta atque universali humani generis 
immutatione. 

151. II. Obj. 1° Si reipsa in Jesu completa Mcssiana 
vaticinia fuissent, hanc dignitatem in ipso agnovisscut sy- 
nedrium doctoresquc legis ac sacerdotes; atqui eam non 

agnoverunt; imo Jcsum repudiarunt ac reum mortis uno 
animo edixerunt , etsi Messiam vehementer expeterent. 2° Sa- 
ne ut christiani in Jesu Messianam dignitatem admittant, 
coguntur contra sensum traditionalem synagogae et nati- 
vum oraculorum sensum quaecumque de humili Messiae 
conditione , afflictione , aerumnis efferuntur , intelligere in 
sensu litterali proprio ; quae autem ad ejus gloriam , trium- 
phos, bonorum affluentiam referuntur, accipere in sensu 
spirituali ac mystico; quod vere est sibi ultro illudere. 3" Sane 
quoties in Psalmis aut in prophetis sermo de Messia oc- 
currit toties sub imagine potentissimi regis et gloriosissimi 
reipublieae restitutoris pacem et felicitatem temporalem ac 
politicam afferentis judaico populo exhibetur, a regno Da- 
vidico coloribus petitis. Quod si alicubi humilis, afflicta ac 
patiens effertur Messiae conditio , nonnisi raro ac obi- 
ter id fit. 4° Quapropter vel ipsi discipuli Christi nonni- 
si temporalem hanc praestolabantur restitutionem Israel ab 
ipso , etiam post ejus mortem , qua maxime offensi sunt. 
5“ Quod si aliquanto serius ad Jesum retulerunt vatici- 
nia quae portendebant Messiam afflictum et patientem , ut 
ipsius honori consulerent, id effecere, nativo tamen sensui 
obluetantes, quae per prosopopoejam integrum populum 
respiciebant afflictum et patientem vel propter peccata do- 
terioris partis populi , vel propter peccata gentilium , cu- 
jusmodi est vaticinium Is. 53. et seqq. Ergo. 

152. Resp. Ad 1”, D. Si depositis animi praeconce- 
ptis judiciis , et cupiditatibus quibus aestuabant , rem iu 
se et ex veritatis amore expendissent , C. Si secus omni- 
no egerunt N. Jam vero synedrium aetate illa constitue- 
batur hominibus nutu potentium electis, sacerdotes pha- 
risaeismo imbuti arrogantia tumebant ac ambitione , aut 
etiam sadducaeismo infecti inhiabant vitae commodis, di- 
vitiis ac voluptatibus. Cumque praeterea in Messia sibi 
fingerent domitorem gentium, qui ipsos e Romanorum ju- 
go eriperet, conspecto Jesu paupere et humili, qui ver- 
bo et exemplo ipsorum agendi vivendique rationem argue- 

bat et se Messiam profitebatur , in transversum acti sunt , et 
scandalum passi cum repudiarunt ac morti addixerunt. Hac 
ratione mensuram revera impleverunt patrum suorum, qui 
eodem modo missos ad eos prophetas exceperunt ac mor- 
ti addixerunt ; et quin adverterent, vaticinia de repudia- 
tione ac nece Messiae executioui mandarunt. Qui vero cu- 
piditatibus liberi rem in sc spectarunt, Messianain digni- 
tatem in Jesu agnoverunt. 

153. Ad 2”, D. Ad diversam illam oraculorum intel- 
ligentiam coguntur chrisliani ab ipsa natura rei, ac ve- 
ritate eorundem vaticiniorum , C. ex arbitrio seu pro lubi- 
to IV. Ex una parte negari non potest plura oracula Messiana 
etiam juxta antiquiorum rabbinorum confessionem portendere 
promissum Messiam humilem, pauperem, despectum, dolo- 
ribus ac morti violentae obnoxium ; ex altera vero plura item 
sunt, quae eundem gloriosum, Regem, Dominatoremque ex- 
hibent ; jam vero haec inter se conciliari debent ; conci- 
liantur autem apprime in Jesu Nazareno spectato dupbci ejus 
statu ante et post resurrectionem ; ante siquidem pau- 
per et humilis, aerumnisque ac morti obnoxius fuit, po- 
stea vero gloriosus, institutor novi regni quod extenditur 
super universam terram , compiectiturquc gentes omnes 
quas sibi fide subegit. Hanc autem conciliationis rationem 
admittendam esse suadent 1" veritas utri usque geueris va- 
ticiniorum, quae procul dubio subsistere debet; 2° nexus 
causalis qui constanter reperitur inter vaticinia , quae Mes- 
siae futuram passionem et ignominiam, et vaticinia quae 
ejusdem Messiae gloriam portendunt; e. g. in Ps. 109,7. 
dicitur : De torrente in via bibet , propterea exaltabit ca- 
put; Is. 53 , 20. Si posuerit pro peccato animam suam , 
videbit semen longaevum et voluntas Domini in manu ejus di- 
rigetur , et ita porro. 3° Epochae determinatae adventus 
3Iessiae , quae omnes desinunt in urbis ac templi exci- 
dium , nisi admitteretur expositio Christianorum, elapsae 
omnes jamdiu essent , quin tamen Messias advenerit , com- 
pletaque fuerint quae intra illud spatium adimpleri debe- 

bant. 4° Dei gloria quae profecto longe melius elucet in 
spirituali regno, quam in terreno, in divitiis gratiae qnam 
in divitiis temporalibus et carnalibus. Quae cum ita se 
habeant, evidenter patet non pro labito confictam Chri- 
stianorum expositionem esse , verum realitate ac veritate 
faetorum , et vaticiniorum comprobatam. 

154. Ad 3“, Vel /V. vel D. Id est sub illis symbo- 
lis futura pracnunciatur gloria spiritualis promissi Messiae , 
et quidem uti fructus voluntariae ejusdem passionis et hu- 
miliationis, juxta dicta, C. alio sensu N. Nunc addimus 
falsum praeterea esse quod adversarii adjiciunt, vaticinia, 
quae pracnunciant humilem et afflictam Messiae conditio- 
nem pauca esse , nec nisi obiter reperiri ; pleni siquidem 
sunt horum vaticiniorum Psalmi Davidici , plena prophe- 
tarum oracula , ut cuilibet ea percurrenti facile patebit. 
Hinc nonnulli Judaei veriti non sunt horum vaticiniorum 
numero ac perspicuitate perculsi , contra constantem anti- 
quae synagogae traditionem, duplicem distinguere Messiam , 
alterum patientem, scilicet lilium Joseph , alterum glorio- 
sam, nempe lilium David. 

155. Ad 4", l). Quamdiu et ipsi carnales fuerunt ct 
communi illius aetatis anticipato judicio abrepti, C. po- 
stea vero, quando scilicet cognoverunt mysterium subli- 
missimum Crucis N. 

156. Ad 5", D. Tn sententia rationalistarum seu in- 
credulorum, C. juxta rei veritatem N. Nam apostoli, vix 
accepto Spiritu S. quo illustrati sunt, illico coeperunt Jesum 
crucifixum praedicare , in Cruce Jesu omnem constituerunt 
gloriam suam, cujus crucis et ipsi participes effecti sunt. Si 
proposuerunt Christi mortem uti sacrificium expiatorium, ideo 
est, quia luculenter id praedictum fuerat a prophetis omni- 
bus, non autem ut honori consulerent magistri, cui sa- 
tis per gloriosam ejus a mortuis resurrectionem fuerat con- 
sultum. Ceterum contra nativum sensum vaticinium Isaiae 
illos exposuisse , assertio est digna rationalistarum , qui 
contra expressam Christi ipsius interpretationem I.uc.22,37. 


Digitized by Google 


57 


PART. I. C4P. 111. DR JESU JfAZABESO VE!10 MESSU. 

Tsaiani ad metaphoram et ad prosopopoejam trahunt. Prae- 
termissis porro aliis animadversionibus circa absurdam 
hanc et violentam interpretationem , miruin est protrahi 
metaphoram ac prosopopoejam per sex fere capita , quin 
ullum illius indicium praebeatur , quod nec adversarios 
ipsos fugit. 

PROPOSITIO II. 

Judicium in causa Christi Jesu latum, fuit iniquum in sc, 
illegale in formis judiciariis , saevum in exccutionc , no- 
vumque suppeditat dirime Christi missionis ac iUessianae 
ejus dignitatis argumentum 

157. Impetit haec propositio incredolo-judaeum Sal- 
vador, qui vestigiis Orobii insistens tria constituit in sua 
Hist. institui. Mosis toin. 2. lib. 4. cap. 3. , primo judi- 
cium in Christum latum aequissimum in se fuisse, eo quod 
judices Jesu ipsi applicaverint articulos Deut. 4, 15. 13,1. 
et 18, 20.; secundo sententiam in Christum fuisse prolatam 
juxta formas judiciarias tunc vigentes; tertio Judaeos, prae- 
sertim vero principes , seniores ac sacerdotes immunes 
omnino esse ab omni saevitia cui Christus obnoxius fuit , 
quae in solos ministros refundi debet. His vero tria pari- 
ter nos contradictoria opponimus , ac 1” allegatos articu- 
los Jesum non afficere ; 2” neglectas imo ac proculcatas 
fuisse formas omnes judiciarias vigentes iu Christi judicio ; 
3“ Judaeorum proeeres ac sacerdotes primariam causam 
extitisse saevitiae quam Jesus passus est. Quae si ostende- 
rimus , non modo refellimus adversarium nostrum , verum 
etiam novum argumentum eruimus ad vindicandam Christo 
Messianam dignitatem. Sic porro ex ordine rem conficimus. 

158. Ac primo inique prorsus illos Deuteronomii articu- 
los Christo Jesu fuisse applicatos exinde constat , quod ejus- 
modi articulis morti addicatur qui populum vel ad ido- 
lolatriam vel ad polytheismum inducere adnisus fuerit; etenim 
Deut. 4. legitur: Non vidistis aliquam similitudinem in dia 

qua locutus est vobis Dominus in Horeb de medio ignis: Cap. 
autem 13. dicitur: Si surrexerit in medio tui prophetes ... 
et dixerit tibi : eamus et sequamur deos alienos , quos igno- 
ras, et serviamus cis, non audies verba prophetae illius aut 
somniatoris ....propheta autem ille ....interficietur, quia locu- 
tus est, ut vos averteret a Domino Deo vestro. Demum eap. 18. 
Propheta , qui arrogantia depravatus voluerit loqui in no- 
mine meo, quae ego non praecepi illi ut diceret , aut ex no- 
mine alienorum deorum, interficietur. Atqui tantum abest, 
ut Christus Jesus populum aduisus fuerit aut ad idololatriam , 
aut ad polytheismum inducere , ut utrique bellum perpe- 
tuum indixerit , atque ad utrumque evertendum se mis- 
sum perhibuerit , et ex nomine suo ad id perficiendum in 
universum orbem miserit discipulos suos. 

159. Sane 1° Constanter Jesus se missum profitetur a 
Deo Abraham, Isaac et Jacob; monotheismum ut funda- 
mentum jecit doctrinae suae Matth. 23, 9. Mare. 10, 18. 
Jo. 4, 24. et in compendium doctrinam suam circa hunc 
articulum redegit in oratione quam ad Patrem suum fu- 
dit Jo. 17, 3. dicens: Haec est autem vita aeterna, ut 
cognoscant te solum Deum verum, et quem misisti Jesum Chri- 
stum, quibus et unitatem Dei adstruit, et omnes deos fal- 
sos ac vana gentium idola excludit. 

1 60. Quod si Jesus se ipsum Filium Dei praedicavit , non 
ideo multiphcavit divinitatem , quin potius se ipsum unum 
dixit cum Patre , seu ejusdem naturae ac substantiae cum 
Patre , adeoque se quidem uti personam distinctam a Pa- 
tre exhibet, ejusdem tamen divinitatis cum Patre. Plura- 
litatem autem personarum nou officere singularitati natu- 
rae divinae docet Christiana religio , et nos suo loco os- 
tendimus. Libri ipsi Veteris Testamenti non uno in loco 
apertissime eandem in uno Deo pluralitatem praedicant 
personarum; neque hoc latuit ipsos antiquiores Hebraeos, 
ut constat ex arcaua Kabbalae seu traditionis doctrina , et ex 
libro Sohar aliisque certissimis documentis. Nihil igitur hac 
in parte novi intulit Christus in mundum , si excipias ejus 

applicationem ad se ipsum , quod iunumcris miraculis et 
vaticiniis jure se id facere demonstravit. Haec expendere 
debuissent pharisaei ac sacerdotes, antequam Jesu appli- 
carent articulos Deuteronomii, qui profecto nihil habe- 
bant commune cum Jesu. Proinde merito inferimus ini- 
quum ejusmodi judicium in se fuisse. 

161. Illegale praeterea in formis judiciariis vigentibus 
idem extitisse judicium evincimus ex adversario ipso; etenim 
Salvador op. cit. lib. 4. cap. 2. septem recenset ejusmodi 
formas, ac 1° tribus opus fuisse tribunalibus, quae in reum 
praesumptum inquirerent ; 2“ hunc praesumptum reum 
nulli esse subjiciendum subdolae interrogationi, ne arma 
contra se praeberet ; ac probitatem expendendam testium 
esse; 3“ accusato facultatem faciendam esse se defenden- 
di ; 4“ esse differendam sententiae execntionem in diem inse- 
quentcm , imo usque in diem tertium ; 5° suffragiorum plu- 
ralitate opus esse ad rei condemnationem; 6° comitatum 
duorum magistratuum usque ad supplicii locum, ut si quid 
per viam offerretur , quod reo faveret retractari sententia 
posset ; 7° demum adigendum reum ad confessionem cri- 
minis. 

162. Jam vero formas Istas non solum neglectas sed 
prorsus proculcatas fuisse in Jesu judicio evangelica hi- 
storia, quam basin suarum probationum adversarius as- 
sumit , evidenter ostendit. Etenim ex ea liquet 1° pha- 
risaeos invidia permotos fuisse, non religionis causa ad eum 
perdendum Matth. 27, 18. et alibi; 2° machinatos fuisse 
eidem mortem et quidem dolo longe antequam comprehen- 
deretur Matth. 12, 14. 26, 4. Mare. 3, 6. Lue. 6, 11. 
et alibi ; 3" plures eidem structas fuisse insidias ut eum ca- 
perent in sermone et accusarent , Matth. 22, 15. 23, 34. 
Mare. 12, 13. et alibi; 4“ in conciliabulis ad hoc consti- 
tutis communi consilio ejus mortem decrevisse Matth. 26 , 
3. 4. Jo. 11 , 47. seqq. ; 5° pecunia ejus discipulum cor- 
rupisse ut eum proderet Matth. 26, 15. et alibi ; 6“ vix 
Jesu capto , consuluisse inter se sacerdotes et seniores circa 

modum , quo cum possent morti addicere , Mattii. 27 , 1 . 
Praeterea 7° eosdem fuisse judices et accusatores hostes 
nempe ejus acerrimos Jo. 18, 13. seqq., 8° omnia tumul- 
tuarie , paucarum scilicet horarum spatio , gesta fuisse , 
nempe captum , accusatum , judicatum , cruci affixum , 
neque ob delictum religiosum , sed ob crimen politicum 
sine testibus , renuente Praeside , cui vim pertumultum et 
incussum timorem intulerunt. Hae ne fnerunt formae ju- 
diciales a Salvador enumeratae? Judicet vel adversarius ipse. 

163. Saevum denique Jesu judicium in exeeutione ex 
parte ipsorum procerum fuisse luculenter patet 1" ex eo 
quod nulla summo sacerdoti ac reliquis adstautihus cura 
fuerit de alapa Jesu inflicta dum ejus causa agitaretur 
Jo. 18 , 22. seqq. ; 2° ex eo quod totam noctem illum dimi- 
serint ministrorum insolentiae ac voluntati , quibus cum 
probe perspectus animus dominorum suorum esset, nihil 
omiserunt quo eum affligerent eique insultarent; secus ac 
leges ferrent Luc. 22, 63. seqq.; 3° ex eo quod vel ipsi 
Pontifices supplicium crucis a Praeside expetierint Jo 19, 
6, 15. tum 4“ ex eo quod principes sacerdotum cum scri- 
bis ac senioribus Jesu jam cruci affixo barbare omnino 
illuserint , amarissime eum irriserint , insultaverint, blasphe- 
maverint, Matth. 27, 41. Luc. 23, 35. Non igitur ex mi- 
litum solum ac ministrorum licentia , sed ex procerum , se- 
niorum ac sacerdotum maligno animo repeti ea debet inau- 
dita crudebtas qua in patientem ac morientem Jesum sae- 
vitum inhumaniter est. 

164. Quibus constitutis ac demonstratis, pronum jam 
est inferre novum exinde argumentum pro divina Christi 
Jesu ac Messiana ipsius dignitate. Sic enim adamussim im- 
pleta sunt tum quae veteres praedixere vates de violenta 
et crudeli ex parte populi sui subeunda morte a promis- 
so Messia, ut Ps. 21, 17. toto Psalmo 68. Dau. 9 , 26. 
Zachar. 12 , 10. , tum quae Jesus ipse adjuncta omnia 
mortis suae praenuueiaverat Matth. 16, 21. seqq. 17, 21, 
22. 20, 18. Mare. 9, 30. 10, 33. Luc. 9, 44. 18, 31. 

Adeoque, quod consequens est , reprobatio Judaicae gentis, 
dispersio , ejusque miseranda conditio post XVIII. secula 
adhuc perdurans , in paenam acciderunt repudiati Messiae 
et in eam propterea sanguis recidit interfecti Salvatoris, 
prout dire in se illum imprecata est. 

DIFFICULTATES 

165. 1. Obj. Jure merito in Jesum animadversum est 
uti reum criminis religiosi ; 1” siquidem ipse dc se tan- 
quam dc Deo locutus est; jam vero Judaeorum lex morti 
eum addicebat qui novitatem circa hunc articulum machina- 
tus esset ; sane offensi Judaei sunt quod Jo.6, 4 1 . de se dice- 
ret: quia de caelo descendi; ct cum iterum ib. 10, 30. 33. di- 
xisset : Ego et Pater unum sifmus , sustulerunt lapides Judaei, 
ut lapidarent eum , adjicientes : de bono opere non lapida- 
mus te, sed de blasphemia; et quia tu Iwmo cum sis , facis 
te ipsum Deum. 2° Porro si se ipsum Jesus prophetam ex- 
hibuisset , seu depravatorum morum censorem , omnes eum 
suspexissent, prout jus publicum ferebat, ast cum hos fi- 
nes transilivisset, ideo morti adjudicatus est ex Legis prae- 
scripto. Ergo. 

166. Rcsp. A\ A. Ad 1”, prob. D. Jesus de se tan- 
quam de Deo, seu verius, tanquam de Filio Dei locutas 
est , nihil detrahens Dei unitati , C. illi detrahens A r . Scopus 
Christi Jcsu fuit divinam missionem suam comprobare, 
quod reipsa effecit per omnia eredibilitatis motiva, prae- 
cipue vero per miracula. Qua constituta, reliquum erat 
ipsi auscultare ; cum igitur Jesus se veluti Filium Dei , 
utique natura , praedicaret , ac simul dogma inculcaret mo- 
notheismi, si quam Judaei difficultatem in arcana hac do- 
ctrina invenirent, nodi ab eo solutionem petere debuis- 
sent , non autem velut blasphemum traducere. Hoc autem 
praetermiserunt, ideo impegerunt, ac rei effecti sunt. Eo 
vel magis quod, uti animadvertimus, in V. T. saepius 
divinitas Messiae aperte cuunciata sit , ct exhibeatur uti 

Dei Filius a Patre genitus ab aeternitate, e. g. Ps. 2, 7. 
Ps. 109, 3. Micb. 5, 2. Is. 9, 6. et alibi passim. 

167. Ad 2", Tr. vel N. Antiqui vates se ipsos tan- 
quam prophetas solum exhibuerunt ac depravatorum mo- 
rum censores; attamen Judaei eos ingenti furore persecu- 
ti sunt; etenim Jerem. 2, 30. legitur: Devoravit gladius 
vester prophetas vestros, quasi leo vastator, adeo ut vere ex- 
probrare Stephanus eis potuerit Act. 7 , 52. Quem pro- 
phetarum non sunt persecuti patres vestri ? Et occiderunt eos , 
qui praenunciabant de adventu Justi , cujus vos nunc pro- 
ditores et homicidae fuistis. Sane universa cvangclica histo- 
ria testatur pharisaeos , ac sacerdotes cum senioribus in Chri- 
stum insurrexisse eo quod depravatos ipsorum mores in- 
sectaretur. Quid igitur nobis obtrudit Salvador publicum 
jus? Veritas redarguens semper odium parit. 

168. II. Obj. Saltem ut in perturbatorem publicae 
quietis Judaei in Jesum insurgere potuerunt ac paenae 
subjicere. Ipse eniin 1° dissensiones in populo serebat 
Jo. 7 , 43. Lue. 23 , 5., ac 2° plures perditae vitae homines 
ad suam admittebat sequelam , ut ad bonam quidem fru- 
gem eos revocaret , hi tamen timores ingerebant concilio 
nationali Mattii. 9, 10. Mare. 2, 15. Luc. 15, 1. Auge- 
bantur 3° ejusmodi timores ex concionibus suis ac decla- 
mationibus, anathematibusque in divites Mattii. 23 , 13. 
seqq. ; 4° in ejusmodi rerum adjunctis consilium deliberat ; 
nonnulli censent eum uti insanum spectandum Jo. 10 , 20. 
alii ut seducentem turbas Jo. 7, 12. Caiphas pro munere 
suo deliberat bonum totius societatis unius individui bono 
esse praeferendum, quare se ipsum ejus accusatorem con- 
stituit Jo. 11 , 47-50. Huic tamen judicio comprehensio- 
nis 5° aliud praecesserat admonitionis Luc. 20 , 1 . seqq. 
Jo. 7, 38. Matth. 21, 21. eo quod sibi arrogaret aucto- 
ritatem juri communi contrariam. 6° Duplicis idcirco cri- 
minis Jesus incusatus est , religiosi ac politici , et ob utrum- 
que damnatus. Ergo. 

169. Itesp. A. A. Ad I“, proli. N. Sed cum Christus 

caelestem plane doctrinam traderet camque communiret 
uti divinam prodigiis omnigenis, cumque perspectum odium 
esset quo in eum ferebantur pharisaei ac principes sacer- 
dotum, quorum hypocrisim detegebat , ideo factum est ut 
turbae diversum ferrent de Jesu judicium , et hi qui- 
dem bonum , prophetam , thaumaturgum dicerent , hi 
vero mulum , seductorem , novatorem existimarent ; ast 
diversitas haec sentiendi circa Christi personam nullum ef- 
fectum politicum turbationis et agitationis , unde timores 
exurgere possent , producebat ; uti liquet ex allegato ipso 
Joannis textu. 

170. Ad 2", Neg. ejusmodi homines timorem ingerere 
potuisse , de qua re nullum apparet in tota historia evange- 
lica vestigium. Recipiebantur enim a Christo uti a patre 
perditi filii, a pastore oves errantes, a medico infirmi. 
Nonnisi tumidi pharisaei aegre Christi mitem erga pec- 
catores agendi rationem ferebant , quia falsa justitia, quam 
ipsi affectabant, dura et immitis est. 

171. Ad 3”, Neg. Nec enim in divites, sed in scri- 
bas et pharisaeos multiplicia vae Matth. 23, 13. Christus 
protulit , eo quod plebis favore abutentes retraherent ho- 
mines a salutis via, interdum quidem et in divites insur- 
rexit sed avaros ; divites enim in se spectatos comiter sem- 
per excepit et fovit. Longe acrius invexerunt antiqui pro- 
phetae in eosdem divites duros ac avaros, nt patet ex 
Is. 5, 8. 32, 9. Jercm. 15, 13. Amos 6, 1. ct alibi 
passim. Itaque non conditionem sed mores divitum perstrin- 
xit Christus , uti censor depravatorum morum ad normam 
publici juris, ut loquitur adversarius. 

172. Ad 4", Neg. universam texturam mendaciorum, 
quam Salvador orditus est, ut suis patrocinaretur. Ete- 
nim 1“ falsum est deliberasse concilium in illis adjunctis , 
sed deliberavit ob excitationem Lazari , ob quam multi 
credebant in Jesum; 2° falsum est in concilio nonnullos 
Jesum ut insanum traduxisse aut seducentem turbas, de 
quibus actum in concilio illo non est ; 3° falsum est Cai- 

pham liis de causis sc accusatorem Jesu constituisse, sed 
cum diceretur in concilio : .Si dimittimus eum sic, omnes cre- 
dent in cum; et venient Romani, et tollent nostrum locum 
ei gentem , Caiplias confirmavit hoc assertum , deditque con- 
silium dc interficiendo Jesu , ne tota gens pereat , in quo 
nesciens ct contra mentem suam vaticinium edidit, sed 
sensu plane contrario , ut eventus probavit , et prout pas- 
sirn contingere solet pseudo politicis. 

173. Ad 5", A’eg. Duo siquidem haec judicia compre- 
hensionis ct admonitionis duo somnia Runt patrocinatoris no- 
stri, de quibus nihil occurrit in Evangcliis. Judicium quod 
adversarius vocat comprehensionis fuit conspiratio , ut vi- 
dimus, et deliberatio perdendi Christum et quidem dolo, 
uti habetur Matth. 26, 4. Mare. 14, i. ob multitudinem 
miraculorum, quae ab ipso patrabantur; judicium vero 
quod vocat admonitionis, non fuit nisi disceptatio excitata 
a priucipibus sacerdotum et senioribus circa doctrinam et 
missionem Jesu , quos ipse ad silentium redegit , pro- 
posita quaestione de baptismo Joannis Baptistae. Quae ve- 
ro adtexuit adversarius ex Jo. 7, 38. Matth. 21, 21. ni- 
hil habent commune cum judicio admonitionis, sed sermo 
in iis est de fide, et de credentibus in Jesum. 

174. Ad 6 m , D. Accusatus de duplici crimine est, sed 
sine fundamento et probationibus , et damnatus sub utrius- 
que criminis praetextu, C. convictus ct jure damnatus ob 
utrumque vel alterutrum crimen A\ ISumquam sibi consti- 
terunt accusatores Christi , qui modo eum dc religioso 
crimine incusarunt , modo de politico ; et rursus hoc 
omisso , ad primum pervicaciori mente rediere , ut constat 
ex Jo. capp. 18, ct 19. Ast crimen religiosum nihili fe- 
cit Pilatus qui Jesum a crimine politiCo iterum iterum- 
que absolvit , eo quod de eo non posset constare ; nec 
nisi victus clamoribus ac minis multitudinis, tandem invi- 
tus .cessit coram voluntati. Hac ratione et innocentia Chri- 
sti , et malitia aemulorum suorum , Deo ita providente, 
clarissima in luce positae sunt. 

175. III. Obj. 1° Ratione habita personarum , sacer- 
dotum videlicet et seniorum , ordiuis quem iu processu 
iidem tenuerunt, causae ob quam Jcsus morti addictus est, 
fieri nequit ut ironice, atque ad irridendum prolata illa 
verba censeamus : A lias salvos fecit , se ipsum non potest 
salvum facere: Si Rex Israel est , descendat nunc de cruce 
et credimus ei (Matth. 27, 12. ). 2° Miraculum tunc fuisset 
decisivum. 3° Non Judaei sed vaticinia ipsius Jcsu ipsum 
interfecerunt ; nam si Judaei non interfecissent , falsa ejus 
vaticinia reddidissent , adeoque fuissent Deicidae ; quemad- 
modum et interficiendo fuere Deicidae. Ergo. 

176. Resp. Ad I", Immo vero, ratione personarum et 
adjunctorum habita , luculentissime patet ad insultandum ac 
irridendum morientem Jesum adducta verba prolata fuisse. 
Erant enim sacerdotes et seniores acerrimi ejus hostes et 
aemuli , invidia et impotenti odio acti , qui vias omnes 
ad mortem ipsi inferendam pertentaverant, nunc vero voti 
eompotes facti, barbare omnino canebant triumphum. Sane 
ex evangelistis novimus etiam qua ratione ea verba pro- 
ferrent, scilicet moventes capita sua, el dicentes ad alteru- 
trum cum scribis; alios salvos fecit etc. (Mare. 15, 29. 31. 
Lue. 23 , 35. Matth. 27 , 39-41.). Nec advertebant se 
ad litteram vaticinia complere ea ipsa proferentes quae 
David Ps. 21, 8. 9. praenunciavcrat. 

177. Ad 2", Resp. 1” Tr. Quos enim non tetigerant tot 
alia miracula quorum ipsimet spectatores fuere, nec mi- 
raculum mortis tempore patratum commovisset. Quid agas 
cum hominibus in malitia obfirmatis? Resp. 2° Neque haec 
miracula hora illa defuisse ; talia fuere veli scissio a sum- 
mo usque deorsum , tenebrae, terrae concussio, Matth. 27, 
45-51. seqq. Mar. 15 , 33-38. Luc. 23 , 44. praecipue 
vero gloriosa Jesu a mortuis resurrectio ; quin tamen illis 
permoti fuerint excaccati sacerdotes et pharisaei. 

178. Ad 3™, Resp. argutiolam objectam veram scurrili- 
tatem esse indignamque gravitate argumenti de quo agitur. 
Ordine ac ratione seu logice praevisio futurorum libero- 

rura posterior est deliberatione a qua pendet ; nisi enim 
libera deliberatio praecessisset , ea futura nec praevisa, nec 
pracnunciata fuisset. 

CONCLUSIO 

179. Ut in synopticam vcluti tabulam revocemus ha- 
ctenus fuse discussa, colligimus 1" Ab ipsius mundi primor- 
diis promissum a Deo Liberatorem , seu Salvatorem ac Mes- 
siam fuisse ; iteratam eandem promissionem patriarchis 
fuisse , imo labentibus jugiter seculis , et ad praefinitum 
diem adventantibus , illustriora edita vaticinia ; fidem hanc 
atque expcctationem propagatam apud omnes gentes , prae- 
cipue vero in sua integritate viguisse et conservatam esse 
penes Israeliticam gentem; 2° Promissi Messiae adventus epo- 
cliam fixam ratam pie , pracnunciatos characteres , officia 
et munia ; adeoque nonnisi unicum esse , cujus adventus 
retardari non potuit. 3° Colligimus jamdiu elapsas esse epo- 
chas omnes adventus promissi et expectati Messiae ; munia 
insuper ac officia completa esse Messiae ejusdem , adeo ut 
spes omnis ablata sit illum in posterum praestolandi. Colli- 
gimus 4° denique hunc alium non esse , nec esse posse nisi 
imum Jesum Nazarenum , qui et ea praecise aetate appa- 
ruit, quae designata erat ab antiquis vaticiniis , a quo adim- 
pleta munia omnia sunt Messiana quoad vocationem gen- 
tium , abolitionem veteris foederis , novique suffectionem, 
repudiationem synagogae. Ipse solus illos characteres per- 
sonales ac notas prae se tulit quibus Messias a prophetis 
praesigniticatus est ; originem siquidem a tribu Juda duxit 
et a familia David , ortus est ex Virgine matre in Rcllileem 
terra Judae; humilis fuit et pauper , doctor ac* tlrnuma- 
turgus , neci violentae addictus , ac redivivus post triduum 
c sepulchro , gloriosus , novique regni theocratici , seu Ec- 
clesiae institutor , quae per universum mundum illico dila- 
tata est. 

180. Cum vero pleraque vaticinia Messiana talia sint 
suapte natura , ut nonnisi semel compleri potuerint , cujus- 

modi sunt quae addicta erant tempori , loco , characteri- 
bus personalibus ; plane consequitur vana omnino spe ju- 
daicatn gentem sibi illudere , quae adhuc praestolatur ven- 
turum eum , qui jamdiu venit. Cum enim stantibus adhuc 
Urbe ac Templo venire deberet Messias , cum haec solo ae- 
quata sint , jam patet fieri haud posse , ut venturus adhuc 
sit. Sed praeterea cum census tribuum ac familiarum omni- 
no perierint, euin omnes de stirpe Davidica progeniti ablati 
sint , numquam poterunt ostendere Judaei quempiam esse 
promissum Messiam. 

181 . Ex his non solum confunduntur Judaei, sed in- 
creduli pariter arguuntur , dum non agnoscunt in admi- 
rabili hac factorum serie argumentum ineluctabile divinae 
ac supernaturalis revelationis. Divina enim prorsus provi- 
dentia elucet in populi judaici fatis tum ante tum post 
Messiae a se repudiati adventum. Siquidem olim numquam 
Deus destitit ab hac gente conservanda , colligenda , tu- 
tanda jugi , ut ita dicam , prodigiorum serie , et prophe- 
tarum missione ; post dispersionem vero magnam, quae con- 
tigit post repudiatum interfectumque Messiam , jam nullum 
amoris signum eidem exhibet post tot secula , ubique di- 
spersae, ubique invisae, notam veluti in fronte gerenti occisi 
Messiae ; conservatur tamen , quia illius testimonium pro- 
dest gentibus ab infidelitate conversis aut convertendis , et 
quia cum gentium plenitudo ad Christi cognitionem perve- 
nerit , tandem et ipsa Judaeorum gens ad Christum con- 
vertetur, ad unum idemque ovile efficiendum sub unico pa- 
store Christo ejusque in terris Vicario. 

18*2. (jermana de Incarnatione doctrina melius erui 
non potest quam ab ejusdem definitione. Est igitur incar- 
natio ab antiquis oeconomia etiam seu dispensatio nuncupata, 
assumptio naturae humanae a Verbo divino facta in unitate per- 
sonae ad humanum genus redimendum. Verbum hoo divinum 
homo factum Christus vocatur. 

183. Ex hac definitione intelligimus ad plenam domi- 
nicae incarnationis adstruendam doctrinam opus esse ut 
vindicemus in Christo 1° naturam divinam; 2° naturam hu- 
manam ; 3° unitionem , seu unionem ambarum naturarum 
in una divini Verbi persona ; 4° integritatem utriusque na- 
turae post unionem ; 5° utriusque proinde naturae ope- 
rationem ac voluntatem ; 6° idiomatum communionem , 
theandricas actiones ex hvpostatica conjunctione provenien- 
tes , adorationemque Christo debitam ; 7° ejusdem titulos , 
munia et excellentiam ; 8° meritum actionum Christi ; 9° ex- 
hibitam denique ab eo satisfactionem pro peccatis nostris 
et redemptionem. 

184. In bis igitur slngillatim constituendis ac vindican- 
dis tota exinde versabitur tractatio nostra adversus anti- 
quiores ac recentiores haereticos , rationalistas et incredu- 
los , qui nullis pepercerunt nisibus ad haec catholica dogma- 
ta evertenda. 

DE DIVISA CHRISTI SATURA 

185. Divinitatem Christi directe impugnarunt sociniani 
haeresim Photini , Theodoti ac Pauli Samosateni renovan- 
tes. Impietate rationalistac socinianos superarunt ; hi enim 
in Christo non agnoscunt nisi philosophum seu sapientem 
a divina providentia excitatum ad hominum aetatis suae 
mores rite informandos, prout excitati fuere Zoroaster, Con- 
fucius , Mahumedcs. 

186. Cum vero Verbi seu Filii Dei divinitatem ejusque 
cum Patre consubstantialem naturam abunde vindicaveri- 
mus in Tractatu de Trinitate , ad divinitatem idcirco Christi 
evincendam satis nobis erit ostendere Christum Jesum esse 
idem Dei Verbum humana carne indutum seu in assumpta 
humanitate. Hoc vero tum ex sacris Litteris turn ex perpe- 
tua constantique Ecclesiae traditione ac doctrina efficiemus, 
adjicientes etiam probationes , quae magis directe Christi 
adstruant divinitatem. 


PROPOSITIO 

Vera ac proprie dicta divinitas seu natura divina 
in Christo Jesu agnoscenda est ac profitenda 

187. De fide propositio est, ut constat ex professione 
fidei in omnibus symbolis exhibita , et ex perpetua Ecclesiae 
doctrina. Adjecimus autem : Vera et proprie dicta divinitas , 
ad excludendam impropriam ac late sumptam divinitatem, 
quam in Christo agnoscere sociniani non renuunt. 

188. Ita vero enunciatae propositionis veritatem evin- 
cimus : Verbum de quo loquitur Joannes initio Evangelii 
sui , ut constat ex Tract. de Trinitate , verus Deus est , 
omnium rerum conditor , Patrique Deo coaeternus ; atqui 
hoc Evangelii initium : In principio erat Verbum , et Verbum 
erat apud Deum , et Deus erat Verbum , ad alium refer» 

ri nequit , nisi ad Christum ; ergo ex Joanne vera et 
proprie dicta divinitas , seu natura divina in Cliristo est 
agnoscenda. Porro minor propositi argumenti nec ab ad- 
versariis ipsis in dubium revocatur , eum de hoc ipso Verbo 
scribat Evangclista v . I i . Et Verbum caro factum est et habitavit 
in nobis, et vidimus gloriam ejus, gloriam quasi Unigeniti a Pa- 
tre. Rcipsa ideo magnificum illud exordium ab Evangclista 
praemissum est, ut lux affulgeret iis omnibus quae in totius 
Evangelii decursu erat scripturus, quod scilicet Jesus e caelo 
venerit , Filius Dei fuerit antequam mundus fieret , extiterit 
apud Patrem , ex Patre ac Deo processerit , quod ipse 
esset in caelo dum loqueretur in terra , aliaque id genus 
inulta , quae, praemisso illo exordio facile intelliguntur , eo 
sublato, totidem inextricabilia aenigmata fiunt nullo modo 
explicanda. 

189. Insuper Christus verus Deus agnoscendus est si 
ipse sibi veram tribuit divinitatem ejusque attributa ; si 
verba ipsius Judaei de vera intellexerunt divinitate ; si de- 
nique scriptores omnes inspirati hujus articuli professio- 
nem veluti praecipuum fundamentum constituunt fidei a 
Jesu praedicatae. Atqui ita est. 

190. Sane Christus veram sibi tribuit divinitatem 1" dum 
sc Filium Dei toties vocavit, ut Jo. 3, IG. ubi de se ita 
loquitur : Sic Deus di/exit mundum , ut Filium suum Unige- 
nitum daret : ut omnis , qui credit in eum , non pereat, sed 
habeat vitam aeternam ; ac ita se vocat Filium Dei cl Unige- 
nitum Dei , ut unum se cum Patre suo dicat, uti Jo.10, 30. 
Ego et Pater unum sumus ; et unum cum Patre suo pro- 
fitetur, quia , ut subdit ib. v. 38 . Pater in me est, et Ego 
in Patre ; adeoque saepe inculcat , quod ipse a Deo vene- 
rit , de caelo descenderit, processerit a Deo; sic Jo. 6,51. 
Ego sum, inquit , panis virus, qui de caelo descendi; et ib. i 6,27. 
Ego a Deo e.riri ; et ibid. 8 , 42. Ego enim ex Deo processi. 
2° Hac de causa sibi tribuit aeternitatem dicens Jo. 17,5. 
Clarifica me tu , Paler , apud lemetipsum, claritate, quam ha- 
bui, prius quam nmndtis esset , apud te ; et ibid. 8, 58. Arnen, 

amn dico vobis antequam 4 br nixam fieret , ego sum. Tribuit 
omnipotentiam, ul Jo. 5, ID. Quae cumque ille. ( Pater ) fecerit, 
haec et Filius similiter facit . . . Sicut enim Paler suscitat mor- 
tuos et vivificat : sic et Filius, quos vult vivificat. Tribuit sibi 
scientiam comprehensivam ipsius Patris dicens Mattii. 1 ( ,27. 

A 'emo novit Filium nisi Paler , neque Patrem quis novit , nisi 
Filius. Tribuit sibi cultum supremum dum templum sibi 
vindicat dicens ibici. 21 , 13.: Domus mea domus oratio- 
nis vocabitur. 3° Exegit fidem in se tanquam in Filium Dei, • 
ut Jo. 9, 35. seqq. Tu a edis in filium Dei ? dixit caeco na- 
to , cumque hic quaesiisset quisnam hic esset , respondit ei 
Jesus: Et vidisti eum, et qui loquitur tecum, ipse est. At ille ait: 
Credo Domine, et procidens adoravit eum ; et ibid. 14, 1. 
dicebat apostolis suis : Creditis in Deum et in me credite ; 
Exigit iu se spem , dum promittit se lucturum quidquid 
discipuli ejus a se petierint ibid. v. 13. Quodcumque petie- 
ritis Patrem in nomine meo , hoc faciam. Exigit ciiari talem 
in se super omnia, ut Matth. 10, 37. Qui amat patrem aut- 
tnatrem plusquam me, non est me dignus ; et iterum Jo. 14,21. 
Qui habet mandata mea et servat ea, ille est , qui diligit me; 
et v. 23. Si quis diligit me , sermonem meum servabit. Et 
haec speciminis gratia , ex aliis pene innumeris , quae afferri 
possent. 

191. Judaeos autem ac discipulos Christi ejus verba de 
divinitate proprie dicta intellexisse nullum dubium esse po- 
test. Etenim in primis Judaei , hoc ipso quod verba Christi 
de vera divinitate intellexerint , saepe eum uti blasphcuium 
interficere voluerunt , ut Jo. 5, 18. Propterea ergo magis 
quaerebant eum Judaei interficere : quia . . . Patrem suum 
( gr. proprium) dicebat Deum, aequalem se faciem Deo ; 
et ib. 10, 33. Responderunt J udaci: de bono opere non lapida- 
mus te , sed de blasphemia ; et quia tu homo cum sis , facis 
te ipsum Deum. Cumque in concilio interrogatus esset Jesus 
imo et adjuratus a summo sacerdote Mare. 14, 62. Tu es 
filius Dei ? Respondit : Ego sum; quod quidem responsum uti 
blasphcmum tum summus sacerdos tum reliqui omnes ad- 

stantes habuerunt ; ut enim legitur Matth. 26, 65. seqq. 
Tunc princeps sacerdotum scidit vestimenta sua , dicens : blasphe- 
mavit • quid adhuc egemus testibus ? Eccc nunc audistis blasphe- 
miam : quid vobis videtur ? At illi respondentes dixerunt : reus 
est mortis Hoc ipsum crimen Jesu objecerunt coram Pilato 
Jo. 19, 7. Ao.t legem habemus , et secundum legem debet nut- 
ri, quia filium Dei se fecit. Jam vero hic sermo profecto 
non est de appellatione improprie dicta filii Dei , quam ju- 
stis omnibus, imo et sibimetipsis Judaei tribuebant Jo.8, 40. 
adeoque in vero et presso sensu, prout Judaei intellexerunt, 
Christus se filium Dei professus est , alioquin eos debuisset 
ab hac persuasione retrahere , ne reos eos faceret injustae 
necis ; quo casu ipsemet Jesus eos in peccatum induxisset , 
quod impium vel cogitatu est. Demum nonne Orobius , 
ut vidimus, et Salvador aequitatem propugnant judicii in 
causa Christi , eo quod se vere Deum et Filium Dei fecerit? 
Judaei igitur et increduli socinianos impietatis arguunt. 

192. Quod vero attinet ad Christi discipulos, eos ve- 
ram semper in Christo divinitatem ex ejus doctrina agno- 
visse non minus evidens est ; nam ut insistamus in apo- 
stolo Paulo , ipse in Epist. ad Hebr. 1. Christum ita vocat 
Filium Dei , ut sit splendor Patris et figura substantiae ejus 
portansque omnia verbo virtutis suae ; et cap. 3. Qui creavit 
omnia ; ac rursum 1,10. eidem applicat illud Ps. 102. quae 
manifeste de Deo solum dici possunt : Et tu in principio , 
Domine , terram fundasti, et opera manuum tuarum sunt caeli, 
ipsi peribunt , tu autem permanebis ... Tu autem ipse es et 
anni tui non deficient. Rora. 8, 32. vocat Jcsum lilium Dei 
proprium ; Coloss. 1, 16. Omnia per ipsum et in ipso creata 
sunt ; et ipse est ante omnes , et omnia in ipso constant. 1 . Ti- 
moth. 3, 16. Deum dicit manifestatum in carne ; et Rom. 9, 5. 
Deum benedictum in secula; ad Tit. 2, 13. Magnum Deum ; 
ad Philipp. 2, 6. de eodem scribit : Qui cum in forma Dei 
esset , non rapinam arbitratus est esse se aequalem Deo. Eadem 
habent Petrus Ep.l. c. 2, 3., s. Judas Epist. sua v.4. et 5., 
s.Joannes 1. Epist. 1,2. vocat Christum vitam aeternam quae 

erat apud Patrem , Verbum vitae , verum Deum. Hinc Evan- 
gelistac sua commentaria a testimonio aliquo divinitatis 
Christi exordiuntur , s, Matthaeus cap. 1 , 23. ei applicat 
vaticinium Isaiae : Ecce virgo concipiet ... et vocabunt no- 
men ejus Emmanuel , quod est interpretatum nobiscnm Deus ; 
e. 16. inducit Petrum profitentem divinitatem Christi illis 
verbis: Tu es Christus filius Dei vivi, ob quam confessio- 
nem Petrus fundamentum Ecclesiae designatus est ; s. Mar- 
cus incipit: Initium Erangelii J. C. filii Dei; s. Luens in- 
ducite. 1, 16. Angelum sic alloquentem Zachariam de filio 
illi nascituro : Multos filiorum Israel convertet ad Dominum 
Deum ipsorum , et ipse praecedit illum ( Dominum Deum ) in 
spiritu et virtute Eliae. Post tantam itaque argumentorum 
seriem concludere jam liceat cum s. Hilario de Trin. lib.7. 
n. 9. Deum igitur Dominum nostrum Jcsum Christum his modis 
novimus , nomine , nativitate, natura, potestate, professione; 
quibus ea omnia complexus est quae hactenus evolvimus. 
Tum etiam exinde inferimus : aut Christus verus Deus est , 
seu in ipso vera et proprie dicta divinitas est agnoscenda, 
aut totus christianismos non est nisi vana chimaera ; nec 
nisi uti schola ad summum philosophica spectari posset, 
in qua ethices principia evoluta essent) , sed ejusmodi er- 
roribus , immo et ipso idololatrico cultu deturpata , ut jure 
merito despici deberet. Attamen sociniani , rationalistae , 
protestantes universim hunc fidei articulum evertunt totius 
religionis Christianae fundamentum ; ct hi sunt qui disse- 
minare profitentur verbum Dei purum in Bibliis quae ubi- 
que diffundunt , imo projiciunt ! 

193. Hic adjicere possemus documenta omnigena qui- 
bus constat hanc fidei doctrinam constanter a christia nae rei 
primordiis usque ad nos in Ecclesia catholica viguisse ; ve- 
rum cum haec jamdiu evolverimus in Tract. De Trinitate , 
ubi egimus de Divinitate Verbi, ne actum agere videamur, 
cum ea huc pariter referantur , ab iis propterea heic ite- 
randis supersedemus, cum illinc peti possint. 

DIFFICULTATES 

194. I. Obj. 1“ Ideo Christo Dei nomen, proprietates 
et cultus in Scripturis tribuuntur , quia utpote Dei legatus, 
Dei ipsius personam sustinuit ; quaccumque idcirco Dei 
sunt de sc ct ipse praedicavit , ac praedicarunt scriptores 
hagiograpiii. 2° Sane licuit Angelo in V.T. sibi vindicare Dei 
nomen, proprietates, et cultum dicens Mosi Exod. 3,S.8cqq. 
Ego sum Deus palris tui , Deus Abraham , Deus Isaac, Deus 
Jacob . . . Ego sum qui sum . . . solee calceamentum de pe- 
dibus tuis ; locus enim, in quo stas , terra sancta est; a for- 
tiori eadem sibi vindicare Christus potuit , qui longe subli- 
miori inter homiucs pro Deo legatione fungebatur, quam- 
vis reipsa Deus non esset. Ergo. 

195. Resp. Ad l m , A*. Eteuim 1° nunquam Christus 
ut merum Dei legatum se exhibuit ; T sc constanter di- 
stinguit a Patre a quo et genitus et missus c4 ; 3° quam- 
vis divinam naturam cum divinis attributis sibi adscribat, 
haec tamen omnia a Patre sibi communicata ab aeterno 
praedicat ; 4° ea et ipse de se , et inde de eo docent 
scriptores sacri, quae non sine impietate Patri , soli nempe 
personae divinae in sociuianorum hypothesi, tribui pos- 
sent, et nihilominus Christi Jesu divinitatem mirifice ad- 
struunt; e. gr. quod ipse genitus sit a Patre, sit uni- 
genitus Patris , in sinu Patris , exierit a Deo , processerit 
a Deo , unum sit cum Patre suo, aequalis Patri ; quod de- 
scenderit e caelo , ct cum in forma Dei esset acceperit 
formam servi , et in hac obedi verit , passus et mortuus sit, 
aliaque ejusmodi. 

19G. Ad 2"’, Resp. 1° Tr. Siquidem antiquissimi pa- 
tres Graeci atque Latini usque ad s. Augustinum uno con- 
sensu tradunt nomine Angeli Jehova aut foederis ipsum Dei 
Filium significari , qui autiquis patriarchis , ac Mosi appa- 
ruit. Quo admisso, quin ex objectis locis aliqua oriatur 
difficultas, thesis nostra potius mirifice confirmatur. 

197. Resp. 2° Neg. paritatem; Dato euiin , quod vere 

Angelus Dei nomine locutus Mosi sit, sibique propterea 
uti legato Dei nomen ct attributa vindicaverit , nihil exinde 
contra nos conficitur, quia ea non occurrunt in Angelo 
illo adjuncta , ac locutiones quae occurrunt in Christo , 
uti cx dictis patet. 

198. II. Obj. Scriptura ipsa causas patefacit ob quas 
Christus filius Dei nuncupatos fuerit; ac 1° ratione admi- 
rabilis suae conceptionis. Nam Angelus alloqucns B. Virgi- 
nem Luc. I, 35. Spiritus Sanctus, inquit, superveniet in 
te , et virtus Altissimi obumbrabit tibi ; ideoque et quod tia- 
scetur ex te Sanctum vocabitur Jilius Dei; quo sensu etiam 
Adam Luc. 3, 38. filius Dei dicitur , eo quod patrem ter- 
renum non habuerit ; sane Angelus non dixit erit sed vo- 
cabitur filius Dei. 2° Ratione resurrectionis ex mortuis , ut 
declarat Apostolus Act. 13, 33. dicens eam praedictam 
fuisse illis verbis Psalmi secundi : Filius meus es tu , ego 
hotfie genui te; nec non in Epist. ad Rom. 1, 3. 4. scri- 
bens : De filio suo, qui factus est ei ex semine David se- 
cundum carnem ; qui praedestinatus est filius Dei in virtute 
secundum sjnritum sanctificationis ex resurrectione nwrtuo- 
rum J. C. D. N. 3° Ratione jnissionis ac sanctificationis suae , 
prout declarat ipso Christus Jo. 10. ubi cum blasphemiae 
accusaretur a Judaeis eo quod se filium Dei dixerit, re- 
spondit : Nonne scriptum est in lege vestra : quia ego dixi: 
dii estis ? Si illos dixit deos, ad quos sermo Dei factus est; 
et non potest solvi Scriptura : quem Pater sanctificavit et mi- 
sit in mundum, vos dicitis: quia blasphemas: quia dixi, fi- 
lius Dei sum ? Ergo non alia de causa Christus filii Dei 
denominationem sibi tribuit , quam tributa fuerit justis , 
prophetis ac judicibus in V. Lege , quamvis peculiari ra- 
tione sibi eam vindicet prae illis ob missionem nobilio- 
rem quam adeptus est. Porro si natura filius Dei esset 
Christus , eam hoc in loco silentio non praeteriisset. Ergo. 

199. Resp. N. A. Ad P' proh. D. Si particula ideo- 
que sit causalis , Tr. Si sit explicativa N. Transmisimus vero 
priinuin distinctionis membrum, quia etiam iu hypothesi 

quod ea particula causalis sit, nou sequitur quod con- 
tendunt adversarii , admirabilem scilicet conceptionem Chri- 
sti causam esse denominationis filii Dei , cum possit cau- 
sam exprimere quare sic Christus concipiendus fuerit , 
nempe quod sit natura filius Dei. Hoc ipsum autem me- 
lius apparet si cum omnibus interpretibus particula ideo- 
que dicatur explicativa, quatenus scilicet Angelus exponit 
rationem ob quam Spiritus Sancti virtute in Virgine esset 
concipiendus Christus. Jam enim Angelus aperte alludens 
ad vaticinium Isaiae capp. 7. et 9. cujus verba usurpat, di- 
xerat: Ecce concipies in utero et paries filium. Ilie erit ma- 
gnus et filius Altissimi vocabitur , et dabit illi Dominus se- 
dem David patris ejus, et regnabit in domo Jacob in aeter- 
num, et regni ejus non erit finis, nempe annunciat eam 
esse concepturam et parituram Emmanuelem qui vocandus 
erat admirabilis, Deus, fortis, Pater futuri scculi etc. seu 
filium Dei; Cum vero B. Virgo interrogasset de modo quo 
haec fierent, respondit Angelus objectis verbis: Spiritus 
Sanctus etc. , demum rediens ad id quod prius proposue- 
rat adjecit : ideoque quod nascetur ex te Sanctum vocabitur 
filius Dei, seu haec est ratio .ob quam sic debet concipi 
et nasci Dei filius humana carne indutus. Aiioquin a su- 
blimi illa idea filii Dei concipiendi , abduxisset in exilem il- 
lam , quod hic concipiendi modus sit unica ratio ob quam 
hic esset appellandus filius Dei. 

200. Neque obstat verbum vocabitur quo usus est An- 
gelus , cum nemo ignoret vocem istam penes Hebraeos 
idem valere ac esse , ut loquendi usus ostendit. Eodem 
enim sensu hoc verbum occurritis, i, 26. 4, 3. Nobis 
hic satis sit afferre exemplum ex Jacobo c. 2, 23. ubi de 
Abraham scribit : et amicus Dei appellatus est , J udith vero 
cap. 8, 22. de eodem patriarcha dicitur: ct amicus Dei 
effectus est. Nec pariter obstat quod ponatur in futuro , vo- 
cabitur , sermo enim est de Deo-homine , qui uti talis non- 
dum couceptus erat. 

20 1 . Falsum porro est, quod dicitur de Adam a Luca c. 3. 

filio I)ei nuncupato, solum scribit Evangelista: qui fuit Dei, 
id est non ab alio genitus, sed a Deo creatas. 

202. Ad 2”, Ncg. Neque enim colligit Apostolus in 
duobus objectis locis Christum ideo dici fdium Dei, quia 
excitatus a mortuis et sacerdos constitutus , sed e con- 
verso ex eo quod fuerit filius Dei colligit debitam ei fuisse 
et resurrectionem et sacerdotium, cum utriusque funda- 
mentum sit filiatio , ut ita dicam , naturalis divina Chri- 
sti. Hinc verba Psalmi priora: Filius meus es tu, sejungi 
debent ab insequentibus : Ego hodie genui te, idest quia 
filius meus es tu , ideo hodie suscitavi te , quia resurrectio 
in Scripturis consideratur veluti nova generatio; alioquin 
ex iisdem Psalmi verbis idem Apostolus Heb. 1,5. non 
intulisset Christi excellentiam Buper Angelos scribens: Cui 
enim dixit aliquando Angelorum: filius meus es tu: Ego ho- 
die genui te? In Epistola vero ad Bom. juxta vim graeci 
textus, resurrectio et effusio Spiritus Sancti sunt decla- 
ratoria divinae Christi naturae; per ca siquidem agnitus 
est Christus verus fdiusDei; juxta Vulgatam lectionem la- 
tinam referuntur verba Apostoli ad humanitatem Christi 
quae praedestinata est ad unionem hypostaticam cum Dei 
Verbo, et unio haec causa extitit resurrectionis et effu- 
sionis Spiritus Sancti. Utra admittatur lectio et interpre- 
tatio, omnis eliminatur difficultas. 

203. Ad 3”, Neg. Christus enim missionem et sancti- 
ficationem seu destinationem ad munus Messianum explen- 
dum attulit ad amovendum a se blasphemiac crimen, eo 
quod se dixerit filium Dei , argumentum instituendo ad ho- 
minem a minori ad majus. Hoc porro crimine amoto , 
pergit ostendendo se reipsa verum filium Dei esse, dicens: 
Ego in Patre, et Pater in me est, quod ut evinceret provocat 
Judaeos ad opera sua, dicens : Si non facio opera Patris mei, 
nolite credere mihi; si autem facio : et si mihi non vultis cre- 
dere, operibus credite, ut cognoscatis et credatis quia Pater 
in me est, et ego in Patre. Quod cum probe intellexissent 
Judaei , multo magis quaerebant ipsum lapidare. Palefc- 

cit proinde hoc in loco Christus imo el inculcavit sc vere 
naturalem lilium Dei esse ; tantum abest , ut silentio prae- 
terierit. 

204. I. Inst. Apostolus 1. Cor. 15, 24. de Christo 
scribit: Deinde finis, cum tradiderit regnum Deo et Patri . . . 
Cum autem subjecta fuerint illi omnia, tunc et ipse Filius sub- 
jectus erit ei, qui subjecit sibi omnia, ut sit Deus omnia 
in omnibus. 1° Christus igitur regnum suum tradet Patri , 
eo pacto, inquit Crellius, quo dux potestatem sibi cou- 
cessam, bello confecto, regi tradit; 2° subjicietur et ipse 
aliquando Patri , qui subjecit ei omnia. Non est ergo Deus 
summus. 

205. Resp. Neg. primam illatioitcm; neque enim Chri- 
stus juxta Apostolum resignabit regnum suum Deo, ut 
belli dux imperium sibi traditum, bello confecto , resi- 
gnat regi suo, sed tradet regnum ut filius Patri suo cum 
quo et cum Spiritu Sancto unum habet imperium ; alio- 
quin regnum Christi finem haberet, secus ac Angelus di- 
xerit B. Virgini Luc. 1 , 33. Et regni ejus non erit finis; 
quod ibidem exprimit Apostolus scribens: Oportet autem 
illum regnare, donec ponat omnes inimicos sub pedibus ejus, 
cum hi devicti fuerint, multo magis regnabit. 

20G. j\'eg. alteram illationem , siquidem non in propria 
persona Christus subjiciendus erit Patri ex Apostolo , sed 
ut caput Ecclesiae cum integro corpore mystico, com- 
pleto scilicet electorum numero. Alioquin nunc subjectus 
non esset Patri, quod nemo dicet; itaque subjicietur cum 
corpore suo mystico , cum hic sit unicus sensus qui ad- 
mitti possit. 

207. II. Inst. Ex eodem Apostolo Hebr. I , 4. seqq. 
quidquid Christus habet, ei essentiale non est, sed com- 
municatum habet a Patre, seu a Deo summo. Cum enim 
praemisisset, Christum, omnibus peractis, consedisse ad de- 
xteram Dei in excelsis, subdit: Tanto melior Angelis effe- 
ctus , quanto differentius prae illis nomen hacredilavit. Cui 
enim dixit aliquando Angelorum, filius meus cs tu : Ego hodie 

genui te? Et rursumfyo ero illi in Patrem , et ipse erit mihi 
in Filium? Ex his porro habemus 1° comparationem inter 
Angelos et Christum ; esset autem comparatio inter dispa- 
rata , si Christus naturalis filius Dei esset ; 2“ effectum 
meliorem Angelis quatenus nomen excellentius prae illis 
haereditavit , quod vero haereditate obtinetur non est na- 
turale , neque generatione proprium ; 3° idque in futuro 
enunciatum per illa verba: Ego ero illi in Patrem etc. et 
quidem in typo , qui praecesserat , scilicet in Salomone, de 
quo litterali sensu haec dicta sunt a Nathan 2. Reg. 7, 24. 
Salomon autem non potuit typus esse Christi quoad ae- 
ternam generationem. 4° Nec obest ibidem dici : per quem, 
fecit et secula , illud enim per quem , uti animadvertit 
Grotius , exprimit causam finalem , quasi diceret : propter 
quem juxta opinionem Hebraeorum, quod omnia facta fue- 
rint in gratiam Messiae. 5° Proinde ibid. Apostolus vo- 
cat Christum splendorem gloriae et figuram ( characterem ) sub- 
stantiae Dei , ut alibi eum vocaverat imaginem Dei invisibi- 
lis; jyn vero splendor , seu ille in quo refulget Dei gloria, 
et imago Dei nequit ejusdem numero substantiae cum illo 
esse, alioquin sui ipsius splendor et imago foret. Ergo. 

208. Resp. D. A. In natura humana , C. in natura di- 
vina vel A'. vel subd. per aeternam generationem, C. se- 
cus N. 

209. Ad 1™ prob. D. Instituit Apostolus comparatio- 
nem inter Angelos et Christum spectatum in natura as- 
sumpta , C. in natura divina in se spectata A'. Spectato 
Christo Deo-homine seu in assumpta natura, comparatio 
non amplius versatur inter disparata, cum haec natura, 
sicut Angeli , creata fuerit , nec nisi ratione unionis hypo- 
staticae cum persona Verbi dicatur et sit filius Dei naturalis. 

210. Ad 2 m , D. Effectus melior Angelis est, e i excel- 
lentius nomen haereditavit in assumpta natura , C. in se A r . 
Nam hoc ipso quod haec natura humana elevata fuerit ad 
unionem hypostaticam , in hac Christus effectus est melior 
Angelis , et cum in hac natura obediverit , passus sit et 

mortuus, haereditavit jure meriti uomen excellentius prae 
Angelis. 

211. Ad 3 m , D. In futuro verba illa enunciata sunt 
ia ordine ad naturam assumendam , C. quoad naturam di- 
vinam N. Et boc sensu iutelligitur quomodo Salomon po- 
tuerit typus esse Christi , seu Dei-hominis. 

212. Ad 4”, D. Quae tamen animadversio Grotii falsa 
est, C. vera A'. Jam enim aures socinianis Grotius prae- 
buerat dum sua commentaria edidit , adeoque ubique ipsis 
favet. Jam vero falsam atque violentam ejusmodi animad- 
versionem esse, patet 1° ex eo quod contra innumera prope 
Scripturarum testimonia, quibus Verbo seu Christo rerum 
tribuitur creatio, contendat perinde valere per quem ac 
propter quem; 2” quia repugnat contextui in quo Paulus 
Christo tribuit fundationem, seu creationem terrae et caeli, 
ct ita , ut omnia portet verbo virtutis suae. Quapropter vel 
ab ipsis rationalistis biblieis ea expositio excluditur. 

213. Ad 5 m , A 'eg. Apostolum vocare Christum splen- 
dorem gloriae , et figuram substantiae dei , sed patris eum 
dicit splendorem et figuram, quatenus proprium filii est 
patris gloriam et figuram , seu characterem substantiae Pa- 
tris referre , quod non efficit nisi filius naturalis , qui Patri 
coaeternus ac consubstantialis est. 

214. Ideo vero ad Coloss. 1, 15. Paulus vocat Chri- 
stum imaginem Dei invisibilis , aut etiam primogenitum omnis 
creaturae, quia ut adjicit, in ipso condita sunt universa, 
in caelis et in terra, visibilia et invisibilia . ... Et ipse est 
ante omnes, et omnia in ipso constant, seu Deum invisibi- 
lem visibilem reddidit per universi creationem , et ipse 
causa efficiens est creaturae omnis ; vox proinde Dei hic 
usurpatur in significatione Patris, 

CAPUT II. 

DE NATURA CHRISTI HUMANA 

215. Qui Christi negarunt humanitatem anteriores iis 
sunt, qui ejusdem iuliciati sunt divinitatem, indiguum 

autumantes Deum conjungi cum humana natura eique ad- 
nexis infirmitatibus. Alii peccarunt circa naturam ipsain, 
alii circa ejusdem proprietates, alii circa originem. 

216. Circa naturam peccarunt tum qui nonnisi car- 
nem apparentem Filium Dei assumpsisse ceusuerunt , do- 
celae propterea nuncupati aut phanlasiastae ; tum qui ani- 
mam ipsi vel denegarunt omnino, quemadmodum nonnulli ex 
arianis , ut scilicet Verbum animae vices in Christo su- 
stinuisse docerent , vel irrationalem unice concessere , nem- 
pe , ut loquitur s. Augustinus , dederunt ei animam pe- 
cudis, subtraxerunt hominis. 

217. Circa proprietates errarunt ii omnes , qui corpus 
nescio quod aethereum aut sydereum ac caeleste Christo tri- 
buerunt, quod per Mariam transiit ut aqua per tubum aut 
fistulam. Recentiores non pauci protestantes cuin antiquis 
gnosticis insanierunt tribuentes et ipsi Christo corpus quo- 
dammodo caeleste. 

218. Circa originem e vero desciverunt quotquot ex 
antiquis autumarunt Christum ex s.Joseph progenitum esse, 
ut cerinthiani , carpocratiani , cbionitac , nostraque hac ae- 
tate illorum vestigiis insistentes rationalistae , qui Christi 
conceptionem et nativitatem e Virgine mythis accensent. 

219. Cum docetarum, gnosticorum, apollinaristarum 
commenta jamdiu obsoleverint , vere tempus frustra tere- 
remus, si illorum erroribus refellendis insisteremus. Ideo 
duo hac in parte praestabimus; primo generali proposi- 
tione adstruemus veram ac perfectam in Christo humani- 
tatem, ex quo uti totidem corollaria deducemus veritates 
contradictorias recensitis erroribus, secundo Christi con- 
ceptionem et ortum ex Virgine matre vindicabimus. 

PROPOSITIO I. 

Verbum divinum naturam humanam nobis consubstantialem 
assumpsit integram atque perfectam 

220. Propositio de lide est ex conc. Chalcedonensi 
definiente Actione V. Christum perfectum in humanitate ; 

Vol. III. 

Deum verum et hominem verum , eundem ex anima ratfonali 
et corpore , consubstantialem nobis secundum humanitatem, per 
omnia similem nobis absque peccato; atque ex Symbolo Atha- 
nas, in quo Christus dicitur : perfectus Deus , perfectus homo 
ex anima rationali et humana came subsistens. 

221. Ejus veritatem Scripturae , traditio , constans Ec- 
clesiae doctrina patefaciunt. Etenim non modo Scripturae 
passim Christum hominem et filium hominis appellant, ve- 
rum etiam ea referunt quae nonnisi de vera humanitate 
intclligi possunt ; exhibent siquidem Christi conceptionem , 
nativitatem, genealogiam, universam vitae rationem, mor- 
tem ac resurrectionem , quae sine vera perfectaque huma- 
nitate intclligi nequeunt. Patres praeterea plura argumen- 
ta congerunt ad eandem veritatem persuadendam, ac 1° ex 
eo illam adstruunt , quod si alterutra pars humanitatis , 
anima scilicet aut corpus defuisset Christo , non fuisset 
verus homo; 2° ex fine incarnationis Deique consilio, qui 
voluit ut per hominem homo liberaretur ; 3° ex eo quod 
Christus naturalis mediator fuerit, nec talis extitisset nisi 
simul Deus et homo fuisset; 4° denique ex eo quod to- 
tus et integer homo esset liberandus , adeoqne totus ac 
integer homo esset assumendus. Horum singillatim testi- 
monia protulit et expendit Petavius De Ineam, lib. 5. c. 1 1. 
Constans demnm Ecclesiae doctrina liquet ex symbolis, fidei 
professionibus, conciliorum definitionibus quas partim at- 
tulimus , partim etiam inferius afferemus. Ex hoc porro ge- 
nerali constituto fundamento inferimus : 

COROLLARIUM I. 

Christi caro est vera, solida et expressa, non autem ficta, 
umbratilis, apparens aut phantastica 

222. Nisi enim vera esset Christi caro , non esset no- 
bis consubstantialis. Carnis autem suae veritatem Christus 
ipse Luc. 24 , 39. his verbis comprobavit : Videte manus 
meas et pedes , quia Ego ipse sum ; palpate et videte , quia 

tpirilus carnem et ossa non /tabet , sicut me videtis habere ; 
ex quibus sic argumentatur s. Augustinus lib. LXXXIJ. 
Quaestionum. Quaest. 14. Si phantasma fuit corpus Christi, 
fefellit Christus ; et si fefellit , veritas non est. Est autem 
veritas Christus. Non igitur phantasma fuit corpus ejus. Idem 
argumentum jamdiu confecerant Irenaeus , Tertullianus , 
Epiphanius aliique. 

DIFFICULTATES 

223. Obj. 1° Christus ex Scripturis non habuit nisi 
similitudinem hominis, dicente Apostolo Philipp. 2, 7. 
Semetipsum exinanivit formam servi accipiens , in similitudi- 
nem hominum factus, et habitu inventus ut homo; et in Ep. 
ad Rom. 8, 3. Misit Deus filium suum in similitudinem car- 
nis peccati. 2° Id ipsum confirmat 1. Cor. 15, 50. scri- 
bens : Caro et sanguis regnum Dei possidere non possunt , 
adeoque nec caro Christi. 3° Hinc resipiscens a sententia 
in qua prius fuerat de vera Christi carne 2. Cor. 5, 16. 
Itaque, inquit, nos ex hoc. neminem novimus secundum car- 
nem; et si cognovimus secundum carnem Christum, sed nunc 
jam non novimus. 4° Quamvis propterea Verbum in V. T. 
humana carne indutum saepius apparuerit, prout et An- 
geli apparuerunt officia hominis propria exhibentes, inferri 
tamen nequit carnem illam veram fuisse. 5° Indignum de- 
nique Deo est sibi conjungere carnem immundam , corru- 
ptibilem, mortalem tot que imperfectionibus obnoxiam. 
Ergo. 

224. Resp. Ad 1“, D. Non habuit Christus nisi simi- 
litudinem hominis aut carnis speciei , C. naturae N. Signi- 
ficat Apostolus in primo textu Christum per omnia et in 
omnibus similem ceteris hominibus apparuisse etsi Deus prae- 
terea esset ; in altero vero 'similitudo refertur ad carnem 
peccati , non autem ad carnem simpliciter , quatenus car- 
nem passibilem et corruptibilem gessit nostrae similem , 
excepto peccato, quo caro nostra passibilis et corrupti- 
bilis effecta est. 

225. Ad 2 m , D. Quatenus in sensu morali caro et san- 
guis usurpantur per oppositiouem ad spiritum ct sanctita- 
tem, C. in sensu physico et in se N. 

22G. Ad 3", D. Affectu carnali ratione ejusdem originis 
ex Abraham, C. alio sensu N. 

227. Ad 4 m , D. Quia tum Verbi tum Angelorum ap- 
paritiones symbolicae in V. T. fuerunt, C. realcs quoad 
carnem N. Quod et Scripturae identidem monent , uti 
Tob. 12, 18. 

228. Ad 5 m , Netj. Divina profecto eharitate indignum 
non est censendum, quod lit ad hominum redemptionem 
ct salutem. 


COROLLA HIUM II. 

Christi Corpus non e caelo delapsum est r aut ex caelesti 
substantia consistens, sed est humanum ex Virgine 
matre susceptum 

229. Nisi enim ejusmodi esset Christi corpus, non de- 
scendisset ex semine veterum patriarcharum , nec posset 
Christus dici filius David , quibus tamen promisit Deus 
Messiam ex eorum semine esse nasciturum , ut in pri- 
ma parte ostendimus. Praeterea Luc. 1 , 31. Angelus 
Mariae dixit : Ecce concipies in utero et paries filium ; et 
Matthaeus intexuit Christi genealogiam ab Abraham et Da- 
vid usque ad Joseph et Mariam. Hinc Apostolus Rom. 1, 
3. de Christo scribit : Qui factus est ei ex semine Da- 
vid secundum carnem, et Gal. 4,4. Misit Deus filium suum 
factum ex muliere, adeoque conceptum in utero' Virginis 
ex ejus substantia. Ex his porro non solum veteres haere- 
tici valentiuiani falsitatis arguuntur , sed et insanientes 
protestantes illi , qui pur\im Dei verbum consectantcs cae- 
leste nescio quod corpus , Christum praesetulisse autumant 
contra Scripturae et traditionis auctoritatem perpetuamque 
Ecclesiae doctrinam. 

230. Obj. Terrenam carnem Christus a se amovet 1” dum 
Jo. 3, 6. affirmat Quod natum est ex carne caro est, quod 
natum est ex spiritu, spiritus est ; repugnat autem dicere 
Chritftun carnem fuisse 2" dum ib. 13. adjicit: Nemo ascendit 
in caelum nisi qui descendit de caelo, filius Itominis qui est 
in caelo: Porro Christus descendit in natura assumpta , qua 
pariter in caelum conscendit ; ergo de caelo ipsam de- 
tnlit ; quod confirmat Jo. 6 , 4 1 . ubi de corpore suo sub 
panis metaphora ait : Ejo sum panis vivus, qui de caelo 
descendi. 3’ Angelus proinde Matth. 1 , 20. de B. V. Quod 
in ea ( non autem ex ea ) natum est , de Spiritu S. est. 
4° Hac de causa Christus nunquam B. V. matrem appellavit ; 
5° quin imo admonitus his verbis Matth. 12, 47. Ecce 
mater tua et fratres tui, respondit Jesus: Quae est mater 
mea, et qui sunt fratres mei? G° Hinc Apostolus 1. Cor. 
15 , 47. Christum cum Adam conferens , primus homo , 
scribit , de terra terrenus , secundus homo de caelo caele- 
stis. Ergo. 

231. Resp. Ad 1“, N. Loquitur enim Christus in obje- 
cto textu de regeneratione spirituali, quae fit per baptismum 
in oppositione ad generationem quae fit per carnem. 

232. Ad 2", D. Ratione personae et quoad effectum, C. 
ratione assumptae naturae N. Idem dicatur de eo quod 
dixit sub metaphora panis Jo. 6. Nam loquitur de to- 
to se. 

233. Ad 3", D. In ea et ex ea, ut dicitur Luc. 1 , 35. 
quod nascetur ex te sanctum, ct iterum Gal. 4, 4. C. Se- 
cus N. 

234. Ad 4”, D. Ita tamen ut suppleverint Evangelistae 
vocantes B. Virginem matrem Jesu, C. ut non suppleve- 
rint N. Nam ceteris omissis, Jo. 19 , 2(i. legitur: Cum 
vidisset Jesus matrem .... dicit matri suae: Mulier ecce fi- 
lius tuus. 

235. Ad 5“, D. Praeferendo cognationem spiritualem 
carnali, C. ad illius exclusionem N. 

236. Ad 6", D. Vocat Apostolus Christum caelestem 
ratione personae , aut verius resurrectionis gloriosae, quae 
dotes attulit Christi corpori plane caelestes, C. ratione 
naturae N. Exinde etiam in sensu mystico hortatur fide- 
les ut adnitantur in anima eas dotes praeseferre ,<*quae 
elucent in corpore Christi glorificato. 

COROLLARIUM III. 

Animam, eamque rationalem , Verbum assumpsit 

237. Etenim 1° Christus est homo perfectus; jam ve- 
ro, uti argumentatur s. Augustinus Ep. 187. n. 4., Non 
est homo perfectus, si vel anima cami, vel animae ipsi mens 
humana defuerit. 2° Juxta veteres patres Verbum corpus 
mediante anima assumpsit; 3° id omne praeterea assum- 
psit quod sanavit, sanavit autem peculiariter animam; 
4° juxta symbolum apostolicum Christus post mortem de- 
scendit ad inferos , at non descendit divinitate , quae ubi- 
que est, non corpore quod mansit in sepulchro , descen- 
dit igitur anima ; 5° Christus mortuus est , atqui mors in 
separatione animae a corpore consistit. Christi porro ani- 
mam rationalem esse , evincunt illae omnes proprietates , 
quas de anima Christi praedicant sacrae Litterae , quod 
affecta fuerit tristitia, pavore, metu, exaltatione, dolore etc. 
de quibus paulo post agemus ; et ex operatione et volun- 
tate humana, ut suo loco vindicabimus, quae sine ani- 
ma rationali nec esse nec intelligi possunt. 

DIFFICULTATES 

238. Obj. Tum Scriptura, tum sana ratio a Christo 
animam excludunt. Nam l"Jo. 1, 14. dicitur: Et Verbum 
caro factum est ; ergo solam carnem Verbum assumpsit ; 
2° nam Verbum ipsum animae vices in Christo gerebat et 
mentis ; 3" alioquin necessario in humana mente carnales 

cogitationes, carnisque prodentia, quam reprobat Aposto- 
lus Rom. 8, t>. inveniri debuissent. Ergo. 

239. Rcsp. A'. A. Ad i", prob. D. Id est Verbum 
factum est homo , C. caro ad animae exclusionem N. Ete- 
nim loquendi usus in Scriptura obtinet, ut carnis nomi- 
ne totus homo significetur , ut patet ex Gen. 6, 12. Omnis 
caro corruperat viam suam ; plures autem rationes afferunt 
patres , quare hac locutione Joannes usus fuerit , quas 
refert Petavius lib. 4. c. 2. Ceterum Scriptura saepe me- 
minit Christi animae. 

240. Ad 2", N. Alioquin Christus non fuisset homo. 

241. Ad 3“, N. Siquidem in Adam innocentc nullae 
ejusmodi fuere carnales cogitationes; nec esse poterat in 
Christo prudentia carnis , cum humana natura regeretur a 
Verbo. 


COROLLARIUM IV. 

/ 

Christus humanis affectibus, doloribus, et corruptioni 
obnoxius fuit, ex naturae suae conditione 

242. Prior enunciationis hujus pars de fide est ; posterior 
vero, qua dicitur ex naturae suae conditione non est nisi 
fidei proxima. Sane de fide esse primam partem , patet ex 
omnibus fidei nostrae symbolis in quibus Christus dicitur pas- 
sus et mortuus , adeoque ante resurrectionem passibilis et 
corruptibilis. Quoad alteram partem ex eo liquet quod 
viguerit controversia inter catholicos, nec quidpiam Ec- 
clesia definierit. 

243. Evincitur porro veritas primae partis ex iis 
omnibus Scripturae locis , quae Christum exbibent in or- 
dine ad corpus esurientem, sitientem, flentem, ex itinere 
defatigatum , et prae doloris acerbitate clamantem. Hinc 
Is. 53. Christus dicitur vir dolorum et sciens infirmitatem, 
vulneratus , attritus ; in ordine vero ad animam Christus 
ipse suas patefecit angustias , cum Luc. 22 , 42. dixit : 
Pater, si vis, transfer a me calicem istum; adjicit autem Evan- 

gelista: Apparuit illi Angelus dc caelo confortans eum , et 
factus in agonia prolixius orabat. Quae profecto doloris ar- 
guunt vehementiam, prout Christus ipse testatus est, Mat- 
th. 26, 31. dicens: Tristis est anima mea usque ad mortem. 

214. Utrum autem has affectiones Christus ex natura 
sua , seu ex insita humanae naturae infirmitate passus fue- 
rit , au vero extraordinaria quadam lege , ac velut per 
miraculum eas sit expertus, magna olim exarsit contro- 
versia inter Philippum Abbatem bonae spei negantem, et 
Joannem Praepositum affirmantem ex naturae conditione , li- 
cet voluntarie suscepta, illis affectionibus Christum obnoxium 
fuisse. Haec Joannis sententia communis evasit , ei enim 
aperte Scripturae adstipulantur , et Ecclesiae patres. Sane 
Apostolus Hebr. 2, 17. scribit debuisse Christum per omnia 
fratribus similari , ut mtsericors Jieret, et fidelis Pontifex ad 
Deum, ut repropitiaret delicta populi. In eo enim , in quo 
passus est ipse et lentatus, potens est et eis , qui leniuntur, au- 
xiliari; eadem ferme inculcat ibid. c. 4 , 15. Jam vero 
ad solatium nostrum hape parum apte dicta viderentur, si quae 
passus est Christus humano modo haud sustinuisset; in 
quo et unanimes habemus patres consentientes , licet fa- 
teantur, quod et nos ultro prolitemur, Christum non in- 
vite , sed libere dolores et cruciatus pertulisse. 

DIFFICULTATES 

245. I. Obj. Patres inficiari videntur Christum ullo do- 
lore aut tristitia affectum esse, 1° quia affectiones et passio- 
nes ejusmodi Deo indignas esse censebant , et imperfe- 
ctionem arguere. 2” Insignis est Hilarii Pictaviensis locus de 
Trinit. lib. 10. n. 23. ubi scribit: In quo, quamvis aut 
ichis incideret , aut vulnus descenderet , aut nodi concurre- 
rent, aut suspensio elevaret , afferrent quidem haec impe- 
tum passionis , non tamen dolorem passionis inferrent : ut 
telum aliquod aut aquam perforans , aut ignem compungens , 
aut aCra verberans .... Passus quidem esi Dominus Jesus 
Christus, dum caeditur, dum suspenditur , dum crucifigitur , 

dum moritur : sed in corpus Domini irruens passio , nec non 
fuit passio , nec tamen naturam passionis exseruit: dum et poe- 
nali ministerio desaevit , et Virtus corporis sine sensu poenae 
vim poenae in se desaevientis excepit. Qui praeterea adjicit cura 
nonnullis aliis patribus Christum nullum metum aut mor- 
tis dolorem sensisse. Ergo. 

246. Resp. Ad 1", D. In natura divina, C. in humana 
subd. Passiones , quae ex humanae naturae vitio , vel ex 
prava hominis voluntate procedant , C. quae innoxiae sunt 
ac naturales N. Hae siquidem Deo amplius indignae cen- 
seri nequeunt , postquam Deus charitate compulsus qua di- 
lexit nos , eas in se admisit , et hanc nostram induere na- 
turam dignatus est. 

247. Ad 2 m , D: Loqueris da natura Divina, C. de 
humana , subd. ut ostendat Christi passiones et infirmi- 
tates voluntarias fuisse , ejusque imperio dominioque sub- 
jectas ac temperatas , C. ut eas a Christo prorsus eli- 
minet IV. Etenim s. Hilarius lib. 1. n. 32. profitetur se 
librum decimum conscripsisse adversus arianos, qui, ut lo- 
quitur lib. 11. n. 5. quae ab eo (Christo) secundum ho- 
minem dicta sunt, dicta esse secundum naturae divinae infir- 
mitatem mentiuntur. Hos igitur refellens ostendit passiones 
non ad divinam, sed ad humanam Christi naturam esse 
referendas. Ostendit praeterea ibid. Hilarius Christi infir- 
mitates quadruplici ratione a nostris differre ; nostrae enim 
sunt coactae, promeritae, in nos dominantur , nec quid- 
quam in nobis est , quod non eis subjaceat ; contra vero 
infirmitates in Christo fuerunt voluntariae , propter nos 
susceptae , ad nutum voluntatis ejus temperatae , nec di- 
vinam sed humanam naturam attingentes. Sic tum Hila- 
rius tum patres illi , qui negant Christum aut ullum me- 
tum aut mortis dolorem sensisse , aut de morte contri- 
statum , de metu, dolore, aut perturbatione loquuntur , 
quae in Christum invitum dominarentur. 

248. II. Obj. Tristitia et dolor cum gaudio profluen- 
te ex visione beatifica , qua perfruebatur Christus simul 

consistere nequeunt, ut patet ex beatus qui nullo hac de 
causa dolore aut tristitia affici possunt. Si igitur Chri- 
stus illis obnoxius fuit, non ex naturae conditione, sed 
praeter naturam , seu per miraculum , talia ipsum fuisse 
perpessum dici debet. 

249. Resp. Cum Verbum naturam humanam hunc in 
linem sibi copulaverit , ut patiendo moriendoque nos re- 
dimeret, gaudium ex divina visione profluens ita attem- 
peravit , ut sive ab anima sive a corpore affectiones et 
passiones naturales non removeret. Hac ratione ambo haec 
inter se componuntur. Quae ratio cum non militet ae- 
que pro beatis comprchensoribus , qui jam in termino 
constituti sunt, exinde patet inter illos et Christum di- 
scrimeu, qui simul comprchensor et viator cxtitit. 

PROPOSITIO n. 

Christus Dominus de Spiritu S. conceptus est, atque ex 
Maria Virgine, salva ipsius integritate, natus 

250. De fide propositio est; in symbolo enim Apo- 
stolico de Christo dicitur : Qui conceptus est de Spiritu San- 
cto , natus ex Maria Virgine. 

251. Cum hanc veritatem adoriantur Judaei, et haere- 
tici , atque in his protestantes non pauci biblici et ratio- 
nalistae ; ad eam proinde evincendam iis argumentis bi- 
blicis , criticis , exegeticis ac traditionalibus uti debemus , 
quae omnibus refellendis inserviant. 

252. Exordimur porro ex celebri vaticinio Is. 7, 14. 
Cum enim incredulus Achaz rejecisset signum ultro sibi 
a Deo oblatum de imminente liberatione a Rasin rege 
Syriae , et Phacee rege Israel Hierusalem obsidentibus , 
dixit Isaias : Propter hoc dabit Dominus ipse vobis signum : 
Ecce virgo concipiet et pariet filium, et vocabitur nomen ejus 
Emmanuel. Hoc autem signum de Virgine concipiente et 
pariehte Spiritus Sancti virtute, interpretatus est s. Mat- 
theus 1 , 22. seqq. cum enim supematuralem R. Virginis 

conceptionem retulisset, addidit : Hoc autem totum Jactum 
est, ut adimpleretur, quod dictum est a Domino per pro- 
phetam dicentem : ecce Virgo in utero habebit et pariet Jilium ; 
et vocabunt nomen ejus Emmanuel, quod est interpretatum no- 
biscum Deus. Ad hoc ipsum oraculum manifeste alludit An- 
gelus B. Virginem alloquens Lue. 1 , 32. illis verbis : Ecce 
concipies in utero et paries Jilium. Ex his exploratum est 
^apud Christianos tum Isaiae vaticinium ad Christi con- 
* ceptionem et nativitatem pertinere , tum de Virgine ma- 
tre esse intelligendum. 

253. Porro evangelistas genuinum vaticinii sensum ac 
traditionalem exhibuisse constat 1° ex eo quod alioquin 
ipsi injecissent novam difficultatem sine causa ; 2° ex eo 
quod congruat ipsorum expositio cum eo quod legitur Mi- 
chaeae 5, 2. 3. ubi propheta veluti de re nota loqui- 
tur, cum ait : parturiens pariet , ...et egressus ejus ab ini- 
tio, a diebus aeternitatis, quibus describit Messiae nativita- 
tem sine viri opera juxta Isaiae oraculum ; 3° ex Isaiae 
proposito , vocibus et contextu. Propositum enim Isaiae 
fuit exhibere Achaz signum prorsus extraordinarium pro- 
missae liberationis, et hoc in extraordinaria Messiae con- 
ceptione ac nativitate, veluti jam nota collocat dicens : 
Ecce virgo illa cum articulo; hac ratione confirmabat pro- 
missionem , quod non esset interitura domus David , si 
virgo ex ejus stirpe debebat concipere et parere Messiam ; 
porro nullum extraordinarium dedisset signum , si de vir- 
gine communi more concipiente et pariente lucutus esset. 

4° Ex veteris synagogae traditione cujus vestigium occur- 
rit Jo. 7, 27. et expresse exhibent plures rabbini , quo- ' 
rum testimonia collegerunt du Voisin in Observat, ad Pu- 
gionem Jidei Raymundi Martini, Schoetgenius De Messia 
aliique passim, praesertim vero cl. Drach in tertia epist. 
Part. 1 . Demum 5" constat ex traditione quae penes omnes 
ferme gentes dimanavit de nascituro ex Virgine matre , 
qui salutem et justitiam esset in terras allaturus ; satis 
hic sit commemorare quae habet Virgilius Ecloga IV, 

v. 4. seqq. quibus aperte alludit ad .traditionem , quae 
ex Isaiae vaticinio longe lateque diffusa erat. 

254. Tum igitur argumenta interna tum externa con- 
spirant in exponendo Isaiae vaticinio de matre Virgine 
concipiente et parientc ; adeoque Christus vere ex Vir- 
gine conceptus et natus eat , salva illius integritate. 

DIFFICULTATES 


255. I. Obj. 1° Vox Alma qua utitur propheta expri- 
mit solum aetatis conditionem , non autem statum solutae 
aut conjugatae. 2° Judaei virginem illibatam voce Bcthu- 
lah designant ; 3° virginis illibatae significatio ab alma ex- 
cluditur saltem ex Prov. 30 , 19. cetera siquidem alia 
loca aequivoca sunt. 4° Hinc veteres interpretes Aquila , 
Symmachus et Theodotion vocem alma, verterunt juvenem. 
Ergo. 

256. Resp. Ad 1", D. Etiam, C. solum N. Ex Hie- 
ronymo in hunc Isai. locum novimus tum ex etymo- 
logiae vi , tum ex loquendi usu vocem alma non solum 
virginem generatim significare , sed virginem in primis ju- 
ventutis annis , virginem absconditam et secretam , quae num- 
quam virorum patuerit aspectibus, sed magna parentum dili- 
gentia custodita sit. 

257. Ad 2", D. Virginem illibatam sive juvenem sive 
aetate provectam , C. juvenem tantum seu non nuptam N. 
Hoc igitur interest inter utramque vocem Alma et Bethu- 
lah discrimen , quod haec promiscue adhibeatur ad signi- 
ficandam virginem sive juvenem sive provectam , illa vero 
ad juvenem virginem tantum , eamque integerrimam. Lo- 
cus Joel 4 , 8. qui objici solet quoad vocem Bethulah est 
incertae significationis. 

258. Ad 3”, N. Nam ex omnibus locis quae ex Scri- 
pturis afferri possunt, in quibus vox Alma occurrit , quae . 
praeter locum nostrum , non plus quam sex sunt , num- 

quam de nupta , sed ubique de innupta foemina usurpatur, 
quorum quinque certissime sunt de virgine lori nescia ; 
sextus vero qui occurrit Prov. 30, 19. ubi legimus: Viam 
viri in adolescentia , seu uti fert hebr. textus : in adolescen- 
tula , est de virgine professione ; hic vero Saiomon expri- 
mit difficultatem cognoscendi , utrum talis quae in commu- 
ni existimatione virgo habetur, reipsa sit nec ne; ac propte- 
rea retinet etiam hoc in loco vox alma suam significationem 
de virgine innupta , quod fatetur vel ipse Rosenmiiller , et 
patet ex vors. sequenti per oppositionem adulterae , quae 
quid sibi haereat vitii , dissimulat. 

259. Ad 4”, P. Interpretes judaizantes ad eripiendum 
Christianis hoc vaticinium , C. vetustiores /V. Etenim Ale- 
xandrini verterunt : »«e3«*o« virgo. 

260. II. Obj. Scopus et adjuncta in quibus Isaias vati- 
cinium edidit excludunt interpretationem Messianam. Etenim 
1° signum exhibere Isaias voluit Achaz de imminente libe- 
ratione Hierusalem ; jam vero si referendum esset ad Mes- 
siam , nullius valoris signum esset. 2* Potuit praeterea nasci 
Messias ex stirpe Davidica , quin conservaretur actualis rei- 
publicae status, prout eventus ostendit. 3° De eodem insu- 
per filio nascituro loquitur Propheta in cap. 7. ac in cap.8., 
nomen siquidem et nativitas pueri in utroque capite pro 
signo exhibentur liberationis a dominio Syrorum ; jam vero 
in cap. 8. mater illa pueri , et puer ipse non sunt nisi uxor 
et filius Prophetae , ergo et mater et filius de quo sermo 
fit in cap. 7. Quod 4° declarat ipse Isaias c. 8, 18. dicens : 
Ecce ego et pueri mei quos dedit mihi Dominus in signum 
et in portentum Israel. 5° Filius igitur nasciturus in signum 
de quo cap. 7, 14. est filius nasciturus ex uxore quam Pro- 
pheta virginem duxit post priorem jam defunctam ; vel si 
magis cum antiquis Hebraeis lubet, est filius Achaz, nempe 
Ezechias. G° Eatenus vero ad Christum a Mattheo refertur, 
quatenus instans eventus quem proxime propheta respexit, 
signum fuit et figura Christi nascituri ; divina proinde pro- 
videntia factum est ut iis verbis uteretur propheta disse- 

rendo de puero mox nascituro , quae melius Christo , quam 
puero illi aptari possent. Ergo. 

261. Resp. N. A. Ad 1" prob. Neg. min. Duplici siqui- 
dem ratione scopo prophetae inserviebat exhibitum signum: 
primo quidem veluti certissimum pignus erga populum Israe- 
liticum amoris Dei , qui ipsius praesertim bono tale ac 
numquam antea auditum prodigium erat patraturus. Deinde 
vero secura domus David reddebatur contra omnes quotquot 
ipsam funditus evertere adoriebantur ; prout reapse rex 
Syriae et rex Israel tunc temporis pertentabant. Ipsius enim 
ex semine , licet pluribus seculis labentibus , Messias modo 
adeo prodigioso erat oriturus. 

262. Ad 2 m , D. Nisi praeterea Deus aliud adjecisset si- 
gnum et vaticinium ad utrumque in praesens confirmandum, 
tum scilicet liberationem proximam , tum futurum partum 
virginis , Tr. vel C. si aliud adjecit N. Jam, vero post vati- 
cinium editum c. 7, 14. ibid. v. 16. de Jasub, quem pro- 
pheta ex mandato Dei (v. 3.) secum detulerat cum venit 
in occursum Achaz , dixit : Quia antequam sciat puer re- 
probare malum et eligere bonum , derelinquetur terra a facie 
duorum regum suorum ; seu antequam Jasub perveniat ad 
annos discretionis , liberata erit Judaea a duobus illis regi- 
bus. Nec enim frustra jussus est propheta secum puerum 
Jasub deferre. 

263. Ad 3”, Neg. quia cap. 7. mater pueri vocatur 
alma seu virgo , ut constat ex dictis; capite, vero 8. vocatur 
neviah , prophetissa seu uxor prophetae ; in cap. 7. vatici- 
nium tantum exhibetur futuri pueri nascituri ex virgine ; 
cap. 8. fusior habetur narratio cum apparatu testium , in- 
strumenti ete.; cap. 7. mater nomen dat filio juxta hebrai- 
cum textum ; cap. 8. nomen filio imponit pater ; cap. 7. 
filius nasciturus ex virgine vocandus erat Emmanuel cap. 8. 
vocatus est Maherschalal-Chaschbaz seu Accelera spolia detra- 
here-festina praedari ; evidens igitur est de duobus plane di- 
versis filiis agi in utroque capite. 

264. Ad 4“, Neg. Filii enim qui dati sunt Isaiae in si- 

gnum sunt Jasub, dc quo c.7, 3. et Maherschalal-Chaschbas 
ob nomina symbolica ipsis imposita. 

265. Ad 5 m , Neg. Non potest esse filius prophetae, alio- 
quin ipse foret Emmanucl de quo dicitur cap. 8,8. Et erit 
extensio alarum ejus, implens latitudinem terrae tuae, o Em- 
manuel , nempe dominus Judaeae. Quod vero propheta, de- 
functa priore uxore , aliam duxerit quae virgo esset , est 
gratuita adversariorum assertio, de qua nihil in Scripturis 
habetur. Neque potest esse Ezechias filius Achaz , qui jam 
annos novem natus erat cum hoc vaticinium edidit Isaias ; 
ut cetera omittam , quae falsas omnes ejusmodi antiines- 
sianorum interpretum conjecturas evincunt ; omne siquidem 
prodigium seu portentum in illis evanesceret. 

266. Ad 6", Neg. Hoc enim effugium de sensu figurato 
in filio prophetae uti typo nascituri Messiae invectum est 
ab antimessianis interpretibus ut se subducerent ab auctori- 
tate evangelistae Matthaei. Hi porro non advertunt quod si 
in uxore prophetae , quae more consueto concepit et pe- 
perit , illud vaticinium adimpletum est , [cesset omnis fi- 
gura et typus Virginis concipientis et parientis sola virtute 
Dei. Ita se implicant , qui nobis celebre hoc vaticinium eri- 
pere adnituntur. 

267. III. Obj. Plura suadent conceptum prodigiosum 
Christi Jesu ad mythos amandandum esse; Etenim 1° hoc 
receptum est apud gentes omnes, quae ut augustiora redde- 
rent primordia civitatum aut virorum illustrium a divinitate 
illa repeterent. 2° Id ipsum contigisse in casu nostro ex eo 
patet , quod Cerinthus , Carpocrates , Ebion consueta ra- 
tione a Joseph genitum Jesum dixerint ; 3° cujus rei indi- 
cium praebet s. Lucas qui cap. 2, 48. vocat Josepbum pa- 
trem Jesu, quod Jesusipse, oblata sibi opportunitate Jo. 7, 27. 
non negavit, et s. Paulus Rom. 1,3. et alibi, Jesum dicit 
genitum ex semine David , et Gal. 4, 4. affirmat Jesum far 
ctum ex muliere ; 4" et sane cum virginitate in conceptione 
et ortu servata componi nequeunt , quae scripsit s. Lucas 
c. 2, 22. Et postquam impleti sunt dies purgationis ejus . . . 

sicut scriptum est in lege Domini : quia omne masculinum ada- 
periens vulvam sanctum Domino vacabitur. Ergo. 

268. Resp. N. A. Ad 1" prob. D. Et hoc ipso quod 
gentes illae fingerent heroas suos ex virgine operante nu- 
mine conceptos et natos esse, patefaciunt talem suos heroas 
decuisse conceptum et ortum , eisque notam esse antiquam 
traditionem vaticinii nostri , C. ex hoc colligitur fictam aut 
mythicam esse conceptionem et nativitatem Christi Jesu A r . 
Numquam fortasse gentes illae in eam persuasionem venis- 
sent de conceptu et partu virginis , nisi ipsis illuxisset co- 
gnitio vaticinii nostri. Ceterum quod attinet ad factum , 
profecto nullis documentis historicis illud gentes commu- 
niverunt, prout munita est conceptio et nativitas Jesu Chri- 
sti , ut patet ex dictis. 

269. Ad 2”, D. Si ratio aliqua habenda esset illorum 
haereticorum , qui ab Ecclesia universa damnati sunt, C. 
si nulla sit eorum ratio habenda A\ Jam vero illi obscuri 
haeretici ita se gesserunt contra apertam evangelistarum 
auctoritatem , quemadmodum se gerunt rationalistae vul- 
gares aetatis nostrae , qui falsitatis arguere audent Christum 
et apostolos. Cum porro neutri documenta afferant quibus 
impietatem suam fulciaut , ideo utrique pari ratione con- 
temni debent. 

270. Ad 3", D. In communi existimatione , C. in ve- 
ritate N. Nam idem Evangelista c. 3, 23. scribit: Et ipse 
J esus erat incipiens quasi annorum triginta, ut putabatur Jilius, 
Joseph. Exinde patet quare Christus , data sibi opportunita- 
te ( ut hoc liberaliter adversariis concedamus ) , non patefe- 
cerit originem suam ex Virgine , nam nondum a mortuis 
excitato, prudens oeconomia exigebat , ut Judaei in sua re- 
linquerentur persuasione. 

271. S. Paulus Rom. 1,3. scripsit Jesum esse ex semine 
David remote seu ratione originis , non proxime seu ratione 
generationis ; in Epistola porro ad Galatas ideo dicit Jesum 
facium ex muliere , quia carnem suam materna traxit ex came , 
uti exponit Beda , et constat ex historia Evangelica; vocem 

mulieris usurpavit in ordine ad sexum , non in ordine ad 
statum , seu couditionem. 

272. Ad 4™, Resp. optime componi , si dicatur B. Vir- 
ginem ultro se legi subjecisse oeconomiae ct humilitatis gra- 
tia , qua minime adstringebatur , ut patet ex ipso ejus cou- 
ceptiouis modo , et patres omnes uno animo docent. Evan- 
gelista porro phrasibus utitur ex lege depromptis , quin in- 
sinuare voluerit B. Virginem consueto modo concepisse aut 
peperisse , alioquin sibi ipsi contradixisset. 

CAPUT III. 

DB UTRIUSQUE CHIUSTI NATURAE HYPOSTATICA 
CONJUNCTIONE 

273. Naturam divinam et humanam Christo vindicavi- 
mus. Superest ut disseramus de modo quo inter se duae 
istae naturae connexae sint. Hic alius esse nequit nisi hyposta- 
ticus , seu personalis , ita ut una sit persona , quae ambas 
iu se naturas sustentet, regat , possideat que. 

274. Cum vero in ejusmodi ambarum naturarum hy- 
postatica unione nucleus , seu ratio formalis Incaruatiouis 
consistat , praestat ad dicendorum intelligentiam, unionis 
hypostaticae praemittere accuratam et germanam definitio- 
nem , ut deinceps ex ea consectaria deducamus, quae suapte 
natura profluunt. 

275. Hypostatica unio sive unitio est conjunctio illa , 
qua duae naturae , divina et humana, integrae , inconfusae , 
impermixtae , ac suis proprietatibus et operationibus prae- 
ditae in se permanentes , subsistunt in una divini Verbi 
persona. 

276. Ex qua definitione sequitur 1° ejusmodi conjun- 
ctionem immediate factam esse in persona , qua fit , ut una 
eademque ambarum flaturarum subsistentia seu personalitas 
sit, sive ratio suppositi, seu subjecti. 2° Cum hypostasis seu 
persona Verbi jam extiterit ante unionem seu assumptionem 
bumanae naturae, sequitur naturam humanam non coneurris- 

sc per modum partis ad constituendam personam, quae proin- 
de in se simplicissima est ; ideo vero, peracta Incarnatione , 
composita dicitur , quia totum suppositum , quod est Chri- 
stus ex ambabus naturis coalescit ; bine Jormaliter persona 
in Christo simplex est , materialiter composita. 3° Sequitur 
personae Virbi non cohaerere naturam humanam ad in- 
star accidentis subjecto , quod eam sustentet , sed ad 
instar termini , quatenus ejusmodi conjunctio in unam 
subsistentiam ac personam desiit. 4° Cum subsistentia Verbi 
se porrigat ad bumanam naturam regendam , fit ut haec 
humanitas sit propria seu juris Verbi ; persona proinde Ver- 
bi , peracta Incarnatione, utitur ut sua hujusmodi natura 
humana, in ea et per eam operatur tanquam principium quod, 
prout ante Incarnationem utebatur natura divina, agebat et 
operabatur in ea et per eam , quemadmodum etiam pergit 
uti , agere et operari post Incarnationem in iis , quae a 
sola natura divina pendent ; naturae vero operantur tan- 
quam principium quo. 5° Adeo vero arcta est ambarum na- 
turarum in Christo conjunctio , ut quamvis in se realiter 
semper distinctae et impermixtae perseverent , attamen 
nonnisi ratione seu cogitatione a nobis distinctae concipi pos- 
sunt. 6“ Cum naturae existentia pendeat a subsistentia, con- 
sequitur quod humana natura, quae suam subsistentiam ha- 
bet a persona Verbi, concipi nequeat existens nisi in indivi- 
sibili instanti in quo Verbum suam subsistentiam eidem com- 
municavit eam assumendo , adeoque totam rationem existen- 
tiae hujus humanitatis esse subsistentiam ei communicatam 
a Verbo ; hac enim dempta , non esset amplius humanitas 
Christi , sed ens rationis. 7“ Cum denique haec uuio im- 
mediate facta sit in persona , non autem in naturis , sequitur 
has naturas ab invicem realiter distingui, adeo ut -unaquae- 
que realiter distinctas retineat suas proprietates , suasque 
eliciat operationes proprias , cumque natura virtualiter ac 
ratione distinguatur a persona , sequitur mediate factam 
esse conjunctionem inter naturas ; ct hac de causa haec 
ipsa unio physica etiam et substantialis nuncupatur. 

277. Nobis igitur vindicanda sunt I" unitas personae 
in Christo divinae ; 2" adeoque filiatio naturalis divina Chri- 
sti Dei-hominis ; 3" integritas uniuscujusque naturae in 
Christo, peracta Incarnatione ; 4“ conservatio denique pro- 
prietatum naturalium et operationum uniuscujusque natu- 
rae in Christo. Haec autem praestabimus distinetis articulis 

ARTICULUS I. 

1)E ENICA CHRISTI PERSONA 

278. Disceptationem hanc suscipimus adversus Nesto- 
rium ; hic prius monachus et presbyter Antiochenus eve- 
ctus est ad Constantinopolitanam sedem an. 428. Cum di- 
scipulus fuerit Theodori Mopsuesteni haustam ab eo hacre- 
sim vix episcopus constitutus disseminare coepit tum per se 
tum per alios. Ejus haeresis in eo sita erat, ut autumaverit 
nonnisi externam ac moralem intercessisse inter Deum et 
hominem unionem. Ex quo sequebatur duas esse in Chri- 
sto admittendas personas ; Deum in Christo habitasse sicut 
in domicilio et in templo : Christum esse theophorum seu 
portantem Deum; Incarnationem non esse nisi connexionem , 
II. Virginem non peperisse nisi purum hominem cum quo , 
licet excellentiori gradu , Deus conjunctus est sicut cum 
sanctis , adeoque eam Christiparam proprie esse vocandam 
non autem Sioroxot seu Deiparam. 

279. Non abnuebat tamen, ut se tegeret, latiori sensu 
tum Christum vocare Deum , prout et Moyses dictus est 
Deus Pharaonis; et B. Virginem Deiparam eodem sensu; vo- 
lebat nempe haereticus esse , et catholicus apparere. Ejus 
versutia non latuit s. Cyrillum Alexandrinum , qui duodecim 
ei subscribenda proposuit capitula , quae vocavit Analhe- 
matismos, in quibus dilucide et accurate doctrinam catholi- 
cam exposuit ; non modo autem Nestorius iis subscribere re- 
cusavit, sed totidem anathematismos suos Cyrillianis oppo- 
suit, in quibus virus suum totum evomuit. Quare inconcilio 
Ephcsino quod celebratum est an* 451. Nestorius cum do- 

ctrina sua damnatus est ac depositus ab episcopatu , et 
fides catholica asserta. A Theodosio Nestorius relegatus 
primum Antiochiam, demum Oasim, misere periit. 

280. Ob locutiones in specie catholicas quibus Nesto- 
rius usus interdum est, nonnulli audaciores critici inter pro- 
testantes Nestori! patrocinium suscepere , quasi actum esset 
in ejus causa de pura logomachia ; sed perperam. Si de 
■vocibus unice lis fuisset , certe Nestorius potuisset ac de- 
buisset fidem catholicam aperte profiteri , quod numquam 
fecit ; ejus discipuli sectarentur articulos de unica in Chri- 
sto persona , ac dicerent Virginem Deiparam, a quibus ta- 
men semper abhorruerunt et adhuc abhorrent. 

281. Cum haec ita se habeant, duo nos efficere debe- 
mus ; 1° unicam eamque divinam in Christo adstruere per- 
sonam ; 2° vindicare B. Virgini veritatem et denominationem 
Deiparae. Ad haec duo siquidem tota revocatur haec con- 
troversia. 


PROPOSITIO I. 

Unica in Christo est eaque divina persona 

282. De fide propositio est definita ab oecumenico con- 
cilio Ephesino, et iterum a Constantinopolitano II. Can. 7. 
et 8. dum Christus dicitur ex duabus naturis in una subsi- 
stentia et in una Verbi persona; in symbolo vero Alhanasiauo 
habetur: non duo tamen sed unus est Christus. 

283. Scripturae, fidei symbola, patres uni eidemque Chri- 
sto tribuunt quae in utraque natura gessit, eundemque 
constanter Deum hominemque esse docent, seu de Christo 
Deo-homine tanquam de uno eodemque subjecto loquun- 
tur ; ergo unica eaque divina in Christo persona , unusque 
Christus agnoscendus. 

284. Sane Apostolus Philipp. 2, 6. seqq. ita scribit de 
Christo: Qui cum in forma Dei esset, non rapinam arbitra - 
tus est esse se aequalem Deo ; sed semetipsum exinanivit , 
formam servi accipiens , in similitudinem hominum factus, et 

habitu inventus ut homo. Quibus verbis ille idem qui anlea 
solum erat in forma Dei , dicitur exinanitus dum accepit 
formam hominis, et in hac assumpta humana forma scn 
natura , ut postea prosequitur , factus est obediens usque ad 
mortem , et exaltatus est; atqui profecto, qui ejusmodi est, 
non est nec esse potest nisi unum subjectum , una eadem- 
que divina persona. Rursum de Verbo divino scribit Joan- 
nes I , 14. Et Verbum caro factum est; ergo idem Verbum 
quod antea erat apud Deum et Deus erat , illud est quod 
factum est caro sive homo ; ergo eadem semper unica di- 
vini Verbi persona mansit cum et in assumpta natura. De- 
mum eaedem Scripturae de Deo-bomine tanquam de eo- 
dem subjecto loquuntur, uti cum eundem vocant filium 
Dei et filium hominis ; ubi commemorant Dominum glo- 
riae crucifixum , ut 1 . Cor. 2, 8. ; dum dicunt Deum Ec- 
clesiam acquisivisse Sanguine suo , ut Act. 20 , 28. Filium 
hominis existentem in caelis dum loqueretur in terra , ut 
Jo. 3, 13. existentem antequam Abraham fieret, ibid. 8, 38. 
aliaque ejusmodi de Christo affirmant, quae de duabus per- 
sonis aut individuis nullo modo enunciari possunt. Ergo 
juxta sac. Litteras nonnisi una persona caque divina , nec 
nisi unus Christus Deus-homo agnosci potest. 

285. Nec aliam Christi notionem nohis constanter inge- 
runt fidei nostrae symbola; etenim tum symbolum Aposto- 
licum , tum Nicaenum et Constantinopobtanum proponunt 
nobis fidem in Christum unicum Filium Patris, Deum de Deo, 
qui incarnatus est de Spiritu Sancto , natus ex Maria Vir- 
gine , ac pro nobis passus et mortuus est. In quibus per- 
sona regens , seu subjectum non est nisi unum , quod in 
utraque natura agit et operatur. 

286. Cohaerenter ad has fidei tesseras locuti sunt pa- 
tres , cx quibus s. Ignatius M. in Ep. ad Ephes. haec 
luculenter scribit c. 7. Unus medicus est carnalis et spiri- 
tualis genitus et ingenitus ( seu factus et non factus ) in came 
genitus Deus . ... et ex Maria et ex Deo .... Jesus Chri- 
stus Dominus noster; et c. 20. In uno Jesu Christo secundum 

carnem ex genere David , filio hominis et filio Det. Idem 
igitur est ex Ignatio filius Dei et filius Mariae. Sic etiam , 
ceteris omissis, qui recoli possunt apud Petavium lib.3.c. 1 1 
scribit s. Augustinus in Enchiridio: c.So.Unus Dei filius idemque 
hominis filius ; unus hominis filius idemque Dei filius ; non 
duo filii Dei, Deus et homo , sed unus Dei filius ; Deus sine 
initio , homo ex certo initio , Dominus noster Jesus Christus. 

287. Huc accedit ratio theologica, qua docemur, quod 
semel morali unione admissa , licet in summo gradu inter 
Deum et hominem , duo necessario deherent Christi ad- 
mitti : evanesceret dogma de Christi divinitate , oecono- 
mia incarnationis , redemptionis et satisfactionis , quibus 
nihil fingi potest magis abhorrens a christiana omnium 
seculorum doctrina. 


DIFFICULTATES 

288. I. Obj. 1“ Scriptura duplicem assignat Christo 
generationem adeoque filiationem alteram cx Deo alteram 
ex Maria ; duo igitur filii in eo agnosci debent quorum 
alter dicitur filius Dei, alter filius hominis; 2" Quoties proinde 
aut generationem ejus ex Maria aut ejus mortem comme- 
morat, toties vocat Jcsum aut Dominum; 3" rationem assi- 
gnat quare Deus per gratiam sit homini conjunctus in 
Christo , siquidem Jo. 8, 29. ipse Jesus ait: Qui me misit 
tnecum est, et non reliquit me solum , quia ego quae pla- 
cita sunt ei facio srm per. 4“ Hinc de Verbo pronunciat Joan- 
nes 1 , I i. et habitavit in nobis, nempe in carne seu in 
humana natura, et ibid. 2, 19. Christus vocat corpus 
suum seu humanitatem templum ; et Apostolus Hebr. 8 , 2. 
et 9, II. tabernaculum; ad Philipp. vero 2, 7. habitum. 
Porro inter templum, tabernaculum, domum et habitan- 
tem in eis, inter habitum et illum qui eo induitur non 
intercedit nisi conjunctio extrinseca et moralis. Ergo et 
in Christo inter Deum et hominem. 

289. Resp. Ad l m , /). Duplicem Scriptnra generationem 

assignat Christo nempe uni eidemque Verbo seu filio , C. 
assignat diverso subjecto N. Duplex revera Verbo competit 
generatio , aeterna in natura divina , temporalis in natura 
humana , subjectum igitur duplicis istius generationis unum 
idemque est; scilicet Verbum divinum. Hinc filiatio quae 
pro termino habet personam nonnisi unica est, quae pio 
duplici natura, qua constat, modo dicitur filius Dei , modo 
filius hominis , quia eadem persona genita est et in ae- 
ternitate et in tempore. 

290. Ad 2 m , Neg. Sed promiscue Jesus, Dominus, ac 
Deus dicitur , filius Dei , filiusque Mariae ; sane Apostolus 
Act. 20 , 28. ait loquens dc Kcclesia quam Deus acquisi- 
vil sanguine suo ; ad Galat. 4, 4. scribit: Misit Deus filium 
suum factum ex muliere ; ad Philipp. 2. scribit Christum 
qui cum in forma Dei esset et aequalis Deo, accepisse for- 
mam servi. 

291. Ad .1", Neg. ad prob. D. Si particula quia cau- 
salis esset , C. Si signum solum exhibeat et effectum di- 
vinae missionis N. Sensus enim verborum Christi est: ex 
hoc poteritis cognoscere me esse a Deo missum, quia ego 
quae placita sunt ei facio semper , ut patet ex scopo ejus 
sermonis , et ex iis, quae adjecit ibid. v. 42. Ego ex Deo 
processi et veni. 

292. Ad 4™, D. Admissa absurda adversariorum inter- 
pretatione , C. in genuino sensu quem objecta loca prae- 
seferuul N. Jam vero Joannes I, 14. de Verbo homine 
facto scribit: et habitavit in nobis, nempe Deus-homo ha- 
bitavit inter homines. 

293. Christus ibid. 2, 19. corpus suum vocat templum 
respectu animae , a quo dissolvendum erat per mortem , 
non respectu divinitatis , seu respectu personae Verbi a qua 
numquam poterat dissolvi. 

294. Apostolus vocat Christi corpus domum, taberna- 
culum , habitum improprie, seu metaphorice , prout corpus 
nostrum pariter domum, habitationem, et tabernaculum, ve- 
stimentum vocat 2. Cor. 5, 1. seqq. quin inferri possit non 

intecedere inler corpus ct animam nostram nonuisi mo- 
ralem et externam unionem. 

295. II. Obj. Patres eadem ratione qua Nestorius de 
Christo locuti sunt. 1° Nam alii affirmant Deum assumpsisse 
hominem , ut Ambrosius et Augustinus , qui praeterea En- 
chirid. c. .15. scribit Christum esse aliud propter Verbum, 
et aliud propter hominem. 2° Alii vocant Christum homi- 
nem Dei/erum , ut Basibus ; alii vero hominem Dominicum 
ut Athauasius, Epiphanius , Augustinus. 3° Nec desunt qui 
Christi humanitatem aut organum, aut templum , aut ve- 
stem, aut sponsam esse divinitatis dixerint. 4° Prae ceteris 
Jo. Chrysostomus Hom. 3. in cap. I. epist. ad Hebr. n. 1. 
explanans verba Ps. 4i. relata ab Apostolo : Proplerea unxit 
te Deus , Dens tuus , haec pro causa nestoriana scribit : 
Hic (Apostolus) et Judaeos et Pauli Samosateni asseclas et 
Arianos, Marcellumque et Sabellium fcriit et Marcionem. Quo- 
modo ? Judaeos quidem , ostendens unum esse duo et deum 
er hominem .... Adversus Marcellum et alios quod sunt duae 
personae divisae per ii y postasin ; Adversus Marcionistos 
autem, quod divinitas non ungatur, sed humanitas. Ergo. 

296. Resp. D. A. Eadem ratione patres interdum lo- 
cuti sunt qua Nestorius, sed sensu plane diverso, Tr. vel C. 
eodem sensu A*. Id enim liquet ex diverso scopo quem 
sibi patres proposuerunt dum illis formulis interdum usi 
sunt et ex catholica illorum mente. 

297. Ad I”, proh. D. Hominem pro humanitate seu 
concretum pro abstracto usurpantes, C. pro humano in- 
dividuo seu persona /V. Hoc eodem sensu patres posterio- 
res imo et Ecclesia ipsa in suis precibus eadem locutione 
usi sunt absque ulla nestorianae labis suspicione. Dum 
Augustinus scribit Christum esse aliud et aliud , de natu- 
ris id asserit, non de persona, quam unicam ibidem aper- 
tissime adstruit. 

298. Ad 2", D. Christum dixerunt hominem Deiferum, 
Dotninicum etc. ratione hypostatici nexus inter utramque 
naturam , C. ratione moralis et extrinsecae unionis A r . Ita 

eas phrases Maximus Martyr et Tlieodoretus ipse exposue- 
runt. Ceterum illae locutiones sunt minus exactae , Chri- 
stus enim proprie Deus et Dominus dici debet , ut ipsemet 
Augustinus Retracl. lib.l. c. 30. n. 8. se corrigens animad- 
vertit. S. Basibus vero proprie non hominem sed carnem dei- 
feram appellat. 

299. Ad 3 m , D. Dixerunt humanitatem organum , instru- 
mentum , templum divinitatis in ea habitantis per hyposta- 
ticam unionem , C. alia ratione N. Ad eum scilicet mo- 
dum respectu personae Verbi vocarunt interdum patres hu- 
manitatem Christi organum et instrumentum , quo organum 
et instrumentum vocantur brachium aut manus alicujus 
respectu animae his utentis. Voces autem vestis , sponsae , 
trabeae etc. adhibuerunt ad realem utriusque naturae di- 
stinctionem significandam. 

300. Ad 4", Neg. Etenim Chrysostomus verbis: unum 
esse duo utitur ad duplicem in Christo naturam distin- 
guendam , adjicit enim : Deum et hominem ; ibis vero : duae 
personae divisae per hypostasin utitur in ordine ad duas 
persouas in Deo distinguendas quae per hypostasim seu 
subsistentiam ac personalitatem propriam ab invicem di- 
stinguuntur. Id enim ferebat ejus scopus adversus Mar- 
cellum et sabellianos , qui unicam in Deo personam ad- 
mittebant , saltem sabelliani. Quod probe intelhgcns Nc- 
storius numquam ad Chrysostomi patrocinium confugit ; 
Cyrillus vero ac Caelcstinus Papa summopere ejusdem or- 
thodoxam (idem commendant. 

301. III. Obj. 1° Dogma catholicum variis ac saepe 
repugnantibus philosophicis notionibus personae et na- 
turae inniti nequit. 2" Porro inter naturam ac personam 
nulla distinctio intervenit , aut nonnisi metaphorica, ut pa- 
tet ex qualibet re in concreto existente. 3° Sane ad homi- 
nem constituendum satis est ut corpus et anima rationalis 
jungantur; quod nisi sufficeret; 4° jure possemus usque 
dubitare, utrum nobis persona insit nec ne. 5° Sed dato 
etiam, quod divina virtute fieri posset, ut Christi liuma- 

nitas in persona divini Verbi subsisteret, nonne melius ef- 
fecisset Deus ut persona humana cum divina persona sub- 
stantialiter conjungeretur ? In hac hypothesi , praeterquam 
quod aptissime mysterium explicaretur , illud tolleretur in- 
conveniens, quod de una cademque persona enuncientur 
quae inter sc pugnant. 6° Eo vel magis quod personali- 
tas ad humanae naturae perfectionem spectet , qua Christus 
homo destitutus esset. Ergo. 

302. Rcsp. Ad l”, D. Et illis notionibus nititur In- 
carnationis mysterium, N. illis nos utimur ad mysterium 
divinitus revelatura exponendum C. Mysterium hoc perin- 
de ac mysteria cetera unice innituntur divinae revelationi. 
Cum vero ex eadem revelatione deprehendamus unicum 
subjectum esse quod Deus simul et homo est, ad hoc ali- 
quo modo declarandum, notionibus sumptis ex philosophia, 
quod unicum est vocamus personam, quod multiplex est 
vocamus naturas ; persona enim est quae possidet naturam, 
eamque adhibet; est enim quod nunc dicitur proprium ego: 
natura vero in sua notione complectitur constitutiva ac pro- 
prietates quibus aliquid in suo esse concipimus. Contra ve- 
ro in Trinitate, quod commune tribus personis est, dicitur 
natura, quod peculiare est possidetque naturam, dicitur per- 
sona; et quidem analogice id dicimus, cogentibus nos hae- 
reticis, qui aut confuderunt personas in Deo, aut naturas 
in Christo. Hae igitur notiones a nobis accommodatae 
sunt mysteriis, non autem mysteria notionibus, cum my- 
steria divinitus acceperimus. 

303. Ad 2"’, D. Quatenus nihil existere possit quin sub- 
sistat, C. quatenus inter naturam et subsistentiam seu per- 
sonalitatem in suis conceptibus nullum intercedat discri- 
men A\ Quidquid existit in concreto profecto subsistit , 
at haec subsistentia seu modus existendi potest esse proprius 
vel alienus, saltem divina virtute, ut patet in mysterio 
de quo agimus, ex quo dignoscimus humanam naturam 
in Christo subsistere subsistentia divini Verbi , in quo nul- 
la concipi repugnantia potest. 

304. Ad 3 m , Neg. Sed praeterea requiritur ut sit sui 
juris, ita ut proprium ego possideat uti suam naturam, ani- 
mam et corpus, iisque utatur tanquam suis. Persona enim 
est quae habet naturam per propriam subsistentiam. 

305. Ad 4”, Neg. Intimo enim sensu edocemur de pro- 
prio ego, et quod ab alio non regamur. 

306. Ad 5", Neg. Quia Deus non potest efficere quod 
in se repugnat, aliquod nempe individuum esse juris sui 
et non esse; hoc enim esset contradictorium. Porro si 
humana persona esset in Christo simul cum persona divi- 
na, vel duo essent individua, vel si unum esset, hoc ju- 
ris Verbi esset, et non esset; in bac sententia non expli- 
caretur melius mysterium, sed plane destrueretur. IN ullum 
porro inconveniens est, quod respectu duarum naturarum 
ejusdem personae de ea enuncientur quae inter se pugnant, 
ex. gr. quod eadem persona respectu naturae divinae di- 
catur aeterna, immortalis, immensa, respectu vero natu- 
rae humanae eadem dicatur nata in tempore , passibilis , 
circumscripta; uti de homine dicitur quoad animam im- 
mortalis, mortalis vero quoad corpus. 

307. Ad 6", D. Si n nobiliori subsistentia non sup- 
pleretur, C. si suppleatur N. Nemo est qui dubitet sub- 
sistentiam ad perfectionem imo et ad humanam dignitatem 
spectare, ast pariter in dubium revocari nequit, divina 
virtute fieri posse, ut haec ipsa subsistentia aliena sit, 
praesertim divina, quae si adsit, quin detrimenti aliquid 
patiatur natura humana, mirum potius in modum eleva- 
tur ac nobilitatur. Ut si aedificio luteo basis adamanti- 
na subjiciatur. Cum igitur humana natura coeperit existe- 
re in subsistentia divinae personae, haec propria humanae 
naturae facta est, qua haec regeretur et sustentaretur. Hoc 
porro nihil nobilius excogitari potest. 

PROPOSITIO II. 

B. Virgo vere et proprie Deipara vocatur et est 

308. Hanc propositionem de fide definivit conc. Con- 
stantinopolitanum II. collat. VIII. anathematismo VI. his 
verbis : II. Virgo proprie et veraciter Dei genitrix est. Eam 
vero sic evincimus. B. Virgo vere et proprie Deipara 
vocatur et est, si quem genuit Deus, seu divina persona 
est; talis porro ex Sae. litteris est Christus ; etenim Lue. 1. 
35. ait Angelus Mariae: Quod nascetur ex te sanctum vo- 
cabitur JUius Dei; et Apostolus Rom. 9, 5. scribit: Ex 
quibus est Christus secundum carnem , qui est super omnia 
Deus benedictus in secula; atque Gal. 4, 4. Misit Deus fi- 
lium suum, factum ex muliere. Ac demum huc ea omnia 
referuntur, quae paulo ante adduximus ad divinitatem Chri- 
sti probandam. Sed et apostolica traditio, uno pene con- 
sensu conspirante, B. Virginem Deiparam vocat atque ve- 
neratur; testibus enim duobus Ncstorii fautoribus Joannc 
Antiocheno in epist. ad Nestorium, et Theodoreto Cyrensi 
De Haeres, lib. 4. c. 12. denominatio haec a remotissima 
obtinuit antiquitate, atque ab ipsis apostolis profluxisse 
dicenda est. Sic enim.Joannes hortatur Nestorium ut de- 
posita contentione nomen illud impugnare desinat quod 
a permultis patribus compositum, scriptum ei pronunciatum 
est . . . Hoc enim nemo doctorum ecclesiasticorum repudiavit. 
Nam et plures eo usi sunt , iique celebres; et qui usi non 
sunt, utentes non reprehenderunt. Theodoretus vero testa- 
tur, antiquissimos catholicae fidei praecones , ex apostolica 
tb aditione , docuisse, matrem Domini memorandam, colen- 
damque esse ut Dei genitricem. Sane hoc nomine mira qua- 
dam consensione Virginem appellarunt Origencs, Diony- 
sius Alex., Alexander item Alexandrinus, Athanasius, Ba- 
sibus, Gregorius Nazianzenus, quorum testimonia profert 
Petavius lib. 5. c. 15. Quid quod ipse apostata Julianus 
de hoc universali consensu testem se nobis praebet? Pro- 

fecto ita ipse apud Cyrillum Alex. Christianos lacessebat: 
Atqui vos Mariam non cessatis vocare Theotocon , id est Dei 
genitricem. Constat igitur longe ante Nestorium in Ecclesia 
universa ejusmodi obtinuisse denominationem. 

309. Ratio vero theologica petitur ex termino genera- 
tionis; hic enim est persona, seu totum suppositum, non 
autem aliqua ejus pars; atqui haec persona, hoc inte- 
grum suppositum est Deus et filius Dei, quem JB. Virgo 
in assumpta natura genuit in utero ac peperit, fatente Ne- 
storio, ergo B. Virgo Dei mater vere est, et Dei mater 
appellari debet. 

310. Ex his deprehendimus 1° duplici ex titulo no- 
men patris aut matris ac proinde filii haberi in re de qua 
agimus , aut ratione generationis per communicationem 
substantiae, juxta tritam generationis definitionem, quod 
scilicet ea sit: Origo viventis a vivente principio in simili- 
tudinem naturae; aut ratione hypostaticae unionis , quatenus 
persona divina in qua natura subsistit assumpta. Ratione 
generationis Christus est filius B. Virginis ex qua Ver- 
bum Filius Dei hypostatico nexu sibi assumpsit et copu- 
lavit naturam humanam; ratione vero hypostaticae unio- 
nis B. Virgo est mater Dei in assumpta carne; e conver- 
so Pater aeternus , pater est naturalis Christi ratione 
hypostaticae unionis in qua natura humana subsistit, et 
est pater Verbi ratione aeternae generationis. Deprehen- 
dimus 2° latius patere terminum filiationis quam genera- 
tionis, cum omnis quidem genitus filius sit, non autem 
omnis filius sit genitus. 

DIFFICULTATES 

311.1. Obj. 1° B. Virgo divinitatem, cui originem dare 
non potuit, minime genuit; ergo mater Dei neque est, 
neque appellari debet. 2° Proprie enim Virgo hominem 
genuit cui Deus unitus erat, quique per Mariam solum tran- 
siit; ergo 1 * Christi mater solum vocari potest. 3° Hinc qni 
Mariam Dei matrem esse contendunt, ei absurde diviuita- 

tem conferant necesse est, imitantes gentiles qui Cybelcm 
deorum matrem fabulati sunt. 4° Scriptura propterea num- 
quam hac voce usa est. 5° Patres vero ISicaeni definie- 
runt quidem Christum ex Virgine matre conceptum et na- 
tum, non autem Deum , nec Mariam uspiam theotocon ap- 
pellarunt. Ergo. 

312. Resp. Ad l ra , D. Adeoque catholici B. Virginem 
ratione hypostaticae unionis cum humana Christi natura 
Deiparam vocandam esse docent, C. ratione generationis 
divinitatis N. Recolantur quae paulo ante diximus de du- 
plici titulo ob quem parens aut filius dici potest, et dif- 
ficultas quam tantopere faciant adversarii, evanescit. 

313. Ad 2", D. Hominem Virgo genuit, seu potius 
humanam naturam hypostatice cum persona Verbi conjun- 
ctam, C. hominem seorsum sumptum N. Exinde etiam ob- 
servatio Nestorii concidit, juxta quam Deus nonnisi per 
Mariam transiisset, siquidem Deus seu persona Verbi sibi 
assumpsit et hypostatice copulavit humanam naturam , 
quae de Virgine efformata est. Quo fit, ut cum ille qui 
natus de Virgine Deus sit , merito Deipara Virgo est ap- 
pellanda. Non abnuimus posse etiam eam vocari Christipa- 
ram cum rcipsa talis sit, sed cum hac voce abusus Nesto- 
rius fuerit ad suam haeresim obtrudendam, ideo adversus 
nestorianos Deiparae potius quam Christiparae penes catho- 
licos nomen invaluit. 

314. Ad 3”, l\'cg. ut patet ex respons. ad 1. Ethnici 
porro vere Cybelem aliasve deas divinitatem seu deos quoad 
naturam genuisse fabulati sunt, a quo errore tam absunt 
catholici , quam veritas divina ab absurdissimo distat com- 
mento. 

315. Ad 4", vel N. cum iuveniamus Luc. 1 , 43. Eli— 
sabeth exclamantem: Et unde hoc mihi, nl veniat Mater 
domini mei ad me? Quo sensu ibidem v. 4G. B. Virgo di- 
xit: Magnificat anima mea dominum; vel D. Non habet Scri- 
ptura hanc vocem, 7>. non habet rem per vocem signi- 
ficatam N. Nam cum Scriptura exhibeat Christum natum 

ex Maria Virgine Deum et filium Dei, hoc ipso exhibet 
Mariam Dei matrem ac genitricem. 

316. Ad 5", D. Expresse non dixerunt Nicaeni patres 
B. Virginem theotocon, cum nemo id inficiaretur, C. non 
dixerant aequivalenter N r . Nam cum Jesum Christum defi- 
nierint esse Deum de Deo , consubstantialem Patri, conce- 
ptum et natum ex Maria Virgine, apertissime docuerant 
B. Virginem Dei matrem esse. 

317. II. Obj. 1° Quamvis anima intimo nexu cum cor- 
pore conjuncta sit, inepte quaevis mater animae diceretur, 
sed rite mater hominis vocari debet; sic etiamsi hyposta- 
tica unione persona Verbi fuerit cum humanitate conjun- 
cta, inepte Virgo Dei mater dicitur , sed Christi est mater 
vocanda, seu totius suppositi, quod est Christus. 2' Alio- 
quin eadem ratione Dcipater Spiritus S. , de quo Christus 
conceptus est, esset potiori jure vocandus. 3° Sane num- 
quam Angeli mater ea vocaretur in qua humanum corpus 
Angelus sibi copulasset hypostatica unione ; adeoque hypo- 
statica unio non est ratio quare B. Virgo Dei mater appel- 
lari jure possit. 4° Admissa praeterea Deiparae appellatio- 
ne , admitti deberent Dei etiam avus et avia, fratres ac so- 
rores, quod absonum esse declaravit proscriptio quae Ro- 
mae facta est libri Thomae a S. Cyrillo De laudibus B. / 
Annae, in quo auctor docuerat Annam Verbi incarnati aviam 

esse. 5° Non expedit saltem Virginem compellare Deiparam, 
cum hic titulus rudibus et imperitis erroris occasio esso 
possit, dum sibi facile persuadent eam divinitati originem 
dedisse. 6" Ex quo reipsa titulus hic assertus est , idolo- 
latrica superstitio catholicam Ecclesiam invasit. 7° Melius 
proinde meritus de Ecclesia Nestorius fuisset, si admissa 
ejus esset doctrina , quam Cyrillus, qui machinationibus 
omnigenis ac vi adversarium suum oppressit. Ergo. 

318. Resp. Ad 1”, D. Et hac ipsa de causa B. Virgi- 
nem Deiparam vocandam esse contendimus, C. secus N. 

Ideo enim quae hominem genuit , hominis mater nuncupa- 
tur, quia denominatio non ad hanc vel illam geniti par- 

tcm refertur sed ad integrum suppositum, quod homo est. 
Sic etiam It. Virgo mater Dei est appellanda quia inte- 
gram suppositum quod genuit, Deus est, aut si placet, Ver- 
bum carue indutum, seu Verbum caro factum; quo sensu 
si Nestorius aut quilibet alius vocet B. Virginem Christi 
matrem, nihil est quod repugnet, ut supra animadverti- 
mus; ast cum ille Christi nomine purum hominem signi- 
ficaret, et hoc sensu contenderet Virginem vocandam esse 
Christiparam , ideo ad haereticum hunc sensum excluden- 
dum B. Virgo Dei mater nuncupata est. 

319. Ad 2”, A 'eg. Neque enim Spiritus S. quidpiam 
contulit de sua substantia ad conceptionem Christi; imo 
per solam appropriationem, ut vocant, Christi conceptio 
tribuitur Spiritui S., cum omnes tres divinae personae ad 
incarnationem Verbi concurrerint. 

320. Ad 3", Ncg. Nam jure hac in hypothesi mulier 
illa mater Angeli vocaretur. 

321. Ad 4", D. Adjecta formula secundum carnem , C. 
absolute N. Nullum porro inconveniens est, ea clausula 
adjecta, dicere Deum et avum et aviam habere, siquidem 
in Scripturis legimus commemoratos fratres Domini, prout 
in antiquis patribus invenimus David vocatum Deipatrem 
fuisse; referantur haec enim ad assumptam humanitatem. 
Quod si Romae proscriptus est liber De Laudibus B. Annae, 
non praecise ob ejusmodi denominationes id contigit , 
sed ob doctrinas erroneas quibus liber adspersus est. 

322. Ad 5 m , D. Si reipsa ejusmodi error mentes ru- 
dium incessere posset, Tr. si id fieri nequeat , adhibita in- 
structione opportuna, A. Nemo profecto inter fideles in- 
venietur adeo stolidus, ut sibi persuadeat B. Virginem di- 
vinitati originem dedisse conceptu suo ac partu. 

323. Ad 6°, Ncg. Tum quia haec denominatio longe 
ante concilium Ephesinum in Ecclesia obtinuit , quin idolo- 
latricae superstitioni locum dederit ; 2° tum quia , fatente ipso 
Rayle, eaedem consecutiones ex titulo Christiparae dedu- 
ctae fuissent ; tum quia denique negamus falsum adversa- 

riorum suppositum de idololatrica superstitione in Eccle- 
sia catholica vigente, cum non vigeat nisi in adversario- 
rum mente. 

324. Ad 7 m , D. Si bene quispiam mereri de Ecclesia 
posset, qui incarnationis ac redemptionis doctrinam labe- 
factat et evertit, C. si secus N. Talis porro fuisset exitus, 
si Ncstorius vicisset; ast eum portae inferi praevalere ad- 
versus Ecclesiam nequeant, ideo causa A' es tori i ut cete- 
rorum haereticorum omnium necessario perire debuit. Quae 
de Cyrillo adjiciunt adversarii, calumniosa ab historicis do- 
cumentis declarantur. 

ARTICULUS II. 

DE ADOPT1AMSMO 

325. Adoptianismus ortum habuit in Hispania sub fi- 
nem sec. IX. opera Felicis Urgellitani episcopi , et Eli- 
pandi arcbiepiscopi Toletani. Considerari autem potest 
adoptianismus uti nestorianismi propago. Adoptiani enim 
distinguebant in Christo duos filios pro ratione duplicis 
naturae, alterum quidem Dei lilium natura, alterum vero 
adoptione et gratia. Cum vero terminus filiationis sit per- 
sona, consequens erat in istorum systemate duplicem di- 
stingui debere personas in Christo. 

326. Dogma catholicum nos docet unicum filium seu 
unicum Christum subsistentem in duplici natura et agno- 
scere et fateri , quatenus in concreto existit , seu quate- 
nus hic homo est. Utrum vero natura humana, prout in 
Christo per mentis operationem distincta a persona Ver- 
bi in qua subsistit , spectatur , seu in se , possit dici ado- 
ptata, quaestio est agitata inter scholasticos, nec dogma 
attingit. >'os arbitramur quaestionem hanc otiosam esse et 
aleae plenam. Hac igithr dimissa, sic pergimus ad catho- 
licum dogma adstruendum. 

Vol. MI. s 

PROPOSITIO 

Jesus Christus est Jilius Dei naturalis 
non, autem adoptivus 

327. De fide propositio est, definita a concilio Franco- 
fordiensi in epistola synodica probata a Rom. Pontificibus, 
nominatim vero ab Hadriano, atque ab universa Ecclesia: 
in ea Christus in utraque natura subsistens declaratur Fi- 
lius Dei proprius et naturalis, nequaquam adoptivus. 

328. Ejus veritatem adstruimus fex sacris Litteris ; in 
bis enim Christus tanquam filius Dei proprius et naturalis 
perhibetur quem Pater dedit pro mundi salute, atque pro 
nobis omnibus tradidit Jo. 3, 16. Rom. 8, 32. et in quo 
idem Pater sibi complacuit Luc. 3, 22. Atqui eum dedit ac 
tradidit pro salute nostra crucifigendum ut hominem , in eo 
ut homine Pater sibi complacuit ; ergo Christus ut homo 
est filius Dei proprius et naturalis adeoque non gratia 
et adoptione. Rursum, quem Petrus Dei filium confes- 
sus est Matth. 16, 16., quem uti Dei filium caecus natus 
adoravit Jo. 9, 38. , quem tanquam affectatae divinitatis 
reum Caiphas morti adjudicavit est Christus homo ; ergo 
Christus homo est vere et proprie filius Dei naturalis. 

329. Adstruimus 2" ex patribus, qui uno ore docent 1" Chri- 
stum Deum esse, ut constat ex eorum testimoniis paulo 
ante allegatis ; 2° unam in Christo esse personam , unum 
filium, unum Christum Deum-hominem, quorum pariter te- 
stimonia adduximus adversus nestorianos , quibus adjici- 
mus verba concilii Chalcedouensis ex Act. V. profitentis: 
Sequentes igitur sanctos Patres, unum et eundem confiteri Fi- 
lium et Dominum Nostrum J. C. communi omnes consensu 
docemus. 3" Huc pariter referuntur lidci nostrae symbola, 
in quibus Christus perhibetur Filius Dei qui natus est ex 
Maria Virgine. Quapropter sic jure synodus Franeofordien- 
sis in epist. synodica auctorem haeresis adoptiauac com- 
pellabat: Tu vero, quisquis es, qui Christum praedicas ado- 

jd tivum; unde tibi iste sensus venisset, voluissem scire: ubi 
hoc nomen didicisses , ostende. Patriarchae nescierunt, Prophe- 
tae non dixerunt, Apostoli non praedicaverunt, Sancti tra- 
ctatores hoc nomen tacuerunt, doclurcs Julci tmtrue non do- 
cuerunt. 

330. Adstruimus 3" ratione theologica desumpta ex 
adoptionis natura. Adoptio enim est assumptio personae 
extraneae in propriam haereditatein : jam vero Christus 
qua hic homo est , dici nequit persona Deo extranea , quin 
duae in ipso admittantur personae ; ergo cum Christi Dei 
hominis nonnisi una persona sit, filius Dei proprius et 
naturalis, nequit esse adoptatus; unum siquidem eundem- 
que posse respectu ejusdem patris esse natura et adoptio- 
ne filium, proprium et extraneum repugnat. 

DIFFICULTATES 

331. I. Obj. r Loquens Apostolus de Christo Rotn. I, 
4. ait: Qui praedestinatus est filius Dei in virtute, secundum 
Spiritum sanctificationis. Jam vero praedestinatio non est 
nisi adoptio in filium; non est autem adoptatus Christus 
in natura divina, ergo in natura humana, qua sola filius 
Dei adoptivus est; 2" Ilinc ibid. c. 8, 17. sub hoc re- 
spectu comparatur Christus eum hominibus justis qui sunt 
filii Dei; si autem filii, et haeredes, haeredes quidem Dei, 
cohacredes autem Christi; et v. 19. dicitur idem Christus 
Primogenitus in multis fratribus. Si igitur justi qui sunt fi- 
lii Dei adoptivi per gratiam sunt cohacredes Christi , si Chri- 
stus primogenitus eorum est , patet ejusdem esse Christum 
cum his conditionis , nempe per gratiam secundum huma- 
nitatem adoptatum. 3“ His consonant patres, qui passim 
docent Christum secundum humanitatem adoptatum esse 
in filium Dei ; luculenta sunt Ililarii verba, qui lib. I . De 
Trinit. scribit: Ita potestatis dignitas non amittitur, dum 
carnis humilitas adoptatur. Ergo. 

332. Resp. Ad l m , D. Christus praedestinatus est ad 
gratiam unionis, C. adoptionis IV. Ut enim post s. Augu- 

stinum animadvertit s. Thomas P. 3, q. 34. art. I. ae- 
ternam praedestinationem Jesu Christi in filium Dei habe- 
re pro objecto gratiam unionis duarum naturarum, quae 
fieri debebat in tempore , et per quam Deus factus est ho- 
mo , et homo Deus. Nam unio duarum naturarum in per- 
sona Christi cadit sub aeterna praedestinatione, et ratione 
hujus Christus dicitur praedestinatus filius Dei. 

333. Ad 2", 1). Comparatur Christus cum hominibus 
justis sub aliquo respectu, C. sub omni respectu N. Com- 
paratur scilicet quoad haereditatem , non autem quoad jus 
ad haereditatem ; ipsi siquidem haereditas competit ut filio 
naturali Dei , nobis autem, sive justis, ut filiis adoptivis ; sic 
etiam comparatur quoad communem naturam quam susce- 
pit, (pio sensu frater noster est , primogenitus in multis 
fratribus, qui elevati per gratiam sunt ad Dei filiationem , 
cujus gratiae incapax est natura a Verbo assumpta; hinc 
vocatur filius Dei proprius ab eodem Apostolo , et Unigeni- 
tus a Jo. 1, 14. 

334 . Ad 3”, D. Edocent patres Christum secundum hu- 
manitatem adoptatum esse in filium Dei in sensu impro- 
prio , C. in sensu verae adoptionis de qua disserimus IV. 
Etenim patres vocem adoptati usurpant in sensu adseili, con- 
juncti , assumpti , ut hujus vocis vis fert ; aut etiam qua- 
tenus significant illam numero humauitatem per gratiam 
electam ct praedestinatam esse ad hypostaticam cum Ver- 
bo unionem , sed tunc eam considerant in abstracto , ut 
patet. Utroque porro sensu potuit Hilarius in objecto lo- 
co scribere: dum camis humilitas adoptatur, seu adscisci- 
tnr, eligitur, evehitur. 

335. II. Obj. r Christus ut Deus genitus a Patre est 
ejusdemque cum eo substantiae, ut homo neutrum ei com- 
petit. 2° Exinde factum est ut in catechismis dicatur, Chri- 
stum uti Deum patrem habere sine matre, uti hominem 
matrem habere sine patre. Adeoque ut homo filius Dei na- 
turalis esse nequit. 3° Sane ut homo Christus fuit gratia 
habituali instructus, quae efficit filium Dei adoptivum, quo 

sensu Christus est caput nostrum , cum ejusdem conditio- 
nis esse debeant caput et membra ; 4° alioquin grave il- 
lud incommodum vitari non posset , quod idem filius duos 
patres habeat naturales, Deum nempe , et David. 5° Hinc 
si de Christo recte dicimus esse hominem natum , pas- 
sum et mortuum, quare eum dicere etiam cum Scripturis 
non poterimus servum ac proinde filium adoptivum , cum 
aeque relativa sint nomina servi et filii? Ergo. 

336. Rcsp. Ad 1”, D. Et proinde ut homo Christus 
dicitur naturalis filius Dei ratione unionis hypostaticae, C. 
ratione generationis ejusdemque cum Patre substantiae N. 
Recolantur quae paulo ante scripsimus de duplici titulo 
ob quem Christus ut Deus potest dici filius naturalis Ma- 
riae, et ut homo dici filius naturalis Patris. 

337. Ad 2”, D. Id est docent catechismi Christum uti 
Deum non habere matrem divinam, et uti hominem non 
habere patrem humanum, C. non esse filium naturalem 
respective Patris et Mariae in utraque natura ratione unio- 
nis hypostaticae juxta dicta N. 

338. Ad 3", D. Praeditus fuit gratia habituali prove- 
niente ex unione hypostatica, C. qua fieret filius adopti- 
vus N. Cum enim Christus homo ipso existentiae instanti 
esse coeperit filius Dei naturalis vi hypostaticae unionis , 
gratia habitualis supervenit , ac propterea non amplius po- 
tuit ipsi communicare adoptionem in filium, cum filium 
naturalem repererit. Ex quo patet ejusdem nobiscum con- 
ditionis esse non potuisse Christum , qui ut est caput no- 
strum excellentiori ratione , atque ut ajunt eminenter , con- 
tinet in se quod est in nobis in inferiori gradu et ordine. 

339. Ad 4”, D. Sub eodem respectu, eademque ratio- 
ne, C. Sub diverso respectu, diversaque ratione N. Ete- 
nim Christus habet ut Deus patrem naturalem vi aeternae 
generationis, atque ut homo eundem patrem habet vi hy- 
postaticae unionis ; et e converso , ut homo David patrem 
( mediatum ) habet naturalem vi generationis , et eundem 
patrem naturalem habet ut Deus vi hypostaticae unionis. 


Digitized by Google 



t 18 TRACTATUS DE INCARNATIONE 

3 40. Ad 5”, D. Secundum humanam naturam seu se- 
cundum carnem , C. secundum totum suppositum quod est 
Deus-homo N. Naturae siquidem est nasci , pati ac mori , 
neque haec directe de persona praedicantur; contra vero 
lilium esse , terminus personae est subsistentis. Idem dic de 
servi notione, quo fit ut rigoroso sensu Christus non pos- 
sit servus appellari , cum sit Dominus. Improprie autem 
apud Isaiam servus vocatur aut ratione voluntariae Christi 
subjectionis , aut ratione naturae humanae , quae , remote 
et in abstracto spectata , debitum habuit servitutis ut crea- 
tura respectu Dei ; sed in concreto postquam scilicet ju- 
ris Verbi ejusque propria effecta est, non amplius serva 
dici potest , nec proinde Christus servus ratione etiam as- 
sumptae naturae. Atque ex his disparitas patet quae inter- 
cedit inter appellationem servi , et filii adoptivi. Nullo enim 
sensu Christus filius Dei adoptivus dici potest, cum sit ter- 
minus personalis; duplici autem ratione allata, latiori sensu 
potest dici servus. 

ARTICULUS Ilf. 

DE DISTINCTIONE DUARUM NATURARUM IN CHRISTO 
I’OST UNIONEM HYPOSTATICAM 

34 1 . Eutyches archimaudrita monasterii Constanti nopoli- 
tani ex odio nestorianae haereseos in haeresim oppositam dila- 
psus est, unam post incarnationem praedicans in Christo natu- 
ram. Qua de causa accusatus apud Flavianum episcopum Con- 
stautinopoiitanum ab Eusebio Dorylei episcopo , ipse in 
publica synodo in hanc vocem erupit : Confiteor ex dua- 
bus naturis fuisse Dominum nostrum ante unitionem , post uni- 
tionem vero unam naturam confiteor. Cumque ab hoc errore 
revocari non potuerit , damnatus a Synodo est , a qua Eu- 
tyches ad Leonem Pontificem appellavit , at is certior fa- 
ctus per acta synodalia ad ipsum a Flaviano transmissa de 
rei veritate, sententiam confirmavit. Agente nihilominus 
Dioscoro episcopo Alexandrino , an. 449. in latrocinio F.phe- 

sino Eutyehes fuit absolutus et damnatus Flavianus , qui 
cum Romam ab iniqua hac sententia appeilasset , graviter 
adeo a Dioscoro percussus est, ut post triduum Deli e vita mi- 
graverit. Interim convocata oecumenica Synodo Chalcedo- 
nensi an 451. rescissa fuerunt acta latrocinii Ephesini, F.u- 
tyches et Dioscorus depositi sunt , et asserta catholica ve- 
ritas. 

342. Praecipue. Eutychianac haeresis natura consistit 
in eo , quod unica, peracta incarnatione, sit in Christo a- 
gnoscenda natura , reliqui autem errores hunc vel suppo- 
nunt vel sequuntur. Utrum vero ex duabus ante unitionem 
naturis, ut ajebat Eutyehes, in Christo post unitionem uni- 
ca effecta fuerit, per utriusque commixtionem, an vero per 
alterius in alteram mutationem seu conversionem, an deni- 
que per compositionem, nec ipse neque ejus asseclae un- 
quam determinare potuerunt. Sic pariter inter se non po- 
tuerunt convenire circa tempus quo hace unitas naturae 
facta sit an in incarnationis instanti , an post resurrectio- 
nem, an vero post ascensionem ; ac. propterea in varias 
partiales sectas , ut solemne est apud haereticos , coa- 
luerunt. 

343. Verum quacumque hypothesi admissa, illud cer- 
tum est, quod semel admisso eutychiano principio, uni- 
versa labefactetur incarnationis ac redemptionis oeconomia, 
prout vidimus eandem labefactari in systemate nestoria- 
no. Inter utramque haeresim catholica veritas consistit , 
ut scilibet admittantur duae naturae distinctae et imper- 
mixtae ac inconfusae in unitate personae. Ad hanc veri- 
tatem vindicandam , sit : 

PROPOSITIO 

Duae sunt in Christo naturae distinctae, inconfusae 
atque impermixtae 

344. De fide est propositio ex definitione conc. Chal- 
cedonensis decernentis Act. 5. Christum , Filium , Domi- 

nnm , vnigcnitum in duabus naturis inconfye , incommutabi- 
liter , indivise, inseparabiliter agnoscendum , nusquam subla- 
ta differentia post unitionem , magisque salva proprietate utrim- 
que naturae , et in unam personam atque subsistentem con- 
currente. 

345. Hanc autem veritatem evincunt illa omnia quae 
sive ex Scriptura sive ex patribus attulimus ad vindican- 
dam Christo tum veram divinitatem , tum veram huma- 
nitatem. His duo peculiaria adjicimus ex Scripturis quae 
rem praesentem conficiunt adversus eutychianam liaere- 
sim ; loquens Joannes in exordio Evangelii sui de Verbo 
quod Deum praedicavit , concludit : Et Verbum caro factum 
est et habitavit in nobis. Hujus autem Verbi incarnati ge- 
nealogiam texuerunt evangelistae Matthaeus et Lucas. Ver- 
bum igitur caro factum duas in se distinctas complecti- 
tur naturas , divinam et humanam. Rursum idem Joannes 
ita c. 8 , 40. Christum se hominem esse profitentem in- 
ducit: Quaeritis me interficere, hominem, qui veritatem vo- 
bis locutus sum ; et de hoc ipso Christo in 1 . Epist. 5 , 
20. scribit idem Evangelista : Hic est verus Deus et vita 
aeterna. Apostolus Paulus ad Rom. 1 , 3. utramque na- 
turam conjungens sic scribit de Christo : De Filio suo, qui 
factus est ei ex semine David secundum carnem. Ergo etiam 
post unitionem et Deus est et filius Dei , et homo est et 
filius hominis ex semine David procreatus. 

346. Ex patribus vero tot hujus veritatis testes et as- 
sertores habemus , quot aut contra docetas aut deinde con- 
tra apollinaristas veram carnem et integritatem Christo vin- 
dicarunt humanae naturae; et quot adversus cerinthianos , 
photinianos, samosatenos aliosque haereticos divinam ejus- 
dem Christi naturam propugnaverunt. 

347. Nec aliud nos docent fidei symbola; in symbolo 
enim Nicaeno post verae fidei circa Christi divinam naturam 
professionem adjicitur: Qui propter nos homines et propter no- 
stram salutem descendit de caelo et incarnatus est .. . et ho- 
mo factus est, passus e tc. Idem symbolum concilia Constan- 

tinopolitanum et Ephesinum professa sunt ; utraque igitur 
natura divina et humana distincta post unitionem ex fidei 
regula admitti debet. 

348. Ex ratione demum theologica veritas catholici 
dogmatis non minus aperte elucet ; licet enim praetermit- 
tamus, concipi omnino non posse, cum in se repugnet, 
qui tandem duae naturae adeo inter se disparatae , cujus- 
modi sunt divina et humana , et ex quibus prior comple- 
ta est quoad subsistentiam, in unam coalescere queant aut 
conversio ’ie alterutrius , aut utriusque commixtione , aut de- 
mum compositione , quibus tertia assurgat divino-humana ; 
hoc, inquam, praetermisso, certum est, quod in quacum- 
que hypothesi in qua ejusmodi unitio contigerit, natura 
haec unica ex duabus coalescens non esset nec divina nec 
humana; adeoque quod consequens est, inepta ad redem- 
ptionem operandam , nisi absurde quis contenderet divinam 
naturam ut coalescentem cum humana , potuisse pati et 
mori, quod repugnat, utpote abhorrens a notione divi- 
nitatis ; haec insuper natura tertia nec esset consubstantia- 
lis Patri , nec consubstantialis matri , siquidem cum neu- 
tra plane conveniret, secus ac senserit universa antiqui- 
tas. Duae igitur necessario in Christo naturae, etiam peracta 
unitione, distinctae sunt agnosceudae. 

DIFFICULTATES 

349. I. Obj. 1° Incarnationis oeconomiam complexus 
Joannesest, dicens: Et Verbum caro factum est , ad eundem 
modum quo ib. c. 2. legitur aquam vinum faciam , quod 
certe sine conversione fieri non potuit. 2° Id ipsum de- 
clarat Apostolus Philipp. 2, 7. scribens de Christo: Qui 
cum in forma Dei esset . . . semetipsum exinanivit, formam 
servi accipiens , si formam servi accipiens exinanitus est , 
mutavit igitur se ipsum. Ergo. 

350. Resp. Ad. 1", D. Verbum caro factum est per 
assumptionem humanitatis in Deum , C. per conversionem 
divinitatis in’ carnem N. Hoc enim repugnat ; Deus enim 

natura sua immutabilis est. Itaque non alio sensu potuit 
dici de Verbo , quod factum fuerit caro , quam per as- 
sumptionem ejusdem carnis, qua sibi conjuncta, ut sub- 
dit Evangelista, habitavit in nobis, uti etiam quovis tem- 
pore patres exposuerunt, inter quos s. Ambrosius De do- 
min. ineam, c. 4. n. 59. sic Joannis verba enarrat: Hoc 
est illud Verbum quod carnem suscepit, hoc habitavit in no- 
bis, hoc est in came habitavit humana. Sic etiam s. Joan. 
Chrysostomus Hom. 11. in Joan. n. 2. Unitate, scribit, et 
conjunctione Deus Verbum et caro unum sunt, sine ulla con- 
fusione, vel substantiarum ablatione ; sed per unionem inef- 
fabilem inexplicabilemque. 

351. Paritas porro inter aquam, quae in vinum est con- 
versa, et Verbum, quod factum est caro, nulla prorsus 
est. Nam pro diversa substrata materia diversam signi- 
ficationem verbum fieri accipiat necesse est; alioquin con- 
cludi deberet Christum factum per conversionem esse ma- 
ledictum , aut peccatum, eo quod Apostolus Gal. 3 , 13. 
et 2. Cor. 5, 21. ita scripserit de Christo, prout patres 
observant agentes adversus apollinaristas. 

352. Ad 2 m , D. Accipiens formam servi, ut ait ipse 
Apostolus , seu assumens naturam nostram , C. amittens 
formam Dei N. Itaque ejusmodi exinanitio tota extrinseca 
est, quatenus Verbi persona sibi univit humilitatem seu 
abjectionem naturae nostrae in qua et per quam obedivit , 
et cetera praestitit , quae ibidem Apostolus commemorat. 

353. II. Obj. Ex patribus 1° alii docent ita inter se 
duas in Christum convenisse naturas , ut anima et corpus 
nostrum ex quibus nonnisi una natura exurgit , ut s. Leo, 
Cyrillus, aliique ; 2° alii comparant incarnationem cum 
eucharistia , in qua panis in corpus Christi convertitur , 
ut s. Justinus Apolog. I. n. GG; 3“ alii aperte docent: cx 
duabus naturis unionem esse factam , post unionem vero unam 
esse naturam Verbi incarnatam in Christo , ut s. Cyrillus 
Ep. 1. ad Successum; 4® alii appellant mixtionem, mixtu- 
ram, conversionem etc. unionem utriusque naturae ; 5° in- 

ter hos eminet 8. (Iregorius Nyssenus qui tum Oratione IV. 
contra Eunomium , tum potissime contra Apollinarem , 
statuit *) humanum corpus cum a Verbo assumptum est, 
id factum esse , quod est ipsa natura divina assumeus , 
atque humanam naturam in id , quod divinum est , esse mu- 
tatam ; b ) carnem divinitati commixtam non amplius in suis 
terminis et proprietatibus mansisse , sed hac mixtione di- 
vinitatis participasse virtutem , eo fere modo quo si aceti 
gutta in oceanum projiciatur , ipsa per hanc mixtionem 
fit mare , suamque amittit qualitatem naturalem. Ergo. 

354. Rcsp. Ad 1", D. Ad significandam unitatem per- 
sonae seu suppositi in quod ambae naturae concurrunt , C. 
ad significandam unitatem naturae N. Hunc sensum egre- 
gie expressit auctor symboli Athanasiani illis verbis: l Jutis 
omnino, non confusione substantiae, sed unitate personae. Nam 
sicut anima rationalis et caro unus est homo , ita Deus et 
homo unus est Christus. 

355. Ad 2”, D. Quoad praesentiam, C. quoad con- 
versionem N. En integra ipsius Justini verba ; Quemad- 
modum per Verbum Dei, caro factus Jesus Christus et car- 
nem et sanguinem Imbuit nostrae salutis causa , sic etiam 
(in alimonia eucharistiae) . . . incarnati illius Jesu et car- 
nem et sunguinem esse edocti sumus. 

356. Ad 3”, Docent post unionem unam factam esse 
naturam incarnatam, C. absolute N. Strenue enim s. Cy- 
rillus formulam suam defendit ab omni apoilinarismi su- 
spicione de quo accusatus fuerat, sic scribens in Ep. 2. ad 
eundem Successum : Si dicentes unam Verbi naturam , ta- 
cuissemus, ac minime adjunxissemus, incarnatam ( haberent 
in quo reprehenderent) ... sed quia et illa in humanitate, 
et essentiae nostrae declaratio illata est, dum dicimus incar- 
natam, desinant baculo inniti arundineo . . . Nihil jam intel- 
ligere prohibet, Christum , cum sit unus ac solus filius, c un- 
dem Deum esse et hominem , ut in deitate sic etiam in hu- 
manitate perfectum. Quo nihil luculentius, praeter totius epi- 
stolae argumentum, proferri a Cvrillo poterat ad catholicum 

dogma de distinctione duplicis in Christo naturae asserendum. 
Attamen effatum Cyrillianum fuit scopulus in quem sto- 
lidus Eutyches impegit, et quo haeresim suam excogita- 
vit. Dum igitur videtur s. Cyrillus asserere ita inter se 
unitas ambas in Christo naturas esse, ut nonnisi mentis 
cogitatione secernantur ; dum videtur realem naturarum 
distinctionem inficiari; haec referri debent ad hypostati- 
cum nexum quo arctissime in una Divini Verbi persona 
subsistunt ambae naturae. 

357. Ad 4 m , D. Salvis integrisque manentibus utrius- 
que naturae proprietatibus , C. his sublatis V. Objectae 
elocutiones aliaeque ejusmodi a patribus usurpatae sunt ad 
summam naturarum unionem in eadem persona significan- 
dam , divinae praesertim naturae in humanam immea- 
tionem , ut sic sese illi opponerent nestoriano errori mo- 
ralem unionem adstruenti. Id enim fert patrum scopus et 
subjecta materia; sola siquidem corporea inter se permi- 
sceri , componi, confundique possunt, non autem spiritualia 
cujusmodi est divina uatura summe simplex , et anima hu- 
mana , multo vero minus potest intercedere commixtio 
aut compositio in sensu Eutichetis inter divinam naturam 
et corpus. 

358. Ad 5 m , D. Salva humanae naturae integritate , ut 
ipsemet Nyssenus declarat, et per mutationem improprie 
dictam , C. cum humanae naturae detrimento et per mu- 
tationem proprie dictam N. Totus in eo est Nyssenus ut 
efferat humanam Christi naturam a Verbo susceptam at- 
que pervasam , et decora , quae ex eadem natura Verbi 
in humanam provenerunt exaltet , quod et praestiterunt 
alii patres , qui et ipsi aptissimis similitudinibus ad id 
adumbrandum usi sunt. Alii enim ferri igniti , alii aeris 
luce perfusi , alii superexcedentis luminis, quo lumen minus 
evanescere videtur exemplum attulerunt; s. Gregorius vero 
usus est similitudine guttae aceti in pelagus immissae ; atta- 
men omnes in eo conveniunt , ut salvent semper essentiales 
humanae naturae propriotates. lloc ipsum praestitit Nyssc- 

nus, qui quamvis asseruerit carnem Christi non amplius 
in suis terminis mansisse, statim se ipsum exponens subji- 
cit in objecta Orat. IV. adversus Eunomium : Camis tamen 
et divinitatis proprietatum inconfusa permanet contemplatio , 
quod etiam ibid. fuse prosequitur, praesertim vero contra 
Apollinarem ubi ea similitudine usus est; adeoque patet, 
ipsum locutum esse de proprietatibus accidentalibus iu obje- 
cto loco. 


ARTICULUS IV. 

DE DUPLICI IU CHRISTO VOLUNTATE ET OPERATIONE 

359. Uti adoptianismus ex haeresi nestoriana, siemono- 
tbelismus seu error de unica in Christo voluntate et ope- 
ratione ab haeresi eutychiana ortus est. Hujus erroris se- 
mina jecerat Anastasius jacobitarum patriarcha an. 630. et 
Hcraclii imperii 20. Agentibus deinde Sergio episcopo Con- 
stantinopolitano , et Cyro Phasidis primo , deinde Alexan- 
drino episcopo, incrementum ac firmitatem nactus est mo- 
nothelismus. Utrique fortiter restitit Sophronius monachus, 
ac deinceps episcopus Hierosolymitanus , qui coacta syno- 
do tum ad Sergium, tum ad Honorium Pontificem Roma- 
num epistolas dedit, quibus de haeresi monothelitica hunc 
certiorem fecit. Ast Sergius eodem anno quo Sophronius 
pariter ad Honorium scripsit ad eum decipiendum , dum 
assertores duplicis voluntatis traduxit quasi pugnam inter 
utramque voluntatem in Christo inducerent, eumque ad- 
hortatus est ut efficeret , ne in posterum sive una sive du- 
plex voluntas commemoraretur, sed potius altum utrique 
parti silentium indicens, totam sopiret controversiam. Is- 
tius artibus deceptus Honorius ejus consilio cessit, unam 
adstruens voluntatem ad conflictationem duarum volunta- 
tum removendam a Christo. 

360. Ejusdem Sergii fraude deceptus Heraclius impera- 
tor , probavit et ipse oeconomicum silentium , publicata 

Hectesi a Sergio conscripta. Hoc ipsum silentium inculca- 
vit Constans Heraclii successor , suasione Pyrrhi episcopi 
Constantinopolitani monothelitae , proponens edictum Ty- 
pum nuncupatum. Sic diffusa hacresis est , donec sub Con- 
stantino Pogonato et Agathone Rom. Pontifice an. 680. 
celebrata est oecumenica Synodus VI. et Constantinopoli- 
tana III. in qua haeresis cum suis auctoribus et fautoribus 
damnata est , et asserta catholica veritas de duplici in 
Christo voluntate et operatione. 

361. Dogma monothclitarum praecipuum erat, ut uni- 
cam naturalem seu physicam in Christo propugnarent vo- 
luntatem , sive prout facultas est sive prout est actio sive 
energia seu vis, quam etiam personalem vocabant ac electi- 
vam , ne si duae voluntates in Christo physicae et electivae 
admitterentur , hae inter se pugnarent. Illam unicam vo- 
luntatem quam admittebant in sensu exposito , dicebant 
esse divinam , seu Verbi. Solebant praeterea hanc unicam 
voluntatem cum pseudo-Dionysio Areopagita vocare thean- 
dricam seu Deivirtlem, veluti coalescentem cx divina et hu- 
mana , ita tamen ut humana esset iners instrumentum pas- 
sivum , uti est corpus nostrum respectu animae. 

362. Ad hoc perversum dogma tegendum , vix unquam 
solebant nominare voluntatem naturalem , aut naturalem 
actionem aut operationem , ne unicam sic viderentur adstrue- 
rc cum cutvchianis naturam ; sed caute contenti erant hi 
haeretici voluntatem simpliciter nominare , nt innuerent se 
unicam asserere voluntatem moralem in Christo oh con- 
formitatem humanae cum divina. Dum vero ita se tegebant 
conflabant invidiam assertoribus duarum voluntatum , quasi 
isti pugnam inter duas Christi voluntates propugnarent. Ast 
cito ipsis larva detracta est. 

363. Nostrum igitur est adstruere in Christo duplicem 
voluntatem naturalem , divinam et humanam , non solum 
quatenus voluntas humana pro facultate volendi accipitur, 
sed etiam quatenus et actionem et operationem volendi de- 
notat ; nec non ostendere ejusmodi actionem ct operatio- 

nem humanae voluntatis activam esse et ex proprio motu 
profluere. Sit igitur : 


PROPOSITIO 

Duae naturales operationes et voluntates indivisae 
et inconfusae in Christo sunt confitendae 

36 i. De fide propositio est his verbis definita a con- 
cilio generali VI. seu Constantinopolitano III. Et duas na- 
turales voluntates in eo (Christo) et duas naturales opera- 
tiones , indivise , inconvertibiliter , inseparabiliter , inconfuse , 
secundum sanctorum patrum doctrinam adaeque praedicamus. 

365. Duas naturales in Christo operationes tot in locis 
Scripturae praedicant , quot divinas et hunanas ejusdem 
Christi actiones et operationes exhibent , quae innumera 
prope sunt. Etenim Christum exhibent vaticinia edentem, 
miracula patrantem , quae certe solius divinae virtutis sunt, 
et ad ejus manifestandam divinam naturam ordinata ; exhi- 
bent item ambulantem , loquentem , cibo potuque se re- 
ficientem , esurientem , sitientem , lassatum , gaudio exul- 
tantem , raoestitia angentem , lacrymantem , patientem , 
vulneratum , morientem, quae quidem omnia solius huma- 
nae naturae sunt , et ordinata ad ipsum verum hominem 
patefaciendum. Cum igitur absonum sit tum quae divinae 
naturae propriae actiones sunt , humanae adseribere , tum 
quae sunt naturae humanae , naturae tribuere div inae , cum 
anibae distincte recenseantur de Christo , omnino fatendum 
est duplicem actionem et operationem naturalem in Christo 
admitti oportere. 

366. Id ipsum constat de voluntatibus prout natura- 
les facultates seu motiones et operationes naturae sunt. Tot 
enim ejusmodi voluntates praedicat in Christo Scriptura 
quot naturas , eo ipso quod naturales facultates et opera- 
tiones sunt ; jam vero paulo ante luculentissime ostendi- 
mus duas distinctas et inconfusas in Christo naturas Scri- 
pturam praedicare , divinam et humanam ; ergo totidem 

in Christo naturales voluntates esse docet distinctas et in- 
confusas divinam et humanam. 

367. Sic pariter ex Scripturis duas agnoscere in Christo 
debemus voluntates , prout hae actus elicitos dicunt, seu vo- 
litiones. Volitioncm divinam in Christo ultro admittebant 
adversarii ; superest igitur , ut ex Scripturfs ostendamus 
fuisse seu cssc in Christo etiam volitiones activas humanas. 
Jam vero id efficiunt omnia illa biblica testimonia quae 
tribuunt Christo voluntatem distinctam a voluntate Patris, 
quae plura sunt. Sane Matth. 26, 39. et Mare. 14, 36. ita 
Christus orat Patrem suum : Paler mi , si passibile est , 
transeat a me calix iste ; verumtamen non sicut ego volo, sed 
sicut tu ; seu ut legitur Luc. 22, 42. Non mea voluntas, sed 
tua fiat. Ibi certe non est sermo de voluntate diviua , quae 
una in Patre et Filio est, ergo de humana voluntate lo- 
cutus est Christus. Bursum Jo. 6 , 38. Descendi de caelo , 
inquit Christus , non ut faciam voluntatem meam , sed volun- 
tatem ejus , qui misit me; ubi idem redit argumentum. Hinc 
Apostolus Philipp. 2, 3. dc Christo scribit: Humiliavit sc- 
metipsum , factus obediens usque ad mortem ...propter quod et 
Deus exaltavit illum. Christus igitur Deo ac Patri suo obe- 
divit, promeruitque hac obedientia exaltationem suam ac 
redemptionem humani generis ; atqui neque obedivit neque 
meruit voluntate divina , ergo obedivit ac meruit volunta- 
te humana. Huc referuntur quae de Christo homine passirn 
leguntur , ex. gr. Mare. 6, 48. quod accedens ad aposto- 
los, volebat praeterire eos; et ib. 7, 24. Ingressus in domum, 
neminem voluit scire, et non potuit latere; tum Matth. 27,34. 
Et dederunt ei vinum cum felle mixtum , et cum gustasset , 
noluit bibere ; aliaque id genus multa in Scripturis occur- 
runt, quae aperte evincunt Christum actus elicuisse hu- 
manae voluntatis proprios. 

368. Patres ea principia constituunt , ex quibus eorum 
circa duplicem Christi voluntatem naturalem et operatio- 
nem doctrina manifeste colligitur ; alii siquidem ex diversis 
operationibus Deum et hominem Christum esse inferunt , 

ut fgnatius , Justinus, Ircnaeus , Hippolytus, Tertullianus i 

apud Petavium lib. 8. c> 8. §• 1 . ; alii disputantes adversus 
arianos constituunt actiones infirmitatis , quae de Christo 
in Scripturis referuntur , non posse naturae divinae tribui , 
sed humanae , uti Athanasius , Eustatbius , Cyri Ilus Hic- 
ros. , Epiphanius , Basilius, Hilarius, Ambrosius, Augusti- 
nus aliique apud eundem ; alii demum ex distinctione ope- 
rationum colligunt adversus apollinaristas duas esse in Chri- 
sto distinctas et incoufusas naturas , uti Basilius , uterque 
Gregorius, Cyrillus Alex. , Thcodoretus, Ambrosius , Leo M., 
Fulgentius ibid. 

369. Nec solum duas in Christo voluntates naturales , 
operationesque patres adstruunt , sed coneeptis verbis duas 
etiam in eodem adstruunt voluntates , prout hae in actus 
seu volitiones erumpunt. Etenim s. Athanasius De Ineam. 
n.21. adductis Christi verbis: Paler, si fieri potest etc. sub- 
dit : Duas hic voluntates ostendit , unam scilicet humanam , 
quae est camis propria; alteram divinam: sic etiam s. Gre- 
gorius Nyss. apud Agathonem in Epist. ad Imper. ex eodein 
Evaugelii textu infert : Quoniam igitur alia est voluntas hu- 
mana , alia divina; et s. Jo. Chrysostomus ibid. scribit : 

Propriam quidem habere voluntatem manifeste demonstrat , 
sed ubique, paternam voluntatem antepomt suae. S. Ambrosius 
De fide lib. 2. c. 7. n. 8. Sed alia , inquit , voluntas homi- 
nis , alia Dei . . . Suscepit ergo voluntatem meam , suscepit 
tristitiam meam . . . Mea est voluntas quam suam dixit. 

370. Demum ex ratione theologica idipsum conficitur; 
operatio seu energia ex omnium philosophorum consensu 
est motio substantialis naturae ejusque nota essentialis, cum 
natura sine operatione , vi , ac energia propria, neque sit, 
neque intelligi possit. Tot igitur in Christo operationes 
agnosci debent , quot sunt in eo naturae ; duae autem di- 
stinctae et inconfusae ex demostratis sunt in Christo na- 
turae , duae igitur sunt in eodem distinctae et inconfusae 
operationes. Rursum si unica in Christo esset operatio et 
naturalis voluntas , haec vel esset simplex vel composita; 

Vol. III. 9 

ucutrum pono dici potest : si enim esset simplex , haec 
esset vel divina vel humana ; si esset divina , Christus non 
esset homo ; si humana , non esset Deus. Quod si compo- 
sita dicatur conflata ex utraque natura , esset simul divi- 
na et humana , creata et incrcata , finita et infinita , seu 
potius nec divina nec humana foret. Quae omnia absur- 
da sunt. 

371. Voluntatem porro humanam activam ac liberam 
esse in Christo ex eo liquet , quod libertas sive contradi- 
ctiouis sive specificationis spectet ad perfectionem naturae 
rationalis et intelligentis; cum igitur Christus perfectam ha- 
beat humanam naturam , libertate destituta esse non pot- 
est. Alioquin nec mereri potuisset nec satisfacere pro pec- 
catis nostris. Quaquaversus igitur res spectetur , patet duas 
necessario in Christo esse agnoscendas et admittendas na- 
turales voluntates et operationes , easque etiam liberas ct 
deliberatas. 


DIFFICULTATES 

372. I. Obj. 1“ Duabus in Christo admissis voluntati- 
bus , pugna pariter inter utramque admitti deberet , ut pa- 
tet ex allatis Scripturae textibus litteraliter acceptis, me- 
taphorice proinde sunt isti intelligendi , nec duplex volun- 
tas ex illis in Christo conficitur. 2° Quapropter patres do- 
cent , vel Christum natum absque carnalibus voluntatibus et 
cogitationibus humanis , ut s. Atbanasius ; vel 3° Christi velle 
totum fuisse deificalum, ut s. Greg. Nazianz. Orat. 36. vel 
4° Camis quidem fuisse passionem , Dei autem operationem , 
ut Greg. Nyssenus ; vel 5° Christum unam cognatam opera- 
tionem per ambas naturas demonstrasse , ut Cyrillus Alex, 
vel 6° denique Christum unam quondam thcandricam ( Deivi- 
rilem ) operationem nobiscum conversando exhibuisse , ut Dio- 
nysius Areopagita in Ep. 4. ad Cajum. Ergo. 

373. Resp. Ad l m , Neg. Neque enim hanc pugnam 
exhibent 1° Christi verba Matth. 26. Si Jieri potest etc. haec 
siquidem non exprimunt nisi naturalem affectionem natu- 

rae mortem refugientis, hanc porro vicit voluntas humana 
presse sumpta in Christo dicente : Aon sicut ego volo, sed si- 
cut tu ; seu non mea voluntas sed tua fiat , in quibus tantum 
vis argumenti catholicorum consistit dum duplicem adstruunt 
in Christo voluntatem. 2° Neque hanc pugnam exhibent, quae 
leguntur Jo. 6. Descendi de caelo non ut faciam voluntatem 
meam, sed voluntatem ejus qui misit me ; nam exprimunt qui- 
dem duas voluntates, ast plene inter se conformes, cum num- 
quam humana voluntas a divina difformis fuerit. 

374. Ad 2", D. Idest sine corruptione ab Adam indu- 
cta , C. sine humana voluntate simpliciter N. 

375. Ad 3", D. Velle deificatum , adeoque velle huma- 
num a divino distinctum , C. absorptum aut confusum N. 
Quod enim divinum est, non potest deificari, ut jamdiu 
animadverterat s. Agatho ; itaque eo sensu nonnulli patres 
humanum Christi velle dixere deificatum , quatenus intime 
conjunctum erat cum velle divino ; uti ipsa humana na- 
tura cum divina. 

376. Ad 4”, D. Dixere Dei operationem esse , carnis 
vero passionem , quatenus Dei operatio principalis est et 
humanam voluntatem movet et excitat , quin ipsa movea- 
tur , C. quatenus excludat activam voluntatis humanae 
motionem A. Humana enim voluntas in Christo semper mo- 
vebatur ad nutum Yerbi a quo regebatur natura , quo 
sensu improprie haec motio passio vocata est ad discrimen 
divinae , quae a nullo accipit impulsum. 

377. Ad 5“, D. Ob indivisum utriusque naturae et 
operationis concursum , C. ob unicum naturale operationis 
principium A. Utraque enim operatio per modum unius con- 
currebat in Christo ob intimum utriusque naturae nexum. 

378. Ad 6", D. Unam , seu potius novam theandricam 
operationem Christus ostendit ob mirabilem utriusque na- 
turae unionem et concursum ad operandum , C. ob unita- 
tem principii A. Attamen hoc pseudo-Dionysii effatum erat 
Achilles monothelitarum. 

379. II. Obj 1" Unica est in Christo persona ; ergo in 

ipso unica est operatio ; 2" Actiones enim sunt suppositorum. 
3° Sane in Christo unus est volens et operans , adeoque 
uua voluntas et operatio. 4° Quod quidem analysi accurata 
Incarnationis myRterii melius patefit ; *) natura enim huma- 
na in Christo nihil ex se operari potest , sed solum quate- 
nus mota est a Verbi persona , quo fit ut duo quidem ope- 
rata exurgant , non autem duae operationes ; b ) esse ad hy- 
postasin subsistentem pertinet , adeoque et operari ; ') si 
operatio tribuatur naturae , cum eadem sit natura Verbi , 
ac Patris et Spiritus 8. , sequeretur operationes divinas 
Christi tribus divinis personis esse tribuendas; *) persona 
Verbi adhibet naturam humanam ut instrumentum , ut pa- 
tres loquuntur ; porro una est artificis ct instrumenti ope- 
ratio ; *) hinc merito Honorius Pontifex unam asseruit in 
Christo voluntatem in duabus epistolis ad Sergium datis , 
in quibus ejusdem Sergii prudentem probavit oeconomiam. 
Ergo. 

380. Resp. Ad l m , D. Conseq. Unica est operatio per- 
sonalis, C. naturalis et elicitira N. Operatio, ut diximus, est 
naturae ; personalitas non est nisi conditio necessaria ut 
natura subsistat , existat et operetur ; cum igitur persona 
ea sit quae habet naturam , ideo prout actiones personales 
sunt tribuuntur personae. 

381. Ad 2", D. Actiones sunt suppositi, ut principii 
quod , uti loquuntur scholae , C. ut principii quo , juxta 
dicta 7V. 

1 382. Ad 3”, D. Christus est unus volens et operans, 

ut persona , C. ut naturae in ipso spectantur V. 

383. Ad 4 m , Neg. Itaque ad confirmat. *) D. fton ope- 
ratur humana natura in Christo nisi mota ct excitata a 
persona Verbi , salva naturali ejus acthitate , C. hac pe- 
rempta N. Aliud est regi humanam naturam et moveri 
quoad actiones suas elicitivas ad nutum personae Verbi , 
aliud privari scu destitui propria activitate ; prius verum 
est, posterius est falsum. Ut si quis ad secandum utatur 
ferro ignito , hoc urit et secat per virtutem propriam ignis 

et ferri ; motio Verbi est consentanea liberae natnrae quam 
excitat. 

384. Ad conf. b ) D. Ast diversa ratione , C. eadem 
ratione N. Esse pertinet ad personam tanquam terminum 
individuantem naturam ; operari vero pertinet ad personam 
ut conditionem sine qua natura sicut neque existere , sic 
nec operari potest ; posita semel personalitate, natura exerit 
vires et operationes suas. 

385. Ad conf. *) D. Si tribuantur naturae in se specta- 
tae , C. si tribuantur naturae subsistenti sua personalitate 
N. Jam vero cum Verbum assumpserit naturam humanam 
prout est persona realiter a reliquis distincta , seu cum 
sua personali nota et cliaracteristica , eadem ratione prout 
est cum humnuitate conjuncta vult , agit et operatur , 
nempe ut persona distincta. 

386. Ad conf. d ) D. Adhibet naturam humanam ut in- 
strumentum vivum et activum , C. iners et passivum A'. 
Persona Verbi non aliud tribuit humanae naturae quam 
subsistentiam ; jam vero natura humana perfecta vivens ac 
activa est , etsi in Verbo subsistat , adeoque motu suo vo- 
lebat , patiebatur etc. 

387. Ad conf *) D. Unam asseruit Honorius in Christo 
voluntatem humanam ad excludendam pugnam carnis et 
spiritus, C. ad excludendam voluntatem divinam N. Etenim 
praeter apertum testimonium dc sincera Honorii mente 
Joannis IV. ejus successoris, s. Maximi martyris , Joannis 
abbatis qui fuit Honorio a Secretis , id aperte patet ex 
ejusdem Honorii verbis, quae in Epist. 1. ad Sergium ita 
se habent : Unde et unam voluntatem fatemur D. N. J. C. , 
quia profecto a divinitate assumpta est nostra natura , non 
culpa ; illa profecto quae ante peccatum creata est , non quae 
post praevaricationem vexata . . . Nam lex alia in membris , 
aut voluntas diversa non fuit , vel contraria Salvatori , quia 
supra legem natus est humanae conditionis. Sic porro dilu- 
cide Honorius in altera Epist. data ad eundem Sergium , ca- 
tholicum dogma de duplici voluntate profitetur : Utrasque 

naturas in uno Christo unitate naturali copulatas cum alterius 
communione operantes atque operatrices confiteri debemus , 
et divinam quidem, quae Dei sunt operantem; et humanam, 
quae carnis sunt exequentem , non divise , neque confuse aut 
convertibiliter . . . sed naturarum differentias integras conf- 
lentes. 

388. Quod si Honorius probavit Sergii consilium circa 
oeconomicum silentium, deceptus istius vaferrimi viri fraude, 
ita se gessit, sperans fore ut Ecclesiae tranquillitati et paci 
post tot in Oriente exortas dissensiones ac jurgia, hac ratione 
taudein consuleret. Sed de Honorio recolantur quae scri- 
psimus in Tractatu De Locis ubi de infallibilitate Rom. Pon- 
tificis. 


CAPUT IV. 

DE COMMUNIONE IDIOMATUM ET ADORATIONE 
JESU CHRISTO DEBITA 

389. Ex vindicata hactenus Incarnationis Dominicae do- 
ctrina corollaria consedemur oportet, qune ex ea proveniunt. 
Duo vero praecipua haec sunt , uempe idiomatum seu pro- 
prietatum communio seu communicatio , et adoratio Jesu 
Christo debita. Id autem prosequemur distinctis articulis , 
ne simul proposita confusionem ingerant. 

ARTICULUS I. 

DE IDIOMATUM COMMUNIONE 

390. Communio idiomatum a graecis «WJoo-tf seu mutua 
communicatio aut permutatio nuncupata , id dicitur quo utra- 
que uatura et utriusque naturae proprietates sic enundan- 
tur de Christo , ut quae conveniunt homini tribuantur Deo, 
et quae conveniunt Deo de homine praedicentur. Hujus 
enunciationis fundamentum est hypostatica duarum uatu- 
rarum unio. 

391. Piares soleata patribus ac theologis regulae tradi 

ad rectura hujus idiomatum communionis usum , ne qui* 
his neglectis , in ncstorianorum aut eutychianorum errores 
incurrat. Princeps ac fundamentalis regula ad quam ceterae 
facile revocantur, haec est, ut quaecumque de naturis mutuo 
praedicantur, aut de Christo sfcontraria enunciantur, ca ad 
suppositum seu personam referantur , non autem ad na- 
turas seorsum sumptas ; seu quod idem est, enuncientur in 
concreto , non vero in abstracto. Nestorius priorem hujus 
regulae partem impugnavit , Eutyches posteriorem. Nos 
utriusque veritatem adstruerc aggredimur. 

PROPOSITIO I. 

Admittentia est in Christo idiomatum communi catto 
in concreto 

392. Ad iidem propositio haec pertinet, quam semper 
professa Ecclesia est. Fundatur aotem in Scripturis , quae 
de uno eodemque Christo disserentes, modo eum Deum ac 
fUium Dei vocant , modo hominem et filium hominis ; modo 
eundem exhibent ab aeterno genitum, existentem ante omnia 
secula , modo vero in tempore natum ac. novissimis diebus 
hominem , aliaque ejusmodi enunciant quae contraria in- 
vicem sunt. Innititur praeterea symbolis fidei nostrae, quae 
de uno eodemque Christo dicunt eum Deum de Deo esse, 
et simul natum ex Maria Virgine, passum , mortuum ac se- 
pultum. 

393. Patres non solum uno animo hanc communionem 
idiomatum in concreto probant , verum etiam exinde ar- 
gumenta promunt ad refellendum Nestorium abhorrentem 
a voce Deiparae quae huic regulae innititur. Hinc s.Grego- 
rius Nyssenus adhhc ante Nestorium sic Apollinarem per- 
stringebat: Propter exactam assumptae camis assumentisque 
divinitatis unitatem , mutuo nomina permutantur , ut quod 
hominum est divino , quod divinum est humano nuncupetur 
(Adv. Apoll. Opp. tom. 2. ). 

394. Ratio vero theologica est personae unitas, quae 

ambas uaturas in se complectitur ct proprias habet ; bine 
quemadmodum de homine spiritu et corpore constante , 
dicimus eum esse immortalem , rationalem ctc. et corrupti- 
bilem , corporeum etc. , sic de Christo juxta diversas has 
naturas Deus dicitur et homo , passibilis et impassibilis , 
aliaque ejusmodi de ipso ennuciantur quae ad idem referun- 
tur suppositum. 


DIFFICULTATES 

395. Obj. 1° Licet omnes homines eadem fruantur na- 
tura , nemo tamen de uno annunciat quod proprium est 
alterius hominis ; multo igitur minus potest in Christo cnuu- 
ciari quod proprium est unius naturae de altera. 2" Multo 
magis inter se conveniunt divinae personae , quam duae 
uaturae in Christo, attamen nonnisi absurde quispiam dice- 
ret Patrem esse Filium et vicissim , neque idcirco quod 
spectat ad unam Christi naturam praedicari de altera po- 
test. 3° Sic neque de homine dici debet corpus esse animam 
aut e contrario, etsi idem homo utrumque possideat. 4° Ac- 
cedit quod quae cnunciantur de Deo absolute toti Trinitati 
conveniant ; si proinde aliquid de Deo in Incarnatione prae- 
dicetur , praedicatur de tota Trinitate ; adeoque haec pro- 
positio : Homo est Deus , huic aequivalens esset : homo est 
Deus; sed Deus est Pater , Filius et Spiritus S. ergo homo est 
Paler, Filius et Spiritus S. prout ratiocinabatur Scotus. Ergo. 

3%. Resp. Ad l m , Neg. paritatem , siquidem homines 
in eadem personalitate non subsistunt , uti duae naturae in 
Christo. 

397. Ad 2“, D. In ratione naturae, C. personae N. Tres 
enim in Deo personae realiter inter se distinguuntur, eadem 
porro est persona quae ambas in Christo regit naturas. 

398. Ad 3™, D. In abstracto , C. in concreto, ita ut di- 
catur :*homo constat anima et corpore A r . 

399. Ad 4™, D. Si Dei nomen pro natura assumatur, C. 
si pro persona A'. Et haec de his subtilitatibus scholasticis 
satis sint. 

PROPOSITIO II. 

Admitti nequit communicatio idiomalum in abstracto , nec 
tribui proinde possunt Christi humanitati omnipotentia, ubi- 
quitas, seu omnipraesentia 

400. Et haec propositio ad fidem spectat quam con- 
stanter Ecclesia catholica professa est. Lutherani ad ad- 
strucndam realem Christi praesentiam adversus sacramcn- 
tarios excogitarunt divinas proprietates per incarnationem 
communicatas esse humanae naturae , adeoque ubiquitatem , 
seu ut ipsi loqui adamant , omnipraesentiam, sicque in euti- 
ehianismum lapsi sunt. 

401. Ejusmodi lutheranum dogmatismum evertunt 1° sa- 
crae Litterae , quae Christum exhibent in loco ita ut non 
sit in alio, ambulantem de loco in locum; sic Jo. 11 , 15. 
Christus loquens de Lazaro ait : Gaudeo propter vos , ut cre- 
datis , quia non eram ibi, sed camus ad eum. Marci 16, 6. 
Angelus ad mulieres , quae parentandi causa venerant ad 
Christi scpulchrum dixit : Surrexil , non est hic : ecce locus 
ubi posuerunt eum. Rursum Petrus Act. 2, 21. de Christo 
ait : Quem oportet quidem caelum suscipere usque in tempora 
restitutionis omnium; Atqui haec aliaque ejusmodi pene in- 
numera falsa essent in adversariorum hypothesi. Ergo. 

402. Evertunt 2® Fidei symbola , quae Unigenitum Dei 
filium perhibent in Virginis utero conceptum, indeque in 
lucem editum , descendisse ad inferos , in sepulchrum il- 
latum , ac indidem resurgentem in caelum conscendisse , 
illinc venturum ad judicium ; quae pariter ostendunt Chri- 
stum ut hominem definito in loco consistere et aliquo 
spatio comprehensum. 

403. Evertunt 3“ Oecum enica concilia Chalcedoncnse , 
Constantinopolitana II. et IIT. quae constituunt duas hi Chri- 
sto convenisse naturas inconfusas , impermixtas , cum per- 
fectione et differentia uniuscujusque propria; item conc. 
Generale VII. seu Nicaenum II. quod damnavit iconocla- 

stas asserentes Christum in humana natura incircumscri- 
ptum. His consonant omnes Ecclesiae patres, qui adver- 
sus apollinaristas et eutychianos distinctionem natura- 
rum post unitionem in Christo propugnavere. 

404. Evertit denique lutheranorum commentum ipsa 
theologica ratio , juxta quam divinae proprietates seu attri- 
buta unum formaliler sunt, ita ut nequeat una sine alia com- 
municari , adeoque non potuit ubiquitas aut omnipraesen- 
tia sine aeternitate , infinitate , imo sine ipsa divinitate cum 
qua identificantur, humanae Christi naturae tribui , seu sino 
hujus absorptione et destructione, quod et absurdum et 
contra fidem omnino esset. 

DIFFICULTATES 

405. I. Obj. Scripturae tum indirecte tum directe Chri- 
sto competere ubiquitatem adstruunt; indirecte quidem 
I ° iis omnibus in locis , in quibus omnia a Patre Filio 
communicata asserunt, ex. gr. Luc. 10, 22. ubi Christus 
de se ait : Omnia mihi tradita sunt a Patre meo , seu cla- 
rius adhuc Jo. 16, 15. Omnia quaecumque habet Pater, mea 
sunt ; quibus significatur divinas proprietates humanae na- 
turae communicatas esse , prout colligitur ex Apostolo , qui 
Coloss. 2 , 9. scribit in Christo omnem plenitudinem divi- 
nitatis corporaliter inhabitare ; 2° iis omnibus in locis in qui- 
bus peculiaria attributa omniscientiae et omnipotentiae Chri- 
sto competere testantur, ex gr. Coloss. 2, 3. In quo (Christo) 
sunt omnes thesauri sapientiae et scientiae absconditi. Jo. 2, 25. 
scribit Evangelista de Christo : Opus ei non erat, ut quis te- 
stimonium perhiberet de homine; ipse enim sciebat quid esset 
in homine; ct Apoc. 5, 12. de Christo dicitur: Dignus est 
accipere virtutem, et divinitatem, et sapientiam, et fortitu- 
dinem , et gloriam et benedictionem , seu omnia divina attri- 
buta. 3° Directe vero patefacit Scriptura omnipraesentiam 
Christo homini competere, dicente ipso Christo Matth. 18, 20. 
Ubi sunt duo vel tres congregati in nomine meo, ibi sum in 
medio eorum; et ib. 28, 20. Ecce ego vobiscum sum omni - 

bus diebus usque ad consummationem seculi. Paulus vero 
Ephes. 4, 10. Qui descendit, scribit, ipse est et qui ascen- 
dit super omnes caelos, ut impleret omnia. Sane Christus se- 
det ad dexteram Dei , porro Dei dextera est ub ique ; ergo 
et Christus. 

406. Resp. N. A. Ad I", et 2” prob. D. Et haec 
omnia dicuntur de Christo seu de toto supposito, C. de 
humanitate ejus formaliter sumpta V. Sicque omnia con- 
cidunt quae magno molimine adversarii congesserunt ad 
suum absurdum commentum persuadendum ex Scripturis 
privato sensu intellectis. 

407. Ad 3”, D. Protectione et adsistcntia sua, C. prae- 
sentia corporali N. ut duo priores loci; vel de potentia 
dominationis suae, ut Ephes. 4, 10. C. de omnipraesen- 
tia humanitatis. N. 

408. Ad confirm. deductam ex sessione ad dexteram 
Dei ; D. ratione suppositi, C. ratione humanitatis N. Alio- 
quin etiam animae justorum quae in manu Dei esse di- 
cuntur , ubique pariter essent. 

409. II. Obj. 1“ S. Cyrillus Alex. lib. 12. in Joan. c. 32. 
docet Christum ubique esse. 2° Sane Christus est Verbum 
divinum , sed Verbum divinum ubique est ; ergo et Chri- 
stus. 3* Deus est ubique praesens, sed homo in Christo 
factus est Deus, ergo homo in Christo ubique praesens est. 
4" Christi humanitas est hypostatice unita naturae divinae ; 
ergo ubicumque est natura divina debet esse natura hu- 
mana ; alioquin dici non posset unita toti naturae divinae , 
sed alicui ejus parti ; vel saltem alicubi esset divinitas quae 
conjuncta non esset cum humana natura , quod dicere ne- 
fas est. Ergo. 

410. Resp. Ad 1"*, D. Quoad totum suppositum , aut 
ratione assistentiae et dominationis , uti diximus , C. ra- 
tione formalis uhiqoitatis respectu humanitatis N. Cum 
s. Cyrillus prae ceteris hypostaticam humanae naturae cum 
Verbo divino unionem propugnaverit adversus Nestorium , 
de toto supposito, quod est Christus, affirmavit ubique esse. 

non autem ratione formalis humanitatis. Accedit quod ex 
patrum sententia possit Christi humanitas reduplicari , at- 
que hoc sensu quandam communicatam habere ubiquita- 
tem , quae permisceri non debet cum immensitate , quae 
est attributum divinitatis incommunicabile. 

411. Ad 2™, D. Maj. Quatenus est persona seu sup- 
positum , C. quatenus est humana natura , ut ab adver- 
sariis sumitur, N. 

412. Ad 3", D. mn. Homo in Christo factus est , Deus 
denominative ratione hypostaticae unionis, C. formaliter N. 

413. Ad 4”, D. Maj. Inadaequate , C. adaequate N. 
Hypostatica unio efficit ut humanitas subsistat in persona 
Verbi , ab eaque regatur , non autem ut immutetur vel 
acquirat proprietates divinae naturae quarum incapax est. 
Exinde fit, ut ubicumque est humanitas Christi ibi sit di- 
vinitas , at non e converso , ut patet ex sole invadente cry- 
stallum , ex vento appensum urgente velum , aliisque ejus- 
modi exemplis. Error adversariorum ex eo provenit quod 
apprehendant hanc unionem per modum cujusdam coexi- 
stentiae et adaequationis , quod omnino absonum est. 

ARTICULUS II. 

1)E CHRISTI ADORATIONE 

414. Circa Christi adorationem errarunt ex antiquiori- 
bus haereticis apollinaristae , eutychiani ac nestoriani ; ex 
recentioribus wicleffitac et sociniani plerique. Apollinari- 
stae et eutychiani unam latriae adorationem Christo tri- 
buendam senserunt ex haeretico illorum priucipio de na- 
turarum confusione et permixtione. Nestoriani rati sunt 
Christo ut homini etiam debitam esse latrcuticam adora- 
tionem ; attamen duplicem distinctam adorationem intro- 
duxerunt , alteram Deo alteram homini , idque ex errore de 
duplici in Christo persona. Sic etiam Wicleffus contendit 
Christo homini, prout seorsum spectatur a divinitate di- 
stinctus, cultum divinum deberi , non secus ac ipsi Verbo 

divino. Soeiniani qui Christi negant divinitatem divisi sunt 
in adorantes et in non adorantes; adorantes contenderunt 
Christo deberi cultum latriae ut Dei legato seu referenti 
personam Dei , quod non-adorantes negant. 

415. Synodus Pistoriensis ut sibi viam sterneret ad im- 
pugnandum cultum sanctissimi Cordis Jesu , Prop. 61. 
asserit : Adorare directe humanitatem Christi , magis vero 
aliquam ejus partem , fore semper honorem divinum datum 
creaturae. 

416. Ad tuendam germanam Ecclesiae doctrinam duo 
a nobis praestanda sunt, primo adversus antiquos haereticos 
ostendendum uno eodemque latriae cultu adorandam esse 
humanitatem Christi cum Verbo in quo subsistit ; secundo 
adversus synodum Pistoriensem ac jansenistas reliquos vin- 
diciae sumendae sunt cultus , quem s. Sedes probavit erga 
Ss. Cor Jesu. 


. PROPOSITIO I. 

Uno eodemque supremo latriae culta humana Christi natura 
adoranda est cum Verbo divino cum quo esi hypostatice 
conjuncta 

417. Dc fide est propositio, cujus contradictoria pro- 
scripta est in concilio Generali V. Can. IV. Si quis adorari 
in duabus naturis dicit Christum, ex quo duas adorationes 
introducunt , semotim Deo Verbo et semotim homini ; aut si 
quis ad peremptionem camis , aut ad confusionem deitatis et 
humanitatis, unam naturam sive essentiam convenientium por- 
tentose dicens, sic adorat Christum, sed non una adoratione 
Deum Verbum incarnatum cum ejus came adorat, juxta quod 
Sanctae Dei Ecclesiae ab initio traditum est; talis anathema sit. 

418. Ad majorem dicendorum perspicuitatem animad- 
vertendum est .1“ aliud esse objectum cultus nostri, in re 
de qua agimus , aliud motivum. Objectum est ipsa caro seu 
verius humanitas Christi prout subsistit in Verbo, seu in con- 
creto, quae adoratur directe et in se; motivum est uuio hypo- 

stutica , qua caro illa facta est propria Verbi , seu Caro Dei, 
ut patres loquuntur. Quamvis haec caro adoretur in se, 
non adoratur tamen propter se , quod est proprium solius 
Dei , qui est simul et objectum et motivum cultus latreu- 
tici, adeoque adoratur in se, et propter se. Cum igitur 
motivum adorationis supremae quae Christi humanitati tri- 
buitur sit unio hypostatica, sequitur ejusmodi adoratio- 
nem non terminari seu sistere in ipsa Christi humanitate, 
sed in Verbo , quod ei factum est subsistentia , ut loqui- 
tur s. Jo. Damascenus De fide lib. 3. c. 8. 

419. Animadvertendum 2“ est unum idemque esse ado- 
rare Christi humanitatem seu carnem, ac Christum, qui 
Deus homo est. Non igitur adorari potest Christi huma- 
nitas in abstracto , sed in concreto, prout nempe in Verbo 
subsistit , adeoque totus adoratur et integer Christus, qui 
profecto in partes discerpi nequit. 

420. His praemissis , propositionis enunciatae veritatem 
adstruimus tum ex Sac. litteris , tum ex perpetua et con- 
stanti traditione , tum denique ex ratione theologica. 

421. Ac primo Sac. litterae Christo deferendum atque 
delatum esse supremum hunc cultum aperte docent. Apo- 
stolus Heb. 1 , 6. scribit : Et cum iterum introducit Pri- 
mogenitum in orbem terrae dicit : et adorent eum omnes An- 
geli Dei: Sane caecus natus Jo. 9, 38. sciscitanti Christo: 
Tu credis in filium Dei? respondit : Credo Domine, et pro- 
cidens adoravit eum; quem etiam Apostoli Matth. 28. t'i- 
dentes, adoraverunt. Agi porro in his de adoratione latriae 
exhibenda aut exhibita Christo homini-Deo tum ex con- 
texto, tum ex universae Ecclesiae sensu traditionali constat. 

422 . Patres proinde eos qui Christo latriae cultum nega- 
bant, nt ari an i plerique, aut qui Christo homini deferre eum 
recusabant nt apollinaristae , qui propterca catholicos **- 
BfotroXarfaf vocabant , seu hominicolas , insectati sunt. Una- 
nimi' praeterea consensione Verbo incarnato latriae cultum 
asseruerunt. Sic inter ceteros scribit s. Augustinus enarrans 
verba Ps. 98. Adorate scabellum pedum ejus: fluctuans eon- 


Digitized by Google 



PART. II. CAP. IV. DE COMMUNIONE IDIOMATUM ETC. 143 

verto me ad Christum, quia ipsum quaero hic ; et invenio 
quomodo sine impietate adoretur terra .... Suscepit enim 
de terra terram , quia caro de terra est ; et de came Mariae 
carnem accepit. Et quia in ipsa came hic ambulavit , et ipsam 
carnem nobis manducandam ad salutem dedit ; nemo autem 
illam carnem manducat , nisi prius adoraverit ; inventum est 
quemadmodum adoretur tale scabellum Domini , et non so- 
lum non peccemus adorando , sed peccemus non adorando. 
Quibus in verbis pene exscripsit s. Ambrosium , et pate- 
fecit praxim universae Ecclesiae in latriae cultu Christi 
Carni deferendo. Huic adjicimus s. Jo. Damascenum De 
fide lib. 3. c. 8. quia rationem etiam theologicam affert 
scribens : Neque enim adorandum esse carnem ejus negamus, 
quippe quae adoratur in una Verbi persona , quae quidem 
ipsi persona et hypostasis facta est. Qua in re non creaturae 
servimus, non enim illam ceu nudam carnem adoramus, sed 
relut divinitati unitam , et quia duae ipsius naturae ad unam 
Dei Verbi personam reducuntur unamque subsistentiam. Car- 
bonem tangere ob ignem cum ligno conjunctum vereor. Ambas 
Christi naturas ob unitam carni divinitatem adoro. 

423. Ex quibus Damasceni verbis patet rationem theo- 
logicam hujus adorationis peti ex hypostatica unione , qua 
fit ut una ambarum naturarum persona sit; cumque ter- 
minus adorationis sit persona , exinde fit ut nos adore- 
mus Verbum cum carne sua. 

424. Quo dogmate constituto, inquiri a scholasticis solet 
utrum praeter latriae cultum, qui Christi humanitati tribuitur 
ut in Verbo subsistenti , tribui eidem possit cultus hyper- 
duliae prout mentis praecisione ea humanitas apprehenditur 
a Verbo distincta. Nobis videtur ejusmodi quaestionem otio- 
sam esse nec ullum habere sensum ; siquidem Christi hu- 
manitas sic apprehensa non est amplius humanitas Verbi. 
Deinde nulla est ratio cur excogitetur diversa ejusmodi ado- 
ratio , quasi nempe carni Christi non sufficeret cultus ipse 
latriae. 

DIFFICULTATES 

425. Obj. 1° Latriae cultus deferri nequit creaturae cu- 
jusmodi humanitas Christi est. 2° Hinc s. Augustinus Tract. 22. 
in Jo. n. 13. Honoratur , inquit, homo Christus sed non sicut 
Pater Deus. Quare? Quia secundum hoc dixit: Paler major 
me est. 3 3 Et s. Cyrillus Alex. Anathematismo XII. contra 
Ncstorium affirmat , nefas esse hominem assumptum cum Deo 
Verbo adorare. 4° Unio hypostatica efficit humanitatem co- 
lendam esse cultu relativo , jam vero cultus latriae scm- 
per absolutus est. 5° Durandus censuit Christi humanita- 
tem adorandam esse per accidens. Ergo. 

426. Itesp. Ad 1“, D. Per se ac ratione sui, C. ra- 
tioue Verbi Divini in qua humana Christi natura subsistit IV. 
Adoratur enim Verbum in carae sua cultu latriae. 

427. Ad 2 m , D. Spectata humanitate in se ipsa, C. sub- 
sistente in Verbo V. In concreto enim s. Doctor constan- 
ter divinos honores Christi humauitati vindicat , ut patet 
ex allegatis ejus verbis. 

428. Ad 3 m , D. In sensu Nestori i dividentis personas , C. 
in sensu catholico V. Semel enim sejuncta a persona di- 
vina humanitate Christi, nonnisi impie huic tribueretur 
latriae cultus. Jure igitur merito arguitur Nestorius a Cyrillo 
quod duplicem cultum vellet latreuticum invehere alterum 
Verbo, alterum bomini deferendum juxta illud ejusdem 
Nestorii effatum : Propter gestantem gestatum veneror; pro- 
pter latentem adoro spectabilem. Cui anathematismum VIII. 
opposuit : Si quis audet dicere assumptum hominem coado- 
rari cum Deo Verbo oportere , et connuneupari Deum, tanquam 
alterum cum altero . ... et non magis una reverentia vene- 
ratur Emmanuel, unamque ei glorificationem impendit, ju- 
xta quod Verbum caro facium est; Anathema sit. 

429. Ad 4 m , Neg. Cum enim per unionem hypostati- 
cam facta sit caro illa caro Dei , Deum cum carne sua 
adoramus. 

430. Ad 5“, D. Id est docuit Durandus Christi hu- 
manitatem non esse adorandam propter se sed propter 
Verbum , C. alio sensu .V. Voluit enim significare Verbum 
cui hypostatico nexu conjuncta est humanitas , esse moti- 
vum hujus adorationis supremae quam eidem impendimus. 

PROPOSITIO II. 

Cultus Sacratissimi Coniis Jesu , prout ab Aposlolica Sede 
probatus esi , atque in Ecclesia catholica frequentari con- 
suevit, pius est , et ab omni superstitionis labe immunis 

431. Propositio est certa, ut patet ex censura lata a 
Pio VI. in dogmatica Conslit. Auctorem fidei in propos. 62. 
synodi Pistoriensis : Doctrina, quae, devotionem erga sacra- 
tissimum Cor Jesu rejicit inter devotiones , quas notat ( Syno- 
dus) velut novas, erroneas, aut saltem periculosas, intelle- 
cta de hac devotione, qualis est ab apostolica Sede probata; 
falsa, temeraria , perniciosa , piarum aurium offensira , in A po- 
sto! icam Sedem injuriosa; nec non Propos. 63 Item in eo 
quod cultores Cordis Jesu hoc etiam nomine arguit ( Sy- 
nodus ) , quod non advertant , sanctissimam carnem Christi , 
aut ejus partem aliquam, aut etiam humanitatem totam cum 
separatione aut praecisione a divinitate adorari non posse cul- 
tu latriae. Quasi fideles Cor Jesu adorarent cum separatione 
vel praecisione a divinitate , dum illud adorant ut est Cor Je- 
su, Cor nempe personae Verbi cui inseparabiliter unitum est 
ad eum modum, quo exsangue Corpus Christi in triduo mor- 
tis sine separatione aut praecisione a divinitate adorabile fuit 
in sepulcro; captiosa, in fideles Cordis Christi cultores in- 
juriosa. 

432. Ex his porro liquet 1° objectum cultus de quo 
agimus, esse cor carneum seu physicum Christi Jesu seu 
personae Verbi incarnati ; 2° cultum hunc esse latriae ; 
3° cultum istum prout ah apostolica Sede probatus est , 
ab omni prorsus superstitionis labe immunem esse. 

433. Verum cum objecto nequit ejusdem cultus moti- 

Yol. III. io 

Vunl confundi. Iloc vero multiplex est. 1* Ipse Christus 
cor suuin sacratissimum nobis exhibuit, veluti sedem om- 
nium piarum suarum affectionum , ad quas pro virili imi- 
tandas nos agit dulcissimis his verbis : Discite a me quia 
initis sum et humilis corde ( Matth. II , 29.)-$ 2° quia cor 
ex communi hominum sensu ac recepto loquendi usu a 
Scriptura ipsa consecrato, symbolum amoris est, ac pro- 
inde Cor Jcsu symbolum est immensae illius charitatis et 
amoris , quo tot tanlaque pro nobis passus Christus est ad 
nos icdimendos, ac pro nobis Eucharistiae sacramentum 
instituit Corporis ac Sanguinis sui ; 3° quia per hoc san- 
ctissimi Cordis symbolum vehementer lideles incalescunt ad 
rependendum eidem Christo amorem et grati animi sen- 
sum pro tot beneliciis, quibus ab eo cumulati sunt. Et haec 
sunt quae substautiam , ut ita dicam , ct spiritum consti- 
tuunt ejusmodi devotionis et cultas, prout non semel Rom. 
Pontifices declararunt. 

434. Ex objecti ct motivi collectione seu unione exur- 
git materiale ct formale istius cultus ; materiale enim est 
ipsum cor Jesu quod latriae cultu adoratur : formale est 
ratio ob quam speciali ratione prae reliquis corporis Chri- 
sti partibus directe adoratur, prout in se spectatur, prae- 
cisione facta a reliquo corpore, non autem diviso aut 
avulso, ut hujus cultus adversarii calumniantur. Simul duo 
haec comprehenduntur iu corde quod est cultus objectum 
ct symbolum amoris. 

435. Cor itaque rcale ac physicum Christi Jesu, quod 
objectum hujus devotionis et cultus est , juxta censu- 
ram proposit. Pistoriensium , supremo latriae cultu esse 
adorandum in se; motivum vero ejusdem cultus certum 
suppeditare fundamentum , quo speciali ratione dirigatur 
adoratio ad Cor Jesu prout symbolum amoris Christi est; 
specialem demum hunc cultum , qui cordi Jesu defertur 
tum ratione sui , tum ratione symboli pium ac immunem 
esse ab omni superstitionis labe , sic per partes ostendimus. 

43G. De fide est , ut ex demonstratis constat, integram 

humanitatem cum singulis partibus suis immediate cum 
persona Verbi unione hvpostatica conjunctam esse, imo 
vi istius unionis subsistere , quae etiam ratio formalis 
est latriae cultus qui eidem Immanitati impendi debet. 
Igitur uti integra humanitas , sic Cor Jesu cultu latriae 
debet adorari. Sane pars istius humanitatis, scilicet corpus 
quod exsangue in triduo mortis Christi , et Sanguis etiam a 
corpore separatus , erant objectum adorationis ob eorum 
subsistentiam in persona Verbi , quid ni igitur cor Jesu 
in se spectatum , prout est cor personae divinae adoran- 
dum non erit latriae cultu ? Hoc adeo apertum est , ut 
neque ipsi adversarii impugnare potuerint. Ergo. 

437. Motivum porro fundamentum praebere speciali 
cultui qui dirigitur in cor Jesu non minus facile evin- 
citur ; etenim ejusmodi fundamentum suppeditat motivum 
de quo loquimur , si proprium sit istius partis ita ut eam 
a ceteris distinguat et illis commune non sit ; hac enim 
de causa Ecclesia jamdiu probaverat Offieium et Missam quin- 
que plagarum; siquidem in Oratione, quae dicitur Postcom- 
munio sacerdos dicit : Ut qui vulnera D. N. J. C. hodie 
devote colimus. Ast quare specialis cultus erga vulnera Christi 
probatus est , nisi quia specialia inotiva militant pro vul- 
neribus , quae propria horum sunt nec ceteris corporis 
Christi partibus sunt communia ? Atqui , uti vidimus , tria 
specialia inotiva pariter peculiaria militant pro Ss. Corde 
Jesu ; ergo quemadmodum speciale festum et specialis cul- 
tus decretus est pro vulneribus Christi , ita speciale festum 
et specialis cultus decerni potuit erga sanctissimum Cor 
Jesu. 

438. Demum specialem hunc cultum pium esse, ac ab 
omni superstitionis labe immunem, non est nisi dictorum 
consectarium. Si enim Cor Jesu per se adorabile est latriae 
cultu , si peculiaria inotiva aperte ostendunt Cor istud prae 
ceteris corporis illius sanctissimi Christi Jesu esse colen- 
dum , utpotc illis non communia , plane consequitur spe- 
cialem hunc cultum Cordis Jesu et pium esse et ab omni 

superstitionis labe immunem , prout adversariis fatentibus f 
ct pias et immunis a superstitione omni est specialis cul- 
tus qui defertur quinque vulneribus Christi. 

439. Cum vero ex dictis ratio formalis adorationis Chri- 
sti humanitatis aut alicujus ejus partis sit unio hyposta- 
tica , sequitur ipsam personam Verbi seu totum Chri- 
stum adorari , dum aut humanitas ipsa aut peculiaris ejus 
pars adoratur , licet adoratio dirigatur specialius ad ali- 
quam partem ob specialia motiva , adeoque dum adora- 
tur Cor Jesu , adoratur Verbum in Corde suo. Et sic tol- 
litur omnis suspicio divisionis. 

440. Huc demum accedit ad dictorum confirmatio- 
nem hujus cultus usus frequentissimus in universa Eccle- 
sia, ac plurium indulgentiarum largitio facta a Rom. Pon- 
tificibus hujus devotionis cultoribus ; nam non sine insi- 
gni temeritatis nota Ecclesiam universam et summos ejus 
Pontifices quispiam accusabit quod foverint cultum su- 
perstitiosum ct Deo indignum. 

DUTICULTATES 

441. I. Obj. 1° Contra Sedis apostoli eae mentem est 
cultus realis ac physici Cordis Jesu , quae non probavit 
nisi cultum cordis symbolici. 2° Id non semel ipsa declaravit, 
tum nempe in decreto quod pro hoc cultu dedit sac. Ri- 
tuum Congregatio , die 6. Feb. 1765. quo edixit per ejus- 
modi cultum symbolice renovari memoriam illius divini amo- 
ris , quo Unigenitus Dei Filius humanam suscepit naturam , 
tum in lect. 3. sec. nocturni lmjus festi illis verbis : Quam 
charilatem . ... ut fideles sub sanctissimi Cordis symbolo de- 
votius ac ferventius recolant , ejusdemque fructus uberius per- 
cipiant, Clemens XIII. ejusdem Ss. Cordis festum, quibusdam 
petentibus Ecclesiis, celebrare permisit. 3" Nec ab his dis- 
sentit Card. Gerdilius. Ergo. 

442. Resp. Ad 1 ra , Neg. Etenim s. Sedes probavit cul- 
tum ab episcopis Poloniac et ab Archiconfraternitate in 
Urbe sub titulo Cordis Jesu erecta petitum ; probavit cul- 


Digitized by Googli 


PAHT. II. CAP. IV. DE COMMIINIO.XK IDIOMATUM ETC. t49 

tum , quem antea probare recusaverat ; probavit cultum , 
jam longe lateque in Ecclesia receptum ; atqui ipsis ad- 
versariis fatentibus, hic cultus est Cordis veri et realis Chri- 
sti Domini. Saue nisi ita esset, cum minime impugnassent 
anticardiani. Demum omne dubium circa verum hujus cul- 
tus objectum sustulit Pius VI. in allata censura Prop. 63. 
synodi Pistoriensis. 

443. Ad 2", D. Symbolice, per ipsum Cor quod simul 
symbolum est amoris , C. ad Cordis realis exclusionem N. 
Scilicet sac. Rituum Congregatio complexa est objectum 
materiale et formale hujus cultus, quod simul habetur, 
juxta dicta, in Corde Jesu ; ideo enim colitur speciatim 
Cor Jesu , quia symbolum charitatis est. Idem dic de Le- 
ctione objecta quae habetur in Officio hujus festi ; siqui- 
dem in ea dicitur concedi festum Cordis Jesu , quod sym- 
bolum est charitatis , jam vero symbolum distinguitur a 
re significata , cum nihil sit symbolum sui ipgius; praeser- 
tim eum ibid. dicatur concedi festum quibusdam petentibus 
Ecclesiis; Ecclesiae porro uou petierunt cultum mere sym- 
bolicum , ut fatetur ipse Illas itis adversarius noster et Gre- 
goire episcopus jansenianus. Demum hic sensus patefit tum 
ex lectione s. Bernardi , in qua est sermo de Corde Jesu 
vulnerato , et ex hymnis ejusdem officii in quibus exhibe- 
tur ut objectum cultus Cor vulneratum, percussum lancea 
et cx quo aqua manavit et sanguis; nescio porro utrum ex 
symbolo ideali scaturire unquam possint sanguis et aqua, 
percutique lancea possit etc. 

444. Ad 3 m , Neg. Hoc est apertum mendacium; d. 
Gerdilius imo impugnavit notas quas Eeller opposuit cen- 
surae Pii VI. in quibus verum hujus cultus objectum im- 
petitur. 

445. II. Obj. Semel admisso cultu realis Cordis Jesu , 
sequeretur 1° exhiberi cultum materialem directum ad deter- 
minatam partem Corporis Christi ; 2° introduci nestoria- 
nismum per uniuscujusque naturae divisionem tribuendo 
alteram adorationem Deo , alteram homini contra Ecclesiae 

doctrinam ; 3° Dei cultam fore secundarium et concomi- 
tantem cultum novae hujus devotionis. Ergo. 

446. Itosp. Ad l m , Vel Ncg. vel f). Si cultus qui tri- 
buitur sanctissimae Christi humanitati aut ejus parti ma- 
terialis dici posset , C. si sine impietate id dici nequeat N. 
Eadem porro ratio formalis cultus qui tribuitur Cordi Chri- 
sti militat pro singulis ejus partibus, scilicet unio hypo- 
statica. Dum colitur Cor Jesu, colitur Cor Verbi scu per- 
sonae divinae, uti diximus. Adeoque merito haec pro- 
positio censura notata est a Pio VI. in allegata Consti- 
tutione. 

447. Ad 2"', fleg. Haec enim mera calumnia est. A 
Cordis Christi cultoribus una eademque adoratione coli- 
tur Cor divini Verbi , scu potius persona Christi in Cor- 
de suo. 

448. Ad 3 m , Neg. Si enim ex dictis colitur persona 
Verbi in Corde suo , jam patet non tribui cultum se- 
cundarium Deo ; sed potius propter Deum , seu propter 
unionem hypostaticam adoratur Cor Jesu in se quidem , 
sed non propter se. 

449. III. Obj. 1° Nulla est ratio adorandi partem quae 
jam adoratur in toto , seu in Christi Corpore ; 2° nec ap- 
paret quomodo dirigi possit cultus ad cor , quin lania- 
tio, ac discerptio quaedam introducatur in ejusdem Chri- 
sti Corpus ; 3“ et quare cor potius quam oculi , pedes , 
aut manus colatur , ut arguebat Benedictus XIV. 4° Ac- 
cedit falsum esse ex physiologia cor esse humanarum af- 
fectionum sedem , cum cor sit musculus sine nervis et cen- 
trum systematis vascularis seu sanguinei , systema vero ner- 
veum sit sensationum ac proinde affectionum principium 
et organum quo anima utitur , porro nervei systematis 
centrum cerebrum est , aut spina dorsalis aut diaphragma ; 
melius proinde institueretur festum sacri cerebri , spinae 
dorsalis , diaphragmatis , unde istorum cultores dicerentur 
cerebcllitlac , pinealistae etc. 5° quare hic cultus incognitus 
fuit toti antiquitati ; 6° nova ejus introductio ubique tur- 

bas excitavit; T ter asac. Congregatione rejectus, donec 
factiosorum machinationibus extorta approbatio est. 8" Jure 
proinde hi superstitiosi cultores dicti sunt cordicolac, car - 
dialalrae, sectarii. 

450. Resp. Ad I™, D. Si specialia motiva non habe- 
rentur quare haec peculiaris pars colatur , C. si haec ad- 
sint A'. Haec motiva recensuimus ; hinc eadem ratione qua 
ob specialia motiva coluntur qujnque vulnera, colitur etiam 
Cor Jesu. 

451. Ad 2", D. Si excluderentur ab adoratione reli- 
quae corporis partes , Tr. vel C. si sola mentis praecisione 
fertur adoratio in Cor personae Christi N. Porro adoratur 
totus Christus in Corde suo. 

452. Ad 3", Resp. Ideo prae oculis pedibus etc. co- 
litur Cor , quia mysticam habet significationem ; quia est 
amoris symbolum ; quia a Christo ipso exhibetur tanquam 
sedes piarum suarum affectionum. Haec porro non ba- 
llentur in oculis, pedibus etc. Benedictus XIV. seu potius 
Prosper Laiubertiui pro munere suo promotoris fidei haec 
objiciebat, ad Pontificatum evectus hunc cultum indulgen- 
tiis ditavit. 

453. Ad 4”, D. Et ratio quae a nobis affertur inni- 
titur principio physiologico, N. rationibus quas recensui- 
mus C. Numquam a sac. Congregatione vel ab aliis di- 
ctum est ideo peculiari cultu adorari Cor Jesu , quod sit 
sedes affectionum , sed ideo quia Christus exhibuit tan- 
quam piarum affectionum sedem , quae longe diversa inter 
se sunt. Ceterum vere adversarii supinam patefaciunt igno- 
rantiam physiologiae dum haec obtrudunt. Etenim nunc 
exploratum est nervos neque a solo cerebro cxclusive , 
nec a sola spina dorsali , neque a solo diaphragmate ori- 
ginem trahere, sed etiam a gangliis et plexibus peculiari- 
bus veluti totidem centris ; exploratum est cor innumeris 
prope nervis praeditum esse adeoque sensibilitate summa 
donari; quae cum ita sint, patet quo incensu haberi debeant 
scurrilitates adversariorum hujus cultus ab Ecclesia probati, 


Digitized by Google 



|.»2 TRACTATUS DE INCARNATIONE 

454. Ad 5", D. Quoad festi celebrationem, C. quoad 
rem ipsam K. Nam plures Sancti jamdiu specialem affe- 
ctum erga Cor Jesu patefecerunt, ut ex vita s. Gertrudis, 
ex scriptis s. Itcruardi, s. 1'rancisci Salcsii alioruinquc no- 
tum est. Alioquin sub hoc praetextu plura alia festa de- 
berent aboleri , quia cum primum instituta sunt nova fuere. 

455. Ad 6", D. Turbas excitavit apud jansenianos, C. 
apud sinceros catholicos, postquam praesertim hic cultus 
ab apostoliea Sede probatus est , /V. Multo plures excita- 
runt difficultates festum immaculatae B. V. conceptionis , 
et Ss. Corporis Christi , quae tamen evanuerunt. 

456. Ad 7", I). Quae proinde agendi ratio prudentiam 
summam ac maturitatem sac. Congregationis commendat, C. 
causae huic nocet .V. Sacra siquidem Congregatio ideo di- 
stulit probationem , quia nondum satis eliquatae erant dif- 
ficultates quae opponebantur ; post maturum deinde exa- 
men hae. dissipatae sunt , atque idcirco probavit quod an- 
tea probare renuit. Nam quod adjicitur de machinationi- 
bus factiosorum dimittimus adversariis s. Sedis. 

457. Ad 8”, D. Ad eum modum quo olim catholici ab 
apollinaristis vocati sunt anthropolafrac seu hominicolac , C. 
secus N. Si ad impugnandum cultum Ss. Cordis Jesu pla- 
cet adversariis causam communem agere cum perditissi- 
mis haereticis, ostendunt nihil ab ipsis habere catholicos 
piosque hujus Cordis cultores quod pertimescant , qui po- 
tius in instituto valide confirmantur. 

CAPUT V. 

DE CHRISTI TITULIS ATQUE MUNERIBUS 

458. Tituli ac officia quae ex Scripturis Christo tri- 
buuntur, profluunt ex hypostatica unione. Haec autem prae- 
cipua sunt capitis hominum et Angelorum , prophetae , 
regis , judicis , sacerdotis , Dei hominumque mediatoris. 
Quatuor priores titulos , cum in controversiam non ve- 

niant , explanasse contenti erimus. Posteriores reliquos 
duos appositis propositionibus adversus sorinianos vindi- 
cabimus. 

459. 1° Igitur Christus caput hominum dicitur ct An- 
gelorum. Hominum quidem ratione animarum in quas in- 
fluit per gratiam suam sive actualem , sive sanctiiicantem ; 
ratione corporum quia ea aliquando Christus a mortuis 
excitabit; ratione finis seu beatitudinis ad quam homines 
ejus munere ordinati sunt. Qua ratione omnium omnino 
hominum caput dicatur et sit sive in potentia , sive in actu , 
sive pro praesenti vita , sive pro futura , exponit s. Tho- 
mas p. 3. q. 8. ar. 3. Angelorum praeterea Christum caput 
esse declarat Apostolus Coloss. t, 10. scribens: Qui est caput 
omnis principatus et potestatis; et rursum Kphes. 1,18. Nam 
Angelis et dignitate praestat et potestate , suntque prae- 
terea Angeli administratorii spiritus in ministerium missi pro- 
pter eos, qui haereditatem capiunt salutis ( Heh. 1 , 14.). 
Quo fit , ut Christus Ecclesiae caput sit , prout ea distin- 
guitur in triplici suo statu militantis , purgantis et trium- 
phantis. 

400. 2" Christum praeterea prophetam ac magistrum 
esse , qui homines caelestem plane doctrinam docuerit , 
omnia veteris «c Novi Testamenti eloquia testantur. 

461. 3” Eidem denique regiam competere dignitatem 
Angelus Luc. I , 33. B. Virgini patefecit dicens dc Chri- 
sto Deo-homine : Regnabit in domo Jacob in aeternum , et 
regni ejus non erit finis ; atque interrogatus Christus ipse 
a Pilato, num esset rex? Respondit Jo. 18, 37. Tu di- 
cis; quia rex sum Ego. Christi autem regnum in terris 
inchoatur et in caelis perficitur. Cum regia dignitate ad- 
nectitur judiciaria potestas quam pariter Christus sibi vin- 
dicat Jo. 5 , 22. dum ait : Pater . . . omne judicium dedit 
Filio; et Petrus Act. 10, 42. Ipse est, inquit, constitu- 
tus a Deo judex vivorum et mortuorum; ut alia silentio prae- 
termittam. 

462. His igitur breviter delibatis , «uperest ut adver- 

sus socinianos catholicam tueamur doctrinam de Christi sa- 
cerdotio ejusque mediatione. 

4G3. Circa sacerdotium sociniani contendunt Christum 
proprie iu terris sacerdotem non fuisse, ejusque proinde 
mortem in cruce non fuisse sacrificium , sed praeparatio- 
nem illius oblationis quam Christus solum in caelis offer- 
re coepit , ubi etiam quotidie interpellat pro nobis. Nam 
ex istorum theoria Christus post suam in caelum ascen- 
sionem vere sacerdos constitutus est , ibique solum mu- 
nia obivit sacerdotalia , quae in sacrificii oblatione et in- 
tercessione consistunt. 

464. Sic etiam contendunt Christum improprie me- 
diatorem esse , quatenus ipse velut intcrnuncius ac seque- 
ster inter Deum et homines eos sibi invicem conciliat , 
atque apud Deum ut intercessor et advocatus est. Hac 
ratione sibi viam sternunt ad satisfactionem ab ipso ex- 
hibitam pro peccatis nostris eliminandam. Exitialibus istis 
erroribus doctrinam catholicam opponimus iusequeutibus 
propositionibus : 


PROPOSITIO I. 

Christus verum ac proprie dictum habuit sacerdotium ejuse/ue 
munia in mortali etiam vita complevit 

465. Utraque propositionis pars ad lldem pertinet , 
doctrinamque continet catholicam quam Tridentinum asse- 
ruit sess. 22. c. 1 . seqq, 

466. Ac primo Christum vere et proprie ab ipso In- 
carnationis instanti sacerdotem fuisse .non quidem secun- 
dum ordinem leviticum, sed secundum ordinem Melchi- 
sedech aperte praeuuuciavit David Ps. 109 , 4. illis ver- 
bis: Tu es sacerdos in aeternum , secundum ordinem Melchi- 
sedech, atque declarat Apostolus Heb. 5 , et seqq., ubi 
ei non solum allegatum Davidicum applicat oraculum , 
sed praeterea primo ostendit quibus potissimum rebus Mel- 
chisedech Christi sacerdotium adumbraverit , nomine sci- 

licet, persona et oblatione; secundo praecmincnliam huju- 
sce Christi sacerdotii super sacerdotium Aaronicurn fuse 
prosequitur. 

467. His non contentus Apostolus , postquam do- 
cuit duo praecipua sacerdotium munia complecti , sa- 
crificii scilicet oblationem atque intercessionem , dicens : 
Omnis Pontifex ex hominibus assumptus pro hominibus con- 
stituitur in iis, quae sunt ad Deum, ut offerat dona el sa- 
crificia pro peccatis , pergit ostendere quomodo Christus 
utrumque munus in mortali vita sua obierit. 

468. Nam de sacrificio , quod praecipuum est , haec 
babet in cit. Epist. cap. 9 , 11. Christus assistens Pontifex 
futurorum bonorum, per amplius el perfectius tabernaculum 
non tnanufaclum . . . Neque per sanguinem hircorum aut vitu- 
lorum , sed per proprium sanguinem introivit semel in sancta 
aeterna redemptione, inventa. Si enim sanguis hircorum et tau- 
rorum et cinis vitulae aspersus inquinatos sanctificat ad emun- 
dationem carnis , quanto mugis Sanguis Christi , qui per Spi- 
ritum Sanctum semetipsum obtulit immaculatum Deo, emun- 
dabit conscientiam nostram ab operibus mortuis, ad servien- 
dum Deo viventi ? His' verbis Apostolus comparat pontifi- 
cem veteris legis cum poutilicc novae legis, Christo , ut 
quemadmodum ille per singulos annos, immolato sacrificio 
legali, iagrediebatur in Sancta Sanctorum ad offerendum 
effusum victimarum sanguiucm quas immolaverat , ita Chri- 
stus, immolato vitae suae sacrificio in cruce, ingressus est 
caelum ad offerendum sanguinem in cruce effusum. Jam 
vero in illa victimarum immolatione sacerdos veteris le- 
gis verum offerebat sacrificium, seu praecipuum hoc sa- 
cerdotii munus obibat, sic ex Apostolo, Christus verum 
obtulit sacrificium in morte sua cruenta , adeoque mu- 
nus praecipuum sacerdotii sui in mortali vita sua obivit; 
antequam scilicet ingrederetur ad sanguiuem suum offeren- 
dum in caelum. 

469. Prosequitur Apostolus ibid. v. 24. Non enim in 
mamifacta sancta Jcsus introivit . . . sed in caelum ipsum . . . 

Neque vl saepe offerat semetipsum, quemadmodum Pontifex 
intrat in sancta per singulos annos in sanguine alieno; alio- 
quin oportebat eum frequenter jHiti ab origine mundi; nunc 
autem semel in consummatione secutorum , atl destitutionem 
peccati , j>er hostiam suam apparuit. Et quemadmodum sta- 
tutum est hominibus semel mori , post hoc autem judicium , sic 
et Christus semel oblatus est atl multorum exhaurienda pec- 
cata. Quatuor hic complexus est Apostolus, quae neces- 
sario postulant Christum in mortali adhuc yita verum et 
proprie dictum sacrificium obtulisse in inortc sua. Etenim 
1" assumit Apostolus Christum nonnisi semel obtulisse se- 
metipsum, adeoque loquitur de oblatione seu sacrificio in 
cruce peracto, non autem in caelo ubi jugiter se ipsum offert; 
2" assumit ideo Christum semel obtulisse scipsum , quia alio- 
quin oportuisset eum frequenter pati, pro certo igitur habuit 
Christum in oblatione sua passum esse; porro passus Chri- 
stus est in terris , non autem in caelo ; 3° assumit Chri- 
stum per hostiam suum apparuisse , jam vero dum in cae- 
lum receptus est , non apparuit , sed ab oculis nostris po- 
tius se eripuit , apparuit autem per hostiam in cruce ; 4“ as- 
sumit Christum oblatione sua peccata multorum exhausis- 
se, seu delevisse; porro teste Petro ep. 1. c. 2, 24. id 
praestitit Christus in cruce moriendo. Ex doctrina igitur 
Apostoli luculenter evincitur non solum Christum in mor- 
tali vita sua verum sacerdotem fuisse , verum etiam et in 
eadem mortali vita praecipuum sacerdotii munus per sui 
ipsius sacrificium obivisse. 

470. Quod vero ad alterum sacerdotii munus seu ad 
intercessionem spectat, eo pariter Christum in mortali vita 
sua perfunctum esse praeter alia , constat cx celebri ora- 
tione quam pridie mortis ipse effudit , quamque refert 
Joannes cap. 17. 

47 1 . Utrumque autem munus in terra inchoatum , Chri- 
stum in caelo perficere per jugein sacrificii mortis suae 
oblationem , et intercessioucm qua interpellat pro nobis , 
nemo est qui dubitet. Inquiri tantum solet in quo prae- 

cise hujusmodi Christi intercessio consistat ; alii , inter 
quos s. Augustinus Enarr. in P*. 75. n. 1. censent vere 
Christum oratione intercedere pro nohis; alii vero com- 
munius censent in sola praesentia et applicatione meri- 
torum suorum eam sitam esse , eo quod statum glorio- 
sum Christi dedeceat veram orationem ac interpellationem. 

47 ‘2. Cum quaeritur qua ratione Christus fuerit sa- 
cerdos , an prout Deus , an vero prout homo est , haeretici 
jnxta principia a se adoptata diversimode respondent ; 
ariani siquidem ut constituant Flium diversum a Patre na- 
tura esse ac inferioris conditionis , autumant Christum fuis- 
se sacerdotem ut Deum ; nestoriani e contra volunt sacer- 
dotem fuisse ut hominem. Catholici hos errores decli- 
nantes ex principio quod vi Incarnationis Christus fuerit 
sacerdos, concludunt esse sacerdotem ut Deum-hominem; 
quatenus enim Christus homo est , ut principium quo per- 
functus est ac perfungitur muniis sacerdotalibus exhibens 
materiam ; quatentis est Deus eisdem tribuit ut principium 
quod valorem ac pretium infinitum. Hoc feliciter expres- 
sit Vigilius lib. V. cont. Eutychem scribens : Quia recon- 
ciliationis sacramentum , imnuiculatum flagitabat sacrificium , 
talis hostia requirenda fuerat, quae ita media esset inter Deum 
et homines , ut et morti succumberet per illud , quod homi- 
nis habebat , et mortem revinceret per id quod in se divi- 
nitatis tenebat. 


Difficultates 

473. I. Obj. I" Apostolus Heb. 10, 5. et 7. de illa 
loquitur ohlatiouc, quae facta est in ingressu ejus, quan- 
do sacrificia legalia abolita suut ; at ille ingressus non est 
qui contigit in ortu Christi , nam tunc abolita non sunt 
sacrificia Mosaica, ergo est ille quo intravit in caelum. 
2° Tunc Christus factus est sacerdos , cum ei dictum est : 
Filius meus es tu, ego hodie gemi te; atqui teste Paulo 
Act. 13, 33. et Rom. 1, 4. collat. Hebr. 5, 5. in re- 
surrectione id Christo dictum fuit a Patre. 3" Sed absque 

ambagibus idem Apostolus negat Christum cum adhuc in 
terris degeret sacerdotem fuisse scribens Hebr. 8, 4. Si 
(Christus) esset svper terram, nec esset sacerdos ; cum es- 
sent qui offerrent secundum legem munera, qui exemplari et 
umbrae deserviunt ; adeoque neque super terram obtulit 
sacrificium sed solum in caelis. 4° Ibid. 7 , 26. debuit 
(Christus) Pontifex sublimior caelis feri , in caelis igitur prius 
esse debuit quam sacrificium efferret. 5° Ostendit ibid. 
v. 24. ideo Christum sempiternum esse sacerdotem, quia 
semper in caelis interpellat pro nobis; quod falsum es- 
set, si Christus in cruce sacrificium pro peccatis nostris 
obtulisset. 6° Accedit, Christum numquam sibi vindicasse 
sacerdotium. Ergo. 

474. Resp. Ad l m , Neg. min. Siquidem Apostolus ipse 
Hcb. 10, 5. scribit: Ideo ingredieris mundum dicit: hos- 
tiam et oblationem noluisti , corpus autem aptasti mihi. Coar- 
ctari autem non debet ejusmodi Christi in mundum ingres- 
sus ad individuum instans quo conceptus aut natus est , 
sed protenditur ad totam ejus mortalem vitam. Sacrificia 
porro legalia in morte Christi abolita sunt. 

475. Ad 2"’, N. N'cc enim Apostolus id asserit, sed 
solum docet Christum factum esse sacerdotem ab eo, qui 
dixit ei: Filius meus etc. non autem tunc aut quando id ei di- 
ctum est. Ideo vero Apostolus in allegatis locis applicat Chri- 
sto verba adducta cum excitatus a mortuis est , quia per re- 
surrectionem maxime patefacta est naturalis Christi filiatio. 
Nam jamdiu ante resurrectionem Pater declaraverat Chris- 
tum filium suum esse. Haec porro filiatio fundamentum 
fuit et sacerdotii ac resurrectionis Christi. 

476. Ad 3", N. ad prob. D. Quatenus esset Christi sa- 
cerdotium ejusdem ordinis ac praestantiae ac sacerdotium 
leviticum, C. si alterius ordinis ac praestantiae sit N. To- 
tus in eo est Apostolus ut supra Aaronicum extollat sacer- 
dotium Christi, atque inter cetera argumenta et illud af- 
fert, quod si Christi sacerdotium ejusdem ordinis ac prae- 
stantiae esset ac sacerdotium leviticum, esset prorsus inutile. 

477. Ad 4”, D. Muuere sacerdotali praeeipno in ter- 
ra expleto , C. hoc non expicto N. Docet scilicet Apostolus 
debuisse Pontificem nostrum excelsiorem caelis fieri , ut ibi 
jugiter offerret , seu verius applicaret pretium sacrificii 
oblati. 

478. Ad 5”, /). Per applicationem, ut modo diximus, 
sacrificii oblati , C. per meram interpellationem A T . Sic 
componuntur et veritas sacrificii in crucc oblati , et effica- 
cia ejusdem infinita in jugi ipsius applicatione ; item virtus 
sacrificii in exhauriendis peccatis omnibus, et eorumdem 
peccatorum in singulis individuis deletio. 

479. Ad 6", N. Etenim hoc ipso, quod Christus sibi 
applicaverit Ps. 109. in quo aperta fit mentio sui sacer- 
dotii, se sacerdotem declaravit. Naturam et proprietatem 
et officia hujus sacerdotii exponit deinde Apostolus in to- 
ta ad Hebraeos Epistola. 

480. II. Obj. In catholicorum hypothesi 1° Christus 
contra omnium sacrificiorum naturam simul fuisset hostia 
et sacerdos. 2° Hostia non a sacerdote sed a profanis tor- 
toribus mactata fuisset. 3° Nec obest quod Christus patien- 
ter imo voluntarie mortem sustinuerit; nam et martyres 
omnes voluntarie mortem pro Christo tolerarunt, quin 
illorum mors verum ac proprie dictum sacrificium dici 
possit. Ergo. 

481. Resp. Ad 1“, D. Quia id fert singularis natura 
sacrificii Christi , C. secus Tr. Nam ex Apostolo Hebr. 9, 
11. et 12. hoc sibi peculiare vindicat sacrificium Christi , 
ut ipsemet fuerit simul sacerdos et victima , et sic discri- 
minatur a sacrificiis omnibus, maximeque commendatur. 
Hoc ipsum proinde semper tenuit Ecclesia, ut liturgiae 
omnes testantur. In caelo ipso idem est sacerdos et vi- 
ctima, fatentibus socinianis. 

482. Ad 2”, D. Tortores fuerunt instrumenta , quibus 
usus est Christus, C. fuerunt veri immolatores aut macta- 
tores N. Nempe Christus pro vehementissima qua erga ho- 
mines flagrabat charitate immolavit seipsum; oblatus est 

quia ipse mluit , ac tortoribus uti instrumentis usus est ad 
se immolandum ; major siquidem infinite fuit charitas Chri- 
sti morientis quam crucifigentium iniquitas. 

i 83. Ad 3 m , i\eg. paritatem; Nec enim martyres insti- 
tuti erant sacerdotes ad offerendos se ipsos in veri no- 
minis sacrificium , prout fuisse Christum testatur Aposto- 
lus Hebr. 10, 5. 


PROPOSITIO II. 

Christus Jesus veri nominis Mediator fuit 

484. Kt haec propositio ad fidem spectat, quam con- 
stanter Ecclesia catholica professa est. Cum Christus dici- 
tur Mediator veri nominis , significatur eum talem esse na- 
tura et officio; natura, quatenus ipse Deus-homo est , seu 
naturae participat utriusque, quorum mediator est Dei sci- 
licet et hominis ;* officio quatenus uti sponsor ac redem- 
ptor, soluto pretio, pro peccatis nostris satisfecit. Socinia- 
ui qui negant Christum Deum esse, ct se ipsum in pre- 
tium dedisse, coguntur inferre, Christum non fuisse me- 
diatorem nisi improprie , uti est sequester , arbiter et ad- 
vocatus. 

485. Jam vero Apostolus 1. Tim. 2,5.6. Unus Deus, 
scribit, unus et mediator Dei et hominum /tomo Christus Je- 
sus qui dedit redemptionem semetipsvm pro omnibus. Quibus 
verbis declarat Christum utraque de causa a nobis assi- 
gnata Mediatorem extitisse, natura scilicet et munere seu 
oflicio. Hinc s. Augustinus Confcss. lib. 10, c. 42. Media- 
tor, inquit, inter Deum ct homines oportebat, ut haberet ali- 
quid simile Deo, aliquid simile hominibus, ne in utroque ho- 
minibus similis longe esset a Deo, aut in utroque Deo simi- 
lis longe esset ab hominibus, atque ita Mediator non esset. 
Sic ceteri patres Graeci ac Latini loquuntur apud Peta- 
vium lib. 10, c. 42. 

486. In mediatione distingui debet persona mediatoris 

a mediationis opere; ad mediatorem proprie dictum con- 
stituendum, in re de qua agimus, requiritur concursus, 
ut praemisimus, utriusque naturae. Opus autem media- 
tionis posuit sola humana natura in Verbo subsistens , 
haec enim sola potuit pati ac mori seu pretium solvere; 
natura vero seu persona divina non contulit nisi dignita- 
tem et valorem ejusdem operi.*. 

487. Ex his patet Christum nec praecise fuisse mediato- 
rem ut Deum, prout contcndehaut ariaui , nec ut hominem 
solum ut cum Franc. Staucharo contendunt sociniani , sed 
ut Deum-hominem , ut perpetuo docuit Ecclesia catholi- 
ca. Juxta hanc doctrinam evanescit diflicultas illa quaStan- 
eharus permotus est ad asserendum ideo Christum fuisse 
mediatorem ut hominem , ne, si diceretur etiam ut Deus , 
foret mediator sui ipsius: siquidem fuit uti secunda divina 
persona mediator prout haec in concreto regit naturam hu- 
manam, quae pretium contulit, quaeque obedivit , passa et 
mortua est ; persona autein divina fuit conditio tantum 
sine qua natura humana nec potuisset subsistere , nec prae- 
stare quae ad mediationis opus necessaria sunt , nec habere 
dignitatem ac valorem qui ad tale opus requiritur. 

488. Quando proinde ab antiquioribus patribus Ver- 
bum ante incarnationem mediator dicitur , intelligi id de- 
bet de mediatione improprie dicta. 

489. Cum praecipuae difficultates adversus assertam the- 
sim peti soleant ex satisfactione, ideo eas solvendas dis- 
tulimus in caput insequens. 

CAPUT VI. 

I)K CHRISTI SATISFACTIONE ET MERITO 

490. Satisfactio , si vim nomiuis spectes, idem valet ac 
facere quod satis est erga alterum : Sive est rei debitae 
integra solutio juxta Catechismum Rom. P. 2. c. 5. §• 92. Ites 
autein debita aut realis aut personalis est; debitum realc 
illud est quod exurgit cx re aliqua, ex. gr. pecunia, qua 

erga aliquem obstringimur; personale est illud quod ori- 
tur ex injuria alteri illata. Nos de satisfactione loquimur 
personali , qua scilicet tantum alteri praestatur , quantum 
animo irato ad ulciscendam injuriam satis esse potest. Quo 
sensu satisfactio est injuriae alteri illatae compensatio. 

491. Satisfactio haec personalis potest esse aut presse, 
aut large sumpta. Press^seu proprie sumitur, cura qui 
satisfacit, illatam injuriam ad justitiae rigorem per com- 
pensationem reparat; large seu improprie accipitur, eum 
ex benignitate potius partis laesae, quam ex vi praestitae 
reparationis, injuriae venia datur. 

492. Quaestio agitatur inter soeinianos eorumque sur- 
culos, quakeros, methodistas ac rationalistas , atque ca- 
tholicos, num Christus vere et proprie satisfecerit, an 
vero large ac improprie. Sociniani cum reliquis enumera- 
tis haereticis ex proprio principio, quod Christus non sit 
nisi denominative Deus, non natura, inferunt nonnisi impro- 
prie eum pro nobis Deo satisfecisse, quatenus 1° partibus 
sibi a Deo impositis ad salutem hominum procurandam 
expletis, ab ipso gratuitam peccatorum nostrorum relaxa- 
tionem obtinuerit; 2° deinde partes Salvatoris praeconio ct 
consilio egerit annunciando hominibus salutis viam , atque 
exemplo praeeundo ; 3" demum doctrinam suam morte con- 
firmaverit consulens sic utilitati nostrae. Catholici e con- 
verso ex principio , quod Christus verus ac naturalis filius 
Dei sit colligunt eum satisfactionem veri nominis seu pro- 
prie dictam Deo exhibuisse, quatenus ipse 1” salutis no- 
strae pretium ex justitiae legibus Deo persolverit; 2° ut 
verus ac proprie Salvator noster reipsa nos opere ac me- 
rito redemerit; 3" suffectus denique in nostrum locum fu- 
erit ad poenas peccatis nostris debitas sustinendas. 

493. Peccatum enim , cui expiando Christus venit , tri- 
plicem habet respectum. Nam 1° est debitum quo divinae 
justitiae obligamur; 2. est injuria , quae inimicitiam in- 
ducit inter Deum ct homines: 3° est crimen quo rei evadi- 
mus mortis ac aeternae damnationis. Peccatores proinde 

in Scripturis passim debitores vocantur , inimici atque rei. 
Deus propterea 1" est creditor cui debetur; 2" est pars offen- 
sa quae est placanda ; 3" est judex qui poenam repetit. Ad 
satisfactionem idcirco proprie dictam tria requirebantur : 
1° debiti solutio; 2" irae divinae placatio; 3” reatus expia- 
tio. Jam vero ad debiti solutionem exigebatur sponsor , 
qui pro nobis impotcutibus debitum solveret ; reparator , 
qui nos cum Deo reconciliaret; sacerdos et victima, qui 
se pro nobis substitueret, ac peccata nostra expiaret. 

494. Haec autem praestari a Christo non poterant quin 
actiones ejus fuerint meritoriae. Meritum autem est nexus 
operationis liberae ad retributionem. Retributionis nomine ve- 
nit tum poena, tum praemium, tum merces; operis enim 
liberi connexio esse potest apud alium vel ad poenam, vel 
ad praemium, vel ad merccdem. Aexus liberae operationis 
ad retributionem exurgere potest vel ex decentia, vel ex pa- 
eto vel cx manifesto impleti operis jure apud retributorem, ita 
ut si retributio non daretur, laederetur jus aut justitia in ob- 
servatione juris posita. Si nexus cx decentia tantum oriatur , 
cum haec desumatur potius cx libcralitatc retributoris quum 
ex vi operis, meritum inde proveniens dicitur de congruo; 
quod si oriatur vel ex pacto, vel ex vi liberi operis po- 
siti, vel ex justitia, tunc meritum dicitur de condigno, ac 
proprie meritum vocatur. 

495. Rursum meritum aut naturale est, aut superna- 
turale. Illud habetur cum opus naturae viribus positum 
est; istud autem cum auxilii supernaturalis viribus opus 
liberum est patratum, multo vero magis si ab ipso auxilii 
supernaturalis auctore prodierit. 

496. Exinde inferimus Christi actiones ad salutem no- 
stram positas vere fuisse meritorias de condigno , cum 
nullae ex recensitis conditionibus defuerint , quae ad tale 
meritum requiruntur. Siquidem in operaute fuit libertas, in 
opere fuit sanctitas , ac promissio in rdtribuente. De san- 
ctitate nemo dubitat , de libertate suo loco diximus , de 
promissione patet cx Is. 53, 10. Si jmueril pro peccato 

unimani .suum videbit semen longaevum. Ex quibus Isaiae 
verbis constat Christum passione sua non solum sibi, sed 
nobis etiam meruisse. Hinc a conc. Tridentino sess. 6 , 
cap 7. Christus dicitur nostrae justificationis causa meritoria. 

497. His constitutis, jam accedimus ad hanc Christi 
satisfactionem adversus sorinianos vindicandam, praeter- 
missis minus necessariis scholasticis quaestionibus circa ejus- 
dem satisfactionis proprietates et conditiones, de quibus 
illi theologi subtiliter disputant. 

PROPOSITIO 

Christus vere et proprie pro nobis divinae 
justitiae satisfecit 

498. Ad catholicam fidem haec propositio pertinet in 
omnibus fidei symbolis tradita , estque totius spei Christia- 
nae fundamentum. 

499. Ita porro ejus veritatem evincimus: Ille vere et 
proprie pro nobis satisfecisse dicendus est, qui 1“ semet- 
ipsum hostiam expiationis ut sacerdos immolavit ; 2° qui 
peccata nostra in se uti sponsor suscepit ac luit; 3° qui 
nos Sanguine suo redemit; 4“ qui denique nos uti Media- 
tor cum Deo reconciliavit eumque placavit. Atqui haec 
praestitit Christus. Ergo. 

500. Quod Christus ut victimam piacularem se immo- 
laverit, evincunt quae de ejus sacerdotio, ejusque in eruce 
sacrificio disseruimus. 

501. Peccata vero nostra Christum uti sponsorem in 
se luenda suscepisse , ut secundo loco diximus , ex utrius- 
que foederis simul collatis testimoniis aperte adstruitur. 
Etenim Isaias cap. 53. Christum Messiam ^perhibet do- 
lores ac peccata nostra portantem , ob haec vulneratum, 
attritum , ac morti traditum , ut nos sani seu liberi ab iis 
efficeremur; Christus igitur non ob iniquitates aut pecca- 
ta sua doloribus ac morti objectus est, cum nulla habue- 
rit , sed propter peccata nostra tot perpessus est , quae 

in se luenda suscepit. Talem esse praeclari hujus vatici- 
nii sensum praeter orationis seriem et traditionalem Ju- 
daeorum expositionem, declarat apostolus Petrus, qui Ep. 1. 
2, 24., loquens de Christo, sic prophetae sententiam ex- 
ponit: Qui peccata nostra ipse pertulit in corpore suo super 
lignum, ut peccatis mortui justitiae vivamus, cujus livore sana- 
ti estis. Hoc ipsum confirmat Paulus 2. Cor. 5, 21. scri- 
bens : Eum qui noti noverat peccatum , pro nobis peccatum fe- 
cit, ut nos efficeremur justitia Dei in ipso ; et Gal. 3, 13. 
Christus , inquit, nos redemit de maledicto legis, factus pro 
nobis maledictum ; quia scriptum est: maledictus homo, qui 
pendet in ligno. Porro non alio sensu Christus peccatum 
aut maledictum factus pro nobis dici potest, nisi quatenus 
suffectus est nobis, quibus oh peccata ac legis transgres- 
sionem poenae ac maledictio debebantur, quas ipse in se. 
luendas suscepit. 

502. Christum praeterea suo nos Sanguine redemisse , 
uti tertio loco constituimus, non minus aperte Scriptu- 
rae testantur. i\am Apostolus 1. Tim. 2 , 6. scribit : 
Qui dedit semelipsum redemptionem ( graece pretium redem- 
ptionis) pro omnibus ; et ad Tit. 2, 14. Dedit semelipsum 
pro nobis, ut nos redimeret ab omni iniquitate, ac lucu- 
lentius adhuc Petrus Ep. 1. c. 1 , 18. id ipsum docet scri- 
bens: Scientes , quod non corruptibilibus auro vel argento 
redempti estis de vana vestra conversatione paternae traditio- 
nis, sed pretioso Sanguine quasi agni immaculati , Christi. 
Unde sic : ille vore nos redemisse a peccatis nostris di- 
cendus est, qui semetipsum ac sanguinem suum in pre- 
tium dedit redemptionis sicut aurum et argentum in pretium 
dantur rei temporalis ac venalis ; atqui ex adductis testi- 
moniis Christus se ac Sanguinem suum dedit. Ergo. 

503. Deum denique Christum uti mediatorem placasse, 
cumque nobis reconciliasse ex constitutis ac vindicatis se- 
quitur. Ideo enim Deus iratus nobis erat poeuasque a no- 
bis exposcebat , quia peccatis eramus obstricti ; cum igitur 
Christus ad haec expianda se ipsum victimam in sacrifi- 

cium obtulerit , cumque ad ea luenda se in locum nostrum 
suffecerit , atque ea Sanguine eluerit et plene sustulerit , 
placari Deus nobiscunt debuit atque reconciliari . Hinc ta- 
lem passionis Christi fructum ubique Scripturae comme- 
morant. Cum inimici essemus, scribit Apostolus Rom. 5, 10. , 
reconciliati sumus Deo per mortem filii ejus; et Coloss. 1, 19. 
In ipso (Christo), inquit, complacuit omnem plenitudinem 
inhabitare : et per eum reconciliare omnia in ipsum , pacifi- 
cans per Sanguinem Crucis ejus , sive quae in terris , si>-e 
quae in caelis sunt; ut alia omittam. 

301. Et haec quidem ex Scripturis; ad patres vero 
quod attinet , in catholica eos fuisse de satisfactione sen- 
tentia nec ipsi adversarii abnuunt. Sane, quin singillatim 
illorum proferamus testimonia, satis id evincunt principia 
quae patres professi sunt. Statuunt enim illi 1“ nullam 
creatam rem parem ac idoneam ad satisfaciendum Deo 
fuisse pro originali ceterisquc peccatis , ideoque non alium 
quam qui Deus esset, intervenire debuisse; 2” Christum Je- 
sum mediatorem nostrum , non solum plene sed cumulate 
Patri satisfecisse pro omnibus delictis, ac proinde non modo 
infinitam , sed quodammodo infinita uberiorem fuisse me- 
ritorum Christi amplitudinem; 3" infinitam ejusmodi me- 
ritorum Christi aestimationem ex eo provenisse, quod ope- 
rationes ejus propriae essent personae Verbi incarnati; V' Se- 
cundam potius decuisse Ss. Trinitatis personam carnem 
assumere, ut ille nos redimeret, qui creavit, ut loquitur 
s. Ambrosius De fide lib. 3. c. 2. n. 8. Concludunt 5" non 
minorem ad hominem redimendum potentiam requiri quam 
aderrandum , infinitam scilicet. Singulorum testimonia quae 
huc referuntur collegit sollerter Petavius lib. 12. c. 9. 

305. Id ipsum demum adstruimus saltem indirecte e\ 
absurdis, quae in bjpotbesi sociniana sequerentur. Nam si 
Christus ad suam tantum doctrinam confirmandam , exem- 
plumque praebendum mortuus esset, 1° non magis quoad 
rei substantiam profuisset quam martyres, qui mortem obie- 
runt ad doctrinam divinitus datam confirmandam, et ad 

constantiae exemplum exhibendum ; 2" non magis Christi 
morti , quam ejus miraculis , resurrectioni aut ascensioni 
redemptio tribui posset ; 3" adeoque nos Scriptores sacros 
decepisse dum redemptionem nostram seu expiationem pec- 
catorum poenaruiuquc peccata consequentium constanter 
Christi morti tribuunt, ut reipsa contendunt rationalistae, 
qui pro impietate sua docent Scriptores sacros vim expia- 
toriam praedicasse mortis Christi , ut sic magistri sui ho- 
nori consulerent , ac supplicii infamiam ah eo removerent , 
quasi Isaias idipsuin longe antea non pracnunciavcrit. Quae 
quidem absurda sunt adeo , ut nonnisi a perditis homini- 
bus admitti possint. 

506. Cum igitur ex Scripturis ac traditione universa 
Christus quatuor illa praestiterit, quae ad veri nominis 
satisfactionem requiruntur ac sufficiunt; cumque ejusmodi 
satisfactio rejici nequeat quin tota labefactetur Incarnatio- 
nis oeconomia , doctrinaque christiana universa , merito 
concludimus illam vere et proprie Christum Deo exhibuisse, 
prout ostendendum assumpsimus. 

DIFFICULTATES 

507. I. Obj. t" Colligi nequit Christum vere et proprie 
Deo pro nobis satisfecisse, ex eo quod legatur cum por- 
tasse peccata nostra ; id enim improprie dicitur ut constat 
ex F.xod. 34, 7. Num. 14, 13, ubi legitur Deum portasse 
peccata populi Israelilici , nempe patienter cum eo agendo, 
aut ci condonando , prout declarat Matthaeus 8, 16. et 17. 
qui cum retulisset sanationes a Christo factas, subdit id fa- 
ctum esse, ut adimpleretur quod dictumest per haiam dicentem: 
ipse infirmitates nostras accepit et aegrotationes nostras portavit, 
non eas suscipiendo , sed alios sanando , cujus rei typus 
fuit hircus emissarius qui dicebatur portare peccata po- 
puli. 2° Neque id melius conficitur ex eo quod Christus 
dicatur nos redemisse ; nam passim in Scripturis redemptio 
improprie sumitur , hoc vero sensu Christi redemptionem 
intclligendam esse, suadent tum redemptiones typicae a ca- 

ptivitate aegvptiaea et hahylonica quae jamdiu praeces- 
serant ; tum ratio qua diabolo venditi sumus , nempe gra- 
tis; gratis igitur redimendi eramus cum venditio ac re- 
demptio relativae sint. Alioquin pretium persolutum esset 
diabolo, qui Apostolo teste ‘2. Tim. 2, 26., homines ca- 
ptivos detinebat , quo nihil absurdius. 3° Nec juvat par- 
ticula pro, qua interdum utuntur Scriptores sacri loquentes 
de Christi redemptioue , nec enim ea substitutionem im- 
portat sed meram utilitatem ; fideles jubentur I. Jo. 3, 16. 
animam suam pro fratribus ponere; Apostolus Coloss. 1,24. 
profitetur se adimplere quae desunt passionum Christi pro 
Ecclesia; nec alia vis est graecae particulae latine pro. 
4" Prout nec juvat quod dicatur Christum nos Deo recon- 
ciliasse , siquidem 2. Cor. 5, 19. scribit idem Apostolus: 
Posuit in nobis verbum reconciliationis , per satisfactionem? 
Absit , sed per praeconium. Ergo. 

508. Resp, Ad I", D. Si catholici id colligerent ex 
sola vi verbi portandi , C. si ex contextu et omnibus adjun- 
ctis N. Jam vero catholici veram significationem hujus 
vocis colligunt ex modo quo dicitur de Christo; nam Scri- 
pturae eo sensu referunt Christum tulisse seu peccata no- 
stra portasse, ut propterea fuerit vulneratus et attritus , quae 
profecto de Deo non dicuntur. Nec obstat quod ex Mat- 
thaeo et hirco emissario dicuntur ; Matthaeus enim vatici- 
nium Isaiae ideo ad Christum sanantem infirmitates applica- 
vit, eo quod Christus peccata quae infirmitatum nostra- 
rum causa sunt, ut exponit s.Jo. Chrysostomus, in se luenda 
susceperit, adeoque hac ratione tulit etiam poenas nostras 
seu peccatis debitas. Petrus vero in allegato loco Fsaiae 
vaticinium de Christo portante super lignum peccata no- 
stra interpretatur. Hircus vero emissarius dicebatur por- 
tare peccata populi symbolice, utpote typum referens Christi 
ea vere portantis, adeoque improprie id dicebatur de fi- 
gura , proprie dicitur de figurato. 

509. Ad 2'% 1). Ac proinde de sensu proprio vel im- 
proprio vocis redemptionis ex substrata materia dijudican- 

dum est , C. ex materiali vocis sono IS'. Cum porro in re- 
demptione Christi omnia concurrant , quae ad veram re- 
demptionem constituendam requiruntur , merito in sensu ri- 
goroso eam intelligimus. Etenim ad proprie dictam redem- 
ptionem opus est captivo et captivum detinente ; item 
redemptione et redemptionis pretio ; jam vero revelatio 
docet universum genus humanum captivum fuisse aeterais- 
que poenis addictum ; homines autem captivos detinebant 
Deas tauquam supremus judex , ct diabolus tauquam Dei 
minister et apparitor, peccata taitquam laquei ^ et infernus 
tauquam carcer ; redemptor autem extitit Christus ; redem- 
ptionis denique pretium fuit Sanguis ejusdem, ut testatur 
Petrus Ep. 1. c. 1 , 19. Quae omnia cum nullo modo re- 
periantur in redemptionibus typicis quae objiciuntur, exinde 
patet disparitas. Idem dic de ratione qua venditi sumus , 
nam etsi nos possimus gratis excidere, et in potestatem 
diaboli nos tradere , in potestate tamen nostra non est nos 
liberare , ut patet exemplo ejus qui in puteum incidit , 
qui per se non potest exinde emergere. Pretium autem re- 
demptionis illi solvitur qui jure suo captivum detinet , non 
autem illi qui jure alieno , cujusmodi est diabolus , qui 
non est, ut vidimus, nisi supremi judicis, Dei scilicet, mi- 
nister et apparitor , seu carceris custos. 

510. Ad 3", I). Particula v«r»e seu pro non semper im- 
portat substitutionem, C. in casu nostro N. Fatentibus ad- 
versariis , haec particula tum utilitatem tum substitutionem 
importat, dispiciendum igitur est ex subjecta materia ct 
ex adjunctis , quando vim habeat substitutionem signifi- 
candi. Jam vero in re de qua agimus necessario substitu- 
tionem significat , siquidem Christus ita dicitur mortuas pro 
nobis ut se ipsum tradiderit in pretium redemptionis; nos 
liaud redemisse auro et argento, sed pretioso Sanguine suo; 
oblatus sit ut victima propitiationis, quae omnia veram 
substitutionem postulant. Quod confirmatur ex vi graecae 
vocis ooWXoTfo» quae vicariam substitutionem in vendendo 
exprimit, et qua usus est Paulus 1. Tim. 2,6. loquens dc 

redemptione Christi. Quare vel ipsi rationalistac fatentur 
lianc mentem Scriptoribus sacris fuisse , ut Christi mortem 
expiatoriam per substitutionem efferrent. Ex his patet nihil 
habere cum eo de quo agimus commune exempla ab ad- 
versariis congesta , ut inferant voci <i«e iuesse vim expri- 
mendi utilitatem , cum in illis non concurrant quae repe- 
rimus in Christi morte. 

511. Ad 4”, D. Si catholici inniterentur soli reconci- 
liationis voci , C. si ceteris quae ejus vim determinent N. 
Porro dum catholici per veram satisfactionem a Christo ex- 
hibitam inferunt eum nos Deo reconciliasse, innituntur in 
eo quod dicatur Christum pro nobis redemptionis pretium 
solvisse , scilicet Sanguinem suum , Deum placasse , sustu- 
lisse in se peccata nostra, delevisse quod adversus nos erat 
chirographum decreti illudque Cruci affixisse. Adeoque Chri- 
stus reconciliavit nos Deo ut causa meritoria, per veram 
satisfactionem ; apostoli vero ut causa ministerialis per 
Verbi praedicationem , et mysteriorum Dei seu sacramen- 
torum adininistrationem , adeoque improprie nos Deo re- 
conciliarunt. 

512. II. Oiij. Satisfactio vera repugnat ex parte Dei, 
ex parte Christi , et ex parte hominis. Ac primo ex parte 
Dei. Nam 1" Deus gratis in Scripturis exhibetur condo- 
nans peccata, uti Matth. 18, 27. Rom. 3, 21. et alibi. 
Atqui gratuita condonatio et vera satisfactio ad invicem 
pugnant , cum illa ex misericordia , haec ex justitia pro- 
veniat. 2° Perinde autem est , sive satisfactio exigatur a 
debitore , homine , sive a sponsore , Christo ; nam debi- 
tum semper et exigitur et solvitur, adeoque non condona- 
tur. 3° Eo vel magis quod Christum nobis dederit Pater 
sive creditor. Nam ubi creditor dat debitori unde solvat, 
remissionem potius dare censetur , quam exigere satisfa- 
ctionem. 4° Nec dici potest aut Deum noluisse gratis con- 
donare peccata, aut non potuisse , primum enim opponitur 
divinae misericordiae, alterum divinae omnipotentiae. Ergo. 

513. Resp. /V. A. Ad I™ proh. D. Exhibetur Deus 

gratis dimittens peccata respectu hominis, C. respectu Chri- 
sti ; qui ea in se uti sponsor luenda suscepit /V. Duo haec 
luculenter conjunxit Apostolus dum Rom. 3 , 21. scripsit : 
Justificati gratis per gratiam ipsius, per redemptionem quae est 
in Christo Jesu , quem proposuit Deus propitiationem per fi- 
dem in Sanguine ipsius, ad ostensionem justitiae suae. Gra- 
tuita igitur est condonatio , mediante redemptione et San- 
guine Christi. Secum autem pugnant gratuita condonatio 
et vera satisfactio in una eademque persona; ast vero iu 
casu nostro alia est persona quae satisfacit , nempe Christus , 
alia cui condonantur gratis peccata, nempe homo. 

514. Ad 2" D. In debito rcali,C. in debito personali IV. In 
debito enim personali potest persona laesa quamcumque ah 
alio quam a laedente respuere satisfactionem. Porro cum nos 
debito solvendo impares omnino essemus , divinae bonitati 
iu acceptis referendum est, quod ejusmodi debitum in Chri- 
stum sponsorem transtulerit, ac vi ipsius meritorum nos 
a solutione liberaverit , gratuito nobis condonando debita 
quibus eramus personaliter obstricti. Aliter res se habet 
in delicto reali , quod perinde solvi potest sive a debitore 
sive a sponsore. 

515. Ad 3™, D. Creditor ubi dat debitori unde solvat 
remissionem dare censetur respectu debitoris , C. respectu 
ejns qui solvit ac satisfacit N. Ut patet ex dictis de debito 
personali. 

51G. Ad 4 m , N. Placuit enim Deo non sola miseri- 
cordia uti sed etiam justitia. Potuisset absolute gratis omnia 
omnino peccata condonare , potuisset exigere satisfactio- 
nem ab ipso laedente. Conjunxit misericordiam et justitiam; 
misericordiam quoad nos , justitiam quoad Christum , ut 
sic duo haec divina attributa in opere redemptionis ma- 
xime elucerent. 

517. I. Inst. Repugnat satisfactio ex parte Christi, 
I” quia injustum est innocentem plectere pro reo ; 2“ quia 
recta ratio vetat quominus reo in poena ferenda substi- 
tuatur innocens, quod non solum humanae leges prolii- 

lient, Yerum etiam divina; Deus enim Deut. 24, 16.- 
statuit : Aon occidentur patres pro filiis , aut filii pro patri - 
bus , sed unusquisque pro peccato suo morietur ; imo et sibi 
hanc eandem legem Deus indixit per Ezeeh. 18, 20. Anima 
quae peccaverit , ipsa morietur .... justitia justi super eum. 
erit, et impietas impii erit super eum; praesertim cum nemo 
vitae suae dominus sit , et juxta justitiae leges poena pec- 
catum sequatur ut umbra corpus. 3° Praeterea Christus sibi 
ipsi satisfecisset, quo nihil absurdius fingi posset; nam 
esset simul iratus nobis et propitius, iratus ob peccata, 
propitius exhibendo satisfactionem. Plus deberemus Filio 
qui dedit satisfactionem quam Patri qui eam expetiit. 4* Chri- 
stus igitur eum tantum in finem mortuus est , quem de- 
clarat Apostolus Petrus Ep. 1. c. 2, 21. scribens: Chri- 
stus passus est pro nobis , vobis relinquens exemplum , ut se- 
quamini vestigia ejus, non autem loco aut vice nostrum. Ergo. 

518. Resp. N. A. Ad 1“ prob. D. Qui non sit spon- 
sor , C. qui hanc sponsionem in sc ultro ac libere susce- 
perit A r . 

519. Ad 2"’, D. Per se, ac nulla interveniente legi- 
tima causa ac potestate, C. intervenientibus libera electione, 
legitima potestate , bonis ingentibus, ac damni lati cum foe- 
nore reparatione N. Casus de quo agimus unicus est ac 
singularis et cui nullus comparari potest ex iis qui sunt 
objectum sive divinarum sive humanarum legum. Etenim 
1“ Christus libere se in mortem vicariam pro nobis obtu- 
lit , oblatus enim est quia ipse voluit. 2° Legitima potestate 
id fecit, tum ex parte Patris, qui ejusmodi subrogatio- 
nem non solum probavit, sed eam contulit, juxta illud Apo- 
stoli Rom. 8, 32. Pro nobis omnibus tradidit illum; tum ex 
parte sua cum esset vitae suae dominus ut ipse Jo. 10, 18. 
declarat dicens : Potestatem habeo ponendi eam ( animam sci- 
licet seu vitam meam). 3” Innumera exinde bona conse- 
cuta sunt , siquidem ut dicitur Heb. 10, 14., Una obla- 
tione consummavit in sempiternum sanclifieatos. 4“ Danmi per 
mortem perpessi Christus cum focnore reparationem accc- 

pit per resurrectionem a mortuis , ac nominis sui gloriam 
et exaltationem , ut legitur Philipp. 2, 9. Ceterum Deus 
I)eut. 24. de politica loquitur justitia; Ezech. autem 18. 
de poenis aut praemiis rependendis in altera vita, quae 
profecto personalia sunt. 

520. Ad 3 m , D. Sibi ipsi Christus satisfecisset uti Deo 
in assumpta natura , C. in eadem natura divina N. Chri- 
stus igitur in ea natura satisfactionem exhibuit per quam 
obedivit, passus est, ac meruit, haec autem est natura 
humana. Exhibuit autem sibi ut uni de Trinitate personae 
(piae laesa fuit , et haec ipsa persona in assumpta natura 
Trinitati satisfactionem praebuit, in quo nihil est quod re- 
pugnet. Sic intelligitur quomodo simul potuerit esse et iratus 
et propitius , scilicet sub diverso respectu. Nec sequitur 
nos magis Filio quam Patri obstrictos esse; siquidem tota 
Trinitas aeque convenit ad Incarnationem Filii Dei ut liic 
perficeret opus redemptionis. Filius uti est persona Verbi 
in se nihil pertulit, prout ceterae personae nihil pertule- 
runt, remanet itaque humanitas subsistens in Verbo cui 
peculiariter obstricti sumus , quae tot amore nostri in se 
sustinuit ; et quamvis haec humanitas , ut praefati sumus , 
copiosam compensationem habuerit tum in ipsa unione 
hypostatica ad quam in hunc linem , ut praeberet opus sa- 
tisfactionis , evecta est , tum in excitatione, ac nominis ce- 
lebratione, haec tamen nos a grati animi obligatione non 
liberant erga illam quae in bonum nostrum satisfactionem 
praebuit. 

521. Ad 4 m , D. Si Petrus finem adaequatum mortis 

Christi (leclarasset , C. si inadacquatum tantum ac partia- 
lem V. Multiplex finis fuit mortis Christi; primarius, ut pro 
nobis satisfaceret, ut alibi idem Apostolus exponit, nempo 
in eadem Epist. 1 , 18. et ceteri Sacri scriptores cum eo; 
secundarius , ut nobis exemplo esset , quem hic Petrus 
ad scopum suum tantum commemorat , primarium sup- 
ponendo. , 

522. II. Inst. Saltem satisfactio repugnat ex parte ho- 

mnium ; nam 1° Christus tot mortes perpeti debuisset quot 
homines sunt ; et praeterea non solum poenis temporali- 
bus sed etiam aeternis debuisset subjici, cum utrisque es- 
sent poenis homines addicti. 2' Homines liberi omnino es- 
sent ab omni satisfactione praestanda , quod catholici ta- 
men inficiantur. 3" Liberi pariter essent ab omnibus hu- 
jus vitae aerumnis , atque a morte ipsa. 4° Omnes denique 
salvi fierent , quod nemo tamen admittit. Ergo. 

523. Resp. Ncg. A. Ad l m prob. I). Si una Christi 
mors acquivalcns non esset morti tum temporali tum ae- 
ternae peccatis nostris debitae , C. Si spectata dignitate in- 
finita diviuae personae, non solum illi aequivalens fuit, 
sed longe eam superavit, N. Cum enim pretium a Christo 
pro nobis oblatum infiniti fuerit valoris, hoc ipso debi- 
tum omne quo erga divinam justitiam tenebatur univer- 
sum genus humanum sive temporale sive aeternum extin- 
ctum prorsus est , quin alio opus fuerit. Et hoc est quod 
saepe adeo inculcat Apostolus dum scribit Christum semel 
oblatum esse ad midtorum exhaurienda peccata ; una obla- 
tione consummasse in sempiternum sanctiiicatos , pro omni- 
bus mortuum esse , atque id genus plurima. 

524 . Ad 2™, D. Quae in solutione debiti seu pretii con- 
sistat, C. quae consistat iu applicatione meritorum Christi N. 
Satisfactio ab ejusdem applicatione secerni debet ; illam 
praeter Christum nemo alius praestitit aut praestare potuit, 
haec a singulis fieri debet , quia Christus non salvavit genus 
humanum nisi per remedium geucrale, quod deinceps sibi 
quisque in particulari appbcarc debet , ut illud nobis pro- 
sit. Quamvis proinde plenissima fuerit satisfactio Christi, 
nisi eam nobis per bonum gratiarum usum , per sacra- 
menta , per observationem mandatorum divinorum , seu 
per bona opera applicemus , numquam in gratiam offensi 
Dei redire poterimus. Has conditiones apposuit Christus ipse 
sponsor noster. Hae autem sunt quae improprie satisfa- 
ctio vocantur. 

525. Ad 3", /). In altera vita , C. in vita praesenti iV. 

Nam Christus quamdiu in hac vita sumus , noluit uos a!) 
aerumnis liberos esse tum ut daretur fidei locus , tum ejus 
imitationi , ac meritis comparandis. In altera ab illis peni- 
tus liberi erimus. 

526. Ad i", D. Qui conditiones commemoratas serva- 
verint , C. qui eas neglexerint 1\. Si compatimur con- 
glorificabimur, ait Apostolus; nec enim Christus salvos fecit 
homines in actu secundo, uti scholae loquuntur, sed in 
actu primo, quatenus possumus, si volumus, divina gra- 
tia opitulante , salvari. 

527. III. Inst. Saltem inutilis est satisfactio , si 1" Deus 
non est iratus hominibus propter peccata ; si 2“ Deus non 
indigebat placatione , neque exigere ex justitia debebat 
personalem poenam ab homine adeoque neque a Christo ; 
si 3“ Christus non vicaria substitutione pro nobis mortuus 
est nec nos Sanguine suo redemit , sed solum ut pateface- 
ret quid Deus exigere potuisset ab homine si placari vo- 
luisset , et iratus esset , ut inde homo cognosceret ma- 
gnitudinem divinae offensae , et salutarem peccati horro- 
rem conciperet. Atqui res ita se habet , siquidem quam- 
vis Deo utpotc Sancto displiceant peccata , uti Deus tamen 
homines etiam diligit peccatores , nec ipsis irascitur , nec 
proinde ex justitia satisfactionem exigere potuit , neque 
Christus hoc sensu vere eam praestitit , aut nos vere re- 
demit. Ergo. 

52S. flfcg. min. Equidem fatendum est , quod si Her- 
mesii, quem hic refellimus , admitteretur theoria dc Christi 
satisfactione , lmcc penitus labefactaretur , causa victa da- 
retur socinianis , et Christi redemptio magna evaderet co- 
mica repraesentatio. Ad quid enim Christus mortuus esset, 
nisi ut ostenderet iu hac hypothesi quid Deus posset exi- 
gere ab homine peccatore , si iratus placari voluisset , 
quum tamen nihil horum in veritate fuerit ? Nam nec Deus 
irasci potest, nec homini peccatori esse infensus , nec proin- 
de ex justitia ullam exigere satisfactionem. Quae tamen omnia 
abhorreut a catholica doctrina. 

5*29. Ad 1"', itaque Ac < 7 . Deum ii'atum non esse homi- 
nibus propter peccata. Ecquid aliud clamant sacrae Litte- 
rae Veteris ac Novi Testamenti in singulis fere paginis nisi 
Dei iram et odium in peccatores? Sane Sapient. 14 , 9. di- 
citur: Similiter odio sunt Deo impius et impietas ejus; Ps.5, 7. 
Odisti omnes qui operantur iniquitatem; Prov. I, 20. Abo- 
minabile Domino cor pravum ; ab Apostolo llom. 1 , 30. 
peccatores Deo odibiles dicuntur, qui ibid. cap. 2, 5. subdit: 
Secundum autem duritiam tuam et impoenitens cor thesaurizas 
libi iram in dic irae et revelationis justi judicii Dei ... iis qui 
sunt ex contentione , et qui non acquiescunt veritati , credunt 
autem iniquitati, ira et indignatio. Et haec speciminis gra- 
tia. Videat igitur Hermesius num Deus peccatori non ira- 
scatur. Quod si Deus nihil odit quae fecit , intclligi id de- 
bet de bono naturae , non autem de qualitate peccatoris, 
alioquin Deus uti creaturas , vel ipsos daemones amat , quos 
tamen aeternum punit. 

530. Ad 2", D. Deus non indiget placatione nec ex 
justitia exigere debet pcrsoualem poenam ab homine, qua- 
tenus aut absolute posset peccata ac poenas eis debitas di- 
mittere , aut homines absque venia punire , C. si velit ju- 
stitiam cum misericordia temperare A. Hoc patet ex iis 
qnae paulo ante socinianis haec ipsa objicientibus respon- 
dimus. At Deus neutrum voluit , id est , aut omnino gratis 
dimittere aut omnem negare remissionem , sed justitiam ac 
misericordiam temperavit miro prorsus modo per Christi 
satisfactionem , ut sic utraque divina proprietas eluceret. 
Hinc Ecclesia in officio de Pretiosissimo Sanguine, sic Deum 
orat : Deus , qui pretioso Filii tui Sanguine placari voluisti ; 
et in alia oratione : Deus qui culpa offenderis et poenitentia 
placaris. 

531. Ad 3”, Neg. Ut rursum patet ex iis quae (fixi- 
mus adversus socinianos negantes vicariam ejusmodi Christi 
mortem ac substitutionem. Mirum est vel ipsos rationalistas 
admittere apostolos seu Scriptores sacros mortem Chri- 
sti uti propitiatoriam ac vicariam pro uobis docuisse , ct 

Hcrnicsium co progressum esse ut id infleiaretur, cum ta- 
men clamet Apostolus 1 . Tim. 2 , 6. qui dedit redemptionem 
semetipsum pro omnibus. Hoc vere est causam catholicam 
prodere. Adeo res aleae plena est a communi doctrina disce- 
dere ad vana systemata consectanda. 

Et de magno pietatis mysterio adversus Judaeos , hae- 
reticos, incredulos, ac rationalislas hactenus. 

TRACTATUS 


DE CULTU SANCTORUM 

P R 0 OE M I U M 


1. Quandoquidem ad perspicuam dc Sanctorum cultu 
tractationem valde conferat germana cultus cj usque specie- 
rum notio, ad ambiguitatem omnem amovendam qua legun- 
tur illius impugnatores , ab ea auspicabimur ; deinde vero 
ad cultum ipsum Sanctorum proprium adstruenduiu pro- 
grediemur , ad invocationem , reliquiarum imaginumque 
venerationem denique vindicandam. In totidem propterea 
capita tractationem hanc distribuimus. 

CAPUT I. 

DE VARIA CULTUS ACCEPTIONE AC DIVISIONE 

2. Gcnerico cultus nomine honor ille signilicatur, qui 
Deo , aut creaturis Dei intuitu ac respectu tribuitur. Variis 
porro vocabulis honor iste designari consuevit , adorationis, 
respectus, venerationis, reverentiae, servitutis, quae vim suam 
sive diversam significationem mutuantur ab objecto quod 
colitur seu honoratur ; etsi interdum promiscue usurpentur. 

3. Etenim cum honor ex s. Thoma 1. 2. q. 2. ar. 2. 
sit signum et testimonium quoddam illius excellentiae quae est 
in honorato , pro excellentiae diversitate diversus exurgit ho- 
nor aut cultus qui alicui impenditur. Deo itaque utpote 
supremo rerum omnium conditori , atque in infinitum crea- 
turas excedenti, cultus supremus , absolutus ac proprie 
dictus defertur ; creaturis vero nonnisi propter Deum, seu 
in ordiqe ad Deum , relativus idcirco , atque improprie 

dictus honor tribuitur , ct quotenos de divinis bonis parti- 
cipant. 

4. Duplex idcirco distinguitur cultus , latriuc atque 
dtiliae. Utri usque vocis vis est , ut significet servitutem , 
sed cum adhibetur respectu Dei exprimit servitutem ex par- 
te colentium ; cum usurpatur respectu creaturarum afficit 
servitutem quae creaturis ipsis inest. Rursum cultus duitae 
aliquem gradum admittit , adeoque cum prae creaturis re- 
liquis R. Virgo excellat, hinc cultus qui ei impenditur no- 
men obtinet hypcrduliac. 

5. Ratione habita rei quae colitur , hic ipse duliae 
cultus spectari potest uti absolutus ac uti relativus tantum. 
Absolutus est si sistat in Sanctis ipsis , qui licet participa- 
tam , excellentiam tamen reipsa habent ob quam coluntur. 
Si vero iu ipsa re non sistat , utpotc nulla excellentia ex 
sese praedita , cujusmodi sunt reliquiae ac imagines , cultus 
hic totus relativus est ; honor enim bis tributus tran- 
sit ad objectum cujus sunt , et ad prototypum quod re- 
ferunt. 

(J. Bifariam rursum cultus generatiin dividitur, scilicet 
in interiorem et iu exteriorem, prout vel solo animo , vel 
corporis praeterea significatione praebetur. Interior sensus 
complectitur existimationis , admirationis , grati animi et 
obsequii , quibus erga alium ferimur ; exterior vero signa 
exhibet interiorum animi nostri sensuum , seu interiori» 
cultus nostri. 

7. Ex his signis alia communia sunt Creatori et crea- 
turis , e. gr. prostrationes , poplitis submissiones, inclinatio- 
nes , preces etc.; alia Deo soli reservata sunt , nec alii de- 
ferri possunt , uti sacrilicia , vota , jurajuranda , templo- 
rum inauguratio , aliaque hujusmodi. 

8. Multiplex cultus notio ac species quam exhibuimus , 
in ipsa rei natura fundatur , cujus specimen suppeditat vel 
ipsa civilis seu politica societas. In ea enim honoramus re- 
gem seu principem , nec non proceres et aulicos; sed di- 
versa plane ratione. Principi tribuimus supremum lmnorem 

et quidem propter se , qui latriae civilis dici posset ; aulicis 
et optimatibus honorem inferioris ordinis respectu principis 
«ui inserviunt aut cum quo conjuncti sunt exhibemus, quem 
duliam civilem roctc nuncupaveris. Sic prosternimur, caput 
inclinamus etc. coram rege et coram proceribus quin tamen 
eundem honorem deferamus tum regi tum optimatibus. Et 
en quomodo valor signorum exteriorum pendeat ab inten- 
tione ea deferentium. Quod si haec probantur in statu po- 
litico , quomodo reprobari poterunt in cultu religioso ? 

9. Ex perspicuis bis principiis naturae ipsi insitis colli- 
gimus 1° uni eidemque vocabulo diversam inesse posse si- 
gnificationem ; sane adorationis vox et actus in Scripturis 
adhibetur tum ad cultum designandum Deo exhibitura , 
tum ad bouorem delatum creaturis ; Abraham siquidem 
adoravit populum terrae. ( Gen. ‘23, 7. ) , Jacob septies adora- 
vit Esau fratrem suum (ibid. 33 , 3. ) , David inclinans se 
pronus in terram, adoravit Saul ( 1. Reg. 24, 9. ), sic Nathan 
adoravit Salomonem pronus in terram (3. Reg. 1, 23.). Nec 
tamen putandum est latriae cultum sanctissimos hos viros 
creaturis tribuisse. Ergo neque ex identitate vocis aut actus 
inferri potest identitas cultus , sed ex notione voci sub- 
jecta et ex intentione agentis, cultus diversitas repeti debet. 

10. Colligimus 2° pro diversa vocis notione eam aut 
admitti aut repudiari posse , prout substrata materia poscit. 
Cum proinde ethnici adorationis voce uterentur ad cultum 
uni Deo debitum significandum , ideo patres hanc vocem 
repudiarunt cum applicaretur honori Angelis aut Sanctis de- 
ferendo , aliisque vocabulis doctrinae catholicae sensum ex- 
primebant circa cultum , qui Angelis aut Sanctis deferebatur. 

1 1 . Colligimus 3° rite sapienterque ad omuem acquivo- 
cationem tollendam , quae adorationi subesse poterat , a rc- 
centioribus invectam esse distinctionem vocum latriae ac 
duliae ad designandum cultum Deo aut creaturis deferendum. 
Jamdiu a s. Augustino De Trin. lib. I. cap. 6. horum vo- 
cabulorum usum adseitum esse invenimus ; scribit euim : 
Non eo modo , quo jubemur per charitatem servire invicem , 

quod est y sed eo modo quo tantum Deo servitur , quod 

est graece a«t H aec eadem repetit Contr. Faustum lib.20, 
c. 45. et alibi passhn. Hinc protestans Gerhardus Vossius in 
Append. ad disput. I. De Incamat.: Eos, inquit, qui distin- 
ctionem hanc ( inter latriam ac duliam ) probant , minime im- 
probamus , partim quia vitanda est viro prudenti omnis logo- 
machia , partim quia nec inutile videtur , si cultibus toto ge- 
nere differentibus qualis est Dei et creaturae , ad omontjmiam 
vitandam diversa imponantur nomina , partim quia neque ab 
ea abhorruit Augustinus. Eadem ferme habet Leihnitzius in 
Systemate theologico pag. 188. ed. 1. Parisiensis. 

12. Haec si probe teneantur, facile erit quae a prote- 
stantibus objici solent adversus Sanctorum cultum disjicere, 
ac repellere idololatriae crimen , quod Ecclesiae diobolares 
scriptores afiingunt. 

CAPUT II. 

DE RELIGIOSI SANCTORUM CULTUS HONESTATE 
ET UTILITATE 

13. Si dicteriis, calumniisque aurem praebeamus quas 
cum Vigilantio ac manichaeis protestantes et increduli omnes 
adversus Sanctorum cultum congerunt, vix de eo actum non 
esset. Ast illae jamdiu a Hieronymo et Augustino , ac dein- 
ceps a doctoribus catholicis disjectae ac protritae sunt, ita 
ut nobis non aliud onus incumbat in defensione causae ca- 
tholicae quam in unum colligere quae sparsim ab illis scri- 
pta sunt. Controversiae cardo non versatur circa modum 
quo cultus hic exhiberi potest Sanctis , sed circa rem ipsam , 
utrum nempe Sancti honorari debeant ob amicitiam qua cum 
Deo fruuntur et ob excellentiam quam in ipsis deprehen- 
dimus ob virtutes omnigenas , quas dum in vivis agerent 
sibi comparaverunt. Protestantes negant, atque ut super- 
stitiosum traducunt quemcumque cultum et honorem ipsis 
exhibitum , catholici vero honestum ac pium utilemque 
ejusmodi cultum profitentur. 

PROPOSITIO 

Pius et ab omni idololatriae labe immunis est religiosus 
Sanctorum cultus 

14. Cultus ille omni vacat idololatriae labe , imo pius 
censendus est , quem Scriptura commendat, quem pia an- 
tiquitas frequentavit , quem denique ipsa rei natura exigit 
probatque ipsa adversariorum agendi ratio. Rem porro ita 
se habere sic ostendimus. 

15. Scripturae Angelorum et piorum virorum cultum 
commendant 1° cum exhibent patriarchas Angelos adorantes, 
seu honore sacro prosequentes , quod saepe faciunt : etenim 
Abraham Gen. 18, 2. ut tres Angelos vidit pronus eos adoravit 
in terram; idem praestitit Loth ibid. 19, 1. Ceteris vero omis- 
sis , Josue , cum audivisset virum coram se stantem evagi- 
nato gladio , principem esse exercitus Domini, cecidit pronus 
in terram et adorans ait etc., ut legitur Jos. 5, 15. Honorem 
porro seu cultum a patriarchis exhibitum Angelis religiosum 
esse in ordine ad Deum , non autem mere civilem , exinde 
patet quod optime novissent patriarchae illos minime civi- 
liter conversari , sed Dei nuncios esse , atque cum Deo 
amicitia conjungi. Idem dicendum de adoratione quam Eli- 
seo tribuit mulier Sunamitis , postquam propheta filium 
ejus a mortuis excitavit 4. Reg. 4, 37. nec enim simplicem 
hominem, sed qualitatem viri sancti ac thaumaturgi in Eli- 
seo mulier venerata est. 

16. Tantum vero abest , ut Scriptura hos religionis 
actus sive Angelis sive viris sanctis exhibitos aliquando im- 
probaverit , ut potius commendet , suadeatque. Sane Deus 
Exod. 23 , 20. sic alloquitur populum suum : Ecce ego 
mittam Angelum meum , qui praecedat te . . . observa eum, et 
audi vocem ejus, nec contemnendum putes... et est nomen meum 
in illo. Sic etiam Angelus qui Josue apparuit , non solum 
honorem sibi tributum non respuit , sed praeterea loc. cit. 
Josue praecepit : Solve calceamentum de pedibus tuis ; locus 

enim in quo stas , sanctus est. Eadem insuper Scriptura 
Deum contumeliae servis suis illatae vindicem exhibet. Ad 
Eliae siquidem nutum ignis e caelo descendit ad binos 
quinquagenarios principes quos impius rex ad eum mi- 
serat absumendos , secus ac evenerit tertio quinquage- 
nario , qui timens Deum curvavit genua contra Eliam , et 
precatus est eum , ut legitur 4. Rcg. 1, 15. Sic ibid. c. 2, 
23. seqq. pueri Bethcl Eliseum irridentes ab ursis lacerati 
sunt. Aut igitur dicendum honorem et cultum Angelis ac 
viris sanctis tributum immunem prorsus ab omni idolo- 
latriae macula esse, imo pium , ac Deo, cujus intuitu de- 
fertur , gratum , aut idololatriae accusandos esse tot pa- 
triarchas ac viros pios qui Angelos et Sanctos venerati 
sunt , Deumque et verbis ac prodigiis idololatricum cultum , 
cohonestasse , quod postremum impium ac blasphcmum 
foret asserere. 

17. Ab ipsis autem rei Christianae primordiis Sanctorum 
cultum viguisse facta publica ac ineluctabilia documenta 
testantur. Ac 1“ talis est festorum institutio ac celebratio in 
Sanctorum honorem ; in Const. A posto licis lib. 8. cap. 33. 
dies recensentur quibus feriandum erat famulis , praescribi- 
tur autem : In diebus vacent apostolorum . . in die Stephani 

protomartyris ferientur , atque in diebus ceterorum sanctorum 
martyrum , qui Christum vitae suae anteposuerunt. Ecclesia 
item Smyrnensis apud Eusebium lib. 4. c. 15. in epistola 
ad Ecclesias Ponti hujus consuetudinis agendi dies festos in 
martyrum honorem meminit , scribens ; Quo etiam loco no- 
bis convenientibus concedat Deus natalem ejus ( Polycarpi ) 
martyrii diem cum hilaritate et gaudio celebrare ; ejusdem festi 
mentio occurrit in actis s. Piouii apud Ruinartium. 2° Re- 
cepti praeterea in Ecclesia universa hujus Sanctorum cultus 
primis seculis indubium praebent documentum sacrificia 
quae in martyrum solemniis in ipsorum honorem Deo of- 
ferebantur ; Tertullianus in lib. De corona c. 3. Oblationes , 
inquit , pro defunctis , pro nalalitiis annua die facimus ; ac 
s. Cyprianus Ep. 34. scribit : Sacrificia pro eis semper , ut 

meministis , offerimus, quoties martyrum passiones et dies an- 
niversaria commemoratione celebramus. 3" Ejusdem cultus mar- 
tyria, confessiones etiam nuncupatae, monumenta suppeditant 
certissima , quae erigebantur ad martyrum memoriam cele- 
brandam, ctad quae fideles orandi gratia accedebant; horum 
memiuit Cajus presbyter Romanus scc. HI. apud Eusebium 
lib. 2. c. 15. Documenta demum 4° hujus cultus eaque pu- 
blica praebent invocatio Sanctorum , eorundemque reli- 
quiarum veneratio de quibus paulo post agemus. Nequeunt 
igitur protestantes haeretici Sanctorum cultum superstitio- 
sum atque idololatricum traducere , quin ejusmodi super- 
stitionis ac idololatriae ream primitivam Ecclesiam , quam 
tamen virginem vocare consueverunt , efficiant. Ex his in- 
super novimus cos ludere dum sc primitivae Ecclesiae fidem 
sectari profitentur. 

18. Cultum denique Sanctorum, quem propugnamus 
ipsam rei naturam exposcere agendique rationem ipsorum 
protestantium ex eo constat , quod homines qui bene de 
civili republica, aut de re litteraria meruerunt honorare civili 
cultu consueverint , orationes in ipsorum laudem quotannis 
recitent , sepulcra condecorent , simulacra ipsis erigant , ci- 
neres non sine ingenti pompa transferant , aliaque id ge- 
nus praestent ad testilicaudam illorum excellentiam ; cur 
igitur Christianarum virtutum in illis excellentiam religionis 
causa non honorabimus ? Rursum : vel ipsi protestantes ho- 
nore prossequuntur regni proceres , aulicos , eosque omnes 
qui apud regem aliqua dignitate ejusque amicitia fruuntur, 
quidni igitur eadem ratione non se gerunt cum Sanctis in 
caelesti aula regnantes quique Dei amicitia et aspectu di- 
gni sunt ? Quin princeps laedatur honore qui ejus intuitu 
aulae proceribus exhibetur, eum gratum habet , imo laesus 
censeretur in ministris suis , si his debitum negaretur obse- 
quium ; quare igitur censendum est Deum offendi , si San- 
ctos honore debito propter ipsum prossequamur ? Cultum 
igitur qui Angelis et Sanctis praebetur tum sac. Scriptura 
commendat , tum pia antiquitas frequentavit , tum ipsa rei 

natura ct agendi ratio adversariorum exposcit , prout de- 
mum non pauci protestantes agnoverunt , inter quos emi- 
net Leibuitzius , qui in suo Systemate theologico praecipua 
argumenta complexus est , quibus pius et honestus Sancto- 
rum cultus adstruitur. 


DIFFICULTATES 

19. I. Obj. 1° Sanctorum cultus adversatur primo de- 
calogi praecepto Deut. 6, 13. confirmato a Christo Mattb. 4. 
10. Dominum Deum tuum adorabis et illi soU servies. 2° His 
porro verbis omnem cultum creaturis adimi ac Deo soli 
reservari declarat Apostolus 1. Timoth. 1 , 17. dicens: Soli 
Deo honor et gloria ; 3° Sane protestatur Deus Is. 42, 8. nolle 
se gloriam suam alteri communicare illis verbis: Gloriam 
meam alteri non dabo. 4° Hinc quemcumque cultum Angelis 
tribui posse iuliciatur Apostolus Coloss. 2, 18. dum scribit: 
Nemo vos seducat, volens in humilitate, et religione Angelorum, 
quae non vidit, ambulans. 5° Quod facto ipso ostendit Ange- 
lus qui Apoc. 19, 10. Joanni apparuit, quem volens Apo- 
stolus adorare , oblatum sibi honorem recusavit dicens : 
Vide ne feceris , conservus tuus sum . . . Deum adora. Quod 
et praestitit Petras respectu Centurionis , qui Act. 10, 25. 
et 26. eum adorare voluit. Ergo. 

20. Resp. Ad l”, Neg. In utroque enim objecto loco 
sermo est de supremo latriac cultu , quem nemo dubitat 
soli Deo esse impendendum , et quidem ad deorum falso- 
rum exclusionem. Etenim in adducto Deut. loco immediate 
adjicitur : et per nomen illius jurabis ; jusjurandum siquidem 
soli Deo reservatur , cum signum sit supremi cultus ; et 
ibid. Deut. 5,7. ubi idem traditur praeceptum dicitur : Non 
habebis deos alienos coram me. Jam vero cultus qui Sanctis 
decernitur est alterius omnino ordinis , nec eis tribuitur 
nisi improprie dictus in ordine ad Deum , ac ejus intuitu, 
uti exposuimus. Nihil igitur commune habet decalogi prae- 
ceptum cum honore quem Sanctis impendimus. Apposite 
Catechismus Rom p. 3. c. 2. n. 8. Quis adeo demens est , 

inquit , qui edicente Rege , ne se pro Rege quisquam gerat , 
aut regio cultu atque honore affici patiatur , continuo putet, 
nolle Regem suis ut magistratibus honor deferatur ? 

21. Ad 2", D. Adimit Apostolus creaturis cultum su- 
premum soli Deo debitum , C. honorem omnem quo di- 
gnae creaturae sunt N. Alioquin Rom. 12, 10. minime scri- 
psisset : Honore invicem praevenientes / ac 1. Tim. 5 , 17. 
Presbyteri duplici honore digni sunt. Sane vidimus patriar- 
chas aliosque viros se coram Angelis , regibus , ac viris 
sanctis prostravisse , quin unquam hac de re in reprehen- 
sionem incurrerint ullam. 

22. Ad 3“, D. Alteri , nempe scuptilibus , ut ibidem 
dicitur , C. indiscriminatim , Subd. Gloriam , quae solius 
Dei propria sit , C. quae creaturas deceat, juxta dicta, N. 

23. Ad 4", D. Negat Apostolus posse Angelis cultum 
tribui superstitiosum , Tr. cultum rite intellectum N. Variae 
sunt hujus Paulini textus interpretum expositiones, cum 
alii de superstitioso bonorum ac malorum Angelorum cultu 
illum intelligant ; alii dc mediatione Angelorum , Christo 
excluso , ad sensum platonicorum accipiunt , innixi verbis 
immediate sequentibus : et non tenens caput ; alii de lega- 
libus observantiis sub obtentu quod lex Mosaica Angelo- 
rum ministerio data fuerit , et favere videtur contextus : 
Nemo vos judicet in cibo aut in potu etc. ; alii de pharisaicis 
exquisitis exercitationibus , ut recentiores biblici protestan- 
tes, inter quos Rosenmiiller, eum interpretantur. Quaecum- 
que ex his expositionibus admittatur , nulla est quae adver- 
setur cultui Angelorum quem propugnamus. 

24. Ad 5”, D. Rejecerunt Angelus ac Petrus humilis 
obsequii signum quod eis impendebatur , C. adorationem 
proprie dictam N. Alioquin Joannes tum loc. cit. tum 
ibid. 22, 9. reum se idololatriae constituisset. Hinc merito 
Grotius ad hunc loc. scribit : Non dicit (Angelus ) 

( adorationem ) soli Deo licite exhiberi / repugnat enim tota 
vetus historia . . . sed benigne agit , ut si quis collega collegae 
dkal : sena hunc honorem regi. Idem dici debet de Petro 

respectu Cornelii , ipsum admonens Deo omnium bonorum 
auctori, gratiam quam acceperut, referri debere. 

25. II. Obj. 1“ Laodicena synodus eau. 35. districte 
prohibet: Christianos, relicta Dei Ecclesia, abire et Angelos 
nominare , vel congregationes facere ; si quis ergo inventus 
fuerit huic occultae idololatriae vacare ; anath. sit. 2° Eundem 
cultum danuiant Origenes contra Celsum lib.5,n.8. et alibi, 
et Theodoretus Commcnt. in Ep. ad Coloss. Nec ab his pa- 
tres reliqui dissentiunt ; dum 3° monent diligi et honorari 
Sanctos non autem coli , ut patet ex Epist. Ecclesiae Smvr- 
nensis , cx Hieronymo Ep. 109. n. 1. et Cont. Vigilantium 
n. 5. et Augustino Scnn. 273. et in lib. De vera Relig. c.55. 
dum 4° profitentur a se Sanctos non coli propter religionem , 
sed tantum amari et honorari propter imitationem , uti rursum 
Augustinus loc. cit. ; dum 5° docent sic honorari Sanctos , 
uti viventes probitate spectatos amamus , uti Augustinus 
Conlr. Faustum lib. 20. eap.21. et Cyrillus Alex. Contr. Ju- 
lianumhb.G. dum 6° protestantur se nullum Sanctis cultum 
deferre , qui in iis sistat , sed in iis Deum tantum hono- 
rare ut Theodoretus Scnn. 8. De curandis Graecor, affectio- 
nibus. 7° Sane ignota antiquis fuit distinctio recens a scho- 
lasticis invecta inter cultum latriac ac duliae , ut se ab ido- 
lolatriae labe purgarent. Ergo. 

26. Resp. Ad l m , D. Laodicena synodus in objecto ca- 
none damnat cultum superstitiosum , C. legitimum N. Sane 
id liquet ex ipsis canonis verbis quibus perstringuntur illi , 
qui Ecclesia relicta, congregationes seu conventicula faciebant, 
ac idololatriae vacabant ; nec non cx cultu martyrum quem 
synodus probat can.51. his verbis : Quod non oportet in qua- 
dragesima martyrum natales peragere. , sed sanctorum marty- 
rum facere commemorationes in sabbatis et dominicis ; ac de- 
mum ex historia; cx Theodoreto enim novimus illic viguisse 
dicentes universorum Deum nec cerni , nec comprehendi , nec ad 
eum posse perveniri ; et oportere per Angelos divinam sibi benevo- 
lentiam conciliare ( Commcnt. in Ep. ad Coloss. 2, 18.) Supersti- 
tiosus igitur cultus est , quem prohibet Laodicena synodus. 


Digitized by Google 



CAP. II. DE 11KLIGI0SI SANCTOBU* ETC. 180 

27. Ad 2", /V. Origenes enim adversus Celsum rejicit 
cultum qui Angelis tanquam diis deferretur, uti Celsus obji- 
ciebat; qui, ut ipse loquitur, Deo debetur cultus. Quare 
Keilius in Opusc. academicis utpote bonus protestans , Ori- 
gcnem inter adstipulatores cultus Angelorum recenset , 
cum eum ubique adstruxerit legitime intellectum. Theo- 
doretus vero, ut patet ex adductis ejus verbis, super- 
stitiosum Angelorum cnltum rejicit , quasi per ipsos tan- 
tum obsequia nostra ac preces pervenire ad Deum possent. 

28. Ad 3 m , D. Dicunt patres non coli Sanctos in sensu, 
quo hanc vocem ethnici usurpabant , C. in sensu catho- 
lico /V. Nondum enim lechnologia constituta , ut honorem 
quem tribuebant Sanctis, secernerent ab co quem ethnici diis 
suis deferebant , dicebant se Sanctos non colere , intcllige 
cultu supremo , sed diligere , honorare , charitate et dilectione 
cum iis conjungi. Festa enim quae celebrabant in honorem 
martyrum, monumentorum erectio, invocatio, aliaquc ejus- 
modi aperte ipsorum mentem patefaciunt. 

29. Ad 4 m , D. Ut imitari non pigeat quod celebrare de- 
lectat, uti idem loquitur s. Augustinus, C. ad cultus cu- 
jusvis exclusionem A'. Ut patet ex ipsa voce celebrare, 
et ex solcmnilatibus martyrum , quarum idem s. Doctor me- 
minit. Patres toti in eo erant, ut fideles ad imitationem 
Sanctorum quos venerabantur excitarent , uti et nos fa- 
cimus. 

30 Ad 5”, D. Sed mortuos tanto devotius quanto se- 
curius post certamina superata , C. ad exclusionem cultus 
ipsis debiti N. Certe eodem cultus genere tam Sanctos 
mortuos quam viventes prosequimur, licet diverso ritu et 
apparatu , cum viventium conditio hunc apparatum non fe- 
rat , et quia plerumque incerta est vera sanctitas et in 
eadem perseverantia, ut saepe admonet Augustinus. 

31. Ad G”, D. Profitentur se Deum in Sanctis colere 
uti bonorum omnium auctorem , C. se Sanctos non co- 
lere cultu cis debito N. Nos quoque Deum, qui mirabilis esi in 
Sanctis suis colere intendimus dum veneramur Sanctos ; cum 

tamen ipsi vera excellentia fulgeant ob cooperationem gra- 
tiae Dei, ideo hujus excellentiae intuitu illos honore de- 
bito non defraudamus, quos Deus tot muneribus cumulavit. 

32. Ad 7 m , D. Ignota veteribus fuit distinctio qnoad 
voces, Tr. quoad rem illis significatam N. Etenim prae- 
terquamquod s. Augustinus illam distinctionem iisdem ver- 
bis expressit , certum est ex una parte patres fuisse san- 
ctos veneratos , ut omnia recensita documenta luculenter 
ostendunt; ex altera pariter certum est patres sn premo 
cultu Sanctos minime prosecutos esse; nt haec igitur com- 
ponamus, inferre necesse est duplicem cos cultus speciem 
agnovisse , etsi non eisdem ac nos vocibus uterentur ad 
utrumque cultum distinguendum. Hoc aperte insinuat Ori- 
genes, qui loc. cit. Celso objicienti Christianis Angelo- 
rum cultum , respondet posse quidem Angelos coli , re- 
purgatis, ut ipse ait, cum significatione illius vocis colere , 
tum ejus , qui colit, officiis. 

CAPUT III. 

DE SANCTORUM INVOCATIONE 

33 . Invocationem Sanctorum per se ad salutem neces- 
sariam non esse, catholici omnes fatentur. Tota igitur con- 
troversia, quae inter nos et protestantes viget, est utrum 
licita atque utilis sit ejusmodi invocatio , prout eani de- 
claravit Tridentinum adversus haereticos, qui ean» uti ina- 
nem , superstitiosam , Deo et Christo injuriosam , imo ct 
idololatricam rejiciunt. Contra hos igitur sit: 

PROPOSITIO I. 

Licita ac utilis est Sanctorum invocatio ; prout primo 
sacrae litterae evincunt 

34. Ad fidem catholicam enunciata veritas spectat , 
quam synodus Tridentina sess. 25. his verbis declarat , 
quibus episcopis praecipit, ut fideles doceant, Sanctos una 

cum Christo regnantes , orationes suas pro hominibus Deo 
offerre ; bonum atque utile esse suppliciter eos invocare, et 
ob beneficia impetranda a Deo per Filium ejus Jesum Chri- 
stum Dominum nostrum , qui solus noster Redemptor et Sal- 
vator est, ad eorum orationes, opem auxiliumque confugere. 

Ex liis habemus 1° bonam licitamque esse Sanctorum in- 
vocationem; 2° opem ac beneficia non a Sanctis, sed a 
Deo ad eorum intercessionem expectanda esse : 3° ora- 
tiones Sanctorum inniti meritis Christi , qui solus Redem- 
ptor ac Salvator noster est , adeoque solus proprie di- 
ctus mediator natura et officio ; Sanctos vero nonnisi im- 
proprie dictos ac secundarios mediatores esse , innix osque 
Christi meritis nobis comparare atque obtinere aliquid 
a Deo posse ; 4" Sanctorum invocationem ad instar cu- 
jusdam adminiculi esse ad id quod a Deo per Christi 
merita efflagitamus, facilius impetrandum. 

35. Quo sensu licitam ac utilem esse Sanctorum in- 
vocationem primo ex sacris Litteris sic evincimus : ex Scri- 
ptura discimus licitam ac utilem esse invocationem vi- 
ventium ; ergo , inferimus, licita ac utilis est Sanctorum in- 
vocatio cum Christo regnantium. Antecedens ultro admit- 
tunt protestantes ; siquidem saepe Apostolus se commen- 
dat orationibus fidelium, e. g. Rom. 15, 30. ubi scribit: 

Obsecro fratres , . ... ut adjuvetis me in orationibus vestris 
pro me ad Deum; eadem inculcat Ephesiis 6 , 18.; ac 
1. Thess. 5, 28. et alibi passim. Consequentia vero patet; 
nulla enim ratio assignari potest quare licitum ac utile sit 
invocare viventes , superstitiosum vero , injuriosum Deo et 
Christo , imo idololatricum invocare Sanctos cum Deo et 
Christo regnantes. Hoc argumentum hactenus insolubile 
fuit protestantibus ; numquam enim se ab eo expedire po- 
tuerunt. 

36. Alterum argumentum pro hac invocatione non mi- * 

nus firmum suppeditat Scriptura in intercessione Sancto- 
rum . Etenim passim Scriptura nobis exhibet Angelos et San- 
ctos pro viventibus intercedentes apud Deum , beneficia 

poscentes ac obtinentes ; sic Zachar. 1, 12. Angelus Deum 
pro Judaeis deprecatur : Domine exercituum, usqueqm non 
misereberis Janualem el urbium Juda, quibus iratus es? Ob- 
tinuisse vero Angelum quod efflagitabat, patet ex verbis in- 
sequentibus : Et respondit Dominus Angelo, qui loquebatur in 
me verba bona, verba consolatoria . . . Propterea haec dicit 
Dominus: revertar ad Jerusalem in misericordiis; domus mea 
aedificabitur in ea. Idem legimus Dan. 10. Nec solum An- 
gelos sed et Sanctos vita functos intercedere pro viventi- 
bus exhibet Auctor II. Macbab. 15, 12. seqq. qui Oniam 
et Jercmiam refert curasse Judaeorum res , eos adjuvisse, 
datoque Judae aureo gladio a J cremia, certiorem fecisse 
de victoria ; utramque praeterea pro Judaeorum populo 
orasse scribit, ac Jercmiam idcirco ab Onia , fratrum ama- 
torem appellatum esse. Exitus autem ostendit fide dignum 
somnium, ut ibidem legitur. Sic etiam Petrus in N. T. non 
obscure pollicetur in Ep. 2. c. 1 , 15. se intercessurum post 
obitum pro fidelibus dicens : Dabo autem operam et frequen- 
ter habere vos post obitum meum, ut horum memoriam faeiar- 
lis. Joanncs autem Apoc. 5, 8. vidit viginti quatuor se- 
niores , qui procidebant coram Agno , habentes singuli . . . 
phialas «arcas plenas odoramentorum , quae sunt orationes San- 
ctorum, quae de Sanctorum intercessione esse iutelligenda 
tum res ipsa , tum interpretes communi consensione, de- 
clarant. Jam vero intercessio ex parte Sanctorum et invo- 
catio ex parte viventium relativae sunt ; nec intclligitur 
quomodo illi intercedere possint , isti vero nequeant se il- 
lorum intercessioni commendare. 


DIFFICULTATES 


37. I. Obj. 1” Ex Apostolo 1. Tim. 2, 5. Unus est me- 
diator Dei et hominum , homo Christus Jcsvs ; ergo e media- 
torum censu Sancti omnes excluduntur. 2" Ille solus invo- 
cari potest, in quem creditur, juxta illud Rom. 10, 14. 
Quomodo invocabunt, in quem non crediderunt ? Hic autem 

solus est Deus ac Christus. 3° Rursum 1. Par. 16 , 8. et 
Ps. 104. legitur : Confitemini Domino et invocate nomen ejus, 
nempe ille solus invocari debet , cujus confitemur omnipo- 
tentiam ac bonitatem ; nemo autem Sanctorum his praedi- 
tus est. Ergo. 

.38. Resp. Ad 1", D. Unus mediator est primarius, sci- 
licet natura et officio, C. secundarius et intercessionis N. 
Alioquin excluderentur ab intercessione et mediatione se- 
cundaria etiam viventes, ad quorum tamen preces confu- 
git Apostolus. 

39. Ad 2", D. Invocatione , quae fidei professionem in- 
cludat in supremum creatorem et Dominum, C. invocatio- 
ne, quae in mera intercessione consistat N. Duplex enim 
distinguitur invocationis genus , alterum apud cum qui au- 
ctor bonorum est , quo sensu solus Deus invocari potest ; 
alterum quo interponimus alicujus intercessionem ad facilius 
obtinendum, quod a bonorum largitore efflagitamus, quo 
sensu Sancti invocari possunt ut intercessores apud Deum. 
Sic aliter poscimus quidpiam a rege , aliter ab aulico cu- 
jus apud regem officium interponimus; prout optime de- 
clarat s. Th. 2 , 2. q. 83. ar. 4. ac protestantes ipsi quo- 
tidie facere cousueverunt. 

40. Ad 3 m , Eadem esto responsio; eadem siquidem ra- 
tio valet. 

41. II. Ooj. Scripturae jugiter nos docent fiduciam 
omnem in Deo ejasque Christo collocandam, ad Deum 
confugiendum in necessitatibus nostris ; sane 1° Christus 
sic nos Matth. 6, 9. jubet orare: roter noster, ctc. ac 
Jo. 16, 23. ita Apostolos alloquitur: Si quid petieritis Pa- 
trem in nomine meo, dabit vobis, et alibi saepe. Adcoquc 
Paulus Heb. 4, 16. Adeamus, inquit, cum fiducia ad thro- 
num gratiae ut misericordiam consequamur. 2° Nec obstat 
invocatio viventium, nam ipsi possunt cognoscere preces 
ac necessitates nostras , quod nequeunt Sancti vita functi. 
3” Hinc nullum iu sacris Litteris exemplum suppetit, mul- 
to vero minus extat mandatum aliquod de iuvocatione 

Vol. III. 13 

Sanctorum; 4° quin potius Jcrcm. 17, 5. Maledictus di- 
citur homo qui confidit *« homine. Ergo. 

42. Resp. D. A. Scripturae nos docent omnem fidu- 
ciam in Deo collocare ut omnium bonorum fonte ac lar- 
gitore, C. ad exclusionem intercessionis Sanctorum, quos 
Deus ipse honorare intendit , /V. Nemo unquam dubitavit 
Deum esse in quo confidere et a quo bona omnia expectare 
debemus; pater enim est nostrum omnium amantissiraus. 
Illud ipsum quod per Sanctorum intercessionem posci- 
mus , a Deo poscimus per Christi merita , uti Ecclesia con- 
stanter consuevit orare ac nos orare docet ; proinde no- 
stra fiducia quam in Deo habemus non minuitur cum re- 
currimus ad Sanctos , ut nos adjuvent orationibus suis , 
prout non minuitur cum recurrimus ad viventium oratio- 
nes ac preces, sed timemus de nobis eo quod saepe in- 
dignos reddamus beneficiorum Dei. Eo vel magis quod non 
pauca in Scripturis exempla suppetaut de beneficiis a Deo 
ad intercessionem Sanctorum concessis; e. g. nonnisi ad 
preces Jobi placari voluit Deus amicis ejus (Job. ult. 7. 
seqq.); ad preces Abrahae domui Abimelech valetudinem 
restituit (Genes. 20, 17.); ad preces Moysi victoriam Is- 
raelitis super Amalec concessit ( Exod. 17, 10. seqq.) Si 
Deo sic placet honorare amicos suos, patet firmari potius 
fiduciam nostram in Deo, dum opem etiam Sanctorum apud 
eum imploramus. 

43. Ad 1", prob. D. Ita ut quilibet possit immedia- 
te ad Deum confugere , C. ita ut non possit mediate etiam 
per Sanctos aliquid a Deo poscere N. Haec proinde alia- 
que ejusmodi quae ex Ribliis heterodoxi congerere solent , 
quaestionem quam vergamus minime attingunt. Nam quae- 
stio in eo sita est , utrum possint fideles ad facilius aliquid 
a Deo impetrandum opem etiam intercessorum adhibere , 
an vero hoc illicitum sit. Porro nihil ejusmodi occurrit 
in adductis textibus; alioquin illicita foret invocatio vi- 
ventium , quam tamen adversarii uti licitam probant. Ora- 
tio autem Dominica , uti animadverterat jamdiu Bellarmi- 

mis , docet quidem nos quid petere debeamus , minime 
vero quem orare tantum possimus. Sane apostoli apud Lu- 
cam 11, 1 . dixerunt Christo : doce nos orare. 

44. Ad 2“, D. Non possunt Sancti vita funeti aut An- 
geli necessitates nostras cognoscere ex se , Tr. in Deo aut 
manifestante Deo IV. Scimus enim cx Christo Luc. 1 5 gau- 
dere Angelos super peccatore paenitentiam agente ; ac 
rursum novimus ex Tob. 12, 12. ct Apoc. 8, 3. eos- 
dem viventium preces et cordis vota Deo offerre, quod 
certe efficere non possent, nisi ea cognoscerent. 

45. Ad 3", D. Nullum in Scripturis existit mandatum 
de invocatione Sanctorum eo quod agatur de re libera , C. 
nullum existit exemplum N. uti patet ex probationibus. 

46. Ad 4", D. Maledictus dicitur homo qui confidit in 
homine et a Domino recedit cor ejus , C. ut majori cum 
fiducia Deum adeat , ut in casu nostro , IV. Arguit prophe- 
ta Hebraeos qui , Deo relicto , spem suam in auxilio Aegy- 
ptiorum collocaverant. 

PROPOSITIO II. 

Eadem veritas ex Traditione et Ecclesiae praxi evincitur 

47. Ne videamur ex recentioribus seculis Ecclesiae pra- 
xim ac traditionem circa Angelorum Sanctorumque invo- 
cationem ostendere , missa facimus quae ex oecumenieis 
conciliis Constantinopolitano III. Nicaenoque II. argumen- 
ta promere possemus, nec non quae suppeditant Sacra- 
mentaria Leonianum ac Gelasianum , Missalia Gothicum et 
Francicum quoad secula V. et VI , ut ad prisca aurea 
illa Ecclesiae secula assurgamus , quae non ita pridem se 
adeo magni facere profitebantur , seu potius fingebant , 
protestantes. 

48. Nobis igitur primus sese offert ex sec. III. Ori- 
genes, qui Cont. Celsum lib. 8. n. 84. de Angelis disse- 
rens et animabus cum Deo regnantibus scribit: Adjuvant 
eos , qui summum Deum colere volunt, illum eis conciliant, 

suas illorum precibus adjungunt preces, simul cum eis po- 
stulant. Similia habet in lib. De oratione n. 15. Demum 
Hom. 1. in Ezech. n. 7. his verbis suum Angelum in- 
vocat: Veni, Angele, suscipe sermone conversum ab errore 
pristino. Qui locus adeo torsit Keilii ingenium , ut cum 
Dallaeo ad rhetoricam apostrophen confugerit ut ejus vim 
extenuaret. Sed non minus aperte eodem seculo s. Cypria- 
nus Ep. 57. ad Cornelium catholicam doctrinam adstruit 
scribens : Memores vostri invicem simus . . . U trabique pro no- 
bis semper oremus ... et , si quis istinc nostrum prior di- 
vinae dignationis celeritate praecesserit, perseveret apud Do- 
minum nostra dilectio , pro fratribus nostris apud misericor- 
diam Patris non cesset oratio ; quorum sensum verborum 
perperam Fellus editor Oxonicnsis pervertere adnisus est, 
praesertim cum s. Martyr in lib. De habitu Virginum do- 
ctrinam suam et ipse in praxim deduxerit martyres vir- 
gines invocando ; sic enim concludit librum suum : Tan- 
tum mementote tunc nostri , cum incipiet in vobis virginitas 
honorari. 

49. His adjungimus ex IV. sec. Eusebium , qui De Prae- 
parat. Evangelica lib. 13. c. 2. loquens de Sanctorum se- 
pulcris haec habet : Aam eorum sepulcra celebrare , et pre- 
ces ibi votaque nuncupare, et beatas illorum animas venerari 
consuevimus ; idgue a nobis merito fieri statuimus. Alludit por- 
ro his postremis verbis ad receptam ubique in Ecclesia et 
quavis aetate doctrinam et praxim de intercessione et in- 
vocatione Sanctorum. Sane in vetustissimis s. Ignatii M. 
Actis legitur , quod ipse nuper martyrio functus apparue- 
rit per quietem super orans nobis. In Actis pariter marty- 
rum Scilbtanorum , qui an. 200. passi sunt legitur: Con- 
summati sunt Christi martyres mense Julio , die septimo de- 
cimo, et intercedunt pro nobis ad Dominum J. C. Eadem 
occurrunt in Actis s. Maximi , s. Theodoti , nec non in 
gestis s. Potamicnae apud Eusebium lib. 6. cap. 5. Gre- 
gorio autem Nazianzeno teste Orat. 18. n. 19. s. Justina 
virgo , quae passa est sec. III, ut se a Cypriani adhuc pa- 

gani magicis artibus liberaret ; Virginem Mariam supplex 
obsecravit , ut periclitanti virgini suppetias ferret. Patet igi- 
tur II. III. et IV. seculo jamdiu in Ecclesia catholica 
de intercessione et invocatione Sanctorum doctrinam ob- 
tinuisse. 

50. Nec aliud testantur antiquissimae liturgiae , quae 
quamvis sec. IV. scriptis consignatae fuerint , exhibent ta- 
men traditionem secutorum auteactorum. Inter has eminet 
quae a s. Jacobo nuncupatur ; jam vero in ea legitur : 
Praecipue vero sanctae et gloriosae semper Virginis beatae 
genitricis Dei memoriam agimus. Memento illius Domine Deus 
et per ejus orationes puras et sanctas, parce ct miserere no- 
bis. Eadem invocatio invenitur in liturgiis reliquis tum 
orientalibus tum occidentalibus. 

51. S. vero Cyrillus Hicrosolymit. Catechesi Mgsta- 
gogica V. sic liturgiam explanat S. 12. Postea recorda- 
mur eorum , qui obdormierunt , sanctorum Patriarcharum , 
Prophetarum, Apostolorum, Marlqrum, ut Deus eorum pre- 
cibus et legationibus orationem nostram suscipiat. 

52. Cum vero documenta haec publica sint , spectantia 
ad sec. IV. aut ad initium sec. V. patet quacnam tunc 
temporis Ecclesiae fuerit pravis universalis. Exinde porro 
exurgit ineluctabile praescriptionis argumentum. Fieri enim 
omnino non potest , ut Ecclesiae omnes , longe inter se 
dissitae in ejusmodi innovationem, adeo in hypolhesi ad- 
versariorum perniciosam , ac idololatricam conspiraverint , 
nemine reclamante; fatendum igitur est Ecclesias seculi IV. 
doctrinam ct praxim dc invocatione Sanctorum jure veluti 
haereditario accepisse ab Ecclesiis sec. III. ct ita porro, 
donec perveniamus ad aetatem apostolieam a qua suam 
cacpit originem Ecclesia; eo vel magis , quod aperta docu- 
menta ejusdem suppetant sec. II. et III. Hinc adversarii 
ipsi debuerunt manus victas dare dum eo adducti sunt , 
ut scriberent superstitionem hanc jamdiu primis inolevisse 
seculis, uti Magdeburgeuscs Centuriat ores , et Wegschci- 
der : Alii autem cordatiores protestantes ut Leibnitzius , 

Starekius, Plank , Brown, Augusti etc. pro Ecclesia ca- 
tholica hac in parte suffragium tulerint. 

53. Huic demum doctrinae suffragatur vel ipsa ratio 
et analogia ex iis ducta quae apud nos geruntur. Nemo 
sanus laesae majestatis reum traduceret illum , qui me- 
diationem et officium alicujus aulici penes regem efflagita- 
ret ad aliquid ab eo facilius impetrandum. Quomodo igi- 
tur reus erit laesae majestatis divinae aestimandus , qui 
intercessorem apud Deum quaerit ? Imo hac ratione San- 
ctorum communio servatur inter eos qui in terris adhuc mi- 
litant et eos qui jam in caelo triumphant ; quae quidem pe- 
nes protestantes inveniri nequit. 

DIFFICULTATES 

54. I. Obj. 1° Patres qui a catholicis pro Sanctorum 
invocatione afferuntur , si unum vel alterum excipias , spe- 
ctant ad IV. vel V. seculum , cum jam omnes supersti- 
tio illa pervaserit. 2° Patres praeterea illos erroribus ob- 
noxios fuisse constat. 3“ Ignatius in Ep. ad Philad. c. 4., 
Clemens Alex. Slromat. lib. 7. c. 7., Trenaeus Coni, haeres. 
lib. 2. c. 32. uni Deo invocationem vindicant. 4° Quin 
etiam Origencs Coni. Celsum lib. 8. n. 26., Tertullianus Apo- 
loget. c. 30. et Athauasius Cont. Arian. alios quoslibet ab 
ea excludunt. 5” Quamvis enim Sancti pro nobis interce- 
dant , invocari tamen a nobis nequeunt , cum iuvocatio 
ad supremum illud cultus latreutici genus pertineat , quod 
soli Deo debetur. 6° Sancti demum vita functi , ut dici- 
tur Ecclesiastae 0, 5. Nihil noverunt amplius, aut etiam 
ut legitur apud Is. 63, 16. Abvaham nescivit nos et Israel 
ignoravit nos. Ergo. 

55. Resp. Ad 1™, D. Ita tamen ut exhibeant invoca- 
tionem Sanctorum jatndiu in Ecclesia universim receptam, C. 
uti recens inductam N. Patres enim sive tertii sive quar- 
ti seculi praxim de Sanctorum invocatione exhibent jam- 
diu ante se ubique ac publice in Ecclesia receptam; do- 

cumcnta praeterea indubia spectantia ad secundum et ter- 
tium scculum eandem mirifice confirmant , adeoque res 
extra omnem dubitationis aleam constituta est. Quod vero 
patres IY. et V. seculi , nempe ilorentissiraae Ecclesiae 
aetatis, tenerentur ad unum omnes abjecta ac idololatrica 
superstitione, assertio est bacrcticorum digna, qui potius 
quam se deceptos fateantur , Ecclesiam universam accusant 
erroris. 

56. Ad 2 m , D. Patres obnoxii erroribus fuerunt uti 
privati doctores ac seorsum singuli , C. prout testes pu- 
blicae Ecclesiae doctrinae sunt simulque spectati IV. Eo 
vel magis quod pro se suffragium Ecclesiae tulerint; dene- 
gare autem auctoritatem patribus omnibus uti testibus de re 
quae illorum aetate obtinebat , perinde est ac omnem hi- 
storicam certitudinem rejicere. 

57. Ad 3“, D. In subjecta materia de qua dissere- 
bant , C. ad exclusionem invocationis Sanctorum IV. Prae- 
termisso siquidem Ignatio, cujus locus objectus a Moli- 
naeo spurius est , scilicet : Yirgines solum Christum in ora- 
tionibus ante oculos habete. Clemens Alex, iu VII. Stroma- 
tum libro gentiles arguit, quod deos suos invocarent; et 
Ircnaeus confutat valenlinianos , qui aeonas suos una cum 
falsis Angelis invocabant , dabantque operam incantatio- 
nibus. 

58. Ad 4”, D. Alios quosbbet excludunt ab illa invoca- 
tione quae fiat supremo bonorum omnium fonti ac lar- 
gitori , C. quae fiat ad modum intercessionis apud Deum N. 
Etenim Origenes 1. c. excludit ab invocatione daemones, 
quos invocandos contendebat Celsus. Tertullianus excludit 
gentilium deos quos negat a Christianis invocari posse 
pro salute imperatorum. Athanasius arguit arianos quod 
sibi minime constantes, dum Christum negarent Deum es- 
se , Deum tamen appellabant , cumque , veluti creatura alia 
qualibet praestantiorem , adorandum censebant. 

59. Ad 5 m , Ncg. Fieri non potest, ut aliquis pro no- 
bis intercedere possit , nos vero nequeamus ejus patroci- 


Digitized by Google 



200 TRACTATUS DE CULTU SANCTORUM 

ilium invocare ; hoc euim absonum esset. Quod si invo- 
catio, eo sensu quo illam adstruimus, pertineret ad supre- 
mum cultus latriae genus , talis pariter esset censenda in- 
vocatio viventium, quod nemo dicet. 

(50. Ad 6 1 ", I). Sancti vita functi nihil -noverunt amplius 
virtute propria, Tr. vel C. Deo ipsis manifestante, ut supe- 
rius ostendimus, A’. Verba Ecclesiastae si in contextu in- 
spiciantur hunc sensum referunt , mortuos non posse 
in melius mutari. Isaias autem, Clerico interprete , signi- 
ficat Deum multo potiore jure patrem Hebraeorum dici quam 
Abrahamum aut Jacobum. Ceterum cum non desinant pro- 
testantes objicere ignorantiam rerum nostrarum praesertim 
vero precum ex parte Sanctorum, juverit eos refellere ex 
Grotio ipso , qui in Consultat. Cassandri diversis perpensis 
modis seu rationibus a patribus ac theologis in medium 
allatis, ad explicandam Sanctorum notitiam, concludit: Ita- 
que inique faciunt protestantes, qui idololatriae damnant eos, 
qui multorum veterum sententiam secuti , putant nostrarum 
necessitatum et precum notitiam aliquam ad martyres perve- 
nire. Huic consentiunt Leibnitzius in Syst. thcolog. p. 194. 
ac Thomas Brown apud Esslinger. 

61. II. Obj. 1° Sanctorum invocatio inutilis est ex par- 
te Dei , qui paterno prae Sanctis omnibus nos amore pro- 
sequitur, satisque per se prospicit necessitatibus nostris; 
2“ saltem ejusmodi invocatione , diffidentiae praebemus 
indicium. 3° Est praeterea superstitiosa ex parte nostra, 
cum saepius contingat nos opem implorare aut eorum , 
qui numquam fortasse extiiterunt, aut eorum quorum dubia 
saltem sanctitas est. 4“ Ethnicam insuper siiperstitionem sa- 
pit Sanctos singulos pro singulis morbis aut beneficiis ro- 
gare. 5° Quod magis patet ex ratione qua catholici con- 
sueverunt 15. Virginem invocare quasi ipsa sit gratiarum 
arbitra, e. g. Mala nostra pelle ; Jesum nobis post hoc exi- 
lium ostende, dum vocant eam spem nostram etc. quae non- 
nisi Deo competere possunt. 6° Sancti demum nihil no- 
bis impetrare queunt, cum uberem ipsi meritorum suo- 

rnm merccdem acceperint , nec aliud quidpiam valeant 
mereri. Ergo. 

62. Resp. Ad 1", D. Deus nos prae Sanctis omnibus 
diligit, prospicitquc per se necessitatibus nostris si nos 
minime indignos amoris sui redderemus , ac nollet san- 
ctos praeterea honorare , C. secus N. Ante omnia ani- 
madvertimus hoc argumento etiam excludi invocationem 
viventium ; deinde Deum hac ratione velle amicos suos 
honorare dum ad illorum intercessionem nobis dona sua 
concedit ; denique reponimus saepe nostris actionibus pra- 
vis indignos nos reddi beneficiorum suorum , quae pro- 
inde Deus interdum ob allatum motivum nonnisi ad preces 
Sanctorum nobis largiri vult , uti exempla adducta cx Scri- 
pturis ostendunt. 

G3. Ad 2“, 1). Respectu nostri, C. respectu Dei quem 
bene novimus prae omnibus nos diligere N. Responsio pa- 
tet ex modo dictis. 

64. Ad 3'°, D. Quod tamen dubium afficit solum ap- 
plicationem et praxim disciplinarem , C. cultum ipsum , 
sive invocationem in se spectatam N. Plures sancti sunt 
de quorum existentia aut sanctitate ne protestantes qui- 
dem dubitant; si igitur aliud non obstet, poterunt istos 
invocare. 

65. Ad 4”, T). Si in sensu exclusivo catholici singulos San- 
ctos ad beneficia singula impetranda invocarent, Tr. si 
id praestent tantum pro gratiarum quae gratis datae vo- 
cantur divisione, quas Deus dividit prout vult, N. Jam ve- 
ro talis est ratio ob quam interdum pro peculiari bene- 
ficio catholici ad hunc potius quam ad alium Sanctum re- 
currunt, quae in Scripturis fundata est. Ceterum neque 
in sensu exclusivo id faciunt ; et hoc praeterea afficit pra- 
xim, non invocationem ipsam de qua nos agimus. 

66. Ad 5", ISeg. Objectae autem formulae intclligi sem- 
per debent ad sensum catholicae Ecclesiae, quod nempe 
sive B. Virgo, sive Sancti reliqui mediante ipsorum interces- 
sione hoc vel illud praestent, Deum suppliciter deprecan- 

do faciunt, prout vel ipse Leibnitzius exponit, nec alio 
sensu intelligi a catholicis possunt, quibus persuasum est 
ex fide omne datum optimum et omne donum perfectum de- 
sursum esse descendens a Patre luminum , seu a Deo concedi. 
Quo sensu etiam B. Virgo spes nostra dicitur , aliisvc 
ejusmodi titulis donatur. 

67. Ad 6 m , D. Si Sancti inniterentur meritis actualibus 
et propriis, C. si meritis Christi et meritis praecedentibus N. 
Vera ratio qua dicimus Sanctos aliquid nobis impetrare 
precibus suis posse , est amicitia qua actu fruuntur cum 
Deo et ex Christi meritis. Quo fit ut solum de congruo non 
autem de condigno , seu merito presse sumpto , nobis a Deo 
beneficia obtineant. 

CAPUT IV. 

DE RELIQUIARUM CULTU 

68. Cultus nomine hic significamus illud obsequium 
quod ex pio venerationis sensu exhibemus exuviis, cine- 
ribus , ossibus Sanctorum , aut etiam iis quae ad Sanctos 
quoquomodo spectarunt , quaeque idonea sunt ad illorum 
memoriam excitandam: quo fit ut cultus iste totus sit re- 
lativus. Germanum Ecclesiae catholicae sensum circa ejus- 
modi venerationem exposuit conc. Tridentinum sess. 25. 
his verbis: Sanctorum martyrum et aliorum cum Christo vi- 
ventium sancta corpora, quae viva membra fuerunt Christi 
et templum Spiritus Sancti, ab ipso ad aeternam vitam su- 
scitanda et glorificanda, a fidelibus veneranda esse (episcopi 
doceant ) per quae multa beneficia a Deo hominibus praestan- 
tur; ita ut affirmantes Sanctorum reliquiis venerationem atque 
honorem non deberi, vel cos aliaque sacra monumenta a fi- 
delibus inutiliter honorari, atque eorum opis impetrandae cau- 
sa Sanctorum memorias frustra frequentari omnino damnandos 
esse ( mandat sancta Synodus ) prout jam pridem eos da- 
mnavit , et nunc etiam damnat Ecclesia. Quam doctrinam 
vindicandam assumimus. 

PROPOSITIO 

Sanctorum reliquiae et monumenta utiliter ac pie 
a fidelibus honorantur 

69. Ad fidem propositionem hanc spectare constat ex 
recitatis Tridentini verbis. Hujus porro honoris ac vene- 
rationis vestigia haud pauca in Scripturis suppetunt. Etenim 
praeter ea quae in V. T. occurrunt Exodi 13, 19. collat. 
Ecclesiastici 49, 16, 4. Reg. 13, 21. collat. Ecclesiastici 48, 
14. 4. item Reg. 23, 17. 18. ; in N. T. Matlh. 9. historia 
legitur mulieris haemorrhoissac sanatae ex contactu fimbriae 
vestimenti Christi; Act. 5, 15. infirmi in plateas ejicieban- 
tur, ut veniente Petro, saltem umbra illius obumbraret quem- 
piam illorum, et liberarentur ab infirmitatibus suis ; et ibid. 
C. 19., 22. legitur quod super languidos deferrentur a corpo- 
re ejus (Pauli) sudaria et semicinctia, et recedebant ab eis lan- 
guores, et spiritus nequam egrediebantur. 

70. Ab ipsis proinde Ecclesiae primordiis , tribus nem- 
pe prioribus saeculis, receptam ubique ejusmodi veneratio- 
nem certissima documeuta testantur, quae nc confusionem 
pariant, in quasdam classes distribuimus. 

71. Prima igitur conficitur ex sollicitudine fidelium in 
Sanctorum reliquiis colligendis; cujus rei testis est Episto- 
la Ecclesiae Smyrnensis, in qua solliciti exhibentur Chri- 
stiani in colligendis s. Polycarpi reliquiis ut communicarent 
sancto cadaveri, ad eas scilicet venerandas. Id ipsum te- 
stantur acta S. Ignatii M. cujus reliquias ingenti cura Chri- 
stiani sibi compararunt uti thesaurum inaestimabilem Eccle- 
siae relictum . Testes praeterea Christianorum cultus hac in par- 
te sunt vel ipsi acerrimi religionis hostes, qui in cit. Epist. 
Ecclesiae Smyrnensis fassi sunt vereri se , ne christiani , re- 
licto Christo , Polvcarpum adorare inciperent ; omni idcir- 
co qua poterant ratione martyrum corpora , ne a Christianis 
colerentur , ethnici gladiatorum corporibus commiscebant ; 
in amphitheatris feris, in aquis piscibus ut vorarentur expo- 

nebant; aut saltem igne illa cremabant, cineres dispergen- 
tes, uti ei martvrum actis constat. 

72. Altera classis coalescit ex monumentis erectis su- 
per Sanctorum reliquiis, quaeque confessiones, martyria, me- 
moriae vocabantur; item altaria quae offerendo sacrificio 
inserviebant in cubiculis. Illustre jam a II. et III. seculo, 
Eusebio teste lib. 3. c. 25. , erat trophaevm seu sepulcrum 
ss. apostolorum Petri et Pauli. Sic ossa s. Polycarpi , uti 
legitur in cit. Epist. Eccles. Smyrnensis gemmis pretiosis- 
simis cariora et quovis auro pretiosiora seputta sunt ubi dece- 
bat. Quo in loco, convenientibus Christianis, ejus marty- 
rii diem celebrabant. 

73. Tertia classis exurgit ex primorum Christianorum 
et Ecclesiae universae studio ac sollicitudine in secernendis 
sanctorum martyrum exuviis a reliquorum fidelium ossi- 
bus. Solebant quippe illis signa adjungere aut palmae , aut 
ampullae sanguine martyris plenae, monogrammatis , alio- 
rumque ejusmodi , de quibus ex professo agunt archaeo- 
logi sacri Bosius, Arringhius, Boldcttus aliique passim. 

74. Quarta demum classis constat cx obsequiis, quibus 
Sanctorum reliquias prisci fideles prosequebantur. Talia 
erant sacrificia, quae Deo in Martyrum honorem super ipso- 
rum tumulis in cryptis ac caemeteriis offerebant; cujus con- 
suetudinis mentio fit in Actis 8. Stephani Papae, et in Con- 
stitutionibus Apostoliris lib. 6, cap. 30.; item osculum, quoti 
sive eorum reliquiis sive catenis imprimi consueverat , 
quod quidem illa aetate , fatente Beausobrio , nisi ratio 
haberetur intentionis ejus qui illud figebat , signum erat 
supremi cultus, nempe latriae. Ex his igitur aliisque non 
paucis quae afferri facile possent, luculenter patet ab aetate 
ipsa apostolica longe latcque in universa Ecclesia reliquia- 
rum venerationem receptam et frequentatam esse. Ex quo 
pronum est inferre aut Christi Ecclesiam a suis primor- 
diis idololatricam ct superstitiosam fuisse, aut piam sanctam- 
que esse sacrarum reliquiarum venerationem, quam cx apo- 
stolica traditione jugiter Ecclesia professa est. 

75. Verum enim vero rei ipsius natura communisquc 
agendi ratio nos in ejusmodi venerationem inducit. Siqui- 
dem eum aliquem summa in aestimatione habemus , eo aui- 
mo sumus comparati ut in pretio habeamus etiam quae ad il- 
lum cum in vivis ageret , spectabant. Hac de causa vel ipsi 
protestantes magna sedulitate in Germania asservant atra- 
mentarium quod Lutherus in diabolum injecit, ac suppelle- 
ctilia quibus olim haeresiarcha ille apostata usus est ; porro 
iidem ipsi sunt qui idololatriae catholicos insimulant, eo 
quod isti Sanctorum exuvias in honore ac veneratione te- 
neant. Tanta est humanae mentis incohaerentia ! 

DIFFICULTATES 

76. I. Obj. 1° Deus Moysis corpus abscondit, ne ab He- 
braeis coleretur; quo declaravit nullum Sanctorum cineri- 
bus cultum esse tribuendum ; 2° prout reipsa numquam He- 
braeialicujus reliquias coluerunt. 3“ Sane vel ipsam sepulcro- 
rum erectionem Prophetis sauctis exprobrat Christus pha- 
risaeis Matth. 23, 39. dicens: Vae vobis, scribae el pltarisaei 
hypocritae, qui aedificatis sepulchra prophetarum ct ornatis mo- 
numenta justorum. Ergo. 

77. Resp.Ad 1”, D. Abscondit Deus corpus Moysis ne 
coleretur cultu superstitioso , Tr. ad excludendam reliquia- 
rum venerationem N. Incertum porro est qua proprie de 
causa , seu in quem Unem Deus occultum voluerit Hebraeis 
sepulernm Moysis , cum nuspiam id nobis patefecerit. Quod 
si liberaliter velimus cum adversariis agere, corpus illud 
quod vel ipse Deus tantopere honorare voluit dum illud per 
Angelos sepelivit , ideo occultavit Hebraeis ne ipsi adeo in 
idololatriam propensi superstitioso cultu illud prosequeren- 
tur , prout reipsa fecerunt respectu aenei serpentis in deser- 
to erecti quein destruxit Ezechias. 

78. Ad 2", D . Hebraei numquam Sancti alicujus reli- 
quias coluerunt eo ritu exteriori qui apud nos obtinet, C. ve- 
nerationis sensum quo ipsas prosequebantur , cum opus es- 
set, non patefecerunt N. Ob recensitas causas Hebraei pecu- 

liarem cultum reliquiis Sauciorum exhibere non potuerunt; 
ast eos affectos erga illas venerationis sensu fuisse, in dubium 
revocari nequit, cum Deus ipse significaverit quo in honore 
illae habendae essent, uti cum 4. Reg. 13, 31. ad conta- 
ctum ossium Elisaei mortuum excitavit de quo proinde Ec- 
clesiastici 48 , 14. legitur : Mortuum prophetavit corpus ejus. 
Hinc Iosias cum ceterorum cineres dispergeret, venera- 
tionis gratia erga virum sanctum qui prophetaverat ever- 
sionem altaris Bcthel, ejus cineribus pepercit dicens ib. 23, 
18. Dimittite eum , nemo commoveat ossa ejus. 

79. Ad 3 m , D. Exprobrat Christus pharisaeis hypocri- 
sin perversamque eorum agendi rationem , C. sepulcro- 
rum erectionem in se spectatam N. Ut liquet ex iis quae 
immediate adjecit : Et dicitis : si fuissemus in diebus patrum 
nostrorum, non essemus socii eorum in sanguine prophetarum . . . 
et vos implete mensuram patrum vestrorum. Apposite Chry- 
sostomus sic verba Christi exponit: Non quia aedificant, 
nec quia patres suos accusant, vae illis dixit; sed quia ita 
facientes et ita docentes, patres suos condemnare audebant , 
cum ipsi pejora committerent. 

80. II. Obj. 1° Alte siluerunt de reliquiarum cultu 
trium priorum seculorum patres quamvis dimicassent ad- 
versus gnosticos martyriorum refragatores. 2“ >'ec nisi se- 
rius martyrum corpora sub altaribus aut in thecis collo- 
cata sunt, aut in publica supplicatione gestata, quando- 
quidem prius terrae mandabantur. 3° Clemens Alex, in 
Protreptico adv. gentes, Tertullianus lib. De Idololat. c. 28. 
Minutius Felix in Octavio, aliique passim exprobrabant eth- 
nicis templorum , altariumque super mortuorum sepulcris 
consecrationem, ac religionem mortuorum. Ex ethnicis igi- 
tur superstitiosus iste cultus ad Ecclesiam pervenit. 

81. Resp. Ad 1", D. Supplentibus patrum silentium 
factis ineluctabilibus , C. secus N. Quae porro facta testa- 
tissima adduximus , rem conficiunt. Quod si patres illi si- 
ve haereticis futuram resurrectionem negantibus , sive 
martyriorum refragatoribus non opposuerunt reliquiarum 

cultam , ita se gesserunt , eo quod et hunc haeretici illi 
rejicerent. 

82. Ad 2", D. Eodem vigente dogmate, diversi diver- 
sis temporibus ritus in cultu adhibendo obtinuerunt, C. 
quasi idem dogma non viguisset A'. Vigentibus persecutio- 
nibus fieri non poterat ut iidem solemnes ritus in colen- 
dis Sanctorum reliquiis usurparentur, qui, cessantibus per- 
secutionibus , adseiti sunt. Quod tamen iu potestate fide- 
lium erat ad patefaciendam suam erga reliquias veneratio- 
nem , omissum non fuit , ut patet ex allatis probationibus. 
Reddita porro Ecclesiae pace , sub patrum ipsorum oculis 
qui ad tertium seculum spectabant , majori solemnitate 
cultus iste explicari coepit ubique. 

83. Ad 3", D. Patres ethnicis exprobrarunt mortuo- 
rum religionem, templorum altariumque super eorundem 
sepulcris consecrationem ratione adnexae superstitionis, C. 
per se N. Inseparabilis siquidem erat ab ethnicorum prin- 
cipiis mortuorum religio, templorum ac altarium consecratio; 
putabant enim defunctorum animas oberrare circa sepulcra, 
et Augustino teste De civit. Dei lib. 9, c. 2. aut daemones sive 
genios ac Deos esse, adeoque templa et aras extruebant dica- 
bantque mortuis, veluti numinibus. Haec porro nihil commune 
habent cum catholicorum sensu in reliquiarum veneratione. 

84. Quod si deinceps catholici nonnullos materiales 
ritus adseiverunt in reliquiarum cultu , qui communes ethni- 
cis fuere, cum diversum tamen principium , diversus finis 
in ntrorumque cultu sit, nulla est ratio quamobrem hi 
ritus purificati ab ethnicorum sordibus ea de causa damna- 
ri debeant, prout crimini Ecclesiae non vertitur, quod 
purificatis ethnicorum delubris, ea converterit in templa veri 
Dei. Adeoque invicta manet Hieronymi ad eandem Fausti 
ac Vigilantii expostulationem responsio lib. 1. Coni. Vigil. 
n. 8. Quia quondam colebamus idola, nunc Deum colere non 
debemus, ne simili eum videamur cum idolis honore venerar 
ri ? Illud Jiebat idolis, ei idcirco detestandum est; hoc fit 
martyribus, et idcirco recipiendum est. 

85. III. Obj. 1“ Superstitiosum est cineres mortuorum 
colere in quibus nulla est excellentia. 2° Innumerae pro- 
pe reliquiae supposititiae sunt. 3" Abusus haud pauci in ea- 
rum cultum irrepserunt. Ergo. 

86. Resp. Ad l m D. Eam Sanctorum cineres excellen- 
tiam non habent ob quam coli possint cultu absoluto, C. ob 
quam colantur cultu relativo N. Etenim Sanctorum corpora 
fuerunt aliquando viva Christi membra ac templa Spiritus 
Sancti , quorum animae nunc aeterna cum Deo felicitatu 
fruuntur , excitanda oliin et ipsa ct glorificanda. Deus prae- 
terea non semel per haec corpora illustria miracula ad ho- 
norem ipsis conciliandum operari dignatus est. Quamvis 
idcirco nullam in se excellentiam hi cineres aut ossa haec 
praeseferant ob quam cultu absoluto coli debeant , possunt 
tamen ob recensita motiva coli veneratione relativa. 

87. Ad 2", D. Plures reliquiae dubiae aut supposititiae 
sunt, Tr. omnes fi. Cum vero cultus, quem Sanctorum re- 
liquiis adstruunus, totus relativus sit, nihil exinde detri- 
menti provenit , si aliquando eas dubias aut supposititias 
esse contingat ; uti fatetur ipse Leibnitzius in St/stem, theo- 
logico p. 198. Ceterum reliquiae supposititiae tot non sunt, 
quot adversarii depraedieant ; Concilium vero Tridenliuum 
sess. XXV. decrevit non esse novas reliquias recipiendas , 
nisi recognoscente et approbante Episcopo, eisque sub cau- 
tionibus quas sapienter praescribit. Fieri autem nequit ut 
fraudes omnes praecaveantur. 

88. Ad 3", D. Abusus irresperc ex parte privatorum, C. 
ex parte Ecclesiae N. In his quaestionibus permisceri nequit 
dogma cum privatorum praxi ; illud sanctum ac immuta- 
bile est , in istam obrepere abusus vel Ecclesia invita pos- 
sunt. Satis est ut illos damnet Ecclesia, ct quoad ejus fieri 
potest de medio tollantur, prout nullo non tempore eos 
averruncare Ecclesia sategit. 

CAPUT V. 

DE SACRARUM IMAGINUM USU AC VENERATIONE 

89. Imagines Christi , Deiparae Virginis aliorumque San- 
ctorum ex praescripto conc. Tridenlini sess. 25. in tem- 
plis praesertim habendae ac retinendae sunt, eisque de- 
bitus honor ac veneratio impertienda : Nun quod credatur 
i nesse aliqua in iis divinitas vel virtus, propter quam sint 
colendae ; vel quod ab eis sit aliquid petendum; vel quod fi- 
ducia in imaginibus sil figenda, velut olim fiebat a gentibus, 
quae in idolis spem suam collocabant ; sed quoniam honos qui 
eis exhibetur , refertur ad prototypa , quae illuc repraesentasti; 
ita ut per imagines quas osculamur, et coram quibus caput 
aperimus et procumbimus , Christum adoremus , et sanctos , 
quorum illae similitudinem gerunt , veneremur. Ex imaginum 
adversariis, alii earum et usum et cultum rejiciunt, adeoque 
eas destruunt , iconoclastae propterea nuncupati , alii usum 
retinent etiam ad templorum ornatum et ad historiam , ast 
venerationem omnem abjiciunt, iconomachi idcirco vocati, 
tales vero plerique sunt hodierni protestautes. Esum proinde 
et cultum sacrarum imaginum vindicare aggredimur adver- 
sus utriusque generis hostes; quod quidem prius ex Scri- 
pturis, deinde vero ex traditione conficimus. 

PROPOSITIO I. 

Sacrarum imaginum usum ac venerationem licitam ac piam 
esse Sacrae Litterae ostendunt 

90. Vix de usu quaestio esse potest , cum in Scripturis 
non modo eum probatum, sed ex Dei ipsius mandato in V. 
T. praescriptum videamus. Nam Exod.25, 18.19. Deus Moy- 
sem jussit duos Cherubim extruere in utroque arcae latere 
collocandos dicens : Duos quoque Cherubim aureos et produ- 
ctiles facies , ex utraque parte oraculi. Cherub unus sit in la- 
tere uno, ct alter in altero. Nuin. pariter 21,8. Dominus 

Vol. III. U 

JIoysi imperavit ut faceret serpentem aeneum , poncretque 
eum pro signo , qui percussus aspexerit eum, vivet. Jam vero 
aeneum serpentem typum ac imaginem fuisse Christi in cru- 
cem elevandi, declaravit Christus ipse Jo. 3, 11. his ver- 
bis : Sicut Moyses exaltavit serpentem in deserto , ita exaltari 
oportet Filium hominis. Quod si licitus ac pius usus fuit typi 
ac imaginis Christi ante ejus adventum, cur illicitus ac im- 
pius usus imaginis Christi passi erit existimandus? 

91. Ast non solum imaginum usum, verum etiam ea- 
rumdem venerationem licitam ac piam esse Sacrae Litterae 
ostendunt. Nemo ignorat aream in V. T. symbolum fuisse 
praesentiae Dei. Porro Hebraeos arcam veneratos esse con- 
stat ex Jos. 7,5. ubi de Josue legitur: Scidit vestimenta 
sua et pronus cecidit in terram coram Arca Domini usque ad 
vesperam, tam ipse, quam omnes senes Israel. Id ipsum con- 
stat ex Ps. 98, 5. in quo dicitur: Exaltate Dominum Deum 
nostrum, et adorate scabellum pedum ejus, quoniam sanctum 
est. Scabelli autem pedum Domini nomine arcam designari pa- 
tet ex 1. Paral. 28, 2. ubi David de se ipso dicebat: Cogi- 
tavi, ut aedificarem domum , in qua requiesceret arca foede- 
ris Domini, et scabellum pedum Dei nostri. Cum propte- 
rea arcam Domini adoraverint, cumque ex adductis Ps.93. 
verbis ea adoranda fuerit , aut licitam piamqne imaginum 
venerationem fateamur necesse est, aut superstitionis ac 
idololatriae reos in cultu arcae Josnc ac senes Israel accu- 
semus , imo et Dei mandatum in Ps. cit. expressum pro obje- 
cto superstitionem et idololatriam habuisse dicamus. Quod 
postremum blasphemum cum sit , nonnisi impie iconoma- 
chi protestantes superstitionis atque idololatriae ream incu- 
sant catholicam Ecclesiam ob impensam imaginibus ve- 
nerationem. 


DIFFICULTATES 

92. Obj. I” Deus Exod. 20, 4. seqq. tum usum tum 
cultum imaginum prohibuit illis verbis : Ao» facies tibi 
sculptile , neque omnem similitudinem .... Non adorabis , 

ea, neque coles. 2” Hoc sensu haec primi Decalogi verba 
esse intelligeada testes sunt vetus synagoga doctoresquc 
legis , qui nou modo nullam unquam imaginum venera- 
tionem admiserunt , sed nec earum usum passi sunt. 3° Nec 
aliter mandatum hoc veteres Ecclesiae patres Clemens Alex. 
Strom. 1. 5., Tertullianus lib. De Spectae, c. 13. et lib. 
dc Idolo! . c. 3. Justinus in Dialogo eum Tryphone, Orige- 
nes Cont. Celsum lib. 4. interpretati sunt. 4” Eo vel magis 
quod imaginibus Christianorum illa omnia apprime aptari 
possint quae veteres prophetae de idolis gentium scribe- 
bant, quod eadem materia ac vascula immunda consta- 
rent; quod insensibilia ac irrationabilia essent; quod de- 
nique super illis mures, hirundines, araneae nidificarent 
ac jocarentur. Ergo. 

93. Resp. 1* Gencratim has difficultates aeque premere 
iconomachos protestantes ac iconomachos vetustiores. Quin 
proinde sibi adversentur, nequeunt eas in catholicos in- 
torquere ut solent. 

94. Resp. 2° Ad l", D. Prohibuit Deus omnem simi- 
litudinem et sculptile falsorum deorum , vel rerum earum 
quae uti dii haberi possent , C. omnem similitudinem ac 
effigiem absolute A'. Nam 1“ id ostendit contextus: Ego 
sum Dominus Deus tuus . . . Non habebis deos alienos coram 
mc. Non Jacies tibi sculptile neque omnem similitudinem quae 
est in caelo desuper, cl quae in terra deorsum, neque eorum 
quae sunt in tu/uis sub (erra. Non adorabis ea , neque coles ; 
quibus Aegyptiorum, ac Zabicnorum praesertim idolola- 
triam proscribit , qui ea objecta ut deos habebant, eole- 
bantque illorum simulacra cultu absoluto. 2° Id praeterea 
ostendit mandatum hoc de Dei unitate ad exclusionem deo- 
rum gentium , eorumque simulacrorum , alioquin undecim 
Decalogi praecepta essent. 3° Id denique ostendit factum 
ipsum de arca ejusque veneratione ex Dei ipsius jussu , 
nec non de Chcrubim ac serpente aeneo ex Dei praecepto 
constitutis. 

95. Ad 2'", D. Testes sunt vetus synagoga legisque 

doctorcs post captivitatem Bab} Ionicam ad severiorem le- 
gis custodiam , C. ante captivitatem N. Ut enim legitur 
3. Reg. capp. 6 , et 7. Salomon in templo a se aedifi- 
cato Chcrubim extraxit, boves ac leones, palmas aliaque 
ejusmodi ornamenta , Deo ipso probante. Quod si de ve- 
neratione sermo sit , satis est recolere quae scripsimus 
circa agendi rationem Josue seniorum Israel, et I)avid cum 
universo populo quoad arcam foederis. Quod si seniores 
Hebraei ad legis sepimmtum, , uti rabbini loquuntur, rigidiore 
ratione se se gesserant quoad imagines, id non tam ex 
vi legis , quam ex firmiore legis observatione factum est , 
ut populus ab omni labendi in idololatriam , ut antea , pe- 
riculo amoveretur. 

90. Ad 3”, D. In ordine ad ethnicorum idola deorum- 
que simulacra , C. absolute , ad catholicorum mentem N. 
Cum enim agerent allegati patres adversus idololatriam, 
hoc ipso patet eos non perstrinxisse nisi idola gentium, 
falsorumque deorum simulacra. Quod si Tertullianus et 
Clemens Alex, alicubi visi sunt asserere Deum primo De- 
calogi praecepto omnem imaginum usum interdixisse , alibi 
contrarium statuunt , fatenturque intclligi id debere de ea 
similitudine , quae pro Deo coleretur , aut etiam id asse- 
runt de similitudine seu imagine quae Deum ipsum referret , 
uti censet Nat. Alexander. 

97. Ad / i”, D. Aptari possunt, sed diversa ratione , C. 
eadem ratione /V. Cum enim gentes simulacra seu idola 
ut deos haberent , aut saltem illis divinam inesse virtutem 
existimarent, merito prophetae, ac post eos Kcclesiae pa- 
tres quae heic recensentur exprobrabant ipsorum idolis ; 
cum vero catholici imagines et simulacra non colant nisi 
cultu relativo , nullamque in ipsis virtutem agnoscant , ideo 
nonnisi stulte illa objicerentur sacris imaginibus; alioquin 
exprobrari haec ipsa possent et arcae, Cherubim etc., cum 
et super bis potuerint et aves nidificare, jocari mures et 
suas araneae telas conficere. 

PROPOSITIO IT. 

l/sus et v moratio sacrarum, imaginum ex t rari i lio no 
evincitur 


98. Usum sacrarum imaginum tribus prioribus Eccle- 
siae seculis obtinuisse nunc res testatissima est, ut con- 
stat 1° ex priscorum fidelium consuetudine exprimendi re- 
ligionis mysteria imaginum ope. Nam annutorum referen- 
tium imaginem piscis vel columbae , quibus christiani ute- 
bantur , meminit Clemens Alex. Poedagogi lib. 3. c. 9. Plura 
ejusmodi monumenta exhibent Ariughius Romae subterr. 1. 3. 
ac Bonarrotius in op. De vitreis fragmentis. 

99. 2® Haec eadem symbola in lapidibus , lucernis , 
gemmis, picturis ac sarcophagis saepissime occurrant in 
quibus praecipua Veteris ac Novi Testamenti facta referun- 
tur. Symbola praeterea Christi ejusque imago in monte 
consistentis , virgam aut crucem gestantis , aut sub figura 
boni pastoris pascentis aut succollantis ovem, passim in cac- 
meteriis conspiciuntur ; quae quidem monumeuta magno 
numero collegerunt archaeologi sacri. Satis hic sit verba 
afferre quibus Tertullianus antiquum imaginum usum con- 
firmat; in lib. De pudicitia c. 7. Procedant , sic montanista 
interpellat catholicos, ipsae picturae calicum vestrorum, si 
vel in illis perlucebit interpretatio pecudis illius; et c. 10. 
Si forte, inquit , patrocinabitur pastor quem in calice depingis. 

100. Nec solum usum sed et venerationem sacrarum 
imaginum priscis illis seculis viguisse ex certis documentis 
pariter constat. Ethnici enim passim Christianos incusabant 
quod cruces adorarent. Sane Caecilius ethnicus apud Minu- 
cium Felicem in Octavio de Christianis ait: Et qui hominem 
summo supplicio pro facinore punitum , et cructs ligna feralia 
eorum ceremonias fabulantur, congruentia perditis scelera- 
lisque tribuit altaria , ut id colant, quod merentur; et iterum 
Ecce vobis minae, supplicia, tormenta, etiam non adorandae, 
sed subeundae cruces. Sic etiam Julianus apostata apprime 

versatus in Christianorum ritibus apud Cyrillum lib. G con- 
tra eundem, Christianos alloquitur : Crucis lignum adoratis, 
ejusquc signa in Jronie formatis, ct postibus aedium insculpi- 
tis. Eandem accusationem Celsus apud Origenem 1. 2. n. 47. 
Christianis infert. Argumento igitur evidentissimo est an- 
tiquos Christianos crucem veneratos esse , quod cum in 
ethnicorum notitiam pervenisset , autumarunt fideles cruces 
uti deos habuisse. 

101 . Nec solum cruces , verum etiam alias imagines co- 
luisse Christianos veteres , atque in cubiculis ac coemete- 
riis posuisse venerationis ergo , certissime constat. Tn coe- 
meterio enim Praetextati vetus adhuc cubiculum visitur , 
ubi mysteria celebrabantur, depictum et in cujus fornice 
imago eminet Salvatoris, quae pariter occurrit in coeme- 
teriis Callixti , s. Agnetis , Priscillae , sanctorumque Petri 
et Marcellini in via Lavicana , quas profert Boldetti op.cit. 
lib.l. c.4. Id ipsum evincunt vitra in quibus jam a Sec. III. 
exhibetur Virgo cum puero Jesu nimbis seu aureolis et co- 
ronis redimita , uti symbola veneratiouis quam christiani 
erga B. Virgiuem profitebantur. 

102. Hoc ipsum rei ipsius ostendit natura; Heri enim 
nequit ut non veneremur imagiues eorum , quos cultu pro- 
sequimur ; relativa siquidem haec sunt , ut patet ex iis quae 
in civili seu politica societate peragere solemus. Consueve- 
runt scilicet homines amorem vel odium in aliquem pate- 
facere pro diversa ratione qua ejus imagines aut simulacra 
prosequuntur. Interdum enim oh meritum litterarium , belli- 
cum aut civile , quo aliqui excelluerunt, illorum memoriae 
peraennandae gratia statuae eriguntur, ac imagines, quae 
summo in pretio habentur, publice conspiciuntur. Contra ve- 
ro si odium in se concitarunt, eorum solent imagines deleri 
ac dejici simulacra , prout nos ipsi conspeximus. Nec alia 
nos gerimus ratione erga illos qui virtutibus Christianis 
exemplo ceteris fuerunt; cum prototypa veneramur , imagi- 
nes eorum veneremur necesse est. Ex earum conspectu ad 
illorum virtutes ac gesta aemulanda provocamur piique in 

nobis excitantur sensus , prout e contra evenire solet ad 
turpium imaginum praesentiam. Sic enim animo compa- 
rati sumus. 

103. Ad praecavendas difficultates animadvertendum 
est 1" imagines ad religionis essentiam non pertinere, adeo- 
que illarum usum admittere aut non admittere rem disci- 
plinae esse, quae Ecclesiae moderationi ac prudentiae su- 
best. Hinc prout locorum , temporum ac personarum adjun- 
cta exposcunt , potest Ecclesia imagines vel adsciscerc vel 
ablegare , ut interdum reipsa factum est. Animadverten- 
dum 2° est quoad venerationem earumdein in Ecclesiae po- 
testate esse externas significationes moderari , prout melius 
expedire judicaverit. 


DIFFICULTATES 

104. I. Obj. 1° Cum veteres patres ethnicis exprobra- 
rent simulacrorum cultum , hoc. ipso ostenderunt Christia- 
nos haec minime coluisse. T Adde ethnicos crimini ver- 
tisse Christianis , quod nulla haberent nota simulacra , ut le- 
gitur apud Minucium Felicem in Octavio ; 3° quod quidem 
apologetae fassi sunt, 4° profitentes praeterea se neque 
crucem , neque aliud quodvis simulacrum colere ; 5° adeo- 
que in veterum ecclesiarum instrumentis, et sacrae sup- 
pellectilis recensionibus , quae qualuor prioribus seculis fa- 
ctae sunt , nullae prorsus imagines occurrunt. Ergo. 

105. Resp. Ad l m , /). Ostenderunt Christianos simulacra 
non coluisse eo cultu supremo et absoluto , quo ethnici 
colebant simulacra sua, C. nullo modo coluisse /V. Chri- 
stiani cum imagines venerarentur in ordine ad prototypa 
seu cultu relativo , nullus illarum cultus videri poterat, si- 
quidem conferebatur cum cultu illo supremo quo simu- 
lacra sua ethnici prosequebantur. Insuper nonnisi parce et 
absque ullo exteriori apparatu hanc significabant venera- 
tionem , ratione habita temporum ceterorumque adjuncto- 
rum. Adeoque jure poterant veteres patres ethnicis ex- 

probrarc simulacrorum cultum, quin inde argumenti in- 
torsionem vererentur ; praesertim cum prisca illa aetate 
imagines potius quam simulacra haberent christiani. 

106. Ad 2 m , D. Christiani non habebant nola simula- 
cra, C. nulla prorsus habebant /V. Etenim cum in cry- 
ptis, in coemeteriis, in aediculis cluistiani imagines suas 
haberent , cavebant summopere , ne in ethuicorum illae no- 
titiam venirent. Caecilius propterea quaerit ab Octavio cur 
ipsi occultare et abscondere quidquid illud colunt , magno- 
pere nituntur ; cum honesta semper publico gaudeant , sce- 
lera secreta sint? 

107. Ad 3”, I). Apologetae non inficiati sunt se ima- 
gines seu simulacra non habere prout non iniiciabantur se 
non habere templa et altaria , C. secus N. Nam et hoc 
pariter objiciebant gentiles Christianis, uti Caecilius inter 
ceteros, qui sic loquitur in Octavio : Cur ntfllas aras ha- 
bent ? Templa nulla? Ii ulla nota simulacra? Nec tamen Apo- 
logctac horum quidpiam iniiciabantur , cum nihilominus 
certissimum sit primos fideles et sacras aedes et altaria 
habuisse ; ratio porro est , quia ad mentem ethnicorum re- 
spondebant , nec res Christianas illis prodere volebant. 
Eadem sese ratione gesserunt quoad imagiues , quas cer- 
tum quoque est ex allatis documentis apud Christianos in 
ipsis locis sacris extitisse. 

108. Ad 4 m , D. Protitentes se crucem aut aliud quid- 
vis non colere ad ethnicorum mentem , C. absolute N. 
Ut enim ex contextu liquet , apologetae professi sunt se 
crucem aut simulacra uti deos haud colere; siquidem ita 
Octavius Caecilio respondet : Cruces nec colimus nec opta- 
mus. Vos plane qui ligneos deos consecratis , cruces ligneas ut 
deorum vestrorum partes forsitan adoratis; id quod Tertul- 
lianus Apologet, c. 16. respondet, irridens ethnicos, quod 
rudem palum sub Palladis Atticae aut Farreae Cereris no- 
mine adorarent , dicens : Nos si forte , integrum et totum 
Deum colimus; quasi diceret : si crucem, ut vos asseritis, 
velut deam coleremus , quod falsum est , non palum ru- 

dem, qui par» crucis «it, sed integram crucem, atque adeo 
integrum Deum adoraremus. 

109. Ad 5 m , D. In illis peculiaribus ecclesiis in qui- 
bus recensiones suppellectilium factae sunt , Tr. in ceteris /V. 
Fieri enim potuit , ut peculiari ex causa imagines in illis non 
haberentur. Contra facta positiva, quae attulimus , uullam 
vim habent recensiones negativae. Ut plurimum insuper 
Christi et sanctorum imagines in parietibus depictae erant , 
ut patet ex coemeteriis romanis. 

110. II. Obj. 1° Patres gnosticos et carpocratianos ac- 
cusarunt , quod imagines venerarentur , inter quos s. Ire- 
naeus lib. 1. c. 25. n. 6. S. Epiphanius Haeres. 27. 8. 
Augustinus De haeres, c. 7. Quapropter 2° conc. Illiberi— 
tanum can. 36. ita constituit : Placet picturas in ecclesiis 
esse non debere, ne quod colitur et adoratur, in parietibus 
depingatur. 3° S. Epiphanius in Anablatensi ecclesia scidit 
velum, pendens e foribus ecclesiae, et habens imaginem qua- 
si Christi vel sancti cujusdam . . . contra auctoritatem Scri- 
pturarum , ut ipsemet refert in Epist. ad Joannem episc. Hie- 
rosolym. 4“ S. vero Gregorius M. licet in epistolis ad Se- 
renum datis eum reprehenderit , quod imagines fregerit , 
laudavit tamen ejus zelum ne quid manufactum adorari pos- 
sit. Ergo. 

111. Resp. Ad 1", D. Patres haereticos illos accu- 
sarunt quod superstitiose imagines venerarentur , C. ob 
venerationem per se N. Etenim s. Epiphanius Uaertsi cit. 
n. 6. refert gnosticos et carpocratianos imagines sacrifi- 
ciis coluisse , quod idololatricum est ; cum imaginibus prae- 
terea Christi et apostolorum imagines Homeri, Pythago- 
rae , ceterorumque profanorum conjunxisse , simulque ado- 
rasse. Num ita catholici sese umquam gesserunt? 

112. Ad 2", D. Quoad imagines quae Deum refer- 
rent , Tr. quoad imagines sanctorum , Subd. Ita poscentibus 
illius temporis adjunctis , Tr. quoad imagines in se iV. 
Itaque animadverto 1* incertum penes eruditos esse , qua- 
nam proprie de re agatur in objecto canone ; plerique il- 

lum exponunt de imaginibus Dei, quae certo haberi non 
possunt , idquc colligunt ex motivo adducto a patribus : 
ne quod colitur elc. 2° Quod si sermo sit de imaginibus San- 
ctorum, invictum exinde haberi documentum de sancto- 
rum cultu, ut patet ex adductis verbis , secus ac pro- 
testantes contendant. 3° Verisimile esse canonem hunc 
oeconomiae cujusdam gratia constitutum esse, vigente adhuc 
persecutione ; 4° impetere ipsum imaginum usum , quein 
protestantes admittunt. 

113. Ad 3”, D. Ut rudi prospiceret Anablatensium in- 
doli , Tr. quasi imaginum usum Scripturis contrarium abji- 
ceret N. Etenim ignorare non poterat s. Epiphanius ima- 
ginum usum in Ecclesiis Ponti, Cappadociae, Antiochiae 
et Constantinopolis viguisse , uti testantur Gregorius Nys- 
senus, llasilius , et Chrysostomus cum quibus ipse in com- 
munione erat. Dici propterca debet aut in Cypro eundem 
usum nondum obtinuisse aetate s. Epiphanii , aut pecu- 
liaria adjuncta facti illius nobis ignota , s. Epiphanium ad 
velum illud scindendum permovisse. 

114. Ad 4 ”, D. Ne quid manufacluin adorari possit cul- 
tu superstitioso, C. culto relativo ad mentem catholicae 
Ecclesiae N. Mens Pontificis innotescit ex ejus epistola ad 
Secundinum , ubi scribit : Et nos quidem , non quasi ante 
divinitatem , ante illam (Christi imaginem) prosternimur; sed 
illum adoramus , quem per imaginem aut natum , aut pas- 
sum, sed et in throno sedentem recordamur. 

115. III. Obj. 1° Synodo Nicaenae II. decernenti ima- 
ginum cultum refragati sunt auctor librorum Carolino- 
rum, conventus Parisiensis, ac synodus Francofordiensis 
ex universo ferme Occidente collecta. 2° Idque merito : ca- 
tholici enim imagines adorantes prosternunt se coram li- 
gno , lapide ac tela. 3° Nec aliter se se gesserunt ethni- 
ci , qui et ipsi nonnisi cultu relativo imagines ac simulacra 
veneratione prosequebantur , quod tum ex eorundem te- 
stimoniis patefit apud s. Augustinum in Ps. 118. tum ex 
facto ipso. Cum enim multiplicarent idola , non ideo deos 

multiplicari arbitrabantur , nec adeo stolidi erant , ut lignum 
et lapides esse deos existimarent ; neque idcirco idolola- 
triae ac superstitionis ex parte ss. Patrum effugerunt ac- 
cusationem. 4“ Ejusdem proinde criminis rei censendi ca- 
tholici sunt , qui etsi imagines ac simulacra minime ut deos 
habeant , agnoscunt tamen quandam in imaginibus excel- 
lentiam, quo fit, ut unam prae alia colant, longas ad 
eas peregrinationes suscipiant , miracula fingant , aliaque 
ejusmodi praestent , quae abjectam redolent superstitio- 
nem. Ergo. 

116. Resp. Ad l m , D. Decreto Nicaeno illi refragati 
sunt errore facti decepti , C. debitum cultum imaginibus 
denegantes N. Auctor librorum Carolinorum ac ulraque 
allegata synodus duplici errore facti decepti sunt ; ac 
1“ in eo quod falso putaverint Nicaenam synodum par- 
ticularem fuisse, neque a Rom. Pontifice Hadriano pro- 
batam ; T in eo quod perperam autumarint eandem sy- 
nodum decrevisse eam adorationem tribuendam imaginibus 
esse quae rit secundum latriam, quaeque ss. Trinitati de- 
fertur , uti barbara versio illius concilii praeseferebat. Utro- 
que errore deposito , Galli et Germani Nicaenam fidem 
amplexi sunt. Ad auctorem librorum Carolinorum et con- 
ventum Parisiensem specialim quod attinet , nonnulli cen- 
sent eos iconomacliorum errore quoquomodo adspersos ; 
alii vero ab ejusmodi imputatione illos purgare satagunt. 

117. Ad '2 m , D. Quatenus tela, lapis ac lignum ima- 
gines referunt prototypi , C. in se spectatis, A r . Alioquin 
incusandi pariter essent Josue ac seniores Israel qui co- 
ram arca prostraverunt se ; cum adversarii gestiunt ad 
conspectum effigiei matris vel sponsae suae , gestirent 
coram tela ; cum Antiocheni ac Thessalonicenses statuas 
dejecerunt Theodosii imperatoris , non nisi lapides deje- 
cissent. 

118. Ad 3", D. Nonnulli, quique nec idololatria im- 
munes erant , C. ethnici generatim seu multitudo /V. Hoc 
non fuit nisi paucorum effugium dum a Christianis pre- 

merentur. Illorum praeterea idololatria erat polytheismi fru- 
ctus; nec poterant non esse vana idola falsorum deorum 
simulaera. Ceterum tum ex Scriptura , tum ex auctoribus 
ecclesiasticis et profanis in Tract. de Deo invicte ostendi- 
mus, ethnicos passim utroque crimine polytheismi ac ido- 
lolatriae presse sumptae se commaculasse. Adversus facta 
conjecturae omnes evanescunt. Animadvertenda praeterea 
hic est pessima adversariorum agendi ratio , qui ut catho- 
licos reos idololatriae traducant , contendunt eos cultu ab- 
soluto imagines colere ; ut vero ab hoc crimine liberent 
ethnicos , toti in eo sunt , ut evincant eos non coluisse ido- 
la nisi cultu plane relativo. Praeclare sane ! 

119. Ad 4", Neg. Quod si catholici interdum unam 
prae alia imagine venerantur , ob extrinsecas et acciden- 
tales causas id factitant , non ob intrinsecam quam in illis 
agnoscant excellentiam. Tales porro suut aut prodigia quae 
per cas Deus interdum patrare dignatus est, aut peculia- 
ris affectus , quo quis ad alicujus conspectum se permo- 
vere experitur, aliaeque ejusmodi. 

1 ‘20. Eaedem causae originem praebuerunt longinquis pe- 
regrinationibus ad invisenda sanctuaria , ut vocant , quae a 
remotissimis temporibus coeperunt. Eas frequentarunt viri 
sanctitate praestantes tum ad recolenda augusta religionis 
nostrae monumenta , tum ad laboriosam poenitentiam per- 
agendam , a qua certe abhorrent protestantes , ne injuria 
Christum afficiant. 

121. Usus tegendi velo sacras tabulas Deum ipsum au- 
ctorem habet, qui Exod. 40, 3. Mosem jussit demittere 
velum ante arcam. Hinc etiam Salomon , ut legitur 2. Pa- 
ral. 3, 14. velo obtexit altare aureum quod erexerat. An- 
tiquae ecclesiae partem interiorem velis et tentoriis se- 
paratam habebant a parte exteriore ; velis tegebautur mar- 
tyrum sepulcra. Ad haec si attendisset synodus Pistoriensis 
venerandae antiquitatis aemulatrix dicta a suis , usum pro- 
fecto tegendi velo imagines sacras miuime carpsisset. 

122. Miracula non fingunt catholici, sed facta publi- 

cc patrata referunt , quae tota interdum spectante civitate 
contigerunt, quorumque a legitima auctoritate instructi ju- 
ridici extant processus. Si nonnulla identidem supposititia 
sunt, non ideo vera sunt abjicienda. 

123. Dices : Saltem nefas est Dei aut ss. Trinitatis ima- 
gines pingere atque in templis collocare , ne errori causa 
praebeatur. 

124. Resp. D. Pingi nequeunt Deus aut ss. Trinitas 
prout in se est , seu in natura sua , C. sub forma symbo- 
lice qua Deus , seu peculiaris persona ss. Trinitatis appa- 
ruit N. De prima ratione nullum esse dubium potest ; de 
altera nihil vetat quominus Deus aut aliqua ex Trinita- 
te persona in imagine repraesentetur prout in Vetere 
aut Novo Testamento se conspiciendam exhibuit. In an- 
tiquis proinde musivis operibus, ac in aediculis Christia- 
norum in caemetcriis constitutis passim ejusmodi imagines 
offenduntur . S. Paulinus Nolanus Epist. 32. ad Sever. in- 
ter ceteras imagines quibus basilica s. Felicis ornata erat, 
imaginem describit ss. Trinitatis. Ad avertendum erroris 
periculum perlevis instructio satis est; jure idcirco Alexan- 
der VIII. hanc propositionem quae est num. 25. proscripsit: 
Dei Patris sedentis simulacrum nefas est in templa collocare ; 
ac Pius VI. alteram eidem affinem synodi Pistoriensis pa- 
riter proscripsit. 

CAPUT VI. 

DK CltCCE 

125. Ideo de cruce apposite agitur (quamvis aut uti 
reliquia spectari possit , si de ipsa vivifica sermo sit , cui 
Christus fuit affixus , aut uti imago si de aliis disseratur ) 
quod proprios adversarios nacta sit , qui stauromachi nun- 
cupantur. Crux igitur, ut innuimus, aut ipsa dominica est, 
aut ejus imago , aut denique in signo transeunte consistens. 
De cruce sub triplici hoc respectu , insequentem statuimus 
propositionem. 

PROPOSITIO 

Omni superstitione vacat tum cultus quem catholici Cruci do- 
minicae ejusque imagini deferunt , tum usus Crucis signi, 
quod possim ab ipsis usurpatur 

126. Ad fidem thesim liauc pertinere evincunt paulo 
ante de reliquiis ac de imaginibus Tridentini decreta, nec 
non damnatio stauromachorum , Claudii videlicet Tauriuen- 
sis , Petri Bruisiensis , Wieleffi , aliorumquc obscuri nominis 
haereticorum, quorum sordes verrere non dubitarunt Lu- 
therus, Calvinus eorumque sectatores apud Grctzerum in 
Op. De Cruce. 

127. Atque ut a prima propositionis parte exordiamur, 
ejus veritas ex universi christiani orbis conspiratione elu- 
cescit in adoranda dominica cruce ab Helena reperta ac 
effossa ; cujus rei luculentissimi testes sunt patres coaevi : 
s. enim Ambrosius in Orat, de obitu Theodosii fidem pieta- 
temque sapientis Helenae commendat, quae crucem in ca- 
pite regum locavit, ut crux Christi in regibus adoretur; ea- 
dem habent s. Cyrillus Hierosolvm. Catech. 10. n 19. 
s. Jo. Chrysostomus in lib. Quod Christus sit Deus , 
s. Paulinus Nolanus epist. 31. ad Sulpic. Sevcr. Theodo- 
rctus Ilisl. Eccles. lib. 1. c. 18. adeo ut vere scripserit 
Rusticus Diaconus; Clavos, quibus confixus est (Christus), 
et lignum venerabilis Crucis omnis per totum mundum Ec- 
clesia absque ulla contradictione adorat (Biblioth. PP. De la 
Bigne coi. 1154.). 

128. Nec mirum videri debet cultum ejusmodi vivificae 
ac salutari Cruci impensum fuisse , cum constet vel a pri- 
mis seculis in summo honore ipsius Crucis effigiem habitam 
esse , ut patet ex allatis documentis , quibus vidimus ethni- 
cos christianis exprobrasse cujusvis indiscriminatiin Crucis 
adorationem ; quae calumnia profecto intentata fidelibus 
non fuisset , nisi certas eos Cruces venerari vidissent. 

129. Nec defuit Beus miraculis in hoc cultu cohonc- 

stando , inter quae celebris est visio quam refert Euscbius 
in Vita Constantini lib. 1. c. 28. ab hoc imperatore habita 
De crucis trophaeo cum inscriptione : Hoc vince ; uec non 
crucis apparitiones in Judaeorum vestibus , cum ipsi , hor- 
tante Juliano apostata , templum Hierosolymitanum instau- 
rare aggressi sunt , testibus Socrate, Sozomeno, Theodoreto, 
ac Ruffuio de hoc agentibus argumento. 

130. Sed ut aliquid jam adjiciamus de eo, quod Tertullia- 
nus vocat Signaculum frontium , illius usum antiquissimum 
in Ecclesia esse nec ipsi protestantes inficiari ausi sunt , 
qui tamen contendunt ut nudam ceremoniam signum hoc 
usurpatum esse ad fidei professionem. Ast frustra ; idem 
enim Tertullianus in lib. De corona milit. c. 5. finem ex- 
hibet multiplicem istius usus, scribens: Ad omnem progressum 
atque promotum ; ad omnem aditum et exitum; ad vestitum, 
calceatum , ad lavacra , ad mensas , ad lumina , ad cubilia, 
ad sedilia , quaecumque nos conversatio exercet , frontem crucis 
signaculo terimus. Hoc insuper signo fugari solitos daemo- 
nes , Epiphanius , uterque Gregorius, Atbanasius, Jo. Chry- 
sostoraus , Cassianus , Prudentius aliique passim testantur, 
adjicientes per salutare hoc signum patrata miracula, ma- 
leficas incantationes dissipatas , morbosque fuisse depulsos. 
Quam virtutem vel ipsi aquae hoc signo consecratae tribuunt. 

131. His constitutis , inquiri solet quodnam cultus ge- 
nus tribui debeat dominicae Cruci. Nec enim defuerunt 
theologi scholastici , quos inter eminet Aquinas , qui veram 
crucem ejusque effigiem latriae cultu adorandam esse af- 
firmarent , ast Bellarminus De Imag. lib. 1 , c. 20. seqq. 
scribit hunc loquendi modum catholicorum aures offen- 
dere , liberiusque blasphemandi haereticis ansam praebere; 
adeoque constituit neque veram Christi crucem neque ejus 
imaginem per se latriae cultu adorari posse. Nequit enim 
creaturae , multo vero minus rationis experti , cujusmodi 
crux est , cultus latriae supremus impendi. Hanc senten- 
tiam Actis conc. Nicaeni II. innixam plerique jam theologi 
sectaatur. Quod si honor imaginis transit iu exemplar , 

idem non debet impendi honor imagiui ac ipsi prototy- 
po , prout aliud exhibetur obsequium regi , aliud ejus ima- 
gini. Nec obest Ecclesiam canere: 0 crux, ave spes unica... 
O crux adoranda ; siquidem aut per crucem Christus sigui- 
ficatur , aut innuitur nos expectarc fructum crucis , nempe 
aeternam salutem per merita Christi cruci affixi. 

DIFFICULTATES 

132. Obj. 1“ Crux dolorem ac ignominiam Christo at- 
tulit , coli igitur nequit. 2“ Si cruci cultus esset impen- 
deudus ob corporis Christi contactum , Jordanis igitur 
aquae , asello cui Christus insedit , Judac labiis etc. cultus 
esset pariter deferendus. 3° Quod si agatur de crucis ima- 
gine , multo ea minus coli debet ; alioquin praesepia, co- 
lumnae , spinae , flagella omnia colenda essent. 4° Absonum 
demum est characteribus ac signis divinam tribuere virtu- 
tem , ut catholici solent , qui vim fugandi daemones, mor- 
bosque dispellendi crucis signo tribuunt. Ergo. 

133. Ad 1”, D. Cons. Si ratio haberetur iguominiae 
aut doloris quem crux Domino attulit , C. si illius tantum 
gloriae , quae ex dolore et ignominia Christo parta est , 
et emolumentorum quae nobis provenerunt , A'. Hoc autem 
intendunt catholici in crucis cultu. 

134. Ad 2”, D. Si ob solum contactum materialem 
cultus hic impenderetur , C. si praeterea , imo potissimum 
ob moralem respectum A r . Christo porro crux instrumentum 
fuit , quo salutis nostrae hostes vicit , palam iriumphans 
cos in semetipso , ut loquitur Apostolus Coloss. 2, 14. et 
in quo affixum ac deletum est chirographum decreti , quod 
erat contrarium nobis. Atque ex his patet disparitas in al- 
latis exemplis , praesertim quae moralem prae se ferunt 
indecentiam ut manus percutientis Christum , labia Judae , 
aliaque ejusmodi. 

135. Ad 3 m , D. Si praesepia , columna etc. pingeren- 
tur vel sculperentur ad Christi Domini mysteria nativitatis , 

ex. gr. aut passionis referenda , C. secus N. Porro cru- 
ces in hunc finem , ad referendam scilicet veram Christi 
crucem institutae sunt , non item vero praesepia , colum- 
nae , flagella etc. Adeoque nulla inter crucis imaginem et 
haec objecta paritas intercedit. 

136. Ad 4", D. Absonum esset divinam virtutem si- 
gnis et characteribus tribuere , praescindendo a virtute Chri- 
sti , C. huic innixi N. Jam vero nemo unquam catholico- 
rum signis per se sumptis talem virtutem tribuit, sed qua- 
tenus referunt Christi passionem , tacitaque saltem ejus- 
dem Christi invocatio in illorum usu supponitur. 

Et haec hactenus. 


Vol. III. 


15 

TRACTATUS 

l> E GRATIA 

PROOEMIUM 


1. Fractus Dominicae incarnationis ac redemptionis 
est gratia qua Deo reconciliamur , ac divinae naturae con- 
sortes efficimur et haeredes vitae aeternae. Cum de cae- 
lesti hoc munere heic agere debeamus , in tres partes 
tractationem hanc distribuimus : in quarum prima de gratia 
actuali , in secunda de gratia sanctificante seu de justifi- 
catione , in postrema de merito , quod eam consequitur. 

PARS I. 

DE GRATIA ACTUALI 

2. Universa de Gratia doctrina arctissimo nexu con- 
jungitur cum doctrina de primaeva hominis paradisiaci con- 
ditione ejusque lapsu , ab eaque dependet. Ut igitur sub 
una veluti synoptica tabula doctrinam haereticorum , et 
doctrinam catholicam de Gratia praebeamus , juverit eas 
a suo fonte repetere , ut inde etiam pateat unitas tracta- 
tionis nostrae. 

3. Contrarias plane semitas , qui per defectum , aut 
per excessum circa gratiam peccarunt , haeretici iniverunt 
pro diversis platicis , quibus circa primorum parentum sta- 
tum ac lapsum adhaeserunt. 

4. Etenim per defectum a veritate desciverunt 1“ pe- 
lagiam qui neque primorum progenitorum elevationem ad 
ordinem supernaturalem per justitiae originalis collationem 
admiserunt , nec proinde primigeniam labem qua infecta 
ac debilitata evaserit humana natura. Ex quo principio 

intulerunt hominem viribus arbitrii sui ita sibi sufficere, 
ut absque ullo gratiae subsidio omnimodam perfectionem 
imo et imperturbabilitatem assequi possit. 2° Sociniani ae ra- 
tionalistae qui cum pelagianis plane circa utrumque ar- 
ticulum conveniunt , autumantes praeterea hominem para- 
disiacum non fuisse nisi typum idealis perfectionis ad quem 
Adae posteri provocantur , cui alter typus longe perfectior 
additus est in Christo Jesu , quem homines pcrfectibili- 
tatis dote praediti in se referre , imo et superare queunt. 
3° Semipelagiani , ita nuncupati a partitis eum pelagianis 
erroribus , qui permiscentes in primo parente donum in- 
tegritatis eum dono elevationis , quamvis originalis noxae 
propagationem admiserint , nimis viribus arbitrii tribuerunt. 
Initium siquidem salutis atque perseverantiam ad gratiae 
exclusionem ab hominis arbitrio repetierunt ; sicque tum 
gratiae necessitati tum ejusdem gratuitati detrahebant. 

5. Per excessum autem a vero abluserunt 1 . Novatores 
sec. XVI. , qui cum constituerint protoparentum integri- 
tatem ac statum supernaturalem , partem essentialem esse 
humanae naturae , intulerunt 1° per originale peccatum 
ita foedatam esse in essentiali sua parte naturam humanam, 
ut nihil sani et integri in ea permanserit ; 2“ adeoque ex- 
tinctum in ea esse liberum arbitrium ac rationis lumen, ita ut 
ad nullos actus, ne dicam pios, sed neque uaturahs ordinis 
homo idoneus fuerit effectus ; 3° opera omnia sine gratia 
elicita totidem vitia ac peccata esse; 4" hominem denique 
sive ad bonum gratia , sive ad malum concupiscentia cogi, 
passi vumque se quoad utrumque habere, ilajus et ex ipso 
Jansenius et Quesnellus novatorum systema adoptarunt, dum 
originalem justitiam debitam homini innocenti ejusque 
partem saltem integralein constituere docuerunt. Ex iden- 
titale porro principii pronum ipsis fuit inferre easdem con- 
secutiones circa liberi arbitrii amissionem , pravitatem ope- 
rum naturalium in iniideiibus et peccatoribus, gratiae et 
concupiscentiae vim , aliaque ejusmodi corollaria. 

6. Contra vero Ecclesia catholica docet 1° justitiam 

originalem donum fuisse superadditum homini innocenti 
planeque gratuitum et accidentale ; 2° proinde per lapsum 
destitutum hominem esse originali justitia cum donis adne- 
xis ; 3° adeoque in ordine ad statum supernaturalem et 
gratiam sanetilicautein mortuum esse ; secundum animam 
et corpus autem in deterius mutatum in ordine ad integri- 
tatem. 4“ Quae cum homini obvenerint ob amissionem doni 
superadditi, fit eum ex Ecclesiae doctrina in talem incidisse 
statum , in quo , dempta culpa , fuisset a I)co conditus , 
si ipse noluisset ad statum -naturalem illum elevare cete- 
risque donis cumulare ; imbecillitati nempe illi obnoxium 
esse quam per se postulat humanae naturae conditio; f»° sine 
gratiae propterea auxilio nihil vel optare , velle aut efficere 
hominem lapsum posse in ordine ad statum supernaturalem; 
6" hanc gratiam prorsus gratuitam esse , ex mera scilicet 
Dei largitate propter Christi merita homini tribui ; T huie 
gratiae posse hominem libere cooperari assentiendo Deo ex- 
citanti atque vocanti , aut etiam dissentire si velit; 8“ pos- 
se insuper vi liberi arbitrii quamvis attenuati bonum aliquod 
morale velle hominem lapsum ac efficere , neque idcirco 
opera omnia sine gratia peracta totidem peccata esse ; 9° opus 
tamen gratia medicinali esse cum de arduis praeceptis agitur, 
aut cum quis gravibus urgetur tentationibus sive ad illa 
adimplenda , sive ad has superandas , prout aliquo subsidio 
indiguisset homo in statu purae naturae ad illa praestanda; 
10" haec porro gratia, urgente praecepto , nemini deesse 
praesertim vero iideli justificato , cum Christus illam morte 
sua omnibus promeruerit. 

7. Ex duplici hoc conspectu tum errorum in quos hae- 
retici prolapsi sunt , tum veritatum catholicarum quas tenet 
Ecclesia, nec non ex respectiva origine, nexu ac dependentia 
cum doctrina conditionis primi parentis, sponte eruitur mu- 
nus quod nobis in hac prima tractationis parte incumbit. 
Agendum scilicet nobis est de gratiae necessitate , de ejus- 
dem , ut vocant , gratuitate , natura ac distributione. In 
lotidem idcirco capita partem hanc tractatus dispertiemur, 

praemissa , ut par est , actualis gratiae multiplici acceptione 
ac divisione. 


CAPUT I. 

PR A ELIMINARE 

DE GRATIAE ACTUALIS NOTIONE , AC DIVISIONE 

8. 1° Gratiae nomine generatim quod vis munus signi- 
ficatur sive internum sive externum , quod Deus pro libe— 
ralitate sua homini confert ; adeoque creatio’, conservatio , 
multo vero magis lex , doctrina , exempla aliaque ejusmo- 
di , nec non dona pratis data nuncupata , uti potestas mi- 
racula ac vaticinia edendi , ctc. gratia lato sensu vocautur. 

9. 2° Pressius vero sumpta , gratuitum illud internum 
auxilium significat gratia , quod Deus per Christi merita 
homini lapso largitur tum ut ejus prospiciat infirmitati ad 
bona praestanda ac mala declinanda , tum ut eum erigat ad 
statum supernaturalem , idoneumque efficiat ad actus super- 
naturales eliciendos quibus justificationem possit adipisci , 
adepta vero , in ea perseverare , donec vitam assequatur 
aeternam. 

10. Ex qua gratiae notione patet heic agi non modo 
de dono gratuito interno naturae superaddito , cujus causa 
efficiens Deus sit , meritoria Christus , finalis vita aeterna ; 
sed de illo praeterea dono agi , cujus duplex sit effectus , 
tum scilicet subveniendi naturae infirmitati per peccatum 
contractae , tum hominem lapsum ad pristinum statum su- 
pernaturalem restituendi unde exciderat , adeoque idoneus 
fiat ad actus supernaturales eliciendos , qui impetratorii qui- 
dem sint justificationis, non autem ejusdem meritorii, prout 
sunt post justificationem, aut vitae aeternae. Gratia quatenus 
inservit infirmitati reparandae dicitur medicinalis , quatenus 
vero statui supernaturali recuperando usui est , elevationis 
nuncupatur. Fieri enim potest , ut gratia ad solum robur ad- 
dendum conferatur , ut infidelibus negativis , quorum opera 

moraliter bona et honesta tantum permanent , licet elicita 
gratiae auxilio ; fieri item potest , ut detur gratia ad ponenda 
opera supernaturalia , quin vires augeantur , cum agitur de 
re facili , leAiquc superanda teniatione. Exinde profluit illa 
penes theologos recepta distinctio inter substantiam operis et 
ejusdem supematuralitatem ; ad primam sufficit gratia su- 
pernaturalis entitativa vulgo dicta , ad alteram requiritur 
praeterea objectum formale sive molivum. Si duo haec con- 
currant ad aliquam eliciendam actionem , illa proprie dicta 
gratia exsurgit quae talis sit tum ratione sui, tum ratione 
modi ; gratia ratione sui seu quoad substantiam afficit po- 
tissime voluntatem ; ea quae ratione modi supernaturalis 
dicitur , praecipue afficit intellectum. 

1 1 . Presso proinde sensu gratia actualis post notiones 
quas exhibuimus definiri potest : Donum Dei internum ac 
supematurale creaturae rationali per Christi merita concessum 
ad actus salutares eliciendos aut etiam meritorios vitae aeternae. 

12. 3" Gratia sic expressa multifariam dividitur, ac pri- 
mo in praevenientem sive excitantem , quae interdum etiam 
operans dicitur , et in cooperantem sive concomitantem. Juxta 
veteres , Augustinum praesertim , gratia praeveniens ea di- 
cebatur , quae meritum omne praeveniret; juxta recentiores 
vero gratiae praevenientis nomine motus illi indeliberati 
significantur , qui ad bonum alliciunt , atque a Deo in no- 
bis excitantur sine nobis , quatenus a nostra non pendent 
voluntate. Quae duplex acceptio prae oculis habenda est 
tum ad veterum intelligentiam , tum ad aequivocationes 
detegendas. Gratia cooperaris est concursus supernaturalis 
ad illud opus , ad quod per gratiam praevenientem exci- 
tamur. Gratia praeveniens afficit immediate intellectum, me- 
diate autem voluntatem , gratia vero cooperans immediate 
afficit voluntatem. Utrique gratiae simul sumptae illa con- 
venit definitio , quam s. Augustinus lib. 4. ad Bonifac. seu 
coni, duas Epist. Pelagian. c. 5. n. 11. exhibet , quod nem- 
pe gratia sit inspiratio dilectionis, ut cognita sancto amore fa- 
ciamus ; seu ut scribit in lib. 1 . De Grat. Christi c, 1 2. ea est , 

quae datur non solum ut facienda noverimus , verum etiam 
ut cognita faciamus ; non solum ut diligenda credamus, verum 
vi credita diligamus. 

13. Dividitur sceundo gratia In sufficientem ct efficacem; 
sufficiens ea dicitur quae caret effectu, efficax, quae effectum 
obtinet ad quem datur. Unde repeti debeat assensus vel 
dissensus voluntatis, suo loco dicemus. 

14. Gratia sufficiens iterum distinguitur in proxime ct 
remote sufficientem. Proxime sufficiens vocatur , quae vires 
necessarias immediate praebet ad operandum , remote ve~ 
ro, quae mediante oratione illas suppeditat. 

15. Hae praecipuae sunt gratiae actualis divisiones, nam 
quod attinet ad gratiam habitualem seu sanctificantem , qua 
quis justus constituitur , de ea in altera tractatus parte 
dicturi sumus. 

CAPUT n. 

DE GRATIAE NECESSITATE 

16. Pelagiani ac sociniani , ut vidimus , omnimodam 
gratiae necessitatem impugnant ; semipelagiani vero quoad 
fidei initium ac perseverantiam. Novatores c contra sec. XVI. 
quibus jansenistae adstipulantur , ultro ejusdem urgent 
gratiae necessitatem , dum sine illa nullum opus moruliter 
bonum patrari posse ab homine autumant , multo vero 
minus sine fide , aut sine justificatione seu gratia sanctifi- 
cante. Quatuor hos errores quatuor articulis aggredimur. 

ARTICULUS I. 

DE ERRORIBUS PELAGI ANORUM CIRCA GRATIAE 
NECESSITATEM 

17. Juxta pelagianum systema homo nunc nascitur non 
aliter ac exposceret naturalis ejus conditio in qua ab initio 
a Deo conditus est , scilicet absque ulla ad statum super- 
naturalem elevatione , nec subsidii alicujus indigentia sive 

ad superandam concupiscentiam , sive ad dispellendam igno- 
rantiam , bonumque quodlibet praestandum , cum sibi ipsi 
homo sufficiat. Quod si Deus concedit seu superaddit ali- 
quot praesidia tum interna tum externa, ea ad reddendum 
quidem faciliorem hominis laborem conferunt ; ast abso- 
lute necessaria non sunt. 

18. Quamvis hoc systemate gratiae necessitas omnino 
everteretur , Pelagius tamen errorem suum minime aperte 
professus est , sed ut catholicis illuderet I” gratiam fassus 
est , sed gratiae nomine dona naturalia Creatoris significa- 
bat ; 2° donis Creatoris deinde sub gratiae nomine legem 
ac revelationem adjecit ; 3° exempla Christi peccatorumque 
remissionem ; 4° juxta nonnullos aliquam praeterea admisit 
interiorem illustrationem, qua indirecte saltem hominis volun- 
tas ad facilius operandum excitaretur juxta illa s. Augusti- 
ni verba DeGrat. Christi c.29. quibus cum retulisset Pelagii 
dictum : Ut , quod per liberum homines facere jubentur ar- 
bitrium , facilius possint implere per graliam ; subdit : Tolle 
facilius, et non solum plenus , verum etiam sanus est sensus. 
Ulterius neque Pelagius neque Caelestius neque Julianus 
progressi sunt , qui numquam absolutam gratiae necessita- 
tem , quae immediate ageret in voluntatem eamque adjuva- 
ret ad eliciendos actus supernaturales , et vires ei adderet 
tum quoad eorum substantiam tum quoad modum , seu 
gratiam inspirationis admiserunt. Gratiam insuper praeve- 
nientem , quae scilicet meritum nostrum praeveniret, num- 
quam pariter pelagiani fassi sunt. 

19. Ex his colligimus 1° controversiam inter s. Augu- 
stinum et pelagianos agitatam in postrema periodo fuisse 
de gratiae necessitate , quae immediate afficeret voluntatem 
eam praeveniendo et adjuvando , non autem , ut contendit 
Jansenius De haeres. Pelag. c. 1 1 ., de gratia quae necessita- 
tem inferret voluntati. Colligimus 2° hanc gratiae necessita- 
tem , quatenus complectitur et praevenientem et cooperan- 
tem , ad actus singulos salutares absolutam esse juxta do- 
ctrinam catholicam , quam s. Augustinus propugnavit ad- 

versus Pelagium ejusque discipulos. Ad utramque veritatem 
ita ex ordine vindicandam accedimus. 

PROPOSITIO I. 

Ad omnes et singulos actus salutares necessaria est interior 
Spiritus Sancti gratia illustrationis et inspirationis 

20. De fide propositio est his canonibus a conc. Tri- 
dentino sess. VI. definita; scilicet can. 2. Si quis dixerit 
ad hoc solum divinam gratiam per Christum Jesum dari, ut 
facilius homo juste vivere, ac vitam aeternam promereri possit: 
quasi per liberum arbitrium sine gratia utrumque , sed aegre 
tamen et difficulter, possit; analh. sit. Et can. 3. Si quis di- 
xerit, sine praeveniente Spiritus Sancti inspiratione atque ejus 
adjutorio, hominem credere, sperare , diligere , aut poenitere 
posse, sicut oportet . . .; analh. sit. Hanc eandem catholi- 
cam fidem jamdiu adstruxerant concilia in causa Pelagii ce- 
lebrata, inter quae eminet Diospolitanum an. 415. in quo 
septimus Pelagii articulus proscriptus est: Gratiam Dei atque 
adjutorium non ad singulos actus dari, sed in libero arbitrio 
esse vel in lege ac doctrina. Ceteris porro omissis, conci- 
lium Arausicanum II. an. 519. hunc canonem, qui 7. est, 
constituit: Si quis per naturae vigorem bonum aliquid , quod ad 
salutem pertinet vitae aeternae , cogitare, ut expedit, aut eli- 
gere , sive salutari, id est euangelicae praedicationi consen- 
tire posse confirmat, absque illuminatione et inspiratione Spi- 
ritus Sajwti . . . haeretico fallitur spiritu. 

2 1 . Doctrinam porro hanc Scripturis inniti facile osten- 
ditur : etenim ex Scriptura sine gratia nec cogitare , nec 
velle , nec operari quidpiam possumus , quo ad salutem 
perveniamus; ergo ad omnes prorsus actus salutares juxta 
Scripturam gratia necessaria est. Sane de cogitatione haec 
scribit Apostolus 2. Cor. 3, 5. Non quod sufficientes simus 
cogitare aliquid a nobis, quasi ex nobis; sed sufficientia no- 
stra ex Deo est; dc voluntate sic pergit Apostolus disse- 
rere Philipp. 2, 13. Deus est qui operatur in nobis et velle 

et perficere pro bona voluntate; demum Epbes. 2, 10. uni- 
versim prouuueiat: Ipsius (Dei) sumus factura, creati in Chri- 
sto Jesu in operibus bonis , quae praeparavit Deus ut in il- 
lis ambulemus. Quibus verbis nos in ordine ad aeternam 
salutem comparati sumus rebus quae ex nihilo educuntur 
ut sint , subsistant et agant. Quae quidem cum iis cohae- 
rent Christi verbis quae Jo. 6, 44. leguntur.- Fi emo potest 
venire ad me, nisi Pater, qui misit me, traxerit eum; et 
ibid. 15, 4. 5. Sicut palmes non potest facere fructum a 
semetipso, nisi manserit in vite, sic nec vos nisi in me man- 
seritis. Ego sum vitis, vos palmites; qui manet in me et ego 
tn eo, hic fert fructum multum, quia sine me nihil potestis 
facere. Quae postrema Christi verba expendens Augustinus 
Tract. 81. in Jo. n. 3. Sive parum, inquit, sive multum, 
sine illo fieri non potest , sine quo nihil fieri potest. 

22. Quoad sensum Ecclesiae traditionalem hujus the- 
seos testes locupletissimi sunt vel ipsi pelagiani, qui ut 
Ecclesiae damnationem effugerent, formulis specie tenus 
catholicis novae doctrinae pessimum virus tegere debue- 
runt, prout ipsi contigit Pelagio in synodo Palaestinensi. 
Testes praeterea sunt patres omnes et concilia, quae vix 
agnitos exhorruerunt uti turpissimam haeresim novos pe- 
lagianorum articulos. 

23. Demum vel ipsa ratione theologica evertitur pe- 
lagianum systema; cum enim hoc profluat ex principio 
de primorum parentum conditione naturali ad exclusionem 
elevationis humanae naturae ad statum supernaturalem , ac 
proinde ejusdem amissionis per Adae peccatum, illo ever- 
so, prout praestitum a nobis est in Tract. De Deo crea- 
tore Par. 3. systema de nulla gratiae necessitate corruat 
necesse est. 


DIFFICULTATES 

24. I. Obj. Inter opera salutaria primum locum obti- 
nent actus fidei, spei, charitatis, conversionis aliique ejus- 
modi; atqui hi liberae subduntur hominis voluntati; nam 

1° credere vel non credere in hominis potestate est : cum 
enim objectum cognoscitur a Deo revelatum , ac motiva 
perspecta habentur credibilitatis, nihil vetat quominus ho- 
mo illi possit assentiri si velit, aut illud respuere; idem 
dic de spe , quae concipitur ex Dei promissis ac possibili- 
tate assecutionis ejus, quod promittitur ; idem de charitate, 
ratione habita summae Dei amabilitatis ; sic potest viribus 
propriis homo resipiscere et ad Deum converti. 2° Quae 
quidem omnia Scripturae ipsae docent : Praedicate , inquit 
Christus , Euangelium omni creaturae . . . qui crediderit, sal- 
vus erit, quin aliquid adjecerit de peculiari gratiae subsi- 
dio ad id necessario; sic etiam passim hortatur Scriptura 
indiseriminatim homines ad spem, ad charitatcm, ad con- 
versionem, ad eleemosynam tribuendam et ad alia ejus- 
modi peragenda, nulla gratiae mentione facta. Frustra por- 
ro haec a nobis exigerentur, nisi in nostra potestate es- 
sent. 3° Hinc Apostolus Rom. 7, 18. Velle, scribit, adja- 
cet mihi. 4° Sane quorsum Deus libero hominem instru- 
xisset arbitrio , si impar esset ad eos actus eliciendos, qui 
hominem ad finem perducerent ad quem conditus est, ita 
ut toties gratia indigeret, quoties actus salutares elicere 
vellet? Ergo. 

25. Resp. Dist. min. In ordine naturali, Tr. in ordi- 
ne supernaturali de quo disserimus iV. Duo in actibus re- 
censitis distingui debent substantia, et modus. Si de operis 
substantia sermo sit eaque facili, nihil impedit quominus 
homo propriis viribus, uti paulo post expendemus, ejns- 
modi actus possit elicere; ast si de modo agatur, certnm 
est nullum vel tenuem actum salutarem seu supematura- 
lem ab homine viribus propriis elici posse. Nam hoc ipso 
quod de actu supernaturali agitur, qui supra naturam est 
camque excedit, elici unice hic potest gratiae praevenientis 
et operantis subsidio. Atque exinde fit, ut quoties concilia 
disserunt de actibus fidei , spei etc. toties addant gratiam 
ad illos ponendos requiri, ut eliciantur sicut oportet ad, 
salutem etc. 

26. Ad 2“, D. Scripturae non semper expresse ad fi- 
dem, spem, etc. gratiam requirunt, aut ejus mentionem 
injiciunt, C. non eam supponunt /V. Cum enim generatim 
Scripturae a Dei peculiari dono et auxilio repetant cogi- 
tationes salutares, volitiones, fidem etc. necessario suppo- 
nunt hoc Dei auxilium, ubi videntur ab hominis volun- 
tate requirere assensum ad fidem, nec non conversionem, 
et cetera ejusmodi; quae eatenus dici possunt in nostra 
potestate, quatenus Dei gratia hominibus praesto est a 
quibus ea exiguntur. 

27. Ad 3™, D. Velle adjacet mihi in ordine ad luctam 
cum concupiscentia, C. in ordine ad actus salutares N. In 
objecto porro textu de ea pugua loquitur Apostolus, quae 
in homine invenitur inter carnem et spiritum , quae sibi 
invicem naturaliter adversantur. 

28. Ad 4 m , Resp. ut gratiae praevenienti assentiatur, 
cooperetur operanti, et sic disponatur homo ad justifica- 
tionem per actus salutares ad quos excitatur, et cum ju- 
stificationem fuerit adeptus actus praeterea meritorios eli- 
ciat vitae aeternae. Necessc enim est ut actus isti liberi 
sint , nisi porro Ubera voluntate homo praeditus esset , 
nullo modo posset iUos eUcere, et nullo modo mereri. 
Sicque apprime duo haec inter se componuntur, libera 
scilicet voluntas ac necessitas gratiae ad omnes et singu- 
los actus salutares et meritorios eliciendos. 

29. II. Obj. 1“ N uspiam Scriptura operationes gratiae 
immediatas et supemaiurales commemorat , multo vero mi- 
nus earundem necessitatem. 2° Hae siquidem studium vir- 
tutis impedirent foverentque stupidum mysticismum , De- 
umque , negative saltem , auctorem peccati inducerent. 
3° Scriptores sacri a naturali hominum voluntate bonas 
omnes actiones repetunt. 4” Dicendum propterea ab hu- 
mana industria pendere evolutionem principiorum mora- 
lium, quae Deus humanae veluti menti insculpsit , atque 
conservat ac excitat etiam per studium religionis Christia- 
nae rite intellectae. b n Omnis proinde de gratia doctrina 


Digitized by Google 



238 TRACTATUS DE GRATIA 

revocari potest ad doctrinam de providentia singulari, 
qua Deus cuncta ad hominis perfectionem provehendam 
disponit. Ergo. 

30. Resp. Ad 1“, N. Nam vel ipsis rationalistis faten- 
tibus, Scripturae saltem N. T. docent homines permove- 
ri 1“ ad religionis Christianae cognitionem, et ad eam pro- 
fitendam; 2° ad animi mutationem Evangelii praeceptis 
convenientem ; 3° ad perseverantiam in fide Evangelio prae- 
standa atque in virtute perficienda conspicuam ; ad singu- 
las demum virtutes ac motus pios , dotes etiam singulares 
quasdam cum baptismo interdum conjunctas , vel eum prae- 
cedentes. Idque Deo et Jesu Christo , et Spiritu S. in ani- 
mos effecta salutaria immittentibus. Cum haec praedicen- 
tur in Scripturis, nihil interest, si in illis non invenian- 
tur voces de immediatis et supematuralibus operationibus; 
nec enim de vocibus quaestio est sed de re. 

31. Ad 2”, IV. Immo vero mirifice ejusmodi operatio- 
nes studium virtutis promovent, cum exinde discant ho- 
mines ebristiani se a Deo ad illud excitari ac permoveri 
gratia sua ab eaque adjuvari ad virtutem perficiendam , su- 
perandasque difficultates . Stupidus mysticimus non est ti- 
mendus nisi penes pictistas protestantes , qui vim gratiae 
tribuunt cogendi humanas voluntates juxta placata suorum 
priorum emendatorum, qui docuerunt auferri per gratiam 
libertatem , ac veluti truncos ac lapides ab ea homines per- 
moveri , imo cogi. Ex eodem principio descendit quod adji- 
citur de Deo , saltem negative auctore peccati , quatenus in 
istorum systemate Deus gratiam non confert nisi solis ele- 
ctis, reliquos vero impellit ad peccatum. Praeclara prote- 
stantismi doctrina! 

32. Ad 3“, Neg. ut constat ex rationalistarum ipsorum 
confessione, quam adduximus in resp. ad 1. et ex alla- 
tis probationibus. 

33. Ad 4“, D. Ab humana industria, seu ab humana 
voluntate gratia praeventa et adjuta, C. a sola humana 
industria N. Nam, nisi Dominus aedificaverit domum, in 

vanum laboraverunt qui aedificant eam. Nisi Dominus custo- 
dierit civitatem, frustra vigilat qui custodit eam. Humana in- 
dustria non versatur nisi circa ea, quae naturalis ordinis 
sunt, et quidem intra quosdam limites. 

34. Ad 5", D. Si verae essent praemissae ex quibus 
ejusmodi conclusio deducitur, C. si falsae sint, uti osten- 
dimus , N. Certe ejusmodi conclusio digua rationalistarum 
est , qui iidem omnem abjecerunt una cum revelatione su- 
pernaturali, quique in religione Christiana non agnoscunt 
nisi humanae mentis excultae opus ulterioris etiam per- 
fectionis capax. 

PROPOSITIO II. 

Necessaria praeterea est Dei gratia homini lapso tum ad 
plures veritates ordinis naturalis cognoscendas, tum ad 
universam legem adimplendam , tum denique ad graves 
tentationes superandas 

35. Ad fidem catholicam spectat enunciata propositio 
quam s. Augustinus adversus pclagianos propugnavit. Si- 
bi enim soli sufficere pelagiani hominem docuerunt , utpote 
qui per originalem lapsum minime laesus fuerit. Contra 
vero catholici, qui cum Tridentino profitentur protopa- 
rentum culpa integritatem naturae una cum justitia ori- 
ginali amissam, totumque Adam per illam praevaricationis 
offensam secundum corpus et animam in deterius commutatum 
fuisse, tenent medicinali Christi gratia opus esse ut sane- 
tur natura circa ignorantiam ex parte intellectus, circa 
pronitatem in malum ex parte voluntatis , et circa concupi- 
scentiam ex parte conjunctionis animae cum corpore. 

36. Utque omnis removeatur aequivocatio , animad- 
vertimus 1° hic agi de sola operis moralis substantia, uon 
autem de modo, seu de opere supematurali ac salutari- 
Animadvertimus 2° agi de veritatibus naturalibus , quae at- 
tingunt moralem vivendi rationem ; animadvertimus 3° im- 

potentiam, de qua est sermo, non esse physicam, sed mo- 
ralem , quae nempe difficultatem tantum significet tum ab- 
solute tum relative , adeoque plures paucioresve gradus 
admittat , spectatis temporis, Iod, individuique adjunctis. 

37. Quibus ita compositis, sic primam partem evinci- 
mus quae ignorationem plurium veritatum naturalis ordi- 
nis attingit. Laborare homines morali impotentia plures 
veritates cognoscendi, quae tamen scitu necessariae sunt, 
ostendit experientia omnium secutorum. De infidelibus re- 
velatione destitutis , nihil attinet dicere post ea , quae dis- 
seruimus in Tract. De vera religione ad revelationis divi- 
nae necessitatem ostendendam. Quod vero spectat ad fi- 
deles , exinde liquet, quod innumeri pene semper invenian- 
tur qui aut pro mentis angustia, aut officiorum quibus di- 
stinentur multitudine , aut applicationis difficultate eorun- 
dem officiorum ad praxin , aliisque ejusmodi non paucis, 
saepe debeant illud Apostoli ingeminare : Quid eligam igno- 
ro , nisi divinae gratiae lumine illustrentur. 

38. Opus praeterea gratiae subsidio esse homini lapso 
ad omnia Dei mandata servanda duo evincunt, difficultas 
scilicet quae haud paucis inest praeceptis divinis, ac in- 
sita homini imbecillitas. Sane injuriarum condonatio, ini- 
mici dilectio, continentia et his similia humanae infirmi- 
tati adeo difficilia sunt, ut sine gratiae ope nonnisi ae- 
gre servari possint. Hinc illud Apostoli Rom. 7. 18. Velle 
adjacet mihi, perficere autem bonum non invenio. 

39. Quod si huic difficultati accedant graves tentatio- 
nes, quibus saepe nimis homo propulsatur, multo magis 
gratiae sanantis necessitas patet. Ex illis enim aliae in- 
trinsecae sunt quae ex cupiditatibus oriuntur, aliae cx- 
trinsecae cx daemonis aggressionibus , mundi illecebris ac 
blandimentis progenitae. Quare Apostolus loc. cit. v. ‘23. 
de se ex persona hominis sub lege constituti scribebat: 
Video aliam legem in membris meis, repugnantem legi men- 
tis meae et captivantem me in lege peccati , quae est in mem- 
bris meis ; cumque v. 34. exclamasset: Infelix ego homo , 

quis me liberabit de corpore mortis hujus? subdit: Gratia Dei 
per Jesum Christum Dominum nostrum. 

40. Gratia igitur sola Salvatoris nostri ea est quae 
mederi possit ignorantiae nostrae, vires addere ad legem 
adimplendam , ct ad graves tcntationes superandas. 

DIFFICULTATES 

41. I. Obj. 1° Humana mens dummodo rite fuerit 
exculta sibi sufficit ad omnes ordinis sui veritates cogno- 
scendas. 2° Nec enim inferioris conditionis homines sunt 
censendi quam animantia bruta, quae a Deo iis omni- 
bus instructa sunt, quibus finem suum assequi valeant. 
3° Satis proinde erit , si evolvi possit , mediante institutio- 
ne et experientia, ut ulteriorem perfectionem jugiter attin- 
gat. Ergo. 

42. Resp. Ad 1”, D. Physice ct absolute, C. mora- 
liter N. Porro de hac morali impotentia nos loquimur; 
fatemur enim physice hominem lapsum illis pollere prae- 
sidiis, quibus absolute queat difficultates omnes superare, 
alioquin impune laberetur. Ast fieri moraliter nequit ob 
allatas rationes , ut homo eas omnes vincat , uti quoti- 
diana experientia edocemur. Nec enim disserimus de homi- 
ne in abstracto, sed in concreto. 

43. Ad 2", Neg. paritatem. Bruta siquidem auimantia 
iustinctu necessario aguntur, homines vero utpote liber- 
tate praediti ratione sibi concessa abuti possunt , ac rci- 
psa saepe abutuntur. Cum vero prava voluntas haud pa- 
rum influat in rationem , exinde fit ut homo deterioris con- 
ditionis evadat , nisi ei gratia subsidio sit. 

44. Ad 3 m , D. Etiam, C. solum IV. Tum solers insti- 
tutio, tum experientia adminicula sunt, quibus humana mens 
proficere possit : habita nihilominus ratione infirmitatis ho- 
mini insitae post originalem lapsum , certum est , eum sine 
praesenti gratiae adjutorio haud posse illam omnimodam 
ac jugem perfectionem, quam adversarii fingunt , adipisci. 

45. II. Obj. Testis Scriptura est pluribus in locis, posse 

hominem viribus propriis legem universam implere. Etenim 
l“Dcut. 30, II. Moyses ait: Mamlatum hoc, quocl ego prae- 
cipio tibi hodie non supra tc est, neque procul positum; et 
Ecclesiastici 15, 16. dicitur: Si volueris mandata servare , 
conservabunt te. 2° Apostolus Rom. 2, 14. universim pro- 
nunciat : Gentes, quae legem non habent , naturaliter ea , 
quae legis sunt, faciunt. Si naturaliter, ergo viribus natu- 
rae lex naturalis servari potest. 3° Hinc de se adhuc sub 
lege constituto idem Apostolus testatur Philipp. 3 , 6. 
Secundum justitiam, quae in lege est, conversatus sine que- 
rela. 4° Adeoque s. Jo. Chrysostomus Hom. 5. in Epist. 
ad liom. n. 5. scribit: Admiratione dignos esse (gentiles), 
quod nec lege ipsis opus fuerit, et tamen omnia, quae le- 
gis erant, praestiterint. 5“ Cui consonans s. Hilarius in 
Ps. 68. n. 24. affirmat: Eos in viventium libro esse, qui 
antea sine ulla Christi cognitione pie in lege versati omnia 
praescripta legis impleverint, de quibus secundum legem Apo- 
stolus Paulus ita docuit: (Rom. 10.) Quia qui fecerit ea vi- 
vet in illis. 6° Sane ideo naturalis lex vocatur quod intra 
naturae limites contineatur; 7° cavendum demum est, ne 
nimium facultatem humanam deprimendo, excusentur, qui 
propria vitiositate ducti legem violant ac peccant. Ergo, 

46. Resp. N. A. Ad 1", prob. D. Una cum Dei au- 
xilio, C. ad hujus exclusionem A. Quamvis, ubi de legis 
observatione agitur , nulla gratiae expressa mentio occur- 
rat, ea semper subintelligitur ; quod patet ex eodem Moy- 
se qui ante objecta verba ibid. v. 6. jam dixerat : Circum- 
cidet Dominus Deus tuus cor tuum et seminis tui, ut diligas 
Dominum Deum tuum in toto corde luo et in tota anima tua. 
Quo pariter spectant illae fracquentcs David ceterorumque 
prophetarum preces , quibus a Deo poscunt ut sibi aut 
populo cor docile tribuat ad legis mandata custodienda. 

47. Ad 2", D. Naturaliter, id est, ipsa natura duce, 
gentes ea quae Judaei praestabant docente lege scripta , ser- 
vabant , C. solis naturae viribus N. Scopus Apostoli in 
objecto loco est ostendere gentes a lege non esse feriatos, 

cum cam gererent velati insculptam in cordibus suis , quam- 
vis legem scriptam non acceperint uti Judaei. Ast nuspiam 
docet Apostolus sive Judaeos sive gentiles solis naturae 
viribus legem servasse. 

48. Ad 3”, D. Secundum justitiam legalem, seu coram 
hominibus, C. quoad legem moralem coram Deo /V. Hoc 
enim non ferebat ejus scopus, et in Ep. ad Titum 3,3. 
seqq. contrarium scribit. 

49. Ad 4", D. Ad mentem Apostoli expositam in resp. 
ad 2", C. in sensu adversariorum; seu ad exclusionem 
gratiae , N. Docet enim s. Joannes Chrys. Hom. 13. in 
eandem ad Rom. epistolam, legem sine gratia non suf- 
ficere ad salutem , nec sine speciali Dei auxilio spem sa- 
lutis ac tentationum victoriam haberi posse. 

50. Ad 5“, D. Gratia adjuti , C. sine gratia medici- 
nali Salvatoris N. Nec enim dicit Hilarius , eos de quibus 
loquitur , omnia perfecisse quae legis sunt sine gratia. 

5 1 . Ad 6", D. Quia intra naturae ordinem continetur , C. 
quia potest tota sine gratia adimpleri , Subd. physice , C. 
moraliter N. 

52. Ad 7", Resp. hunc timorem vanum esse, quia 
juxta catholicam doctrinam , quoties grave ac difficile ur- 
get praeceptum , toties Deus gratia sua praesto est. Ne- 
mo quippe nisi volens peccat; adeoque nulla remanet ex- 
cusatio. 

53. III. Obj. 1° Graviores tentationes censentur mortis ti- 
mor, atque concupiscentia; jam vero mortem solis natu- 
rae viribus innumeri prope superarunt , quod patet ex Ro- 
manorum exemplo, qui amore patriae eam sustinuerunt, at- 
que ex tot haereticis et schismaticis , qui mortem obie- 
runt potius quam errores suos ejurare , quibus profecto 
gratia opitulata non est : 2“ Quod vero attinet ad concu- 
piscentiam, Genes. 4,7. dicitur: Sub te erit appetitus ejus, 
et tu dominaberis illius ; ergo solios arbitrii est eain vin- 
cere eique dominari. Ergo. 

54. Resp. Ad 1”, D. tnin. Per vehementiorem cupidita- 

tein , C. per motivnm moraliter honestum , Sttbd. accedente 
gratia , C. sine ipsa /V. Experientia utique edocemur interdum 
homines sive vehcmentissima cupiditate, sive animi ferocia, 
aliisve de causis mortem contempsisse , quo referuntur allata 
Romanorum, schismaticorum, haereticorumve exempla. Ast 
haec nec virtus nec fortitudo est Si qui vero virtutis amore , 
e. gr. amore patriae aut veritatis mortem obierunt, non 
sine gratiae auxilio eos ita se gessisse censendum est , 
ut docet s. Augustinus lib. De Patientia c. 18. qui hoc gra- 
tiae donum proprium esse affirmat exhaercdatorum , eo quod 
illis concedatur non ut ad regnum caelorum promovean- 
tur , quod solum filiorum et haeredum est , sed ut mitius 
propter alia peccata puniantur. 

55. Ad 2 m , D. Physice, C. moraliter, subd. Deo ad- 
juvante , qui non permittit nos tentari supra id quod pos- 
sumus , C. sine ejus auxilio N. In priori sensu verba Gc- 
neseos accipi debent. 

ARTICULUS II. 

DE EllItORIBUS SEMI PELAGI ANORUM CIRCA EANDEM 
GRATIAE NECESSITATEM 

56. Semipelagiani , a partitis cum pelagianis erroribus 
nuncupati , inficiati sunt necessitatem gratiae quae dicitur 
inspirationis seu voluntatis tum ad initium fidei , tum ad 
perseverantiam in fide. Dixi necessitatem gratiae inspirationis 
seu voluntatis , quia necessitatem gratiae illustrationis seu 
intellectus ultro cum pelagianis admittebant ; dixi pariter 
ad initium fidei , siquidem eandem gratiae necessitatem ad 
fidem formalem etiam agnoverunt , uti ostendit cl. Tricas- 
sinns in op. De indifferenti lapsi hominis arbitrio. 

57. Haec non solum fatetur Jausenius , sed ulterius 
progressus autumavit semipclagianos praeterea admisisse 
necessitatem gratiae inspirationis etiam ad initium fidei et 
ad singulos actus salutares , ut deinde inferret , totam quae- 
stionem inter s. Augustinum ac semipclagianos agitatam , 

pro objecto tantum habuisse vim et efficaciam gratiae, qua- 
tenus semipelagiani voluerint integram sub'gratia permanere 
voluntatis libertatem , qua eidem posset voluntas resistere 
vel obtemperare, secus ac contenderit Augustinus. Quare 
haec ejusdem Jansenii propositio quae est n.IV. Semipelagiani 
admittebant praevenientis gratiae interioris necessitatem ad sin- 
gulos actus , etiam ad initium fidei ; et in hoc erant haeretici, 
quod vellent eam gratiam talem esse , cui posset humana volun- 
tas resistere, vel obtemperare ab Innocentio X. ut Jalsa et 
haeretica damnata est ; falsa quoad partem historicam ; hae- 
retica quoad partem theoreticam. Mirum proinde est non 
defuisse ex catholicis neotericos quosdam , qui nulla ratione 
habita censurae Pontificis , cum Jansenio docuerint semipe- 
lagianos reipsa gratiae necessitatem admisisse tum ad ini- 
tium fidei , tum ad singulos actus salutares , ita ut iu eo 
tantum erraverint quod gratiam , ut ipsi vocant versatilem 
propugnaverint. Hoc vere est catholicam veritatem pro- 
dere ob domesticas concertationes. Ut catholicam igitur 
veritatem tueamur sit : 


PROPOSITIO 

Sine Sancti Spiritus illustratione , inspiratione et adjutorio 
non potest homo habere salutare initium fidei, et in fide 
perseverantiam usque in finem, secus ac semipelagiani con- 
tenderint 

58. De fide est haec propositio, ut coastat ex Tridentino 
can. 3. sess. 6. Si quis dixerit , sine praeveniente Spiritus Sancti 
inspiratione atque ejus adjutorio hominem credere .. posse sicut 
oportet , ut ei justificationis gratia conferatur; atuith. sit. Tri- 
dentino praeiverat synodus Arausicana II. cap. 5. Si quis 
sicut augmentum ita etiam initium fidei ipsumque credulitatis 
affectum . . . non per gratiae donum , id est , per inspira- 
tionem Spiritus Sancti . . . sed naturaliter nobis inessc dicit , 
aposlolicis dogmatibus adversarius approbatur ; et cap. 7. Si 

quis per naturae vigorem . . . Evangelicae praedicationi con- 
sentire posse confirmat, absque illuminatione et inspiratione 
Spiritus Sancti . . . haeretico fallitur spiritu. Ex illis porro 
verbis hujus capituli , per naturae vigorem , liquet causam 
erroris in quem semipelagiani lapsi sunt ex eo repeti, quod 
donum integritatis naturae nostrae in Adam superadditum , 
confuderint cum ejusdem elevatione , hinc nimis naturae 
tribuerint. 

59. Cum duas partes habeat propositio , sic ejus veri- 
tatem ostendimus quoad primam partem theoreticam : ex 
Scripturis non soli praedicationi aut illustrationi sed inte- 
riori Spiritus Sancti operationi illustranti atque inspiranti 
tribui debet fides ejusque initium , ac in eadem fide per- 
severantia , si docent , neminem nisi trahente Patre ad Chri- 
stum pervenire posse , fidem Dei donum esse , quod non- 
nisi ex misericordia et gratia conceditur , ut nemo glo- 
riari possit ; rem porro ita se habere vulgatissima Scri- 
pturarum eloquia testantur; nam Christus Jo. 6, 14. Nemo, 
inquit , potest venire ad me , nisi Pater qui misit me , tra- 
xerit eum: et Apostolus 1. Cor. 7, 26. de se scribit: Mise- 
ricordiam consecutus a Domino ut sim fidelis ; Philipp. 1, 29. 
Vobis , inquit , donatum est , pro Christo non solum ut in 
eum credatis , sed etiam ut pro illo patiamini ; et Ephes.2, 
8. : Gratia salvati estis per fidem , et hoc non ex vobis , 
Dei enim donum est , non ex operibus , ne quis glorietur. 
1. proinde Cor. 4,7. interrogat : Quis te discernit ? Quid 
habes quod non accepisti ? Si autem accepisti , quid gloriaris 
quasi non acceperis? Quo praecipue testimonio, scribit s. Au- 
gustinos lib. De praedest. Sanet, c. 3. n. 7. ; Etiam ipse con- 
victus sum , cum similiter errarem , putans fidem , qua in 
Deum credimus , non esse donum Dei , sed a nobis esse in 
nobis. Demum facto id ipsum constat, siquidem Act.16, 14. 
de Lydia purpuraria legitur : Dominus aperuit cor ( ejus ) 
intendere his, quae dicebantur a Paulo; et ibid. 13 , 48. 
generatim dicitur : Crediderunt quotquot praeordinati erant 
ad vitam aeternam. 

60. Quibus patres edocti eandem veritatem tradiderant; 
nam s. Cyprianus ex Latinis in lib. Testimon. ad Quirinum 
lib. 3. c. 4. In nullo , inquit , gloriandum , quando nostrum 
nihil sit; et s. Ambrosius De fuga seculi c. 1. n. 1. Non in 
potestate nostra est cor nostrum et nostrae cogitationes. Ex 
Graecis s. Gregorius Naz. Orat. 24. in Pentec. n. 11. Qui 
dedit , ait, quod primum est; dabit et quod secundum est, 
plenam scilicet et integram fidem ; et haec speciminis gra- 
tia. Nec alius unquam fuit Ecclesiae sensus, quae consuevit 
orare pro conversione infidelium , et perseverantia fide- 
lium; porro ut scribit s. Augustinus Epist. 177. num. 4. 
Oratio clarissima est gratiae testificatio. 

61. Demum id ipsum adstruitur ex consectariis gratiae 
eversivis, quae ex semipelagianorum hypothesi sequerentur, 
1“ gratiam non amplius gratuitam esse ; 2° homines primas 
sibi partes in negotio salutis posse vindicare ; 3° posse ho- 
minem viribus naturae actum supernaturalem elicere , quae 
omnia absona prorsas sunt. 

62. Quoad partem vero historicam qua adversus Janse- 
niura statuimus , semipelagianos gratiae necessitatem de- 
negasse ad initium fidei , et in fide perseverantiam , ea 
abunde liquet ex innumeris prope s. Augustini ceterorum- 
que antiquorum testimoniis ; nos brevitatis gratia unum 
aut alterum proferimus. S. Augustinus in lib. De dono per- 
sever. n. 42. sine ambage de semipelagianis scribit: Ini- 
tium fidei et usque in finem perseverantiam sic in nostra con- 
stituunt potestate , ut Dei dona esse non putent ; et in lib. 
De praedesl. Ss. n. 7. cum fassus esset , se olim in semi- 
pelagianorum errore versatum , dum putaret fidem donum 
Dei non esse sed in nobis ex nobis , adjicit : Neque enim 
fidem putabam Dei gratia praeveniri. Quapropter concilium 
Arausicanum cap. 5. semipelagianos haeretico spiritu fal- 
li affirmat , non quod gratiam indifferentem vellent , sed 
quod initium fidei non per gratiam , id est per inspirationem 
Spiritus Sancti , sed naturaliter nobis inesse dicerent. Semi- 
pelagianorum itaque baeresis in eo sita erat, quod prac- 

venientem gratiam ad initium fidei et piarum cogitationum 
requiri negarent. 

DIFFICULTATES 

63. I. Obj. Scriptura primas salutis partes adeoque fi- 
dei initium humanae adseribit voluntati. Etenim l’rov.16, 1. 
dicitur : Hominis est praeparare animam , et Domini guber- 
nare linguam; Zacchar. 1,3. Convertimini ad me, ait Do- 
minus, et convertar ad vos. Hinc Christus Mattii. 25 , 15. 
distributa refert talenta unicuique secundum propriam virtu- 
tem ; ac Luc. 11,9. Petite, ait Christus , et dabitur vobis , 
quaerite et invenietis , pulsate et aperietur vobis ; deinum 
Matth. 10, 1 1 . sic instruit Apostolos : In quamcumque civita- 
tem intraveritis , interrogate quis in ea dignus sit , et ibi ma- 
nete. Ergo. 

64. Resp. N. A. Ad probb. D. Divina gratia praeventi 
et adjuti homines auimam prae'parant, convertuntur etc., C. 
ad hujus exclusionem N. Haec enim aliaque ejusmodi Scri- 
pturarum effata exigi debent ad generaliora principia qui- 
bus praeparationes , dispositiones , conversiones Deo tri- 
buuntur. Nam ex Scripturis Deus est qui operatur in nobis 
velle , non possumus aliquid boni salutaris cogitare a nobis 
quasi ex nobis , cum vero cogitatione ac voluntate nihil 
anterius in homine lingi possit , patet objecta loca de coo- 
peratione nostra intelligi debere. Hinc optime concilium 
Trid. sess. 6, c.5. sic ea exponit : Cum dicitur : convertimini 
ad me, et ego convertar ad vos; libertatis nostrae admonemur. 
Cum respondemus : converte nos , Domine , ad te , et con- 
vertemur ; Dei nos gratia praeveniri confitemur. 

65. Quo generali principio constituto , semipelagia- 
norum difficultates facile disjiciuntur. Virtus enim de qua 
Matth. 25. vel de gratiis gratis datis intelligi potest , vel 
de virtute gratia comparata juxta illud Ephes. 4,7. Uni- 
cuique nostrum data est gratia secundum mensuram donationis 
Christi. 

66. Sic etiam petimus et oramus , sed Spiritu Sancto 

adjuti, dicente Apostolo Rom. 8,26. Quid oremus sicut opor- 
tet , nescimus , sed ipse Spiritus postulat pro nobis gemitibus 
inenarrabilibus. 

67. Cum vero Matth. 7. Christus apostolos docuit 
apud dignos manere, qui Dei munere tales sant , designantur. 

68. n. Obj. Non desunt in Scripturis exempla illorum , 
qui bonis operibus fidei gratiam promeruisse perhibentur. 
Sic 1“ Zachaeus , bonus Latro , Centurio Cornelius deside- 
rio , oratione , eleemosynis viam sibi ad fidem praepa- 
rarunt. Idem dic de altero Centurione , cujus meminit 
Matthaeus 8 , 10. de quo Christus : Non inveni , inquit , 
tantam fidem in Israel, qua de re insuper miratus est; nulla 
autem fuisset admirationis ratio , si ex gratia fides illa 
fuisset. 2° Aliud praeterea exemplum suppetit 3. Reg.8, 17. 
in David , qui voluit domum Deo aedificare , Deus porro 
ejus bonam commendavit voluntatem , nec tamen probavit 
dicens : Verumtamen tu non aedificabis mihi domum. Non 
autem impedivisset , si ipse ejusmodi bonae voluutatis fuis- 
set auctor. Ergo. 

69. Resp. N. A. Ad 1", prob. D. Ope gratiae , C. sine 
illa N. Nam , ut loquitur conc. Arausicanum cap. 25. Ma- 
nifestissime credendum est , quod et illius latronis, quem Do- 
minus ad paradisi patriam revocavit , et Cornelii Centurionis, 
ad quem Angelus Domini missus est , et Zachaei , qui ipsum 
Dominum accipere meruit , illa tam admirabilis fides non fuit 
de natura , sed divinae gratiae largitate donata. Centurionis 
fides quam admiratus est Christus , ex gratiae cooperatione 
dubio procul est repetenda. 

70. Ad 2", Neg. min. Siquidem potuit Deus bonam 
voluntatem illam David inspirare , quin tamen voluerit ejus 
exeeutionem , prout se gessit cum Abraham circa Isaac 
sacrificium. 

71. III. Obj. Patres Graeci ac Latini pene omnes ante 
s. Augustinum eandem quam postea semipelagiani doctri- 
nam professi sunt ; ut constat de Herma Pastor, lib. 3. 
Simii. 7. n. 6. , de s. Justino Apolog. 1. n.46., de Clemente 

Alex, qui Slrom. lib. 1 . n. 20. censet veteres philosophos 
a philosophia justificatos fuisse. Id ipsum constat de s. Am- 
brosio in Apolog. 2. Davidcap. 9. n. 47., de Optato Ilist. 
Donatis! . lib. 2. , de e. Hieronymo Dial. contr. Pelag. lib. 3. 
n. 1 . Vere igitur scribere potuit s. Prosper ad s. Augu- 
stinum , quod semipelagiani , Obstinationem suam defendunt, 
et ea , quae de epistola Apostoli Pauli , Romanis scribentis , 
ad manifestationem divinae gratiae praevenientis electorum me- 
rita proferuntur , a nullo unquam ecclesiasticorum ita esse in- 
tellecta, ut nunc sentiuntur, affirmant, lirgo. 

72. Resp. N. A. Nam Hermas numquam asseruit bonam 
dispositionem illorum , quibus Deus tribuit poenitentiam a 
sola natura esse. 

73. S. Justinus solum contendit novam non esse reli- 
gionem Christianam ut ethnici objiciebant , cum quotquot 
recta ratione usi sunt participaverint de ipso Verbo, adeo- 
que nomen chrisliani improprie sumit. 

74. Clemens Alex, significat veterem philosophiam prae- 
ambulum quodammodo sanctioris religionis fuisse, quatenus 
negative disposuit homines ad Christianam amplectendam re- 
ligionem , agrestes eorum mores emolliendo. 

75. S. Ambrosius, seu potius incertus auctor allegatae 
Apologiae , dum docet Ecclesiam promeruisse Christum , 
nonnisi improprie loquitur , ut patet ex substrata materia, 
nec sine gratiae subsidio ; scribit enim ibid. n. 46. Obli- 
viscitur per gratiam , quod hauserat per naturam. 

76. S. Optatus extra praesentem causam profertur; ejus 
enim scopus unice fuit comprobare omnimodam perfectio- 
nem , quam sibi perperam tribuebant donatistac , propriam 
esse solius Christi. Cum igitur affirmat christiani hominis 
esse velle et currere , Dei autem perficere , non excludit 
gratiae praevenientis auxilium. 

77. S. Hieronymus asseruit quidem liberum arbitrium, 
6ed praeventum et adjutum divina gratia in facilioribus , 
ut deinceps per orationem uberiorem gratiam ad diffici- 
liora persequenda impetremus. Ejus enim principium gc- 

ncrale est ; omnia bona nostra Deo esse adseribenda , bis 
verbis scribens Ep. 130. ad Demetriadem: Ipsumque quod 
nostrum est, sine Dei misericordia nostrum non est. 

78. Dum igitur semipclagiani vetustate freti autumabant 
pugnare , decepti sunt nonnullis liberioribus formis quibus 
interdum usi patres sunt , nondum technologia constituta, 
cum nemo catholicum boc dogma impugnaverit. Recte pro- 
pterea s. Augustinus propositam sibi a s. Prospero semipela- 
gianorum expostulationem diluit in lib. De praedest. Sanctor. 
c,14.n.27. his verbis: Quid igitur opus est, ut eorum scrutemur 
opuscula , qui priusquam ista hae r esis oriretur , non habue- 
runt necessitatem in hac difficili ad solvendum quaestione ver- 
sari ? Quod procul dubio facerent , si respondere talibus co- 
gerentur. Reipsa objecti patres cum universa Ecclesia ora- 
bant pro infidelium conversione , quo patefaciebant tum 
fidem tum fidei initium donum Dei esse. 

79. Inst. Saltem negari nequit s. Joannem Chrysosto- 
mum labe semipelagiana fuisse adspersum , quod non soli 
haeretici , verum etiam nonnulli catholici fatentur. Nam 
ipse Hom. 42. in Genes, n. 1. inter cetera scribit de Abra- 
ham : Nisi primus et ipse quod suum erat , fecisset , non tanta 
a Domino obtinuisset . . . Vidistis , quomodo ab initio, quae 
a se ipso erant , attulerit , et propterea divina quotidie uber- 
tim susceperit? . . Cum viderit ( Deus ) sanam mentem nostram, 
et nos conari et eniti ad virtutis certamina , statim nutu et 
subsidio suo nos adjuvat. Deinde Uomil. 12. in Epist. ad 
Hebr. n. 3. Nostrum quidem est , inquit, praeeligere et velle, 
Dei autem est perficere . . . Quando nos elegerimus tum mul- 
tum nobis affert auxilium. Ergo. 

80. Resp. N. A. Nam non sine ingenti s. Doctoris in- 
juria semipelagianismus ei adseribitur. Ipse siquidem aper- 
te pluribus in locis agnovit primas salutis partes Dei gra- 
tiae esse tribuendas ; en ejus verba ex Hom. 12. in 1. Ep, 
ad Corinth. n. 1. et 2. Nihil ex te habes, sed a Deo accepi- 
sti ... . Ergo cum acceperis habes : non hoc vel illud sed 
oimia quae habes ; non enim haec tua recte facta sunt , sed 

ass 

ex Dei gratia proveniunt. Si fidem dixeris, ex vocatione illa 
venit. Eadem scribit Hom. 4. in cap. 2. Epist. ad Ephes. et 
alibi saepe , cujus testimonia profert Isaacus Habert episc. 
Vabrensis in op. Theologiae Graecorum Patrum vindicatae 
circa universam materiam gratiae lib. I . c. 2. seqq. Objecta 
proinde loca intelligi debent de gratia plena et perfecta , 
non inchoata ac rudi , uti loquitur Petavius , quae prima 
nominatur , cujus plerumque veteres mentionem non ha- 
bent. Non enim primum voluntatis motum et rationis in 
gratia numerant , veluti pia desideria , quibus ad pleniorem 
quaerendam lidem ac Dei notitiam et amorem excitamur. 

81. IV. Obj. 1" Quamvis per peccatum originale incli- 
natum ac debilitatum liberum fuerit arbitrium, non est ta- 
men extinctum , poterit igitur saltem sanitatem optare , 
velle , medicum efflagitare 2" Medici proinde quidem est 
sanare , ast aegri est velle sanari. 3° Certe Scriptura Deum 
exhibet aliquid prius n nobis exigentem quod in nostra 
sit potestate , ut sua conferat : Si credideris , salvus eris. 
4” Si enim ex eo quod petimus , recte infertur illud non 
esse in nostra potestate , pariter inferri debet ex incitamen- 
tis et adhortationibus , quibus ad petendum provocamur, 
ad volendum , ad nos convertendos in nostra potestate esse 
velle , petere , conversionemque nostram inchoare , alio- 
quin supervacanea forent. 5° In hvpothesi catholica ne- 
queunt plura absurda vitari , quod nempe iides ej usque 
initium donum Dei sit , nec tamen omnibus concedatur , 
cum Deus velit omnes homines salvos fleri ; quod inexcu- 
sabiles non sint , qui in infidelitate permanent ; quod de- 
nique Deus censeri non debeat personarum acceptor, dum 
aliis tribuit quod aliis denegat. Ergo. 

82. Resp. Ad 1", Neg. cons. Liberum enim arbitrium 
quamvis integrum nequit super ordinem naturae efferri, cu- 
jusmodi sunt actus supcrnaturalcs , multo igitur minus po- 
terit debilitatum et inclinatum. Valet propterea libera vo- 
luntas ad assentiendum Dei gratiae praevenienti, non autem 
ad praeveniendam gratiam. 

83. Ad 2", D. Ia infirmitate naturali , Tr. vel C. spi- 
rituali N. ut patet ex dictis in resp. ad 1 . Accedit quod gra- 
tiae munus sit hominem se aegrotum cognoscere et sen- 
tire , adeoque sanitatem velle et optare , ac medicum quae- 
rere a quo sanetur. 

84. Ad 3”, D. Scriptura Deum exhibet aliquid a nobis 
exigentem quos prius ipse gratia sua praevenit , C. ad hujus 
exclusionem IS. Primus appulsus semper ex Deo est, cum 
proinde aliquid a nobis exigit , hoc non est nisi coope- 
ratio ad interiorem ejus primam praedispositionem. Hinc 
illud si credideris perinde valet atque si obtemperaveris iis, 
quae tibi indidi , fidei primordiis , plenamque assecutus fi- 
dem fueris , eaque praestiteris quae. Udes postulat , sal- 
vus eris. 

85. Ad 4”, Neg. paritatem ; incitamenta enim et exhor- 
tationes ad petendum . volendum etc. supponunt interiorem 
gratiam praevenientem , cum ex Scriptura nos nec velle 
nec optare , nec orare possimus sine gratiae auxilio. Hinc 
primae gratiae prorsus gratuitae sunt , insequentes pendent 
a cooperatione , oratione , fidelitate scilicet , qua nos ex- 
hibemus erga gratias acceptas. Quod neque infici abantur 
ipsi semipelagiani , dum exhortationes supervacaneas non 
censebant post fidem adeptam , etiamsi gratiae necessitatem 
admitterent ad proficiendum. < 

86. Ad 5", ISeg. objecta absurda promanare ex catho- 
lica doctrina. Nam non sequitur primum , cum Deus hoc 
ipso quod velit sincera voluntate omhes salvos fleri , omni- 
bus , ut postea ostendemus , gratiam confert , cui si ve- 
lint homines cooperari ulteriora auxilia percipient , donec 
perveniant ad salutem. 

87. Non sequitur secwulum ; semel ac enim constitutum 
est , Deum nemini gratias suas denegare , hoc ipso patet 
semper ex hominum culpa provenire quod fidem non ha- 
beant ; de infidelibus positivis quibus revelatio innotuit et 
ipsi eam respuerunt , nullum dubium subesse potest ; quoad 
infideles negativos , ipsi in culpa sunt , quatenus primis gra- 

tiis obstiterunt , quibus si obtemperassent ulteriores reci- 
perent ; ut suo loco enucleatius exponemus. 

88. Non sequitur tertium, quia acceptio personarum sup- 
ponit jus in eo qui negligitur , dum fit donorum distribu- 
tio , aut saltem supponit respectum personalem in distri- 
buente ; neutrum porro accidit in casu nostro , cum nihil 
Deus cuipiam debeat , nec quispiam ex se habeat aliquid , 
cujus intuitu Deus gratiam ei largiatur. Adde Deum omni- 
bus suo modo gratiam conferre , homini proinde adseribi 
debet , si ulteriores non recipiat. 

89. V. Obj. adversus alteram partem. 1° Semipelagiani 
eam gratiam in bomine lapso admiserunt, quam admittebant 
in homine integro ; jam vero in homine integro agnoverunt 
gratiam interiorem ad initium fidei , et ad perseverandum. 
2° Teste s. Prospero in Ep. ad Augustinum , semipelagiani 
admiserunt gratuitam vocationem ad fidem , 3° idem ibid. 
affirmat , Massilienses gratiam Dei quam comitem, non prae- 
viam humanorum volunt esse meritorum , etiam illis volunta- 
tibus subdere , quas ab ea , secundum suam phantasiam , non 
negant esse praeventas. 4° Sane s. Augustinus , qui fatetur 
se ante episcopatum semipclagianorum erroribus adhaesis- 
se , passim docet in libris ante eundem episcopatum con- 
scriptis , ad initium fidei interiorem gratiam esse necessa- 
riam ut in lib. 83. quaestionum q. 68. De quantitate animae 
c.28. et alibi. 5° Hinc videmas Faustum Mcgiensem semipela- 
gianum , teste Gennadio in Catalogo viror, illustr. , admisis- 
se et ipsam gratiae interioris necessitatem ad initium fidei , 
eandem necessitatem fassi sunt idem Gennadius , Vitalis 
Carthagin. qui omnes fuerunt semipelagiani. 6° Ergo illorum 
error unice consistebat in eo , quod gratiam indifferentem , 
seu versatilem admiserint , adeoque accusabant Augustinum, 
quod per gratiam a se propugnatam ineluctabilis necessitas 
induceretur. Ergo. 

90. Rcsp. Ai-l”, D. Admittebant in homine integro 
gratiam interiorem illustrationis seu intellectus , Tr. inspi- 
rationis seu voluntatis N. Adeoque et hanc tribuebant ho- 

mini lapso etiam ad initium fidei, quamvis nec necessa- 
riam, nec sine praeviis meritis. 

91. Ad 2”, D. Gratuitam admiserunt vocationem ex- 
ternam, quae in Evangelii praedicatione consistit, C. in- 
ternam quae in gratiae collatione sita sit in sensu exposito, N. 

02. Ad 3 m , D. Testatur s. Prosper Massilienses seu se- 
mipelagianoa non negasse voluntates esse praeventas secun- 
dum suam phantasiam , seu respectu meritorum quae nun- 
quam futura erant , C. in sensu catholico IV. Alioquin non 
docuissent gratiam tantum comitem, non autem praeviam 
meritorum , seu concomitantem non praevenientem. 

93. Ad 4 m , D. Quatenus s. Augustinus neque constan- 
ter neque in omnibus semipelagianorum placita secutus est 
etiam ante episcopatum suum , C. quatenus nuspiam in suis 
illis operibus errorem etiam hunc non docuerit N. Hoc 
enim posterius constat ex testimonio ejusdem s. Doctoris 
paulo ante allegato , cum fassus est se convictum ex illo 
Paub ad Corinth. Quid habes etc. fidem esse donum Dei. 

94. Ad 5 m , D. Allegati auctores admiserunt necessitatem 
gratiae exterioris , aut solius illustrationis, 7’r. gratiae in- 
terioris et inspirationis N. Ut constat ex s. Prospero , et 
ex s. Augustino , qui affirmant non aliam illos gratiam 
admisisse , quam quae est in lege et in doctrina. Gennadius 
porro a semipelagianorum postea erroribus se recepit. 

95. Ad 6”, N. Numquam enim ipsi disputarunt de gra- 
tia sufficienti aut efficaci , sed de gratia in genere cujus ne- 
cessitatem impugnabant , ne si necessaria diceretur libertati 
detraheretur. Sanes. Augustinus lib. De Spiritu et lilt. c.34. 
refellens pelagianos , quorum errorem sub hoc respectu 
adoptaverant semipelagiani , scribebat : In omnibus miseri- 
cordia ejus praevenit nos , consentire autem vocationi Dei , 
vel ab ea dissentire , propriae voluntatis est. 


Digitized by Google 



i rui 


TRACTATUS DE GRATIA 


256 


AT 


ARTICULUS IU. 

DE ERRORIBUS NOVATORUM SEG. XVI. ET JANSENISTARUM 
CIRCA GRATIAE NECESSITATEM 


96. Novatores sec. XVI. contrarias omnino a pelagianis 
semipelagianisque semitas iniverunt. Juxta illos enim ita per 
primigenium peccatum peremptum est liberum arbitrium, 
ut non inserviat nisi ad peccandum , ad quod a dominan- 
te concupiscentia necessario impellitur, ex quo inferunt 
omnia prorsus iniidelium , imo et peccatorum opera totidem 
esse peccata, eaque gravia. Janseniani illorum vestigiis in- 
sistentes eosdem errores docuerunt. 

97. Catholica doctrina est , per peccatum originale non 
prorsus deletam in homine esse naturalem imaginem Dei , 
sed detritam ; non extinctum arbitrium , sed attenuatum , 
udeoque 1° posse hominem lapsum sine gratia aliquas or- 
dinis naturalis cognoscere veritates , et opera faciliora exe- 
qui , nec non leves superare teutationes , nec proinde omnia 
infidelium opera totidem esse peccata ; 2° ante fidei forma- 
lis collationem tribui a Deo gratias necessarias , quibus 
possit homo lapsus difficiliora moralis ordinis opera effi- 
cere , gravesque superare tentationes ; 3” fidem sine chari- 
tate posse subsistere , atque idcirco non omnia peccatorum 
opera peccata esse , imo per ea se ad justificationem recu- 
perandam peccatores posse disponere ; 4° opera infidelium 
ante fidem seu vocationem ad fidem esse quidem ordinis 
naturalis seu moralis , licet uou sine gratiae medicinalis 
subsidio patrata , non autem peccata ; prout 5° multo mi- 
nus peccatis sunt accensenda fidelium peccatorum opera , 
licet non sint meritoria aeternae vitae, lfanc porro doctri- 
nam iusequentibus propositionibus adstruimus. 

PROPOSITIO I. 

Potest homo lapsus sine speciali gratiae auxilio nonnullas 
ordinis naturalis veritates cognoscere, tum faciliora ejus- 
dem ordinis naturalis opera perficere , tum leves superare 
tentationes 

98. Ad doctrinam catholicam propositionem hanc spe- 
ctare constat ex damnata propos. 27. liaji : Liberum arbi - * 
trium sine gratiae Dei adjutorio nonnisi ad peccandum valet ; quo 
etiam referuntur propositiones 38, 39, 40. etc. Quesnelli a 
Gemente XI. proscriptae , in quibus idem error diversis ver- 
bis exprimitur. Valet igitur hominis lapsi arbitrium sine gratia 
ad aliquod opus moraliter honestum peragendum ; opus 
autem moraliter honestum illud dicitur , quod tale est ex 
officio et fine saltem proximo. 

99. Ac primo quidem , posse hominem lapsum per se 
ipsum aliquas veritates ordinis naturalis cognoscere , docet 
Auctor lib. Sapientiae c. 13,5. illis verbis: A magnitudine enim 
speciei et creaturae* poterit Creator horum videri ; et Apo- 
stolus Rom. 1, 20. Invisibilia ipsius (Dei) , scribit, a crea- 
tura mundi , per ea , quae facta sunt , intellecta conspiciun- 
tur , sempiterna quoque ejus virtus et divinitas , ita ut sint 
inexcusabiles. Et haec quidem de cognitione Dei per crea- 
turas ; de lege autem haec rursum scribit Apostolus ib. 2 , 
14. Ejusmodi legem (scriptam) non habentes, ipsi sibi sunt 
lex , qui ostendunt opus legis scriptum in cordibus suis. Hinc 
s. Augustinus Enarr. in Ps. 57. n. 1. Manu, inquit, forma* 
toris nostri in ipsis cordibus nostris veritas scripsit : Quod 
tibi non vis Jieri , ne feceris alteri. Hoc ct antequam lex da- 
retur , nemo ignorare permissus est. 

100. Secundo , posse item hominem lapsum perficere 
opera faciliora propriis viribus , declarat idem Apostolus 
qui 1. c. arguit philosophos , quod cum Deum naturaliter 
cognovissent , non sicut Deum glorificaverunt , aut gratias 
egerunt , quibus , ut adnotat Estius , docet illos potuisse 

Vol. III. 17 

sine gratia Deum glorificare , seu aliquali et imperfecta di- 
lectione prosequi , cum haec glorificatio ordinem non ha- 
beret ad beatitudinem supernaturalem , nec ad vitam aeter- 
nam , utpotc ex sola naturae consideratione exhibenda. 
Rursum disserens Apostolos de lege naturae insculpta in 
cordibus nostris ait: Gentes, quae legem (Mosaicam) non 
habent . . . naturaliter ea , quae legis sunt , faciunt. Quamvis 
autem vox naturaliter quatenus ad universam legem exten- 
ditur non excludat gratiam , tamen ubi non agitur de dif- 
ficilioribus praeceptis , nihil vetat quominus de naturae vi- 
ribus intelligatur ; multo vero magis in adversariorum 
hypotesi , qui constituunt gentes ante fidem nullam gra- 
tiam habuisse. Quapropter s. Augustinus in lib. De Spirit. 
et litt. c. 28. n. 48. explanans haec Apostoli verba scribit: 
Scriptum opus legis habent in cordibus suis, id est , non omni 
modo deletum est , quod ibi per imaginem Dei cum crearentur, 
impressum est . . . Piam et ipsi homines erant , et vis illa 
naturae inerat eis , qua legitimum aliquid anima rationalis 
et sentit et facit. 

101 . Tertio demum , posse hominem lapsum leves etiam 
per se tentationes superare , ut corollarium ex dictis colli- 
gitur ; nam si potest homo lapsus propriis viribus aliquas 
naturalis ordinis veritates cognoscere , si potest eadem ra- 
tione faciliora opera peragere moraliter honesta , cur non 
poterit et leves superare tentationes, quae illis adversantur? 
Hinc a suminis Pontificibus censura notatae sunt propp.29. 
et 3 1 . Baji: Non soli fures «« sunt et latrtmes, qui Christum, viam 
et ostium veritatis et vitae negant , sed etiam quicumque aliun- 
de quam per ipsum in viam justitiae conscendi posse docent , 
AUT TKNTATIOIHI ULLI sine graliaevpsius adjutorio, resistere 
hominem posse , sic ut in eam non inducatur , aut ab ea non 
superetur. 

102. Cum vero errores quos impugnamus falso inni- 
tantur fundamento de essentiali natnrac per peccatum im- 
mutatione , quatenus amissa est originalis justitia adeoque 
et integritas quae ad essentialem hominis spectabat con- 

stituUouem , patet , quod hac sublato fundamento , errores 
illi evanescant necesse sit. Non omnino deletam Dei in ho- 
mine lapso imaginem ex Augustino didicimus ; eidem nunc 
libet adjicere auctoritatem s. Tliomac , qui 1. 2. q. 109. 
ar. 1. bacc in rem nostram habet : Quia tamen natura hu- 
mana per peccatum non est totaliter corrupta , ut scilicet toto 
bono naturae privetur , potest quidem etiam in statu naturae 
corruptae per virtutem suae naturae aliquod bonum particu- 
lare agere . . . non tamen totum bonum sibi connaturale , ita 
quod in nullo deficiat ; sicut homo infirmus potest per se ipsum 
aliquem motum habere , non tamen perfecte potest moveri motu 
hominis sani , nisi sanetur auxilio medicinae. 

DIFFICULTATES 

103. I. Obj. 1° Scripturae , patres et concilia adver- 
sus pelagianos ac scmipelagiauos commemorata opera bona , 
omnia divinae gratiae tribuuut. 2" Sane opus moraliter ho- 
nestum , teste Paulo Rom. 4, 15. per legem fieri nequit: 
Lex enim , ut ipse loquitur , iram operatur , et ib. 5 , 20. 
lex subintravit, ut abundaret delicium , ergo pef gratiam 
unice fieri potest. 3° Hinc s. Augustinus Ep. 217. ad Vita- 
lem c. 4 , n. 12. Agnoscamus , inquit, gratiam , quae facit 
prodesse doctrinam , quae gratia si desit , videmus etiam obesse 
doctrinam ; et alibi passiin idem iuculcat , alioquin frustra 
disputasset adversus pelagianos , cum haec fuerit thesis 
ejus. 4° Concilium proinde Arausicanum cap. 20. Multa , 
ait , Deus facit in hotnine bona , quae non facit homo ; nulla 
vero facit homo bona, quae non Deus praestat, ut faciat ho- 
mo; ct cap. 22. Nemo habet de suo, nisi mendacium et pec- 
catum. Si quid autem habet homo veritatis atque justitiae , ab 
illo fonte est , quem debemus sitire in hac cremo ; ut ex eo 
quasi guttis quibusdam irrorati non deficiamus in via. Ergo. 

104. Resp. Ad 1”, D. Bona nostra supernaturalia gra- 
tiae tribuunt , C. naturalia , Subd. Ardua ac difficilia aut 
gravi urgente teutatione , C. omnia prorsus N. Sic iunu- 


Digitized by Google 



2tiO TBACTATtS DE GRATIA 

meris prope ejusmodi testimoniis quae colligi solent respon- 
sio patet. 

105. Ad 2", A', ad prob. vero D. Lex iram operatur, 
aut subintravit lex ut abundaret delictum per accidens et 
ex causis extrinsecis , C. per se A. Sensus enim Apostoli 
in objectis locis est , legem a Deo datam esse ad coercen- 
dum delictum , sed exinde homines occasionem nactos esse 
gravius delinquendi , legem sive ex infirmitate sive ex ma- 
litia transgrediendo , idque sive cum gratia, sive sine illa, 
vimque nostram non ex lege sed ex gratia provenire. 

106. Ad 3™, D, In ordine ad legem universam , C. in 
ordine ad leviora ac faciliora A. Thesis s. Augustini in hoc 
erat , neminem posse ex propriis viribus universam legem 
implere , gravesque omnes vineere tentationes , ut pela- 
giam contendebant , alioquin evacuata foret crux Christi , 
ut ipse loquitur , cum homo non amplius indigeret gratia 
medicinali, qua infirma natura sanaretur. 

107. Ad i", D. In ordine snpernaturali , C. in ordine 
moralis honestatis quod ea quae faciliora sunt A. Illud enim 
solum exigebat concilii scopus , qui fuit scmipclagianorum 
errores proscribere, qui primas sibi in negotio salutis ar- 
rogabant. 

108. II. Obj. 1° Adeo homo lapsus sine gratia infir- 
mus est , ut nulli possit tentationi resistere , nullumque 
vitare peccatum nisi per aliud peccatum. 2° Sane homo sine 
gratia non agit nisi timore poenae , non ex amore justitiae; 
ex cupiditate , non ex charitate ; qui porro sic agit , pec- 
cat ex doctrina s. Augustini , qui in Enchiridio c. 1 17. ita 
scribit : Regnat carnalis cupiditas , ubi non est Dei charitas ; 
qui praeterea 3° nullam aliam in homine bonam volunta- 
tem agnoscit praeter charitatem ; Quasi vero, inquit lib. 
De Grat. Christi c. 11., aliud sit bona voluntas quam chari- 
tas , quam Scriptura nobis esse clamat ex Deo et a Patre da- 
tam , ut filii ejus essemus. Ergo. 

109. Resp. Ad 1", D. Si gravis sit tentatio , vehe- 
mensque concupiscentia , C. si levior ac remissior A. Sic 

etiam : vitare nequit homo lapsus peccatum nisi per aliud 
peccatum D. Identidem , Tr. vel C. semper N. Alioquin 
non attenuatum sed plane extinctum liberum esset arbi- 
trium ; non detrita , sed omnino deleta esset in homine 
Dei imago, secus ac doceat Augustinus, si nec levi tenta- 
tioni homo propriis viribus obsistere posset. Absurdum au- 
tem est , non posse vitari peccatum nisi per aliud pecca- 
tum ; praesertim cum saepe ad* declinandum peccatum po- 
sitivo actu opus non sit. 

110. Ad 2”, Neg. Cum saepe ex naturali boni hone- 
stique amore se homo determinet ad agendum , e. g. ad 
honorandos parentes , ad tribuendam eleemosynam ex na- 
turali commiseratione , ad nudum operiendum , aliaque 
ejusmodi sexcenta patranda , in quibus nec timor nec cu- 
piditas in fluunt. 

111. Ad Augustini autem auctoritatem D. Libi non re- 
gnat charitas habitualis , ibi regnat cupiditas , quae tamen 
non semper influat in actus singulos , C. quae jugiter in 
singulos influat actus N. Saepe enim non agit homo ex 
carnali cupiditate , quamvis gratia habituali non sit in- 
structus; imo contraria assertio in Bajo et Quesncllo pro- 
scripta est. 

112. Ad 3", D. Praeter charitatcm , sive naturalem ac 
improprie dictam , sive theologicam et presse sumptam, C. 
praeter charitatem theologicam tantum N. Nam s. Augu- 
stinus duplicem agnovit admisitque charitatem , divinam et 
humanam , theologicam scilicet ac naturalem ; posteriorem 
vero hanc aliquando licitam , aliquando vero illicitam de- 
clarat. In objecto porro textu bonam voluntatem vocat 
charitatem nempe theologicam et stricte sumptam , ut ejus 
ferebat scopus adversus pelagianos , neque alteram excludit. 

113. III. Ohj. F Atqui s. Augustinus omnem creaturae, 
amorem , nisi Dei amori subordiuatus fuerit , vitiosum 
declarat. 2" Jam vero cum omnes hominum actiones vel 
cx amore Dei prodeaut , vel ex amore mundi , sequitur 
omnes actiones quae sine amore Dei, adeoque siuc gratia 

eliciuntur , malas esse ac vitiosas. 3° Docet praeterea idem 
s. Doctor sine gratia veram homini lapso necessitatem esse 
peccandi ; Multum erras , scribit adv. Julian. in Op. Imperf. 
lib. 1. c. 105 , qui vel necessitatem nullam putas esse peccan- 
di , vel eam non intelliyis illitu peccati esse poenam , quod 
nulla necessitate commissum est : et alibi saepe. 4" Docet , 
nullam sine gratia esse in homine lapso libertatem ad bo- 
num, scribens lib. 1 . ad Bonifac. c. 3. Nec potest homo boni 
aliquid velle , nisi adjuvetur ab eo qui malum non potest velle, 
hoc est, gratia per J. C. D. /V. 5° Docet adversus Julianum 
nullum opus bonum sterile esse , sed quodlibet promereri 
vitam aeternam , adeoque sine gratia fieri non posse. Ergo. 

114. Resp. Ad 1", D. Nisi subordinetur Dei amori na- 
turali vel supernaturali , C. soli supematurali N. Si enim 
actio bona sit ex officio et fine proximo , hoc ipso amori 
saltem naturali Del subordinatur. 

115. Ad 2™, D. Si ex amore inordinato mundi seu 
creaturae actus eliciuntur , C. si ex amore ordinato et ho- 
nesto /V. Nam solus amor inordinatus mundi seu creaturae 
vitiosus est , de quo loquitur s. Augustinus , uti cum aliquis 
in creatura constituit ultimum fiuem suum , creaturam prae- 
ferendo Creatori. 

116. Ad 3", D. Necessitatem vagam et moralem re- 
spectu totius legis , C. physicam respectu cujuslibet prae- 
cepti N. Talem esse mentem s. Augustini constat ex con- 
troversia cum pelagianis , qui cum docerent hominem in- 
firmum non esse ob originale peccatum , inferebant eum 
posse propriis viribus universam legem adimplere , omnia- 
que collective peccata vitare. 

117. Ad 4", D. Docet sine gratia nullam in homine 
lapso esse libertatem ad bonum supernaturale , C. ad bo- 
num naturale , Subd. arduum ac difficile , C. facile A’. Re- 
sponsio patet ex dictis. 

118. Ad 5", D. In hypothesi Juliani pclagiani qui nul- 
lum inter ordinem naturalem ac supernaturalem agnoscebat 
discrimen , C. absolute N. Adeoque hic argumentabatur 

s. Doctor ad hominem , cum absurdum ct contradictorium 
sit noa admittere elevationem ad ordinem supcraaturalem, 
et contendere opus naturaliter honestum sterile esse quoad 
vitam aeternam. 

119. IV. Obj. Inter opera moraliter honesta praeci- 
puum locum obtineret Dei amor ; jam vero nullus Dei amor 
absque gratia juxta Scripturam et doctores haberi potest. 
Nam 1° Scriptura nounisi amorem supcraaturalem agnoscit 
quem s. Jo. Ep. 1 . c. 4,7. ex Deo esse affirmat , et Pau- 
lus Rom. 5 , 5. de charitate dicit eam diffusam esse in cor- 
dibus nostris per Spiritum S. , et Gal. 5, 22. eam recenset 
inter fructus Spiritus. 2“ S. Augustinus Ep. 117. ad Vitat. 
c. 4. n. 10. naturalem Dei amorem prorsus excludit illis 
verbis : Liberum arbitrium, ad diligendum Deum primi pec- 
eati granditate perdidimus ; ct conc. Arausicanum cap. 25. 
statuit : Prorsus donum Dei est diligere Deum. 3° Si enim 
ejusmodi amor naturalis daretur, reperiri etiam posset in in- 
fideli ct peccatore , quod repugnat , Dei enim amici essent. 
4° Hinc vel ipse Bellanninus nullum agnoscit sine gratia 
amorem Dei sive perfectum, sive imperfectum. Ergo. 

120. Resp. Ncg. min. Ad I", prob. I). In allatis texti- 
bus , C. in aliis N. Vidimus siquidem Apostolum ad Rom.l. 
ejusmodi amorem naturalem supponere in illis , qui cum 
cognovissent Deum , non sicut Deum glorifi caverunt !. 

121. Ad 2 m , D. Ad diligendum Deum amore supernatu- 
rali , C. amore naturali Subd. perfecto ac super omnia , C. 
imperfecto et inchoato N. Eadem ratione intelligi debet 
concilium Arausicanum , quod unice loquitur de amore 
Dei salutari adversus semipelagianos. 

122. Ad 3”, Keg. sequelam, tum quia nemo amicus 
Dei constitui potest nisi per amorem supernaturalem , tum 
quia illi amici Dei essent respectu operis , quod Deo non 
displicet , non ratione sui. 

123. Ad 4", D. Qui tamen nonnisi verbis a ceteris dis- 
sentiat , C. reipsa N. Etenim Ballarminus naturalem in ho- 
minibus ad Deum diligendum propensionem admittit , nec 

nori opera naturaliter bona cognoscit , et faciliora prae- 
cepta observandi potestatem ; qnod ad rem nostram satis 
est. Ceterum , uti animadvertit Suarez, omnia ejus argumen- 
ta non afficiunt nisi amorem supernaturalem. 

124. V. Obj. 1° Omnis tentationum victoria a Scriptu- 
ra , patribus et conciliis gratiae adseribitur. T Christus nos 
docet petere a Deo et ne nos inducas in lentationem, nullo 
inter gravem aut levem discrimine facto. 3° Alioquin nobis 
illarum victoria adseribi posset, quod admitti nequit. Ergo. 

125. Resp. Ad 1", D. Victoria salutaris, C. natura- 
lis Subd. si gravior sit , C. si levior N. ut patet ex dictis. 

126. Ad 2”, D. Ad habendam victoriam salutarem, C. 
sterilem in ordine ad vitam aeternam in levioribus /V. 

127. Ad 3", fleg. Siquidem omne bonum nostrum sem- 
per ex Deo est sive ut auctore naturae , sive ut auctore 
gratiae. 

PROPOSITIO n. 

Potest vir infidelis aliqua opera moralitcr bona efficere, 
adeoque non omnia infidelium opera vilia sunt aut peccata 

128. Spectat haec propositio pariter ad doctrinam ca- 
tholicam , ut patet ex contradictoria propositione 25. Baji 
proscripta : Omnia infidelium opera peccata sunt , et philo- 
sophorum virtutes sunt vitia. 

129. Hic porro agitur l°de operibus, quae ante fidei 
gratiam infideles patrare possunt sive cum sive sine gratiae 
auxilio , quaeque intra fines moralis honestatis continen- 
tur , cum ante fidem nulluin opus supernaturale fieri pos- 
sit , adeoque sine ulla relatione ad vitam aeternam. 2° Agi- 
tur de peccato ac vitio presse sumpto ad mentem adver- 
sariorum , juxta quos nulla infidelium actio culpa vacat , 
ob quam ipsi nou mereantur aeternum puniri. 

130. Inhumanam porro ejusmodi doctrinam Scriptu- 
ra , patres , ipsaque ratio evertunt. Eteuim Scriptura sae- 
pius ethnicorum opera non commendat modo , verum ct 


Digitized by Google 


PART. I. CAP. It. tJR ARATIAE NECESSITATE. I<W 

digua exhibet , quae praemio donentur , et ad imitanda 
proponantur. Obstetrices Aegyptiae , quae timuerunt Deum 
salvantes infantulos Hebraeorum , non solum laudantur , 
sed ut legitur Exod. 1 , 22. Benefecit Deus obstetricibus , et 
quia timuerunt Deum aedificavit eis domos. Ita Ezech. 29, 20. 
Deus de Nabuchodonosor ob expugnationem Tyri , Dedi ei, 
inquit , terram Aegypti , pro eo quod laboraverit mihi. De- 
nique Daniel eidem regi eleemosynas consulit dicens ; 
cap. 4 , 24 . Peccata tua eleemosynis redime , et iniquitates 
tuas misericordiis pauperum , et lib. 1. Maeli, c. 8. virtutes 
celebrantur Romanorum ; aut igitur fatendum est ab in- 
fidelibus opera moraliter honesta fieri posse, aut dicendum 
Scripturam peccata ac vitia commendasse , ad ea adhorta- 
tam esse , praemioque digna exhibuisse , quod absonum 
est existimare. 

131. Eandem lutheranam ac' jansenianam doctrinam 
evertunt patres dum et infidelium opera laudant et prae- 
miis temporalibus a Deo propterea donari affirmant. 
S. Hieronymus lib. 9. in Ezech. Ex eo , inquit , quod Na- 
buchodonosor mercedem accepit boni operis , inlelligimus, etiam 
ethnicos , si quid boni fecerint , non absque mercede Dei ju- 
dicio praeteriri. S. Augustinus Serm. 349. De temp. cap. I . 
et 2. duplicem distinguens charitatem divinam et humanam, 
licitam et illicitam , sic plebem sibi commissam adhorta- 
tur : Liceat vobis humana charitate diligere conjuges , dili- 
gere filios , diligere amicos vestros. Omnia ista nomina neces- 
situdinis habent vinculum et gluten quoddam charitatis. Sed 
indetis , illam charitatem esse posse et impiorum , id est , pa- 
ganorum , judaeorum et haereticorum. Censuit igitur Augu- 
stinus , infideles posse licitam habere charitatem. In op. 
autem De civit. Dei lib. 5. c. 15. docet, Deum Romanis 
terrenam excellentissimi imperii gloriam tribuisse , ut red- 
deretur merces , ait , bonis artibus eorum , id est virtutibus , 
quibus ad tantam gloriam pervenire nitebantur , quas deinceps 
virtutes singillatim recenset. Hinc s. Thomas 2 , 2. q. 10. 
art. 4.- quaerens : Virum omnis actio infidelis sit peccatum? 

resp. Manifestum est , quod infideles ... opera bona, ad quae 
sufficit donum naturae , aliqualiter operari possunt. Unde non 
oportet, quod in omni suo opere peccent. 

132. Hoc ipsum denique paradoxutn sana ratio evertit. 
Etenim si infideles in omni opere suo peccarent e. g. iu 
obsequio erga parentes , in stipe pauperibus elargienda , 
in homine a morte eripiendo , in subveniendo proximo , 
aliisque ejusmodi , satius esset eos dehortari ab his operi- 
bus, ne se novo polluerent peccato. Quod quam absurdum sit 
societatique perniciosum , nemo est qui non videat. Deinde 
quid vetat , quominus homo recta uteus ratione actionem 
ex se bonam eliciat et ex fine proximo bono , e. gr. tribuat 
eleemosynam ad alienam sublevandam inopiam ? Porro finis 
qui proxime bonus est , pondere , ut ita dicam , suo fertur 
in finem bonum ultimum , seu in Deum uti auctorem omnis 
moralis honestatis, cumque virtualiter saltem includit. Quod 
optime expressit s. Tbomas dum in 2. Seni. dist. 4 1 . q. 2.. 
ar. 2. scribit : Ratio naturalis vel prudentia potest dirigere 
in aliquem finem proximum ; et quia ille finis proximus est 
ordinabilis in finem ultimum , etiamsi actu non ordinetur, ideo 
in infidelibus , quorum actus per rationis vim diriguntur , pos- 
sunt aliqui actus esse boni , sed deficientes a perfecta charitate. 
Sieque etiam eversum est praecipuum adversariorum fun- 
damentum , quo ex defectu finis autumant infidelium opera 
totidem esse peccata. 

DIFFICULTATES 

133. I. Obj. Nullo modo infidelis opus moraliter bo- 
num efficere potest juxta Scripturam ; Nam 1° Apostolus 
Rom. 14, 23. Quod non est ex fide , inquit, peccatum est ; 
et Hebr. 11,6. Sine fide impossibile est placere Deo. 2° Proin- 
de docet idem Apostolus ad Tit. 1 , 15. quod coinquinatis 
ct infidelibus nihil est mundum ; sed inquinatae sunt eorum 
mens et conscientia. 3° Eidem consentit Joannes 1 . Ep. 2, 16. 
de mundo , seu de infidelibus per oppositionem ad fideles 
scribens: Omne , quod est in mundo, concupiscentia camis 

est , et concupiscentia oculorum et superbia vitae. 4" Imulo 
Tero et Christus ipse Matth. 6, 23. non aliud docuit, di- 
cens : Si oculus tuus fuerit nequam , totum corpus tuum te- 
nebrosum erit. Ex his igitur aliisque ejusmodi pene innu- 
meris patet absque iide in Christum nihil esse quod ma- 
lum , pollutum, inquiuatumque non sit , sive oh principium 
ex quo opus profluit , sive ob finem in quem tendit. 

134. Resp. /V. A. Ad l”, prob. D. Quod non est ex fide, 
id est juxta practicum conscientiae dictamen, peccatum est, C. 
ex fide theologica N. Loquitur enim hic Apostolus de ci- 
borum delectu. Hunc sensum patres omnes ante Augusti- 
num , pluresque post ipsum , imo et ipsum concilium oecu- 
menieum Lateranense IV. c.41. verbis Apostoli tribuerunt. 
Sic etiam : Sine fide impossibile est placere Deo, D. in ordine 
ad salutem , C. ad moralem honestatem subd. ratione ope- 
rantis , C. ratione operis N. 

1 35. Ad 2 m , D. Infideli , seu judaizanti nullus cibus 
mundus est ob erroneam , qua laborat , conscientiam , C. 
infideli proprie dicto nulla actio munda est et honesta V. 

136. Ad 3™, D. Omne quod est in mundo , seu mundi 
amatoribus ac operantibus juxta prava mundi dictamina, C. 
non operantibus juxta illa , ut saepe fit , N. 

137. Ad 4™, D. Si operetur juxta perversam intentio- 
nem significatam per oculum nequam , C. si juxta eam non 
operetur N. 

138. II. Obj. Thesis Augustini adversus Julianum est, 
nulla infidelium opera bona esse. Nam 1° docet nullum 
opus vere bonum esse , nisi tale sit ratione officii et ratione 
finis. 2° Sine fide officia quidem posse interdum bona esse, 
numquam vero finem , quia quod non est ex fide peccatum 
est ; et sine fide impossibile est placere Deo. 3“ Nullum opus 
ex omni parte bonum sterile censeri posse in ordine ad vi- 
tam aeternam , quo evertit Juliani distinctionem inter opus 
sterile , et meritorium. 4° Urget Julianum ex eo capite , 
quod si infideles possent vel unum actum ex omni parte 
bonum , ex objecto et ex fine , elicere , Christus gratis mor- 


Digitized by Google 



TRACTATUS DE GRATIA 


268 

tuus esset. 5° Concludit infideles ob opera bona ratione offi- 
cii , sed mala ratione finis , quem bonum habere infideles 
nequeunt , fore mitius puniendos , gravius vero si tum ob 
objectum tum ob fmem mala essent ; sic enim loquitur 
lib. 4. Contr. Julian. cap. 3. Nullo modo igitur lumines sunt 
Steriliter boni ; sed qui boni non sunt , possunt esse alii mi- 
nus, alii magis mali. Ex hac porro distinctione inter officium 
ct finem , conciliantur quae sibi contraria in s. Doctore 
occurrere videntur , cum scilicet commendat virtutes sive 
Romanorum , sive philosophorum , quae bona dicit ratione 
officii, mala vero ratione finis seu operantis. Hanc esse s. Au- 
gustini germanam doctrinam declarat s. Prosper, qui cx ejus 
mente in lib. Sententiarum s. Augustini n. 106. ita scribit: 
omnis infidelium vita peccatum est , et nihil est bonam sine 
summo bono; ubi enim decst agnitio aeternae et incommutabilis 
veritatis , falsa virtus est etiam in optimis moribus. Et alibi 
saepe. Ergo vel abjicienda Augustini doctrina , vel faten- 
dum est nullum opus moraliter honestum ac bonum in infi- 
delibus esse posse. 

139. Resp. N. A. Vera Augustini mens melius cogno- 
sci non potest , quam ex erroribus quos s. Doctor impu- 
gnabat. Julianus utpote pelagianus neque primi hominis 
elevationem , neque ejusdem lapsum admittebat ; conten- 
debat propterea Adae posteros non modo universam legem 
propriis viribus observare posse , verum etiam opera natu- 
raliter honesta meritoria esse aeternae vitae ; opera vero 
ex se bona esse , finem autem sive bonum sive pravum 
extrinsecus operibus accedere , nec ulla ratione influere in 
eorum honestatem , aut pravitatem. Quod si opera efficiant 
ex fine obtinendi vitam aeternam , esse meritoria , si vero 
ob finem temporalem, esse steriliter bona. Ut igitur Augu- 
stinus hisce erroribus se se opponeret , constituit per primi 
parentis lapsum amissam esse justitiam originalem cum do- 
nis adnexis; necessitatem gratiae medicinalis et elevationis 
exinde fluere tum ad opera difficiliora ordinis naturalis per- 
agenda , tum ad quaevis opera supernaturalia ac merito- 

ria ; (inero in opera intrinsecus influere , ita ut intrinsece 
bona aut mala evadant etiam ex fine ; nulla opera dari 
steriliter bona ad mentem Juliani ; ethnicos denique ut 
plurimum ex pravo fine peccare in operibus suis. Haec theo- 
ria catholica est , quam s. Augustinus adversus Julianum 
adstruxit. His positis, sic ad singulas probationes accedimus. 

140. Ad 1", D. In sensu exposito , quatenus (inis in- 
trinsecus afficit opus, sive proximus sive remotus linis sit, C. 
remotus Subd. Nisi virtualiter saltem includatur, C. secus N. 
Vidimus enim opus bonum ex officio et ex fine proximo 
in Deum tanquam omnis honestatis auctorem virtualiter 
tendere. 

141. Ad 2", D. In infidelibus, quoad finem ultimum ac 
snpernaturalem , C. quoad finem proximum N. Sine fide' 
impossibile est placere Deo in ordine ad vitam aeternam. 

142. Ad 3", 1). Iu hvpothesi Juliani, C. absolute N. 
Juliani systema nuper exposuimus , ex quo certe inferebat 
Augustinus , vanam esse distinctionem , quam ille induxerat 
inter opus sterile et meritorium. Ceterum s. Doctorem 
ejusmodi distinctionem in sensu catholico admisisse , lu- 
culenter patet tum ex ejus testimoniis paulo ante reci- 
tatis , tum ex iis , quae scribit in lib. De Spiritu et litt. 
c. 28. n. 48. Nani et ipsi, inquit, homines erant , et vis illa 
naturae inerat eis , qua legitimum aliquid anima rationalis et 
sentit et faeit , sed pietas , quae in aliam vitam transfert bea- 
tam et aeternam , legem habet immaculatam , convertentem 
animas, ut ex illo lumine renoventur etc. ' 

143. Ad 4", D. Nempe supernaturale ac meritorium, C. 
naturaliter honestum Subd. Arduum ac difficile , C. facile 
et ex fine proximo bonum N. Responsio constat ex paulo 
ante expositis. 

144. Ad 5”, D. Ut plurimum , C. semper N. Siquidem 
s. Augustinus ex principio quod linis intrinsecus influat 
in opera , inferebat vix aliqua opera esse infidelium, quae 
essent omni ex parte bona , quia ut plurimum vitiabantur 
cx fine , ob quem bona etiam opera ex officio infideles pa- 

trahant ; nam vel e\ inani gloria , vel ex avaritia aliave 
cupiditate movebantur ad ea ponenda. Adeoque vel erant 
opera vitiata in ordine ad vitam aeternam , improprieque 
dicta peccata , vel peccata proprie dicta ex perversitate fi- 
nis ob intentionem operantis. Ceterum s. Doctorem haud 
absolute contendisse totidem peccata esse infidelium opera, 
aperte constat ex superius allatis , atque ex eo quod ad- 
struat , haud posse opera ardua etiam in ordine morali ah 
homine lapso patrari , absque divinae gratiae medicinalis 
munere ; Deum illa rata habere, quatenus praemiis tempo- 
ralibus ea remuneratur; absurdum porro est asserere, Deum 
gratia sua adjuvare hominem ad peccatum patrandum, ac 
peccata praemiis afficere , et probare. Sicquc responsio pa- 
tet ad commentitiam compositionem a jansenionis excogi- 
tatam circa effata ejusdem Sancti contradictoria. Nec alio 
sensu intelligenda sunt , quae ex s. Prospero objiciuntur , 
qui ad mentem s. Doctoris locutus est. 

145. Inst. Atqui infidelium opera totidem vera peccata 
sunt ob violatum mandatum de referendis actibus omnibus 
in Deum. Nam 1° mandatum naturale est illud : Diliges Do- 
minum Deum tuum ex toto corde tuo , quod exponens Apo- 
stolus 1. Cor. 10, 31. et Coloss. 3, 17. praecipit : Omnia 
in gloriam Dei facile .... Omnia in nomine Jesu Christi , 
gratias agentes Deo et Patri per ipsum. 2° Jam vero infideles 
sive expresse sive interpretative omnia opera sua in obse- 
quium falsorum deorum patrabant. 3° Sane infideles illa 
mala arbor sunt , quae , ex Christo , non potest bonos fructus 
facere ; 4° quorum opera a Deo esse non possunt , alioquin 
non inutilia , sed bona prorsus essent. Ergo. 

146. Resp. Dist. min. subsumplatn. Si mandatum de re- 
ferendis actibus omnibus in Deum non adimpleretur per 
opus bonum ex officio et fine proximo , Tr. vel C. si hac 
ratione adimpleri possit N. Nam tunc ejusmodi opera , ut 
exposuimus post s. Thomam , natura sua in Deum tanquam 
auctorem omnis moralis honestatis referuntur ; necesse quip- 
pe non est ut actiones singulae actu et cxpbcite in Deum 

dirigantur , sed satis est ut virtualitcr et implicite dirigan- 
tur in Deum ut auctorem naturae. 

147. Ad 1" proh. D. Mandatum naturale est , quod 
adimpleri potest tum positive tum negative, Tr. solum po- 
sitive N. Etenim dubium in primis est , utrum textus qui 
allati sunt respiciant non solum fideles , verum etiam infi- 
deles ; secundo dubium est , utrum positivum praeceptum 
contineant de referendis singulis actionibus in Deum, an vero 
solum negativum , quatenus nulla debeat actio poni , quae 
suapte natura saltem referibilis in Deum non sit tanquam 
auctorem naturae ; tertio dubium denique est , utrum con- 
tineant verum praeceptum an consilium tantum. Nam in- 
terpretes ipsi catholici diversas ejusmodi expositiones ver- 
borum Apostoli nobis exhibent. Quidquid porro de istis 
sit expositionibus , nihil obstat , etiamsi ea intelligamus 
de praecepto positivo , quominus dicamus illud adimpleri 
ab infidelibus posse per opera moraliter honesta ratione 
officii et finis proximi, uti toties dictum est. 

148. Ad 2 m , Neg. Saepe enim actus eliciuntur ex mo- 
tu , ut ita loquar , spontaneo naturae , qui et ex se boni 
sunt et tendunt in finem proxime bonum , ut honorare pa- 
rentes , operire nudum , succurrere aliorum indigentiae , 
aliaque id genus plurima patrare , quin cogitatio subeat 
sive idolorum , sive falsorum deorum. Alioquin omnes ac 
singuli aetns nostri supernaturales essent , aut etiam meri- 
torii , si justi simus , quod tamen nemo dicet. 

149. Ad 3", D. Cum operantur ex principio infidelita- 
tis , et ex aliquo perverso fine , C. secus A'. 

1 50. Ad 4”, D. Infidelium opera nequeunt ex Deo esse 
ut auctore supematurali , C. ut auctore naturae A r . ut pa- 
tet ex dictis. 

PROPOSITIO III 

Potest homo actuali gratia adjutus , ante obtentam juslifi- 
cationem , actus bonos ac svpcrtuUurales elicere , adeoque 
non omnia peccatorum opera totidem sunt peccata 

151. Haec propositio de fide est ; impetit autem praeter 
wiclcftitas et hussitas quorum articuli 16. et 17. a Coustan- 
tiensi concilio proscripti sunt , lutbcrauos et calvinianos 
adversus quorum doctrinam liic can.7. sess. 6. a conc. Tri- 
dentino editus est : Si quis dixerit , opera omnia , quae ante 
justificationem fiunt , quacumque ratione Jacta sint , vera esse 
peccata , vel odium Dei mereri , aut , quanto vehementius quis 
nititur se disponere ad gratiam , tanto eum gravius peccare ; 
anatk. sit. Quorum errorem renovavit llajas prop. 35. Omne 
quod agit peccator , vel servus peccati , peccatum est , quae 
a Pontificibus Pio V. Gregorio XIII. et Urbano VIII. pro- 
scripta est. Eam iterum damnavit Clemens XI. in Const. 
I nigendus in prop. 45. Qucsnclli : Amore Dei in corde pec- 
catorum non amplius regnante , necesse est , ut in eo carnalis 
regnet cupiditas, ommsque actiones ejus corrumpat ; et prop. 59. 
Oratio impiorum est novum peccatum , ei quod Deus illis con- 
cedit , est novum in eos judicium , ac demum a Pio VI. in 
Const. Auctorem fidei ; Doctrina synodi ( Pistoriensis) de du- 
plici amore dominantis cupiditatis et eharitatis dominantis , 
enuncians , hominem sine gratia , esse sub servitute peccati , 
ipsumque in eo statu per generalem cupiditatis dominantis in- 
Jluxum omnes suas actiones inficere et corrumpere : quatenus 
insinuat in homine , dum est sub servittdc , sive in statu pec- 
cati, destitutus gratia illa , qua liberatur a servitute peccati 
et constituitur filius Dei , sic dominari cupiditatem , ut per 
generalem hujus influxum omnes illius actiones in sc inficiantur 
et corrumpantur : aut opera omnia , quae ante justificationem 
fiunt, quacumque ratione fiant, sint peccata: quasi in omni- 
bus suis actibus peccator serviat dominanti cupiditati , de- 
claratur falsa, perniciosa, inducens tn errorem a Tridentino 

damnatum ut haereticum , iterum in Bajo damnatum art. XL. 
(Prop. 33.) Articulus porro 40. Baji cujus heic meminit 
Pius VI. est: In omnibus suis actibus peccator tervit domi- 
nanti cupiditati. 

152. Doctriua novatorum et jansenistarum identica est, 
diversum tamen est principium ex quo prolluit. Juxta sy- 
stema novatorum ideo in omnibus actibus suis homo uou 
justificatus peccat , quia hi actus tanquam ex principio iu- 
trinscco prodeunt nempe ex peccato originali , quod se 
manifestat in omnibus humanis operibus ; juxta systema 
jansenistarum ideo semper peccat homo ante justificationem, 
quia ejus actus ex dominante jugiter cupiditate tanquam 
ex principio extrinseco dimanant. 

153. Jam vero horribilem ejusmodi doctrinam eliminat 

Scriptura , quae tum dictis tum factis constanter supponit 
peccatores opera bona imo et salutaria ante conversionem 
elicere posse, ad illa praeterea patranda passiin hortatur pec- 
catores, eosque cum praestiterint commendat. Sane Kzech. 18, 
30. Ait Dominus Deus : Convertimini, et agite poenitentiam 
ab omnibus iniquitatibus vestris. Lucae 18, 13. Publicanus 
exhibetur , qui percutiebat pectus suum , dicens : Deus pro- 
pitius esto mihi peccatori. De Cornelio Centurione Act. 10, 
1. seqq. legitur : Vir erat . . . religiosus ac timens Deum 

cum omni domo sua faciens eleemosynas multas plebi , et de- 
precans Deum semper. Porro in adversariorum hypothesi 
Deus ad peccata adhortatus fuisset ; publicanus vero et 
Cornelius novis se peccatis inquinassent , ast contra Deus 
utrumque justificavit. Praeterea ex couc. Arausicano II. , 
ut vidimus , constat nec pii latronis , nec Cornelii Centurio- 
nis , nec Zachaei conversionem sine divinae gratiae dono 
accidisse; censuit igitur actus illorum, quibus conversi sunt, 
bonos ac salutares fuisse , nec sine fide elicitos , nec proinde 
totidem peccata fuisse , quibus provocaverint iram Dei , ut 
adversarii autumant. 

154. Supervacaneum post haec arbitramur thesim no- 
stram s. Augustini auctoritate confirmare , qui totus in eo 

Vol. III. 18 

est , ut peccatores ad conversionem , poenitentiam , pia 
opera adhortetur , prout constat ex iis quae paulo post 
afferemus , cum sermo erit de gratiae distributione ; quae 
profecto consistere nequeunt cum adversariorum doctrina. 
Cujus quidem doctrinae absurditas vel ex eo colligitur , 
quod omnis per eam via praecluderetur ad conversionem , 
et ad dispositionem justilicationi praerequisitain ; tum etiam 
ex falsitate principiorum quibus illa innititur, aut scilicet 
peccata actualia non esse nisi totidem unius originalis noxae 
manifestationes , uti contendunt novatores , aut peccatores 
semper agere ex dominante cupiditate uti volunt janseni- 
stac ; tum deuique etiam ex demonstratis ; nam si neque 
infidelium opera totidem peeeata sunt , multo minus talia 
erunt opera fidelium. 

Jifunpjoc. Ti > .. - : -U) mui ;n.qp , EtxJqhvt 

DIFFICULTATES 

155. Obj. Deus in Scripturis protestatur se abominari 
indiscriminatim tanquam mala omnia peccatorum opera. Nam 
1° Prov. 15, S. dicitur : Victimae impiorum abominabiles Do- 
mino , et Is. 1,13. Incensum abominatio est mihi . . . , ca- 
le iulus vestras et solemni tales vestras odivit anima mea; 2° ex 
Mattii. 7 , 18. Non potest arbor mala bonos fructus facere ; 
3° ct Deus , ut legitur Jo. 9, 31. , peccatores non audit. 
4* Sane peccator semper agit ex cupiditate, adeoque sem- 
per peccat, siquidem ex Apostolo 1. Timoth. 6, 10. Hadix 
omnium mulorum est cupiditas. Ille enim agit ex cupiditate, 
qui non agit ex charitate ; porro peccator non agit ex eha- 
ritate , ergo agit ex cupiditate. 5“ Quare s. Augustinus lib. 
De grat. Christi c. 26. Ubi , inquit , non est dilectio , nul- 
lum bonum opus imputatur, nec recte bonum opus vocatur. Ergo. 

156. Itesp. N. Ant. Ad 1" prob. D. Victimas impiorum 
et incensum abominatur Dominus si ex perverso fine , per- 
versaque offerantur voluntate , C. si rite ad Deum hono- 
randum ac placandum N. Peccatores autem , de quibus in 
objectis locis agitur , sacrificiis et incenso putabant sibi 

immunitatem ad indttlgendum cupiditatibus et sceleribus 
comparare. 

157. Ad 2", D. Quamdiu homo, ut arbor mala, seu 
ex mala voluntate agit , C. secus N. Arbor enim bona vel 
mala , est bona vel prava voluntas ; jam vero peccator non 
semper agit ex mala voluntate. 

158. Ad 3", D. Ad alios seducendos per miracula, C. 
ad resipiscendum /V. Ut patet ex orationis serie. 

159. Ad 4", A. Licet enim nullum detur medium inter 
cupiditatem et charitatem habitualem , seu inter statum 
justitiae et statum peccati, tamen inter cupiditatem et cha- 
ritatem actualem datur charitas improprie dicta , seu bona 
voluutas', qua lit , ut homo peccator bonum interdum , 
imo passiin, operetur. Cupiditas vero, de qua loquitur Apo- 
stolus , est avaritia , quae saepe hominem iu plura flagilia 
impellit. 

160. Ad 5 m , D. Ubi non est dilectio , nempe bona vo- 
luntas aut pia affectio , C. ubi non est dilectio seu charitas 
theologica A late enim s. Ductor passi m vocem dilectionis 
usurpat , sive cum de lide informi docet , eam non esse 
sine aliqua dilectione, sive cum in lib. De Gral. el lib. ar- 
bitrio c. 18. n. 37. scribit: Quod quidem (liberum arbi- 
trium ) sine suo fructu admoneretur , nisi prius reciperet ali- 
quid dilectionis , ut addi sibi quaereret , unde quod jubeba- 
tur impleret. 


ARTICULUS IV. 

ne erroribus circa gratiae necessitatem post 
ACCEPTAM JUSTIFICATIONEM 

161. Pelagi ani , qui vires liberi arbitrii juxta proprium 
systema nimis extollcbaut , multo magis post adeptam ju- 
stificationem vim eidem tribuebant sectandi justitiam usque 
ad plenam adipiscendam perfectionem , imo et ad apathian 
seu imperturbabilitatem assequendam. Ut autem catholicis 
illuderet Pelagius tria solebat iu homine distinguere , pos- 

sibilitatem , voluntatem , et actionem , primam a gratia repe- 
tebat , nempe creationis , alias vero nostrarum partium esse 
affirmabat. En verba quibus s. Augustinus in lib. De Grat. 
Christi C. 3. n. 4. exponit Pelagii doctrinam : Possibilitatem, 
scilicet, qua potest homo esse justus , voluntatem , qua vult 
esse justus , actionem qua justus est ; harum trium primum, 
id est possibilitatem datam confitetur a Creatore naturae, nec 
esse a nobis protestatur . . . duo vero reliqua , id est volun- 
tatem et actionem nostra esse asserit , atque ita nobis tribuit , 
ut nonnisi a nobis esse contendat. 

IG'2. Sctnipclagiani ut initium fidei et salutis sic et per- 
severantiam hominis viribus tribuebant. 

1G3. Rationalistae protestantes ita desciverunt a pa- 
trum suorum institutis , ut ex homine esse affirment per- 
fectibilitatem , adeo ut possit non solum idcale perfectionis 
attingere quod in homine paradisiaco propositum est , sed 
ipsum typum realem qui in Christo exhibitus est aemulari 
ac vincere. Siquidem emendatores sacrorum , ut vocant , Lu- 
therus et Calvinus docuere , justum semper in omnibus 
actibus peccare, etsi ipsi non imputentur ad poenam haec 
peccata ob imputationem justitiae Christi. 

IG4. Catholica doctrina est , ne justos quidem sine spe- 
ciali privilegio posse omnia venialia peccata vitare toto • 
vitae tempore ; perseverantiam praeterea Dei munus esse. 
Quas veritates ut adstruamus sit : 

PROPOSITIO I. 

Non potest homo justificatus in tuta vita peccata omnia , 
etiam venialia , vitare , nisi ex speciali privilegio 

1G5. Do lidc haec propositio est definita a Tridentino 
sess. G. can. 23. Si quis hominem semel justificatum dixerit... 
posse in lota vita peccata omnia , etiam venialia , vitare, nisi 
ex speciali Dei privilegio , quemadmodum de B. Virgine tenet 
Ecclesia ; anathema sit. 

1GG. Agitur porro 1“ de venialibus omnibus etiam in- 

deliberatis ; 2° de tota vita , non autem de breviori aut 
longiori tempore, quamvis theologi passim doceant non pos- 
se justum ad longum tempus venialia omnia declinare; 3° agi- 
tur de justo adjuto auxiliis ordinariis, citra tamen speciale 
privilegium , quod soli B. Virgini cx doctrina Ecclesiae 
certo novimus concessum ; 4" de impotentia morali , non 
vero de physica , quaeque complectatur venialium collectio- 
nem , non autem singulatim sumpta ; 5” ideo vero speciale 
requiritur privilegium ad collectionem venialium superan- 
dam , quia opus est reparatione integritatis naturae , quae 
auxiliis ordinariis juvatur quidem, at non tollitur omnino 
illa infirmitas , quae cx doni integritatis amissione indu- 
cta est. 

167. Ita vero expositam propositionem ex sacris Litte- 
ris primo adstruimus : De justo Prov. 21 , 16. dicitur: 
Septies enim cadet justus; Eccl. 7, 21. l\'on est enim homo 
justus in terra , qui faciat bonum et non peccet. Apertius adhuc 
veritas haec in N. T. praedicatur ; nam Jac. 3, 2. dicitur : 
In mullis offendimus omnes ; et l.Jo. 1, 8. Si dixerimus , 
quoniam peccatum non habemus , ipsi nos seducimus, et veritas 
in nobis non est. Quapropter Christus indiseriminatim omnes 
sic orare jubet : Dimitte nobis debita nostra. Justi igitur 
quamvis ordinariis auxiliis adjuti saepe et ipsi labuntur. 

168. Nec aliud docuere patres, cx quibus inter Grae- 
cos unum laudamus Gregorium Nazianz. qui Orat A. inJu- 
lian. : Quandoquidem , scribit , cum vitae statum , qui omni 
prorsus peccato vacet , supra humanae naturae modum Deus 
constituit; inter Latinos adducimus s. Hieronymum, qui sic 
in Dial. 2. cont. Pelag n. 30. urgebat Pelagium : Quamdiu 
ille finis adveniat, et corruptivum hoc atque mortale incor- 
ruplione ac immortalitate mutetur , necesse est , nos subjacere 
peccato , non naturae et conditionis , ut tu calumniaris, vitio ; 
sed fragilitate et commotione voluntatis humanae , quae per 
momenta variatur ; quia Deus solus est immutabilis . De Au- 
gustino nil attinet diccrc , qui ex professo hanc, veritatem 
adstruxit. 

169. Quamobrcni superbam pelagianorum doctrinam 
vix e tenebris erumpentem Ecclesia damnavit. Concilium 
Carthag. an. 4 18. Iiunc canonem edidit : 6 “ Item placvit, quod 
ait s. Joannes Apostolus : Si dixerimus , quia peccatum non 
habemus , nos ipsos seducimus et veritas in nobis non est ; 
quisquis sic accipiendum putaverit , ut dicat , propter humili- 
tatem. oportere dici , nos habere peccatum , non quia vere ita 
est ; anathema sit. Sequitur enim Apostolus , et adjungit : Si 
autem confessi fuerimus peccata nostra , fidelis est et justus , 
qui remittat nobis peccata , et muiulet nos ab omni iniquitate. 
Ubi satis apparet , hoc non tantum humiliter , sed etiam ve- 
raciter dici. Poterat enim Apostolus dicere : Si dixerimus quia 
non habemus peccatum , nos ipsos extollimus , et humilitas in 
nobis non est ; sed cum ait : i\os ipsos decipimus , et veritas 
in nobis non est , satis ostendit , eum , qui se dixerit non 
habere peccatum, non verum loqui sed falsum. Deinde cau. 7. 
et 8. declarat verba orationis Dominicae: Dimitte nobis etc. 
etiam ad justos pertinere, nec solum humiliter sed veraciter. 

170. Angelicus Doctor 1. 2. q. 109. ar. 8. lianc ratio- 
nem theologicam affert : Non potest homo abstinere ab omni 
peccato veniuli propter corruptionem inferioris appetitus sen- 
sualitatis , cujus motus singulos quidem ratio reprimere potest 
( et ex hoc rationem peccati habent ac voluntarii ) , non 
autem omnes ; quia . dum uni resistere nititur , fortassis alius 
insurgit ; et etiam quia ratio non potest esse semper pervigil 
ad hujusmodi motus vitandos. 

DIFFICULTATES 

171. I. Obj. 1" Christus ad omnimodam nos perfectio- 
nem provocat dicens Mattii. 5, 48. Estote ergo perfecti , 
sicut et Pater vester caelestis perfectus est. 2“ Hinc I . Jo. 5, 
18. dicitur: Omnis, qui natus est ex Deo, non peccat; ct 
I's. 1 18, 2. Ileati immaculati in via; tales porro non sunt , 
qui venialibus se uoxis commaculant. 3" Luc. I , (i. dc 
Zacharia et Elisabeth legitur , quod essent incedentes in omni- 
bus mamlutis et justificationibus Domini sine querela. 4" Ec- 

clesia de s. Joaunc Baptista olim canebat , ideo ipsum de- 
sertum petiisse , ne levi saltem maculare vitam crimine pos- 
set. 5“ Quare vel ipse Augustinus De peccat, meritis et re- 
miss. lib. 2. c. 6. Si a me , inquit , quaeratur , utrum homo 
sine peccato esse possit in hac vita , confitebor , posse per Dei 
gratiam et liberum ejus arbitrium. Ergo. 

172. Resp. Ad I”, D. Prout patitur humana fragili- 
tas , C. absolute A. Substrata praeterea materia coarctat 
verba Christi ad Dei imitationem in condonandis injuriis, 
ac in prosequendis inimicis beucficientia. 

173. Ad 2", D. Quamdiu justus agit ex principio na- 
tivitatis divinae , sive ex charitate , C. si agat ex cupidi- 
tate N. Quod vero dicitur in Ps. 118. intrlligi debet, non 
secus ac alii ejusmodi textus , de immunitate a gravi culpa, 
non autem de absoluta sanctitate ct justitia , quae omni vel 
levi macula eareat , juxta illud : Ille maximus , qui urgetur 
minimis. 

174. Ad 3", D. Coram hominibus, C. coram Deo Subd. 
ita ut nullo unquam levi defectu se inquinaverint, A'. Alio 
sensu C. 

175. Ad 4”*, D. Quin tamen Ecclesia id illum obtinuisse 
affirmet , C. obtinuisse Subd. ex speciali privilegio, Tr. si- 
ne illo N. 

170. Ad 5"’, D. Fatetur Augustinus id physice fieri 
posse et absolute , C. moraliter ct in praxi N. Alioquin 
ipse destruxisset quod adversus pelagianos adstruxerat in 
lib. De dono Perseverant . c. 2. n. 4. errores illorum descri- 
bens : Tria sunt , inquit , ut scitis , quae maxime adversus 
cos catholica defendit Ecclesia ; quorum est unum , gratiam 
Dei non secundum merita nostra dari . . . alterum est , in 
quantacamque justitia sine quibuscumque j yeccutis in hoc cor- 
ruptibili corpore neminem vivere ; tertium est , obnoxium na- 
sci hominem peccato primi hominis. Nec toties inculcasset 
idem s. Doctor , si excipias Christum Dominum ejusque 
sanctissimam Matrem, neminem prorsus extitissc , qui oinni 
prorsus peccato immunis fuerit. 

177. II. Obj. 1° Justus potest ad breve tempus omnia 
venialia vitare ; poterit igitur semper , tum ob habitus inde 
aquisitos , majoremque facilitatem , tum ob ulterioris ube- 
riorisque gratiae subsidium. 2° Profecto si potest singula di- 
strihutive vitare , quare omnia non poterit collective ? 
3® Alioquin jam necessario peccaret , nec ei propterea pos- 
sent talia imputari peccata. 4° Non posset propositum ju- 
stus concipere omnia peccata vitandi , nec Deum pro tali vo- 
luntate orare , multo vero minus votum ea vitandi emit- 
tere , quae tamen absurda sunt , sanctorumque praxi con- 
traria , imo et Ecclesiae ipsius quae Deum orare consuevit, 
vt in nullum declinemus peccatum , cl ut ab omni peccato nos 
liberet. Ergo. 

178. llesp. Ad 1”, Neg. Cous. Optime jam solverat s. Hie- 
ronymus hanc ipsam difficultatem lib. 3. Cont. Pelag. n. 12. 
scribens: Nec, (/uia ad breve tempus possum, coges me, ut 
possim jugiter. Possum jejunare, vigilare, ambulare, legere, 
psallere , dormire. Numguid in perpetuum ? Nec obest faci- 
litas habitus , hoc enim supponit de una tantum agi specie 
peccati , nec hominem fatiscere ex longo habitu. Nec pa- 
riter obest ulterior uberiorque gratia , siquidem et haec 
difficultas supponit jugiter hominem lidelemsc praebere gra- 
tiis omnibus anterioribus , quod tamen saepe non contingit. 

179. Ad 2", D. Si eadem ratio vigeret pro distribu- 
tione ac pro collectione , C. si diversa omnino vigeat , ut 
patet ex dictis , N. 

180. Ad 3”, I). Si haec necessitas esset physica affi- 
ceretque peccata singula , C. si moralis sit nec afficiat nisi 
collectionem, N. 

181. Ad 4 m , /). Effective efficax, C. efficax affective N. 
Commendatione ejusmodi propositum semper dignum est, 
imo et votum , quia valde prodest, sin minus ad omnia, 
saltem ad plura vitanda peccata ; eo vel magis quod ejus- 
modi sive propositum sive votum habeat pro objecto ve- 
nialia deliberata , quae utique divinae gratiae subsidio etiam 
ad longum tempus vitari possunt. Hac ratione se plures 

gesserunt sancti. Nec alio sensu orat Ecclesia , quae vehe- 
menter quidem optat ut nullo nos peccato etiam levi coin- 
quinemur , quamvis sciat nos ad longum tempus sine illis 
consistere haud posse. Hinc ejus oratio quotidiana est. 

PROPOSITIO II. 

Non potest homo justificatus sine speciali Dei auxilio 
in accepta justitia perseverare 

182. Et haec propositio de fide est sancita a Triden- 
tino sess. G. can. 22. Si quis dixerit justificatum , vel sine 
speciati auxilio Dei, in accepta justiti aperseverare posse , vel 
cum eo non posse ; anath. sit. 

183. Praenotandum hic vero est 1” perseverantiae no- 
men usurpari tum proprie tum improprie. Proprie sumitur 
cum significatur jugis in bono permanentia usque in finem 
vitae ; improprie cum denotatur brevior aut diuturnior in 
eodem consistentia. 

184. 2* Bifariam perseverantia proprie dicta , de qua 
hic agitur , spectari solet , prout scilicet vel activa , vel 
passiva est. Activa consistit in jugi cooperatione gratiae 
actuali ; passiva in conjunctione activae ejusmodi coopera- 
tionis cum exitu ex hac vita. 

185. 3“ Controversia, quae olim inter catholicos ac 
semipelagianos agitata est , non versabatur circa perseve- 
rantiam passivam , seu finalem ; nam hanc Dei munus esso 
ultro semipelagiani profitebantur , sed erat circa perseve- 
rantiam activam. Cum enim ex illorum systemate initium 
fidei ac salutis ex viribus arbitrii gratiam praevenientibus 
repeteretur , ita etiam perfectio et consummatio ab eisdem 
viribus petebatur. Per illud ipsum siquidem aliquid absol- 
vitur , unde coepit. 

186. 4“ Magnum illud perseverantiae donum, ut loquitur 
Tridentiuum , duo complectitur , gratiam scilicet Meriorem 
et exteriorem. Gratia interior est gratia actualis illustratio- 
nis et inspirationis , qua homo excitatur et resipiscit , si 

in peccato fuerit, aut in accepta justitia persistit usque ad 
mortem ; exterior ea est , per quam Deus ita electis pro- 
spicit , ut tentationes peccandi amoveat , pericula abigat , 
donec omuibus superatis, justus ex hac vita decedat. 

187. Hac ratione exposita propositione, sic ejus veri- 
tatem, duce s. Augustino in lib. De dono Perse v. a cap. 2. 
ad 7., ostendimus : Philip. 1, 29. dicitur: Vobis donatum 
est pro Christo , non solum ut in eum credatis , sed ut etiam 
pro illo patiamini ; super quae verba s. Augustinus obser- 
vat : Horum unum pertinet ad initium , alterum ad finem ; 
utrumque tamen donum Dei est. Rursum ibid. v. G. legitur: 
Qui coepit in vobis opus bonum , perficiet usque in diem Chri- 
sti J esu; ac 1. Petri I, 5. Qui in virtute Dei custodimini per 
fidem in salutem. 

188. Eandem veritatem ostendit s. Doctor ex universa 
oratione Dominica , praecipue vero ex illis verbis : Et ne 
nos inferas in k-ntationem ; sed libera nos a malo. Sancti , 
quid aliud, inquit, quam ut in sani litate perseverent , pre- 
cantur? Acc non ex orationibus publicis evincit Ecclesiae, 
quae orat , ait ipse , ut credentes perseverent. Deus cnjo donat 
perseverantiam usque in finem. 

189. Hinc conc. Arausicanum II. ean. 10. haecadstruit: 
Adjutorium Dei etiam renatis ac sanctis semper est imploran- 
dum , ut ad finem bonum pervenire , vel in bono possint opere 
perdurare j aes. Caelestinus Papa in Episl. ad Galliur. E pise. 
C. 6. definit : Neminem, etiam baptismatis gratia renovatum, 
idoneum esse ad superandas diaboli insidias , et ad vincendas 
carnis concupiscentias , nisi per quotidianum adjutorium Dei 
perseverantiam bonae conversationis acceperit. Ex quibus di- 
scimus praeter justitiam inhaerentem ad perseverandum opus 
esse speciali Dei auxilio , ut loquitur Trideutinum , seu 
actuali gratia. 

DIFFICULTATES 

190. Obj. 1° >'isi perseverantia in hominis potestate 
esset , frustra ipse adniterctur in bono perseverare. 2° Quid 

si Deus cara non largiretur? Inutilis foret sollicitudo omnis. 
3° Inutilis praeterea foret quaevis adhortatio aut corre- 
ptio ; 4° eo magis quod eam justus promereri nequeat. 
5° Quapropter cum justus ad vitam aeternam jus habeat, 
jus pariter ad perseverantiam habeat necesse est; 0° do- 
cet praeterea Apostolus Rom. 5. multo magis Christum 
nobis profuisse , quam nocuerit Adam ; porro Adam , Au- 
gustino teste , habuit in sua potestate posse perseverare 
absque ullo speciali subsidio. 7° Consistere demum nequit 
doctrina de gratuita perseverantia cum spe christiana ; pro- 
fluunt ex ea consectaria omnia , quibus urgetur praede- 
stinatio absoluta, quae fatalismum inducit; merito proinde 
eain Adrumetini monachi respuerunt. Ergo. 

191. Resp. ad 1", D. Nisi omnibus gratia necessaria 
ad perseverandum conferretur, C. si detur omnibus, prae- 
sertim justis, A’. Dari porro omnibus , praesertim vero ju- 
stis gratiam ad perseverandum necessariam , paulo post 
ostendemus. Ut igitur justus de facto perseveret, satis ei est 
fidelis ad eandem gratiam cooperatio. 

192. Ad 2 m , I). Si sermo sit de perseverantia passiva, 
C. si de activa A'. Illa autem pendet a fideli cooperatione 
perseverantiae activae ; si haec desit , illius amissio culpae 
hominis adseribi debet. 

193. Ad 3™, D. Nisi gratia ad perseverandum active 
omnibus praesto esset , C. si praesto sit N. Cum enim ho- 
minis sit gratiae resistere aut obtemperare, ac efficere ne 
in vacuum gratiam Dei recipiat, ut loquitur Apostolus 2. 
Cor. 6, I. jure merito adhortationes et correptiones fiunt 
ad stimulos addendos. 

194. Ad 4 m , D. Ita tamen, ut perseverantiae donum 
suppliciter emereri possit, ut docet s. Augustinus op. cit. 
c.G.n.lO. C. nullo modo A r . Fidelis cooperatio anteriori- 
bus gratiis, ac jugis oratio perseverantiam certissime ob- 
tinent , quod satis est. 

195. Ad 5”, D. Jus habet in praesenti, C. in futu- 
rum N. Nam qui perseveraverit usque in finem, ait Chri- 

stus Mattii. 10, 22. salvus erit; ast ad gratias actuales, 
quibus perseveratur , jus nullum est. 

196. Ad 6“, D. In ordine ad uberiores gratias, C. ali- 
ter IV. Adae enim ex doctrina s. Augustini datum tantum- 
modo fuit posse perseverare, nobis vero ex Christi meritis 
datur praeterea ipsum perseverare ; illi collata est gratia tan- 
tum illustrationis , utpote dono integritatis praedito , no- 
bis praeterea confertur gratia inspirationis , qua inlirma vo- 
luntas roboretur. 

197. Ad 7 m , Ncg. sequelas has omnes. Cum enim ex 
dictis perseverantia activa , de qua agitur , in nullo diffe- 
rat a gratia actuali , patet, illam neque spei christianae 
adversari , neque aliquid doctrinam catholicam commune 
habere sive cum praedestinatione absoluta , sive cum fa- 
talismo ; praesertim cum Deus nemini gratiam deneget , 
nec deserat , nisi deseratur , ut pie semper justeque viva- 
tur , ut post s. Augustinum loquitur Tridentina synodus 
sess. 6. cap. 11. 

CAPUT IU. 

DE GRATUITATE GRATIAE 

198. Tum pelagiani tum semipelagiani huic gratuitati, 
ut vocant, divinae gratiae adversati sunt, ast diverso gradu, 
diversaque ratione. Etenim pelagiani evolventes systema 
suum de naturali hominis paradisiaci conditione deduxerunt 
posse hominem propriis viribus sibi merita comparare ad 
gratiam illustrationis assequendam quam unice admitte- 
bant ad facilius operandum. Haec merita vere et pro- 
prie, seu ut voeant de condigno, constituebant in ordine 
ad gratiam. Julianus vero Augustini argumentis pressus a 
rigido pelagianismo aliquantisper detlectere visus est , dum 
affirmavit, Deum expcctarc tantum conatus nostros, volun- 
tatem nostram , desiderium salutis ceterorumque operum ad 
gratiam impertiendam. 

199. Postremum hunc Juliani errorem parce quidem 

detortum semipelagiani adoptarunt; nam 1° fatebantur, me- 
rita quae fidem et gratiam praeveniunt non esse de con- 
digno sed solum de congruo ; 2° gratiam non modo ad fa- 
cilius , sed absolute necessariam ad bonum opus praestan- 
dum post acceptam fidem admittebant; 3° neque semper 
opus esse docebant , ut merita gratiam praevenirent , ve- 
rum dicebant Deum illis permoveri , cum adessent , ad gra- 
tiam conferendam , ita tamen ut Deus interdum etiam sine 
ullis meritis gratiam fidei ac salutis tribueret , prout con- 
tigit Matthaeo ac Paulo. 

200. Ex his tam pelagiani quam semipelagiani infere- 
bant nullam dari gratuitam praedestinationem ad gratiam 
et gloriam , quae scilicet ex solo Dei beneplacito pende- 
ret , contendebantque Deum ex meritis naturalibus sive 
existentibus sive praevisis aliquos praedestinare; adeoque 
hominem propria industria ac labore se a massa perditio- 
nis discernere, lltrosque acriter eonfutavit s. Augustinus, 
propugnans juxta Ecclesiae catholicae mentem , praedesti- 
nationem ad gratiam prorsus gratuitam esse, quae nullis 
praecedentibus meritis a Deo fiat. Quod si interdum etiam 
disserit s. Doctor de praedestinatione ad gloriam, ideo est, 
quia praedestinationem adaequate considerabat, uti suo loco 
ostendimus. 

PROPOSITIO 

Gratia est omnino gratuita, seu nulla opera ordinis naturalis 
possunt mereri gratiam sire de condigno sive de congruo 

201. Haec propositio ad fidem spectat, ut constat ex 
synodo Diospolitana , quae cap. 7. adegit Pelagium ad 
confitendum , Gratiam Dei . . . non dari secundum merita 
nostra, nec non ex synodo Arausicana II. cap. 6. bis ver- 
bis doctrinam catholicam definiente : Si quis sine gratia Dei 
credentibus, volentibus, desiderantibus, conantibus, laboran- 
tibus, petentibus, quaerentibus nobis misericordiam dicit con- 
ferri divinitus ; non autem ut credamus etc. et aut humili- 

tali aut obedientiae humanae, subjungit gratiae adjutorium . . . 
resistit Apostolo dicenti: Quid habes, quod non accepisti ? Et: 
gratia Dei sum id, quod sum; et cap. 18. Nullis meritis gra- 
tiam praevenientibus debetur merces bonis operibus, si Jiant; 
sed gratia, quae non debetur, praecedit, ut fiant. 

202. Dum excludimus meritum quodeumque operum 
naturalis ordinis, haud inficiamur meritum, quod de con- 
gruo inest operibus ordinis supernaturalis , sive haec elician- 
tur a justis sive a peccatoribus ad gratiam conversionis ob- 
tinendam, aut ad ulteriorem gratiam assequendam. Con- 
fundi praeterea nequit meritum positivum, cum remotione 
obstaculorum ad gratiam babendam , de quo paulo post 
dicetur. 

203. Jam vero gratuitam prorsus esse Dei gratiam et 
misericordiam sacrae Litterae constanter inculcant Sane I. 
Jo. 4,19. legitur: Nos ergo diligamus Deum, quoniam Deus 
prior dilexit nos. Et Paulus Rom. 1 1 , 35. fidenter inter- 
rogat: Quis prior dedit illi, et retribuetur ei? Aperte imo 
Deus apud Isaiain juxta eundem Apostolum ibid. 10, 20. 
ait: inventus sum a non quaerentibus me; palam apparui 
iis , qui me non interrogabant. Hinc rursus Apostolus I . 
Cor. 4, 7. Quis , inquit, te discernit? Quid autem habes 
quod non accepisti? Si autem accepisti, quid gloriaris quasi, 
non acceperis? Romanorum porro c. 9, 16. concludit: Igi- 
tur non volentis , neque currentis , sed miserentis est Dei. Si- 
quidem gratuita ad gratiam vocatio argumentum est totius 
partis dogmaticae hujus epistolae. 

204. Hanc veritatem edocta Ecclesia adversus gratiae 
hostes eam perpetuo asseruit, et pclagianos in pluribus 
conciliis per id temporis celebratis damnavit, prout semi- 
pelagianorum seu Massiliensium pariter prava dogmata pro- 
scripsit, ut liquet ex recitatis capitulis. Partes autem Ec- 
clesiae catholicae agens Augustinus sic Enarr. 2. in Ps. 26. 
n. 6. detractores gratiae perstringebat. Quare gratia? Quia 
gratis datur. Quare gratia datur? Quia merita tua non pt ac- 
cesserunt. Illi ergo gloria, qui nos liberat; et Enarr. 2. in 

Ps. 70. n. 1 . Si propterea gratia est, inquit, quia gratis est, 
nihil tuum praecessit, ut acciperes. Ex professo autem ean- 
dem doctrinam tuetur in duobus libris De praedest. San- 
ctorum , et de dono perseverantiae. Heterodoxia demum ad- 
versariorum doctrinae evidenter colligitur ex eo , quod 
ipsam gratiae destruat notionem ; Si enim ex praecedenti- 
bus meritis ea daretur, jam erit merces ac retributio, non 
autem gratia, ut argumentatur Apostolus ad Rom. c. 4. 
Accedit, quod principium meriti, cujusmodi est gratia, 
non cadat sub meritum ; repugnat insuper opera natura- 
lis ordinis posse mereri id, quod supra eundem ordinem 
naturalem est , cujusmodi est gratia , quae est ordinis su- 
pernaturalis. Deus non amplius liber esset donorum suo- 
rum distributor. Quaquaversus igitur pelagianorum ac se- 
mipelagianorum systema spectetur, patet ipsum non minus 
Scripturae, Ecclesiae doctrinae ac patrum, verum etiam 
ipsi gratiae naturae repuguare. 

DIFFICULTATES 

203. I. Obj. I “ Nisi Deus in gratiae distributione ratio- 
nem praecedentium meritorum haberet , non ageret ad sa- 
pientiae normam, et arbitraria illa prorsus esset. 2° Falsum 
praeterea est gratiae ideam destrui, si ejus fiat ex praeceden- 
tibus dispositionibus largitio ; nam hae penderent ex dono 
gratuito creationis. 3“ Sane non amittitur ratio gratiae , si 
ca detur praecedenti luis meritis justi vel peccatoris, di- 
cente Augustino Ep. 15) i. n. 9. Nec ipsa remissio peccato- 
rum sine aliquo merito est , si fides hanc impetrat ; neque 
enim nullum est fidei meritum. Cur vero? quia fides gra- 
tuita praecessit. 4° Nec obest quod dicitur de principio 
meriti, quod cadere non potest sub meritum; nam fieri 
potest, ut Deus saltem ex boni usus praevisionc ipsius 
gratiae cam dare decernat uti praemium ejusmodi meriti 
praevisi. Ergo. 

20G. Resp. Ad I", Neg. Tum quia nulla praeceden- 
tia merita, nulla praevia positiva dispositio supponi pot- 

est, ubi non sunt nisi opera naturalis ordinis; tuin quia 
quamvis nos lateant consilia Dei , dici nequit Deum di- 
stribuere dona sua sine sapientia et sine consilio , etsi ea non 
tribuat praecedentibus meritis, quae nulla esse possunt. 

207. Ad 2'”, D. Si creatio seu natura meritum fundare 
posset supcrnaturalis ordinis , C. si nequeat A'. Porro ordo 
naturae et gratiae, naturalis ac supernaturalis prorsus di- 
stincti ab invicem sunt, ita ut nulla inter utrumque in- 
tercedat proportio. Ordo creationis relationem dicit ad ope- 
ra naturae, quae non elevant hominem praeter illius exi- 
gentiam sive in hac sive in altera vita. Ordo gratiae re- * 
lationem dicit ad hominis elevationem in utraque pariter 
vita. Alioquin si ordo naturae efliccrc posset , quod prae- 
stat ordo supcrnaturalis , inutilis plane hic foret , adeoque 

et electio, et vocatio, et ipsa elevatio, prout reipsa pe- 
lagiaui autumabant. 

208. Ad 3 m , Ner/, paritatem. Fides enim etsi gratuita 
sit, tamen ordinis supernaturalis est, ac idcirco gratiae, 
quae exinde saltem de congruo obtineri possunt, origi- 
nem habent a dono gratuito ejusdemque ordinis sunt , se- 
cus ac eveniat in creatione. 

209. Ad 4 m , D. Absolute et in alio rerum ordine, C. 
in praesenti de quo disserimus N. Contrarium enim con- 
stat ex divina revelatione , ex qua solum quid Deus velit 
aut nolit cognoscere possumus. Porro Apostolus Ephcs. 1 . 
scribit , Deum nos elegisse ut essemus sancti et immaculati , 
non autem quia tales nos futuros praevidit. 

210. II. Obj. 1° In hac hypothesi perinde homini es- 
set , sive virtutem sectari sive vitiorum coeno volutari , 
haud exiguo virtutis moralis detrimento , cum tamen ex- 
perientia constet, longe magis a lide aversos esse pessi- 
mos homines , quam virtutis sectatores. 2" In eadem con- 
ditione versarentur sive qui ex ignorantia et infirmitate, sive 
qui cx destiuata malitia delinquunt , cum nihilominus de se 
profiteatur Apostolus, quod ideo misericordiam fuerit conse- 
cutus , quia ignorans fecerit in incredulitate. 3° Sane s.Thomas 

Quaest. 14. De veritate art. 11. ad 1. docet , nutritum 
in «vivis si omnia logis naturalis praecepta servet , minime 
relictum iri , sed Deus vel per evangelicum praeconem , 
vel per Angelum etiam sit eum vocaturus. 4“ Exinde re- 
ceptum in scholis per tria continentia secula celebre axio- 
ma : Facienti quod in se est Deus non denegat gratiam. 5“ Quod 
quidem effetum de faciente quod in se est ex viribus natu- 
rae. esse intelligcndum , tum ex formula ipsa sive antithe- 
si qua euunciatur , tum ex veterum fere omnium interpreta- 
tione liquet, quibus haud pauci adstipulantur qui Dei pro- 
videntiam adversus iucredulos detractores vindicant. Ergo. 

211. Resp. Ad l m , D. Ratione meriti , C. ratione de- 
meriti N. Scilicet nec bene nec male operantes meritum 
ullum praetendere ad gratiam possunt , ut patet ex dictis. 
Attamen qui prave operantur positivum ulterius demeri- 
tum habent, ponuntque majus obstaculum ad Dei gratiam 
recipiendam, quam qui morigeram vitam agunt. Quamvis 
proinde Deus absolute utrisque gratiam suam denegare pos- 
sit aut conferre , prout de facto etiam pessimis confert cos- 
que immutat ; ex consueto tamen ejus providentiae ordine 
illis eam elargiri solet, qui minora obstacula opponunt, 
et exinde redditur ratio quare impii magis a fide prae ce- 
teris aversi sint. 

212. Ad 2", Neg. juxta modo dicta quoad minora im- 
pedimenta, quae ponit qui ex infirmitate et ignorantia pec- 
cat, prae illo qui ex destinata malitia legem violat. Hoc 
sensu negativo exponenda sunt Apostoli objecta verba. 

213. Ad 3“, D. Ex gratuita Dei bonitate, C. quasi me- 
ritum aliquod ad gratiam sibi comparaverit A'. Numquam 
hoc docuit s. Thomas ; sed spectata Dei bonitate , jure 
censuit Angelicus Doctor hunc numquam derelictum iri , 
quia nisi obstacula objiciantur, ex se Deus ac sponte fer- 
tur ad hominibus subveniendum, quos condidit ut salvos 
faceret. 

214. Ad 4”, D. Quatenus, spectata Dei bonitate, ipsi 
non denegatur gratia , C. ex aliquo merito sibi comparato 

Vol. 111. 19 

cujus intuitu gratia conferatur A'. Aliud enim est Deuin ei , 
qui facit quod in se est, non deuegare gratiam quando 
ct quomodo ei placuerit , aliud vero gratiam conferre in- 
tuitu alicujus meriti, quod in eo reperiat. Prius ex dictis 
verissimum est , posterius vero est falsum ac praesefert sen- 
sum semipelagianum. Jam vero hoc effatum in priori sensu 
in scholis adseitum est , qui nulla ratione semipelagianis 
favet cum sit negativus. Deus proinde posset ei etiam qui 
facit omne quod in se est, sive ex viribus naturae, sive 
ex viribus gratiae medicinalis quae per Christum confer- 
tur, id flat, gratiam denegare, quin ullum jus violet. Quod 
si conferat, ex sola sua houitate ita se gerit. 

215. Ad 5 m , Neg. Conseq. Quamvis enim , ut certum vi- 
detur , veteres plerique scholastici praedictum axioma de fa- 
ciente quod in se est ex viribus naturae acceperint, non inde 
sequitur eos adstipulatos scmipelagianismo fuisse , uti per- 
peram eos calumniati sunt protestantes , janseniaui, non- 
nullique incauti theologi. Nam ipsi non alio sensu docuere, 
Deum ita se gerenti noti denegaturum gratiam, quam quo 
exposuimus, nempe citra ullum meritum sive de condigno 
sive de congruo , sed solum quatenus si agens removet prohi- 
bens , seu nullum posuit obstaculum divinae bonitati, quae 
sua sponte gratiam suam tribuit. Ilecte porro veteres hoc ef- 
fatum de viribus naturae intellexisse exinde liquet, quod 
ante vocationem ml fidem nulla gratia supernaturalis or- 
dinis stricte sumpta supponi possit. Non desunt , qui con- 
tendant a vetustioribus praesertim scholasticis ejusmodi ef- 
fatum usurpatum esse de gratia actuali , seu gratuita in 
ordine ad gratiam habitualem seu gratum facientem. Verum , 
hoc sensu , perperam nobis illud objicitur. 

C A P U T IV. 

DE NATURA AC DIVISIONE GRATIAE ACTUALIS IN ORDINE 
AI» LIBERI ARBITRII COOPERATIONEM 

216. Arduam aggredimur controversiam, quae haere- 
ticos a catholicis dividit, nec non scholas catholicas ab 

invicem. Agitur siquidem de infallibili gratiae effectu ac 
de libero voluntatis humanae actu sub eadem gratia. Hae- 
retici quin nodum hunc evolvant simulque duo illa inter 
se componant, illum potius disrumpunt. De fide tamen est 
et gratiae infallibilem effectum, et liberum eidem assen- 
sum simul consistere. 

217. Antequam vero novatorum errores, et scholarum 
plaeitaad illa concilianda exponamus, juverit animadvertere 

1" praeseutem controversiam de gratia actuali praeveniente 
agitari ; 2° gratiam hanc spectari posse aut in genere aut in 
specie, nempe vel in se ac natura sua vel in suis effectibus. 
Prout in genere spectatur gratia praeveniens, complectitur 
illustrationem intellectus, inspirationem voluntatis, et robur 
quod eidem voluntati communicat, ita ut omnis ejusmodi 
gratia illuminet , moveat, et auxilietnr, adeoque sub hoc 
respectu homo passivus est. 

218. Gratia quae tales producit effectus natura sua, prae- 
scindendo a futuro hominis consensu, efficax dicitur ab 
intrinseco efficacia virtutis ad discrimen illius, quae sccum 
adnexum habet consensum , et efficax dicitur efficacia con- 
nexionis. Simpliciter etiam sive absolute vocatur efficax, 
ut distinguatur ab ea gratia quae ejusmodi consensum non 
assequitur, et vulgo sufficiens nuncupatur: exinde illa ori- 
tur celeberrima distinctio gratiae efficacis et gratiae sufficientis. 

219. Nemo, si pelagianos ac socinianos cum rationa- 
listis excipias, uuquam negavit gratiae efficaciam conne- 
xionis, cujus indicia sunt bona ac supernaturalia opera. 
Ast quaestio non minima viget in determinanda connexione 
hac et unde sit repetenda. 

220. Luthcrani et calvinistac ex necessitate eam repe- 
tunt quam infert gratia, cui voluntas nequit refragari. 

221. Janseniaui eam derivant ex caelesti delectatione 
relative necessario victrice delectationis terrenae seu con- 
cupiscentiae. 

222. Thomistac eam constituunt in praedeterminalione 
physica ad actum salutarem. 

223. Augustinianenses in praesenti lapsi hominis statu 
eandem agnoscunt in delectatione caelesti, quae gradibus 
superior sit opposita effreni concupiscentia. 

224. Hi porro omnes efficaciam gratiae repetunt ex 
ipsa ejusdem natnra ac essentia, quae sccum includit actum 
ad quem movet, adeoque contendunt eam esse efficacem 
a se et ab intrinseco, quo etiam nomine eam designant. 
Differunt autem novatores ac jansenislae a recensitis scho- 
lis catholicis, quod illi velint gratiam necessitatem inferre, 
quod scholae catholicae omnes prorsus negant. 

225. Congruistae contendunt nullam essentialem ac in- 
trinsecam gratiae cum actu seu effectu connexionem in- 
tercedere ; ut vero explicent infallibilem gratiae efficacis ef- 
fectum cum libero hominis consensu , recurrunt ad divi- 
nam praescientiam , qua Deus certo novit , cuinam gratiae 
sit libere consensurus ille, quem Deus convertere decre- 
vit , sicquc infallibilem ejus gratia obtinet effectum , illaesa 
manente libertate. 

22G. Quod vero spectat ad gratiam sufficientem , quam 
nonnulli etiam inefficacem vocant respectu consensus, quem 
non obtinet ; lutherani , calviniani ac janscuiani nullam 
ejusmodi gratiam admittunt ; etsi ad fucum faciendum jan- 
scuiani eam quam vocant gratiam parvam id est insufficien- 
tem interdum commemorent. Catholici c contra uno con- 
sensu eam dari profitentur, at disceptant inter se unde 
illius inefficacia petenda sit. 

227. Thomistae et augustinianenses censent eam specie 
differre a gratia efficaci, eo quod destituta cum sit prae- 
determinatione physica , confert solum posse seu possibili- 
tatem, non item vero agere sive actionem. 

228. Congruistae eandem quoad essentiam gratiam suf- 
ficientem et efficacem esse adstruunt, negationem vero actus 
seu consensus a solo repetunt liberi arbitrii defectu. 

229. Ex his patet nostri muneris esse prius doctrinam 
catholicam tueri adversus novatores et jansenistas; deinde 
tentamina scholarum exponere ad conciliandum infallibi- 

lcm gratiae efficacis effectum cum libera hominis volun- 
tate ; demum gratiae sufficientis existentiam adversus illius 
impugnatores vindicare. Quae totidem articulis praestabimus. 

ARTICULUS I. 

DE GRATIA EFFICACI 

230. Ideo novatores gratiam a se efficacem ac volun- 
tatem necessario permoventem excogitarunt , quia in eo- 
rum systemate homo per culpam primigeniam omnem ami- 
sit libertatem. Ad instar igitur lapidis , trunci aut machinae 
effectus debet homo ad agendum necessitate permoveri, uti 
naves aut currus nunc temporis aere evaporato, tum ad 
maiura per concupiscentiam, tum ad bonum per gratiam. 
Janseniani eandem doctrinam ex eodem principio dedu- 
xerunt , licet diversa ratione eam evolvant. Hominem 
enim lapsum ipsi comparant trutinae , qui necessario aut 
a delectatione caelesti, nempe a gratia, aut a terrena de- 
lectatione, videlicet concupiscentia relative gradibus vi- 
ctrice impellitur aut ad bonum aut ad malum. Adversus 
utrorumque systema has statuimus propositiones : 

PitOPOSITIO I. 

Gratiae efficacia nu/lam infert homini necessitatem , 
seu homo liber est in actibus salutaribus 

231. De fide propositio haec est a Tridentino sess. G. 
can. 4. sancita: Si quis dixerit, liberum homints arbitrium 
a Deo motum et excitatum, nihil cooperari assentiendo Deo 
excitanti atque vocanti, quo ad obtinendam justificationis gra- 
tiam se disponat , ac praeparet; neque posse dissentire , si ve- 
lit, sed ve luti inanime quoddam nihil omnino agere, mereque 
passive se habere; anathema sit. 

232. Hauc veritatem luculentissime Sacrae litterae exhi- 
bent quoties docent humanam voluntatem a gratia prae- 
ventam et excitatam libere se ipsam ruovere , flectere ac 

determinare; sic Zacli. 1, 3. dicitur: Convertimini ad me 
et ego convertar ad vos. Et Ps. 118, 112. Inclinavi cor 
meum ad faciendas justificationes tuas; demuni Apostolus ! . 
Tini. 4, 7. ita Timotheum hortatur: Exerce teipsum ad 
pietatem. 

233. Rursum ubi docent hominem operari et agere 
sub gratia; uti Philipp. 2, 12. Cum timore et tremore sa- 
lutem vestram operamini ; ac i. Cor. 3, 8. Unusquisque pro- 
priam merccdcm accipiet secundum suum laborem ; Dei enim 
sumus adjutores (gr. «urtpyoi geu cooperatores). Profitetur porro 
Apostolus ib. 15, 10. de se ipso: Gratia ejus in me va- 
cua tum fuit , sed abundantius illis omnibus laboratu: non ego 
autem , sed gratia Dei merum. 

234. Ubi demum sic docet hominem agere et operari, 
ut possit nec agere neque operari, ut Ecclesiastici 31, 10. 
Qui potuit transgredi et non est transgressus ; facere mala et 
non fecit; ac I. Cor. 7, 37. Qui statuit in corde suo fir- 
mus, non habens necessitatem , potestatem autem habens suae 
voluntatis, et hoc quidem judicavit in corde suo, servare vir- 
giniem suam, bene facit. 

235. Universam porro antiquitatem iu hac institutam 
esse doctrina aperte fatetur vel ipse Calvinus , qui Jnstit. 
lib. 2. c. 3. §. 10. scribit: Voluntatem movet (gratia), 
non qualiter multis seculis traditum est et creditum, ut no- 
strae postea sit electionis motioni aut obtemperare aut refra- 
gari, sed illam efficaciter afficiendo. Tantum vero abest Au- 
gustinum Calvini placito suffragari, quod ipse jactat, ut 
visus sit integro libro de Gratia et libero arbitrio s. Do- 
ctor illud refellere sibi proposuisse. Sic enim cap. 1 . sco- 
pum suum in hoc libro exarando exponit: Quoniam .sunt 
quidam , qui sic gratiam Dei defendunt, ut negent hominis 
liberum arbitrium; aut quando gratia defenditur, negari exi- 
stiment liberum arbitrium: hinc aliquid scribere . . . compel- 
lente mutua charitate, curavi. 

236. Absurda quae ex novatorum hypothpsi dimanant, 
ejusdem falsitatem evincunt. Illa enim semel constituta , 

sequeretur nerv os omnes praecidi pietatis ac bonorum ope- 
rum, viamque latissimam aperiri cuivis flagitio; siquidem 
possent omnes ignavi ac flagitiosi praetexere se destitutos 
gratia qua unice possent se in virtutibus exercere, aut a 
vitiis se praeripere. Accedit falsum esse principium ex quo 
suum systema uovatores adstruunt, nempe periisse ob ori- 
ginalem noxam liberum arbitrium , ut suo loco ostendimus. 

DIFFICULTATES 

237. I. Obj. 1° Omnem activitatem Scripturae homini 
sub gratia denegant; nam Ezech. 36, 26. dicit Deus: Au- 
feram a vobis cor lapideum de came vestra, et dabo robis 
cor carneum ... et faciam, ut in praeceptis meis ambuletis 
ct Jo. 6, 44: Hemo potest venire ad me, inquit Christus, 
nisi Pater qui misit me, traxerit eum; ct v. 45. Omnis qui 
audivit a Patre et didicit, venit ad me; Apostolus denique 
Philipp. 2, 13. Deus est, inquit, qui operatur in nobis 
velle et perficere pro bona voluntate. Ergo. 

238. Resp. N. Ant. Ad probb. autem adductas resp. 1" 
generatim, D. Et haec aliaquc ejusmodi testimonia infal- 
libilem adstruunt gratiae efficaciam, C. necessitatem, quae 
ab eadem inferatur /V. Illud prius nos docuit revelatio, 
modum vero quo gratia infallibilem effectum sortiatur no- 
bis penitus occultavit. Difficile prorsus imperviumque no- 
bis semper extitit problema de conciliatione infallibilis istius 
effectus cum plena hominis libertate , prout jamdiu aetate 
sua exposuit s. Augustinus in lib. de Gratia Christi cap. 47. 
illis verbis: Ista quaestio, ubi de arbitrio voluntatis et Dei 
gratia disputatur ita est ad discernendam difficilis, ut, quando 
defenditur liberum arbitrium, negari Dei gratia videatur, 
quando autem asseritur Dei gratia, liberum arbitrium pute- 
tur auferri. Huic solvendo scholarum systemata invecta 
sunt , quae paulo post expendemus. Interim utrumque te- 
nendum est. 

239. Ad 1” itaque prob. D. Ezechielis verba vim 
gratiae significant ad peccatorum corda flectenda , C. vim 

quae necessitatem inferat N. Promittit scilicet Deus populo 
suo spiritum novum , quo efficiat ut in praeceptis suis am- 
bularet , uti dicitur in loco parallelo II, 19. Neque urgen- 
da metaphora est cordis lapidei et cordis carnei , cum in 
hoc ratio habenda sit troporum usus , et indolis hebrai- 
cac linguae , prout vel ipse animadvertit Roscnmiiller in 
hunc locuin. 

240. Ad 2 m , I). Trahit Pater ad Filium modo liberae 
naturae consentaneo , C. necessitatem inferendo N'. Hinc 
Augustinus Tract. 26. in Jo. n.3. seqq. ad haec verba scri- 
bit : Videte quomodo trahit Paler : docendo delectat , non ne- 
cessitatem imponendo. Sic etiam : Omnis qui audivit a Patre 
et didicit , venit ad Christum libere gratiae cooperando, C. 
necessitate ductus N. 

241. Ad 3", D. Deus operatui’ velle excitando et adju- 
vando ut libere velimus , C. volitionem ipsam producen- 
do N. Non enim, rursum scribit Augustinus De grat. et lib. 
arbit. c. 9. quia dixit (Apostolus) : Deus est enim qui operar 
hir in nobis velle et operari pro bona voluntate , ideo liberum 
arbitrium abstulisse putandus est. Quod si ita esset , superius 
non dixisset : cum timore et tremore vestram ipsorum salutem 
operamini. 

242. Inst. Peccatores in Scripturis passim mortui et 
sepulti dicuntur. Ergo. 

243. Ilesp. D. d. In ordine ad vitam quae per gratiam 
sanctificantem habetur , C. in ordine ad naturalem volun- 
tatis energiam N. Alioquin nullae fierent adhortationes ad 
resipiscendum , mediante gratia actuali. 

244. II. Obj. S. Augustinus ineluctabilem gratiae vim 
adversus pclagianos ac semipclagiauos tuetur. Nam l°in lib. 
De grat. Christi c. 14. scribit : Deus ( per gratiam ) ita docet, 
ut, quod quisque didicerit , non tantum cognoscendo videat , 
sed etiam volendo appetat , agendoque perficiat. 2“ Et in lib. 
De corrept. et grat. c. 13, n. 18. Subventum est , inquit , 
infirmitati voluntatis humanae , ut divina gratia indcclinabi- 
litcr et insuperabiliter ageretur ; 3“ et iterum ibid. c. 14. 

n. 45. Non est, inquit , dubitandum , voluntati Dei .... 
humanas voluntates non posse resistere. 4° Cujus quidem rei 
rationem reddit , dicens : Sine dubio habens humanorum cor- 
dium , quo placeret , inclinandorum omnipotentissimam pote~ 
statem. Ergo. 

245. Resp. Neg. Ani. Si enim s. Doctor hoc sibi prae- 
stituisset in suis disputationibus cum pelagianis ct semi- 
pelagianis, uti adversarii autumant , numquam confugis- 
set , prout constanter fecit , ad omnipotentiam Dei ejusque 
praescientiam , ut Ubertatem simul ac infalUbilem gratiae 
effectum concibaret. Sic enim scribit lib. I . ad Simplicia- 
num q. II, n. 13. Quoniam non potest effectus misericordiae 
Dei esse in hominis potestate , ut frustra illi misereatur , si 
homo nolit ; quia si vellet etiam ipsorum misereri , posset ita 
vocare , quomodo illis aptum esset, ut et moverentur, et in- 
telligerent , et sequerentur; ct paulo post : Nullius Deus fru- 
stra miseretur ; cujus autem miseretur , sic eum vocat , quo- 
modo scit ei congruere , ut vocantem non respuat. Quae qui- 
dem repetit s. Doctor in postremo operum suorum , in 
Opere scilicet Imperfecto contra Julianum lib. 1. cap.39. scri- 
bens : Absit ut impediatur ab homine omnipotentis et cuncta 
praescientis intentio. Sane tolli per gratiam liberum volun- 
tatis arbitrium non solum numquam docuit Augustinus , 
sed velut exitialem errorem semper exhorruit : Liberum ergo 
arbitrium evacuamus per gratiam ? scribit Ub. De spiritu et litt. 
e. 30. , Absit , sed magis liberum arbitrium statuimus. His 
praemissis : 

246. Ad l ra , D. Deus ita docet ut homo videat etc. libe- 
re , C. necessario N. 

247. Ad 2™, D. Ageretur, nempe corroboraretur infir- 
mitas voluntatis humauae adversas concupiscentiam ac vitae 
hujus calamitates , C. ageretur ad indccliiuibiliter ac insupe- 
rabiliter operandum N. Haec verba non ad actionem Dei 
sed ad voluntatem humanam referuntur, quae invincibibs ac 
insuperabilis efficitur corroborata a gratia, ut patet ex con- 
textu , subdit siquidem s. Augustinus seipsum expUcans ; 

El ideo quamvis injirma ( voluntas ) , non tamen deficeret , 
neque adversitate aliqua vinceretur. 

248. Ad 3"', D. Nulla humana voluntas voluntati Dei 
resistere potest , C. gratiae N. Quae duo inter se misceri 
non debent ; cum enim Deus efficaciter vult , scit illam 
gratiam aptare cui homo certo simul et libere consentiat. 

249. Ad 4”, D. Per congruentem vocationem , C. ne- 
cessitatem inferendo N. 

PBOPOSITIO II. 

Gratia efficax non consistit in delectatione caelesti imlelibc- 
rata , superiore, et relative ad minorem oppositam con- 
cupiscentiam victrici, voluntatem necessario ad assentien- 
dum impellente 

250. De fide propositio est , contradictoria enim do- 
ctrina uti haeretica proscripta est in quinque Jansenii pro- 
positionibus , quas paulo post afferemus , a Horn. Ponti- 
ficibus ; et conc. Tridentinum can. 4. sess. 6. superius re- 
citato, anathema illi dicit, qui asseruerit, liberum arbitrium 
a Deo motum et excitatum non posse dissentire si velit, me- 
reque passive se habere. 

251. Jansenius systema suum adstruit tum lib. 8. De 
Gratia Salvatoris c.3. quod inscripsit: Adjutorium Christi de- 
terminat ac prdedeterminat etiam physice voluntatem ut velit, 
et ardentius velit, el ex quo capite istud accidat. Accidere 
istud porro affirmat ex delectatione , quae facit, ut ne- 
cesse sil animum istud sequi, et secundum istud operari quod 
amplius delectaverit. 

252. Efficaciam vero gratiae ex ejusmodi delectatione ad 
mentem Jansenii minime esse repetendam evincimus 1° ex 
eo, quod juxta demonstrata in praecedenti propositione gra- 
tia liberum minime perimat arbitrium ; nam libertas arbi- 
trii non in sola immunitate consistit a coactione , sed etiam 
in immunitate a quacumque antecedenti necessitate , seu in 
indifferentia ad opposita aut diversa consistit , ut suo lo- 

co ostendimus et patet ex nota haereticali qua inusta fuit 
Propos. III. Jansenii Ad merendum vel demerendum etc. 
Ergo in delectatione caelesti physice praedeteraiinante neces- 
sario relative victrici repeti gratiae efficacia nullatenus potest. 

253. Evincimus 2° ex eo quod efficacia haec ineo prin- 
cipio constitui non possit quod est falsum , haereticum , 
pugnansqne cum reliqua ejusdem auctoris doctrina. 

254. Porro I. falsum est delectationem unicum medium 
esse , quo homo , saltem proxime , e vitiorum coeno eripi- 
tur, aut a malo removetur , prout assumit Jansenius. Etenim 
sacrae Litterae huuc ipsum effectum tribuunt timori ; Ec- 
clesiastici I , 27. dicitur: Timor Domini expellit peccatum; 
et Christus Matth. 10, 28. ait: Nolite Umere eos qui occidunt 
corpus , animam autem non possunt occidere ; sed potius ti- 
mete eum, qui potest et animam et corpus perdere in gehen- 
nam. Plura media quibus per gratiam ad sanctitatem tra- 
himur praeclare post Augustinum recenset s. Prosper in 
lib. Cont. Collator, c. 7. scribens : Trahit timor : principium 
enim sapientiae timor Domini. Trahit laetitia; quoniam laeta- 
tus sum in his , quae dicta sunt mihi. Trahit desiderium ; 
quoniam concupiscit et deficit anima mea in atria Domini. Tra- 
hunt delectationes; quam dulcia enim faucibus meis eloquia 
tua. Hanc vero doctrinam s. Prosperum ex b. Augustino 
hausisse ex eo patet , quod s. Doctor Confess. lib. 8. n. 10. 
profiteatur se non semper operatum pro majore qua affi- 
ciebatur delectatione scribens : Non faciebam quod et incom- 
parabili affectu amplius mihi placebat. Ex quo intelligimus 
falsum esse Jansenii principium, nos unice necessario agi 
ab alterutra delectatione antecedenti ac relative victrici. 

255. Sed II. haereticum illius praeterea principium est, 
siquidem ex eo necessario ac evidenter profluunt haereticae 
consecutiones quae in eodem concluduntur. 

256. 1" Aliqua praecepta hominibus justis volentibus et 
conantibus secundum praesentes , quas habent , vires sunt im- 
possibilia , decst quoque illis gratia, qua possibilia fiant. Cum 
enim delectatio caelestis minor est in homine justo , ne- 

ccssario vincitur a majori delectatione terrena , ac necessa- 
rio impellitur ad peccatum. 

257. 2° Interiori gratiae in statu naturae lapsae numquam 
resistitur. Nam si caelestis delectatio superior sit , homo ea 
necessario agitur , nec proinde eidem resistit ; si inferior 
sit , cum in eum tantum finem detur in janseniauo syste- 
mate , ut indeliberatos motus excitet , et hos delectatio 
caelestis necessario producit , hinc neque huic parvae gra- 
tiae unquam resistitur. 

258. 3° Ad merendum vel demerendum in statu naturae 
lapsae non requiritur in homine libertas a necessitate , sed 
sufficit libertas a coactione. Naiu meretur homo etiam in his, 
quae necessario agit. 

259. 4° Semipclagiani admittebant praevenientis gratiae 
interioris necessitatem ad singulos actus , etiam ad initium fi- 
dei ; et in hoc erant haeretici , quod vellent eam gratiam 
talem esse cui posset humana voluntas resistere vel obtempera- 
re; quae quidem corollarium est praecedentis propositionis. 

2G0. 5” Semipalagianum est dicere Christum pro omnibus 
omnino hominibus mortuum esse, aut Sanguinem suum fudisse. 
Siquidem pro iis solis mortuus est Christus , quibus victrices 
gratias obtinuit , qui certe omnes non sunt in janseniauo 
systemate. Hae porro propositiones omnes quae ex Jansenii 
principio dimanant , uti haereticae proscriptae sunt. 

261. Pugnat denique III. principium Lstudcum doctrina 
quam Jansenius alibi profitetur ; gratiae enim istae relative 
victrices efficaces tantum ab extrinseco essent ; non daren- 
tur nisi explorato per scicutiam mediam gradu oppositae 
concupiscentiae ; protoparentes numquam peccare potuis- 
sent. Quae tamen adversantur iis quae Janseuius docet, in- 
sectaturquc vehementer in moliuistis. Ergo. 

DIFFICULTATES 

262. Obj. 1° Axioma Augustini est in Comment. in Ep. 
ad Galat. n. 49. Quod amplius nos delectat , secundum id 
operemur necesse est. 2° l)c indcliherata autem et antecedente 

delectatione celebre hoc effatum s. Doctorem intellexisse , 
ipsemct declarat lib. 2. De peccat, merit. et retniss. c. 18. 
ubi scribit : Nolunt homines facere quod justum est , sive quia 
latet an justum sit , sive quia non delectat Tanto enim quidque 
vehementius volumus , quanto certius quod bonum sit novimus , 
atque delectamur ardentius. 3° Idque ipsum patefacit in gra- 
tiae quam praebet definitione , dum eam passim vocat in- 
spirationem dilectionis , amoris , charitatis etc. aut etiam vi- 
ctricem delectationem ; ut in lib 4 .ad Bonif. c. 5. n. 11. 
De peccat, merit. lib. 2. c. 19. n. 32. 33. etc. 4° Quid vero 
aliud ipsa delectationis vox denotat nisi amorem indelibera- 
tum et antecedentem ? 5° Sane amor deliberatus fructus est 
praeviae delectationis. 6° Demum ipsemet sic mentem suam 
aperte declarat lib. De spirit. et lilt. c. 29. n. 51. dicens : 
Per fidem confugiat ad misericordiam Dei , ut det quod jubet, 
atque inspirata gratiae suavitate per Spiritum Sanctum , faciat 
plus delectare quod praecipit , quam delectat quod impedii. 
7* Concludamus proinde necesse est systema de delectatio- 
ne superiori victrici , systema Augustini esse , quod ubique 
insinuat ac docet. Ergo. 

263. Resp. Ad 1”, D. Quod amplius nos delectat de- 
lectatione deliberata et consequenti , C. indclihcrata et an- 
tecedenti , secundum id operemur necesse est N. Duplicem 
distinguit s. Doctor delectationem objcctivam et subjectivam; 
objectiva quae inhaeret objecto antecedens est , indelibc- 
rata , necessaria, eamque tribuit gratiae et concupiscentiae, 
quatenus cx se vim habent ad nos alliciendos quin subsint 
imperio voluntatis nostrae quae passiva est. Subjectiva ea 
est quae pendet a consideratione motivorum , quibus nos 
determinamur ad alterutri consentiendum , estque delibe- 
rata , consequens ac libera , seu subest electioni nostrae. 
Cum proinde agitur de gratia objective spectata , ei adseri- 
bit s. Augustinus vim illam nos indeliberate et anteccdenter 
alliciendi ac trahendi , idem dic de concupiscentia ; cum 
vero agitur de electione et operatione , hanc adseribit de- 
lectationi subjectivae ortae cx motivorum consideratione , 

qua fit ut nos determinemus ad id quod eligimus ac magis 
diligimus , quae proiude delectatio consequens ac libera est. 
In objecto porro effato , quo tantopere adversarii abutun- 
tur , agit s. Augustinus de operatione , adeoque de dele- 
ctatione deliberata et consequente , ut patet etiam ex in- 
tegro contextu , qui ita se habet: Quod amplius vos dele- 
ctat , secundum id operemur nccesse est : ut verbi gratia, oc- 
currit forma foeminae , et movet ad delectationem fornicatio- 
nis ( en delectationem objecti vam ) ; sed si plus delectat pul- 
chritudo illa intima et sincera species castitatis per gratiam 
quae est in fide Christi ( en delectationem subjectivam ) 
secundum hanc vivimus , et secundum hanc operamur. 

264. Ad 2", N. ad prob. I). Loquitur s. Doctor in ob- 
jecto loco de delectatione subjectiva et consequenti compa- 
rate ad delectationem objeclivain et antecedeutem , C. lo- 
quitur de sola delectatione antecedenti /V. Responsio patet 
ex dictis , et ex ipso textu. 

265. Ad 3", 4 m , 5", et 6 m , I). Agens de delectatione 
objectiva in ordine ad subjectivam , C. de sola objectiva N . 
Uti constat ex exposita mente s. Augustini. 

266. Ad 7”, D. Systema de duplici delectatione rela- 
tive necessario victrici , systema est Augustini Iprensis C. 
Hypponensis N. Nam verus Augustinus ab ejusmodi syste- 
mate. , ut vidimus , quo tolleretur libertas , constanter 
abhorruit. 

ARTICULUS II. 

THEOLOGORUM SYSTEMATA CIRCA GRATIAE EFFICACIAM 

267. Theologi catholici omnes liberum sub gratia per- 
manere arbitrium pro certo assumentes , adnituulur liberta- 
tem cum infallibili gratiae efficacia conciliare. Tria prae- 
cipua systemata recensentur ; systema Thomistarum , syste- 
ma Augustinianensiuin ac systema Congruistarum. Unius- 
cujusque fundamenta uua cum propriis , quibus urgentur , 
difficultatibus exponemus , ut libere quisque in re nondum 
ab Ecclesia definita, possit quod magis sibi arriserit amplecti. 

§. I. Systema Thomistarum 

268. Censent Thomistae gratiae efficaciam repetendam 
esse a physica praedeterminatione , seu ab intrinseca vi es- 
sentiali gratiae , quae conferat ipsum voluntatis actum , 
efiiciatque ipsum voluntatis flexum , ita ut fieri nequeat , 
praesente gratia efficaci , quin ponatur actus, quem dat 
cfficitque gratia ipsa. Quod si quis objiciat hac ratione 
perimi libertatem , ipsi occurrunt distinctione sensus com- 
positi et sensus divisi , dicentes fieri utique non posse , ut 
in sensu composito gratiae non ponatur actus , ad quem 
gratia praedeterminat , prout repugnat uon sedere qui actu 
sedet ; minime vero in sensu diviso et absolute , nam qui 
actu sedet potuit non sedere. 

269. Scripturis deinde , patribus , ac ratione eonnitun- 
tur Thoinistac hoc suum systema evincere. Scripturae enim, 
ajunt, mire gratiae efficaciam ac intrinsecam vim extollunt , 
ut Ezech. 36. Dabo vobis cor carneum etc. Proverb. 21, I. 
Cor regis in manu Domini ; quocumque voluerit , inclina- 
bit illud ; Philip p. 2. Deus est , qui operatur in nobis et 
velle etc. Ex patribus s. Augustinus totus est in magni- 
ficanda voluntatis et omnipotentiae Dei vi ad flectendas 
humanas voluntates , uti superius vidimus. S. vero Thomas 
p. 1. q. 112. ar. 2. expresse scribit: Solus Detis efficaciter 
potest movere voluntatem , Angelus et homo per modum suar 
dentis. Demum Ecclesia ipsa hanc suam persuasionem dc 
intrinseca virtute gratiae exprimit in orat, secreta Dom.1V. 
post Pentecost. dum Deum rogat , ut nostras ad se rebelles 
compellat voluntates. His adjiciunt rationes philosophicas 
petitas ex necessitate causae primae applicantis potentiam 
ad actum , ut hic elici possit ; ex dominio supremo Crea- 
toris in creaturas suas ; exinde dum Deus extollitur hominis 
fovetur humilitas , cum nihil ipsi supersit in quo glorietur 
juxta illud Apostoli : Quid habes quod non accepisti ? Siqui- 
dem in hoc systemate et bona voluntas , et potentia , et 

actus , et consensus et operatio soli Deo in acceptis refe- 
renda sunt. 

270. Adversae tamen partis theologi insurgunt adversus 
ejusmodi systema , quo non solum non attingitur scopus 
conciliationis optatae inter libertatem et gratiam , sed po- 
tius difficultas augetur. Siquidem nimis accedit systema 
istud novatorum placitis, quibus humana penitus perimitur 
libertas , ac jansenistae eo se contegunt. Sane , inquiunt , 
qui fieri potest , ut sarta tectaque sub fatali ejusmodi phy- 
sica praedeterminatione servetur libertas , cum repugnet 
non poni actum sub illa , quae actum ipsum producit ? 
Vanum porro est effugium De sensu composito et sensu diviso; 
nam ambagibus omnibus remotis , nihil aliud eo significa- 
tur , quam hominem liberum esse absente gratia , minime 
vero ea praesente, cum tamen concilium Tridentinum sess.6. 
cap. 5. doceat , hominem posse gratiam respuere: Quippe 
qui , sunt verba concilii , illam et abjicere potest. 

27 1 . Perperam vero Thomistae Scripturas ac patres in 
subsidium advocant. Etenim Scripturae et patres unice in- 
fallibilem gratiae efficaciam adstruunt , quin cara a prae- 
determinatione physica adsciscant. Imo potius iis omnibus 
in locis eam eliminant , in quibus peccatores arguunt , quod 
Dei gratiae restiterint , se convertere noluerint , quae in- 
numera prorsus sunt. S. Augustinus vero eandem infallibi- 
tatera constanter arcessit ex Dei omnipotentia atque prae- 
scientia. S. Thomas non solum nullum systema hac in re 
excogitavit , sed ea constituit principia , quibus Thomista- 
rum placita evertuntur , siquidem in p. 2. dist. 28. q. 1. 
ar. 1 . haec scribit angelicus Doctor : Non esset homo liberi 
arbitrii , nisi ad eum determinatio sui operis perlineret ; mo- 
dum autem exponens quo Deus cum causis liberis concur- 
rit , haec habet ibid. dist. 25 q. 1 . ar. 1 . ad 3. In libero au- 
tem arbitrio hoc modo agit , ut virtutem agendi sibi mini- 
stret , et ipso operante liberum arbitrium agat; sed tamen 
determinatio actionis et Jinis in potestate liberi arbitrii consti- 
tuitur. Quod ct argumentis etiam extrinsccis confirmant , 

cum nemo ex antiquioribus s. Thomae interpretibus, usque 
ad Bannczium praedeterminatiouis physicae repertorem , 
hoc systema invexerit. Dum vero Ecclesia postulat , ut 
Deus nostras ad se rebelles compellat voluntates , uil aliud pe- 
tit , quam ut Deus ita vocet , quomodo scit nobis congrue- 
re , ut vocantom non respuamus , ut loquitur Augustinus. 
Alioquin nimis probaretur , si presse acciperentur illa ver- 
ba , ut patet ex abusu quem calviuiaui et janscnislac illo- 
rum fecerunt. 

272. Quod demum spectat ad rationes philosophicas , 
non minus facile ab illis se expediunt adversae partis theo- 
logi ; nam ad antiquatam jaindiu philosophiam rejiciunt , 
quod dicitur dc necessitate applicationis potentiae ad actum, 
ut hic elici possit. Quod vero adjicitur de Dei dominio iu 
creaturas , de humilitate quam fovet isliusmodi systema, 
reponunt nimis probare ; nam multo melius haec elucent 
in systemate Calvini ac Janscnii , in quo vel ipsum elimina- 
tur Ubertatis indifferentiae vocabulum , ac Deus est qui to- 
tum operatur. Animadvertunt denique , nos non minus sol- 
licitos esse debere de Dei dominio , quam de libertate sub 
gratia salvanda , cum praesertim falsa humilitas ca censenda 
sit , quae in veritate non fundatur ; Apostoli autem effa- 
tum in quovis systemate catholico vcrificatur , cum primas 
semper Dei gratia sibi vindicet , et sine qua nullum vel 
minimum salutare, opus elici potest. 

273. Post haec urgent absurdum , quod juxta ipsos 
exurgeret in thomistico systemate de gratia sufficienti , 
quae non sufficit ; siquidem ad nihil valet illud posse quod 
in ejusmodi doctrina tribueret gratia sufficiens , quae cum 
adnexam non habeat physicam praedeterminationem, num- 
quam in actum erumpere potest , imo repugnat posse in 
actum exire. 


§. II. Sijstcma Auguslinianensittm 

274. Augustinianenses gratiae efficaciam arcessunt a 
systemate duplicis delectationis relative per gradus victri- 
Yol. III. 20 

cis ita ut si alterutra praevaleat, habeatur assensus aut dis- 
sensus. In eo vero se a jansenianis distinguunt , quod isti 
velint effectum necessarium , augustiniani vero ab hoc ab- 
horreant errore. Ipsi praeterea differunt a Thomistis quoad 
statum naturae innocentis et integrae , quod velint pro illo 
statu delectationem caelestem seu gratiam nonnisi mora- 
liter in humanam voluntatem egisse ; conveniunt autem 
cum Thomistis pro status praesentis conditione , seu natu- 
rae lapsae , quoad necessitatem physicae praedeterminatio- 
nis. Quo fit , ut conveniant cum Congruistis pro statu na- 
turae innocentis , ab iis vero dissentiant pro statu naturae 
corruptae. Hinc causam suam propugnant argumentis utrius- 
que scholae thomisticae ac molinianae respective ad alteru- 
trum statum , ac proinde vicissim ab utraque schola im- 
pftgnantur. Gratia sufficiens in istorum hypnthesi ea est , 
quae physicam non praesefert praedeterminationem , quae- 
que remissior est. Cum porro Augustinianenses pugnent 
argumentis , quae tum Thomistae tum Congruistae respe- 
ctive , ut diximus, urgent , pro diverso hominis integri aut 
lapsi statu , ideo ab illis afferendis heic supersedemus. 

§. III. Systema Congruistarum 

275. Congruistae , qui quoad substantiam cum moli- 
nistis conveniunt , nullam admittunt physicam praedeter- 
minationem , nec proinde gratiam a se efficacem , aut ullum 
cillit at is discrimen inter gratiam efficacem et sufficientem. 
Quaevis enim gratia in horum sententia veram et expeditam 
ad agendum potestatem praebet ; si ei homo consentiat et 
obtemperet , gratia fit efficax ; si eidem reluctetur eamque 
respuat remanet sufficiens. 

276. Quamvis autem, quoad essentiam, altera ab altera 
gratia in horum doctrina haud discriminetur , admittunt ta- 
men aliam alia vividiorem et validiorem efficacia virtutis , 
quo fit , ut cum Deus aliquem absolute convertere vult , 
illi eam gratiam conferat , cui praevidet iufallibiliter assen- 

surum. Eunde autem ajunt apprime infallibilem gratiae 
effectum cum libera voluntate conciliari. 

277. His constitutis, Scripturarum auctoritates ac pa- 
trum congerunt, ad ejus veritatem evincendam. Ex Scripturis 
quidem illa afferunt loca , in quibus illae liberam hominis 
cooperationem gratiae praedicant ac supponunt: e. g. M un- 
demus nos , ut scribit Apostolus 2. Cor. 7. 1., ab omni in- 
quinamento camis et spiritus , perficientes sanctificationem in 
timore Dei; aut ut legitur Is. 45, 22. Jer. 35, 15.Zach.l,3. 
Convertimini nd me , dicit Dominus, aliaque ejusmodi ; nec 
non illa omnia in quibus incfficacia divinae gratiae non ex 
hujus defectu sed ex sola hominum malitia repetitur, uti 
cum Deus Is. 5, 4. Quid est , inquit , quod debui ultra far- 
cere vineae meae , et non feci ei ? An quod expectavi ut J ar- 
ceret uvas , et fecit labruscas ? Et Matth. 22, 37. Quoties , 
ait Christus , volui congregare filios tuos , quemadmodum 
gallina congregat pullos suos sub alas , et noluisti ? 

278. Quod vero spectat ad patres et doctores , urgent 
in primis auctoritatem s. Augustini , qui non modo omnem 
pracdcterininationcm physicam repulit , sed , ut vidimus , 
gratiae efficaciam unice et constanter omnipotentiae Dei tri- 
buit cum praescientia conjunctae , ex quo frequens adeo 
ejus loquendi ratio provenit De vocatione congrua. Sane 
lib. 1. ad Simplic. q. 2. n. 10. ex solo voluntatis defectu , 
aut consensu repetit eadem gratia alium conversum , alium 
vero non , scribens : A oluit Esau et non cucurrit : sed et si 
voluisset , et cucurrisset, Dei adjutorio pervenisset, qui ei etiam 
velle et currere vocando praestaret , nisi vocatione contempta 
reprobus fieret; et lib. De dono persev. c. 14. n. 34. de Ty- 
riis et Sidoniis , qui credidissent , scribit , si qualia viderunt 
isti (Judaei) signa vidissent. S. Augustino adjiciunt s. Tho- 
mam in cujus operibus nuspiam vox praedelerminationis oc- 
currit, et p. 3.q. 69. ar.8. ad 2. ex sola hominum coopera- 
tione fieri docet , ut eadem gratia praeventi alii magis alii 
minus proficiant , dicens : Quia etiamsi aequalem gratiam 
( duo ) percipiant , non aequaliter ea uttuUur ; sed unus stu- 

iliosius in ea proficit, alius per negligcntiam gratiae Dei deest; 
quod alibi etiam passim inculcat. 

279. Duplicem deinde calumniam sibi impactam prae- 
sertim a jansenianis hi theologi a se repellunt , tum quod 
gratia foret versatilis , tum quod vix damnata a Rom. Pon- 
tificibus non fuerit in congreg. De auxiliis haec sententia. 
Nam primani repellunt tum ex eo , quod licet gratia quae 
ab ipsis adstruitur eadem ratione doni sit cum gratia suffi- 
cienti , non sit tamen eadem ratione beneficii , cum detur 
ut praevisa efficax ; tum ex eo , quod si versatilis vocanda 
esset gratia , cui homo posset resistere vel obtemperare , 
versatilis dici deberet gratia qualis a conc. Tridentino ad- 
structa est bis verbis : quippe qui ( homo ) illam et abjicere 
potest; versatilis item gratia cui restiterunt Judaei , quos 
objurgat s. Stephanus in actis apostolieis Alteram vero 
calumniam propulsant verbis decreti lnnocentii X. dati 
23. Apr. 1654. quibus declarat ac decernit , praedictis assertis 
actis ( Congr. de Auxiliis ) toni pro sententia FF. Ordinis s. Do- 
minici, quam Ludovici Molinae, aliorumque soc. Jesu religio- 
sorum et autographo sire exemplari praedictae assertae con- 
stitutionis Pauli V. nullam omnino fidem adhibendam. 

280. Et haec quidem pro se Congruistae. Ceterum plura 
adversus eam sententiam objiciunt adversae partis theologi, 
ac illud praecipue , quod iu tali bypotbesi vere versatilis 
gratia dici deberet ; quod nulla foret gratia cui homo 
absolute resistere non posset , adeoque nulla cujus plane 
infallibilis esset effectus ; quod componi nequeat cum Scri- 
pturarum et patrum dictis circa miram gratiae vim et effi- 
caciam ; quod eadem oriantur incommoda in hac sententia, 
quae Congruistae urgent adversus contrariam doctrinam , 
quia si gratia quae confertur illi , quem Deus absolute con- 
vertere vult , major sit ratione beneficii altera minus vi- 
vida , nulla esset causa , quare objurgari posset qui non 
convertitur. 

281. Ex bis deprehendimus nullum systema esse, quod 
suis difficultatibus non carent , quodque latus suum , ut 

ita loquar , infirmum non habeat. Satius proinde erit pro- 
fiteri catholicum dogma dc gratiae efficacia ac hominis li- 
bertate , in ceteris unamquamque scholam dimittere , ut 
sectetur quod ei magis arriserit placitum , neque nos in- 
vicem proscindere oh quaestiones domesticas , quas Ecclesia 
dirimere noluit. Ad hoc quippe satagere, debemus , ut jun- 
gamus vires adversus catholicae veritatis hostes , idque 
haud exiguo charitatis ac temporis emolumento. 

ARTICULUS III. 

DE GRATIA SUFFICIENTI 

282. Gratia mere et vere sufficiens ex unanimi catho- 
licorum sententia ea est , quae vires praebet plenas ac 
perfecte completas ad bene operandum relative ad praesen- 
tes hominis circumstantias. Dividitur in proxime et remote 
sufficientem. Proxime sufficiens ea dicitur, quae praedictas 
vires immediate suppeditat ; remote sufficiens ea , quae 
nonnisi mediante oratione , eleemosyna etc. eas confert. 
Sic enim loquitur Tridentinum sess. 6. c. 11, s. Augustini, 
verba usurpans : Deus impossibilia non jubet ; sed jubendo 
monet , et facere rjuod possis , et petere quod non possis. Mere 
autem sufficiens dicitur quatenus ex hominis malitia finem 
ad quem datur non sortitur. Jam monuimus novatores 
scc. XVI. nullam ejusmodi gratiam agnoscere , quae carcat 
effectu ; jansenistas vero nonnisi nomiue tenus eam admit* 
tere , dum gratiam parvum commendant , quae absolute 
quidem juxta ipsos sufficiens est , minime vero relative ad 
praesentes subjecti circumstantias. Gratia proinde sufficiens 
non est in istorum ore nisi velum ad sc tegendum. Ad hoc 
porro velum eis detrahendum sit : 

PROPOSITIO 

Datur in praesenti statu gratia mere et vere sufficiens , 
quae homini completam ei relative ad praesentes ejus cir- 
cumstantias expeditam ad actus bonos eliciendos faculta- 
tem tribuit , quae inutilis redditur ex humanae voluntatis 
resistentia 

283. De fide haec propositio est , ut constat ex dua- 
bus propositionibus contradictoriis Jausenii ut haereticis 
damnatis , quarum prima est : Aliqua Dei praecepta homi- 
nibus justis volentibus et conantibus , secundum praesentes quas 
habent vires, sunt impossibilia ; deest quoque illis gratia, qua 
possibilia fiant. Gratia vero qua Dei praecepta justis possi- 
bilia fiunt , nec tamen observantur, est gratia sufficiens : 
altera propositio ita se habet : Interiori gratiae in statu na- 
turae lapsae numquam resistitur. De fide igitur est dari in 
praesenti statu gratiam cui resistitur ; haec autem est gratia 
vere et mere sufficiens 

284. Cum vero dicimus gratiam sufficientem in prae- 
senti statu, scilicet naturae lapsae , dari juxta praesentes 
subjecti circumstantias , complectimur tum proxime tum 
remote sufficientem. 

285. Veritatem autem propositionis nostrae illa omnia 
sacra eloquia evincunt , in quibus Deus objurgat peccato- 
res quod voluntati ac sollicitudini , seu gratiae suae restite- 
rint, quae innumera pene sunt. Sic Is. 5. Deus loquitur : 
Judicate inter me et vineam meam : Quid est quod debui ultra 
facere vineae meae , et non feci ei ? An quia expectavi ut fa- 
ceret uvas, et fecit labruscas? Christus Matt. 23 , 37. his 
verbis Jerusalem increpat : Jerusalem , Jcrusalem .... 
Quoties volui congregare filios tuos , quemadmodum gallina 
congregat pullos suos sub alas , et noluisti. Stephanus demum 
Act. 7,51. Sic alloquitur Judaeos : I'm semper Spiritui San- 
cto resistitis , ut alia plura omittam. 

286. S. Augustinus lib. De spiritu et litt. cap. 32. n. 58. 

loqueus de infidelibus Evangelio credere detrectantibus scri- 
bit : Experturi ( sunt ) in suppliciis potestatem ejus , cujus in 
donis misericordiam contempserunt. In bbro vero 1 . ad Sim- 
plic. q. 2. n. 13. expresse negat omnem gratiam efficacem 
esse dicens : Sed, si vocatio ista ita est effectrix bonae volun- 
tatis , ut omnis eam vocatus sequatur , quomodo verum erit : 
Multi vocati, pauci electi ? Et alibi passim idipsum constan- 
ter docet. 

287. Quapropter Tridcntina synodus sess. 6. cap. 11. 
Nemo, inquit, temeraria illa, et a patribus sub anathemate 
prohibita voce uti ( debet ) : Dei praecepta homini justificato 
ad observandum esse impossibilia. Nam Deus impossibilia non 
jubet etc. Ex concilio igitur justi omnes gratias relative 
necessarias habent ad mandata divina servanda , sed plures 
justi ea non servant et a justitia excidunt , ergo non sunt 
efficaces gratiae omnes quas Deus largitur. Id ipsum con- 
stat ex propositionibus Quesnelli quas damnarunt Rom. 
Pontifices ; scilicet 9. Gratia Christi est gratia suprema, sine 
qua Christum confiteri numquam possumus , et cum qua num- 
quam illum abnegamus. 10. Gratia est operatio manus Omni- 
potentis Dei , quam nihil impedire potest, aut retardare ; aliis- 
que similibas. 

288. Luculentissime demum haec veritas constat ex ra- 
tione theologica ; Deus enim , ut suo loco ostendimus , 
etiam supposito originali peccato , vult omnes homines sal- 
vos fieri , et Christus pro omnibus mortuus est ad gratias 
saluti necessarias comparandas ; plures nihilominus pec- 
cant ac pereunt ; ergo non omnes gratiae efficaces sunt , 
sed plures mere tantum ac vere sufficientes. 

DIFFICULTATES 

289. 1. Obj. 1° N uspiam Scripturae memorant gratias suf- 
ficientes. 2° Eas insuper excludunt , dum gratiam omnem 
suum effectum sortiri tradunt , ut Is. 55, 11. ubi Deus ait: 
Verbum meum quod egredietur de ore meo , non revertetur ad me 
vacuum ; sed faciet quaecumque volui; et Ps. 113, 3. Deus 

noster in caclo omnia , quaecumque voluit, fecit; Rom. vero 9, 
19. interrogat Apostolus: Voluntati ejus quis resistit ? 3“ Sane 
Jo. C, 45. Omnis , inquit Christus , qui audivit a Patre meo 
et didicit , venit ad me. Quae verba expendens Augustinus 
lib. Dc praedent. Sanet, c. 8. n. 13. Quid est, inquit, omnis, 
qui audivit a Patre et didicit venit ad me , nisi , nullus est 
qui audiat a Patre et discat , et non veniat ad me ? Si enim 
omnis , qui audivit a Patre et didicit , venit; profecto omnis qui 
non venit , non audivit a Patre , nec didicit ; nam si audivisset 
et didicisset , veniret. Krgo nulla datur gratia nisi efficax. 

‘290. Resp. Ad 1", I). Quoad nomen, C. quoad rem IV. 
Nam neque memorant gratiam efficacem. 

291. Ad ‘2™, A'. Objecta porro Scripturarum loca agunt 
de voluntate et omnipotentia Dei , quibus profecto , cum 
Deus aliquid absolute vult , nemo resistere potest ; non 
autem de gratia , quae potest esse aut efficax aut sufficiens. 
Cum igitur Deus quempiam absolute convertere vult , eas 
tribuit gratias , quibus praevidet eum certe cousensurum, 
seu , ut verbis utar Augustini , enm vocat quomodo scit 
ei congruere , ut vocantem non respuat. Ut adversarii 
evincerent gratias omnes esse efficaces , ostendere deberent, 
Deum semper aliquid absolute velle , quod profecto num- 
quam ostendent , obluctantibus divinis eloquiis in quibus 
Deus de hominibus saepe conqueritur , quod ejus obsequi 
noluerint voluntati. Ad adductos igitur textus I). Verbum 
Dei faciet quaecumque Deus vult , aut Dei voluntati nemo 
resistit , etc. cum Deus quidpiam vult absolute, C. si non 
vult absolute A\ 

292. Ad 3 m , D. Omnis venit , qui audivit et didicit , 
seu assensum praebuit , C. qui audivit quidem sed non di- 
dicit , seu assensum recusavit N. Plures enim audiunt et 
non discunt , non cx defectu docentis , sed ex defectu di- 
scentium , qui nolunt intelligere ut bene agant , uti dicitur 
Ps. 35,4. Hinc Theophylactus illud didicit exponit, credidit; 
s. nntcni Augustinus loc. cit. loquitur de gratia efficaci re- 
duplicativc sumpta , quatenus omnis qui assentitur, venit. 

Negamus proinde consequentiam. Nam si verae ac internae 
vocationi nemo resisteret, non dixisset Deus Prov. 1,24. 
Vocavi ct renuistis , ac Is. G5, 12. Pro eo quod tvcaviel non 
resjsondis/is ; locutus sum et non audistis . . . et quae nolui 
elegistis. 

293. Inst. 1° S. Augustinus Tract. 26. in Jo. n. 2. dc 
gratia efficaci exponit quod Christus Jo. 6. ait : Nemo potest 
venire ad me , nisi Pater . . . traxerit eum. Ergo sine gratia 
efficaci nemo habet veram poteutiam veniendi ad Christum. 
2" Qui propterea ad Simplic. lib. 1. q. 2. n. 12. Si Deus , 
inquit , miseretur , etiam volumus. 3 J Miseretur autem Deus 
tribuendo gratiam , qua quis salvetur ; porro , ut idem lo- 
quitur lib. De correpi, et grat. c. 14. n. 43. Volenti salvum 
facere nullum hominum resistit arbitrium. Ergo. 

294. Resp. Ad 1", D. Quatenus nemo potest efficaciter 
venire , nisi efficaciter trahatur , C. quatenus nemo absolute 
venire possit , nisi qui tantum efficaciter trahatur N. Nec 
alius est sensus s. Augustini. 

295. Ad 2'°, D. Si Deus ita misereatur , quomodo scit 
ei congruere , ut vocantem non respuat , C. secus N. 

296. Ad 3”, D. Volenti salvum facere, voluntate abso- 
luta , nullum hominum resistit arbitrium , C. voluntate con- 
ditionata N. De hac voluntate conditionata ex parte homi- 
num ita scribit s. Doctor in lib. De Catechiz. rudibus c. 26. 
n. 52. A quo interitu , hoc est a poenis sempiternis , Deus 
misericors volens homines liberare , si sibi ipsi non sint inimi- 
ci , et non obsistant misericordiae Creatoris sui. 

297. II. Obj. 1“ S. Augustinus in lib. Dc correpi, et grat. 
exponit discrimen , quod intercedit inter gratiam status na- 
turae innocentis , ct gratiam status naturae lapsae , quod 
in statu naturae innocentis talis esset cui homo resistere pos- 
set, in statu naturae lapsae talis sit cui homo resistere ne- 
queat. 2° Hinc celebre illud duplex distinguit adjutorium 
proprium utriusque status, adjutorium scilicet sine quo ali- 
quid non fit , et adjutorium quo aliquid fit. Primum quod 
tribuit posse proprium esse affirmat naturae innocentis , al- 


Digitized by Google 



314 TRACTATUS DE GBATIA 

terum quod dat agere proprium esse docet naturae lapsae 
scu infirmae, concludens cap. 12. Subventum est igitur in- 
firmitati voluntatis humanae , ut cum divina gratia indeclina- 
biliter , et insuperabiliter ageretur. 3° Nullam porro dari ex 
mente s. Augustini in praesenti statu gratiam mere suffi- 
cientem , patet ex iis quae ibid. scribit c. 1 1 . Si hoc adjuto- 
rium (siue quo) vel Angelo, vel homini, cum primum facti sunt, 
defuisset .... Aon utique sua culpa cecidissent : adjutorium 
quippe defuisset , sine quo manere non possent. Nunc autem , 
quibus deest tale adjutorium , jam poena peccati est. Ergo 
in praesenti tempore poena originalis est , quod homines 
tali adjutorio, seu gratia sufficienti carcant. 

298. Resp. Ad l m , Neg. Sed disparitatem inter gratiam 
utriusque status in eo positam docet s. Augustinus, quod in 
statu naturae innocentis , adroque integrae et sanae , opus 
fuerit ad bene agendum salutariter et ad perseverandum 
sola gratia illustrationis , qua reipsa primus homo instru- 
ctus est , in statu vero naturae lapsae , adeoque sauciatae 
et infirmae , dirisque tentationibus internis ac externis ob- 
noxiae , opus sit praeterea gratia inspirationis , et hanc 
nobis promeruit Christus. Itaque gratia illustrationis affi- 
ciebat tantummodo , saltem immediate , intellectum , quia 
voluntas sana ac robusta poterat bonum gratia cognitum 
velle et operari , gratia inspirationis afficit immediate vo- 
luntatem et sanat infimitatem per peccatum contractam, 
adeoque etiam medicinalis dicitur , hac porro gratia volun- 
tas roborata fortis efficitur ad bene operandum , supera- 
tis difficultatibus omnibus. 

299. Ad 2", D. Ita ut per adjutorium sine quo signi- 
ficet s. Doctor gratiam illustrationis , et per adjutorium quo 
gratiam inspirationis seu voluntatis , quae praedestinatis tri- 
buat ipsam perseverantiam finalem activam et passivam, C. 
gratiam sufficientem et efficacem ad mentem adversariorum 
exclusive ad alterutrum statum N. Hoc aperte colligitur ex 
theoria universa s. Augustini in suis disputationibus adver- 
sus pclagianos ac semipelagianos , quin aliam celebris hujus 

distinctionis adjutoriorum explicationem quaeramus. Exinde 
patet , quomodo subventum fuerit infirmitati voluntatis hu- 
manae , quatenus scilicet infirma humana voluntas gratia ro- 
borata et adjuta , si nolit, a nulla difficultate vinci possit. 

300. Ad 3“, A eg. Subdit enim s. Augustinus immediate 
post objecta verba : Quibus autein datur, secundum gratiam 
datur , non secundum debitum. Supponit proinde etiam in 
praesenti statu gratiam illam , quae dat posse , quamvis 
effectum non obtineat , seu dari gratiam sufficientem. Utrum 
vero aliquibus tantum an omnibus gratia haec a Deo con- 
feratur , paulo post excutiemus. 

301. III. Obj. Gratia sufficiens inutilis prorsus est, ho- 
mini perniciosa, Deoquc indigna. 1“ Inutilis , cum ad ope- 
randum non inserviat , ideo enim sufficiens dicitur quod ca- 
rcat effectu. 2° Est perniciosa , cum non inserviat nisi ad 
peccandum ; nam sine illa , deficiente libertate , homo in 
peccatis suis sine culpa esset , per hanc gratiam jam cul- 
pabiliter peccat. Quapropter , ut scribit Gerberonius , si 
diabolus posset gratiam dare , non aliam daret quam suffi- 
cientem , quia favet ejus intentioni homines damnandi. Unde 
appellari potest gratia damnationis. 3" Nisi talis gratia haec 
esset , posset peti a Deo , quod tamen nemo dicet. 4° Sane 
quorsum Deus eam daret , cum jam praeviderit cam nonnisi 
in perniciem esse cessuram ? Indigna proinde Deo est. Ergo. 

302. Resp. D. A. In sensu janseniano intellecta, C. in 
sensn catholico N. 

303. Ad 1", prob. D. Si non inserviret aliquo suo in- 
trinseco defectu , C. si ex sola hominis malitia A. Dicitur 
porro sufficiens ad discrimen efficacis , quia culpa respuen- 
tis non producit effectum ad quem ordinata est , et ad 
quem datur. Omnis quippe gratia ordinatur ad effectum 
producendum , nec ullum intercedit inter gratiam sufficien- 
tem et efficacem intrinsecum aut essentiale discrimen. Si 
proinde ea instructus homo operetur fit efficax , si ei re- 
sistat nec obsequatur sufficiens permanet. Totum igitur di- 
scrimen extrinsccum est unice pendens a libertatis abusu. 

304. Ad ‘2”, D. Fit perniciosa , C. est perniciosa /V. Fit 
enim perniciosa ut diximus , quatenus homo cui confertur 
ci resistit, ast in sc ac prout a Deo tribuitur, optima ac uti- 
lis est , prout omnia Dei dona sunt. Falsum praeterea est 
eam inservire ad peccandum , quasi gratia Dei opus esset 
ad peccatum , quod stultum est et absurdum dictu. Nam 
homo sui compos semper libertate , saltem physica , pol- 
let , quae sufficit ad peccatum. Si qua necessitas quando- 
que est , nonnisi vaga ac moralis est , quae non excusat 
a peccato. Exinde patet quid sentiendum sit de blasphe- 
ma Gerberonii janseniaui propositione ; quemadmodum et 
de propositione Synnichii ab Alexandro VIII. confixa: Gra- 
tia sufficiens statui nostro non tam utilis quam perniciosa est, 
sic ut proinde merito possimus petere : a gratia sufficienti libera 
nos Domine. Istae enim difficultates omnes oriuntur ex prae- 
concepta gratiae sufficientis notione , quam sibi janseniani 
effinxerunt ; hac sublata , evanescunt ac totidem blasphe- 
miac evadunt. 

305. Ad 3 m , D. Posset peti a Deo prout gratia est, C. 
prout reduplicativc et ab extrinscco sufficiens dicitur N. 
Esset enim petere a Deo resistentiam gratiae. 

30G. Ad 4", D. Si Deus eam praeberet ea intentione 
ut non produceret effectum , C. si solum praevideat ejus 
abusum /V. Alioquin Deus esset culpandus , quoties homi- 
nibus dona sua confert , et quibus praevidet homines abu- 
suros , adeoque dum tribuit divitias, valetudinem , pul- 
chritudinem aliaque ejusmodi , imo et libertatem ipsam. 
Quod nemo nisi insanus dicet. Ex his colligitur , quaestio- 
nem de qua agimus , resolvi in generalem de mali permis- 
sione , de qua suo loco egimus. 

CAPUT V. 

PE GRATIAE DISTRIBt TIOSE 

307. Quae de gratiae distributione heic disceptantur , 
arctissimum habent nexum cum iis quae in Tract. de Deo 

egimus circa voluntatem Dei salvandi omnes homines ac dc 
Christi morte pro omnibus. Cum igitur ostenderimus, Deum 
reipsa velle omnes homines salvos fieri , et Christum pro 
omnibus passum ac mortuum esse , pronum est inferre 
omnibus pariter hominibus gratias necessarias ad salutem 
obtinendam a Deo conferri ; alioquin nec vera nec sincera 
dicenda esset voluntas Dei , et proinde etiam sterilis saltem 
quoad plerosque Christi mors. Novatores ac jansenistae , 
qui tum illam Dei voluntatem , tum Christi mortem pro 
omnibus oblatam denegant, inficiantur omnibus gratias a 
Deo tribui , quibus possent homines salvi fieri. Idque in- 
ficiantur non modo de peccatoribus et infidelibus , verum 
etiam de justis ipsis , quod quidem haereticum est , ut vi- 
debimus. Nonnulli theologi catholici nimis accedunt ad 
istorum placita , dum contendunt saltem peccatoribus ob- 
duratis et excaecatis , quos vocant , multo vero magis in- 
fidelibus nullam prorsus gratiam a Deo concedi. Ut igitur 
ordine progrediamur , prius auspicabimur ab eo quod de 
fide est respectu justorum , deinde accedemus ad pecca- 
tores sive communes sive obduratos , demum ad infideles 
praesertim negativos , quibus omnibus Deum gratias suas 
elargiri ostendemus. His aliqua adjiciemus de infantibus 
decedentibus ex hac vita sine baptismo. Sit igitur : 

PROPOSITIO I. 

J ii siti omnibus , praesertim vero volentibus ct amantibus , 
urgente praerepto , datur a Deo gratia vere ac relative 
sufficiens ad servanda omnia praecepta 

308. De fide propositio est adversus Janscnium cujus 
propositio 1 . Aliqua praecepta etc. damnata est ut haeretica. 
Diximus autem , datur gratia vere ac relative sufficiens , tum 
ut pateat , hic et in iusequentibus propositionibus non agi 
de gratia efficaci , quam nemo catholicorum docet omnibus 
tribui ; tum ut praecaveremus effugium jansenianum de gra- 
tia parva ; tum denique ut insinuaremus , non agi de mera 

gratiae oblatione sed de vera collatione , secus ac nonnulli ad 
fucum faciendum loquuntur. 

309. Jam vero catholicam hanc veritatem sacrae Lit- 
terae luculenter tradunt; nam Apostolus 1. Cor. 10, 13. 
dc justis scribit : Fidelis Deus est , qui non patietur vos ten- 
tari supra id , quod potestis ; sed faciet etiam cum tentatione 
proventum , ut possitis sustinere. Quae falsa essent , si ur- 
gente praecepto , justis gratia deesset. Christus Matth. 1 1 , 
30. ait : Jugum meum suave est , et onus meum leve; quibus 
consonant quae scripsit s. Joaunes Ep. 1. c. 5, 3. Mandata 
ejus gravia non sunt. Porro ex J an senio , deficiente gratia 
l)ci, mandata non solum suavia aut levia non essent , sed 
plane impossibilia ; contradicit igitur ejus doctrina doctri- 
nae Scripturarum. 

310. Contradicit praeterea doctrinae Augustini, qui 
lib. 1 . De nat. et gral. c. 26. scribit ; Deus . . . cum ad per- 
fectam sanitatem , hoc est , ad perfectam vitam justitiamque 
perduxerit , non deserit, si non deseratur , ut pie semper ju- 
slequc vivatur. Et Enarr. in Ps.Z9. n.27. fidenter sciscitatur: 
Te jam justum ex fide viventem negliget , deseret , dimittet ? 
Immo vero et hic fovet , et hic adjuvat , et hic necessaria sub- 
ministrat , et noxia resecat . . . Dominus curam habet tui , 
securus esto . . . Nusquam tibi deest ; tu illi noli deesse , tu 
libi noli deesse. Et haec ex innumeris prope, quae cx s. Do- 
ctorc afferri possent. 

311. Hanc ipsam doctrinam sancivit conc. Arausica- 
num II. cap. 25. Hoc secundum fidem catholicam credimus , 
quod accepta per baptismum gratia omnes baptizati , Christo 
auxilianle et cooperante , quae ad salutem animae perlinent , 
possint ac debeant , si fideliter laborare voluerint , adimplere. 
Si juxta catholicam fidem bapthrati omnes possunt Dei man- 
data servare , quanto magis justi ; ast servare non possunt 
sine gratia , dicendum igitur est justis omnibus eam a Deo 
tribui. Demum hanc ipsam veritatem definivit synodus Tri- 
dentina sess. 6. can. 18. Si quis dixerit. Dei praecepta ho- 
mini etiam justificato et sub gratia constituto esse ad obser- 

vandum impossibilia ; nnath. sit. Mirum est quam se torserit 
Jansenius ad se ab hoc anathemate subtrahendum , sed fru- 
stra, adeoque ejus propositionem jure merito Innocentius X. 
ut haereticam declaravit atque damnavit. 

DIFFICULTATES 

312. I. Obj. S. Petrus justus erat , ei tamen gratia de- 
fuit ad confitendum Christum , ut patres docent ; nam 
s. Hilarius in Malth. c. 32. n. 2. affirmat, ipsum no» potuisse 
vitare culpam ; s. Jo. Chrysostomus Hom. 31. in Epist. ad 
Hebr. n. 3. scribit : Negatio Petri non tam erat socordiae et 
negliyentiae , quam ex eo quod Deus eum deseruerat ; sed 
prae ceteris q. Augustinus , qui Serm. 124. de Temp. n. 1. 
Quid est homo , inquit , sine gratia Dei nisi quod fuit Petrus , 
cum negaret Christum? Quod et alibi repetit. Ergo. 

313. Resp. D. A. Et Petrus ex justis erat nimium in 
se confidentibus ac de se praesumentibus , C. ex justis 
humilibus , volentibus et conantibus , ut supponitur in 
propositione Jansenii N. Nam s. Petrus nimis in se con- 
fidebat quamvis a Christo admonitus de proxima tcntatio- 
ne , uti ex Evangelio constat , nec patres abnuunt , qui no- 
bis objiciuntur. Siquidem s. Augustinus in lib. De unit. Ec- 
cles. c. 9. scribit : Quis enim dubitaverit , quod Petrus si 
voluisset ter Dominum non negasset ? Qui et Tract. 2G. in Jo. 
n. 1 . sic Christum Petrum alloquentem inducit : Quid tan- 
tum praesumis? Quid de te sentis ? Quid esse te credis ? Audi 
quid sis : Arnen , amen dico libi etc. Petrus igitur ex Augu- 
stino derelictus fuit ob mentis suae tumorem : nec ita de- 
relictus , ut gratia orationis fuerit destitutus. Locus vero 
qui opponitur apocryphus est. S. Hilarius loquitur, ut patet 
ex contextu , de potentia , ut vocant , consequenti , quod 
nempe irritam non potuerit reddere Christi praevisionem et 
praedictionem. S. Jo. Chrysostomus ideo Petrum a Deo de- 
relictum dicit, quia elato erat animo, ac de se praesumpserat. 

314. II. Obj. 1° S. Augustinus lib. De nat. et grat. c.53. 
n. 62. scribit : Fideles orantes dicunt : et ne nos inferas in 

tenlalioncm ... si adest possibilitas ad quid orant? Nec juvat 
reponere, ipsis praesto esse auxilium perorationem, nam 
tunc causa pateret quare alii perseverent , aliis non perse- 
verantibus ; 2” atqui s. Doetor hanc causam ignoravit, nam 
in lib. De spir. et lilt. c. 34. Si , inquit , ad illam profundi- 
tatem quisquam me coarclet , cur illi ita suadeatur , ut per- 
suadeatur , illi aulem non ita : duo solum occurrunt interim, 
quae respondere mihi placeat : O altitudo ... et : Nnmquid 
iniquitas apud Deum ? 3" Demum profitetur vel justos ipsos 
interdum gratia orationis destitui, ita scribens lib. 1. ad 
Simpl. q. 2. n. 2. Nonne aliquando ipsa otatio nostra sic te- 
pida est , vel potius frigida et pene nulla , imo omnino in- 
terdum ita nulla, ut neque hoc in nobis cum dolore adverta- 
mus? .... Quid ergo aliud ostenditur nobis , nisi quia et 
pelcre et quaerere et pulsare ille concedit , qui ut haec fa- 
ciamus jubet? Ergo. 

315. Rcsp. Ad 1™, D. Possibilitas per naturam in sensu 
Pelagii , C. per gratiam N. Objicienti enim Pelagio : Non 
juberet Deus , quod sciret non posse ab homine fieri, respon- 
det: Ideo jubet (Deus) aliqua, quae non possumus , ut no- 
verimus , quid ab Hio petere debeamus. Pro certo igitur habet 
s. Pater nemini , praecipue vero justis , umquatn deesse 
orationis gratiam. 

31 fi. Ad 2 m , D. Ignoravit s. Doetor causam , ob quam 
alteri detur gratia praevisa efficax , quaecumque demum 
sit , alteri vero non item, C. ob quam alteri absolute detur, 
alteri non detur N. Dc hoc enim numquam dubitavit s. Au- 
gustinus , qui ubique pro certo assumit , gratiam sive pro- 
xime sive remote sufficientem nemini deesse , et totam 
causam quare alii perseverent , alii autem non , unice ad- 
scribit negligentiae , socordiae , superbiae eorum qui delin- 
quuut ; unde illud : deserunt , deseruntur. 

317. Ad 3", D. Nempe effectu orationis, C. potentia 
orationis destitui N. Siquidem in objecto loco agit s. Au- 
gustinus dc oratione actuali , quam , ut ipse loquitur , 
aliquando ita ncgligimus , ul vel tepide j vel frigide , vel 

nullatenus oremus , et de eo non doleamus. Quod enim attinet 
ad potentiam seu facultatem orandi , urgente praesertim 
praecepto , eam propugnat adversus Pelagium , ut vidimus. 
Hinc ejus effatum in lib. De perfeci . justitiae c. 105. de ani- 
ma, quae gravia seu difficilia experitur mandata Dei: Orci, 
inquit , gemitu voluntatis , ut impetret donum facultatis. 

318. III. Obj. 1" Si justis omnibus gratia sufficiens da- 
retur , omnes perseverare possent ; atqui s. Augustinus 
contrarium docet ; in lib. enim De dono perseverant. c.‘22. 
prolatam a monachis Adrumctinis sententiam : Si qui obe- 
ditis, si praedestinati estis rejiciendi , subtrahentur vires ut 
obedire cessetis , uti veram agnoscit , ac solum duriorem 
loquendi modum corrigit , scribens : Aon dicatur : si qui 
obeditis , et praedestinati estis rejiciendi ; sed si qui obedi uni, 
et cetera per verbi personam tertiam dicantur , non per se- 
cundam. ‘2° Sane in lib. De grat. et lib. arbitr. cap. 17. 
s. Doctor expresse affirmat , justos volentes et conantes in- 
terdum juxta praesentes quas habent vires, non posse prae- 
cepta servare. Qui ergo , inquit , vult facere Dei mandatum 
et non potest , jam quidem habet voluntatem bonam , sed adhuc 
parvam et invalidam; poterit autem cum magnam habuerit et 
robustam. 3” Deus gratiam nemini debet , nil mirum igitur , 
si eam justis denegare possit. 

319. Ilesp. Keg. min. Imo s. Augustinus sententiam il- 
lam Adrumetinorum abominabilem edicit ; quod porro abo- 
minabile est , probari non potuit neque in secunda neque 
in tertia persona prolatum. Sic eam proinde emendavit : 
Quid sententiae deperit , si dicatur : si qui autem obediunt , 
et in regnum ejus ct gloriam praedestinati non sunt, tempo- 
rales sunt ; nec usque in finem in eadem obedientia perma- 
nebunt. In qua emendatione , ut patet , omisit penitus verba 
illa : subtrahentur vires , ita ut sensus evadat : si qui obe- 
diunt , nec praedestinati sunt , propria culpa non perse- 
verabunt. Hunc vero sensum aperte tradit s. Prosper in 
resp. ad XII. objectionem Gallorum dicens : Vires itaque obe- 
dienliae non ideo cuique subtraxit ( Deus ) , quia cum non 

praedestinavit , sed ideo cum non praedestinavit , quia reces- 
surum ab ipsa obedicntia esse, praevidit. 

320. Ad 2", D. Ex defectu gratiae proxime sufficien- 
tis , Tr. vel C. gratiae saltem remote sufficientis A\ Qua 
ratione cetera ejusmodi testimonia intelligi debent. 

321. Ad 3 m , 1). Deus nemini debet ex justitia gratiam 
suam, C. e\ fidelitate in promissis servandis, et in hypo thesi 
quod velit omnes homines salvos fieri, prout reipsa vult, A’. 

PBOPOSITIO II. 

Deus omnibus fidelibus peccatoribus , etiam obduratis et 
obcaccalis , gratius sufficientes tribuit , quibus possint 
tum ulteriora peccata praecavere , tum a patratis re- 
sipiscere. 

322. Prior propositionis pars spectat ad doctrinam ca- 
tholicam assertam in conc. Arausicano II. cap. 25. superius 
recitato ; altera vero pars certa est et communis inter theo- 
logos. Diximus autem Deum gratias tribuere sufficientes , 
quibus possint ulteriora peccatu praecavere , ac sub hoc re- 
spectu intelligi ita debet propositio , ut toties gratia adsit , 
quoties urget aliquod praeceptum implendum ; diximus 
praeterea, quibus possint a patratis resipiscere, sub hoc autem 
respectu non ita presse intclligenda propositio est , quod 
Deus per momenta singula gratias conferat , sed pro loco, 
tempore , ceterisque adjunctis ac urgente praesertim con- 
versionis necessitate , ut in articulo mortis. Ut vero deter- 
minemus quinam veniant sub nomine peccatorum obdu- 
ratorum et obcaecatorum , praestat eos designare verbis, qui- 
bus s. Ber nardus lib. 1. l)e consider. c. 2. n. 3. cor durum 
describit dicens : Ipsum est , quod nec compunctione scindi- 
tur , nec pietate mollitur , nec moretur precibus ; minis non 
cedit , flagellis duratur; ingratum ad beneficia est, ad con- 
silia infidum , ad judicia saevum , inverecundum ad turpia , 
impavidum ad pericula , inhumanum ad humana, temerarium 

in divina , praeteritorum oblivisccns , praesentia negligcns , 
futura non providens. 

323. Quibus praemissis , sic iu genere de peccatoribus 
ex Scripturis tbesim evincimus: Ezech. 33, II. dicitur : 
l iro ego dicit Dominus Deus : nolo mortem impii , sed ut 
convertatur . . . et vivat. Et Christus Mattb. 11,28. Omnes 
prorsus ad se invitat diceus : Venite ad me omnes , qui la- 
boratis et onerati estis , et ego reficiam vos ; ast quomodo 
possunt impii a viis suis se convertere ad Deum , quomodo 
venire possunt ad Christum sine gratia ? Haec igitur omni- 
bus praesto est, ut haec efficere possint. 

324. Quod vero ad obduratos speciatim attinet , eos 
numquam penitus a Dei gratia deseri Scriptura luculentis- 
sime ac saepius testatur ; nam obdurati et obcaecati erant 
Judaei, quos Stephauus Act. 7, 31. seqq. alloquebatur, 
attamen eos objurgat quod Spiritui Sancto , seu Dei gra- 
tiae resisterent , dicens : Dura cervice et incircumcisi cordibus 
et auribus , vos semper Spiritui S. resistitis ; et Apostolus 
Rom. 2, 4. ad ejusmodi peccatores scribit: An divitias bo- 
nitatis ejus et patientiae et longanimitatis contemnis ? An igno- 
ras quoniam benignitas Dei ad poenitentiam te adducit ? Se- 
cundum autem duritiam tuam et impoenitens cor thesaurizas 
tibi iram in die irae , ct revelationis justi judicii Dei. Su- 
pervacaneae autem prorsus essent ejusmodi objurgationes, 
si ipsis gratiae denegarentur , quibus resipiscere possent. 
Auctor libri Sapientiae c. 1 1 , 20. de Chananaeis scelestis- 
simis et obduratis hominibus ita scribit : Si inimicos ser- 
vorum tuorum et debitos morti cum tanta cruciasti attentione , 
dans tempus et locum, per quae possent mulari a malitia sua , 
cum quanta diligentia judicasti filios tuos ? Demum Petrus 
Ep. 2. c. 3, 9. affirmat , quod Deus patienter agit propter 
vos, nolens aliquos perire , sed omnes ad poenitentiam reverti. 
Nemo igitur excluditur a beneficio misericordiae divinae , 
adeoque neque obdurati excluduntur. 

325. Nec aliud unquam praedicarunt Ecclesiae patres. 
S. Leo M. de gratia ad praecepta servanda necessaria gc- 

neratim prouuuciat in Serm. G7. c. G. Justi' enim nobis in- 
stat praecepto , qui praecurrit auxilio ; et s. Prosper s. Au- 
gustini discipulus in Resp. ad XV. objeci. Vincent ian. , Pie- 
mini, inquit, Deus correctionis adimit viam , nec quemquam 
boni possibilitate dispoliat. 

326. Sed praestat ipsum audire Augustiuum, qui Enarr. 
in Ps. G. n.8. explanans verba Apostoli : Tradidit illos Deus 
in reprobum sensum , haec habet : Ea est caecitas mentis. In 
eam quisquis datus fuerit , ab interiori Dei luce secluditur , 
sed nondum penitus , cum in hic vita est . . . Penitus enim 
esse extra Deum quid est, nisi esse in summa caecitate? A emo 
igitur ex s. Doctore quamdiu in hac vita degit in summam 
caecitatem incurrit , seu a gratia penitus deseritur ; quod 
et inculcat iu Tracl. 12. in Jo. n. 12. dicens : Venit Salva- 
tor ad mundum ; quare Salvator dictus est mundi ? Nisi ut 
salvet mundum , non ut judicet mundum ? Salvari non vis ab 
ipso, ex te judicaberis. Sed praecipue mens s. Doctoris 
elucet , ubi Deum exhibet avarum non quidem gratiae suae, 
sed animarum nostrarum : pluribus enim ejus aliis textibus 
omissis, Serm. 125. n. 8. Parum est, inquit, Domino meo, 
avarus est : sed avaritia Dei salus nostra est. Avarus est , 
nummos suos quaerit ( bona opera nostra ) , imaginem suam 
colligit (animas nostras). Dares, inquit, pecuniam nummu- 
lariis , et ego veniens cum usuris exigerem ; et Serm. 359. 
n. 2. Consolatur te non avarus frater tuus (Christus) ... Dixi 
eum non avarum, et forte invenio avarum. Avarus est; sed nos 
vult acquirere. Pro nobis tantum pretium dedit seipsum. Nihil 
ad hoc pretium addi potest. Demum Enarr. in Ps. 99. n. 10 
scribit : Avarus est Deus salutis nostrae. Porro quaeuam ejus- 
modi avaritia esset , quae tot animabus gratias suas sub- 
traheret , ne possent salvari ? 

327. Hinc praeter cone. Arausicanum , cujus verba de- 
dimus , cone. Valen tinum III. can. 2. declarat : Malos non 
ideo perire , quia boni esse non potuerunt, sed quia boni esse 
noluerunt; et cone. Latcran.IV. cap. Firmiter sine exccplio- 
ue aflirmat : Si post susceptionem baptismi quisquum prolapsus 

fuerit in peccatum , per veram poenlientiam semper potest 
reparari. Quod pariter adstruit Tridentiuum sess. (i. cap.11. 
docens : Qui accepta justificationis gratia per peccatum exci- 
derunt , rursus justificari poterunt, cum, excitante I)co , per 
poenitentiae sacramentum merito Christi amissam gratiam re- 
cuperare procuraverint. Generales vero hae propositiones 
falsae essent , si aliqui forent peccatores , qui omni pe- 
nitus gratia destituerentur. 

328. Sane, ut suo loco ostendimus , Deus, etiam sup- 
posito originali peccato , sincere vult omnes homines salvos 
fieri , et ex eadem voluntate Christus pro omnihus mortuus 
est ; jam vero quaenam haec esset siucera voluntas , si 
aliqui peccatores omni destituerentur gratia necessaria ad 
salutem ? Deinde omnes , nemine prorsus excepto , tenen- 
tur praesertim in articulo mortis ad eliciendum actum spei 
christianae , et ad conversionem et quidem sub gravi prae- 
cepto ; poiTO impossibilis est ejusmodi actus sine gratia. 
Demum Ecclesia sollicitam semper se ostendit in gravi mor- 
tis periculo , ne aliquis pereat ; nulla in mortis articulo 
est reservatio peccatorum , cur vero ? Nisi quia pro certo 
habet , Deum nemini quamdiu vivit prorsus suam gratiam 
denegare , aut quempiam deserere? Merito igitur concludit 
Angelicus Doctor p. 3. q. 80. ar. 1 . Dicere quod aliquod 
peccatum est in hae vita , de quo quis poenitere non possit , 
erroneum est ; primo quidem , quia per lute tolleretur libertas 
arbitrii. Secundo, quia per hoc derogaretur virtuti gratiae, 
per quam moveri potest cor cujuscumquc peccatoris ad poe- 
nitendum . 


difficultates 

329. I. Obj. 1’ Deus exhibetur in Scripturis indurans 
cor et excaecans ; jam vero Deus nec indurat neque ex- 
caecat impertiendo malitiam , sed subtrahendo gratiam , ut 
loquitur Augustinus. 2° Totalem autem ejusmodi excaeca- 
tionem aliquando esse colligitur ex Jo. 12 , 39. qui de Ju- 
daeis scribit : Propterea non poterant credere , quia Jsaias 

dixit : cxcaecavit oculos eorum et induravit cor eorum. Eccle- 
siastac proinde 7 , 14. dicitur: Considera opera Dei , quod 
nemo possit corrigere , quem ille despexerit. 3° Quare Isaiae 5. 
Deus de populo suo sub vineae figura vv.5. et 6. sic loquitur: 
Et nunc ostendam vobis quid ego faciam vineae meae : auferam 
sepem ejus , et erit in direptionem ; diruam maceriem ejus , 
et erit in conculcationem ; et ponam eam desertam ; non pu- 
tabitur , et non fodietur , et ascendent vepres et spinae : et 
nubibus mandabo ne pluant super eam imbrem. Quae de spi- 
rituali derelictione exposuerunt s. Hieronymus , s. Cyril- 
lus Alex, et s. Tliomas in hunc loc. 4“ Quod et factis con- 
firmant Scripturae, siquidem 2. Macliab. 9, 13. de Antio- 
cho dicitur : Orabat autem hic scelestus Dominum , a quo non 
esset misericordiam consecuturus. Ergo. 

330. Resp. Ad I", D. Deus negative excaecat et in- 
durat per uberiorum gratiarum subtractionem , seu caeci- 
tate et induratione imperfecta , C. per subtractionem omni- 
modam et absolutam , seu caecitate et induratione perfe- 
cta N. Ut patet ex recitatis Augustini verbis , juxta quae 
Deus neminem penitus deserit , alioquin non amplius via- 
tores essent ad terminum , sed essent prorsus extra Deum, 
quod solum damnatorum est. 

331. Ad 2™, Neg. ad ! m prob. autem D. Non poterant 
judaei credere impossibilitate consequenti et voluntaria, C. 
antecedenti ac necessaria N. Apposite s. Augustinus Tract. 13. 
in Jo. n. 6. Non poterant , inquit, credere, quia hoc Isaias 
propheta praedixit : hoc autem propheta praedixit , quia Deus 
hoc futurum esse praescivit ; quare autem non poterant, si a 
me quaeratur , cito respondeo , quia nolebant ; malam quippe 
eorum voluntatem praevidit Deus , et per prophetam prae- 
nunciavit. 

332. Ad 2'% prob. D. Despectione perfecta et abso- 
luta, eademque despectione manente, C. imperfecta, Subd. 
difficilius prae ceteris corrigi potest, C. nullo modo N. Nem- 
pe eodem sensu loquitur hic Ecclesiastes ac superius 1 , 15. 
jam dixerat : Perversi difficile corriguntur. 

333. Ad 3 m , prob. D. Et Fsaias ibi loquitur de puni- 
tione temporali judaicae reipublicae , C. de spirituali de- 
relictione N. Praedicitur euim Judae vastatio et futura ca- 
ptivitas. Quod si patres mystico etiam sensu verba Isaiae 
intellexerunt , exponi debent de imperfecta derelictione ; 
loquuntur enim de gratia efficaci conversionis , aut de gra- 
tia proxime sufficienti , quam omnibus non seinpcr dari 
fatemur , non autem de gratia orationis , qua ceteras obti- 
nere valeant peccatores. 

334. Ad 4 m , D. Quatenus non debita ratione orabat, C. 
secus ,Y. Sollicitus enim tantum erat Antiochus de recupe- 
randa corporis valetudine , non autem de salute animae. 

335. II Obj. S. Augustinus pro certo habet non omni- 
bus gratiam a Deo conferri , I" euim in Ep. 217. ad 17- 
talem c. 5. scribit: Scimus , gratiam non omnibus hominibus 
dari. Scimus eis , quibus datur , misericordia gratuita dari. 
Scimus eis, quibus non datur, justo Dei judicio non dari. T Lo- 
qui autem s. Doctorcm de gratia sufficienti patet ex ejus 
libro De Corrept. et Gral. ubi c. 1 1 . n. 30. agens de gratia 
Adamo collata , quae erat sufficiens , ait : A 'unc quibus deest 
tale adjutorium , jam poena peccati est , originalis scilicet aut 
actualis , cohaerenter ad illud quod 3° scribit in lib. De 
per/, justitia c. 6. n. Io. Peccatum est , cum vel non est cha- 
rilas , quae esse debet , % vel minor est quam debet ; sive hoc 
voluntate vitari possit , sive non possit : quia , si potest, prae- 
sens voluntas hoc facit , si autem non potest, praeterita vo- 
luntas hoc fecit. Ergo. 

336. Resp. N. A. Ad I"' prob. D. In sensu semipe- 
lagianorum , quos illic s. Augustinus impugnat , C. in sensu 
catholicorum Subd. Non omnibus semper dari gratias effi- 
caces aut proxime sufficientes , C. gratias saltem remote 
sufficientes N. Semipelagiani enim contendebant semper co- 
natibus naturalibus gratiam conferri , sive pro meritis. 

337. Ad 2”’, D. Quibus tale deest gratiae proxime suf- 
ficientis auxilium , C. remote sufficientis A. Poena vero , 
illius gratiae subtractio esse potest tum originalis peccati 

tum actualis in infidelibus ; in renatis vero, quibus per ba- 
ptisma quidquid peccati ac damnationis erat juxta Tridenti- 
inim ablatum est , non potest esse nisi poena peccati actualis. 

338. Ad 3", D. Peccatum est, cum non est charitas, 
aut minor est etc. ac dominante actuali consequenti cupi- 
ditate , seu voluntaria , C. quae oratione saltem vinci ne- 
queat , et cbaritas major haberi N. 

339. 111. Obj. Saltem obduratis peccatoribus nullam gra- 
tiam concedi saepe Augustinus inculcat ; nam lib. 5. contr. 
Julian. c. 3. n. 8. Caecitas coniis , inquit, quam solum re- 
movet illuminator Deus , et peccatum est , quo in Deum non 
creditur ; et poena peccati , qua cor superbum digna animad- 
versione punitur ; et causa peccati , cum mali aliquid coeci 
cordis errore committitur. *2° Et Exjtos. in Ps. 1 4(1. Ecce 'Deus) 
deserit penatorem, ccce non vocat, ccce non aperit sensum , eccc 
non infundit gratiam ; 3° Demum lib. De Nat. et Gral. c.‘22. Nec 
cogitat praevaricatorem legis quam digne lux deserat veritatis; 
qua desertus , utique fit caecus; et plus necesse est offendat, 
et cadendo vexetur , rexatusgue non surgat. 4“ Nihil etiam fre- 
quentius in Augustino illo effato , quo utitur iu lib. De 
perfect. justit. c. 19. n. 4 "2. Desertum omni lumine veritatis 
velle non posse. Ergo. 

340. Hesp. Ad 1”, D. Si loqueretur absolute , C. si 
hypothetice N. Scopus s. Doetoris disputantis adversus Ju- 
lianum in objecto loeo est , gratiae necessitatem adstruere; 
ut hoc porro obtineat , patefacit quid esset de homine non 
illusfrato Dei gratia et adjuto , non autem quod reipsa 
aliquis inveniatur tali caecitate perculsus. Exinde mala lides 
patet adversariorum , qui talia obtrudunt. 

341. Ad 2 m , D. Exponens effectus indurationis, si da- 
retur, C. quae reipsa detur et quidem absolute N. Sub- 
jicit enim ib. s. Doctor : Quis se ipsum liberabit, si ille de- 
seruerit ? Et quis liberat? Gratia Dei per J . C. D. N. Com- 
mendans deinde gratiae effectus etiam erga durissimos 
peccatores subdit , quod elsi congelaverint et ut crgstallum 
facti fuerint, non erunt duri misericordiae Dei ; emittet ver- 

bum suum et liquefaciet ea. Tantum abest , ut s. Augustinus 
senserit deseri peccatores a Deo ! 

342. Ad 3 m , D. Qui superbia tumens gratiam respuit, 
seu ei resistit , C. qui eidem obsequitur /V. Nam ibid. s. Pa- 
ter subdit : Deserti luce justitiae et per hoc contenebrali, quid 
pariant aliud , quam haec omnia , quae commemorari opera 
tenebrarum , donec dicatur eis , si dicto obaudiant : Surge 
qui dormis etc. 

343. Ad 4", D. Qui reipsa seu de facto desertus est, C. 
de facto datur ex Augustino sic plene desertus N. Eadem 
enim semper recurrit responsio , quia eadem semper in 
adversariis recurrit fallacia , ut quod dixit s. Augustinus 
hypothetice , ipsi assumant vcluti dictum absolute. 

344. IV. Obj. 1" Si obduratis gratia adhuc praeberetur, 
jam non differrent a peccatoribus communibus. 2“ Non esset 
determinatus peccatorum numerus remittendorum , secus 
ac dicatur Ainos 1, 3. seqq. Super tribus sceleribus Damasci, 
et super qnatuor non convertam eum ; aut ut dicitur Prov. 1 ,26. 
Ego quoque in interitu vestro ridebo. 3° Sane haud pauci re- 
pentina morte abripiuntur , aut subitam amentiam post 
peccatum incurrunt. 4° Nimia haec liberalitas officit raora- 
litati , ut vocant , timor enim per eam abjicitur. Ergo. 

345. Hesp. Ad I”, Neg. Nam reliqui uberiores et fre- 
quentiores gratias accipiunt. 

346. Ad 2", /). Determinatus est numerus peccatorum 
in praescientia Dei , C. in ordine ad gratias erogandas dum 
adhuc vivunt quibus converti possint A' Deus uti indu- 
ratorum , ita et peccatorum communium praenovit nu- 
merum culparum dimittendarum usque ad vitae terminum; 
ast non est determinatus numerus , ultra quem Deus decre- 
verit nullam amplius gratiam concedere, qua converti pos- 
sint. Objectus Amos locus de poenis temporalibus est , 
nec proinde buc trabi potest. Idem dic de textu Prover- 
biorum , uti ex serie orationis patet. 

347. Ad 3™, D. Qui tamen usque ad hunc terminum 
gratias sunt consecuti, C. secus A\ Justo Dei judicio pu- 

niuntur ob tot gratiarum abusum ; ipsi etiam peccatores 
communes interdum eadem ratione plectuntur. 

348. Ad 4”, D. Si desperatio meliores effectus produ- 
ceret , C. si longe deteriores A'. Cavendum a duobus ex- 
tremis est praesumptionis ac desperationis. Ad deterrendos 
peccatores , quamdiu bene valent , ingerenda ipsis est co- 
gitatio de imperviis judiciis Dei , de periculo evidenti 
cui se insane committunt , de incerta futurorum sorte , 
aliisque ejusmodi , ne praesumant. Sed cum ad extrema 
perventum est , ad vitae exitum jucunditas spei Christianae 
ipsis eripienda non est. Qui enim semel animum suum im- 
buerit , nullam superesse spem , fit omnium hominum de- 
terrimus , ac vix a damnato differt. Ecquis porro crudelem 
adeo doctrinam tradat innixus sententiae privatae , quae 
theoreticc falsa est , Scripturae et patribus contraria , con- 
traria ipsius etiam Ecclesiae praxi , luctuosis praesertim his 
temporibus , quibus religio tot impetitur incredulorum ac 
rationalistarum calumniis? Hoc mihi videtur intolerabile. 

PROPOSITIO III. 

Infidelibus omnibus , etiam negativis , datur pro loco 
ac tempore gratia sufficiens ad salutem 

349. Propositio certa est , ac jansenistas potissime im- 
petit , quorum contradictoriae propositiones proscriptae 
sunt , nempe ab Alexandro VIII. haec quae n. 4. est : Pa- 
gani , judaei , haeretici, aliique hujus generis nullum omnino 
accipiunt a Jesu Christo influxum , adeogue hinc recte in- 
feres , in illis esse voluntatem nudam et inermem sine omni 
gratia sufficienti ; et a Gemente XI. hae Quesnelli propo- 
sitiones pariter damnatae sunt in Const. dogmatica umge- 
iv itus , 26. Nullae dantur gratiae nisi per fidem ; 27. Fides 
est prima gratia et fons omnium aliarum; 29. extra Ecclesiam 
nulla conceditur gratia. 

350. Infideles negativi illi dicuntur, qui nullam unquam 
habuerunt de fide notitiam ; positivi , qui ei aut ohstite- 

runt , aut eam respuerunt. De infidelibus positivis vix 
quaestio moveri potest ; nam hoc ipso quod notitiam fidei 
habuerint , cique restiterint aut ab ea recesserint , dubi- 
tari nequit eos gratias sufficientes habuisse ad credendum 
ac perseverandum. Itaque de negativis infidelibus praeci- 
pue quaestio instituitur. 

351. Ad majorem dicendorum perspicuitatem juverit 
praemittere , quod , dum de collatione gratiae sive proxime 
sive remote sufficientis infidelibus negativis agimus, nos lo- 
quimur de gratia medicinali, quae per Christum datur, quae- 
que supernaturalis quidem quoad substantiam est , non au- 
tem ratione modi , cum non elevet infidelium opera ad or- 
dinem supcmaturalem ; prima enim gratia tum ratione tui, 
tum ratione modi , seu simpliciter supernaturalis , est vo- 
catio ad fidem , seu fidei notitia una cum interiori illustra- 
tione et inspiratione. Cum igitur infideles negativi eam non- 
dum habuerint , fit ut gratiae quae ipsis conceduntur ex 
Christi meritis medicinales tantum sint, ordinatae ad sa- 
nandam nativam infirmitatem , ad vires suppeditandas, quae 
necessariae sunt ad servandam legem naturalem. Per hanc 
observationem legis naturalis ipsi negative se disponunt ad 
ulteriores gratias accipiendas , quatenus removent obsta- 
culum , seu non ponunt impedimentum Dei gratus ulterio- 
ribus , praesertim vocationi ad fidem , quam Deus aut per 
homines a se missos , aut per Angelum, aut per interiorem 
illustrationem , aut alia quavis ratione sibi nota , tribuit. 

352. Sic sensu propositionis explanato, ejus veritatem 
adstruimus primo ex sac. Litteris. Apostolus in 1 . ad Ti- 
moth. 2, 1 . seqq. vult fieri orationes pro omnibus hominibus, 
quia ut addit , hoc bonum est ei acceptum ivram Salvatore 
nostro Deo , qui omnes homines vult salvos fieri , et ad agni- 
tionem veritatis venire. Unus enim Deus, ei mediator Dei 
et hominum homo Christus Jesus , qui dedit redemptionem se- 
metipsum pro omnibus. Quod si Deus infideles vult salvos fieri, 
si Christus dedit seipsum pro illis redemptionem, procul du- 
bio gratias ad hanc salutem sibi comparandam largitur, nec 

enim sterilis ejusmodi in Deo voluntas est Huc etiam spe- 
ctant quae de Verbo Jo. I. dicuntur: Erat lux vera, quae 
illuminat omnem hominem venientem in hunc mundum. Quae 
verba expendens s. Ambrosius in Psalm. 1 18. Serm. 8. n.57. 
scribit: Mysticus sol ille justitiae , omnibus ortus est, omni- 
bus venit , omnibus passus est , et omnibus resurrexit ... Si 
quis autem no> credit in Christum , generali beneficio ipse 
se fraudat. Eidem consonat s. Augustinus Enarr. 1. in 
Ps. 18. n. 7. dicens in ea verba : Et non est qui se abscon- 
dat a calore ejus : Cum autem Verbum etiam caro factum est 
et habitavit in nobis .... non permisit ullum mortalium 
excusare se de umbra mortis ; et ipsam enim penetravit Verbi 
calor. Antiquus demum auctor librorum De vocatione gen- 
tium lib.2. c. 31. inter cetera scribit : Elaboratum est, quan- 
tum Dominus adjuvit , ut non solum in novissimis diebus, sed 
etiam in cunctis retro seculis probaretur , gratiam Dei omnibus 
hominibus adfuisse , providentia quidem pari et bonitate gene- 
rali , sed multimodo opere dive rsaque mensura, quoniam sive 
occulte sive manifeste , ipse est ( ut Apostolus ait ) Salvator 
omnium hominum , maxime fidelium. 

353. Et liaec quidem ex Scriptura, ct patribus Latinis; 
de patribus enim Graecis nec adversarii ipsi diffitentur, eos 
in hac fuisse sententia. His coronidis gratia adjicimus, quae 
in rem nostram habet Angelicus Doctor , qui Quaest. 1 4 . 
De v erit. art. 1 1. ad 1. scribit: Hoc ad divinam providentiam 
pertinet , ut cuilibet provideat de necessariis ad salutem, dum- 
modo ex parte ejus non impediatur. Si enim aliquis, taliter 
( in sylvis ) nutritus, ductum naturalis rationis sequeretur in 
appetitu boni et fuga mali , certissime est tenendum , quod ei 
Deus vel per internam inspirationem revelaret ea , quae sunt 
ad credendum necessaria , vel aliquem fidei praedicatorem ad 
eum dirigeret , sicut misit Petrum ad Cornelium. 

DIFFICULTATES 

354. I. Obj. 1° Deus, inquit Apostolus Act. 14 , 15. in 
prarteritis generationibus dimisit omnes gentes ingredi vias suas. 

2° Qui deinde ad Ephes. 2, 12. declarat quaenam fuerit il- 
larum conditio , scribens : Eratis illo in tempore sine Chri- 
sto . . . promissioni « spem non habentes , et sine Deo in hoc 
mumlo. 3" Cumque Paulus et Barnabas Act. 16, 6. vellent 
E \ angeli um annunciare Asianis , vetiti sunt a Spiritu Sancto 
loqui verbum Dei in Asia. Ergo. 

.355. Resp. Ad 1 D. Quatenus gentibus immediate 
gratiam fidei non tribuit, uti tribuerat Judaeis, C. omnem 
gratiam , qua ad fidem ac salutem pervenire potuissent , 
denegando N. Kam ut ibidem dicit Apostolus , Deus non 
sine testimonio reliquit semetipsum , adeoque nisi illi obsti- 
tissent , potuissent ad eum pervenire. 

356. Ad 2", D. Comparate ad Judaeos , C. absolute IV. 
prout postulat contentus, dum dicit gentiles alienatos fuis- 
se a conversatione Israel , et hospites testamentorum. 

357. Ad 3”, D. Nempe ad tempus dilata est , C. ne- 
gata omnino N. 

358. II. Obj. 1° Fides ex Tridcntino sess. 6. c. 8. est 
initium et radix omnis justificationis , adeoque est prima gra- 
tia. 2° Quare s. Augustinus Tract. 3. in Jo. num. 8. sciscita- 
tur : Quam gratiam primo accepimus ? Fidem , respondet. 
Ergo. 

359. Resp. Ad 1", D. Est prima gratia proxime dispo- 
nens ad justificationem, C. est prima gratia absolute N. Plu- 
res enim aliae praecedunt ante fidem theologicam formalem, 
quae infidelibus tribuuntur ex ejusdem Concilii doctrina. 

360. Ad 2", Eadem esto distinctio ; disserit enim s. l)o- 
ctor de operibus salutaribus , ad quae requiritur gratia 
supcruaturalis et proprie dicta. 

361. III. Obj. Ex adversariorum doctrina sequeretur 
1° opera naturaliter honesta homines disponere ad fidem ; 
2° vocationem ad fidem non amplius esse gratuitam sed dari 
juxta merita naturalia ; 3° gratiam esse omnibus commu- 
nem ; 4° qui totidem errores pclagianorum ac semipelagia- 
norum sunt , quibus convellendis adlaboravit s. Augusti- 
nus , qui in Ep. 227. ad l ito/, n. 16. expresse pronuueiat 

de gratia : Scimus non omnibus dari. Unde s. Prosper, Cann. 

I)c ingratis c. II. v. 273. sic provocat semipelagianos : 

. . . Dic , unde probes quod gratia Christi 
Nullum omnino hominem de cunctis , qui generantur , 
Praetereat , cui non regnum vitamque beatam 
Impertire velit ? 

5" Et s.Thomas q. 24. De verit. ar. 15. Si (gratia) , scribit, 
omnibus datur , non videtur aliud esse quam aliquod naturale 
donum ; nam in nullo inveniuntur omnes homines conveture nisi 
in aliquo naturali. Ergo. 

362. Itesp. Ad I", D. Homines disponere ad fidem 
negative juxta dicta per remotionem obstaculi , C. positi- 
ve N. Quod si sermo sit de iis , qui in Deum creatorem et 
remuneratorem credunt , dici potest eos non omni penitus 
fide supcrnaturali destitui , quamvis imperfecta et inchoata , 
cujusmodi fuit in Cornelio de quo s. Augustinus De prae- 
dest. sanet, c. 7. scribit: Non sine aliqua Jidc donabat et ora- 
bat. Nam, ut idem Sanctus in lib. 1. Ad Simplic. q. 2. n.2. 
adnotat : Fiunt inchoationes quaedam conceptionibus similes ; 
tum tamen solum concipi, sed etiam nasci opus est , ut ad 
vitam perveniatur aeternam. Quanam autem ratione ejusmodi 
conceptiones fiant , exponit ibid. dicens : Incipit homo per- 
cipere gratiam , esc quo incipit Deo credere , vel interna , vel 
externa admonitione motus ad fidem. 

303. Ad 2", D. In sensu exposito , C. alia ratione N. 

364. Ad 3™, D. Qualem adstruimus, C. supernatura- 
lem , seu proprie dictam tum ratione sui , tum ratione 
modi seu linis , scilicet fidei, N. Non enim omnium est fides , 
scribit Apostolus 2. Thcss. 3, 2. 

305. Ad 4", N. Utrorumque siquidem error versabatur 
circa gratuitatem gratiae , quam , ut vidimus , autumabant 
dari naturalibus hominum meritis; ali hoc porro errore longe 
abest catholica doctrina , juxta quam Deus ex sola sua mi- 
sericordia eam largitur , nec ulla merita ante fidem dan- 
tur. Dum vero sive s. Augustinus , sive s. 1'rosper negant 
gratiam omnibus dari , loquuntur de gratia immediata fidei 

actualis et perfectae , refellentes seinipclagianos , qui eam 
saltein concedi nostris conatibus ac desideriis naturalibus 
contendebant ; ut patet ex eodem s. Prospero , qui Carm. 
cit. c. 1. v. 30. sic eorundem errorem declarat: 

Nullum autem ex cunctis exortem muneris hujus 
Judicio genitum esse Dei; sed QlEMQUE mereri 
LIBERTATE SL’A , ut capiat promissa vocantis , 

Quae sunt aversis indebita , debita rectis. 

366. Ad 5", D. Agens de gratia sanctificante in prae- 
senti statu , C. de gratia actuali in sensu exposito N. Jiam 
de hac ita scribit lib. 3. cont. Gcnt. c. 159. Deus quantum 
in se est , paratus est omnibus gratiam dare; vult enim omnes 
homines salvos jieri , et ad agnitionem veritatis venire .... 
Sed illi soli gratia privantur , qui in se ipsis gratiae impedi- 
mentum praestant. 

367. IV. Obj. 1“ Si gratiae sufficientes infidelibus da- 
rentur , possent ipsi totam legem naturalem servare , adeo- 
que Deum diligere super omnia , ac justificari et salvari 
sine fide. 2° Nulla in iis daretur ignorantia fidei invincibi- 
lis , quae tamen propositio in Bajo damnata est ; siquidem 
esset voluntaria in causa illorum ignorantia. 3° Debuisset 
dari gratia fidei Tyriis et Sidoniis. 4° Demum gratia con- 
cessa infidelibus foret ipsis noxia ; imputarentur enim ad 
culpam legis transgressiones , quae sine illa , utpote ne- 
cessariae , in hypothesi catholicorum non imputarentur. 

36H. Resp. Ad l m , Neg. Sequelam. Ejusmodi enim legis 
observatio ac Dei dilectio ordinis naturalis tantum esset, si- 
ne fide autem supcrnaturali nullus aditus patet ad salutem. 

369. Ad 2 m , Neg. Duo porro requiruntur ut aliquid 
voluntarium in causa dici debeat 1° ut effectus ex ea ne- 
cessario profluat ; 2" ut saltem in confuso , ut ajunt , idem 
effectus secuturus praevideatur. Ambo porro desunt in in- 
fidelibus , quibus nulla subest fidei notitia. 

370. Ad 3“, D. Si pro meritis naturalibus gratia dare- 
tur , aut ex praeviso fidei consensu , C. secus N. 

371. Ad i”, Neg. ex dictis. Falsum enim est noxias ejus- 

mudi gratias fore infidelibus, cum ipsi ex propria culpa eis- 
dem obsisterent ; deiude quia etiamsi nullam gratiam obti- 
nerent ad legem adimplendam naturalem , illius transgres- 
siones imputarentur ad culpam, cum necessitas, quae exinde 
oriretur , esset moralis , non physica , quae sola excusat. 

PROPOSITIO IV. 

Deus quantum ex se est, media sufficientia etiam infanti- 
bus decedentibus ex hac vita sine baptismate praepara- 
vit quibus ad salutem pervenire possent 

372. Duplici ex causa fieri potest , ut infantes sine ba- 
ptismo moriantur , aut physica aut morali ; prior provenit 
ex naturae cursu ; posterior ex parentum voluntate. Si 
ex parentum oscitantia aut malitia sacro latice iufantes mi- 
nime tingantur , jam patet hunc defectum in Deum haud 
refundi posse ; si ex naturae autem cursu id accidat , ne- 
que hoc ex Deo repeti potest , si in hunc finem illuni natu- 
rae cursum Deus non ordinaverit , ut infantes baptismo , 
adeoque salutis via destituantur. 

373. Jam vero , quominus hoc de Deo sentiamus, duo 
maxime obstant , tum sincera ejus voluntas salvandi omnes 
homines , tum Christi mortis oblatio etiam pro his iufau- 
tibus , teste Apostolo, qui 2. Cor. 5, 14. 15. ex Christi 
morte pro omnibus, colligit omnes in Adam mortuos esse, 
scribens : Si unus pro omnibus mortuus est , ergo omnes mor- 
tui sunt: et pro 'omnibus mortuus est Christus ; adeoque et 
pro infantibus Sanguinis sui pretium dedit Christus , ac 
proinde media salutis ipsis applicanda comparavit. 

DIFFICULTATES 

374. Obj. 1“ Augustino teste in lib. De dono persev. 
c.12. et Kpist. 194. , solo Deo nolente ejusmodi parvulis non 
confertur baptisma ; 2“ ad inscrutabilia Dei judicia confugit 
s. Doctor lib. cit. ut rationem reddat, cur ex duobus in- 
fantibus alter bgptizctur , alter vero non. 3’ Sane cx Dei 

\oluntate hic naturae ordo constitutus est, atque ex praevi- 
sioue impedimenti inde orituri , ne infantes ad baptismum 
pervenire queant. Jam vero , ituanum omnino et contra ra- 
tionem est , ut arguebat s. Prosper in Resp. ad 6. objeci. 
Vinccntian . , dicere , voluntatem Dei ex Dei voluntate non Jieri. 
4" Demum provisoris est , malum impendens ab eo aver- 
tere , cui providet. Krgo. 

375. Resp. Ad 1", D. Deo nolente, neyative seu pertnis- 
sirc , C. positive N. Siquidem ex sola Dei permissione lit , ut 
ejusmodi parvuli ad baptismum pervenire non possint, cum 
ipse non teneatur constitutum naturae ordinem in illorum 
gratiam intervertere. Nec alius est sensus s. Augustini , 
qui adversus Julianum propugnat Christi mortem pro omni- 
bus etiam infantibus. 

376. Ad 2 m , D. Comparative, C. absolute IV. Ftenim 
s. Augustinus Ep. 194, n. 32. quaerens : Cur providentia 
Dei non consulit omnibus parvulis filiorum suorum , et non- 
nullis consulit filiis impiorum, exclamat cum Apostolo: O alti- 
tudo' Quia reipsa ex solis inscrutabilibus Dei judiciis (it , ut 
ex duobus parvulis in iisdem rerum adjunctis constitutis , 
alteri administrari lavacrum possit, alteri vero non item. 

377. Ad 3™, D. Quin in ca constituenda Deus ut finem 
intenderit baptismi impedimentum, C. secus IV. Deus enim, 
nostra cogitandi ratione , seu logice , prius hunc uaturae 
ordinem constituit , deinde ordinem gratiae quae illi super- 
venit, adeoque illius vicibus iste subjicitur ; si proinde na- 
turalis ordo , quem , ut diximus , Deus intervertere non 
tenetur, efliciat ut parvulus prius moriatur, quam tingi pos- 
sit , praeter Dei intentionem id contingit. S. Prosper non 
loquitur de duplicis ordinis collisione , dc qua nos disseri- 
mus , sed de duplici Dei voluntate , quarum altera cum 
altera conflictetur. 

378. Ad 4 m , D. Provisoris particularis, C. generalis scu 
universalis A r . Siquidem provisor universalis , uti s. Thomas 
p. I. q. 22. ar. 2. ad 2. observat, permittit uliquem defectum 
in aliquo particulari accidcrc , nc impediatur bonum totius. 

Vol. III. 22 

DE GRATIA 

PARS n. 

DE GRATIA SANCTIFICANTE 

iluruq ibomnafr 

CAPUT I. 

PRAENOTIONES 

379. Quandoquidem a gratiae sanctificantis germana de- 
finitione pendet nexus totius catholicae doctrinae, cui e dia- 
metro adversatur invectum a novatoribus sec. XVI. de ju- 
stificatione systema , ab illa exordimur. Ex communi porro 
theologorum sententia gratia sanctificans , quae et habitua- 
lis nuncupatur sic definiri solet : Est supcmaturale Dei do- 
num permancnter inhaerens animae , quo homo immediate et 
formaliter sanctus efficitur , justus , Deo gratus, filius Dei 
adoptivus , capax eliciendi opera meritoria vitae aeternae , 
ejusdemque haeres. 

380. Haec porro definitio veritates omnes catholicas , 
quae huc referuntur complectitur , ac 1° gratiam hanc ani- 
mae nostrae inhaerentem esse ; 2° afferentem justitiam ac 
sanctitatem formalem ; 3° inseparabilem esse a justificatio- 
ne; 4° eam item donum Dei esse , ad quod homo se quidem 
disponere per gratias actuales potest , numquam vero illud 
proprie mereri , cum gratis a Deo communicetur ; 5° non 
ita gratiam sanctificantem inhaerere homini justo, ut amit- 
ti ea nequeat amplius ; 6° numquam hominem certum esse 
de fide , se eam possidere ; multo vero minus credere 
divina fide debere , se ea instructura esse ; 7° per justifi- 
cationem peccatum prorsus depelli ab anima justi, nec am- 

piius ei nocere concupiscentiam , quae ei relinquitur ad 
agonem et ad meritorum segetem sibi comparandam , si 
rite eidem resistat ; 8” haec merita fructum esse gratiae san- 
ctificantis , quae per opera meritoria etiam augetur ; ea si 
in ea quis usque ad finem perseveret , haeres fit aeternae 
vitae , cujus gloria pro ratione meritorum major aut minor 
erit. Quae quidem totidem dogmata a Tridentino sancita de 
fide sunt , uti ex afferendis illius canonibus constabit. 

381. Catholicae huic doctrinae adversatur novatorum 
sec. XVI. systema , qui assumentes justitiam originalem 
humanae naturae essentialem fuisse , ex illius amissione in- 
tulerunt : I ° hominem per originariam noxam essentialiter 
ac substantialiter fuisse corruptum , adeoque originale pec- 
catum uti qualitatem positivam , et substantiam quandam 
eidem necessario ac inseparabiliter inhaerere ; 2° per ori- 
ginalem lapsum intelligentiam ac voluntatem , etiam prout 
facultates naturales sunt , omnem activitatem suam amisis- 
se , nec inservire nisi ad peccandum ; 3° peccata actualia 
non esse nisi totidem peccati origiualis manifestationes ; 
nec proinde posse hominem ad justificationem se disponere, 
quae parit sanctificationem ; 4“ justificationem a sola fide 
formaliter produci absque ulla ex parte hominis coopera- 
tione ; 5° hanc justificationem adeoque, et sanctitatem totam 
externam esse , quae in sola non imputatione peccatorum 
consistit; 6° sanctitatem ac justitiam non esse propriam 
hominis justificati , sed esse ipsam formalem Christi san- 
ctitatem et justitiam , per fidem apprehensam, 

382. Praeter hos errores ac enumeratas catholicas ve- 
ritates , plura sunt , quae libere in scholis agitantur. Di- 
sputant enim inter se catholici lheologi 1° Utrum gratia 
sanctificans , qualitas quaedam physica vel moralis sit , 
creata vel increata , imo ipsa Spiritus Sancti persona ha- 
beri debeat , quae substantialiter animae justi communice- 
tur , eamque vivificet , prout placuit Magistro sententia- 
rum , Petavio ac Thomassino. 2" Utrum gratia per modum 
habitus inhaereat animae justi , an potius sit ipsa gratia 

actualis , quae jugiter influat in animam justi eamque fe- 
cundam efficiat , prout juxta Morinum tenuerunt patres ac 
doctores reliqui usque ad sec. XII. quo doctrina de habi- 
tuum infusione primum obtinere coepit. 3“ Utrum gratia 
sanctificans a virtute cliaritatis realitcr nec ne distinguatur. 
4° Utrum una cum virtutibus theologicis et gratia sancti- 
ficante habitus infundantur virtutum moralium , qui facilius 
reddant illarum exercitium ; sententiam affirmantem tan- 
(juam probabiliorem adoptavit cone. Viennense uti habetur 
in Clementina de Summa Trin. 5“ Utrum dispositiones, quae 
in adultis praerequiruntur ad justificationem , veram meriti 
saltem de congruo rationem habeant nec ne. C° Utrum ad 
actum salutarem constituendum et eliciendum praeter gra- 
tiam sanctificantem etiam in facilioribus opus sit gratia 
actuali , ut supernaturalis haberi debeat. 

383. His porro aliisque controversiis , quae dogma 
non attingunt , praetermissis , nos accedimus ad veritates 
catholicas adstruendas ac vindicandas ; ac primum de justi- 
ficatione , quae controversiae caput est, agere constituimus, 

CAPUT 11. 

DE JUSTIFICATIONE IMPII 

384 . Tria sunt quae de justificatione disceptari solent, 
de ejus nempe natura , de dispositionibus quae cani prae- 
cedere debent , ac de ejusdem proprietatibus. Distinctis ar- 
ticulis de singulis ex ordine disseremus. 

ARTICULUS I. 

DE JUSTIFICATIONIS NATURA 

385. Quadrifariam in Scripturis vox Justificationis acci- 
pitur , 1° pro lege ut Ps. 118. Justificationes tuas custodiam; 
2° pro acquisitione justitiae , ut 1 . Cor. 6, 1 1 . Haec quidem 
fuistis , sed abluti estis , sed sanctificali estis , sed justificati 
estis; 3° pro incremento justitiae juxta illud Apoc. 22, 11. 

Qui justus esi , justificetur adhuc ; 4° demum pro declara- 
tione externa justitiae modo forensi , quo scilicet judex a 
crimine immunem quempiam pronunciat, juxta illud Prov. 1 7, 
15. Qui justificat impium, et qui condemnat justum , abomina- 
bilis est uterque apud Deum. 

38fl. Jam vero protestantes, Luthero et Calvino ducibus, 
in postrema significatione adhiberi in Scripturis hanc vo- 
cem autumant , cum de peccatoris justificatione agitur. 
Quo fit , ut juxta ipsorum systema , nec peccata vere re- 
mittantur, sed solum tegantur ob extrinsccam justitiae Dei 
aut Christi imputationem , adeoque inficiantur aliquam in 
nobis fieri justificationis ope interiorem renovationem , qua 
homo intrinsece ac formalitcr ex peccatore justus fiat. 

387. Contra autem, ex catholicorum doctrina tradita 
a conc. Tridentino sess. 6. c. 4. justificatione significatur 
translatio ab eo statu in quo homo nascitur filius primi Ad ac , 
in statum gratiae et adoptionis filiorum Dei per secundum 
Adam desum Christum Salvatorem nostrum. Quapropter ex 
doctrina catholica justificatio consistit in interiori animae 
renovatione per inhaerentem ipsi gratiam ob Christi me- 
rita. Quod magis elucescit ex iis , quae ibidem c. 7. subdit 
Tridentinum , naturam justificationis enucleatius exponens: 
Unica formalis causa , inquit , est justitia Dei , non qua ipse 
justus est ; sed qua nos justos facit : qua videlicet ab eo do- 
nati renovamur spiritu mentis nostrae.; et non modo reputa- 
mur , sed vere justi nominamur et sumus ... Id in hac impii 
justificatione fit, dum ejusdem (Christi) sanctissimae passionis 
merito per Spiritum S. charitas Dei diffunditur in cordibus 
eorum , qui justificantur , atque ipsis inhaeret; unde in ipsa 
justificatione cum remissione peccatorum , haec omnia simul 
infUsa accipit homo per Jesum Christum , cui inseritur , fidem, 
spem, et charitatem. 

388. Dum his verbis concilium veram justificationis 
notionem ac naturam exhibet , fundamentale excludit no- 
vatorum principium de extrinseca solum peccatorum non 
imputatione , ita ut justitia seu causa formalis justificatio* 

nis pariter tota extrinseca sit. Ut igitur catholicam docti-inam 
vindicemus , insequentes statuimus propositiones. 

PROPOSITIO I. 

In justificatione impii peccata vere remittuntur 
ac prorsus delentur 

389. De fide propositio est hoc can. 5. sess. 5. a Tri- 
dentino sancita : Si quis per Jesu Christi Domini nostri gra- 
tiam , quae in baptismate confertur , reatum originalis pec- 
cati remitti negat ; aut etiam asserit non tolli totum id, quod 
verum et propriam peccati rationem habet ; sed illud dicit 
tantum radi, aut non imputari; anath. sit. Quamvis Tridenti- 
mun ad mentem novatorum non loquatur nisi de solo ori- 
ginali peccato , cum eadem ratio vigeat pro peccatis actua- 
libus , ideo ad omnia prorsus extenditur concilii definitio. 

390. Vere porro peccata remitti seu auferri , deleri , 
ablui tum quoad reatum culpae , tum quoad reatum poe- 
nae praesertim aeternae , in impii justificatione Sacrae lit- 
terae adeo aperte docent , ut aptiora vocabula ad id si- 
gnificandum inveniri nequeant. Etenim Jo. 1, 29. de Chri- 
sto dicitur : Ecce agnus Dei ecce qui tollit peccatum mundi; 
Act. 3, 19. Convertimini , inquit Petrus , ut deueantur 
peccata vestra; 2. Reg. 12, 13. Dominus transtulit pec- 
catum tuum. Sic Is. 44 , 22. dei.evi ut nubem iniquitates 
tuas , et quasi nebulam peccata tua ; Ps. 50. Lavabis me et 
super nirem dealbabor . . . Cor mundum crea in me Deus , et 
spiritum rectum innova in visceribus meis ; et Apostolus 
1. Cor. 6, 11. Abluti estis , sanet [ficati estis , justificati estis. 
Demum ceteris omissis , nihil luculentius afferri potest ver- 
bis ejusdem Apostoli Ephes. 5,26. ubi scribit Christum pas- 
sum esse ut sanctificaret, mundaret , et exhiberet ipsi sibi 
gloriosam Ecclesiam , non habentem maculam aut rugam , aut 
aliquid hujusmodi, sed ut sit sancta et immaculata. 

39 1 . Patres toti in eo sunt , ut efferant virtutem me- 
ritorum Christi in auferendis delendisque peccatis. Ex Grae- 

cis s. Jo. Chrysostomus De sacerd. lib. 3. n. 15. pro- 
prium sacerdotum novae legis esse affirmat , animae sordes 
non purgatas probare, sed purgare prorsus; et ex Latinis s. Au- 
gustinus Ad Boni/ac. lib. 1. c. 13. haec habet : Dicimus 
baptisma dare omnium indulgentiam peccatorum , et auferre 
, crimina , non radere. 

392. Sane nisi peccata in justificatione penitus deleren- 
tur ac auferrentur, falsa esset idea biblica , qua peccatores 
justificati exhibentur uti translati de morte ad vitam , ut 
1. Jo. 3, 14. aut excitati cum Christo, ut Rom. 6,1. 

393. Quod demum agnoverunt protestantes ipsi , qui 
adnisi sunt magistrorum suorum emollire sententias , quasi 
nempe , secus ac ipsorum verba postulent , nihil aliud si- 
gnificare voluerint, cum dixerunt peccata non tolli per ju- 
stificationem , quam peccata remanere materialiter , non au- 
tem formaliter quoad utrumque culpae ac poenae reatum. 

DIFFICULTATES 

394. I. Obj. 1° Peccata in justificatione non vere re- 
mitti, sed tantum tegi ac non imputari declarat Psalmi- 
sta 3 1 , 1 . dicens : Beati quorum remissae sunt iniquitates , el 
quorum tecta sunt peccata ; quae verba Apostolus Rom. 4, 
7. adducit ac ita explanat, ut pateat perinde esse iniquitates 
remitti , ac tegi seu non imputari. 2" Insuper qua ratione 
id fiat , exponit 2. Cor. 5, 19. scribens : Deus erat in Chri- 
sto mundum reconcilians sibi , non reputans illis delicta ipso- 
rum. 3° Reipsa Rom. 7, 17. Jam non ego, inquit, operor 
illud , sed quod habitat in me peccatum. Peccatum igitur 
adhuc perseverat in justo et operatur. 

395. Resp. Ad 1”, N. Sic enim objecta Psalmi verba 
enarrat s. Augustinus Enarr. 2. in Ps. 31. n. 9. Cooperta 
sunt peccata , abolita sunt , tecta sunt . . . Non sic intelliga- 
tis , quod dixit cooperta sunt , quasi ibi sint el vivant. Hanc 
explanationem ipse contextus exigit , imo et ipsa rei na- 
tura , cum peccata tecta dicantur coram Deo ; nam omnia 
nuda et aperta sunt oculis ejus. Neque in alium finem Apo- 

stolus Rom. 4. adducit objecta verba , nisi ut evincat 
gratuitam prorsus esse justificationem , prout exponit vel 
ipse Rosenmuller in scholiis ad hunc locum. 

396. Ad 2™, N. Hic enim germanus est sensus objecti 
loci ex 2. Cor. juxta s. Jo. Chrysostomum , cetcrosquc 
patres Graecos et Latinos Syrumque interpretem: Deus erat 
in Christo reconcilians mundum sibi gratis remittens et 
condonans delicta ipsorum per Christi merita, seu intuitu 
ejus passionis. 

397. Ad3 m , D. Id est concupiscentia, quae improprie ab 
Apostolo peccatum vocatur , C. peccatum formale ac pro- 
prie dictum .V. Alioquin non adjecisset c. 8. Nihil nunc 
damnationis est iis , qui sunt in Christo Jesu. 

398. II. Obj. 1° Justificationis vocem accipi in Sacris 
litteris in sensu forensi dc justo pronunciando , non autem 
efficiendo , patet ex Rom. 8, 33. ubi legitur: Quis accu- 
sabit adversus elerfos Dei ? Deus qui justificat , quis est qui 
condemnet ? 2° Nec alia uspiam hujus vocis significatio oc- 
currit apud profanos scriptores. 3“ Sacrae litterae praeterea 
passim omnia commemorant , quae ad justificationem in 
sensu forensi referuntur , judicium , judices , tribunal , ac- 
cusatum , accusatorem , testes , acta processus , sententiam. 
4° Hinc Apostolus Rom. 5, 13. scribit: Usque ad legem 
peccatum erat in mundo , peccatum autem non imputabatur . 
5" Quo demum generales illae sententiae spectant, in qui- 
bus pronunciatur , nullum hominem justificari apud Deum , 
omnesque indiscriminatiin petere semper debere remissio- 
nem suorum peccatorum ; quae falsa essent in systemate ca- 
tholico , juxta quod peccata prorsus delentur. Ergo. 

399. Resp. Ad I”, D. Interdum, C. semper ac prae- 
sertim in materia de qua agimus N. Ut patet ex adductis 
probationibus. Apostolus vero loc.cit. tum de interiori pec- 
catorum abolitione loquitur , tum de exteriori declaratione. 

400. Ad 2", D. Quia scriptores profani omni prorsus de- 
stituti erant sensu theologico hujus vocis, C. secus /V. Ipsi 
adhibebant vocem justificationis juxta unicum sensum cui 

assucti erant ; absurdum porro est exinde condudere , 
nullum alium sensum a Scriptura subjici eidem verbo. 

401. Ad 3 1 ", D. Ut symbolice per ejusmodi formas si- 
gnificarent quod interius longe sublimiori ratione Deus 
operatur , C. ut innuant forensem justificationem interce- 
dere in remissione peccatorum N. Ad hunc sensum exclu- 
dendum Sacrae litterae addunt, Deum peccata delere, abivere, 
tollere , auferre , quod in declaratione forensi certe non fit. 

402. Ad 4“, D. Peccatura non imputabatur ad legis scri- 
ptae normam, definitis seu statutis poenis , C. non impu- 
tabatur omnino A\ Contrarium evincunt tot poenae, quas 
Deus sumpsit ante legem Mosaicam de scelestis liominibns. 

403. Ad 5 m , D. Ex propria justitia, C. ex Dei mise- 
ratione et gratia N. Quod si etiam justi jugiter veniam 
admissorum erratorum petere a Deo debent , non ideo id 
praestari ab ipsis debet , quasi vere remissae non essent 
eorum noxae, sed quia tum novis semper aut plerumque 
naevis se commaculant , tum quia omnimoda certitudine 
scire nequeunt , utrum reipsa veniam ac remissionem antea- 
ctorum peccatorum obtinuerint. Adeoque apprime omnia 
componuntur in doctrina catholica , quae in Scripturis 
habentur. 


PROPOSITIO II. 

Impii formalitcr non justificantur vel sola imputatione ju- 
stitiae Christi , vel sola peccatorum remissione ; sed ju- 
stificantur per gratiam et charitatem , quae in cordibus 
eorum per Spiritum S. diffunditur , atque illis inhaeret ; 
neque gratia , qua justificamur , est tantum favor Dei 

404. Quoad omnes suas partes propositio de fide est, 
a conc. Tridentino his canonibus definita sess. 6. can. 10. 
Si quis dixerit , homines per eam ipsam ( justitiam Christi ) 
formaliter justos esse ; anath. sit. Can. II. Si quis dixerit , 
homines justificari vel sola imputatione justitiae Christi , vel 
sola peccatorum remissione , exclusa gratia et charitate , quae 

i n cordibus eorum per Spiritum S. diffundatur , atque illis 
inhaereat ; aut etiam gratiam , qua justificamur , esse tantum 
favorem Dei ; anathema sit. 

405. Jam vero catholicam hanc doctrinam Scriptura- 
rum ac patrum auctoritati niti , cx apertissimis testimoniis 
quae rem conficiunt abunde liquet. Etenim ut a Scripturis 
initium ducamus, Apostolus Rom. 5, 5. Charitas Dei , scri- 
bit , diffusa est in cordibus nostris per Spiritum S., qui datus 
est nobis, et v. 17. prosequitur loquens de justis: abundan- 
tiam gratiae, et donationis, et justitiae accipientes, in vita 
regnabunt per unum J esum Christum. Et clarius adhuc idem 
Apostolus ad Tit. 3, 5. rationem exponens justificationis , 
Salvos , inquit , no* fecit per lavacrum regenerationis et reno- 
vationis Spiritus Sancti , quem effudit in nos abunde per Je- 
sum Christum Salvatorem nostrum , ut justificati gratia ipsius 
haeredes simus secundum spem vitae aeternae. Non igitur aut 
in sola externa imputatione justitiae Christi , aut in sola 
peccatorum remissione justificatio consistit exScriptura, sed 
in regeneratione ac interna renovatione , quae fiat per ef- 
fusionem Spiritus Sancti , seu charitatis in nobis , quaeque 
jugiter in cordibus nostris permaneat juxta illud Christi 
Jo. 14 , 23. Ad eum (justum) veniemus et mansionem apud 
eum. faciemus. 

406. Nec aliter patres docuerunt , ex quibus s. Augu- 
stinus visus est novatorum errores in antecessum refellere; 
siquidem in lib. De spir. et litt. c. 9. agens de fide , per 
quam justificationem adipiscimur , Sicut autem , inquit , ista 
fides Christi dicta est , non qua credit Christus , sic et illa 
justitia Dei, non qua justus est Deus ; utrumque enim no- 
strum est ; sed ideo Dei et Christi dicitur , quod ejus nobis 
largitate donatur. Eadem repetit ibid. cap. 32. et alibi sae- 
pe , adeo ut Calvinus professus sit se ab Augustino disce- 
dere , quia gratiam ad sanctificationem refert, qua in vitae no- 
vitatem per Spiritum regeneramur , quasi nempe aliter docue- 
rit s. Augustinus ah eo quod docuere Scripturae ac univer- 
sa Ecclesia. 

407. Angelicus Doctor 1. 2. q. 113. ar. 2. rationem 

theologicam hujus doctrinae suppeditat, dum animadver- 
tit concipi non posse remissionem peccati , quin conci- 
piatur gratiae infusio , per quam homo interius renovetur , 
ut ex objecto odii objectum fiat amoris et dilectionis. 
Exinde concludit , justificationem quendam motum ac tran- 
situm esse de statu in statum , et ib. ar. 8. his verbis 
quomodo id fiat exponit : Justificatio impii non est succes- 
siva , sed ordine naturae unum eorum est prius altero ; ct in- 
ter ea naturali ordine primum est gratiae infusio, secundum 
motus liberi arbitrii in Deum, tertium est motus liberi arbitrii 
in peccatum , quartum vero est remissio culpae. , 

408. Ex hactenus vindicatis via patet ad elucidandam 
domesticam controversiam , utrum gratia inhaerens , qua 
formaliter justificamur , habitualis an vero actualis cen- 
senda sit. Siquidem ex adductis tum Scripturarum tum 
patrum documentis vix dubitari posse videtur , eam habi- 
tualem esse ac inhaerentem animae ad modum qualitatis , ut 
ajunt , qua haec justa et sancta constituatur. Nec obstant 
quae profert Morinus De poenitentia lib. 8. cap. 2. et seqq. 
de patribus , quorum nemo aut de habitibus ac habituum 
infusione , aut de gratia sanctificante ac habituali mentio- 
nem injecerit ; nec enim de nomine quaestio est aut de ideis 
peripateticis , sed de re ; porro innumeros pene patres ad- 
ducit Petavius De Trinit. lib. 8. cap. 4. ct seqq. ex qui- 
bus luculentissime constat, eos gratiam , qua justi ornati 
sunt , veluti permanentem exhibuisse , imo nec a voce 
qualitatis abhorruisse , cum de hac gratia loquerentur. Certe 
cum infantes baptizantur , gratia ditantur , qua chari Deo 
efficiuntur ; dici autem nequit , infantes gratia instrui actuali 
in ordine ad operationem , habitualis igitur ea sit necesse 
est. Demum doctrina quam attulimus concilii Viennensis 
de Ecclesiae sensu hac in parte nos minime dubitare sinit. 
Itaque sin minus haeretica , ut placuit Suarezio , saltem 
temeraria nobis videtur contraria sententia. 


Digitized by Google 



348 


TRACTATUS DE GRATIA * 


DIFFICULTATES 

409. I. Obj. 1° Nos justos effici justitia Christi docet 
Apostolus Philipp. 3, 9. scribens : Et inveniar in illo, non 
habens meam justitiam , quae ex lege est, sed illam, quae 
ex fide est Christi Jesu : quae ex Deo est justitia in fide ; 
et 1 . Cor. 1 , 30. de Christo scribit : Qui factus est nobis 
sapientia a Deo , et justitia , et sanctificatio et redemptio. 
2° Se vero loqui de extrinseca justitia Christi nobis impu- 
tata , declarat 2. Cor. 5, 21. antithesi illa , quam de Chri- 
sto instituit dicens : Eum , qui non noverat peccatum , pro 
nobis peccatum fecit , ut nos efficeremur justitia Dei in ipso. 
Jam vero Christus factus non est peccatum nisi extrinsece ; 
ergo nonnisi extrinsece nos efficimur justitia Dei in Christo. 

410. Resp. Ad 1”, N. Ad 1. autem textum Apostoli 
D. Non habens meam justitiam, legalem scilicet ac pro- 
priis meritis partam , independenter a meritis Christi , C. 
justitiam inhaerentem per Christi merita ejusque gratiam N. 
Ut postulat orationis series ; opponit enim Apostolus ju- 
stitiam legalem justitiae , quam per fidem in Christum 
ob ejus merita consequimur. 

411. Ad alterum vero textum , D. Christus factus est 
nobis justitia meritorie , C. formaliter N. Siquidem heic 
Apostolus , ut alibi saepe , effectum pro causa posuit. Di- 
versas porro causas justificationis juverit ad dictorum in- 
telligentiam verbis Tridentini sess. 6. cap. 7. exponere i 
Hujus sanctificationis causae sunt : finalis quidem , gloria Dei 
et Christi , et vita aeterna ; efficiens vero , misericors Deus , 
qui gratuito abluit et sanctificat , sigmns et ungens Spiritu pro- 
missionis Sancto , qui est pignus haereditalis nostrae ; merito- 
ria autem , dilectissimus Unigenitus suus D. N. J. C, qui , 
cum essemus inimici , propter nimiam charitatcm , qua dilexil 
nos, sua sanctissima passione in ligno Crucis nobis justifica- 
tionem meruit , et pro nobis Patri satisfecit ; instrumenfalis 
item, sacramentum baptismi . . . Demum unica formalis causa 
est justitia Dei, non qua ipse justus est, sed qua nos justos facit. 

412. Ad 2", D. Deus Christum improprie peccatum 
fecit , scu hostiam pro peccato , C. vere et proprie N. 

Hoc enim absurdum est : quod si Christus vere factus est 
hostia pro peccato , jam concidit adversariorum argumen- 
tum. In eo vero antithesis ab Apostolo instituitur, ut ad 
eum modutn quo peccata nostra causa fuere meritoria mor- 
tis Christi , sic meritoria causa justificationis nostrae fue- 
runt Christi cruciatus. 

413. II. Ohj. 1° In Scripturis passim dicitur justos nos 
reputari, constitui, ac denominari, non igitur vere effici. . 

2" Sane Rom. 4, 5. scribit Apostolus : Credenti in eum, qui 
justificat impium , reputatur fides ejus ad justitiam ; 3° ct 
iterum ibid. 5, 19. Per unius obedilionem , inquit , justi con- 
stituentur multi. 4° Quod confirmat apostolus Jacobus , qui 
in Epist. sua c. 2, 23. allegatis verbis Gencseos : Credidit 
Abraharn Deo, et reputatum est illi ad justitiam , subdidit: 

Et amicus Dei appellatus est. Ergo extrinseca imputatione 
ac denominatione justi efficimur , non autem intrinseca 
inhaerente justitia ; prout 5“ ex illis omnibus locis constat 
quibus monemur, justitiam seu gratiam induere, utEphes.4, 

24 . Induite novum hominem , qui secundum Deum creatus est 
in justitia et sanctitate veritatis ; et Rom. 13, 14. Induimini 
Dominum N. J. C., demum ceteris omissis , Gal. 3. 27. Qui- 
cumqua in Christo baptizati estis, Christum induistis. Quod 
porro induitur extrinsecum est. Ergo. 

414. Resp. Ad l m , D. Dicitur in Scripturis justos repu- 
tari etc. quia tales reipsa efficiuntur per inhaerentem justi- 
tiam , C. sine rei veritate ac per solam extrinsecam im- 
putationem IV. 

415. Ad 2”, D. Fides reputatur ad justitiam, C. justitia 
Christi IV. Fidem nempe Deus gratuito acceptat , ac reputat > 
tanquam actualem dispositionem nostram ad justitiam con- 
ferendam intuitn meritorum Christi , non autem nobis im- 
putat ipsam justitiam Christi formalem, ut justi reputemur. 

416. Ad 3 m ,D. Per unius obeditionem justi constituen- 
tur multi meritorie , C. formaliter N. 


Digitized by Googte 



350 TRACTATUS DE GRATIA 

417. Ad 4 1 ", D. Abraham amicus Dei appellatus est, 
quia talis reipsa fuit, C. sola extrinseca denominatione IV. 
Juditb enim c. 8., 22. dicitur: Abraham lentatus est, et 
per inultas tribulationes probatus , Dei amicus effectus est. 

418. Ad 5", D. tnin. Quod induitur materialiter extrin- 
secum est , C. spiritualiler ff. Eadem quippe ratione mo- 
nemur novum induere hominem , quo provocamur ad de- 
ponentium seu exuendum veterem , ad interiores scilicet cluen- 
das peccati sordes , pravasque consuetudines abjiciendas. 
Ideo vero indumenti similitudine utitur Apostolus post David 
Ps. 131 , 9. ut innuat, juxta animadversionem s. Augu- 
stini Serm. 169. De verb. Apost. c. 9. justitiam nostram 
non ex nobis esse, sed ex Dei dono; justitia sit, scribit , 
sed ex gratia sit : a Deo libi sil, non tua sit. Sacerdotes tui, 
inquit , induantur justitiam : vestis accipitur , non eum ca- 
pillis nascitur , pecora de suo vestiuntur. 

419. III. Obj. Saltem in sola peccatorum remissione justi- 
ficationem consistere aperte 1° docet Apostolus Itom. 4,25. 
scribens de Christo : Qui traditus est propter delicta nostra , 
seu ad solam peccatorum remissionem obtinendam ; nec 
aliud docetur ab eodem Apostolo 2. Cor. 5, 19. dum scri- 
bit , Deum reconciliasse mundum sibi per remissionem de- 
lictorum ; aut cum Act. Apost. 13, 38. Judaeos alloqueus 
dixit : Der hunc vobis remissio peccatorum annuntiatur, lliuc 
Luc.lS. Christus exhibet Publicanum justificatum prae Pha- 
risaeo per remissionem, quam exposcebat et obtinuit , pec- 
catorum suorum. 2” Accedit quod doctrina de justitia in- 
haerente sit injuriosa Christo , ac superbiam fovens. Ergo. 

420. Resp. Ad 1”, D. Mediante gratia sanctificante, C. 
hac exclusa N. Remissio peccatorum, non quidem extrin- 
seca et forensis , qualem adversarii confingunt , sed in- 
terna et plena per culpae abolitionem , est fructus sive 
effectus gratiae quam Deus infundit. Quod ex allatis pro- 
bationibus constat, et ex verbis Apostoli Coloss. 2, 13. 
quibus modum exponit , quo Deus peccata remittit , di- 
cens: Et vos cum mortui essetis in delictis; convivificavit cum 

illo donans tabis omnia delicta ; vivificando igitur Deus donat 
seu remittit delicta. Seriem porro actuum , qui in impii 
justificatione locum habent , saepe omittit Scriptura , ut 
sistat in ultimo effectu seu in peccatorum remissione. No- 
vatorum deceptio provenit ex ordine quem concipiunt in 
justificatione , ita ut prius sit remissio peccatorum , quam 
deinde subsequatur sanctificatio ac justificatio ; dum juxta 
doctrinam catholicam c converso prius sanctificatio et ju- 
stificatio , postea vero peccatorum remissio ordine et na- 
tura concipi debeant. 

421. Ad 2", Neg. Imo longe magis meritorum Christi 
vis ac efficacia elucent in doctrina catholica , juxta quam 
Christus vere dissolvit opera diaboli, purgationem peccatorum 
faciens , delensque quod adversus nos erat chirographum de- 
creti , sanctos ac immaculatos nos efficiens , quam in abjecto 
protestantium systemate. Nam juxta hoc Christus nos re- 
liquisset in sordibus , quas meritis suis tantum tegeret ne 
appareant , et puniantur. Quam indigna haec Deo sunt ! 
Quomodo vero per catholicam doctrinam fovetur super- 
bia , dum quidquid habemus , Deo in acceptis referre de- 
beamus ? Sed protestantes magistri ac doctores humilitatis 
esse nequeunt , cum eam ignorent. 

ARTICULUS II. 

I)E DISPOSITIONIBUS AD JUSTIFICATIONEM 

422. Cum novatores praemiserint, hominem per ori- 
ginariam labem omnem amisisse activitatem , intulerunt 
nullas praerequiri in peccatore dispositiones ad justifica- 
tionem assequendam ; contra vero catholici ex adverso prin- 
cipio , quod liberum arbitrium per peccatum minime fuerit 
extinctum , inferunt , peccatorem divina gratia actuali 
praeventum disponere se debere ad justificationem asse- 
quendam. Insuper juxta novatores fides sola ea est, quae 
formaliter hominem justificat, cum per eam apprehendat 
merita seu justitiam Christi ; ast juxta catholicos praeter 

fidem aliae dispositiones praerequiruntur , spes scilicet , 
contritio , poenitentia ete. Fides demum , quae ex nova- 
torum systemate justificat , non est nisi fiducia illa , qua 
quis pro certo habet sibi imputari justitiam Christi , dimitti 
peccatorum poenam , ac se in Christo uti innocentem ac 
sanctum spectari a Deo , quamvis intus culpae omnes per- 
severent ac vivant; in doctrina vero catholica, fides quae 
est initium , fundamentum ac radix omnis justificationis , in 
firmo assensu consistit , qui praebetur omnibus veritatibus 
a Deo revelatis. En verba quibus Tridentinuin sess. 6. c. G. 
doctrinam catholicam exponit : Disponuntur autem <vl ipsam 
justitiam , dum excitati divina gratia et adjuti , fidem ex 
auditu concipientes libere moventur in Deum , credentes vera 
esse , quae divinitus revelata et promissa sunt , atque illud in 
primis , a Deo justificari impium per gratiam ejus , per re- 
demptionem , quae est in Christo Jesu; et dum .peccatores se 
esse intelligentes , a divinae justitiae timore , quo utiliter con- 
cutiuntur, ad considerandam Dei misericordiam se converten- 
do , in spem eriguntur , fidentes, Deum sibi propter Christum 
propitium fore , illumque tanquam omnem justitiae fontem di- 
ligere incipiunt; ac propterea moventur adversus peccata per 
odium aliquod et detestationem. YX ibid. c.7. Hanc dispositio- 
nem seu praeparationem justificatio ipsa consequitur , quae non 
est sola peccatorum remissio , sed et sanctificatio , et renova- 
tio interioris hominis per voluntariam susceptionem gratiae et 
donorum. 

423. Ut igitur tres antitheses , quae in doctrina catho- 
lica tribas novatorum recensitis erroribus opponuntur , 
adstruamus , inscquenlcs statuimus propositiones. 

PROPOSITIO I. 

In adultis ad justificationem consequendam aliquae praeter 
fidem dispositiones praerequiruntur ; seu sola fides 
non justificat 

424. De fide est propositio his verbis a Tridentino 
sess. G. cou. 9. sancita : Si quis dixerit , sola fide impium 


Digitized by Google 


PAHT. 11. CAP. 11. DE JUSTIFICATIONE IMPII. 353 

justificari , ita ut intcltigat , nihil aliud requiri , quod ad ju- 
stificationis gratiam consequendam coopcrchir , et nulla ex 
parte necessc esse eum suae voluntatis motu praeparari , atque 
disponi ; anathema sit. Ex Tridentino igitur ad justificatio- 
nem 1 0 dispositiones praerequiruntur ; 2“ hae dispositiones 
ad solam fidem non coarctautur. 

425. Hae porro dispositiones non habeut rationem me- 
riti proprie dicti , cum gratia sanctificans a Deo gratis in- 
tuitu meritorum Christi tribuatur , sed requiruntur tantum 
ad tollendum impedimentum seu obstaculum ad illius colla- 
tionem , tanquam conditio sine qua sion; vel ad summum, si 
placet , rationem habent meriti de congruo et impelraiorii. 
Insuper dispositiones , quae praeter fidem ad justificatio- 
nem necessariae censentur , sunt timor , spes , eharitas sal- 
tem inchoata , poenitentia , propositumque servandi in po- 
sterum divina mandata , uti loc. cit. exponit Tridentinum. 

426. Prior autem propositionis pars sic facile ex Scriptu- 
ra evincitur : ipsae ad justificationem in adultis constanter 
conversionem ac poenitentiam exigunt; aliquae igitur dispo- 
sitiones ad illam praerequiruntur. Zach. 1, 3. Convertimini 
ad me , ait Dominus exercituum, et concertar ad vos. Christus 
vero Luc. 13, 3. Misi, inquit, poenitentiam habueritis, omnes 
similiter peribitis. Compunctis proinde Judaeis Act. 2, 38. 
dixit Petrus : Poenitentiam agite et baptizetur unusquisque ve- 
strum in nomine Jesu Christi, in remissionem peccatorum. Adeo 
hacc aperta sunt , ut eludi nulla ratione valeant. 

427. Nil mirum si post haec patres unanimes in hac 
doctrina inveniamus. Satis hic sit vulgatum s. Augustini ef- 
fatum adducere ex Serm. 15. De verb. Apost. c. 11. n. 13. 
Qui fecit te sine te, non te justificat sine te . . .fecit nescientem , 
justificat volentem. Quibus verbis etiam significat s. Doctor, 
peccatorem qui voluntarie a Deo recessit , debere per vo- 
luntariam conversionem ad Deum accedere , ut cum eo re- 
concilietur. 

428. Posterior propositionis pars , in qua asseritur so- 
lam fidem non justificare, iisdem argumentis adstruitur. 

Vol. III. 33 

Nam sacrae Litterae aperte testantur , praeter fidem bona 
opera requiri ad justificationem. Jacobus enim in epist. sua 
c. 2, 24. Ex operibus , inquit , justificatur homo, ct non ex 
fide tantum ; cujus rei rationem reddens adjicit v. 26. fides 
sine operibus mortua est. Neque a Jacolio dissentit Pau- 
lus , qui Rom. 2, 13. scribit: Non enim auditores legis justi 
sunt apud Deum , sed factores legis justificabuntur. Exponit 
porro idem Apostolus Gal. 5, 6. cujusmodi sit iides, quae 
justificat , dicens : In Christo Jesu neque circumcisio aliquid 
valet, neque praeputium, sed fides, quae per charitatcm ope- 
ratur. Ergo non sola fides ex Apostolo . quae sterilis sit , 
ea est qua justificatur homo , sed una cum operibus quae 
eam comitantur , imo ex ea producuntur. 

429. Ecclesiae patres nihil magis inculcant quam bo- 
norum operum necessitatem una cum fide, ut quis Oeo pla- 
ceat. S. Jo. Chrysostomus Hom. 6i. in Mallh. iutcr cetera 
ait : Nisi vitam fide nostra dignam ducamus , extremas dabi- 
mus poetuu. S. Augustinus integrum librum scripsit De fide 
et operibus ad refellendos nox atorum praedecessores haere- 
ticos, qui eodem errore detinebantur; ct Serm. 16. De 
verb. aposl. c. 6. A fide, inquit, incipit homo ; sed ct Daemo- 
nes credunt ct contremiscunt ... Adde ergo fidei spem ... ipsique 
spei adde charitatem; ac .S enn. 27. c. 1. Domus Dei, scribit, 
credendo fundatur , sperando erigitur , diligendo perficitur. 

430. Demum ratio theologica catholicae veritati suffra- 
gatur : etenim nequit novatorum admitti systema , nisi gra- 
tis assumas 1° fidem fiduciam tantum esse. 2° Eidem rursum 
solitariam permanere , non autem foecundam virtutum cete- 
rarum parentem esse , praesertim vero cbaritatis , quae ex 
ea profluit. 3° Ante justificationem hominem ad instar trunci 
passive ita sub concupiscentiae dominatu se habere , ut ni- 
hil omnino ad operandum valeat ; quae tamen falsa sunt 
omnia imo ct absurda. Accedit 4° quod adversariorum 
systema virtuti exitiale sit , cum omnes ejusdem nervos prae- 
cidat , hominique ad vitia orauia laxet habenam. 

DIFFICULTATES 

431. I. Obj. Scriptura soli fidei constanter justificatio- 
nem tribuit ; Bom. enim 3 , 28. scribit Apostolus : Arbi- 
tramur justificari hominem per fidem sine operibus tegis ; et 
ibid. c. 4, 2. St' Abraham ex operibus justificatus est , habet 
gloriata , sed non apud Deum ; et v. 5. Ei vero qui non ope- 
ratur , credenti autem in eum , qui justificat impium , repu- 
tatur fides ad justitiam secundum propositum gratiae Dei ; et 
c. 5, 1 . justificati ergo ex fide. Huic doctrinae insistens idem 
Apostolus Ephes. 2, 8. repetit : Gratia estis salvati per fidem. 
Adeo ut vere hanc thesim dixeris apostoli Pauli. Ergo. 

432. Itesp. D. A . Fidei vivae , quaeque per charitatem 
operatur justificationem tribuit Scriptura , C. fidei mortuae 
ac sine operibus N. aut etiam: Scriptura fidei soli tribuit ju- 
stificationem ad eorum exclusionem operum , quae fidem seu 
vocationem ad fidem praeceduut , C. quae fidem sequuntur 
et in ea fundantur , imo ex ea oriuntur N. Scopus Apostoli 
est excludere merita , quae ex operibus naturaliter honestis 
sibi tribuebant ethnici , aut quae ex operibus legis sine gra- 
tia et fide in Christum sibi adseribebant judaei , adeoque alii 
supra alios se efferebant, et illis operibus a se aut in judais- 
mo , aut in ethnicismo patratis causam assignabant pro- 
priae vocationis ad fidem. Ad utrorumque compescendum 
tumorem Apostolus deolarat gratis omnes fuisse vocatos , 
cum nulla opera ante fidem facta eam promereri potuerint, 
utpote nullius valoris coram Deo , qui gratis eos vocavit 
et justificavit per solam fidem gratuito cis concessam. Porro 
opera , quae fidem sequuntur et ex ea dimanant , numquam 
Apostolum exclusisse a justificatione , testes sunt omnes 
ejusdem epistolae , quibus fideles ad omnimodam sanctita- 
tem informat. 

433. II. Obj. Solius fidei Scriptura meminit , quoties 
de justificatione agitur; e. gr. Matlh. 9, 22. Fides tua te 
salvam fecit; Luc. 8, 50. Crede tantum, et salva erit; Jo. 1 , 
12. Dedit eis potestatem filios Dei fieri, his qui credunt in no - 

mine ejus; et ibid. 3, 36. Qui credit in filium, habet miam 
aeternam. Hinc Philippus Eunucho Act. 8, 37. baptismum 
poscenti respondit : Si credis ex toto corde , licet. Ergo, 

434. Resp. D. A. Quatenus ceteras dispositiones suppo- 
nit, C. ad illarum exclusionem N. Cum plures causae ad eun- 
dem effectum producendum concurrunt , potest compendii 
causa modo uni modo alteri effectus adseribi. Hac autem ra- 
tione se gerunt scriptores sacri, qui justificationem interdum 
fidei tribuunt , ut patet ex objectis testimoniis , interdum 
vero spei, ut Rom. 8, 24. Spe saliri facti sumus; interdum 
charitati , ut Luc. 7 , 47. Remittuntur ei peccata multa , 
quoniam dilexit multum ; interdum timori, ut Ecclesiastici 1, 
27. Timor Domini expellit peccatum; interdum eleemosynae 
ut Xob. 12, 9. Eleemosyna a morte liberat , et ita porro , 
quin ceterae dispositiones excludantur. Ideo autem frequen- 
tior fidei mentio fit , quia fides ceterarum omnium origo 
et fundamentum est , imo radix quae in reliquas jugiter 
influit. 

435. Inst. Atqui Scripturae fidem exhibent uti causam 
adaequatam justificationis ad ceterarum exclusionem. Nam 
1 ° Apostolus Rom. 1, 16. scribit: Evangelium virtus Dei est 
in salutem omni credenti; justitia enim Dei in eo revelatur 
ex fide in fidem ; non igitur ex fide in opera. 2" Quo sensu 
Habacuc 2, 4. dicitur : Justus ex fide vivit, ergo fides vi- 
tam , quam inchoavit , continuat. 3" Sane Abraham jam 
provectus erat in sanctitate , cum de eo dictum est Ge- 
nes. 15, 6. Credidit Abraham Deo, et reputatum est illi ari 
justitiam. 4“ Opera vero , quae fidei superveniunt , a justi- 
ficatione exclusisse Apostolum patet ex iis , quae scripsit 
Rom. 4 , 2. Si enim Abraham ex operibus justificatus est , 
habet gloriam , sed non apud Deum. 5° Si fidei praeterea 
ceterisquc virtutibus voluti dispositionibus tribuenda justi- 
ficatio esset , illis adseribi ea posset ; attamen conc. Arau- 
sicanum cap. 4. definivit: Ut a peccato purgemur , Deus vo- 
luntatem nostram non expeclat. 6° Reipsa plures quotidie sine 
ulla voluntatis cooperatione justificantur , uti amentes, aut 

qui lethali morbo correpti rationis usu destituti sunt, qui- 
bus sacramenta administrantur. Ergo. 

436. Resp. N. /i. ad 1", prob. f). Justitia Dei revelatur 
ex fide inchoata et imperfecta in fidem perfectam , et chari- 
tate informatam , C. in fidem sine cbaritate ac bonis operi- 
bus N. Hoc nunquam docuit Apostolus. 

437. Ad '2 m , D. Justus vivit ex fide viva , quae per cha- 
ritatem operatur, C. ex fide mortua IV. Quod enim mortuum 
est , nequit alteri vitam communicare ; porro fides sine ope- 
ribus mortua est , ut docet Jacobus apostolus. 

438. Ad 3 m , D. Adeoque novum ejus justificatio incre- 
mentum accepit , quia ex fide in fidem progressus est , C. 
secus IV. Cum enim lides per opera justificet, ideo per eadem 
bona opera justificationem auget magis semper ac perficit. 
Eodem testimonio proinde usus est Jacobus apostolus, ut 
evinceret fidem sine operibus non justificare. 

439. Ad 4 m , D. Exclusit Apostolus a justificatione opera 
sine fide patrata , C. opera quae pepererit fides N. Placuit 
itaque Ahraham Deo primum ob fidem , magis deinceps ac 
magis placuit per opera fidei intexta. 

440. Ad .V", I). Cone. Arausicanum definivit , Deum 
non expectare voluntatem nostram , ut a peccatis purgemur 
in sensu scmipelagianorum , C. ad excludendam rationem di- 
spositionis seu conditionis, quam Deus exigit ad nos justifi- 
candos N. Error scmipelagianorum , ut suo loco vidimus , in 
eo erat, quod vellent merita nostra praevenire Dei gratiam. 

441. Ad 6”, D. Infantes , aut qui infantibus acquiparan- 
tur, uti perpetuo amentes , C. reliqui Subd. justificantur vi 
praecedentis dispositionis , quae virtualiter perseveret , C. 
sine illa /V. Illa semper supponitur iu iis , qui lethali morbo 
correpti sacramentis muniuntur. 

442. III. Obj. Patres conspirant omnes iu justificatione 
uni fidei tribuenda. S. Hilarius in Mattii, c. 9. n.6. Fides, 
inquit , sola justificat ; Ambrosiaster in Episl. ad Horn. c. 3, 
scribit : Sola fide justificati sunt dono Dei; s. Jo. Chryso- 
stonius Uom. de fide n. 1 . Fidelem , ait , sine operibus possum 

ostendere et vixisse , et in regnum caelorum ivisse . . . latro 
tantum credidit , et vitam habuit; s Augustinus lib. 1. Cont. 
duas Epist. Pelagian. c. 21. n. 3!). Quantaelibet, inquit, 
fuisse virtutis antiquos praedices Justos, non eos salvos fecit, 
nisi Jitles mediatoris ; s. Leo Ep. 124 , cap. 4. Fides vera 
justificans impios et creans justos. Demum s. Bernardus in 
Tract. ad llugon. de s. Victore , de Baptismo c. 2. affirmat , 
ideo Christum tantum dixisse : Qui non crediderit , conde- 
mnabitur , ut innueret , solam interdum fidem sufficere ad sa- 
lutem. Ergo. 

443. Resp. D.A. 1’rout fidem contradistinguebant ab ope- 
ribus legis , aut naturaliter honestis , C. prout cx vi fidei 
eliciuntur N. Hac ratione tum s. Hilarius, tum Ambro- 
siaster dixerunt solam fidem justificare. Objecta s. Jo. Chry- 
sostomi homilia spuria est , nec objectis verbis significatur, 
nisi interdum opera externa non requiri ad justificationem , 
ut patet ex latronis exemplo , qui non solum credidit , sed 
speravit insuper ac dilexit. 

444. S. Augustinus adstruit adversus pelagianos , non 
fuisse veteres justificatos solis legis operibus , sed fide in 
Christum venturum , uti et nos justificamur per fidem in 
Christum passum. 

445. S. Leo loquitur de fide catholica per oppositio- 
nem ad commenta haereticorum , quae non salvant , sed 
damnant. 

440. S. Bernardus unice intendit significare, quando- 
que actualem baptismi susceptionem non requiri ad salu- 
tem. Ceterum ipse Serm. 24. in Cant. docet: Nec fides sine 
operibus , nec opera sine fide sufficiunt ad animi rectitudinem. 

PROPOSITIO II. 

Fides quae ad justificationem requiritur, non est fiducia 
in divinis promissionibus , sed firmus assensus 
ad ea omnia , quae Deus revelavit 

447. Dc fide propositio est ex definitione Tridcntini 
sess. 6. cati. 12. Si quis dixerit, fidem justificantem nihil 

aliud cssc , quam fiduciam divinae misericordiae peccata re- 
mittentis propter Christum ; vel eam fiduciam solam esse , qua 
justificamur ; anath. sit. 

448. Cujusmodi porro sit fiducia , quam unice neces- 
sariam protesfantes depraedicabant ad justificationem , 
patet ex toto illorum systemate Triplex enim ab illis fides 
distinguitur ; historica, scilicet , quae pro objecto habet ve- 
ritates omnes divinitus revelatas ; miraculorum, seu potestas 
miraculorum edendorum ; promissionum , qua quis credit 
promissionibus divinis de remissione peccatorum ob Christi 
merita ; haec autem postrema sola est , quae justificat , dum 
quispiam sibi in particulari credit remitti , seu potius re- 
missa esse peccata per Christum. 

419. Fiducia, ut firmior sit, concipitur ab ipsis uti 
objectiva , quia si subjectiva esset et intrinseca , debilis ac 
imperfecta foret ; extrinseca proinde semper manet, quamvis 
a subjecto recipiatur ; quod explicat Calvinus exemplo 
ollae fictilis, quae in se recondit thesaurum ; nulla siquidem 
intercedit intrinseca necessitudo inter vas fictile ac vile , 
et thesaurum pretiosum. Ex quo discrimen apparet, quod 
interponitur inter fiduciam protestantium et fiduciam seu 
spem , quam etiam ad justificationem necessariam tenent 
catholici. 

450. Jam vero Scripturis divinis inniti catholicam eiiun- 
ciatam veritatem ita ostendimus : obvia sunt divinorum 
eloquiorum oracula , quibus fides ad justificationem neces- 
saria exhibetur in assensu veritatibus a Deo revelatis ; Mar- 
ci ult. 15. ait Christus: Praedicate euangelium omni creatu- 
rae ; qui crediderit . . . salvus erit ; Jo. 20, 31. Haec scripta 
sunt ut credatis , quia Jesus est Christus filius Dei , et ut cre- 
dentes vitam habentis in nomine ejus ; Rora. 10, 9. Si confi- 
tearis in ore tuo Dominum Jesum , et in corde tuo credideris, 
quod Deus illum suscitavit a mortuis , salvus eris ; Act.8,37. 
Philippus nil aliud ab Eunucho ut baptizaretur exegit, quam 
fidem in Christum , dicens : Si credis ex toto corde, licet ; 
respondit porro Eunuchus : Credo , Filium Dei esse Jesum 

Christum. Quidnam vero in liis aliisque textibus de haere- 
ticorum fiducia ? 

451. Praxis , quae ab aetate apostolica in universa obti- 
nuit Ecclesia , nil aliud suadet. Siquidem ad tingendos 
catechumenos non exigebatur nisi professio fidei praeci- 
puorum articulorum, qui in Symbolo continentur. 

452. Post liacc supervacaneum est patres singillatim 
appellare ad eandem veritatem adstruendam , quorum una- 
nimis consensus est , necessariam ad justificationem esse 
fidem dogmaticam , seu historicam , ut eam vocant adver- 
sarii. Horum testimonia per secula digesta profert Bellar- 
minus De juslific. lib. I . c. 9. Huic principio innixi de- 
clararunt haereticis nullam patere viam ad salutem , eo 
quod non acquiescerent fidei ab Ecclesia traditae. De hae- 
reticorum fiducia nullum penes ipsos vestigium occurrit. 
Omnes illam fidei notionem tenuerunt , quam praebet Apo- 
stolus Heb. 11,1. Fides est sperandarum substantia rerum , 
argumentum non apparentium , seu persuasio et convictio 
intellectus eorum quae non apparent. 

453. Ratio ipsa novatorum commentum excludit ; fides 
enim seu fiducia de dimissis sibi peccatis ipsam justifica- 
tionem necessario supponit ac subsequitur , eam igitur nou 
efficit. Praeterea in hac hvpothesi inutilis foret oratio , 
qua petitur dimissio peccatorum , cum quisque fide tenere 
debeat jam sibi illa fuisse dimissa. Demum qui fieri po- 
test, ut ante justificationem quispiam credat sibi dimissa 
peccata esse , si ante illam ex protestantium systemate nulla 
homo libertate fruitur ? 

DIFFICULTATES 

454. Obj. Christus ad remissionem peccatorum nonnisi 
fidem postulat; Matth. 9,2. Videns fidem illorum, dixit pa- 
ralytico ; confide fili , remittuntur tibi peccata tua , et ibid. 
v. 22. ad hemorrhoissam : Confide filia , fides tua te salvam 
fecit. Hinc liare. 1 1,24. eandem fiduciam inculcat discipulis 
suis dicens : Omnia quaccum/juc orantes petitis , credite 

quia accipietis; igitur et remissionem peccatorum; Paulus vero 
Aet. 13, 38. Notum sil vobis, dicebat Judaeis, viri fratres, 
quia per hunc vobis remissio peccatorum annuntiatur . . . in 
hoc omnis, qui credit , justificatur ; et in epist. ad Eplics. 3, 
22. de Christo scribit. In quo habemus fiducium et accessum 
in confidentia per fidem ejus. His consonat fidei definitio ab 
eodem Apostolo exhibita Hebr. 11,1. Fides est sperandarum 
substantia ( gr. ieoauiai; cxpeclatio ) rerum ; fides igitur non 
est nisi expectatio promissionum Dei , seu remissionis pec- 
catorum. Sane cum aliquid nobis promissum aut oblatum 
est , sufficit acceptatio ad illud obtinendum ; porro justifi- 
catio uobis a Christo promissa et oblata est. Ergo. 

453. Resp. D. A. Christus ad remissionem peccatorum 
fiduciam postulat , quae profluat ex firmo assensu iis omui- 
bus quae Deus revelavit , C. fiduciam dc dimissis sibi pec- 
catis ad mentem protestautium N. Quod patet cx scopo , 
quein Christus habuit , divinam suam comprobandi mis- 
sionem. Ad hunc fineni sua ordinabat miracula, ut cre- 
deretur filius Dei , adeoque ab iis omnibus qui suam ef- 
flagitabant opem , fidem imo et fiduciam in se exigebat , 
ut beneficia sive temporalia sive spiritualia consequeren- 
tur. Hoc luculenter vel ex iis ipsis , quae nobis objiciun- 
tur testimoniis , palam fit. Sane utrumque beneficiorum 
ordinem spectabant, quae Christus dixit paralytico ; sani- 
tatem corporalem , quae dixit heraorrhoissac , aut leproso 
Luc. 17. Marci vero 11. Christus vim et efficaciam ora- 
tionis commendat , quae fiduciam supponit in eum , a quo 
aliquid petitur. Apostolus Act. 13. remissionem annunciat 
peccatorum obtinendam ex fide in Christum , ejusque doc- 
trinam. Ephesiis inculcat spem ac fiduciam, quam in Christo 
reponere debebant. Ideo vero Hebr. 1 1 . fides dicitur spe- 
randarum substantia rerum , quia spei fides fundamentum 
est ; res porro sperandae , de quibus hic loquitur Aposto- 
lus , sunt aeterna retributio et ea quae illam comitantur , 
ut patet ex contextu , addit siquidem : Argumentum non 
apparentium. Dogmaticam autem esse hanc fidem , ex uni- 

versa orationis serie patet ; sequitur enim : Fide intcl/igi- 
tnu ■< aptata esse, secula verbo Dei . . . Credere enim oportet 
accedentem ad Deum quia est , et inquirentibus se remune- 
rator siti I” 110 patriarcharum ac justorum fidem commendat, 
qua firmo assensu Dei crediderunt omnipotentiae , fidelitati , 
veracitati. ISuspiam vero vel mentio injicitur fiduciae de 
dimissis sibi peccatis per apprehensam justitiam. Nondum 
enim in scenam prodierunt hujus fiduciae architecti Lutherus 
et Calvinus. 

456. In eo quod subditur de acceptatione promissi vel 
oblati verissimum est , si promissio et oblatio sint abso- 
lutae , non item vero si conditionatae , ut in casu nostro; 
ut enim legitur Deut. 4, 29. Invenies eum, si tamen toto 
corde quaesieris ; et Act. 2, 38. Poenitentiam agite et bapti- 
zetur unusquisque vestrum , et alibi passim. Ast novatori- 
bus conditiones istae non arrident , ideo falsa fiducia de- 
cipiunt animas suas. 

ARTICULUS III. 

DE PROPRIETATIBUS JUSTIFICATIONIS 

457. Tria corollaria , veluti totidem justificationis pro- 
prietates , ernerunt novatores ex fundamentali principio dc 
fide extrinscce ac instrumentaliter justificante ; ac 1“ justifi- 
cationem certam esse certitudine fidei, ita ut unusquisque 
fide teneat , se Deo charum et acceptum esse per justitiam 
imputativam Christi vel Dei ; 2° justificationem hanc aequa- 
lem in omnibus esse , eo ipso quod justitia Christi aut Dei 
sit ; 3° inamissibilem justificationem esse, nisi fides amittatur 
juxta lutheranos, aut absolute juxta calvinistas. 

458. Ad tam perniciosas et commentitias justificationis 
proprietates convellendas , has opponimus propositiones. 

PROPOSITIO I. 

Nemo , sine speciali revelatione , certus esse potest certitudine 

fidei de sua justificatione ; pec fide proinde tenetur 
credere, se esse justificatum 

459. Duas complectitur partes enunciata propositio , 
quarum prior certa est , et adstruitur adversus Ambrosium 
Catharinum autumantem posse quempiam fide divina cer- 
tum esse de propria justificatione , quamvis ea non conferat 
justificationem , in quo differt a protestantibus ; posterior 
dogmatica est , atque statuitur adversus protestantes. 

460. Certam diximus priorem partem , quia praeter 
communem theologorum doctriuam , quae Catharini sen- 
tentiae adversatur, aperte traditur a conc. Tridentino sess.6. 
cap. 9. his verbis : Sicut nemo pius de Dei misericordia, de 
Christi merito, deque sacramentorum virtute et ejficacia dubitare 
debet ; sic quilibet , dum seipsum , suamque infirmitatem et 
indisposilionem respicit , de sua gratia formidare , et timere 
potest ; cum nullus scire valeat certitudine fidei cui non 
potest subesse falsum , se gratiam Dei esse consecutum. Dc fide 
porro esse alteram propositionis partem, constat ex canon. 
Tridentinis , nempe 13. Si quis dixerit , omni homini ad re- 
missionem peccatorum assequendam necessarium esse, ut credat 
certo , et absque ulla haesitatione propriae infirmitatis et in- 
dispositionis , peccata sibi esse remissa ; anathema sit , et 1 4 . 
Si quis dixerit , hominem a peccatis absolvi ac justificari ex 
eo , quod se absolvi ac justificari certo credat , aut neminem 
vere esse justificatum , niti qui credat se esse justificatum ; 
et luic sola fide absolutionem ac justificationem perfici ; ana- 
thema sit. 

461. Quamvis porro excludatur certitudo fidei, non 
adimitur tamen certitudo moralis aut verius conjecturalis , 
quam justus habere potest de statu gratiae , ex qua ori- 
tur conscientiae pax atque tranquillitas , qua passim justi 
fruuntur. 

4G2. Cum vero altera propositionis pars a veritate prio- 
ris veluti a suo fundamento pendeat, utriusque veritatem 
simul hoc argumcuto complectimur : Nemo tenetur fide di- 
vina credere se justificatum esse , si nemo divina fide sine 
speciali revelatione certus esse potest, se esse justifica- 
tum. Atqui. 

463. Etenim aperte Scripturae ejusmodi certitudini re- 
fragantur ; Eccles. 9, 1. legitur : Sunt justi atque sapientes , 
et opera eorum in manu Dei, et tamen nescit homo utrum amo- 
re vel odio dignus sit ; sed omnia in futurum servantur incer- 
ta; Prov. 20, 9. Quis potest dicere : mundum est cor meum, 
purus sum a peccato? Quapropter Apostolus 1. Cor. 4,4. de se 
scribebat : Nihil mihi conscius su?n : sed no» in hoc justifi- 
catus sum; qui autem judicat me, Dominus est. 

464. Tantum vero abest , ut paties hanc sibi certitu- 
dinem tribuerint , ut , nemine excepto , magnum semper hac 
in parte timorem patefecerint; satis lieic sit s. Augustini aucto- 
ritatem urgere, qui verba P6.4 1. enarrans: Ad me ipsum ani- 
ma mea turbata est, scribit : Novi, quia justitia Dei mei manet , 
utrum mea maneat , nescio. Et in lib. De perf. justil. c. 15 , 
n.33. Quantalibet, inquit, justitia sit praeditus homo, cogitare 
debet , ne aliquid in illo , quod ipse non videt , inveniatur esse 
culpandum. Hac doctrina enutriti saucti omnes timuerunt 
usque ad extremum vitae spiritum. 

465. Ratio ipsa catholicae veritati suffragatur : Ut enim 
quispiam certo , imo de fide justificatum se esse teneat , 
debet certus esse , se praesetulisse dispositiones ad justifi- 
cationem necessarias. Ecquis porro , salva speciali revela- 
tione, hoc novisse poterit? Sane non aliunde perniciosum 
hoc protestantium systema ortum est , quam ex eo , quod 
omnes rejecerint ad justificationem dispositiones. Nec ta- 
men adhuc certitudinem illam , quam praedicant , ipsi 
habere possunt , cum numquam ipsis constet , utrum ha- 
buerint nec ne iidem suam instrumentalem ad arripienda 
merita seu justitiam Christi. Requirunt praeterea opera 
bona , ut indicium adeptae justificationis ; dum ex altera 

parte docent peccata ipsa turpissima nec fidei nec justifi- 
cationi obessc. Quam pulchre omnia sibi cohaerent in 
protcstantium doctrina ? 

DIFFICULTATES 

466. I. Obj. 1° Textus Ecclesiastae sic ad verbum reddi 
debet : Et amorem et odium non sciens homo, omnia ante eos; 
non igitur evincit quod catholici contendunt ; 2° eo ycI 
magis quod sermo ibidem sit de iis , quae in praesenti vita 
contingunt , cum immediate adjiciatur : Eo quod universa 
aeque eveniunt justo et impio. 3° Contra vero principii loco 
assumit Apostolus Bom. 8 , 38. omnimodam certitudinem 
de propria justificatione , scribens : Certus sum , quia ne- 
que mors , neque vita . . . neque creatura alia poterit nos se- 
parare a charitate Dei, quae est in C. J. D. N. 4“ Cujus rei 
rationem tradit ibid. v. 16. dicens: Ipse Spiritus testimo- 
nium reddit spiritui nostro , quod sumus Jilii Dei ; porro 
Spiritus Sancti testimonium infallibile est. 5° Hinc 2. Co- 
rinth. 13, 5. sic fideles provocabat : Vosmetipsos lentate si 
estis in fide: ipsi vos probate. An non cognoscitis vosmetipsos, 
quia Christus Jesus in vobis est ? Nisi forte reprobi estis. 6° Ac 
iterum 1. Cor. 2, 12. Accepimus, inquit, Spiritum, qui ex 
Deo est , ut sciamus, quae a Deo donata sunt nobis ; et alia 
ejusmodi apud eundem occurrunt , quae banc certitudinem 
supponunt. 7" Neque aliter loquitur Joannes , F.p.l. cap.5, 
13. ubi haec habet: Haec scribo vobis , ut sciatis , quoniam 
vitam habetis aeternam , qui creditis in nomine filii Dei, ideo- 
que eadem ratione certi sumus Christum in nobis esse , ac 
nos fidem habere in Christum ; prossequitur proinde v. 19. 
Scimus quoniam cx Deo sumus; et c. 3, 14. Scimus quoniam 
translati sumus de morte ad vitam , quoniam diligimus fra- 
tres; et Apoc. 2,17. Vincenti dabo manna absconditum ...quod 
nemo scit , tusi qui accipit. Ergo. 

467. Resp. Ad 1”, D. Ita ut sensus idem sit, C. di- 
versus N. Hoc unum intercedit inter utramque versionem 

discrimen , quod hicronymiana elegantius eundem sensum 
exhibeat. 

468. Ad 2”, 7V. Alioquin non dixisset Ecclesiastes : 
Omnia ante eos , seu omnia in futurum servantur incerta; si- 
gnificat autem , ex iis quae in praesenti vita justis et im- 
piis , bonis ac malis contingunt , haud posse cognosci utrum 
Deo accepti homines sint an non , cum prospera et adversa 
aeque utrisque eveniant. 

469. Ad 3", N. Ad prob. D. Divina charitatc et ope 
fretus confido nihil me separaturum a Deo , C. certus sum 
ex accepta justificatione N. Hic posterior sensus omnino 
adversatur menti Apostoli , qui charitate fervens post tot 
gratiae beneficia , quae a Deo fuerat consecutus , erumpit 
in allegata verba ; ad eum modum quo Psalmista de se testa- 
tur : Ego dixi in abundantia mea : non movebor in aeternum. 

( Ps. 39, 7. ). 

470. Ad 4™, D. min. Testimonium Spiritus S. est infal- 
bbile in se, C. respectu nostri N. Suspicio enim semper 
suboriri potest , ne a spiritu malo transfigurante se in An- 
gelum lucis decipiamur , ut non semel contigit. 

471. Ad 5“, D. Ita ut ejusmodi probatio ac tentatio 
pro objecto habeat fidem miraculorum operatricem , et 
quidem respectu totius fidelium coctus , C. fidem theolo- 
gicam de adepta justificatione , respectu uniuscujusque in- 
dividui N. Scopus Pauli hic est ostendere , se verum esse 
Apostolum Christi ex virtute miraculorum , quam ejus mi- 
nisterio Deus illis communicaverat , uti etiam exponit s. Jo. 
Chrysostomus. 

472. Ad 6”, D. Ut sciamus beneficia, quae per Chri- 
sti mysteria collata sunt humauo generi ac toti Ecclesiae , 
C. individuis seorsum sumptis per fidem illam, quam com- 
menti sunt adversarii N. Haec enim aliaque ejusmodi coetum 
universum afficiunt, absque ullo ad individua seorsum sum- 
pta respectu , ad commendationem divinorum beneficiorum. 

473. Ad 7", D. Qui veram fidem habet , habet etiam 
vitam aeternam iuchoatam et in spe , C. absolute /V. Perfici 


Digitized by Google 


367 


PABT. II. CAP. II. DE JUSTIFICATIONE IMPII. 

autem haec debet , donec obtineatur in re. Quid autem 
hoe commune habet cum adversariorum fide? Quae adjiciun- 
tur attingunt coetum ipsum, uti paulo ante animadvertimus. 
In Apocalypsi sermo est dc interiore quadam animi sua- 
vitate , quam Deus identidem sanctis communicat , quae ta- 
men numquam omnimodam praebet certitudinem. 

474. II. Obj. 1° Utriusque Ecclesiae patres passim cer- 
titudinem de adepta justificatione praedicant , ob quam 
fideles hortautur ad gratias Deo agendas. 2"S. Augustinus 
inter ceteros Tract. in Ps. 88. et alibi docet nos non dicere : 
Dimitte nobis peccata nostra , quae remissa credimus in ba- 
ptismo , nisi dc ipsa fide dubitemus. 3° Sane nisi ita esset, in 
perpetua fluctuatione animi versaremur et anxietate , cum 
tamen dicat Apostolus Rom. 5, I . Justificati ergo ex fide , 
pacem habeamus ad Deum. Ergo. 

475. Resp. Ad 1”, D. Docent patres nos habere posse cer- 
titudinem conjecturalem, aut etiam moralem ortam ex bonae 
conscientiae testimonio , C. omnimodam ac de fide A'. 
N uspiam enim hoc patres docuere, sed ad fidelium tran- 
quillitatem et ad anxietatem tollendam jure docebant , 
prout et Ecclesia docet, satis esse pace illa frui quae oritur 
ex recte factis ; juxta illud 1 . Jo. 3, 21 . Si cor nostrum non 
reprehenderit nos , fiduciam habemus ad Deum. 

476. Ad 2 m , D. Suppositis praesumptisque necessariis 
dispositionibus ad rite suscipiendum baptismum , C. alio 
sensu N. Alloquitur enim s. Doctor neophytos , quos ipse 
informaverat ad baptismum ; ex praesumptione proinde , 
ut ajunt , quod necessarias ad illum dispositiones attule- 
rint , objecta protulit verba. 

477. Ad 3 m , Neg. Nam inter certitudinem fidei , ni- 
miamque animi anxietatem est via media , securitas scilicet 
illa ac tranquillitas quam parit bona conscientia. Quaevis 
alia securitas illusio aut praesumptio est. Magis confert ad 
animi pacem doctrina catholica , quam stulta haereticorum 
sententia. Juxta lutheranos enim cum fides a se excogi- 
tata imminui ac amitti possit , numquam certus quispiam 


Digitized by Google 



TRACTATOS DE GRATIA 


3R8 

esse potest de sua justificatione ; cuirt vero juxta calviui-* 
stas eadem propria tantum electorum sit , llerao scire pot- 
est se electum esse, adeoque nctf se esse justificatum. 

PROPOSITIO II. 

I 

Accepta justitia conservatur et augetur per bona opera 
coram Deo ; non est proinde in omnibus aequalis 

478. De fide est a Tridentino sess. 6. sancita hoc ca- 
none 24. Si quis dixerit , justitiam acceptam non conservari, 
atque etiam non augeri coram Deo per bona opera ; sed opera 
ipsa fructus solummodo et signa esse justificationis adeptae, nOn 
autem ipsius augendae causam ; anath. sit. 

479. Doctrina novatorum de aequali justificatione in 
omnibus profluit et principio de externa Christi justitiae 
imputatione , ac de sola fide justificante absque ulla praevia 
dispositione. Cum vero bona opera sint fructus ac indicia 
adeptae justificationis , nihil ea conferunt. ad salutem, prout 
nihil nocent peccata , quae propter fidem ad poenam non 
imputantur. 

180. Jam vero sacrae Litterae 1° exhibent nobis justos 
prolicientes in sanctitate. Siquidem Prov. 4, 18. legitur : 
Justorum semita , quasi lux splendens . procedit et crescit usque 
ad perfectum diem ; et Apostolus 2. Cor. 9, 10. scribit : 
Deus augebit incrementa frugum jastitiae vestrae ; Apoc. 
demum 22 , 11. Qui justus est , justificetur adhuc ,• et 
sanctus sanctificetur adhuc. Augeri igitur magis ac magis pot- 
est justorum sanctitas , ac perfici semel adepta justificatio. 
2° Kxhibent charitatem , quae vel cum justitia identificatur, 
vel ab ea saltem inseparabilis est, plures posse gradus ad- 
mittere; sic Jo 21, 15. Petrum Christus interrogat : Diligis 
me plus his ? et ibid. 15, 13. Majorem charitatem , inquit 
Christus, nemo habet, ut animam suam ponat quis pro ami- 
cis suis ; ac I . Jo. 4, 18. Perfecta charitas foras mittit timo- 
rem. 3° Docent propterea diversitatem praemiorum pro 

diversa meritorum ratione rependendam in aeterna retribu- 
tione fore , ut suo loco ostendimus. 

481. De patrum hoc in articulo doctrina nulluui dubium 
esse potest. Satis heic sit s. Augustini verba recitare ex 
Tract. 6. in Joan. n. 8. ubi , Ipsi Sancti , inquit , in Eccle- 
sia . . . sunt alii aliis sanctiores , alii aliis meliores. 

482. Rationem porro theologicam hanc reddit hujus 
veritatis s. Thomas 1. 2. q. 112. ar. 4. scribens : Prima 
causa hujus diversitatis accipienda est ex parte ipsius Dei , qui 
diversitnode suae gratiae dona dispensat ad hoc , quod ex di- 
versis gradibus pulchritudo et perfectio Ecclesiae consurgat ; 
sicut etiam, diversos gradus rerum instituit , ut esset univer- 
sum perfectum. 

483. Cum vero commentum hoc protestantium non 
sit nisi corollarium dc justitia exterius imputata , quam 
superius refellimus , ideo a difficultatibus afferendis hic 
supersedemus , quas jam dissolvimus. 

PROPOSITIO IU. 

Justificatio est amissibilis , et amittitur per subsequens 
peccatum lethale 

48 i. Et haec propositio de fide est , sic enim in cit. 
sess. conc. Trideutinum cau. 23. eam definivit : Si quis ho- 
minem semel justificatum dixerit amplius peccare non posse , 
neque gratiam amittere ; atque ideo eum , qui labitur et pec- 
cat , nunquam vere fuisse justificatum . . . ; anath. sit. 

485. Ferit hic canon calvinianos docentes , fidem adeo- 
que et justificationem , quae ab ea gignitur , inamissibilem 
esse; ac eum qui proinde semel justificatus est, amplius pec- 
care non posse, aut ad poenam, si quae patreutur peccata, 
non imputari. Hoc privilegio in istorum hypothesi soli ele- 
cti fruuntur , quum reprobi nec fidem nec justificationem 
unquam adipiscantur. 

486. Impium autem et absurdum hoc paradoxum Sa- 
mae litterae evertunt, dum 1" admonent justos, ne a justitia 

excidant ; 2“ declarant reum irfieo eum constitui , qui se 
peccato polluit ; 3. plures sive reprobos sive electos exhi- 
bent in gravissima facinora dilapsos , ac Dei inimicos 
constitutos. 

487. Primum patet ex Christi verbis Matth. 26, 41. 
Yiyilate et orale , ut non intretis in tentationem , alloquitur 
porro discipulos suos electos ; item ex verbis Apostoli 
1. Cor. 10, 12. Qui se existimat stare , videat, ne cadat ; 
tum Rom. 1 1 , 20. Tu fide stas : noti altum sapere , sed time; 
et alibi passim. 

488. Alterum evincunt , quae Ezech. 33, 12. leguntur: 
Justus non poterii vivere in justitia sua , in quacumque die 
peccaverit; . . . Etiamsi dixero justo , quod vita vivat, et con- 
fisus in justitia sua, fecerit iniquitatem , omnes justitiae ejus 
oblivioni tradentur , et in iniquitate sua, quam operatus est , 
in ipsa morietur. 

489. Tertium denique constat ex Angelis malis ; et ex 
Adam , Saule , Davide , Salomone , Petro aliisque magno 
numero , qui justi prius erant , graviterque peccarunt , et 
ex his alii culpas eluerunt, alii vero in peccato mortui sunt. 

490. Ex patribus unum laudamus Augustinum , qui in 
lib. De correpi, et gratia c. 0. et seqq. totus in eo est , ut 
evincat hominem , si jam regeneratus et justificatus in ma- 
lam vitam sua voluntate retabitur , esse corripiendum , quia 
acceptam gratiam suo in malum libero amisit arbitrio. Cypria- 
nus vero, Ambrosius , Pacianus ceterique omnes , qui ad- 
versus montanistas aut novatianos facultatem a Christo 
Ecclesiae traditam , de quibusvis remittendis utut gravibus 
peccatis post baptismum patratis , propugnarunt , eandem 
profecto doctrinam supponunt. 

491. Absurda imo et impia corollaria , quae ex nova- 
torum doctrina profluunt, Grotius, protestans et ipse , in 
Discussione Apologiae Riveli his verbis patefacit : Christiani 
pectoris est horrescere ea dogmata , quae pietati nocent, quale 
illud est a nonnullis defensum: Pecca fortiter , sed crede for- 
tius ; et nihil nocebunt tibi centum homicidia , et mille stupra. 

Hi sunt genuini fructus illius dogmatis , credere quempiam 
debere justitiam Christi sibi imputari. Attamen hi sordidi hae- 
retici sc reformatores Ecclesiae jactarunt. 

DIFFICULTATES 

492. 1. Obj. Scripturae charilateni , adeoque et fidem, 
sine qua cliaritas dari nequit , inextinguihilem , ac insupe- 
rabilem exhibent ; nam Cant. c. 8, 7. dicitur : Aquae mul- 
tae non potuerunt exlinguere charitatem; et Christus Jo. 4 , 1 3. 
Qui biberit , inquit , ex aqua , quam ego dabo ei , non sitiet 
in aeternum ; sed . . . fiet in eo fons aquae salientis in vitam 
aeternam; et Apostolus Rom. 8, 38. Certus sum, quia neque 
mors, neque vita... poterit nos separare a charitate Dei. Ergo . 

493. II. D. A. In se, C. in nobis, Subd. Nisi velimus, C. 
secus N. Charitas utique in se neque extingui , neque su- 
perari potest , prout etiam quamdiu illa in nobis est mi- 
rabiles illos effectus producit , qui de ea praedicantur. At 
nos possumus illam amittere , ab eaque excidere ; alioquiu 
non diceretur Apoc. 2,4. Habeo adversum te, quod chari- 
tatem tuam primam reliquisti. Memor esto itaque, unde exci- 
deris; et Gal. 5, 4 .A gratia excidistis. 

494. II. Obj. Saltem electi a charitate excidere non pos- 
sunt, 1“ dicente Apostolo Rom. 8, 30. Quos justificavit, hos 
et glorificavit. 2" Hinc 1. Joan. 3,9. legitur : Omnis, qui 
natus est ex Deo , peccatum non facit , quoniam semen ipsius 
in eo manet , nec peccare potest , quia ex Deo natus est ; et 
iterum ibid. c. 5, 18. Scimus , quia omnis, qui natus est ex 
Deo , non peccat , sed generatio Dei conservat eum , -et mali- 
gnus non tangit eum. 3° Contra vero de reprobis scribit ibi- 
dem Apostolus c. 2, 19. Ex nobis prodierunt , sed non erant 
ex nobis; nam si fuissent ex tiobis, permansissent utique no- 
biscutn. Adeoque reprobi , qui peccant , numquam fuere 
justificati. Ergo. 

495. Resp. N. A. Ad 1™ prob. D. Glorificavit in hac 
vita donis , quibus illos ditavit , C. in altera vita , Subd. 
praevisa iliorum perseverantia fmali , C. vi solius justifica- 

tionis in sensu Novatorum N. Prior expositio patrum Graeco- 
rum est , ac favet graccus textus : gloriosos effecit , seu ut 
vertit s. Ambrosias , magni ficavit ; posterior est s. Augu- 
stini, ceterorumque patrum Latinorum qui eum secuti sunt; 
in bac porro expositione ideo justificati glorificantur , quia 
eorum praevisa a Deo est in gratia perseverantia usque in 
finem , cum tamen potuerint non perseverare , ut patet 
ex iis omnibus , qui licet justificati exciderunt. 

496. Ad 2", 1). Qui natus est ex Deo non peccat, quam- 
diu semen ac generatio Dei iu eo manet , seu in sensu, ut 
vocant , reduplicativo , C. si generationem illam justus per 
peccatum abjiciat , seu in sensu absoluto , N. Siquidem vel 
ipse Joannes ibid. cap. 3, 7. scripsit : Filioli, nemo vos se- 
ducat ; et : Haec scribo vobis ut non peccetis. Hinc s. Augu- 
stinus Tract. 4. in Epist. 1. Joan. n. 8. de justo scribit: In 
quantum in ipso (Christo) manet , in tantum non peccat. 

497. Ad 3", D. Non erat ex nobis secundum aeternam 
praedestinationem , C. secundum temporalem sanctificatio- 
nem, N. Ita s. Augustinus in lib. De dono persever. c.9. n.2l . 
his verbis: Quid est, quaeso, non erant ex nobis? Nonne utrique 
a Deo vocati fuerant et vocantem secuti , utrique ex impiis 
justificati, et per lavacrum regenerationis utrique renovati ? 
Sed si hoc audiret , ille , qui sciebat procul dubio quod dice- 
bat , respondere posset et dicere : vera sunt haec, secundum 
haec omnia , ex nobis erant ; veruntumen secundum aliam 
quondam discretionem non erant ex nobis. 

498. III. Obj. 1° S. Gregorius M. Mora/, lib. 34. c.15. 
de reprobis scribit , quod ante oculos Dei numquam veram 
sanctitatem habuerunt ; 2° Contra vero s. Leo M. Scrm. 9. 
De passione ita Petrum , qui erat electus , alloquitur : Fi- 
di/ in te Dominus non fidem victam, non dilectionem aversam, 
sed constantiam fuisse turbatam. Eadem scripsit s. Bernardus 
De umore Dei lib. 2. c. 6. Quod 3“ ratio suadet , quia alio- 
quin electi, si a charitate exciderent , essent objectum odii 
simul et amoris , quod implicat. Ergo. 

499. Resp. Ad 1'”, D. Falsi justi, de quibus hic lo- 

quitur s. Grcgorius, C. reprobi A\ Subdit enim: Saepe nam- 
que hamo multis occulte peccatis involvitur , et in una aliqua 
virtute magnus videtur. Dc reprobis nec verbum hic habet 
s. Pontifex. 

500. Ad 2 m , D. Significans Petrum dircctc neque con- 
tra fidem neque contra charitatcm peccasse , C. indirecte 
ex timore hominum non peccasse contra has virtutes N. 
Laudat enim ibid. s. Leo lacrymas, quae ad diluendam cul- 
pam negationis , virtutem sacri habuere baptismatis. Eodem 
sensu exponi debent , quae ex Bernardo , seu potius ex au- 
ctore Tractatus de amore Dei objiciuntur. Spurius enim hic 
tractatus est. 

501. Ad 3 n , D. Essent electi, quia justitia exciderunt, 
objectum dilectionis et odii sub diverso respectu , C. sub 
eodem respectu N. Prout enim actu peccatores sunt, sunt 
objectum odii juxta illud Sapient. 14, 9. Odio sunt Deo im- 
pius et impietas ejus ; prout autem electi sunt , a Deo dili- 
guntur in ordine ad collationem gratiae , qua a peccatis 
resipiscant , et in statu gratiae usque ad finem perseverent. 

PARS III. 

DE MEHITO 


502. lilcnti ratio in operibus ex gratia ct in gratia 
patratis consistit , quibus justus fructificat Deo , ut loquitur 
Apostolus , jusque acquirit ad gratiae sanctificantis et glo- 
riae , cujus in se pignus certissimum habet , augmentum. 

503. Haeretici Sec. XVI. nullum ejusmodi meritum in 
justo agnoscunt , imo horrent ad meriti nomen , utpote 
jactantiae ac superbiae non ferendae. Idque colligunt ex 
praejacto systemate de gratia seu justitia Christi extrinse- 
cus imputata , ac de originali noxa cum suis actibus ju- 
giter in justificato perseverante. Hoc enim fit, ut inutile 
evadat meritum quodcumque , quod esset Christo injurio- 
sum ; bona opera vel nulla sint prorsus non inquinata con- 
cupiscentia quae illa inficit , vel indicia tantummodo sint 
adeptae per fidem justificationis ; homo semper peccet , 
nec divina mandata adimplere possit , quorum tamen trans- 
gressiones justo non imputantur ob fidem qua apprehendit 
merita Christi. Hac ratione viam novatores invenerunt humi- 
litatis , cujusvis innoxii inquinamenti , eximiaequc sancti- 
tatis , ac securitatis omnimodae adipiscendi vitam aeter- 
nam. Pretiosum certe inventum ethnicis incompertum ac 
Islamitis. 

504. Vindicias catholicae acturi doctrinae, praemittemus 
meriti notiones ; ejusdem deinceps meriti existeutiam tue- 
bimur ; ea demum expendemus , quae meriti objectum 
constituunt. 

CAPUT I. 

PRAENOTIO N ES 

noCTRn V ECCLESI \E CATHOUGXE Fr THEOLOGORUM 
opixioves crncv meritum 

505. Melius catholicam de merito doctriuam exponere 
non possumus, quam iis verbis quibus usum est Tridentinum 
sess.fi. c.lfi. quae ita se habent : Bene operantibus , usque in 
Jinem, et in Deo sperantibus, proponentia est vita aeterna, et tan- 
quam gratia filiis Dei per Christum Jesum misericorditer pro- 
missa , et tanquam merces ex ipsius Dei promissione bonis ipso- 
rum operibus ac meritis fideliter reddenda . . . Cum enim ille 
ipse Christus Jesus , tanquam caput in membra , et tanquam 
vilis in palmites , in ipsos justificatos jugiter virtutem influat, 
quae virtus bona eorum opera seinper antecedit , et comita- 
tur , et subsequitur , e.t sine qua nullo pacto Deo grata et 
meritoria esse possent ; nihil ipsis juslijicatis amplius deesse 
credendum est , quominus plene illis quidem operibus , quae 
in Deo sunt facta, et divinae legi pro hujus vitae slalu satis- 
fecisse , et vitam aeternam suo etiam tempore , si tamen in 
gratia decesserint , consequendam , vere promeruisse censean- 
tur ... Ita neque propria nostra justitia tanquam ex nobis 
propria statuitur , neque ignoratur aut repudiatur justitia Dei. 
Quae enim justitia nostra dicitur, quia per eam nobis inhae- 
rentem justificamur ; illa eadem Dei est, quia a Deo nobis 
infunditur per Christi meritum. Neque vero illud omittendum 
est , quod licet bonis operibus in sacris Lilleris usque adeo 
tribuatur, ut etiam , qui uni ex minimis suis polum aquae 
frigidae dederit , promittat Christus , cum non esse sua mer- 
cede cariturum ; et Apostolus teste tur, id, quod in praesenti 
est momentaneum et leve tribulationis nostrae, supra modum 
in sublimitate aeternum gloriae pondus operari in nobis ; absit 
tamen, ut christianus homo in se ipso vel confidat , vel glo- 
cietur , et non in Domino , cujus tanta est erga omnes ho- 
mines bonitas, ut eorum velit esse merita , quae sunt ipsius 

tlona. Hanc deinceps doctrinam sanxit can. 2C. et 32. quos 
inferius describemus. 

50G. Ex qua doctrina colligimus 1° justos vere mereri 
augmentum gratiae sanctificantis , vitam aeternam ct aug- 
mentum gloriae. 2° Hanc merendi virtutem inniti gratuitae 
Dei misericordiae ac promissioni , et Christi meritis , a 
quibus justorum opera totam vini suam hauriunt. 3* De- 
nique merita nostra esse dona Dei , qui gratia sua actuali 
et sanctificante nos ditat ; atque ut loquitur s. Augustinus 
Epist. 194. c. 5. n. 19. Cum Devs coronat merita nostra , 
nihil aliud coronat, quam munera sua. Ex his autem liquet, 
utrum doctrina catholica Christianam humilitatem commen- 
det , nec ne , uti protestantes calumniantur. 

507. Et haec qujdem totidem fidei dogmata sunt. His 
catholici theologi majoris declarationis gratia adjiciunt : 
meritum distingui in illud , quod vocant De condigno seu 
presse sumptum ; et in illud , quod De congruo appellant 
seu late ac improprie dictum. Siquidem prius oritur ex 
justitia , posterius ex decentia , ut in Tract. De incantat. 
exposuimus , cum ageremus de Christi merito. 

508. Distinctio haec fundatur in illis Augustini verbis, 
quae loc. cit. habet : Sed nec ipsa remissio peccatorum sine 
aliquo merito est , si fides hanc impetret. Neque enim nullum 
est meritum fidei. Porro haud censuisse s. Doctorcm hoc 
meritum esse proprie dictum , constat ex iis quae ibid. 
subdit : Nulla ne sunt merita justorum ? sunt plane, quia justi 
sunt. Sed ut justi fierent, merita non fuerunt. Est igitur me- 
ritum improprie dictum , seu de congruo , ante justifica- 
tionem , ac meritum proprie dictum post justificationem: 
quod conceptis verbis docuit s.Thomas 1. 2. q. 114. ar. 3. 

509. Haec nunc penes omnes rata sunt ; attamen fidem 
non attingunt , cum nulla edita de illis ab Ecclesia definitio 
fuerit , et scholae in diversas abierint sententias, uti osten- 
dit Bellarminus. Post damnationem prop. 14. Baji: Opera 
bona justorum non accipient in die judicii extremi ampliorem 
merccdem , quam justo Dei judicio mereantur accipere, cer- 

tum erasit justos ex Dei liberalitate supra condignum re- 
munerari. 

510. Sic etiam de fide non est, justos per singula opera 
bona augmentum gratiae aut gloriae mereri , cum non de- 
sint qui censeant , bonum opus non esse meritorum vitae ae- 
ternae , nisi ex charitate procedat , ut Bellarminus loquitur 
et sentit De justific. lib. 5. c. 15. Secus alii contendunt, ut 
Vasquez in 1. 2. s. Th. disp. 217. c. 2. seqq. 

511. De fide denique non est , justum posse pro alio 
quidpiam mereri sire de condigno sive de congruo ; aut 
sibi etiam perseverantiam , aut resipiscentiam post lapsum ; 
sententia tamen affirmans , justum saltem de congruo sibi 
et aliis aliquid mereri posse communis est. 

CAPUT II. 

DE EXISTENTIA MERITI 

512. Protestantes ad unum omnes, ut vidimus, ex 
praejactis a se circa justitiam imputativam principiis , 
colligunt , nullum meritum sub quovis respectu admitti 
posse. Catholici e converso ex principio de justitia inhae- 
rente statuunt , verum justos meritum posse sibi compa- 
rare. Cnnt his sit: 


PROPOSITIO 

Justi per bona opera ex gratia facta vere merentur 
gloriam aeternam ejusque augmentum 

5 1 3. De fide est propositio ex Tridentino sess. cit.can.26. 
Si quis dixerit , justos non debere pro bonis operibus , quae in 
Deo fuerunt facta , expectare et sperare aeternam retributionem 
a Deo per ejus misericordiam , et Jesu Christi meritum , si 
bene agendo et divina mandata custodiendo usque in finem 
perseveraverint ; anath.sit ; et can. 32. Si quis dixerit, ho- 
minis justificati bona opera ita esse dona Dei , ut non sint 
etiam bona ipsius justificati merita ; aut ipsum justificatum 

bonis operibus, quae, ab eo per Dei gratiam, et i. C. me- 
ritum , cujus vivum membrum est , fiunt , non vere mereri 
augmentum gratiae , vitam aeternam, et ipsius vitae aeternae , 
si tamen in gratia decesserit, consecutionem, atque etiam glo- 
riae augmentum ; anath. sit. 

514. Luculenter porro assertam catholicam doctrinam 
Scripturae adstruunt , dum vitam aeternam coronam vocant 
justitiae, bravium , merccdem. Sane Apostolus 2. Tim.4, 7. 
de se scribit: Bonum certamen certavi, cursum consummavi 
fidem servavi. In reliquo reposita est mihi corona justitiae , 
quam reddet mihi Dominus in illa die justus judex. Et 1 .Cor. 9, 
24 . Nescitis , inquit , quod ii qui in stadio currunt , omnes 
quidem currunt , sed unus accipit bravium ? Sic currile ut 
comprehendatis ; et iterum ihid. c. 3,8. Unusquisque propriam 
mercedem accipiet secundum suum laborem ; Demum cap. 15. 
ostensurus diversam fore retributionem pro meritorum di- 
versitate, scribit v.41. Alia claritas solis , alia claritas lunae, 
alia claritas stellarum ; stella enim a stella differt in claritate; 
sic et resurrectio mortuorum. Merces autem, corona ac bra- 
vium relationem ad meritum dicunt. 

615. De patribus nulla quaestio esse potest , dogma 
enim catholicum constanter inculcant. S. Irenaeus Conlr. 
haeres, lib. 4. c. 37. n. 7. Pretiosam , inquit, arbitremur 
coronam , videlicet quae per agonem nobis acquiritur. Ter- 
tullianus lib. De resurr. carnis c.48. scribit: Ordo non aliud, 
quam meritorum dispositor. Merita autem quum corpori quoque 
adseribantur , ordo quoque corporum disponatur nccesse est, ut 
possit esse meritorum. Reliquis vero omissis , s. Augustinus 
Ep. 194. cit. verba protulit , quae paulo ante descripsimus ; 
in lib. autem 1. De morib. Eccles. c. 25. n. 55, haec habet, 
quae universum haereticorum systema evertunt : Vita aeterna 
est lotum praemium, cujus promissione gaudemus. Nec praemium 
potest praecedere merita , priusque homini dari , quum dignus 
est. Quid enim hoc est injustius, et quid justius Deo ? Non ergo 
debemus poscere praemium , antequam mercamur accipere. De- 
mum conc. Arausicauum II. capit. 18. decrevit: Debetur 

merces bonis operibus , si Jiant ; sed gratia , quae non debe- 
tur , praecedit, ut Jiant. 

516. Cajus quidem doctrinae ratio in promptu est. 
Omnium consensu , debebit olim judicium a Deo de homi- 
nibus institui ; porro judicium supponit discussionem me- 
ritorum in ordine ad retributionem ; ut enim loquitur Au- 
gustinus Ep. 214. ad Valentm. n. 4. Aon quia nullum est 
meritum vel bonum piorum , vel malum impiorum : alioquin 
quomodo judicabit Deus mundum? Scribit tamen Apostolus 
2. Cor. 5 , 10. Omnes nos manifestari oportet ante tribunal 
Christi, ut referat unusquisque propria corporis , prout gessit 
sive bonum, sive malum. Ergo. 

DIFFICULTATES 

517. I. Obj. 1° Vita aeterna ex Scripturis est haeredi- 
fas; haereditas autem filiis ex solo filiationis jure debetur, 
seu adoptionis. 2° Est praeterea misericordia juxta illud 
Ps. 101, 4. Qui coronat te in misericordia et miserationibus. 
3° Est gratia , dicente Apostolo Rom. 6 , 23. Stipendia 
peccati mors; gratia autem Dei vita aeterna , quamvis anti thesis 
videretur exposcere ut diceretur : stipendia bonorum ope- 
rum vita aeterna. Gratis igitur omnino confertur. 4” Prae- 
sertim cum Christus quodvis meritum deneget operibus no- 
stris dicens Luc. 17, 10. Cum feceritis omnia, quae praece- 
pta sunt vobis , dicite : Servi inutiles sumus; quod debuimus 
facere, fecimus. 5° Imo non solum inutilia sunt opera no- 
stra , sed et immunda ex Is. 64, 6. Facti sumus ut immun- 
dus omnes nos, et quasi pannus menstruatae universae justi- 
tiae nostrae; ergo non praemium , sed indignationem po- 
tius opera nostra merentur. 

518. Resp. Ad 1", Dist. Maj. Etiam, C. solum N. Si- 
quidem vita aeterna vocatur praeterea corona et merces , 
ut vidimus , utroque proinde titulo tribuitur , haereditatis 
et mercedis , qui posterior titulus in priore fundatur. Sic 
etiam D. min. Haereditas debetur filiis naturalibus , Tr. 
vel €. adoptivis , Subd. si absolute adoptati fuerint in or- 


Digitized by Google 



TRACTATUS DE GRATIA 


380 

dinc ad haereditatcm , C. si conditionate N. Conditionata 
vero est adoptio nostra, in ordine ad haereditatcm, dicente 
Apostolo : Si compatimur ut et conglorificemur. Soli infantes 
jure haereditario vitam aeternam adipiscuntur. 

519. Ad 2", D. Est corona misericordiae simul et ju- 
stitiae , C. solius misericordiae N. Ut constat ex dictis. 

520. Ad 3”, D. Quatenus omne meritum nostrum a 
Dei gratia incipit et in ea fundatur, C. ad exclusionem 
nostrae cooperationis N. Ita Augustinus lib. De grat. et lib. 
arbitr. capp. 8, et 9. qui animadvertit potuisse Apostolum 
recte dicere stipendium justitiae vita aeterna , prout rcipsa 
aequivalenter dicit Rom. 2, 6. Reddet (Deus) unicuique se- 
cundum opera ejus ; iis quidem , qui secundum patientiam 
boni operis , gloriam et honorem et incorruptionem quaerunt , 
vitam aeternam. 

521. Ad 4 ra , D. Ad excludendam jactantiam, C. ad 
excludendum bonorum operum meritum N. Alioquin non 
dixisset idem Christus Matth. 25 , 23. Euge serve bone et 
fidelis , quia super pauca fuisti fidelis , super multa te con- 
stituam ; neque Apostolus 2. Tim.2,21 . scripsisset de justo: 
Erit vas in honorem sanctificatum , et utile Domino. 

522. Ad 5", N. Loquitur autem Propheta in objecto loco 
de peccatis ac de fictitiis Judaeorum justitiis ; subdit enim 
immediate : Et cecidimus quasi folium universi , et iniquitates 
nostrae quasi ventus abstulerunt nos. De bonis autem justo- 
rum operibus jam dixerat : Occurristi laetanti et facienti 
justitiam. 

523. II. Obj. 1° Christus nobis meruit vitam aeternam, 
ergo merita nostra inutilia sunt et Christo injuriosa , pe- 
rinde ac si illa non sufficerent. 2” Aut saltem dici deberet , 
gloriam dividi inter Christum et homines , si meritis no- 
stris opus esset ad vitam aeternam comparandam. Ergo. 

524. Resp. Ad 1", D. Christus meruit nobis vitam 
aeternam mediate , C. immediate N. Scilicet eatenus Ser- 
vator noster promeruit nobis vitam aeternam , quatenus 
gratias obtinuit , quibus cooperantes applicaremus nobis 

merita sua, et hac ratione merentes assequeremur vitam 
aeternam. Nec enim ita vitam nobis aeternam meruit, ut 
nos desides imo iniqua gerentes eam obtineremus. Absit. 
Exinde patet neque inutilia , neque Christo injuriosa me- 
rita nostra esse , quae ab eo habent ut taba sint. Cumulatis- 
sime itaque Christus pro nobis satisfecit et meruit ; suf- 
fieientissima praeterea in se sunt merita ejus , ast ut nobis 
prosint, necesse est , ut ea nobis per bona opera applicemus. 

525. Ad 2", A. Siquidem sine meritis Christi nulla 
prorsus essent merita nostra. Nisi vitis influat in palmitem, 
hic nullum fructum affert. 

526. III. Obj. 1“ Patres passim docent vitam aeter- 
nam gratis nobis a Deo donari , ut s. Basibus ; nulla item 
esse merita nostra , ut Hilarius et Augustinus aliique apud 
Bellarminum loc. cit. c. 5. Sane 2" Ad meritum proportio 
exigitur inter opus et mercedem ; nulla autem inter justo- 
rum opera ac vitam aeternam intercedit proportio, dicente 
Apostolo Rom. 8, 18. Aon sunt condignae passiones hujus 
temporis ad futuram gloriam , quae revelabitur innabis. 3° Ne- 
mo potest Deum super omnia ac perfecte diligere. Ergo 
nemo mereri potest. 

527. Resp. Ad 1", Neg. Ideo enim patres interdum 
gratis vitam nobis aeternam donari docent , quod nullis 
nostris praecedentibus meritis Deus gratiam contulit, qua 
illam assequeremur ; dixerunt pariter nulla esse merita 
nostra in se spectata , aut merita naturalia. 

528. Ad 2”, Disl. min. Nulla est proportio durationis 
et aequalitatis rei ad rem , qualem exposcit justitia comrau- 
tativa , C. dignitatis et meriti , supposita promissione , 
qualem exigit justitia distributiva, A. Quare optime s. Au- 
gustinus Serm. 16. De verbis Apost. c. 2. n. 2. Illo ergo mo- 
do , inquit , possumus exigere Dominum nostrum , ut dicamus: 
Redde quod promisisti , quia fecimus quod jussisti ; et hoc tu 
fecisti, qui laborantes juvisti. 

529. Ad 3", A. Tria enim illa per Dei gratiam praestare 
possumus , quae ad accuratam praecepti divinae dilectio- 

nis observationem requiruntur, 1° ut Deum omnibus praefe- 
ramus ; 2“ ut nihil nisi in ordine ad Deum diligamus ; 3° ut 
ad majorem jugiter in Dei amore perfectionem eluctemur. 

CAPUT III. 

DE CONDITIONIBUS AD MERITUM REQUISITIS 

530. Ut novatores vias omnes merito praecluderent , 
illas ad meritum constituendum conditiones requirunt , qui- 
bus nuspiam reperiri possit. Etenim statuunt 1” opus sic esse 
debere numeris omnibus absolutum , ut purum sit a quovis 
imperfectionis naevo ; 2° ut nullo titulo debitum sit ; 3° ut 
nostrum sit ac nulla gratia partum ; 4° ut proportionem 
aequalitatis habeat cum mercedc. Contra vero catholici, sup- 
posita inter meritum de condigno ac de congruo distinctione, 
alias respcctive conditiones merito assignant, sive ex parte 
operantis , sive ex parte operis, sive ex parte retribuen- 
tis , quarum aliquae ratae sunt penes omnes , aliae vero 
in controversiam veniunt. 

531. Ad meritum itaque de condigno ex parte operan- 
tis duas conditiones uti essentiales requirunt , 1° ut sit via- 
tor ; 2° ut sit in statu gratiae. 

532. De priore conditione constat ex Christi verbis 
Jo. 9, 4. Venit nox , quando nemo potest operari ; et ex Apo- 
stolo Gal. 0, 10. scribente: Dum tempus habemus , opere- 
mur Itonum. De posteriore autem item constat ex Christo 
dicente Jo. 15,4. Sicut palmes noti potest ferre frudum a 
semetipso nisi manserit in vile, sic nec vos nisi in me man- 
seritis ; nec non ex Apostolo 1. Cor. 13, 3. scribente: Si 
distribuero in cibos pauperum omnes facultates meas , et si 
tradidero corpus meum, ita ut ardeam , charitatem autem non 
habuero , nihil mihi prodest. Exinde a s. Pio V. et Grego- 
rio XIII. confixae sunt iusequentes ltaji propositiones 12. 
Pelagii sententia est : opus bonum citra gratiam adoptionis fa- 
ctum, tum est regni caekslis meritorium. 13. Opera bona, 

a J iliis adoptionis facta , non accipiunt rationem meriti ex eo, 
quod fiant per Spiritum adoptionis inhabitantem corda filiorum 
Dei ; sed tantum ex eo , quod sunt conformia legi, quodque 
per ea praestatur obedientia legi. 17. Sentire cum Pelagio qui 
dicunt , esse necessarium ad rationem meriti , ut homo per gra- 
tiam adoptionis sublimetur ad statum deificum. 

533. Ex parte operis ad verum meritum tria exigunt. 
1“ ut sit liberum a necessitate ; 2" ut sit bonum et honestum ; 
3° ut sit supernaturalc tum ratione entitatis , tum ratione 
finis. Necessitas primae conditionis est de fide; contradicto- 
ria enim doctrina uti haeretica damnata est in Propos. Jan- 
senii : Ad merendum vel demerendum etc. ut in Tract. de Deo 
Creatore ostendimus. Ad alleram conditionem quod attinet , 
res per se patet , cum nonnisi bonum omni ex parte et ho- 
nestum Deo placere possit gratumque esse. Tertia conditio 
ex iis eruitur , quae adversus pelagianos disceptantes osten- 
dimus , opus supernaturale constitui tum ex parte principii , 
gratiae actualis videlicet , tum ex parte finis seu motivi ten- 
dendi in Deum uti auctorem supernaturalis ordinis , ut sic 
aequalitas exurgat proportionis cum gloria. 

534. His quae certa penes omnes sunt , nonnulli , ut 
innuimus , et inter hos s. Thomas 1 .2. q. 1 14. art.4., requi- 
runt praeterea, ut opus bonum eliciatur ex imperio charita- 
tis juxta illud Jac. 1,12. Beatus vir , qui suffert lentationem; 
quoniam cum probatus fuerit , accipiet coronam vitae , quam 
repromisit deus diligentibus se. Alii tamen refragantur. 

535. Ex parte Dei retribuentis requiritur demum pro- 
missio , prout ex sac. Litteris patet , iu quibus aeterna vita 
generico promissionis nomine passim designatur ; sic Heb.6, 
12. ait Apostolus : Fide et patientia haereditabunt promissio- 
nes; et iterum c. 10,36. Patientia vobis necessaria est , ut 
voluntatem Dei facientes , reportetis promissionem. Hoc ipsum 
declaravit 4 Tridentinum sess. 6. c. 16. poscitque ipsa mer- 
cedis natura , quae non redditur nisi ex pacto. 

536. Ad meritum de congruo fallibili recensitae condi- 
tiones requiruntur, si excipias statum gratiae, et promissio- 

nein ex parte Dei, quod sua natura uon est nisi impetratorium 
uti observat Vasquez in 3. Part. q. 94. ar. 1. Dub. 4. 

CAPUT IV. 

DE OBJECTO MERITI 

537. Duo caduut sub meritum , gratia et gloria. De 
gloria jam ostendimus , hominem justum eam de condigno 
mereri posse perinde ac ejus augmentum. 

538. Quod spectat ad gratiam certum est 1° primam 
gratiam actualem nullo modo sub meritum cadere , utpote 
proreus gratuitam ; 2° gratiam sanctificantem pariter non 
cadere sub meritum dc condigno, dicente Apostolo Ilotn.3, 
24 . justificati gratis per gratiam ipsius ; dedaravitque Tri- 
dentinum sess. cit. cap. 8 ; insuper 3° hominem justum 
posse mereri dc condigno gratiae sanctificantis augmentum 
juxta definitionem Trklentini ibid. can. 32. Quod si justus 
potest augmentum gratiae sanctificantis mereri , acquirit 
hoc ipso per justificationem jus ad gratias actuales , quae 
necessariae suut ad opera bona perficienda ex quibus illud 
augmentum pendet; 4" posse hominem peccatorem prome- 
reri de congruo infallibili , ob divinam promissionem , 
primam gratiam sanctificantem per contritionem charitatc 
perfectam , t a aquam ultimam dispositionem ad illam in- 
fallibiliter consequendam , juxta tritum illud Augustini ef- 
fatum : Sed nec ipsa remissio peccatorum sine aliquo merito 
est , si fides hanc impetret, neque enim nullum est meritum fidei, 

539. Disceptatur porro inter theologos : 1° Utrum justus 
possit sibi veniam mereri post culpam ; 2” utrum sibi prae- 
terea possit mereri perseverantiam finalem ; 3" utrum de- 
mum possit justus alteri mereri primam gratiam. 

540. Non posse autem de condigno justum aliquid ex re- 
censitis promereri , penes omnes exploratum est. Communior 
tamen sententia est, cui adhaeret Bellarminus Dejustific.Wb.b. 
c. 21. n. 3. posse justum dc congruo fallibili , cx defectu 

promissioni»,. sibi promereri reparationem post culpam; pos- 
se item justum persc verautiam de cougruo fallibili mereri 
juxta illud Augustini effatum : De dono Persev. c. 5. n. 10. 
Hoc dei donum suppliciter emereri potest , amitti contumaciter 
non potest. Quod demum spectat ad mercudam alteri pri- 
mam gratiam , nemo est qui dubitet , a solo Christo Salva- 
tore nostro id de condigno praestari posse. Communis tamen 
sententia est , posse justum de cougruo fallibili mereri , seu 
potius impetrare alterius conversionem , prout s. Stephauus 
impetravit Paulo , s. Monica Augustino , aliique non pauci. 
Hortabatur proinde s. Jacobus in epist. sua cap. 5, 16. 
fideles : Orate pro invicem ut salvemini. 

541. Et haec de Gratia tum actuali tum sanctificante , 
nec non de merito , quod cx illis profluit ; quam gratiam 
Deus nobis jugiter tribuat , ut ad cum pervenire possimus 
meritis Salvatoris nostri Christi Jesu. 

TRACTATUS 

DE SACRAMENTIS IN GENERE 

P R 0 OE M I U M 


1 . d aeramenti vox apud latiuos , nv*ni(ioo geu mysterii 
apud Graecos , generatim usurpatur ad rem arcanam seu 
latentem significandam. In usu vero ecclesiastico adhibetur 
ad ritus sacros et symbolicos significandos. Hi porro ritus 
sensibiles, seu signa externa, juxta doctrinam catholicam spe- 
ctantur uti vehicula seu instrumenta, quibus Deus ut nostrae 
imbecillitati consuleret , gratiam sanctificantem commu- 
nicat. Definitur autem a catecbismo Romano Part. 2. c. I. 
n.9. Sacramentum: Res sensibus subjecta , quae ex Dei institu- 
tione sanctitatis et justitiae tum significandae , tum efficiendae 
vim habet. Quibus verbis tum natura sacramenti exprimitur , 
quod debeat esse signum externum ; tum auctor , qui est 
Deus seu Jesus Christus ; tum efficacia significandae scilicet 
et conferendae gratiae. Quo fit , nt brevius Sacramentum 
dicatur : Signum praclicum gratiae.. 

2. Novatoribus , qui dispescunt gratiam sanctifican- 
tem a justificatione consistente in sola externa non im- 
putatione peccatorum ob fidem , qua Christi merita ap- 
prehendunt, sacramenta non sunt nisi signa vacua. Nam 
juxta Lutherum sunt signa sive sigilla divinarum promis- 
sionum ad excitandam fidem ; juxta Zwinglium sunt signa 
divinae gratiae , quae Ecclesiam certiorem faciant de susci- 
pientium fide ; juxta Calvinum sunt signa vel pignora , quae 
electum certiorem faciunt de adepta fide divinisque pro- 
missis. Anabaptistis sacramenta sunt signa allegorica spiri- 
tualis vitae ; armiuianis , socinianis , mennonitis nudi ritus 
exteriores sunt, quibus Christiani ab infidelibus secernun- 

tur ; quakeris actus spirituales et interni effectus caelestis 
luminis ; shwendenborgianis symbola sunt , quibus Deus et 
homo invicem conjunguntur ; rationalistis denique ritus 
sunt longe praestantiores ritibus paganorum significatione 
tum Symbol ica tum morali. 

3. Ex quibus patet novatores omnes abludere in no- 
tione Sacramenti a doctrina catholica in eo , quod detrahant 
eidem vim conferendae gratiae , sectasque recentiores a pri- 
maevo protestantismo ortas , illius magis ac magis evolvisse 
principium , donec nullam amplius in sacramentis cum gra- 
tia aut fide etiam necessitudinem agnoscant. Quemadmodum 
vero sectae omnes haereticae sacramenti notioni detrahunt , 
sic imminuunt sacramentorum numerum, tolluntque efficaci- 
tatem , plus minusve errant circa eorundem ministrum , so- 
lemncmque administrat ionem. 

4. Ut igitur veritatem catholicam adstruamus , in qua- 
tuor capita tractationem hanc distribuimus , in quibus 
singillatim de sacramentorum numero , efficacia, ministro, 
deque ritibus qui in solemni ipsorum administratione usur- 
pantur disseremus , adjectis nonnullis scholiis ad ea ube- 
rius declaranda , quae in controversiam veniunt in catho- 
licis scholis. 


CAPUT I, 

DE SACRAMENTORUM NUMERO 

5. Pronum erat novatoribus , ex semel constituta do 
externa forensi justificatione doctrina , imminuere sacra- 
mentorum numerum. Ab initio ancipites in eo figendo 
haeserunt ; demum in binario constiterunt. Recentiores 
magis principio protestantismi cohaerentes sustulerunt om- 
nia , ac ad meros ritus redegerunt. 

C. Catholici e converso , avitae doctrinae insistentes , 
septem a Christo Servatore nostro sacramenta instituta do- 
cent , quae gratiam aut primum conferant aut augeant. - 
Pulchre s. Thomas p. 2. q. 65. ar. 1 . observat quandam 

intercedere analogiam inter naturalem vitam ac supernatu- 
ralem ; homo quippe nascitur , roboratur , alitur ; quod si 
in morbum incidat medicina reparatur , delctisquc morbi 
reliquiis ad pristinam incolumitatem restituitur , propaga- 
tur , ac in societate sub legitimis degit magistratibus ; haec 
ipsa in vita supernaturuii sacramenta efficiunt , nec unqnam 
ab adepta hac vita hominem deserunt , cumque jugiter co- 
mitantur donec ad mundum superiorem ac invisibilem , 
ad quem ordinatus est , evehant transmittantque. 

Septenarium hunc sacramentorum numerum adstrucu- 
dum jam aggredimur adversus novatores omnes. 

PROPOSITIO 

Sacramenta Novae Legis a D. N. J. C. instituta nec plura 

sunt nec pauciora quam septem , baptismus videlicet ete. 

1. De fide propositio est, hoc can. 1. sess. 7. defi- 
nita a Tridcntino : Si quis dixerit , Sacramenta Novae Legis 
non fuisse omnia a J . C. D. N. instituta , aut esse plura vel 
pauciora quam septem , videlicet : Baptismum , Confirmatio- 
nem , Eucharistiam , Poenitentiam , Extremam Unctionem , 
Ordinem et Matrimonium ; aut etiam aliquod horum septem 
non esse vere et proprie Sacramentum; anath. sit. Duo ex hoc 
canone definita sunt , septenarius videlicet Sacramentorum 
numerus , divinaque eorundem institutio , quaeque proin- 
de a nobis sunt evincenda. 

8. Quae veritatem divinamque institutionem uniuscu- 
jusque Sacramenti singillatim ostendunt , cum de singu- 
lis erit sermo , afferemus. Heic ca tantum urgemus quao 
septenarium numerum propius attingunt. 

9. Haec autem desumuntur ex universae Ecclesiae con- 
sensu , imo a consensu coetuum Christianorum , qui a re- 
motissimis temporibus ab Ecclesia Romana , sive catho- 
lica divisi sunt , eandemque hac in parte eum ea fidem 
profitentur. Sane vetustissima Latinorum Sacramentalia apud 
Slartenium, De anliqu. Eccles. ritibus; Graecorum Eucholo- 

gia apud Allatium , De perpet. occid. et orient. Eccles. con- 
sensione , et in Graecia orthodoxa ; Armenorum apud Serpos, 
in Compendio historico spectante ad retig. Armen.; aliaruinque 
orientalium Ecclesiarum apud Asscmanum, in Biblioth. orien- 
tali constanter septem signa recensentur ad gratiam confe- 
rendam divinitus instituta , quamvis ejusmodi Ecclesiae a 
pluribus seculis ab Ecclesia Romana separatae fuerint. Porro 
admirabilis hujus consensionis , seu hujus universalis con- 
stantisque consensus, nulla alia causa assignari potest , prae- 
ter apostolicam eorumdem sacramentorum originem , seu 
doctrinam ab apostolis traditam de septem sacramentis a 
Christo institutis , juxta tritum illud Tertulliani effatum 
De praescripl. c. 28. Quod apud inultos unum invenitur, non 
est erratum, sed traditum. 

10. Nec minus efficax argumentum suppeditant hujus 
veritatis patres tum Graeci tum Latini , qui, oblata occasio- 
ne , modo unum modo alterum sacramentum commemo- 
rant. De baptismo et eucharistia res notissima est passim 
patres disserere ; quod ultro dant protestantes. De con- 
firmatione veluti de sacramento a baptismo distincto expres- 
se agunt Tertullianus , Cornelius Papa , Cyprianus , quo- 
rum testimonia suo loco proferemus. De poenitentia ite- 
rum disserunt Tertullianus , Origenes , deinceps vero quot- 
quot impugnarunt monlanistas et novatianos. De sacra- 
mento ordinis Joannes Chrys., Epiphanius , Hieronymus, 
Optatus , Augustinus tractant ex professo , si excipias 
Chrysostomum , adversus donatislas et Aerium. Extremae 
unctionis meminit Origenes, Victor Antiochenus, Chrysosto- 
mus , Innocentius I. aliique passim de eo disseruerunt. 
De matrimonio demum , tanquam de re sacra et sacra- 
mento , loquuntur IgnatiusM., Tertullianus, Justinus, Athe- 
nagoras insequentesque scriptores quorum omnium , uti 
praefati sumus, testimonia singillatim proferemus , cum 
unumquodque sacramentum in specie vindicaverimus. 

11. His adjiciendum argumentum ex praescriptione. 
Ecclesia enim ab immemorabili in sua possessione fuit ita ut 

nulla epocha assignari possit , qua aliquod sacramentum 
primo administrari coeperit , patres vero et monumenta 
omnia antiquitatis tanquam de rc cognita et in usu posita 
loquantur. 

12. Cum proinde universa antiquitas, Ecclesiae omnes, 
imo et omnes antiquae sectae in his scptpm sacramentis 
unanimi consensu convenerint , concludamus oportet , se- 
ptem nec plura nec pauciora fuisse sacramenta instituta. 

13. Dum vero dicimus a Christo instituta haec sacra- 
menta , significamus id ifrmediate eum praestitisse ; siqui- 
dem de solo extremae unctionis sacramento posset esse du- 
bitandi ratio quoad mediatam institutionem ; jam vero Tri- 
dentinum sess. 14. can. 1. adstruit, illud a Christo insti- 
tutum esse , atque a B. Jacobo apostolo promulgatum. 

DIFFICULTATES 

14. I. Obj. 1° Praeterquam quod nuspiam in Scriptu- 
ris aut patribus septenarius sacramentorum numerus ad- 
struitur. 2° Patres illum aperte excludunt , cum nonnisi 
duo vel tria commemorent ; sic s. Justinus in Apolog. 1. 
$$■ 65. et 66. solius meminit baptismi et eucharistiae ; ita 
pariter se gessit s. Cyrillus Hierosolym. in suis catechesibus 
mystagogicis , imo et s. Ambrosius in sex quos de sacra- 
mentis libris exaravit , ac lib. 6. c. 2. n. 5. his verbiB con- 
cludit : Ergo accepisti de sacramentis , plenissime cognovisti 
omnia; tria pariter recenset s.Gregorius M. apud Gratianum 
in cap. Multi saecularium , Baptismum, Chrisma, et Eucha- 
ristiam; s. Augustinus autem Enarr. in Ps. 103. n. 14. re- 
serans doctrinam Arcani : Quid, inquit , occultum est et non 
publicum in Ecclesia ? Sacramentum baptismi , sacramentum 
Eucharistiae ; quod et alibi repetit. 3° Quod si interdum 
videtur s. Doctor plura commemorare , sacramenti vocem 
in latiore usurpat significatione , ut patet ex lib. De peccat, 
meritis c. 26. ubi nonnullos ritus erga catechumenos adhi- 
bitos sacramenta vocat. 4° Exinde patres verba Jo. 19, 34. 
Unus militum lancea latus ejus aperuit et continuo exivit san- 

gvts et aqua , communi consensu de duobus sacramentis a 
Christo institutis baptismo et eucharistia exposuerunt. 5° Se- 
ptem igitur sacramenta a catholicis excogitata , non sunt 
nisi septem capita bestiae cui insiderat mulier fornicaria , 
uti exponit Angelus in Apocalypsi 17, 7. seqq. Ergo. 

15. Resp. Ad l m , D. Nuspiam in Scripturis aut pa- 
tribus notis arithmeticis septem sacramenta esse dienntur, 
prout nec duo aut tria asseruntur , C. non traditur in 
Scripturis aut patribus unumquodque ex septem sacramen- 
tis N. Nec enim agitur de verbis sed de re ; porro Eccle- 
sia ex institutione Christi, juxta Scripturarum sensum tradi- 
tionalem, septem semper agnovit et administravit sacramenta. 

16. Ad 2", N. Aliud cuim est patres duo vel tria 
commemorare sacramenta , quia aut ipsorum scopus aut 
rerum adjuncta ita ferebant ; aliud vero cetera excludere , 
quod nunquam fecerunt. 

17. Hinc s. Justinus ideo duorum tantum sacramen- 
torum meminit in Apologia sua , quia ad haec recensenda 
et exponenda ethuicorum calumniae eum impulerunt. 

18. S. Cvrillus et s. Ambrosius sibi proposuerunt in- 
structionem catechumenorum , adeoque cos docebant illa 
tria sacramenta , quae mox erant suscepturi. Sane s. Am- 
brosius non solum administrabat sacramentum poeniten- 
tiae , sed plenam clavium potestatem vindicavit adversus 
novatianos. 

19. Verba quae ex Gratiano objiciuntur , spuria sunt , 
et perperam Gregorio M. tributa. S. Gregorius in suo Sa~ 
cramentario non agit nisi de liturgia , attamen in eo exponit 
ritum administrandi Oleum infirmorum ; adeoque jam ex 
eo quatuor habemus sacramenta. 

20. S. Augustinus in objecta Enarrat, cum disserue- 
rit de baptismo et eucharistia , subdit : et de ceteris sanctis 
sacramentis , ergo aba praeter duo illa , quae in exemplum 
adduxit , sacramenta proprie dicta agnovit. 

21. Ad 3“, />. Interdum s. Doctor vocem sacramenti 
in latiore usurpat siguiiicatione, C. ubi agit de sacramentis 

quae admittit Ecclesia catholica N". Etenim lib. 2. Contra 
epist. Parmeniani cap. 13. n. 78. confert sacramentum or- 
dinis cum sacramento baptismi dicens : Quadam consecra- 
tione utrumque homini datur, iUud cum baptizatur, istud 
cum ordinatur ; confert eadem ratione chrisma cum ba- 
ptismo in lib. 2. contra litter. Petiliani c. 104. in lib. 1. 
De adulterinis conjugiis c. 38. , confert cum baptismo re- 
conciliationem seu sacramentum poenitentiae ; in lib. 5. 
De baptismo cap. 20. inter sacramenta , quae valide a ma- 
lis ministris administrantur , recenset Olei benedictionem , 
seu extremam unctionem. In lib. denique De bono conjugali 
c. 29. matrimonium expresse vocat sacramentum. En igitur 
septem sacramenta in propria signilicatione a s. Doctore 
recensita. 

22. Ad 4”, V. Quia haec sunt sacramenta duo prae- 
cipua , quae per aquam et sanguinem adumbrata sunt, C. 
in sensu exclusivo N. Interdum vero docent omnia sacra- 
menta a latere Civisti fluxisse , ut s. Ambrosius aliique 
passim. 

23. Ad 5", Neg. ejusmodi sequelam, juxta quam duo 
sacramenta ab adversariis ipsis admissa , inter bestiae ca- 
pita recenserentur. Adeo haeretici excaccantur dum catho- 
licam impugnant doctrinam. 

24. II. Obj. 1" Graeci atqne Orientales a Latinis , qui 
sec. XII. expeditiones in terram sanctam susceperant , doctri- 
nam de sacramentis mutuati sunt. 2" Non ita tamen ut 
omnia sacramenta adoptaverint , cum constet Graecos , Ar- 
menos , Aethiopes et Abyssinos accusatos tum a missiona- 
riis , ut vocant , tum a variis scriptoribus Thoma a Jesu , 
et Guidone Carmelitis, Jobo Ludolfo , Weysserio Lacrozio , 
quod non omnia admiserint sacramenta. 3° Nec mirum, si- 
quidem aetate illa , qua Latini ad asiaticas oras appulerunt , 
nondum firmiter constitutus erat septenarius sacramento- 
rum numerus ; Magister Sententiarum , Hugo a s. Victore , 
s. Bonaventura autumarunt sacramenta confirmationis et 
extremae unctionis ab apostolis fuisse instituta ; aut etiam 

a conc. Meldensi sec. IX ; uti de confirmatione affirmat 
Alex. Alensis ; Iacobus vero de Vitriaeo , Durandus aliique 
matrimonium e sacramentorum albo expunxerunt. 4° Jure 
proinde meritoque Cyrillus Lucar patriarcha Constanti- 
nopolitanus in fidei professione art. 15. testatur. Graeco- 
rum perpetuam et constantem esse doctrinam , duo tantum sa- 
cramenta , baptismum et eucharistiam , a supremo legislatore 
Christo sancita. Ergo. 

25. Resp. Ad 1", N. Tum quia ex antiquioribus sec. 
XII. documentis constat sive apud Graecos sive apud Orien- 
tales septem sacramenta obtinuisse , et fuisse administra- 
ta ; tum quia si qua unquam aetas fuit , in qua simultates 
viguerunt Graecos inter et Latinos , ac proinde minus di- 
spositi Graeci ac Orientales fuerint ad adoptandos Latino- 
rum ritus, illa extitit, cum Latini expeditiones in Asiam susce- 
perunt. Absurda igitur est adversariorum hypothesis ac falsa. 

26. Ad 2”, D. Accusati sunt populi illi aut a deceptis 
aut a deceptoribus , C. jure N. Missi onar ii enim decepti 
sunt in hac criminatione ab incertis rumoribus et a diver- 
sitate rituum; alii autem ut Ludolphus et Lacrozius haeretici 
decipere voluerunt , adeoque ab AUatio et Renaudotio gra- 
viter vapulant. 

27. Ad 3”, N. Magister sententiarum cum aliis solum 
censucrunt , non omnia immediate fuisse a Christo insti- 
tuta sacramenta, sed nonnulla instituta mediate seu per 
apostolos. Peculiaris autem fuit Alex. Alensis opinio de 
confirmatione instituta a conc. Meldensi , in quo graviter 
ille hallucinatus est. Ceterum omnes conveniebant in admit- 
tendo sacramentorum numero septenario. Neque ab eo re- 
cesserunt Jacobus a Vitrinco et Durandus , qui matrimo- 
nium institutum dixerunt in remedium concupiscentiae ; 
imo Durandus postea emollivit sententiam suam , ut suo 
loco ostendemus. 

28. Ad 4 1 ", D. Illa scripsit Cyrillus Lucar meontien- 
do , utpote auro Hollandico corruptus , C. vere N. Ob 
haereticam illam fidei professionem , ex nomine Ecclesiae 

graecae editam, Cyrillus in synodo Hierosolyin. an. 1672. 
celebrata his verbis damnatus est : Anathema Cyrillo nova 
dogmata fabricanti , et credenti non esse ex institutione Jesu 
Christi, neque ex apostolica traditione praxiqve perpetua , 
septem Ecclesiae sacramenta, baptismum videlicet etc. sed men- 
tienti duo tantum a Christo in Evangelio fuisse tradita; ba- 
ptismum scilicet et eucharistiam. Huic synodo praeiverat 
Jeremias patriarcha Constantinopolitanus. Fraude detecta, 
protestantes erubuerunt. 

29. III. Obj. Si patribus et scholasticis auscultandum 
esset , plura quam septem sacramenta deberent admitti ; 
1° alii enim, ut Graeci, passim monasticam professionem 
precesque pro defunctis uti sacramenta habent ; alii , uti 
Tertullianus et Hieronymus, illis accensent virginitatem et 
martyrium ; alii aquam lustralem etc. uti Hugo Victori- 
nus. 2° Pedum lotionem tanquam sacramentum commen- 
dant ss. Ambrosius et Bcntardus , cum ei non desit divina 
institutio et gratiae promissio ex Io. 13, 8. dicente Christo 
ad Petrum : Si non lavero te, non habebis partem t necum. 
3° Tria praeterea distinguuntur baptismata fluminis , fla- 
minis et sanguinis ; septem ordines veluti totidem sacra- 
menta. Ergo. 

30. Resp. N. A. Ad 1", prob. D. Analogice, C. vera 
et propria sacramenta N. Scilicet , ratione habita operis 
praestantiae ac operantis dispositionis , docuerunt , quae 
recensita sunt illos vim habere producendi effectus , quos 
suapte natura producunt sacramenta baptismatis et poeni- 
tentiae , ex quadam analogia. Quamvis Hugo Victorinus 
aquam lustralem, cereos etc. vocaverit sacramenta, in sensu 
sacramenlalium usurpasse eam vocem ipsemet declarat , 
quatenus per ea devotio exercetur. 

31. Ad 2 ra , D. Significatione , C. efficacia IV. Ideo 
vocarunt objecti patres sacramentum lotionem pedum , quia 
significat venialium peccatorum remissionem. Fatente enim 
s. Ambrosio, ejusmodi lotio in Ecclesia Romana non ob- 
tinebat. S. Bcruardus vero in hoc ipso sermone , in quo 

confert ablutionem pedum cum eucharistia et poenitentia , 
longe illi ac istis diversam tribuit efficaciam. In nonnullis 
Ecclesiis ante baptismum fieri consueverat ejusmodi lotio ; 
nunquam proinde nti sacramentum admissa fuit. Verba 
objecta ex Joanne comminationem continent adversus Pe- 
tri inobedientiam. 

32. Ad 3”, D. Ita tamen ut baptismata flaminis et san- 
guinis analogice sic vocentur , C. vere et proprie N. Quoad 
septem ordines , qui a nonnullis uti totidem sacramenta ha- 
bentur, spectantur uti partes totius potentialitatis , ut lo- 
quitur s. Thomas suppi, q. 37. ar. 1. ad 2. non autem 
veluti totidem sacramenta distincta. 

CAPUT II. 

DE SACRAMENTORUM NOVAE I.EGIS EFFICACIA 
SEU EFFECTIBUS 

33. Gratia sanctificans et character , duo ilii effectus 
sunt, qui in sacramentis novae legis reperiuntur. Prior 
omnibns communis est , posterior proprius est trium tan- 
tum ; baptismi scilicet , confirmationis et ordinis. .Rursum 
gratia sanctificans primo confertur per baptismum ac poe- 
nitentiam peccatorum remissione ; in reliquis vero tan- 
tum augetur. Quo fit , ut duo ilja sacramenta nuncupata 
fuerint mortuorum , cetera autem vivorum , cum in illis prima 
gratia , in istis secunda gratia communicetur. Ad exprimen- 
dum peculiarem effectum , ad quem unumquodque sacra- 
mentum ordinatum est , obtinuit mos , ut gratiae sacra- 
mentalis nomine disignetur. 

34. Character definiri solet.; Signum quoddam spiritua- 
le et indelebile in anima impressum. Qui eo insigniti sunt , 
deputantur ad recipienda vel tradenda aliis ea , quae per- 
tinent ad cultum Dei, ut loquitur s.Thomas p. 3. q. 63. ar. 3. 

33. Utrumque effectum novatores sacramentis dene- 
gant. Ipsi enim , ut vidimus , soli fidei gratiae conferendae 
vim tribuunt , sacramentorum porro officium est hanc exci- 

tare fidem. Quo fit ut 1" nullum discrimen agnoscant in- 
trinsecum inter veteris et novae legis sacramenta ; 2° ut 
verba , quibus conficiuntur sacramenta , concionatoria esse 
contendant ; 3° veluti barbaram tum vocem tum doctrinam 
Tridentini rejiciunt de gratia ex opere operato; 4" irrident 
uti magicam incantationem characterem, quem sacramenta 
imprimunt. 

36. Contra vero catholici docent 1° sacramenta gra- 
tiam conferre , quam significant , vi sua , seu vi ipsis a 
Deo indita, nempe ex opere operato non ponentibus obicem 
ac rite dispositis , si de adultis sermo sit ; 2° adeoque 
intrinsece differre sacramenta novae ac veteris legis; 3° verba 
quibus ea conficiuntur consecratoris esse ; 4° tria demum 
enumerata sacramenta characterem imprimere. 

37. Cum ex vindicata intrinseca sacramentorum efficacia 
cetera fluant, idcirco eam propugnabimus , ut exinde veluti 
corollaria reliqua doctrinae catholicae capita deducamus. Illi 
deinceps adjungimus , quae spectant ad vindicias characte- 
ris. Sit igitur : 


PROPOSITIO I. 

Sacramenta nocue Ixyis non sunt instituta ad solam fidem 
nutriendam , sed continent gratiam quam significant, eam- 
que non ponentibus obicem conferunt ex opere operato 

38. De fide propositio est quoad omnes suas partes , 
ut constat ex his canonibus conc. Tridentini sess. 7. nempe 
5* St quis dixerit , haec sacramenta propter solam fulem nu~ 
triendam instituta fuisse ; anathema sit, 6“ Si quis dixerit, 
sacramenta novae Legis non continere gratiam , quam signifi- 
cant , aut gratiam ipsam non ponentibus obicem non conferre, 
quasi signa tantum externa sint acceptae per fidem gratiae vel 
justitiae , et notae quaedam Christianae professionis , quibus 
apud homines discernuntur fideles ab infidelibus ; imath. sit. 
7° Si quis dixerit, non dari gratiam per hujusmodi sacramenta 
semper , et omnibus , quantum est ex parte Dei , etiamsi rite 

en suscipiant , sed aliquando et aliquibus; anath. sit. 8" Si 
quis dixerit , per ipsa novae Legis sacramenta ex opere, operato 
non conferri gratiam , sed solam fidem divinae promissionis ad 
gratiam consequendam sufficere ; anath. sil. 

39. Jam vero sacramenta gratiam , quam significant , 
continere, camque conferre virtute sibi insita, seu cx opere 
operato , Scripturae , patres , constansque Ecclesiae sensus 
traditionalis luculentissime docent. 

40. Etenim Christus Jo. 3, 5. de baptismo loquens , 
ait : Nisi quis renatus fuerit ex aqua et Spiritu Sancto , non 
potest introire in regnum Dei. Paulus item in Epist. ad 
Ephes. 5,26. de Ecclesia scribit: Mundans eam lavacro aquae 
in verbo vitae; et ad Tit. 3, 5. Salvos nos fecit per lavacrum 
regenerationis et renovationis Spiritus Sancti. Quibus cohae- 
rent quae Petrus ad compunctos Judaeos Act. 2, 38. dixit: 
Baptizetur unusquisque vestrum ... in remissionem peccato- 
rum ; et Auanias ad Saulum ibid. 22, 16. Exurge, et bapti- 
zare , et ablue peccata tua Si igitur propria baptismi virtus 
est , ut mundet , ut regeneret , renovet , peccata remittat, et 
abluat , profecto non ad excitandam solam fidem institutus 
est , sed ad virtutem propriam exerendam. Quod porro 
de baptismo dictum est , ob paritatem materiae de sacra- 
mentis reliquis affirmari debet , praesertim cum eadem 
ratione iisdem effectus tribuantur, uti e. g. Act. 8 , 17. 
et 18. legitur de confirmatione per manuum impositionem dari 
Spiritum Sanctum , et Jo. 6, 55. per eucharistiam dari vi- 
tam aeternam. 

4 1 . Nec aliter patres de sacrameutorum vi locuti sunt ; 
sic s. Basibus Horn. 13. n. 5. affirmat baptismate renovari 
animam; s. Gregorius Naz. Orat, in Christi baptisma, vocat 
baptismum expiationem peccatorum, remissionem delictorum , 
renot'ationis ac regenerationis causam , instituitque compara- 
tionem inter foetus efformationem in utero matris ac re- 
generationem quae fit per baptismum in aqua. Et haec qui- 
dem Graeci ; Latini non minus energicc sacramentorum vir- 
tutem exposuere ; etenim Tertullianus lib. De resurrecl. car- 

nis c. 8. Caro, inquit , abluitur , ut anima emaculetur. Caro 
ungitur , ut anima consecretur. Caro signatur ut et anima mu- 
niatur. Caro manus impositione adumbratur , ut et anima Spi- 
ritu illuminetur. Caro corpore et sanguine Christi vescitur, ut 
et anima de Deo saginetur ; ceteris vero omissis , s. Augusti- 
nus Tract. 80. in Jo. n. 3. sciscitatur: Unde tanta virtus 
aquae , ut corpus tangat , et cor abluat ? Quare Calvinus /n- 
stit. lib. 3. c. 14. S- 16- non dubitat affirmare catholicos a 
patribus fuisse deceptos , quum non animadverterent has et 
similes dicendi figuras hyperbolicas esse, et ipsi hyperbolica sua 
dogmata promulgarunt. Tale est infelicis haeretici effugium ! 

42. Quod vero spectat ad constantem Ecclesiae catho- 
licae sensum circa hunc articulum , non solum liquet ipse 
ex professione symboli Nicaeni : confiteor unum baptisma in 
remissionem peccatorum ; verum etiam ex praxi baptizandi , 
imo et confirmandi , et communicandi infantes , etiamsi 
in his per sacramenta fides excitari nequeat, et tamen 
semper mundati ab originali noxa , et sanctificati crediti 
sunt. Hujus argumenti talis vis est , ut se ab illo nova- 
tores numquam extricare valuerint. 

43. Jam vero si sacramenta novae Legis ex insita ipsis 
vi efficiunt gratiam quam significant , pronum est inferre 
adversas protestantes 1° Ergo sacramenta novae Legis intrin- 
sece et quoad efficaciam differunt a sacramentis veteris 
legis, non autein ob solam extrinsecam diversitatem ri- 
tuum , uti conc. Tridcntinum sanxit can. 2. Si quis dixerit, 
ea ipsa novae Ijegis sacramenta a sacramentis antiquae Legis 
non differre , nisi quia ceremoniae sunt aliae et alii ritus ; 
analh. sit. 2° Ergo verba , quibus sacramenta conficiuntur, 
consccratoria sunt, et non concionatoria. 3° Ergo non omnia 
novae Legis sacramenta sunt inter se paria , aut ad salutem 
superflua, prout iterum sancivit Tridentinum can. 3. Si 
quis dixerit haec septem sacramenta ita esse inter se paria , 
ut nulla ratione aliud sit alio dignius anathema sit ; et can. 
4° Si quis dixerit , sacramenta novae Legis non esse ad salu- 
tem necessaria , sed superflua , et sine cis , aut eorum volo , 

prr solam fidem homines a Deo gratiam justificationis adipi- 
sci , licet omnia singulis necessaria non sint ; anath. sit. 
Cum vero haec omnia totidem veluti corollaria sint , quae 
ex priucipio a nobis refutato profluunt, ideo his peculiariter 
refellendis minime insistimus; siquidem illo fuudamcuto 
sublato , haec concidaut neces.sc est. 

DIFFICULTATES 

41. 1. Obj. Scripturae non baptismo aut alii cuilibet 
sacramento virtutem justificandi tribuunt, sed soli fidei ; 
Etenim 1” Petrus Act. 15. ait ; Nihil (Deus) discrevit inter 
nos et illos ( gentiles ) , fide purificatu, corda eorum ; et in 
Epist. I. c. 3, 21. Salvos , inquit, facit baptisma: non 
camis depositio sordium , sed conscientiae bonae interrogatio in 
Deum per resurrectionem Jesu Christi. Jacobus pariter in Ep. 
sua c. 1 , 18. scribit : Genuit nos verbo veritatis. Idem in- 
culcat Paulus, dum Heb. 10, 38. universim pronunciat : 
Justus cx fide vivit ; et in Ep. ad Rom. 8, 10. salutem et 
justitiam verbo fidei adseribit , seu verbo vitae ut loquitur 
in Ep. ad Eplies. c. 5. ncinpe verbo doctrinae , ut exponit 
Hieronymus. 2“ Sane vel ipsi catholici docent , Deum esse 
auctorem gratiae; ct effectus sacramentorum a suscipien- 
tium dispositionibus pendere. Ergo. 

• 45. Resp. D. A. Scripturae fidei tauquam dispositioni 

necessariae justificationem tribuunt , C. tanquam causae 
formali jV. Fides enim , ut loquitur Tridcntinum sess. 6. 
cap. 8., est humanae salutis initium , fundamentum, ct radix 
omnis justificationis , sine qua impossibile est placere Deo , ct 
ud filiorum ejus consortium pervenire. 

16. Ad 1”, D. In sensu exposito, C. secus N. Certe 
nisi praecessisset fidei praedicatio , uti necessaria conditio, 
neque fidei assensus , neque baptismus aut sacramenta re- 
liqua locum habuissent. Hac de causa apostoli fidei , uti 
primae radici , causam tribuunt justificationis deinde ade- 
ptae per baptismum , ct cetera subsidia. 

47. Ad 2", D. Docent catholici Deum esse auctorem 

imo et causam efficientem gratiae , qui cam tamen com- 
municet per sacramenta , tanquam per causas instrumen- 
tales , C. ad horum exclusionem N. 

48. Ad 3", 1). Docent praeterea effectus sacramen- 
torum a suscipientium pendere dispositionibus , tanquam 
conditionibus necessariis, ut illa exerant vim sibi insitam, C . 
quasi hae tribuant vim sacramentis N. Exemplum sit in igne, 
qui ut comburat idoneam exigit materiam , quin tamen 
haec vim urendi igni tribuat. 

49. I. Inst. S. Augustinus Tracl. 80. in Joan. num. 3. 
enarrans verba Christi Jo. 15, 3. Jam vos mutuli estis propter 
sermonem, quem locutus sum vobis, sic allata Scripturarum 
testimonia exponit , ut totam justificandi vim soli fidei , 
quae per sacramenta excitatur , tribuat. 1° Scribit enim : 
Quare non aU : Mundi estis propter baptismum , quo lati 
estis ; sed ait : propter verbum , quod locutus sum vobis ; nisi 
quia et in aqua verbum mundat ? 2° Unde tanta virtus aquae, 
ut corpus tangat et cor abluat , nisi faciente verbo , non quia 
dicitur , sed quia creditur ? Virtus igitur sacramentorum ex 
s. Augustino a sola fide justificante repeti debet; ac ver- 
ba sacramciitalia concionatoria sunt , non consccratoria. 

50. Resp. /V. A. Ad 1” prob. D. Quatenus baptismus 
praeexigit ab adulto eum suscipiente fidem in evangelieam 
praedicationem , C. quatenus ita dispositum baptismus uti 
causa instrumentalis formaliter non justificet , sed sola fi- 
des , seu mediante fide in sensa adversariorum , /V. Totus 
enim heic s. Doctor est , ut fidei necessitatem in acceden- 
tibus ad baptismum commendet. 

51. Ad 2 m , D. Quia ad justificationem ac salutem non 
sufficit materialis baptismi susceptio sine fide , C. quia for- 
ma baptismi concionatoria est /V. Hoc est absurdum , ut 
patet ex infantibus , qui concionis incapaces sunt , ac fidei 
actualis , attamen justificantur. Exinde corruunt quae ab 
adversariis deducuntur circa mentem Augustini. 

52. Inst. Atqui s. Augustinus 1° De Trinit. lib. I5.C.26. 
n. 46. negat datum ab apostolis esse Spiritum S. licet sa- 

Vol. III. 36 

cramenta administraverint ; 2° docet infantes credere fide 
Ecclesiae lib. 6. contr. Julian. 3" Hinc Apostolus 1. Cor. 10, 
I . seqq. loquens de Hebraeis , quibus non profuit spiritalis 
esca ob ipsorum delicta , pares nobiscum facit in partici- 
patione sacramentorum , quatenus nec nobis ob delicta 
prosunt : Patres nostri , scribit , eandem ( nobiscum ) escam 
spiritalem manducaverunt ; paria igitur praedicat utriusque 
foederis sacramenta. 4° Hoc ipsum conceptis verbis docuit 
Augustinus Tract. 1. in Joan. 5“ Id ipsum senserunt ceteri 
patres , qui sacramenta vocant signa , sigilla , symbola , 
pignora , adeptae scilicet per iidem gratiae. Ergo. 

53. Resp. Ad l”, D. Virtute propria , eo modo quo 
cum dant Pater et Filius , C. uti causa ministerialis N. 

54. Ad 2™, D. Ut baptizentur , C. ut ea fide justifi- 
centur sine baptismo N. Infantibus enim ex eodem s. Do- 
ctore De peccat, merit. lib. I. c. 27. n.40. Credere est ba- 
ptizari , non credere autem est non baptizari. 

55. Ad 3 m , />. Argumentum instituendo a minori ad 
majus , C. argumento a simili N. Vis argumenti ab Apo- 
stolo instituti haec est : si ilii , qui male signis et figuris 
usi sunt , perierunt , multo magis peribunt , qui re et fi- 
gurato abutuutur. Subdit enim ibid. Apostolus : Omnia in 
figuris contingebant illis. Eandem igitur escam spiritalem man- 
ducaverunt inter se , non nobiscum. 

5G. Ad 4 ra , D. Quoad significationem , C. quoad rem 
significatam N. Enarr. proinde in Ps. 73. n. 2. scribit Au- 
gustinus : Sacramenta Novi Testamenti dant salutem, sacra- 
menta Veteris Testamenti promiserunt Salvatorem . 

57. Ad 5”, D. Vocarunt patres sacramenta signa pra- 
ctica , C speculativa IV. Sic etiam appellarunt sigilla , pi- 
gnora etc. gratiae adeptae per sacramenta , C. per fidem IS. 

58. Inst. 1" Saltem formula ex opere operato barbara 
est ; 2" ac pium motum seu dispositionem a suscipiente sa- 
cramenta excludit. Ergo. 

5!). Resp. Ad 1”, D. Apta tamen ad haereticorum 
effugium praecludendum , C. in se Tr. Parum refert utrum 

clavis aurea sit vel ferrea, dummodo ad aperiendum idonea 
sit. Aptissima porro est ea formula ad haereticorum erro- 
res profligandos , quamvis minus latine expressa. 

60. Ad 2", N. Haec enim est structa in Ecclesiam ca- 
lumnia, quam amovent vel ipsi prudentiores protestantes 
Fabricius , Grotius , Leibnitzius , aliique. Sic inter ceteros 
scribit Leibnitius in Systemate theologico : Inierim ut gratia 
sacramentis suscipiatur , animam suscipientis bene constitutam 
esse necesse est , ne obex ponatur ; et ita aliquod, opus ope- 
rantis (hoc est, status suscipientis) est requisitum operis operati. 

PROPOSITIO n. 

In tribus sacramentis , Baptismo scilicet , Confirmatione et 
Ordine imprimitur character in anima, hoc est, signum 
quoddam spirituale et indelebile , unde ea iterari non 
possunt 

61. Et haec propositio de fide est ex cau. 9. conc. 
Tridentini : Si quis dixerit, in tribus sacramentis. Baptismo 
scilicet , Confirmatione , et Ordine , non imprimi characterem 
in anima , hoc est signum quoddam spirituale et indelebile , 
unde ea iterari non possunt; anathema sit. 

62. Quamvis doctrina haec in Scripturis satis aperte 
tradatur , firmitatem tameu suam ex constanti traditione 
et Ecclesiae sensu praecipue obtinet. 

63. Sane Apostolus 2. Cor. 1 , 22. Qui unxit nos Deus , 
inquit , qui et signavit nos, et dedit pignus Spiritus in cor- 
dibus nostris; et clarius juxta gr. textum : Unxit nos , qui 
et obsignans nos, dedit pignus ctc. In Epist. vero ad Ephes. I , 
13. scribit: In quo ( verbo veritatis ) et credentes signati estis 
Spiritu promissionis Sancto; et ib. 4, 30. eos hortatur, ne 
velint contristare Spiritum Sanctum Dei , in quo , inquit, si- 
gnati estis in diem redemptionis. Cum vero distinguat Apo- 
stolus unctionem ab obsignatione , non obscure baptismi et 
confirmationis sigillum seu characterem denotat. 

64. Quapropter patres allegata verba conslaDter de 

sigillo sive charactere , qui per ea sacramenta imprimitur 
intellexere. Alii enim docent per baptismum imprimi sigil- 
lum sanctum , indelebile , ut Chrysostomus Hom. 1. in Ep. 
ad Ephes. n.2., Cyrillus Hieros. Catech. 3. n. 3. Basilius 
Hom. 3. in s. baptism. n. 5. , Epiphanius Haeres. 5. n. 6. 
Gregorius Nazian. Orat. 40. n. 4. et Gregorius Nyss. Orat. 
De poenitent. Ejus porro obsignationis exempla petunt vel a 
nota , qua Hebraeorum domus in Aegypto insignitae sunt; 
vel a circumcisione , qua Hebraei a reliquis populis discri- 
minabantur; vel denique a militari tessera. Alii vocant si- 
gnaculum spiritale, ut s. Ambrosius De Spiril. S. lib.l. c.6. 
n. 78. Alii conceptis verbis characteris nomen usurpant ut 
s. Augustinus, qui Tract. 6. in Joan. n. 16. inter cetera scri- 
bit : Tene ergo quod accepisti ; non mutatur , sed agnoscitur; 
character est Regis mei ; non ero sacrilegus ; corrigo deserto- 
rem , non immuto characterem. 

65. Atque exinde factum est , ut tria haec sacramenta 
in Ecclesia numquam reiterarentur , quamvis ab haereticis 
et schismaticis collata , aut a peccatoribus indigne suscepta. 

DIFFICULTATES 

66. I.Obj. P Scripturae in allegatis textibus de interiori 
tantum Spiritus Sancti gratia loquuntur. 2° Patres doctri- 
nam de charactere ad mentem catholicorum penitus igno- 
rarunt. Augustinus autem nomine characteris , ut patet ex 
ejus Serm. ad plebem Ecclesiae Caesariensis n. 2. designat 
signaculum visibile , seu ipsam baptismi administrationem ; 
quod clarias patet ex iis , quae ibid. habet : Si Donatus , 
ait ipse , quando sc/Usma fecit , in nomine Donati baptiza- 
ret , characterem desertoris infigeret : Ego quando vocarem 
ad unitatem , si invenirem desertoris characterem , extermi- 
narem , delerem , abolerem , abjicerem. Jam vero character 
qui exterminari et aboleri potest non est nisi exterior et 
visibilis. 3° Ex scholasticis alii prorsus de charactere silue- 
runt , ut Magister sententiarum ; alii eum ens rationis nun- 
cuparunt ut Durandus ; alii ex sola Ecclesiae auctoritate 

cum se admittere professi sunt , ut Scotus , et Cajetanus ; 
qui addit , eam de charactere doctrinam non valde anti- 
quam esse. 4° Innocentius III. revera primus ejusdem auctor 
fuit. 5° Proinde plurcs patres Tridentiai voluerunt articu- 
lum de charactere probabiliter tantum adstrui , nec nisi agen- 
te Seripando , de fide declaratus est. Ergo. 

67. Resp. Ad 1", D. Etiam , Tr. ad exclusionem cha- 
racteris , adhibita patrum expositione, IV. Siquidem patres 
omnes , qui characterem adstruxerunt, illis testimoniis bi- 
blicis innituntur. 

68. Ad 2™, IV. Ut constat ex adductis probationibus. 
Sive Augustinum , sive patres reliquos , characteris nomine 
signaculum visibile aut fidei professionem minime significasse , 
patet tum ex eo , quod antithesim instituerint inter circum- 
cisionem et baptismi characterem , quod illa in corpore , 
hic vero in anima imprimatur tum etiam ex eo, quod 
expresse signaculum vocent spiritale et invisibile. 

69. Dum igitur s. Augustinus in objecto sermone ipsum 
baptismum , seu etiam invocationem ss. Trinitatis , chara- 
cterem vocat , ideo est , quia sumit causam pro effectu ; 
alioquiu cum invocatio transiens sit , amittaturque interdum 
fides, nullus subsisteret character ; at vero ex s. Doctore 
character numquam deletur sive in apostatis sive iu hae- 
reticis; praemiserat enim ibid. In errante et deserente mi- 
lite crimen est desertoris , character autem non est desertoris 
sed imperatoris. 

70. Quum vero se delere , abolere etc. characterem 
affirmat , figurate loquitur ad significandum nullum fore 
baptismum in nomine Donati collatum , adeoque et cha- 
racterem , qui una cum gratia nonnisi Deo tribui potest. 

71. Ad 3 ra , Resp. Petrum Lombardum seu Magistrum 
Sententiarum p. 4. dist. 8. jam implicite doctrinam de 
charactere tradidisse , dum scripsit tria illa sacramenta 
quadam consecratione dari ; deinde vero ibid. dist. 23. ex- 
presse nominare characterem spiritualem ordinis. 

72. Durandus vero , supposita characteris existentia , 

in ejus inquirit essentiam , et autumat enm nihil praese- 
ferre rcale , sed unice rationis relationem. 

73. Eadem ratione se gessit Scotus , dum censuit cha- 
racterem in quadam reali relatione consistere extrinseca 
animae superveniente veluti sacramenti effectu. Dum vero 
profitetur se characterem admittere ob Ecclesiae auctori- 
tatem , loquitur de Ecclesia ut fidei regula proxima , quae 
in revelatione divina fundatur. 

74 . Cajetanus errore facti deceptus est , dum putavit 
rebaptizantium ortam controversiam ex eo fuisse , quod 
nondum constituta fuerit de charactere doctrina. In hoc 
vero allucinatus est , cum quaestio fuerit de valore baptismi 
ab haereticis aut peccatoribus collati. Semel enim rite ad- 
ministratum inamissibilem esse vel ipsi adversarii ultro fa- 
tebantur, acpropterea a rebaptizantium nomine abhorrebant. 

75. Ad 4", D. Juxta Chemnitium sive per crassam igno- 
rationem antiquitatis , sive per insignem malitiam , C. juxta 
rei veritatem N. Siquidem integros pene tractatus ante In- 
nocentium III. de charactere scripserant Petrus Pictavien- 
sis , Gratianus aliique. 

7fi. Ad 5", /). Id est nonnulli in congregationibus 
praeparatoriis , nec re satis discussa , C. plures et in ipso 
concilio N. Hic mos discutiendi articulos antequam defini- 
rentur in omnibus conciliis superioribus viguit , ac in ipso 
concilio Hierosolymitano. 

77. II. Obj. 1° Si quaeritur a scholasticis cur tria illa 
sacramenta iterari non possint , reponunt , quia imprimunt 
characterem ; si quaeratur cur imprimant characterem , re- 
spondent , quia iterari non possunt , quae Aera est circu- 
latio. 2" Ideo juxta alios character his sacramentis impri- 
mitur , quia quadam consecratione dantur , ast per omnia 
sacramenta nos Deo mancipamur et consecramur. 3° In- 
telligi demum nequit quomodo signum illudquc spiriluale 
et invisibile in anima item spirituali et invisibili imprimi 
possit. Ergo. 

78. Resp. Ad I'”, l). Si neutrum cx revelatione con- 

staret , C. si de utroque constet N. Cum proinde divinitus 
revelatum sit illa sacramenta iterari non posse , atque im- 
primere characterem indelebilem , perinde est sive probare 
effectum per causam , sive causam per effectum. 

79. Ad 2", D. Consecramur Deo etiam per alia sa- 
cramenta , at diversa ratione ab ea qua fiat in tribus his 
sacramentis , C. eadem ratione N. Nam per baptismum in 
perpetuum Christi familiae , per confirmationem ejus mili- 
tiae , per ordinem ejus ministerio addicimur. Per haec in- 
super sacramenta potestatem acquirimus aliquid recipiendi 
vel tradendi aliis , quod pertinet ad divinum cultum , se- 
cas ac in ceteris fiat sacramentis. 

80. Ad 3", D. Prout ab adversariis character confin- 
gitur , C. prout in se est N. Porro juxta s. Thomam, cha- 
racter habet rationem signi per comparationem ad sacramen- 
tum sensibile , a quo imprimitur ; sed secundum se habet ra- 
tionem principii. Nonnulli scholastici censueruut cum non 
habere nisi rationem relationis. Concipi etiam potest per 
modum permanentis cujusdam in auinia modificationis, aut 
etiam permanentis qualitatis , ut vel ipse Leihnitzius in 
System, theologico exponit, cujus exempla suppetunt etiam 
in jure civili. 


CAPUT 111. 

DE MINISTRO SACRAMENTORUM 

81. Novatores sec. XVI. ex principio, quod sacra- 
menta ad solam fidem excitandam instituta fuerint , duo 
corollaria deduxerunt; 1° a quocumque, atque a diabolo 
ipso juxta Lutherum, sacramenta valide administrari; 2“ va- 
lida pariter esse, licet sine intentione , imo mimice et irri- 
sorie administrentur. 

82. Donatistae , quibuscum postea , nempe scc. XII. 
waldenses et albigenses , sec. XIV wicleffitae et hussitae 
convenerunt , ex contrario principio intulerunt nulla ac 
irrita esse sacramenta a publicis peccatoribus , ac in genere 

al> improbis ministris collata , multo vero magis ab hae- 
reticis. Donatistis quoad baptismum haereticorum, quamvis 
ex diverso principio praeiverant non pauci Africani et Asia- 
tici episcopi , sec. Ecclesiae III . Hi omnes , qui baptizatos 
sive ab haereticis sive ab improbis ministris iterum tinge- 
bant , communi rebaptizantium nomine donati sunt , licet ut 
diximus, ipsi ab hac appellatione ut injuriosa abhorrerent. 

83. De priori protestantium errore agemus cum de 
sacramentis singillatim sermo erit ; posteriorem una cum 
errore Africanorum , donatistarum , ceterorumque , qui eos 
secuti sunt , hic adorimur. Tribus propositionibus rem totam 
complectimur, in prima valorein sacramentorum vindicamus 
praecipue vero baptismi ab haereticis administrati; in altera 
corumdcm valorem , quae collata fuerint a ministris impro- 
bis ; in tertia demum necessitatem intentionis ad validam 
sacramentorum administrati onem propugnamus 

PROPOSITIO I. 

In sacramentorum ministro ad valide conferenda sacramenta 
non est necessaria fules; adeoque validus est baptismus 
ab haereticis rite collatus 

84. Dc fide quoad baptismum propositio est ex can.4. 
De. bapt. cone. Tridentini ita se habente : S* quis dixerit , 
baptismum , qui etiam datur ab haereticis in nomine Patris , 
et Filii et Spiritus Sancti , cum intentione faciendi , quod facit 
Ecclesia , non esse verum baptismum ; anathema sit. Ob pari- 
tatem rationis quod heic dieitur de baptismo , de sacra- 
mentis reliquis intelligi debet ( si poenitentiam excipias ex 
defectu jurisdictionis , qua carent haeretici ) ; ex defectu 
tamcu expressae definitionis doctrina , quae cetera afficit 
sacramenta, fidei tantum proxima est, ac unanimi, a plu- 
ribus saltem seculis , consensione admissa. Quae proinde 
de valore baptismi statuimus , dicta de ceteris intelligi de- 
bent ob analogiam ; ideo vero de valore baptismi ab hae- 
reticis coliati peculiariter agimus , quia acrior de ipso viguit 

contentio , nec revocatus in quaestionem fuit valor cetero- 
rum sacramentorum , quae fuerint ab haereticis administra- 
ta, nisi uti corollarium quod ex priori illa controversia 
dedneebatur. 

85. Occasio agitatae tanta vehementia controversiae , 
de Yalore baptismi haereticorum , extitit Agrippinus Cartha- 
giniensis sec. fere III. episcopus , qui omnium primus tin- 
ctos ab haereticis iterum baptizavit. Hanc consuetudinem 
s. Cyprianus Agrippini successor retinuit, et coacto Cartha- 
gine concilio eandem praxim decreto sancivit. Hujus synodi 
acta s. Stephanus Rom. Pontifex improbavit rescribens: Ni- 
hil innovetur , nisi , quod traditum est , ut manus imponatur 
ad poenitentiam. Cyprianus Stephani decreto non acquievit , 
imo numerosiore accito concilio ex Africa pene universa, 
sententiam suam confirmavit. Defervescentibus demum stu- 
diis , praevaluit Stephani decretum in Oriente non minus 
quam in Africa , donec omnis contentio sublata est. 

86. Verbo autem Dei tradito , constantique Ecclesiae 
praxi , inniti assertam propositionem facile evincimus. Si- 
quidem hujus traditionis ac praxis testis inprimis est s. Ste- 
phanus in suo Decreto , ex quo constat haereticos non ite- 
rato baptismo , sed sola manuum impositione in Ecclesiam 
fuisse cooptatos ; testis praeterea est antiquissimus anony- 
mus scriptor sec. III. in lib. De rebaplismate ad calcem opp. 
s. Cypriani ; testis est s. Augustinus , qui avitam consue- 
tudinem recipiendi haereticos sola manuum impositione 
testatur ex Apostolorum traditione derivatam esse ; idque 
confirmat in Ub. 2. De baptismo c. 7. n. 12. ex confessione 
ipsiusmet Cypriani asserentis : Hanc saluberrimam consuetu- 
dinem per Agrippinum praedecessorem suum quasi coepisse 
corrigi; sed verius corrumpi ; testis est Vinccntius Lirinensis, 
qui in Commonitorio c. 6. scribere nou dubitavit : Agrippi- 
nus Carthaginiensis episcopus , primus omntum mortalium con- 
tra divinum commem , contra universalis Ecclesiae regulam , 
contra sensum omnium sacerdotum , contra morem atque insti- 
tuta majorum , rebaptizandum esse censebat. Eadem testantur 

ss. Hieronymus, Syricius ac Innocentius, nec non conci- 
lium plenarium cujus meminit s. Augustinus De baptismo 
lib. 1. cap. 7. n. 9. seu Nicaenum I. ut plerique censent , 
quod can. 8. constituit novatianos a schismate revertentes 
sola manuum impositione esse recipiendos. 

87. Veram , quod praecipuum est , ejusdem traditionis 
ac praxis se testes exhibuerunt vel ipsi rebaptizantes , qui 
consuetudinem a Stcphano assertam admittebant , camque 
solis ratiociniis cavillationibusque evertere satagebant. 

DIFFICULTATES 

88. I. Obj. Scripturae valori baptismatis haereticorum 
adversantur; etenim 1° Apostolus Ephes. 4,5. scribit: Unus 
Dominus , una fides , unum baptisma ; haeretici igitur qui 
fide carent , carent et baptismo. T Ecclesia reipsa Cant. 4 , 
12 . dicitur hortus conclusus , fons signatus, puteus aquarum 
viventium : ergo haeretici extra Ecclesiam constituti nec in 
hortum illum ingredi ut fructus inde colligant , nec fon- 
tem aut puteum illum , unde aquas hauriant, accedere va- 
lent. 3° Ex Apostolo item ad tialat. 3, 27. Christum induunt, 
qui in Christo baptizantur ; Christum porro induere ne- 
queunt qui in haeresi tinguntur. 4“ Filii praeterea Dei non- 
nisi a vera Christi Ecclesia ejus sponsa gigni possunt. 
5" Hinc 2. Petr. 3, 20. Ecclesia arcae comparatur , in qua 
pauci , id est , octo animae salvae factae sunt per aquam. 
Quod et vos nunc similis formae salvos facit baptisma. Ergo 
extra hanc arcam baptizati diluvio peribunt. 

89. Resp. N. A. Ad l m prob. D. Unum baptisma a 
Christo institutum sive intra sive extra Ecclesiam collatum, C, 
in sola collatum Ecclesia N. Sic etiam : una est fides obje- 
ctiva seu a Deo revelata , C. subjectiva N. Significat igitur 
objectis verbis Apostolus, nonnisi unum fuisse a Christo in- 
stitutum baptisma a quocumque demum conferatur ; non- 
nisi unam fidem esse , quae a Deo objective revelata sit, 
quamque omnes profiteri tenentur ; prout unus est omnium 
Dominus. 

90. Ad 2", D. Ecclesia est hortus conclusus ctc. quoad 
effectum seu regenerationis gratiam respectu adultorum, C. 
quoad sacramenta in se spectata , seu prout Christi sunt, IV. 
Qui sciens et volens ab haereticis baptismum petit et ac- 
cipit , effectum seu gratiam sacramenti non consequitur , 
etsi sacramentum recipiat. Duo haec confundebant veteres 
rebaptizantes , atque ex horum confusione omnes eorum 
oriebantur difficultates. 

91. Ad 3 m , D. Quantum ad perceptionem sacramenti, 
ut loquitur Augustinus lib. De unico baptis. c.8., €. quan- 
tum ad vitae sanctificationem IV. Eadem enim recurrit ob- 
servatio nuper facta , inter sacramentum ejusque effectum. 

92. Ad 4", D. Si Ecclesia gignere filios non posset nisi 
utero suo , C. si etiam id possit utero ancillarum IV. 

93. Ad 5”, D. Ecclesia arcae comparatur ratione ba- 
ptismi rite suscepti respectu infantium et adultorum qui 
in bona fide versantur , C. respectu effectus ejusdem ba- 
ptismi si animo non rite comparato suscipiatur , ut dictum 
est , IV. 

94. II. Obj. Perperam catholici ad traditionem con- 
fugiunt. Etenim ab haereticis tinctos iterum baptizare ju- 
bent 1° canones apostolici 46. et 47. nec non Constitutiones 
apostolicae lib. 6. cap. 15. anabaptismus 2“ jam aetate Ter- 
tulliani vigebat, ac s. Dionysius Alex, apud Euseb. Hist. 
Eccles. lib. 7. c. 7. testatur : Superiorum episcoporum tem- 
poribus in Ecclesiis populosissimis et in conciliis fratrum apud 
Iconium et Synnada , et apud alios plurimos idem ( baptizandi 
institutum } sancitum fuisse. Dionysio assentitur Firmilianus 
Cappadociae episcopus in Epist. ad Cyprianum. 3° Optatus 
Milevitanus , Athanasius , Basiiius , Gregorius Nazianzenus 
ac Cyrillus Hierosolym. non obstante decreto Stepbani, et 
conciliorum Arclatensis ct Nicaeni primi , uno animo te- 
nuerunt rebaptizandos tinctos ab haereticis. 4° Idque in or- 
dine ad bouosiacos , quamvis recte de Trinitate sentirent 
cx declaratione conc. Arclatensis can. 17. constituit ipse 
Gregorius M. Ergo. 

95. Resp. N. A. Ad l m prob. D. Qui tamen canones 
et constitutiones , utpote a rebaptizantibus auctoribus exa- 
ratae , nullius momenti sunt , C. alicujus hac in parte sunt 
auctoritatis N. Non desunt tamen , qui censeant in illis agi 
de baptismo non rite ab haereticis collato. 

96. Ad 2“, D. In particularibus nonnullis Ecclesiis , C. 
in Ecclesia universali N. Quod non diffitentur sive Fir- 
milianus , sive Cyprianus , sive concilium ipsum Carthagi- 
niense , a quibus edictum est non consuetudinem sed veri- 
tatem esse consectandam. Quamvis autem Dionysius Alex, 
a s. Hieronymo rebaptizantibus accensitus sit , contrarium 
tamen constat ex s. Basilio imo et ab ipso Dionysio, qui 
de se testatur ad exemplum Heraclae praedecessoris sui 
haereticos sine novo baptismate in Ecclesiam recepisse. 

97. Ad 3 m , Transeat ; variae autem ab eruditis causae 
assignantur illius agendi rationis , quam post edita decreta 
objecti patres tenuerunt ; scilicet aut quod canones illos 
ignoraverint , alioquin sibi saltem objecissent ; aut quia 
canones praesertim Nicaeni 8, et 17. rem generatim non 
definierunt, sed solum recipiendos catharos seu novatia- 
nos esse qui habebantur solum uti schismatici , sine novo 
baptismo, ac rebaptizandos paulinianistas ob vitiatam bapti- 
smi formam ; aut quia patres illi , una cum Cypriano et 
Firmiliano , controversiam hanc uti mere disciplinarem 
spectarunt , in qua unusquisque propriae Ecclesiae ritum 
sequebatur , non autem uti dogmaticam. Pedetentim dein- 
ceps ubique mos iste cessavit. 

98. Ad 4", D. Aut errore facti deceptus , aut quod 
bonosiaci post Arelatense concilium baptismi formam vi- 
tiaverint , C. quasi censuerit rebaptizandos rite tinctos hae- 
reticos N. Certum enim est haereticos illos interdum in 
nomine ss. Trinitatis baptizasse , interdum vero non iteni. 

PROPOSITIO II. 

Minister in peccato mortali cxistens , modo omnia essentia- 
lia , quae ad sacramentum conficiendum aut conferendum 
pertinent , servaverit , vere conficit , aut confert sacra- 
mentum 

’ ' I ' 

99. De fide propositio est ex ean. 12. sess. 7. conc. 
Tridentini : Si quis dixerit , ministrum in peccato mortali 
existentem , modo omnia essentialia , quae ad sacramentum 
conficiendum aut conferendum perlinent , servaverit , non con- 
ficere aut conferre sacramentum ; anathema sit. 

100. Impetit propositio, ut innuimus, donatistas, qui 
diro schismate sec. IV. Ecclesiam dilaceraverunt , nec non 
waldenses , albigenses , wieleffitas et hussitas damnatos in 
conc. Constantiensi , in quo articulus IV. Wicleffi proscri- 
ptus est : Si episcopus vel sacerdos existat in peccato mor- 
tali , non ordinat , non consecrat , non conficit , non baptizat; 
ac denique in anabaptistis iterum a Tridentino per addu- 
ctum canonem proscriptus est idem error. 

101. Cum agatur de errore jamdiu ab Augustino in do- 
natistis profligato , ejusdem s. Doctoris ad eundem refel- 
lendum , adstruendamque enunciatam veritatem argumentis 
utemur. Porro s. Antistes in medium adducto Jo. Baptistae 
de Jesu testimonio Jo. 1, 35. Hic est qui baptizat in Spiritu 
Sancto , quamvis Christus non per se , sed per discipulos 
baptizaret, ut legitur Jo. 4, 2. sic in Tract. 6. in Jo. n. 7. 
et 8. scribit: Petrus baptizet, hic est qui baptizat ; Paulus 
baptizet, hic est qui baptizat; Judas baptizet , hic est qui 
baptizat . . . Illud quod datum est , unum est ; non impar 
propter impares ministros ; sed par et aequale , propter hic 
est qui baptizat. His suffragantur quae scribit Apostolus 
1. Cor. 3,7. Neque qui plantat est aliquid , neque qui riyat , 
sed qui incrementum dat, Deus. Tota enim in sacramento 
potestas ac virtus Christi est , sacerdotis autem seu ministri 
tantum administratio , qui nequit Dei virtuti officere. 

102. Hoc praeterea argumento eandem veritatem ad- 
struit Augustinus lib. De unit Eccles. c. 21. Dedit J udas 
baptisma nec baptizatum est post Judam: dedit Joannes et bapli- 
zatum est post Joannem , Act. 19, 5. quia , qui datus est a 
Juda, baptismus Christi erat; qui autem a Joanue datus 
est , Joannis erat. Debuissent autem iterum tingi a Juda 
baptizati , si sacramentorum valor a meritis ministri pen- 
deret, nec illius baptisma baptismati Joauuis praeferendum 
fuisset. 

103. Illustrat denique s. Doctor hoc ipsum argumen- 
tum lib. 3. Contra Cresconium c. 8. et alibi hac aliisque 
similitudinibus : semina sive puris sive impuris agricolarum 
manibus terrae mandentur aeque fructuosa sunt , ita et 
sacramenta sive a justis sive a peccatoribus administren- 
tur. Alioquin si efficacia sacramentorum a ministri pro- 
bitate aut improbitate penderet , nostra quodammodo salus 
ab illius dependeret arbitrio. 

104. Constantem Ecclesiae circa veritatem hanc tra- 
ditionalem sensum patefacit ejus agendi ratio ; siquidem 
numquam dubium movit circa valorem sacramentorum , 
quae a pravis ministris fuerint administrata , cumque do- 
natistac a malis ministris collata sacramenta nullius effutie- 
rint valoris , illico ab Ecclesia damnati suut. 

DIFFICULTATES 

105. I. Obj. 1° Munditiem ac sanctitatem in ministris 
suis Deus perpetuo inculcat , ut munere suo rite fungantur, 
uti Exod. 19, 22. Levit. 21, 17. imo Prov. 15, 8. legitur: 
Victimae impiorum abominabiles Deo ; et Jo. 9, 31. dicitur : 
Peccatores Deus non audit; Christus vero nou solum Matth.7, 
18. gcneratiin pronunciat: Non potest arbor mala bonos J ru- 
ctus facere ; sed largiturus praeterea Apostolis suis potesta- 
tem dimittendi peccata, eis tribuit Spiritum S. Jo. 20, 22. 
dicens : Accipite Spiritum Sanctum ; quorum remiseritis pec- 
cata , remittuntur eis ; cum igitur improbi Spiritum S. non 
habeant , nequeunt peccata remittere. 2° Qui contra Chri- 

stum est, imo et ex patre diabolo, uti dicitur Jo. 7, 4. 
nequit esse Christi minister ; talis porro est in peccato 
mortali eiistens. 3" Nisi ita esset , par foret boni ac pravi 
ministri conditio. 4° Hinc Ecclesia a sacramentis admini- 
strandis pravos arcet. Ergo. 

106. Resp. ad l m , D. Deus inculcat in ministris suis 
munditiem et sanctitatem legalem , C. intrinsecam et forma- 
lem Subd. ut digne ac licite sancta tractent , C. ut vali- 
de N. Atque exinde responsio patet ad allegatos textus ab 
Exodo et Levitico. Quod si in Proverbiis abominabiles Deo 
dicuntur impiorum victimae , ideo est , quia ex pravo af- 
fectu offerebantur , non autem ex parte rei oblatae. Verba 
caeci nati Jo.9. in ordine ad miracula dicta sunt , in confir- 
mationem falsae doctrinae patranda. Arbor mala non potest 
facere fructus bonos , si ex virtute propria hos producat, 
ac prout mala est ; pravi autem ministri neque propria vir- 
tute efficaciam tribuunt sacramentis , quae conficiunt , ne- 
que ut arbor mala administrant. Demum Spiritus Sanctus 
non inhabitat in pravis ministris ad cos sanctificandos , 
inhabitat vero tribuens virtutem sacramentis in ordine ad 
aliorum salutem 

107. Ad 2 m , D. Prout peccator est, C. prout opera- 
tur ex virtute Christi , seu ejus minister est N. 

108. Ad 3 m , D. Quoad facultatem sacramenta admini- 
strandi , C. quoad vitae meritum N. 

109 Ad 4 m , D. Ne indigne ac illicite sacra pertractent, 
C. quia invalide conficerent sacramenta atque conferrent IV. 

110. II. Obj. Communis patrum doctrina est, nullius 
esse valoris a pravis ministris confecta sacramenta. TS. Am- 
brosius lib. De mysteriis c. 4. Aon sanat , inquit , baptisma 
perfidorum , non mundat , sed polluit ; et s. Hieronymus in 
cap. 3. Sophoniae affirmat falso putare malos sacerdotes Eu- 
charistiam imprecanlis facere verba , non vitam ; et necessariam 
esse tantum solemnem orationem et non sacerdotum merita. 
Nec dissentit Augustinus qui lib. 3. De bapt. c. 17. scri- 
bit : Quomodo ergo baptizabant , qui fundos insidiosis frau- 

dibus rapiebant ... Si sola illa columba ( Ecclesia ) simplex 
et casta et perfecta baptizat? Et paulo post de avaris et 
raptoribus Cypriani coepiscopis subdit: Peccatorum remis- 
sionem non dabant . . . Non enim raptoribus et foeneratoribus 
diceret Dominus : Si cui dimiseritis peccata , dimittentur illis. 
2* Viguit proinde universalis et constans in Ecclesia praxis, 
Morino teste De poenitent. lib. 2. c. 11. n. 7. ac Maldonato 
De sacram, confirm. q. 2. , iterandi sacramentum confirma- 
tionis in consignatis sacro chrismate ab haereticis aut schis- 
maticis ; prout reipsa Bulgaros a photianis confirmatos Ni- 
colaus I. iterum confirmari jussit. Innitebatur autem haec 
praxis huic principio , quod commune omnibus peccato- 
ribus est , non posse haereticos dare Spiritum Sanctum , 
quo ipsi destituti sunt. Ergo. 

111. Rcsp. Ad 1”, D. Quoad sacramentorum fructum, 
quae adulti volentes scicntesque ab impiis recipiebant , C. 
quoad sacramenta in se spectata , quae irrita essent ob im- 
pietatem ministri N. 

1 12. Itaque s. Ambrosius in objecto loco agit de bapti- 
smatibus, seu lustrationibus Judaeorum et infidelium super- 
stitiosis , non autem de Christianorum baptismate ; prosse- 
quitur enim : Judaeus urceos baptizat et lavat. 

113. S. Hieronymus illos improbat scelestos sacerdo- 
tes , qui putabant se licite Eucharistiam conficere posse ex 
eo solum , quod praediti dignitate essent sacerdotali. Er- 
rorem porro, qui ei imputatur, acriter confutat in Dia- 
logo adversus Lucifer ianos . 

114. s. Augustinus id unum contendit, non prodesse 
sacramenta , seu fructum non percipi sacramentorum ab 
iis , qui ea a ministris improbis ct schismaticis scienter 
accepissent. Tria enim affirmat ; 1° ubique inveniri sacra- 
menti integritatem , non autem peccatorum remissionem ; 
2° non posse sanctorum orationibus juvari , qui pergunt 
impie vivere, non obstante etiam pio columbae ministerio; 
3" si convertantur , non rebaptizatos pertinere tamen in- 
cipere ad columbam. 

115. Ad 2", D. Qui tamen auctores decepti sunt, C. 
jure merito ita senserunt iV. Ut enim ostendit Christia- 
nus Lupus in Disseri, de Octava Synodo , documenta , quae 
allegati auctores afferunt , ad sacramentum pacnitentiae 
spectant omnia , quod juxta diversos effectus, quos pro- 
ducit in illis , quibus confertur , interdum a veteribus di- 
cebatur dari in aliis in poenitentiam , in aliis in Spiritum 
Sanctum. Ceterum Morinus in recognitione operis sui hanc 
suam opinionem retractavit. 

116. Quod vero speciatim attinet ad factum Nicolai I. 
verisimilior illorum videtur responsio , qui censent ideo ab 
hoc sancto Pontifice jussam esse iterari confirmationem a 
graecis presbyteris administratam llulgaris , quod Bulgaria 
spectaret ad patriarchatum Occidentalem. Cum igitur per- 
peram Photius delegationem tribuisset presbyteris , quibus 
tribui debuisset a Rora. Pontifice Occidentis patriarcha , 
idcirco nulla ac irrita erat illa confirmatio , ac proinde jussu 
Pontificis iterata. 


PROPOSITIO III. 

In ministris , dum Sacramenta conficiunt ct conferunt , 
requiritur intentio saltem faciendi quod facit Ecclesia 

117. Haec item propositio de fide est, definivit enim 
eam Tridentinum scss.7. can. 11. Si quis dixerit, in ministris, 
dum sacramenta conjiciunt et conferunt , non requiri , inten- 
tionem saltem faciendi , quod facit Ecclesia ; anath. sit. Id 
ipsum jam sanci verant Martinus V. in conc. Constantiensi 
et Eugeuius IV. in conc. Florentino , seu in Instruet, pro 
Armenis. Lata autem est ea definitio adversus novatores au- 
tumantes non aliam inessc sacramentis virtutem quam exci- 
tandi fidem , quae proinde valent quamvis mimice ac lu- 
dicre conferantur. 

118. Intentio porro dicitur animi deliberatio, qua 
aliquis rem sacram facere intendit , quam Christus insti- 
tuit , aut in Ecclesia fieri consuevit. Si ejusmodi intentio 

Vol. III. 27 

pro objecto habeat tantum rem illam sacram materialem 
ut ajunt , seu externam actionem , externa dicitur ; si prae- 
terea pro objecto habeat intimam rei sacrae naturam seu 
actionem , ita ut quis intendat efficere reipsa actionem sa- 
cramentalem , interna intentio vocatur. Controversia , quae 
nos inter ac protestantes agitatur , est de intentione exter- 
na ; quod enim spectat ad domesticam concertationem , 
utrum praeterea necessaria interna intentio sit ad valide sa- 
cramenta conficienda , quid verisimilius censendum nobis 
videatur, inschoiiis sub finem subjiciendis aperiemus. Inten- 
tio potest esse actualis , sive victualis ; prior optima est, 
sed non est necessaria ; posterior sufficit , ac omnino requi- 
ritur a ministro ut valide sacramentum conferatur. 

119. Intentionem itaque externam saltem ac virtualem 
in sacramento conficiendo et conferendo necessario requiri , 
illa omnia Scripturarum testimonia evincunt , in quibus sa- 
cramentorum administratores vel exhibentur , uti ministri 
Christi et dispensatores mysteriorum Dei , ut 1 . Cor. 4 , 1 . ; 
vel jubentur a Christo eucharistiam conficere in sui ipsius 
commemorationem , ut Luc 22, 19. vel denique cum ju- 
diciaria potestate donantur , illis ejusdem Christi verbis 
Jo. 20, 23. Quorum remiseritis peccata ctc. Quae profecto 
sine deliberata intentione peragi nequeunt. 

120. Idque ex Ecclesiae agendi ratione non minus lucu- 
lenter adstruitur. Non aliam certe ob causam ordinatio 
Novatiani a s. Cornelio in Epist. ad Fabium Antiochen. adum- 
brata et inanis manuum impositio dicta est , quain qnia a 
tribus temulentis episcopis , seu sine rationis usu ac inten- 
tione proinde facta est. Sic Finniliano teste in Epist. ad 
Cyprian. baptismus a praestigiatrice muliere collatus irritus 
sec.II. illico ab omnibus eadem de causa judicatus est. Actus 
enim , quo administrantur sacramenta debet esse humanus ; 
talis porro non est qui sine deliberatione ac intentione poni- 
tur , ideo siquidem hominibus commissa est eorum admi- 
nistratio. Alioquin psittacus sic edoctus, aquam infundens 
et verba proferens , vere baptizaret ; quod nemo dicet. 

Attamen ejusmodi administratio c.\ sensu adversariorum ido- 
nea esset ad fidem excitandam. 

121. Demum protestantium paradoxum ex everso eorun- 
dem principio evertitur. Hoc enim , ut vidimus , non est 
nisi consectarium illius doctrinae , qua constituitur , sacra- 
menta nonnisi ad excitandam fldem fuisse ordinata. Jam vero 
ex demonstratis, doctrina hacc est falsa. Igitur falsum pari- 
ter est , valere sacramenta quavis ratione administrata. 

DIFFICULTATES 

122. Oltj. I" Legitur in Martyrologio Adonis Viennen- 
sis, atque etiam in Martyrologio Romano VIII. Kal.Scpt. 
Genesium mimice in theatro baptizatum. 2° Referuut prae- 
terea Rutinus, Socrates atque Sozomcnus a puerulo Athana- 
sio pueros ludicre baptizalos esse , atque Alexandrum epi- 
scopum , ad quem factum istud delatum est , rata ejusmodi 
baptismata habuisse. 3" Idem sensit Augustinus dc baptismo 
a Xicepboro archiatro nugaciter suscepto , qui , abjecta nu- 
gacitate , renovatus non est , ut legitur in ejus Episl/227. 
ad Alypium. 4° Hinc Tract. 5. in Jo. n. 14. Non limeo , in- 
quit , agendo dc ministro baptismi , adulterum , mn timeo 
ebrium . . . quia columbam attcmlo , per quam mihi dicitur; 
hic est qui baptizat. 5° Et lib. 6. De baptismo , cum propo- 
suerit sibi quaestionem , utrum valeat baptismus in mimo 
eum fide , si quis inter agendum repentina pietate, mutetur ; 
tum utrum illud valeat , quod in mimo datur , si quis exi- 
slat , qui fideliter subito commotus accipial ; profitetur se 
imparem ejusmodi quaestionibus solvendis , expectan- 
dumque divinum oraculum pronunciat ; mirum proinde vi- 
deri debet, Ecclesiam post XII secula illas solvere potuis- 
se. 6° Chrysostomus autem et Isidorus Pelusiota sacra- 
mentorum ministros comparant asinae Balaami. Ergo. 

123. Resp. Ad I m , D. Ita tamen ut in neutro Martyro- 
logio validum dicatur ejusmodi baptisma, C. secus Tr. Nec 
enim desunt , qui in dubium revocent hanc Genesii histo- 
riam , aut saltem baptismi collationem in sccna , dc qua 

nemo ante Adonem scc. IX. scriptorem mentionem injecit. 
Quidquid vero sit , Genesi us proprio sanguine baptizatus est. 

12 i. Ad 2", V. Hoc referunt adducti historici ex in- 
certa fama cui chronologia adversatur , C. solido fundamen- 
to innixi A - . Non solum Tillemontius , sed vel ipse Basnagius 
in Annalib. politico-ecclesiasticis hac de causa ejusmodi factum 
rejecit. Quod si , ut alii contendunt , verum habeatur , 
Alexander uti rata non admisit ejusmodi baptismata , nisi 
postquam cognovit Athanasium intendisse imitari quod in 
Ecclesia fieri compertum habebat, adeoque intentionem ha- 
buisse faciendi quod facit Ecclesia. 

125. Ad 3”, D. Id est deposita animi levitate, et incon- 
stantia , quam hactenus Niccphorus ostenderat , ob Dei pu- 
nitionem , C. mimica baptismi susceptione A. uti patet ex 
eadem s. Augustini epistola. 

12G. Ad 4 ra , D. Nempe ebriosum ut emendatiores habent 
lectiones , C. vere ebrium A. 

127. Ad 5 m , D. Haesit s. Augustinus, cum quis in 
actione ipsa repentinn pietate mutatur , vel subito fideliter 
commotus baptisma suscipit, C. circa baptismata in se specta- 
ta A. In priori tantum casu haesit s. Doctor, ut ejus verba 
declarant , expcctandumque divinum oraculum censuit. Hoc 
porro oraculum ex definitione Ecclesiae habemus divina 
fretae adsistentia. Mirum potius est, protestantes post XII. 
secula potuisse valida pronunciare ejusmodi baptismata, de 
quorum valore haesit Augustinus. 

128. Ad 6 m , D. Similitudine inadaequata utentes , C. 
adaequata A. Scopus ipsorum est evincere, sacerdotum im- 
probitatem haud officere sacramentorum valori , ut ipsimet 
Sancti exponunt. 

129. Inst. 1° Innocentius IV. in III. Decretal. aperte 
declarat , valere baptismum etiam ab eo collatum , qui 
non solum non intendit facere quod facit Ecclesia , verum 
etiam si contrarium gereret in mente sua. 2° Sane minister 
non est nisi instrumentum ; in istrumento autem nulla 
requiritur intentio ; 3° eadem ratione , qua in concionatori- 

bus, aut oratoribus rogi is , nihil officit contraria illorum in- 
tentio ; dum aut concionantur , aut litteras mandantis osten- 
dunt. 4* Accedit, quod in catholicorum doctrina necessario 
anxietas animi oriri debeat , nuin quis fuerit rite baptiza- 
tus , ceteraquc sacramenta sibi rite fuerint collata. Ergo. 

130. Resp. Ad I™, D. Dummodo tamen minister bapti- 
zare intendat , ut ibid. subdit Innocentius, C. secus /V. Vult 
enim Pontifex significare validum esse baptisma collatum a 
Saraceno , quamvis hic ignoret , quid sit Ecclesia. 

131. Ad 2", D. Vivum tamen ac liberum, C. inani- 
matum IV. 

132. Ad 3", Neg. paritates , quia illae sunt de re spe- 
culativa , in casu autem nostro de re practica agitur. 

133. Ad 4", D. Quae oriri pariter posset ex defectu 
idoneae materiae vel formae , C. ex solius intentionis defe- 
ctu IV. In his enim sufficere debet moralis certitudo , quae 
haberi potest , quoties ritus universus serio peragitur. 

CAPUT IV. 

DE SACRAMENTORUM RITIBUS SEU CEREMONIIS 

1 34 . Quaecumque demum sit ceremoniae vocis ethimo- 
logia , de qua philologi inquirunt , nos ea significamus ri- 
tum externum ac religiosum , institutum ut majori pompa atque 
splendore peragantur sacra ; nam tuentes fidelium , ut inquit 
Tridentinum sess. 22. c. 5. , per haec visibilia religionis et 
pietatis signa ad rerum ollissimarum contemplationem excitantur. 

135. Variae ceremoniarum species distinguuntur; aliae 
in verbis consistunt , ut exorcismi ; aliae in actionibus , ut 
crucis signa , genuum flexus ; aliae in externarum rerum 
usu , ut aqua lustralis , lumina , vestes. Quaedam Christum 
auctorem habent , quaedam Apostolos, quaedam Ecclesiam. 
Rursum: ex his aliae in Ecclesia universa usurpantur , aliae 
in particularibus Ecclesiis tantum ; nos de prioribus agi- 
mus. Hunc ceremoniarum apparatum in solemni sacramen- 
torum administrationc protestantium plerique , calviniani 
praesertim , rident, aspernanturque. Contra quos sit : 

PROPOSITIO 

Recepti et approbati Ecclesiae catholicae ritus , in sulemni 
sacramentorum administratione adhiberi consueti , nec con- 
temni , nec sine peccato a ministris pro libilo omitti , ne- 
que in novos alios per quemcumque Ecclesiarum pastorem 
mutari possunt 

136. Totidem verbis hanc propositionem definivit Tri- 
dentinum sess. 6. can. 13. adeoque de fide est , cum di- 
recte afficiat potestatem Ecclesiae a Christo concessam , 
ut idem concilium declaravit sess. 21. cap. 2. 

137. Hac vero potestate instructam a Christo Ecclesiam 
esse, constat ex Apostolo, qui 1. Cor. II. cum plura de 
Eucharistiae sacramento scripsisset , concludit : Cetera, cum 
intero disponam. Quae verba cum attulisset s. Augustinus in 
Epist. 54. ad Januarium , quae tota de his ritibus est, scri- 
bit : Unde intclligi datur , ( quia multum erat , ut in epistola 
totum illum agendi ordinem insinuaret, quem universa per 
orbem servat Ecclesia ) , hoc ipso ordinatum esse , quod nulla 
morum diversitate variatur. Constat 2" ex eorumdem rituum 
antiquitate et universalitate , cmn coeperint ab ipso rei 
christianac exordio , ut patet ex Tertulliano , Justino aliis- 
que II. et III. seculi scriptoribus , qui tanquam de re uni- 
versim ac ab immemorabili recepta de iis loquuntur. Ho- 
rum documenta proferunt rerum liturgicarum scriptores , 
inter quos eminet eruditissimus Robertus Sala in adnota- 
tionibus et illustrationibus Rerum liturgicarum card. Bona. 
Ejusmodi porro antiquitas et universalitas produnt commu- 
nem originem , ex apostolica scilicet institutione. Constat 
denique 3° ex antiquissimis Constitutionibus , quae Apostoli- 
cac nuncupatae sunt , ac s. Clementis Romani ; nec non ex 
omnibus antiquis orientalibus et occidentalibus liturgiis , 
quae uti ostendit Le-Brun . quoad rei substantiam omnes 
conveniunt. 

i 33. Hoc demum agnoverunt vel ipsi pseudo-refor- 

tuali ; in Confisione enim Helvetica fatentur semper in ri- 
tibus et ceremoniis Christi ecclesia* usas esse libertate ; idque 
ex historia inuotcscerc. Certe Guliielmus III. Borussiae rex 
hac usus est libertate in sua Agenda , quani ad usum Ec- 
clesiae androgvnae, lutherano-calvinistae , evangelicae nun- 
cupatae , confecit. Nunc vero agitur de illa iterum refor- 
manda ad usum fortasse Ecclesiae lutherano-calvinisto-an- 
glicanae , de qua agitur instituenda, (an. 1814). 

139. Cum vero ritus isti sint adeo cum doctrinis dogma- 
ticis et moralibus arcte conjuncti , ut earum veluti expres- 
sio sint , exinde patet a nullo privato pastore propria aucto- 
ritate absque peccato immutari eos posse et in novos con- 
verti. Quodque mirum videri potest , vel ipsi protestantes 
id confessi sunt ; siquidem in Confessione Augustam et 
Saxonica aperte affirmant : peccare illos , qui ceremonias 
cum scandalo violant , atque superbe contemnunt , quippe or- 
dinem disciplinae ac regiminis intervertentes, et turbantes tran- 
quillitatem. His asscutiuntur Mclanchthnn, Occolampadius , 
Hoffmeisterus , Grotius , aliique. 

DIFFICUI.TATES 

140. Obj. P Ecclesia ritus suos ah Hebraeis ac ethnicis 
adscivit , ut fuse ostendit Spencerus in op. De legibus He- 
braeorum ritualibus T Ex his alii ridiculi sunt , alii vero 
inutiles , cum nihil conferant ad fructum sacramentorum, 
qui juxta catholicos ex opere operato producitur. 3° Ce- 
remoniae improbatae ah Apostolo sunt, dum Coloss. 2, 8. 
docet fideles haud ambulare debere secundum traditionem 
hominum. 4” Idem docuit Augustinus ep. 55. ad Januar. 
c. 19. Apostoli monito obtemperans. 5" Sane primitiva Ec- 
clesia cultu admodum simplici mysteria celebrabat. 6“ Ex 
ceremoniarum apparatu fit , ut fidelium mens pene obruatur , 
et quae ceremonialia sunt essentialibus permisceant. Ergo. 

141. Resp. Ad t", D. Nonnullos ritus Ecclesia ex Heb- 
raeis , aut etiam ethnicis adscivit , mutato fine et objecto , 
7’r. Omnes ac sine tali mutatione /V. Etiamsi daretur , quod 

tamen aliqui eruditi uri , praesertim vero Lazzeri iu pe- 
culiari hoc de argumento dissertatione , negant Ecclesiam 
ritum aliquem ab ethnicis mutuatam esse , nihil tamen exin- 
de sequeretur. Hitus enim materiales per se indifferentes 
sunt, adeoque totam bonitatem aut malitiam ab objecto 
et fine , quo adhibentur , habent. Cum igitur Ecclesia hos 
ritus adseiverit ad Deum colendum , nihil amplius est in 
illis reprehendendum. Alioquia templa ipsa ac altaria forent 
abroganda. 

142. Ad 2 m , I). In sententia adversariorum, C. in se N. 
Prout adversarii affecti sunt , judicant de ritibus , quos 
Ecclesia usurpat in sacramentorum administratione , eosque 
irrident. At si spectetur finis , quem in iis usurpandis sibi 
proponit Ecclesia , venerabiles sunt. Actus enim sunt externi 
religionis, ut loquitur card. Bona De diviti, psalmod. c.19. 
quibus quasi signis excitatur animus ad rerum sacrarum ve- 
nerationem , mens ad superna elevatur , nutritur pietas , fo- 
vetur c/iaritas , crescit fides , devotio roboratur , instruuntur 
simpliciores , Dei cultus ornatur , conservatur religio. Licet 
vero sacramenta fructum afferant ex opere operato , non 
excludunt tamen dispositiones ex opere operantis , ut ube- 
riori cum fructu suscipiantur. 

143. Ad 3", N. Loquitur eniin Apostolus in objecto 
textu , uti nunc exegetae protestantes fatentur , de phari- 
saeismo ac de hebraizantibus , non autem de ritibus. 

144. Ad 4", l). Agens de ceremoniis a privatis homi- 
nibus inductis , C. de ceremoniis ab universa Ecclesia re- 
ceptis , de quibus nos disserimus, /V. Id enim patefacit uni- 
versae epistolae argumentum. 

145. Ad 5 a ‘, D. Vigentibus persecutionibus, C. pace 
Ecclesiae data N. Cum gladius persecutorum cervicibus fi- 
delium instaret , certe non poterat Ecclesia exteriorem illum 
apparatum adsciscere ; at vix libera effecta est , pompam 
cultus sui illico explicavit. 

146. Ad 6“, V. Quin eniin fidelium mens ceremoniis 
obruatur , aedificatur potius ac in Deum elevatur. Nc vero 

essentialia cum adscititiis confundant fideles , satis est op- 
portuna instructio. Sane nemo est qui nesciat , valere 
baptismum si in necessitatis casu administretur absque ullo 
Ceremoniarum apparatu. 

CAPUT V. 

IN SUPERIUS DISPUTATA SCHOLIA 

147. Scholasticas potissimum quaestiones haec sckolia 
attingunt , quas ne filum disputationis adversus haereticos 
susceptae abrumpere cogeremur , omisimus. Sunt autem : 

148. 1“ Circa sacramenta , quae primitus obtinuerunt: 
utrum nempe instituta aliqua fuerint sacramenta in statu na- 
turae innocentis , aut saltem instituenda forent , si diutius 
status ille viguisset? S. Thornas p. 3. q. 51. ar. 2. negative 
respondet , utpote inutilia. Suarez tamen aliique respondent 
affirmative. Res incerta est , et conjectaris potius quam 
documentis utraque sententia innititur. 

149. Praeterea inquiri solet , num aliqua instituta fue- 
rint sacramenta in lege naturae pro infantibus , ut delere- 
tur in eis originalis noxa , et pro adultis ad remissionem 
praeterea peccatorum actualium. De infantibus res pror- 
sus incerta est , silentibus Scripturis , et patribus in diversas 
abeuntibus sententias. Tertullianus enim lib. De bapt. c. 13. 
s. Gregorius M. Moral. lib. 4. c. 3. et s. Bernardas De 
baptismo c. 1. n. 4. censent, sola parentum fide sine exte- 
riori ejasdem per aliquod signum applicatione salvari infan- 
tes potuisse. S. Augustinus tum adultis tum infantibus opus 
fuisse aliqua applicatione existimavit. S. Thornas in 4. sent. 
dist. 1. q. 2. ar. 6. priorem sententiam sequitur. 

150. In statu legis scriptae, ad quam refertur circum- 
cisio , quamvis Abrahae jam data , nullum dubium quod 
plura sacramenta fuerint instituta , agnus paschalis , sacri- 
ficia etc. Conciliorum Florentini ac Trideutini doctrina est 
plurimum Veteris legis sacramenta a sacramentis Novae legis 
differre. Omnes fatentur hoc discrimen peti tum a diversita- 

te rituum, tum a facilitate ac numero, tum a darationc; cum 
illa utpotc typica fuerint temporalia , haec perpetua. 

151. Ast disceptant theologi quoad efficaciam et valo- 
rein ; pleriquc contendunt antiqua a novis sacramenta in 
eo discriminari , quod illa ex opere operantis , haec ex opere 
operato gratiam conferant. Alii autem nec pauci nec igno- 
biles theologi censent , etiam sacramenta Veteris legis gra- 
tiam produxisse ex opere operato , utpote ficlei protestativa , 
docent proinde sacramenta Novae legis gratiam ex opere 
operato producere primario ac per se , Veteris autem legis 
secundario ac per accidens , ita Hugo a s. Victore , s. Bo- 
liaventura , Estius aliique. Bcllarminus porro observat, er- 
rorem haereticorum confixum a Tridentino non in eo esse, 
quod extulerint sacramenta Veteris legis , sed in eo , quod 
detraxerint sacramentis Novae legis , ut paria quoad va- 
lorem facerent , secus ac se gerant scholastici de quibus 
agimus. In istorum sententia facilius componi videntur Scri- 
pturarum ac patrum eloquia circa vim , quam tribuunt 
Veteris legis sacramentis , praecipue vero circumcisioni ; 
aut circa ea , quae ipsis videntur detrahere. 

1 52. Disceptant praeterea theologi circa modum , quo 
sacramenta Legis novae gratiam producunt ; thomistae enim 
eam physice produci , alii autem censent solum moraliter , 
quatenus Christus se obstrinxit ad gratiam sacramentalem 
dandam , quoties rite sacramentum administratur. Faci- 
lioris intelligcntiae haec posterior sententia est. 

153. 2” Sacramenta duabus partibus constituuntur, ma- 
teria, quam jam vocant , et forma; sive ut veteres lo- 
quebantur , re sive elemento et verbis , juxta tritum illud 
Augustini : Accedit verbum ad elementum et fit sacramentum. 
Jam vero per materiam res illa significatur , quae existere 
praeconcipitur verbis a ministro prolatis ; per formam si- 
gnificantur verba ipsa , quae a ministro proferuntur in 
collatione sacramenti. Necesse autem non est , ut materia 
sacramentorum semper sit aliquid materiale, seu elementum. 

151. Formae eonditionatae , uti ostendit Benedictus XIV. 

De SijiuhIo lib. 7. c. 6. expressa mentio non occurrit ante 
sec. VIH. In usu tamen eam fuisse ante id temporis in 
Ecclesia , colligitur ex casibus dubii baptismi ; cum enim 
dubitaretur utrum baptismus alicui fuerit administratus 
nec ne , patres , imo Rom. Pontifices conferendum illum 
esse judicarunt , quin tamen voluerint se periculo expo- 
nere iterandi hoc sacramentum ; adeoque sub conditione 
illud administrabant , saltem mente retenta. Quod vero 
prius sola mente concipiebatur, sec. VITI, coepit verbis 
exprimi. Alexander III. et Joannes XIII. ut ritus iste ser- 
varetur edixerunt. Merito proinde a Pio VI. in Constit. 
auctorem fidei : Deliberatio synodi ( Pistoriensis), qua prae- 
textu adhaesionis ad antiquos canones in casu dubii baptisma- 
tis propositum suum declarat , de omittenda formae conditio- 
nalis mentione , proscribitur et declaratur temeraria, praxi, 
legi, auctoritati Ecclesiae contraria (Prop. 28). 

155. Quandonam vero sive in sacramentis characterem 
imprimentibus , sive in aliis adhibenda formula condi- 
tionata sit , docent theologiae moralis tractatores. 

156. 3° Circa intentionem , qua sacramenta admini- 
stranda sunt , disputant theologi num sufficiat externa et 
objectiva , an vero praeterea requiratur interna et subjectiva. 
Externa ea dicitur intentio qua quis intendit exterius ponere 
quidquid ad actionem materialem sacramenti requiritur , 
materiam , formam , ritum exteriorem serio cum apparatu 
debito , prout in Ecclesia fieri consuevit, attamen intra 
se constituit non facere sacramentum. Interna autem illa 
appellatur , cum quis insuper intendit sacramentum reipsa 
conficere. Ambrosius Catharinus , cui plerique Galli theo- 
logi assentiuntur , affirmat ad valorem sacramenti inten- 
tionem externam sufficere ; Bctlarminus , cum quo pleri- 
que Itali theologi conveniunt , propugnat necessitatem in- 
tentionis internae. 

1 57. Plura hinc inde afferuntur argumenta , quae non 
vacat diutius expendere , cum ad praxim haec disceptatio 
nihil conferat. Exploratum enim est , quod cum agitur de 

sacramenti» , tutior pars sit semper consectanda. Tutior 
autem est sententia de necessitate internae intentionis. Huic 
etiam magis favet auctoritas ; quamvis enim adversae par- 
tis theologi ad suum senRum trahere satagant verba Euge- 
uii IV. in decreto pro Armenis : Omnia sacramenta Iribus 
perficiuntur , rebus tanquam materia, verbis tanquam forma, 
et persona ministri conferentis sacramentum cum intentione fa- 
ciendi id , quod facit Ecclesia. Satis tamen aperta sunt pro 
vera intentione faciendi sacramentum , ut intendit Eccle- 
sia. Multo vero magis id patet ex propositione 38. ab 
Alexandro VIII. confixa : Valet baptismus collatus a mini- 
stro , qui omnem ritum externum , formamque baptizandi ob- 
servat , intus vero in corde suo apud se resolvit : non intendo 
facere , quod facit Ecclesia. Etenim , ut observat Benedi- 
ctus XIV. De synodo lib. 8. c. 4. quamvis sententia Catha- 
rini longe distet ab errore Lutheri, negari tamen non pot- 
est grave vulnus opinioni ejus fuisse inflictum ab Alexan- 
dro VIII. Hinc sapienter edixit : Si constet quempiam , aut 
baptismum contulisse , aut aliud sacramentum , ex iis quae 
iterari nequeunt , administrasse , omni adhibito externo ritu, 
sed intentione retenta, aut cum deliberata voluntate non facien- 
di , quod facit Ecclesia ; urgente quidem necessitate erit sa- 
cramentum iterum sub conditione perficiendum. Si tamen res 
moram patiatur , Sedis Apostolicae oraculum erit exquirendum. 
Sane intentionem internam influere in valorem sacramenti, 
praxis VII. priorum seculorum dandi baptismum in dubio 
de ejus collatione sub tacita conditione , luculenter ostendit. 

